**ಬದುಕನ್ನು ಅನುಭವಿಸಿ**  
  
ಈ ಸೆಲ್ಫಿ ಅನ್ನೋ ಕಾನ್ಸೆಪ್ಟ್‌ಗೆ ಎರಡು ಮುಖಗಳಿವೆ. ಒಂದು ಪ್ರತಿಯೊಂದನ್ನೂ ಹಿಡಿದಿಡಬೇಕು ಅನ್ನೋ ಕೌತುಕವಾದ್ರೆ ಇನ್ನೊಂದು ಭಾವುಕರನ್ನ ಅತಿ ಭಾವುಕರನ್ನಾಗಿಸೋ ತಂತ್ರಜ್ಞಾನ. ತಮ್ಮ ವ್ಯಕ್ತಿತ್ವಕ್ಕೆ ಒಂದು ಮಿತಿಯನ್ನ ವಿಧಿಸಿಕೊಂಡು ಬದುಕ್ತಿರೋರಿಗೆ ಉಂಟಾಗುವಂತಹ ಒಂದು ವಿಭ್ರಮೆ, ಅಂದ್ರೆ ಡೈಲ್ಯೂಶನ್. ಇಲ್ಲಿ ಏನಾಗುತ್ತೆ ಅಂದ್ರೆ, ಇಂದು ಎಲ್ಲರ ಕೈಗೆ ಸಿಗ್ತಿರೋ ತಂತ್ರಜ್ಞಾನ ಭ್ರಮೆಯನ್ನೂ ಉತ್ತೇಜಿಸುವಂತಹ ಗುಣ ಹೊಂದಿದೆ. ಹೀಗಾಗಿ, ಯಾವುದನ್ನೂ ಅತಿಯಾಗಿ ಮಾಡದೇ, ತಮ್ಮ ಅಸ್ತಿತ್ವದ ಹಾಗೂ ವ್ಯಕ್ತಿತ್ವದ ಕುರಿತು ಹೆಮ್ಮೆ ಇಟ್ಟುಕೊಂಡ್ರೆ ಇದು ಸಮಸ್ಯೆ ಆಗಲ್ಲ. ಆದ್ದರಿಂದ ಸೆಲ್ಫಿನ ಬದಿಗಿಡಿ. ಅದು ಯಾವುದೇ ಸಂದರ್ಭವಾಗಿದ್ರೂ ಮನಃಪೂರ್ವಕವಾಗಿ ಅನುಭವಿಸಿ. ಅಳುವುದಾದ್ರೆ ಅಳಿ, ನಗುವುದಾದ್ರೆ ನಕ್ಕುಬಿಡಿ. ಪ್ರಕತಿ ಸೌಂದರ್ಯವನ್ನ ಮನಸ್ಸಿನ ಕ್ಯಾಮರಾದಿಂದ ಸೆರೆ ಹಿಡಿಯಿರಿ. ಆಮೇಲೆ ಬೇಕಿದ್ರೆ ಸೆಲ್ಫಿ ತಗೊಳ್ಳಿ. ಇಟ್ಸ್ ದ ಸೀಕ್ರೆಟ್ ಆಫ್ ಹ್ಯಾಪಿ ಲೈಫ್.  
  
**ಟ್ರೋಲಿಂಗ್ ಸೆಲ್ಫಿ**  
ಇಂದು ಇನ್ನೊಂದು ರೀತಿಯ ಸೆಲ್ಫಿ ಚಾಲ್ತಿಯಲ್ಲಿದೆ. ಅದಕ್ಕೆ ಟ್ರೋಲಿಂಗ್ ಸೆಲ್ಫಿ ಅಂತಾರೆ. ಹಂಗಂದ್ರೆ, ಹೊತ್ತಲ್ಲದ ಹೊತ್ತಲ್ಲಿ, ಸಮಯವಲ್ಲದ ಸಮಯದಲ್ಲಿ ಸೆಲ್ಫಿ ತೆಗೆಯೋದು. ಅದನ್ನ ಸೋಶಿಯಲ್ ಸೈಟ್ಗೆ ಅಪ್ಲೋಡ್ ಮಾಡಿ ಹಿಗ್ಗಾಮುಗ್ಗಾ ಮುಖಕ್ಕೆ ಮಂಗಳಾರತಿ ಮಾಡಿಸಿಕೊಳ್ಳೋದು. ಉದಾಹರಣೆಗೆ ಹೇಳೋದಾದ್ರೆ, 2016ರ ಜನವರಿ 1ರ ರಾತ್ರಿ ದುಬೈನ ಹೋಟೆಲ್ ಒಂದಕ್ಕೆ ಬೆಂಕಿ ತಗುಲಿತ್ತು. ಆ ಬೆಂಕಿ ಮುಂದೆ ನಿಂತು ನವಜೋಡಿಯೊಂದು ಸೆಲ್ಫಿ ತೆಗೆದುಕೊಂಡು ಸೋಷಿಯಲ್ ಮೀಡಿಯಾದಲ್ಲಿ ಹರಿ ಬಿಟ್ಟಿತ್ತು. ಅದಕ್ಕಾಗಿ ತೀವ್ರ ಟೀಕಾ ಪ್ರಹಾರವನ್ನೂ ಆ ಜೋಡಿ ಎದುರಿಸಬೇಕಾಯ್ತು. ಅಷ್ಟೇ ಅಲ್ಲದೇ ಅದು ಅತ್ಯಂತ ಅನವಶ್ಯಕ ಸೆಲ್ಫಿ ಅನ್ನೋ ಕುಖ್ಯಾತಿಗೂ ಒಳಗಾಯ್ತು. ಇನ್ನು ಅಮೆರಿಕದ ಖ್ಯಾತ ಪ್ಯಾರಾಟ್ರೂಪರ್ ಮ್ಯಾಥ್ಯೂ ತತ್ತೆರ್ಸಾಲ್ ಅವತ್ತು ನಿವತ್ತನಾಗಬೇಕಿತ್ತು. ಇದೇ ಕೊನೆ ಸಲ ಎಂಬಂತೆ ಮೇಲಿಂದ ಹಾರಿದ ಆತ, ತನ್ನ ಇಷ್ಟದ ಮೀನಿನೊಂದಿಗೆ ಸೆಲ್ಫಿ ತೆಗೆದುಕೊಂಡ. ಅದನ್ನ ಸೋಶಿಯಲ್ ಮೀಡಿಯಾಕ್ಕೆ ಅಪ್ಲೋಡ್ ಮಾಡಿದ. ಅದನ್ನ ನೊಡಿದ ಅವನ ಬಾಸ್, ಆತನಿಗೆ 12 ದಿನಗಳ ಕಾಲ ಹೆಚ್ಚು ಕೆಲಸ ಮಾಡೋ ಶಿಕ್ಷೆಯನ್ನ ನೀಡಿದ.

**ನೊ ಸೆಲ್ಫಿ**  
ಈ ಸೆಲ್ಫಿ ಹುಚ್ಚು ಕೆಲವು ಕಡೆಯಂತೂ ಯಾವ ಪರಿ ವ್ಯಾಪಿಸಿದೆಯಂದ್ರೆ, ಅಪಾಯ ಅಂತಾ ತಿಳಿದಿದ್ರೂ ರಿಸ್ಕ್ ತಗೊಂಡಾದ್ರೂ ಸೆಲ್ಫೀ ತಗೋತಾರೆ. ಅದು ಬುಜ್ ಖಲಿಫಾದ ಗೋಪುರ ಇರಬಹುದು, ಅತಿ ಎತ್ತರದ ತುತ್ತ ತುದಿಯ ಕಟ್ಟೆ ಇರ್ಬಹುದು, ಶಾರ್ಕ್ ಗಳ ಬಾಯಿ, ಮೊಸಳೆಗಳ ಸಮೀಪ, ಕರಡಿ ಅಟ್ಟಿಸಿಕೊಂಡು ಬರುವಾಗ ಹೀಗೆ ಚಿತ್ರ ವಿಚಿತ್ರ ಸನ್ನಿವೇಶಗಳಲ್ಲಿ ಸೆಲ್ಫೀ ತೆಗೆದುಕೊಳ್ತಾರೆ. ಇಂಥ ವೇಳೆ ಅನೇಕರು ಸಾವನ್ನು ಕೂಡ ಅಪ್ಪಿದ್ದಾರೆ. ಹೀಗಾಗಿಯೇ ಕೆಲವು ದೇಶಗಳಂತೂ ಎಲ್ಲೆಂದರಲ್ಲಿ ಸೆಲ್ಫಿ ತೆಗೆದುಕೊಳ್ಳೋದಕ್ಕೆ ನಿಷೇಧ ಹೇರಿವೆ. ಅದ್ರಲ್ಲೂ ರಷ್ಯಾ ಅಂತೂ ನೋ ಸ್ಮೋಕಿಂಗ್, ನೋ ಡ್ರಿಂಕ್, ನೋ ಕ್ಯಾರಿಯಿಂಗ್ ವೆಪನ್ ಮುಂತಾದವುಗಳ ಸಾಲಿಗೆ ನೋ ಸೆಲ್ಫಿ ಅನ್ನೋದನ್ನೂ ಸೇರಿಸಿದ್ದು, ಕಡ್ಡಾಯವಾಗಿ ನೋ ಸೆಲ್ಫಿ ಬೋರ್ಡ್ ಅಳವಡಿಕೆಗೆ ಸೂಚಿಸಿದೆ.  
  
**ಮಂಗ ಒಂದರ ಕಾಪಿ ರೈಟ್**  
  
ಇದೊಂಥರ ವಿಚಿತ್ರ ಕಹಾನಿ. ಈ ಸೆಲ್ಫಿ ಹುಚ್ಚು ಕೇವಲ ಮನುಷ್ಯರಿಗಷ್ಟೇ ಇರೋದಲ್ಲ. 2011ರಲ್ಲಿ ಇಂಡೋನೇಷ್ಯಾದ ಮಂಗವೊಂದು ತೆಗೆದುಕೊಂಡ ನಗುಮುಖದ ಸೆಲ್ಫಿ ಇಡೀ ವಿಶ್ವದ ಗಮನವನ್ನೇ ಸೆಳೆದಿತ್ತು. ಅಲ್ಲದೇ, ಸುಮಾರು ಐದು ವರ್ಷಗಳ ಕೋರ್ಟ್ ಕೇಸ್ ಗೂ ಕಾರಣವಾಗಿತ್ತು. 2011ರಲ್ಲಿ ಬ್ರಿಟಿಶ್ ಫೋಟೋಗ್ರಾಫ್ ಡೇವಿಡ್ ಸ್ಲೇಟರ್ ಒಂದು ಪ್ರಯೋಗ ಮಾಡಿದ್ದ. ತನ್ನ ಕ್ಯಾಮರಾವನ್ನ ಮಂಗಳಿಗೆ ಆಡಲು ನೀಡಿದ್ದ. ಆಗ, ಒಂದು ಮಂಗ ತನ್ನ ನಗುಮುಖದ ಸೆಲ್ಫಿ ತೆಗೆದುಕೊಂಡಿದ್ದ. ಆದ್ರೆ, ಇದನ್ನ ಅನೇಕ ಕಡೆ ಬಳಸಲಾಗಿತ್ತು. ಅದ್ರಲ್ಲೂ ವಿಕಿಪೀಡಿಯಾದಲ್ಲಿ ಇದನ್ನು ಹಾಕಿದಾಗ, ಸ್ಲೇಟರ್ ತಗಾದೆ ತೆಗೆದ. ನನಗೆ ಇದ್ರಿಂದ ಲಕ್ಷಾಂತರ ರೂಪಾಯಿ ನಷ್ಟ ಆಗ್ತಿದೆ ಅಂತಾ ಕೋರ್ಟ್ ಮೆಟ್ಟಿಲೇರಿದ. ಅವನ ವಿರುದ್ಧ ಕೂಡ ಮೊಕದ್ದಮೆ ಹೂಡಲಾಯ್ತು. ಕೊನೆಗೂ ಉಚ್ಚ ನ್ಯಾಯಾಲಯ ಮಂಗನಿಗೆ ಕಾಪಿ ರೈಟ್ ಕೊಡಲು ಸಾಧ್ಯವಿಲ್ಲ ಅಂತ ತೀರ್ಪು ನೀಡಿತು. ಈ ಮೂಲಕ , ಫೋಟೋಗ್ರಾಫರ್ ಸ್ಲೇಟರ್ಗೆ ಗೆಲುವಾಗಿತ್ತು. ಕೊನೆಗೆ ಆತ ಸೆಲ್ಫಿ ಸಹವಾಸ ಸಾಕಪ್ಪಾ ಅಂತಾ ನಿಟ್ಟುಸಿರು ಬಿಟ್ಟಿದ್ದ. ಫೋಟೊದೊಳಗೆ ಮಂಗ ನಗ್ತಾನೇ ಇತ್ತು!