**2022ರಲ್ಲಿ ಖರೀದಿಸಬಹುದಾದ 3 ಅತ್ಯುತ್ತಮ 500 Mbps ಬ್ರಾಡ್‌ಬ್ಯಾಂಡ್ ಪ್ಲ್ಯಾನ್‌ಗಳಿವು**

## ಅದರಲ್ಲೂ ಆನ್‌ಲೈನ್ ಕ್ಲಾಸ್, ಗೇಮಿಂಗ್ ವಿಡಿಯೋ ಸ್ಟ್ರೀಮಿಂಗ್ ವೇಳೆ ಇಂಟರ್‌ನೆಟ್ ವೇಗದಲ್ಲಿ ಸಮಸ್ಯೆ ಎದುರಾದರೆ ಕಷ್ಟ ಕಷ್ಟ. ನಮ್ಮ ಜೀವನದ ನಿರ್ಣಾಯಕ ಭಾಗವಾಗಿರುವ ಮತ್ತು ನಿರಂತರವಾಗಿ ಬದಲಾಗುತ್ತಿರುವ ಜಗತ್ತಿನಲ್ಲಿ ಬಹಳಷ್ಟು ವಿಷಯಗಳಿಗೆ ಹೈ-ಸ್ಪೀಡ್ ಸಂಪರ್ಕ ಈಗ ಅವಶ್ಯಕವಾಗಿದೆ. ಅದರಲ್ಲೂ ಚಿಕ್ಕ ವ್ಯವಹಾರಗಳನ್ನು ನಡೆಸುವ ಸಂಸ್ಥೆಗಳಿಗೆ ಉತ್ತಮ ಬೆಲೆಯಲ್ಲಿ ವೇಗದ ಬ್ರಾಡ್‌ಬ್ಯಾಂಡ್ ಸೇವೆಯು ಬಹಳ ಮುಖ್ಯವಾಗಿದೆ.

ಈ ಆಧುನಿಕ ಯುಗದಲ್ಲಿ ವೇಗದ ಇಂಟರ್‌ನೆಟ್ ಇಲ್ಲ ಎಂದಾದರೆ ಆಗುವಂತಹ ಸಮಸ್ಯೆಯನ್ನು ಎಲ್ಲರೂ ಅನುಭವಿಸಿರುತ್ತೀರಾ. ಅದರಲ್ಲೂ ಆನ್‌ಲೈನ್ ಕ್ಲಾಸ್, ಗೇಮಿಂಗ್ ವಿಡಿಯೋ ಸ್ಟ್ರೀಮಿಂಗ್ ವೇಳೆ ಇಂಟರ್‌ನೆಟ್ ವೇಗದಲ್ಲಿ ಸಮಸ್ಯೆ ಎದುರಾದರೆ ಕಷ್ಟ ಕಷ್ಟ. ನಮ್ಮ ಜೀವನದ ನಿರ್ಣಾಯಕ ಭಾಗವಾಗಿರುವ ಮತ್ತು ನಿರಂತರವಾಗಿ ಬದಲಾಗುತ್ತಿರುವ ಜಗತ್ತಿನಲ್ಲಿ ಬಹಳಷ್ಟು ವಿಷಯಗಳಿಗೆ ಹೈ-ಸ್ಪೀಡ್ ಸಂಪರ್ಕ ಈಗ ಅವಶ್ಯಕವಾಗಿದೆ. ಅದರಲ್ಲೂ ಚಿಕ್ಕ ವ್ಯವಹಾರಗಳನ್ನು ನಡೆಸುವ ಸಂಸ್ಥೆಗಳಿಗೆ ಉತ್ತಮ ಬೆಲೆಯಲ್ಲಿ ವೇಗದ [ಬ್ರಾಡ್‌ಬ್ಯಾಂಡ್](https://vijaykarnataka.com/topics/%E0%B2%AC%E0%B3%8D%E0%B2%B0%E0%B2%BE%E0%B2%A1%E0%B3%8D%E2%80%8C%E0%B2%AC%E0%B3%8D%E0%B2%AF%E0%B2%BE%E0%B2%82%E0%B2%A1%E0%B3%8D" \t "_blank) ಸೇವೆಯು ಬಹಳ ಮುಖ್ಯವಾಗಿದೆ. ಇದಕ್ಕಾಗಿಯೇ, ದೇಶದ ಹಲವು ಇಂಟರ್ನೆಟ್ ಸೇವಾ ಪೂರೈಕೆದಾರ ಕಂಪೆನಿಗಳು ಹಲವು ಹೈ-ಸ್ಪೀಡ್ ಬ್ರಾಡ್‌ಬ್ಯಾಂಡ್ ಯೋಜನೆಗಳನ್ನು ಒದಗಿಸುತ್ತಿದ್ದು, 2022 ರಲ್ಲಿ ಲಭ್ಯವಿರುವ ಅತ್ಯುತ್ತಮ 500 Mbps ಬ್ರಾಡ್‌ಬ್ಯಾಂಡ್ ಯೋಜನೆಗಳ ಮಾಹಿತಿ ಪಟ್ಟಿಯನ್ನು ನಾವು ಇಲ್ಲಿ ಒದಗಿಸಿದ್ದೇವೆ.

**ಜಿಯೋ ಫೈಬರ್ 500 Mbps ಯೋಜನೆ**  
ಭಾರತದಲ್ಲಿನ ಬ್ರಾಡ್‌ಬ್ಯಾಂಡ್ ಕ್ಷೇತ್ರದಲ್ಲಿಯೂ ನಂ 1 ಕಂಪೆನಿಯಾಗಿ ಬೆಳೆದಿರುವ ರಿಲಯನ್ಸ್ ಜಿಯೋ ತನ್ನ ಜಿಯೋ ಫೈಬರ್ ಮೂಲಕ ಅತ್ಯುತ್ತಮ ಬ್ರಾಡ್‌ಬ್ಯಾಂಡ್ ಯೋಜನೆಗಳನ್ನು ಒದಗಿಸುತ್ತಿದೆ. 500 Mbps ಯೋಜನೆಗೆ ಬಂದಾಗ ಜಿಯೋ ಫೈಬರ್ ನಲ್ಲಿ ಬಹು ಪ್ರಯೋಜನಗಳೊಂದಿಗೆ ಬರುವ ಪ್ಯಾಕ್ ಒಂದಿದೆ. ಈ ಯೋಜನೆಯು ಪ್ರತಿ ತಿಂಗಳ 2,499 ರೂ ವೆಚ್ಚದಲ್ಲಿ 500 Mbps ಯೋಜನೆಯನ್ನು ನೀಡುತ್ತದೆ. ಇದರ ಜೊತೆಗೆ ನೆಟ್‌ಫ್ಲಿಕ್ಸ್, ಅಮೆಜಾನ್ ಪ್ರೈಮ್ ವಿಡಿಯೋ, ಡಿಸ್ನಿ+ ಹಾಟ್‌ಸ್ಟಾರ್ ಸೇರಿದಂತೆ ಇತರೆ ಹದಿಮೂರು OTT ಚಂದಾದಾರಿಕೆಗಳನ್ನು ಜಿಯೋ ಫೈಬರ್ ಒದಗಿಸುತ್ತಿದೆ. ನೀಡುತ್ತದೆ. ಈ ಪ್ಲಾನ್‌ನೊಂದಿಗೆ ಬರುವ Amazon Prime ವೀಡಿಯೊ ಒಂದು ವರ್ಷದ ಮಾನ್ಯತೆಯ ಅವಧಿಯನ್ನು ಹೊಂದಿದೆ ಹಾಗೂ ಯೋಜನೆಯ ಬೆಲೆಯು ಜಿಎಸ್‌ಟಿಯನ್ನು ಹೊರತುಪಡಿಸಿದೆ. ನಮ್ಮ ಪ್ರಕಾರ ದೇಶದ ಅತ್ಯುತ್ತಮ 500 Mbps ಯೋಜನೆ ಇದಾಗಿದೆ.  
  
**ಟಾಟಾ ಪ್ಲೇ ಫೈಬರ್ 500 Mbps ಯೋಜನೆ**  
ಟಾಟಾ ಸ್ಕೈ ಇತ್ತೀಚೆಗೆ ತನ್ನ ಹೆಸರನ್ನು ಬದಲಾಯಿಸಿಕೊಂಡು ಟಾಟಾ ಪ್ಲೇ ಫೈಬರ್‌ ಎಂದು ಕರೆದುಕೊಂಡಿದೆ. ಟಾಟಾ ಪ್ಲೇ ಫೈಬರ್‌ನಿಂದ ಅನಿಯಮಿತ 500 Mbps ಯೋಜನೆಯು ಮಾಸಿಕ 2,300 ರೂ. ಬೆಲೆಯಲ್ಲಿ ಲಭ್ಯವಿದ್ದು, ಟಾಟಾ ಪ್ಲೇ ಫೈಬರ್‌ 500 Mbps ಯೋಜನೆಯನ್ನು ವಿವಿಧ ಮಾನ್ಯತೆಯ ಅವಧಿಗಳಲ್ಲಿ ಪಡೆಯಬಹುದು. ಬಳಕೆದಾರರು ಮೂರು ತಿಂಗಳ ಅವಧಿಯ ಯೋಜನೆಯನ್ನು 6,900 ರೂ.ಬೆಲೆಯಲ್ಲಿ, ಆರು ತಿಂಗಳ ಅವಧಿಯ ಯೋಜನೆಯನ್ನು 12,900 ರೂ. ದರದಲ್ಲಿ ಹಾಗೂ ಒಂದು ವರ್ಷದ ಅವಧಿಯ ಯೋಜನೆಯನ್ನು 3000 ರೂ.ಬೆಲೆಯಲ್ಲಿ ಖರೀದಿಸಬಹುದು ಟಾಟಾ ಪ್ಲೇ ಫೈಬರ್ 100% ಫೈಬರ್ ನೆಟ್‌ವರ್ಕ್ ಅನ್ನು ಬಳಸುತ್ತದೆ, ಈ ಫೈಬರ್ ಆಪ್ಟಿಕ್ಸ್‌ನೊಂದಿಗೆ ನೇರವಾಗಿ ತಡೆರಹಿತ ಮತ್ತು ಸ್ಥಿರವಾದ ಇಂಟರ್ನೆಟ್ ಅನುಭವವನ್ನು ನೀಡುತ್ತದೆ. ಬಳಕೆದಾರರು ಈ ಬ್ರಾಡ್‌ಬ್ಯಾಂಡ್ ಪ್ಲಾನ್ ಜೊತೆಗೆ 3300GB ಅಥವಾ 3.3TB ಫೇರ್ ಯೂಸೇಜ್ ಪಾಲಿಸಿ (FUP) ಡೇಟಾವನ್ನು ಸ್ವೀಕರಿಸುತ್ತಾರೆ. ಅದರ ನಂತರ ವೇಗವನ್ನು 3 Mbps ಗೆ ಇಳಿಸಲಾಗುತ್ತದೆ.

**ಸ್ಪೆಕ್ಟ್ರಾದಿಂದ**[**500 Mbps ಯೋಜನೆಗಳು**](https://vijaykarnataka.com/topics/500-mbps-%E0%B2%AF%E0%B3%8B%E0%B2%9C%E0%B2%A8%E0%B3%86%E0%B2%97%E0%B2%B3%E0%B3%81)  
ದೇಶದ ಮತ್ತೊಂದು ಜನಪ್ರಿಯ ಬ್ರಾಡ್‌ಬ್ಯಾಂಡ್ ಕಂಪೆನಿಯಾಗಿರುವ ಸ್ಪೆಕ್ಟ್ರಾದಿಂದ 500 Mbps ಯೋಜನೆಗಳನ್ನು ಆಫಿಸ್ ಕೆಲಸಗಳಿಗಾಗಿಯೇ ಪಟ್ಟಿ ಮಾಡಲಾಗಿದೆ ಎಂದು ಹೇಳಬಹುದು. ಸ್ಪೆಕ್ಟ್ರಾದಿಂದ ನಿಡಲಾಗುತ್ತಿರುವ ಯೋಜನೆಗಳು ವಿಭಿನ್ನ ಬೆಲೆಗಳಲ್ಲಿ ಮತ್ತು ವಿಭಿನ್ನ ಡೇಟಾ ಬಳಕೆಯಲ್ಲಿ ಬರುತ್ತವೆ. ಸ್ಪೆಕ್ಟ್ರಾದ ಮೊದಲ ಬ್ರಾಡ್‌ಬ್ಯಾಂಡ್ ಯೋಜನೆಯು 500 Mbps ಇಂಟರ್ನೆಟ್ ವೇಗವನ್ನು ತಿಂಗಳಿಗೆ ಕೇವಲ 1,599 ರೂ ಬೆಲೆಯಲ್ಲಿ ನೀಡುತ್ತದೆ. ಈ ಯೋಜನೆಯೊಂದಿಗೆ ನೀಡಲಾಗುವ ಒಟ್ಟು ಡೇಟಾ ಕೇವಲ 500GB ಆಗಿದ್ದು,. ಈ ಯೋಜನೆಯು ತ್ರೈಮಾಸಿಕ, ಅರ್ಧ-ವಾರ್ಷಿಕ ಮತ್ತು ವಾರ್ಷಿಕ ಬಿಲ್ಲಿಂಗ್ ಚಕ್ರಗಳಲ್ಲಿಯೂ ಸಹ ಲಭ್ಯವಿದೆ. ಸ್ಪೆಕ್ಟ್ರಾದ ಮತ್ತೊಂದು 500 Mbps ಯೋಜನೆಯು ತಿಂಗಳಿಗೆ ರೂ 1,999 ಬೆಲೆಯಲ್ಲಿ ಬರುತ್ತದೆ. ಈ ಯೋಜನೆಯು ತಿಂಗಳಿಗೆ ಒಟ್ಟು 750GB ಡೇಟಾವನ್ನು ನೀಡುತ್ತದೆ. ಮೇಲಿನಂತೆಯೇ, ಈ ಯೋಜನೆಯು ಕೂಡ ತ್ರೈಮಾಸಿಕ, ಅರ್ಧ-ವಾರ್ಷಿಕ ಮತ್ತು ವಾರ್ಷಿಕ ಬಿಲ್ಲಿಂಗ್ ಸೈಕಲ್‌ನೊಂದಿಗೆ ಬರುತ್ತದೆ.