**ವೊಡಾಫೋನ್ ಐಡಿಯಾ ಜೊತೆ ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ವಿಲೀನವಾಗಲಿದೆಯೇ? ಕಾಡುತ್ತಿರುವ ಯಕ್ಷ ಪ್ರಶ್ನೆಗೆ ಉತ್ತರ**

ವೊಡಾಪೋನ್ ಐಡಿಯಾ ಸಂಸ್ಥೆಯ ಶೇ.35.8 ರಷ್ಟು ಹೆಚ್ಚು ಷೇರುಗಳು ಭಾರತ ಸರ್ಕಾರದ ಪಾಲಾಗಲಿದ್ದರೆ, ಇನ್ನು ವೊಡಾಫೋನ್ ಸಮೂಹವು 28.5 ರಷ್ಟು ಷೇರುಗಳನ್ನುದೇಶದ ಪ್ರಮುಖ [ಟೆಲಿಕಾಂ](https://vijaykarnataka.com/topics/%E0%B2%9F%E0%B3%86%E0%B2%B2%E0%B2%BF%E0%B2%95%E0%B2%BE%E0%B2%82" \t "_blank) ಸಂಸ್ಥೆ ವೊಡಾಫೋನ್ ಐಡಿಯಾ ಲಿಮಿಟೆಡ್ ನಲ್ಲಿನ ಅತ್ಯಂತ ದೊಡ್ಡ ಮೊತ್ತದ ಷೇರು ಸರ್ಕಾರದ ಪಾಲಾಗುತ್ತಿರುವುದು ನಿಮಗೆಲ್ಲಾ ಈಗಾಗಲೇ ತಿಳಿದಿರಬಹುದು. ಭಾರತ ಸರ್ಕಾರಕ್ಕೆ ಕಟ್ಟಬೇಕಿರುವ ಹಣದ ಮೊತ್ತವನ್ನು ಕಂಪೆನಿಯ ಷೇರುಗಳ ಮೂಲಕ ಪಾವತಿಸಲು [ವೊಡಾಪೋನ್ ಐಡಿಯಾ](https://vijaykarnataka.com/topics/%E0%B2%B5%E0%B3%8A%E0%B2%A1%E0%B2%BE%E0%B2%AA%E0%B3%8B%E0%B2%A8%E0%B3%8D-%E0%B2%90%E0%B2%A1%E0%B2%BF%E0%B2%AF%E0%B2%BE" \t "_blank) ಸಂಸ್ಥೆ ಮುಂದಾಗಿದ್ದು, ಕಂಪೆನಿಯ ಶೇ.35.8 ರಷ್ಟು ಷೇರುಗಳು ಭಾರತ ಸರ್ಕಾರದ ಪಾಲಾಗಲಿದೆ. ವೊಡಾಪೋನ್ ಐಡಿಯಾ ಸಂಸ್ಥೆಯ ಶೇ.35.8 ರಷ್ಟು ಹೆಚ್ಚು ಷೇರುಗಳು ಭಾರತ ಸರ್ಕಾರದ ಪಾಲಾಗಲಿದ್ದರೆ, ಇನ್ನು ವೊಡಾಫೋನ್ ಸಮೂಹವು 28.5 ರಷ್ಟು ಷೇರುಗಳನ್ನು ಉಳಿಸಿಕೊಳ್ಳಲಿದ್ದರೆ, ಆದಿತ್ಯಾ ಬಿರ್ಲಾ ಸಮೂಹವು ಶೇ.17.8 ರಷ್ಟು ಷೇರುಗಳನ್ನು ಉಳಿಸಿಕೊಳ್ಳಲಿದೆ ಎಂದು ತಿಳಿದುಬಂದಿದೆ. ಇದರಿಂದಾಗಿ ದೇಶದ ಪ್ರಮುಖ ಟೆಲಿಕಾಂ ಸಂಸ್ಥೆ ವೊಡಾಫೋನ್ ಐಡಿಯಾ ಲಿಮಿಟೆಡ್ ಆಡಳಿತವು ದೇಶದ ಆಸ್ತಿಯಾಗಿ ಬದಲಾಗುತ್ತಿದೆ. ಹಾಗಾದರೆ, ಈ ಬೆಳವಣಿಗೆ ನಂತರ ಮುಂದೇನು ಎಂಬ ಪ್ರಶ್ನೆ ನಿಮ್ಮನ್ನು ಕಾಡುತ್ತಿದ್ದರೆ ಉತ್ತರಿಸುವ ಪ್ರಯತ್ನವನ್ನು ನಾವು ಮಾಡುತ್ತಿದ್ದೇವೆ. ಜಿಯೋ, ಏರ್‌ಟೆಲ್ ಕಂಪೆನಿಗಳ ಪೈಪೋಟಿ ಮತ್ತು ಭಾರತದಲ್ಲಿ ಟೆಲಿಕಾಂ ಸೇವೆಗಳ ಅತ್ಯಂತ ಕನಿಷ್ಟ ಬೆಲೆಗಳಿಂದಾಗಿ ತನ್ನ ವ್ಯವಹಾರವನ್ನು ನಿರ್ವಹಿಸಲು ವೊಡಾಫೋನ್ ಐಡಿಯಾ ಲಿಮಿಟೆಡ್ ಹೆಣಗಾಡುತ್ತಿದೆ. ಕಳೆದ ಹಲವು ವರ್ಷಗಳಿಂದಲೂ ನಷ್ಟದಲ್ಲೇ ದೂಡುತ್ತಿರುವ ವೊಡಾಫೋನ್ ಐಡಿಯಾದ ಸಾಲಗಳ ಮೊತ್ತವೇ ಬೆಟ್ಟದಷ್ಟು ಏರಿಕೆ ಕಂಡಿವೆ. ಈ ಮೊದಲು ವೊಡಾಪೋನ್ ಮತ್ತು ಐಡಿಯಾ ಎಂಬ ಎರಡು ಕಂಪೆನಿಗಳು ಒಂದುಗೂಡಿದರೂ ಸಹ ದೇಶದ ಟೆಲಿಕಾಂನಲ್ಲಿ ಹೇಳಿಕೊಳ್ಳುವಂತಹ ಬದಲಾವಣೆ ಕಾಣದೇ ನಷ್ಟದಲ್ಲೇ ಮುಂದೂಡುತ್ತಿದೆ. ಇದರಿಂದಾಗಿ ಹೂಡಿಕೆದಾರರು ಸಹ ಸಿಗದಂತಹ ಪರಿಸ್ಥಿತಿಗೆ ಸಿಲುಕಿರುವ ವೊಡಾಫೋನ್ ಐಡಿಯಾ ಲಿಮಿಟೆಡ್ ಸಂಸ್ಥೆಯ ಮುಂದಿರುವುದು ಯಾರಾದರೂ ಹೆಗಲನ್ನು ಕೊಡುವುದು. ಇದಕ್ಕಾಗಿ ಕಂಪೆನಿಗೆ ಸಿಕ್ಕ ಅವಕಾಶವೆಂದರೆ, ಭಾರತ ಸರ್ಕಾರವನ್ನೇ ತನ್ನ ಪಾಲುದಾರ ಷೇರುದಾರನನ್ನಾಗಿ ಮಾಡಿಕೊಳ್ಳುವುದು. ಇದರಿಂದ ಭವಿಷ್ಯದಲ್ಲಿ ವೊಡಾಫೋನ್ ಐಡಿಯಾದ ನಷ್ಟವನ್ನು ತಗ್ಗಿಸುವುದು ಮಾತ್ರವಲ್ಲದೇ ಕಂಪೆನಿಯನ್ನು ಉಳಿಸುವ ಯೋಜನೆ ಕೂಡ ಆಗಿದೆ.  
  
ಈ ಮೊದಲೇ ಕುಮಾರ್ ಮಂಗಲಂ ಬಿರ್ಲಾ ಅವರು ಈಗಾಗಲೇ ವೊಡಾಫೋನ್ ಐಡಿಯಾದಲ್ಲಿನ ತಮ್ಮ ಪಾಲನ್ನು ಸರ್ಕಾರಕ್ಕೆ ಮಾರಾಟ ಮಾಡುವ ಉದ್ದೇಶವನ್ನು ಹಂಚಿಕೊಂಡಿದ್ದರು. ಆದರೆ, ಸರಕಾರ ಆ ಬಗ್ಗೆ ಆಸಕ್ತಿ ತೋರಿರಲಿಲ್ಲ. ಆಗಲೂ ವೊಡಾಪೋನ್ ಐಡಿಯಾ ಸಂಸ್ಥೆ ತನ್ನ ಹೆಗಲ ಮೇಲೆ ಸಾಲದ ಬೆಟ್ಟವನ್ನು ಕೂಡಿಸಿಕೊಂಡಿರುವುದರಿಂದ ಸರ್ಕಾರಕ್ಕೆ ಇದು ಒಳ್ಳೆಯ ವ್ಯವಹಾರವಾಗುತ್ತಿರಲಿಲ್ಲ. ಒಂದು ನಷ್ಟದಲ್ಲಿರುವ ಟೆಲಿಕಾಂನಿಂದ ಎರಡು ನಷ್ಟದ ಟೆಲ್ಕೋಗಳಿಗೆ ಅಪ್‌ಗ್ರೇಡ್ ಮಾಡಲು ಕೇಂದ್ರವು ಇಷ್ಟಪಡುತ್ತಿರಲಿಲ್ಲ. ಏಕೆಂದರೆ, ಇತ್ತ ಸರ್ಕಾರದಿಂದಲೇ ನಡೆಯುತ್ತಿರುವ ಟೆಲಿಕಾಂ ಕಂಪೆನಿ ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ಭಾರತದಲ್ಲಿ ಟೆಲಿಕಾಂ ಸೇವೆಗಳ ವ್ಯವಹಾರವನ್ನು ನಿರ್ವಹಿಸಲು ಒಂದು ದಶಕಕ್ಕೂ ಹೆಚ್ಚು ಕಾಲ ಹೆಣಗಾಡುತ್ತಿದೆ. ಇದೇ ಸಮಯದಲ್ಲಿ ಭಾರತದ ಟೆಲಿಕಾಂ ಉದ್ಯಮದ ಕಠಿಣ ಸ್ಪರ್ಧೆಯಲ್ಲಿ ಇರಲು ಕಷ್ಟಪಡುತ್ತಿರುವ ವೊಡಾಫೋನ್ ಐಡಿಯಾ ಎರಡೂ ಟೆಲಿಕಾಂ ಸಂಸ್ಥೆಗಳನ್ನು ಒಟ್ಟೊಟ್ಟಿಗೆ ನಡೆಸಲು ಪ್ರಯತ್ನಿಸಿದರೆ ಸರಕಾರಕ್ಕೆ ಆರ್ಥಿಕ ಸಂಕಷ್ಟ ಎದುರಾಗಲಿದೆ.

ಇದೀಗ ಈ ಎಲ್ಲಾ ಅಂಶಗಳನ್ನು ಮೀರಿ ವೊಡಾಫೋನ್ ಐಡಿಯಾ ಸಂಸ್ಥೆಯು ಬಹುತೇಕ ಭಾರತದ ಸರ್ಕಾರದ ಅಧೀನಕ್ಕೆ ಬಂದಂತಾಗಿದೆ. ಇದು ಭವಿಷ್ಯದಲ್ಲಿ ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ಮತ್ತು [ವೊಡಾಪೋನ್ ಐಡಿಯಾ](https://vijaykarnataka.com/topics/%E0%B2%B5%E0%B3%8A%E0%B2%A1%E0%B2%BE%E0%B2%AA%E0%B3%8B%E0%B2%A8%E0%B3%8D-%E0%B2%90%E0%B2%A1%E0%B2%BF%E0%B2%AF%E0%B2%BE) ಎರಡೂ ಕಂಪೆನಿಗಳನ್ನು ವಿಲೀನಗೊಂಡ ಘಟಕವನ್ನು ರಚಿಸಬಹುದು ಮತ್ತು ಅದಕ್ಕಾಗಿ ಖರೀದಿದಾರರನ್ನು ಹುಡುಕಬಹುದಾದ ಸಾಧ್ಯತೆಗಳನ್ನು ತೆರೆದಿದೆ. ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ಮತ್ತು ವೊಡಾಪೋನ್ ಐಡಿಯಾವಿಲೀನದ ನಂತರ ಎರಡೂ ಟೆಲಿಕಾಂ ಸಂಸ್ಥೆಗಳನ್ನು ಒಟ್ಟೊಟ್ಟಿಗೆ ನಡೆಸಲು ಪ್ರಯತ್ನಿಸಿದರೆ ಸರಕಾರಕ್ಕೆ ಆರ್ಥಿಕ ಸಂಕಷ್ಟ ಎದುರಾಗಲಿದೆ. ನಷ್ಟದಲ್ಲಿರುವ ಆಸ್ತಿಯಿಂದ ಮುಕ್ತಿ ಪಡೆಯಲು ಭಾರತ ಸರ್ಕಾರ ಪ್ರಯತ್ನಿಸಲಿದೆ. ಏರ್ ಇಂಡಿಯಾ ಇದಕ್ಕೆ ಒಂದು ಶ್ರೇಷ್ಠ ಮತ್ತು ಬಲವಾದ ಉದಾಹರಣೆಯಾಗಿದೆ. ಅದರಂತೆ, ವೊಡಾಪೋನ್ ಐಡಿಯಾಮತ್ತು ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ಅನ್ನು ವಿಲೀನಗೊಳಿಸಿ ನಂತರ ಅದನ್ನು ಮತ್ತೊಂದು ಖಾಸಗಿ ಗುಂಪಿಗೆ ವಿಲೀನಗೊಳಿಸಿದ ಘಟಕವಾಗಿ ಮಾರಾಟ ಮಾಡುವ ಉದ್ದೇಶವಿರಬಹುದು. ಹಾಗಾಗಿ ಎರಡೂ ಕಂಪೆನಿಗಳನ್ನು ವಿಲೀನಗೊಂಡ ಘಟಕವನ್ನು ರಚಿಸಬಹುದು ಮತ್ತು ಅದಕ್ಕಾಗಿ ಖರೀದಿದಾರರನ್ನು ಹುಡುಕಬಹುದು ಎಂದು ತಜ್ಞರು ಅಂದಾಜಿಸಿದ್ದಾರೆ. ಭಾರತದಲ್ಲಿ ರಿಲಯನ್ಸ್ ಜಿಯೋ ಮತ್ತು ಭಾರ್ತಿ ಏರ್‌ಟೆಲ್ ಕಂಪೆನಿಗಳು ಮಾತ್ರ ಲಾಭದಾಯಕವಾಗಿವೆ. ಆದರೆ, ಒಟ್ಟಾರೆ ದೇಶದ ಟೆಲಿಕಾಂ ಉದ್ಯಮವು ದರಸಮರ ಪೈಪೋಟಿಯಿಂದ ಅವುಗಳ ಸರಾಸರಿ ಆದಾಯವು ಉದ್ಯಮದ ಕುಂಟುವಿಕೆಯಷ್ಟಿದೆ. ವೊಡಾಪೋನ್ ಐಡಿಯಾಮತ್ತು ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ಅನ್ನು ವಿಲೀನಗೊಳಿಸಿದ ನಂತರವು ಟೆಲಿಕಾಂ ಉದ್ಯಮದಲ್ಲಿ ಹೂಡಿಕೆ ಮಾಡಲು ಹೂಡಿಕೆದಾರರು ಮನಸ್ಸು ಮಾಡದಿರಬಹುದು. ಅಥವಾ ಸರ್ಕಾರವೇ ಎರಡೂ ಟೆಲಿಕಾಂ ವ್ಯವಹಾರವನ್ನು ಖಾಸಾಗಿ ಆಡಳಿತ ಮಂಡಳಿಗೆ ವಹಿಸಬಹುದು. ಇಂತಹ ಹಲವು ಸಾಧ್ಯತೆಗಳು ಇದೀಗ ತೆರೆದುಕೊಂಡಿವೆ. ಭಾರತ್ ಸಂಚಾರ್ ನಿಗಮ್ ಲಿಮಿಟೆಡ್ ಮತ್ತು ವೊಡಾಪೋನ್ ಐಡಿಯಾನ ವ್ಯವಹಾರಗಳನ್ನು ಸರ್ಕಾರವು ಸಂಯೋಜಿಸಿದರೆ ದೇಶದಲ್ಲಿ ಶಕ್ತಿಯುವ ಟೆಲಿಕಾಂ ಸಂಸ್ಥೆಯೊಂದು ಎದ್ದುನಿಲ್ಲಲಿದೆ. ಒಂದು ದೇಶದ ಟೆಲಿಕಾಂನಲ್ಲಿ ಈ ವಿಲೀನದ ನಂತರವೂ ದರಸಸಮರವು ಮುಂದುವರೆದರೆ ಈಗಿನ ಪರಿಸ್ಥಿತಿಯೇ ಮುಂದುವರೆಯುವ ಸಾಧ್ಯತೆ ಎದುರಾಗಬಹುದು. ಇದು ಖಂಡಿತವಾಗಿಯೂ ದೇಶದ ಟೆಲಿಕಾಂನಲ್ಲಿ ಭಾರೀ ಬದಲಾವಣೆಯನ್ನು ತರುವ ಸಂಗತಿಯಾಗಿದೆ. ಈ ಬಗ್ಗೆ ನಿಮ್ಮ ಅಭಿಪ್ರಾಯವೇನು ಕಾಮೆಂಟ್ ಮಾಡಿ.