**ಜಿಯೋ vs ಏರ್‌ಟೆಲ್: ಪ್ರತಿದಿನ 2 ಅಥವಾ 3 ಜಿಬಿ ಡೇಟಾ ಹೊಂದಿರುವ ಪ್ರಿಪೇಯ್ಡ್ ಆಫರ್ಸ್ ಲಿಸ್ಟ್**

## ಇಂದಿನ ಲೇಖನದಲ್ಲಿ ದೇಶದಲ್ಲಿನ ಪ್ರಮುಖ ಎರಡು ಖಾಸಾಗಿ ಟೆಲಿಕಾಂ ಕಂಪೆನಿಗಳಾದ ರಿಲಯನ್ಸ್ ಜಿಯೋ ಮತ್ತು ಭಾರ್ತಿ ಏರ್‌ಟೆಲ್ ಕಂಪೆನಿಗಳು ಒದಗಿಸುತ್ತಿರುವ 2 ಜಿಬಿ ಮತ್ತು 3 ಜಿಬಿ ಭಾರೀ ದೈನಂದಿನ ಡೇಟಾ ಪ್ರಿಪೇಯ್ಡ್ ಯೋಜನೆಗಳನ್ನು ಪಟ್ಟಿ ಮಾಡಿದ್ದೇವೆ. ನಿಮ್ಮ ಅಗತ್ಯಕ್ಕೆ ತಕ್ಕಂತಹ ಒಂದು ಅತ್ಯುತ್ತಮ ಯೋಜನೆಗಳನ್ನು ಇಲ್ಲಿ ಸರಿಯಾಗಿ ಆಯ್ದುಕೊಳ್ಳಿ.

ಒಂದು ಕಾಲದಲ್ಲಿ ಪ್ರತಿತಿಂಗಳಿಗೆ ಒಂದು 1 ಡೇಟಾವನ್ನು ಬಳಸುತ್ತಿದ್ದ ಜನರು ಈಗ ಪ್ರತಿದಿನ 1 ಜಿಬಿ ಡೇಟಾ ಆದರೂ ಸಾಲುತ್ತಿಲ್ಲ ಎನ್ನವಷ್ಟು ಬದಲಾಗಿದ್ದಾರೆ. ಇದು ಸ್ಮಾರ್ಟ್‌ಫೋನ್ ಯುಗ ಆಗಿರುವುದರಿಂದ ಪ್ರತಿದಿನವೂ ಜಿಬಿಗಟ್ಟಲೇ ಡೇಟಾ ಬೇಕಿರುವುದು ಸಾಮಾನ್ಯವೂ ಕೂಡ ಆಗಿದೆ. ಹಾಗಾಗಿ, ನೀವು ಹೆಚ್ಚಿನ ಡೇಟಾವನ್ನು ಒದಗಿಸುವ ಪ್ರಿಪೇಯ್ಡ್ ಯೋಜನೆಗಳನ್ನು ಹುಡುಕುತ್ತಿದ್ದರೆ, ದೇಶದ ಪ್ರಮುಖ [ಟೆಲಿಕಾಂ](https://vijaykarnataka.com/topics/%E0%B2%9F%E0%B3%86%E0%B2%B2%E0%B2%BF%E0%B2%95%E0%B2%BE%E0%B2%82" \t "_blank) ಕಂಪೆನಿಗಳು ನಿಮ್ಮ ಅಗತ್ಯಕ್ಕೆ ಸರಿಹೊಂದುವಂತಹ ಅನೇಕ ಯೋಜನೆಗಳನ್ನು ಒದಗಿಸುತ್ತಿವೆ. ಇಂದಿನ ಲೇಖನದಲ್ಲಿ ದೇಶದಲ್ಲಿನ ಪ್ರಮುಖ ಎರಡು ಖಾಸಾಗಿ ಟೆಲಿಕಾಂ ಕಂಪೆನಿಗಳಾದ ರಿಲಯನ್ಸ್ [ಜಿಯೋ](https://vijaykarnataka.com/topics/%E0%B2%9C%E0%B2%BF%E0%B2%AF%E0%B3%8B" \t "_blank) ಮತ್ತು ಭಾರ್ತಿ [ಏರ್‌ಟೆಲ್](https://vijaykarnataka.com/topics/%E0%B2%8F%E0%B2%B0%E0%B3%8D%E2%80%8C%E0%B2%9F%E0%B3%86%E0%B2%B2%E0%B3%8D) ಕಂಪೆನಿಗಳು ಒದಗಿಸುತ್ತಿರುವ 2ಜಿಬಿ ಮತ್ತು 3ಜಿಬಿ ಭಾರೀ ದೈನಂದಿನ ಡೇಟಾ ಪ್ರಿಪೇಯ್ಡ್ ಯೋಜನೆಗಳನ್ನು ಪಟ್ಟಿ ಮಾಡಿದ್ದೇವೆ. ನಿಮ್ಮ ಅಗತ್ಯಕ್ಕೆ ತಕ್ಕಂತಹ ಒಂದು ಅತ್ಯುತ್ತಮ ಯೋಜನೆಗಳನ್ನು ಇಲ್ಲಿ ಸರಿಯಾಗಿ ಆಯ್ದುಕೊಳ್ಳಿ**.** **ರಿಲಯನ್ಸ್ ಜಿಯೋ**ಭಾರತದಲ್ಲಿನ ಪ್ರಮುಖ ಟೆಲಿಕಾಂ ಆಪರೇಟರ್ ಆಗಿರುವ ಜಿಯೋ ಇತರ ಟೆಲಿಕಾಂಗಳಿಗೆ ಹೋಲಿಸಿದರೆ ಸ್ವಲ್ಪ ಹೆಚ್ಚು ಕೈಗೆಟುಕುವ ಪ್ರಿಪೇಯ್ಡ್ ಯೋಜನೆಗಳನ್ನು ಒದಗಿಸುತ್ತದೆ. ಜಿಯೋ2ಜಿಬಿ/ದಿನದ ಪ್ರೀಪೇಡ್ ಯೋಜನೆಯನ್ನು 28 ದಿನಗಳ ಮಾನ್ಯತೆಯ ಅವಧಿಗೆ 499 ರೂ.ಗಳ ಬೆಲೆಯಲ್ಲಿ ಒದಗಿಸುತ್ತದೆ. ಈ ಯೋಜನೆಯು ಅನಿಯಮಿತ ಧ್ವನಿ ಕರೆಗಳು ಮತ್ತು ಪ್ರತಿದಿನ 100 ಏಸ್ಸೆಮ್ಮೆಸ್ ಗಳನ್ನು ಹೊಂದಿದೆ. ಇದರ ಜೊತೆಗೆ ಬಳಕೆದಾರರು ಡಿಸ್ನಿ+ ಹಾಟ್‌ಸ್ಟಾರ್ ಮೊಬೈಲ್ OTT ಪ್ಲಾಟ್‌ಫಾರ್ಮ್‌ಗೆ ವಾರ್ಷಿಕ ಚಂದಾದಾರಿಕೆಗೆ ಪ್ರವೇಶವನ್ನು ಪಡೆಯುತ್ತಾರೆ ಮತ್ತು ಜಿಯೋವಿನ ಅಪ್ಲಿಕೇಶನ್‌ಗಳಿಗೆ ಪೂರಕ ಚಂದಾದಾರಿಕೆಯನ್ನು ಸಹ ಪಡೆಯುತ್ತಾರೆ.  
  
2ಜಿಬಿ ಪ್ಲಾನ್‌ಗಳು ಕೆಲವರಿಗೆ ಸೂಕ್ತವಾಗಿದ್ದರೂ, ಹೆಚ್ಚಿನ ಡೇಟಾವನ್ನು ಹುಡುಕುತ್ತಿರುವ ಬಳಕೆದಾರರು ಪ್ರತಿದಿನ 3ಜಿಬಿ ಡೇಟಾ ಒದಗಿಸುವ ಯೋಜನೆಗಳನ್ನು ಆಯ್ದುಕೊಳ್ಳಬಹುದು. ಪ್ರತಿದಿನ 3ಜಿಬಿ ಡೇಟಾ ಒದಗಿಸುವ ಜಿಯೋ ಯೋಜನೆಯು 601 ರೂ.ಗಳಲ್ಲಿ ಲಭ್ಯವಿದೆ. ಈ ಯೋಜನೆಯು 28 ದಿನಗಳ ಮಾನ್ಯತೆಯ ಅವಧಿಯನ್ನು ಹೊಂದಿದೆ. ಈ ಯೋಜನೆಯಲ್ಲಿ ಅನಿಯಮಿತ ಧ್ವನಿ ಕರೆಗಳು ಮತ್ತು ಪ್ರತಿದಿನ 100 SMS ಗಳು ಲಭ್ಯವಿವೆ. ದೈನಂದಿನ 3ಜಿಬಿ ಡೇಟಾದ ಜೊತೆಗೆ ಬಳಕೆದಾರರು ಒಟ್ಟು 6ಜಿಬಿ ಡೇಟಾವನ್ನು ಸಹ ಪಡೆಯುತ್ತಾರೆ. ಈ ಯೋಜನೆಯು ಡಿಸ್ನಿ+ ಹಾಟ್‌ಸ್ಟಾರ್ ಮೊಬೈಲ್ OTT ಪ್ಲಾಟ್‌ಫಾರ್ಮ್‌ಗೆ ವಾರ್ಷಿಕ ಚಂದಾದಾರಿಕೆಗೆ ಪ್ರವೇಶದೊಂದಿಗೆ ಮತ್ತು ಜಿಯೋ ಅಪ್ಲಿಕೇಶನ್‌ಗಳಿಗೆ ಪೂರಕ ಚಂದಾದಾರಿಕೆಯೊಂದಿಗೆ ಬರುತ್ತದೆ.

**ಭಾರ್ತಿ ಏರ್ಟೆಲ್**ಭಾರ್ತಿ ಏರ್‌ಟೆಲ್ ಕೂಡ ರಿಲಯನ್ಸ್ ಜಿಯೊದಂತೆಯೇ ಪ್ರಿಪೇಯ್ಡ್ ಯೋಜನೆಗಳನ್ನು ನೀಡುತ್ತಿದೆ. ಆದರೆ, ಏರ್‌ಟೆಲ್ ನೀಡುತ್ತಿರುವ ಪ್ರಯೋಜನಗಳು ಸ್ವಲ್ಪ ವಿಭಿನ್ನವಾಗಿವೆ. ಪ್ರತಿದಿನ 2ಜಿಬಿ ಡೇಟಾವನ್ನು ಹೊಂದಿರುವ ಪ್ರಿಪೇಯ್ಡ್ ಯೋಜನೆಯನ್ನು ಏರ್‌ಟೆಲ್ 499 ರೂ.ಗಳ ಬೆಲೆಯಲ್ಲಿ ನೀಡುತ್ತಿದೆ. ಈ ಯೋಜನೆಯು 28 ದಿನಗಳ ಮಾನ್ಯತೆಯನ್ನು ಹೊಂದಿದ್ದು, ಅನಿಯಮಿತ ಧ್ವನಿ ಕರೆಗಳನ್ನು ಮತ್ತು ಪ್ರತಿದಿನ 100 ಏಸ್ಸೆಮ್ಮೆಸ್ ಗಳನ್ನು ನೀಡುತ್ತದೆ. ಈ ಯೋಜನೆಯು ವೈಂಕ್ ಮ್ಯೂಸಿಕ್‌ಗೆ ಪ್ರವೇಶದೊಂದಿಗೆ, ಮೊಬೈಲ್ ಆವೃತ್ತಿಯ Amazon Prime ವೀಡಿಯೊಗೆ ಉಚಿತ ಪ್ರಯೋಗದಂತಹ ಹೆಚ್ಚುವರಿ ಪ್ರಯೋಜನಗಳನ್ನು ಒಳಗೊಂಡಿದೆ. ಇಷ್ಟೇ ಅಲ್ಲದೇ ಈ ಯೋಜನೆಯು ಡಿಸ್ನಿ+ ಹಾಟ್‌ಸ್ಟಾರ್ ಮೊಬೈಲ್‌ಗೆ ವಾರ್ಷಿಕ ಚಂದಾದಾರಿಕೆಯನ್ನು ಹೊಂದಿದೆ.  
  
ಮತ್ತೊಂದೆಡೆ, ಪ್ರತಿದಿನ 3ಜಿಬಿ ಡೇಟಾವನ್ನು ಹೊಂದಿರುವ ಏರ್‌ಟೆಲ್‌ನ ಪ್ರೀಪೇಡ್ ಯೋಜನೆಯು ಜಿಯೋ ಯೋಜನೆಗಿಂತ ಕಡಿಮೆ ಬೆಲೆಯಲ್ಲಿ ಸಿಗುತ್ತಿದೆ. ಜಿಯೋ ಯೋಜನೆಯು 601 ರೂ.ಗಳಲ್ಲಿ ಲಭ್ಯವಿದ್ದರೆ, ಏರ್‌ಟೆಲ್ 599 ರೂ ಬೆಲೆಯಲ್ಲಿ 28 ದಿನಗಳ ಮಾನ್ಯತೆಯ ಅವಧಿಗೆ ಪ್ರತಿದಿನ 3ಜಿಬಿ ಡೇಟಾದ ಪ್ರಿಪೇಯ್ಡ್ ಯೋಜನೆಯನ್ನು ಒದಗಿಸುತ್ತಿದೆ. ಈ ಯೋಜನೆಯು ಅನಿಯಮಿತ ಧ್ವನಿ ಕರೆಗಳು ಮತ್ತು 100 ಏಸ್ಸೆಮ್ಮೆಸ್ ಗಳನ್ನು ನೀಡುತ್ತದೆ. ಈ ಯೋಜನೆಯಲ್ಲಿ ಏರ್‌ಟೆಲ್ ಬಳಕೆದಾರರು ಡಿಸ್ನಿ+ ಹಾಟ್‌ಸ್ಟಾರ್ ಮೊಬೈಲ್‌ಗೆ ವಾರ್ಷಿಕ ಚಂದಾದಾರಿಕೆಗೆ ಪ್ರವೇಶವನ್ನು ಪಡೆಯುತ್ತಾರೆ ಮತ್ತಯ ಮೊಬೈಲ್ ಆವೃತ್ತಿಯ Amazon Prime ವೀಡಿಯೊ ಮತ್ತು Wynk ಸಂಗೀತಕ್ಕೆ ಉಚಿತ ಪ್ರಯೋಗ ಚಂದಾದಾರಿಕೆ ಸಿಗುತ್ತದೆ.