ಷ್: ‘ಷ್’ ಒಂದು ಮಡಿಚಿದ ಇಲ್ಲವೆ ಮೂರ‍್ದನ್ಯ ದ್ವನಿ. ಇದು ನಾಲಿಗೆಯನ್ನು ಮೇಲಕ್ಕೆ ಮಡಿಚಿ ಅದರ ಕೆಳತುದಿಯನ್ನು ಮೇಲುಹಲ್ಲಿನ ಹಿಂದಿನ ಅಂಗುಳಿಗೆ ತಾಕಿಸಿ ಉಚ್ಚರಿಸುವ ದ್ವನಿ ಎಂದು ಪಾಣಿನಿ ಬರೆಯುತ್ತಾನೆ. ಹಾಗೆ ‘ಷ್’ಕಾರವನ್ನು ಉಚ್ಚರಿಸುವುದಕ್ಕೆ ಬರಿಯ ಕನ್ನಡಿಗರಿಗೆ ಮಾತ್ರವಲ್ಲದೆ ಬಹುಶಾ ಯಾವುದೆ ಬಾರತೀಯ ಬಾಶೆಯಲ್ಲಿ ಸಾದ್ಯವಿಲ್ಲ. ‘ಶ್’ಕಾರವೂ ಕನ್ನಡಕ್ಕೆ ದೇಸಿ ಅಲ್ಲ. ಸಂಸ್ಕ್ರುತದ ಪ್ರಬಾವದಿಂದ ಕನ್ನಡದಲ್ಲಿ ಬಳಕೆಗೆ ಬಂದ ದ್ವನಿ. ಇಂದು ಚಾಮರಾಜನಗರದಂತಾ ಕೆಲವು ಕನ್ನಡಗಳನ್ನು ಹೊರತುಪಡಿಸಿ ಹಲವು ಒಳನುಡಿಗಳಲ್ಲಿ ಬಳಕೆಯಲ್ಲಿದೆ. ಯಾವುದೆ ಕನ್ನಡಿಗ ‘ಶ್’ ಮತ್ತು ‘ಷ್’ ದ್ವನಿಗಳ ನಡುವೆ ಉಚ್ಚರಣೆಯಲ್ಲಿ ವ್ಯತ್ಯಾಸ ಮಾಡಲು ಸಾದ್ಯವಿಲ್ಲ. ಒಂದು ದ್ವನಿಗೆ ಎರಡು ಲಿಪಿಗಳನ್ನು ಇಟ್ಟುಕೊಳ್ಳುವುದು ತಪ್ಪಾಗಲಿಕ್ಕಿಲ್ಲ, ಆದರೆ ಅವುಗಳನ್ನು ನಿರ‍್ದಿಶ್ಟಗೊಳಿಸಿ, ಅವುಗಳ ಬಳಕೆಯನ್ನು ಪ್ರತಿಬಂದಿಸುವುದು ತಪ್ಪು. ಬದಲಿಗೆ ಒಂದು ಲಿಪಿಯನ್ನು ಇಟ್ಟುಕೊಳ್ಳುವುದು ಕಲಿಯುವುದಕ್ಕೆ ಅನುಕೂಲವಾದೀತು ಎನ್ನುವುದನ್ನು ಪರಿಗಣಿಸಬೇಕು.

೦ : ಕನ್ನಡ ಪಟ್ಯಪುಸ್ತಕಗಳು ‘ಅಂ’ ಎನ್ನುವ ಒಂದು ‘ಅಕ್ಕರ’ವನ್ನು ಕಲಿಸುತ್ತವೆ. ಇಲ್ಲಿ, ದ್ವನಿ, ದ್ವನಿಮಾ ಮತ್ತು ಅಕ್ಶರ ಈ ಮೂರು ಪರಿಕಲ್ಪನೆಗಳು ಬೇರೆ ಬೇರೆ ಎಂಬುದನ್ನು ಯಾಕೆ ಆದುನಿಕ ಕಾಲದಲ್ಲಿರುವ ವಿದ್ವಾಂಸರು ಪರಿಗಣನೆಗೆ ತೆಗೆದುಕೊಳ್ಳುವುದಿಲ್ಲ ಎನ್ನುವುದು ಒಂದು ವಿಚಿತ್ರ. ‘ಅಂ’ ಇದು ಮೂಲಬೂತವಾಗಿ ಒಂದು ದ್ವನಿಯೆ ಅಲ್ಲ. ‘೦’ಯನ್ನು ಯಾರಾದರೂ ಉಚ್ಚರಿಸುವುದಕ್ಕೆ ಸಾದ್ಯವೆ? (ಅಂಗಿ, ಅಂಚು, ಅಂಟು, ಅಂದ, ಅಂಬು, ಅಂಶ ಇವುಗಳಲ್ಲಿ ಕ್ರಮವಾಗಿ ಙ್,ಞ್,ಣ್,ನ್,ಮ್,ಮ್ ದ್ವನಿಗಳು ಉಚ್ಚಾರವಾಗುತ್ತವೆ). ಸೊನ್ನೆಯನ್ನು ಕನ್ನಡದ ಬರವಣಿಗೆಯಲ್ಲಿ ಬಳಕೆಗೆ ತಂದದ್ದು ಬರವಣಿಗೆಗೆ ಅನುಕೂಲ ಎನ್ನುವ ಕಾರಣಕ್ಕೆ. ಇದು ಕೇವಲ ಒಂದು ಲಿಪಿ, ದ್ವನಿ ಇಲ್ಲವೆ ದ್ವನಿಮಾ ಅಲ್ಲ. ಹಾಗಾಗಿ, ಇದು ಅಕ್ಕರ ಆಗಲು ಕೂಡ ಸಾದ್ಯವಿಲ್ಲ. ಇದನ್ನು ಕನ್ನಡದ ಒಂದು ಅಕ್ಕರ ಎಂದು ಸರಕಾರ ಕಲಿಸುತ್ತದೆ. ಕನ್ನಡದಾಗ ಅಕ್ಕರಗಳೆಶ್ಟು ಎಂಬ ಪ್ರಶ್ನೆಗೆ ಈ ದ್ವನಿಯಲ್ಲದ ಒಂದು ಬರಿಯ ಲಿಪಿಯನ್ನು ಸೇರಿಸಿ ಹೇಳಿದರೆ ಉತ್ತರ ಸರಿ, ಇಲ್ಲದಿದ್ದರೆ ತಪ್ಪು. ಸರಕಾರ ನಿಂತು ತನ್ನ ಪ್ರಜೆಗಳಿಗೆ ಅವಾಸ್ತವವನ್ನು ವಾಸ್ತವವಾಗಿ ನಂಬುವುದಕ್ಕೆ ಹೇಳುತ್ತದೆ. ‘೦’ಯನ್ನು ಲಿಪಿ ಎಂದು ಹೇಳಿ ಕಲಿಸಬೇಕು.

೯: ಕನ್ನಡದಾಗ ‘ರ್’ಕಾರವನ್ನು ಬರೆಯುವುದಕ್ಕೆ ಮೂರು ಲಿಪಿಗಳಿವೆ. ಅಕ್ಕರವನ್ನು ಬರೆಯುವುದಕ್ಕೆ ‘ರ್’, ಅದರ ಒತ್ತಕ್ಕರ ರೂಪವನ್ನು ಬರೆಯುವುದಕ್ಕೆ ‘ ್ರ’ ಮತ್ತು ‘೯’. ಸಾಮಾನ್ಯವಾಗಿ ಕನ್ನಡದ ಬರವಣಿಗೆ ಕ್ರಮ ಉಚ್ಚರಣೆಯನ್ನು ಅನುಸರಿಸುತ್ತದೆ. ‘೯’ ಬಳಸುವಲ್ಲಿ ಈ ಅನುಕ್ರಮ ಮುರಿಯುತ್ತದೆ. ‘ಸೂರ‍್ಯ’ ಪದವನ್ನು ಓದುವಾಗ ಸ್+ಊ+ರ್+ಯ್+ಅ ಎಂಬುದು ಉಚ್ಚರಣೆಯ ಅನುಕ್ರಮ. ಒತ್ತಕ್ಕರದಲ್ಲಿ ಮೊದಲು ಉಚ್ಚರಿಸುವ ‘ರ್’ ದ್ವನಿ ಬರವಣಿಗೆಯಲ್ಲಿ ಮೊದಲು ಬಂದಿದೆ, ಅದನ್ನು ಉಚ್ಚರಣೆಯಲ್ಲಿ ಅನುಸರಿಸುವ ‘ಯ್’ ದ್ವನಿ ಲಿಪಿಯಲ್ಲಿಯೂ ಅನುಸರಿಸುತ್ತಿದೆ. ಆದರೆ ಇದೆ ಪದವನ್ನು ‘ಸೂರ್ಯ’ ಎಂದು ಬರೆದಾಗ ಈ ಅನುಕ್ರಮ ಮುರಿಯುತ್ತದೆ. ಗಮನಿಸಿ ಸ್+ಊ+ಯ್+ರ್+ಅ. ಕೆಲವೆ ಪದಗಳಲ್ಲಿ ಬಳಸುವ ‘೯’ ಲಿಪಿಯ ಕೆಲಸವನ್ನು ಅದಕ್ಕಿಂತ ಸೂಕ್ತವಾಗಿ ‘ ್ರ’ ಲಿಪಿ ಮಾಡುತ್ತಿರುವಾಗ ಅದನ್ನು ಇಟ್ಟುಕೊಳ್ಳಬೇಕಾದ ಅವಶ್ಯಕತೆ ಇಲ್ಲ.

ಙ್, ಞ್: ಙ್ ಮತ್ತು ಞ್ ದ್ವನಿಗಳಿಗೆ ಕನ್ನಡದಾಗ ಕನಿಶ್ಟ ಯುಗ್ಮಗಳು ದೊರೆಯುವುದಿಲ್ಲ. ಕಾಸರಗೋಡು ಕನ್ನಡದಂತಾ, ಕೆಲವು ತುಳು ಮತ್ತು ಮಲಯಾಳಂ ಪ್ರಬಾವದ ಒಳನುಡಿಗಳಲ್ಲಿ ಕೆಲವೆಡೆ ಈ ದ್ವನಿಗಳ ಬಳಕೆಯನ್ನು ಹೊರತುಪಡಿಸಿದರೆ ಎಲ್ಲಿಯೂ ಈ ದ್ವನಿಗಳು ದ್ವನಿಮಾಗಳಂತೆ ಬಳಕೆ ಆಗುವುದಿಲ್ಲ. ಹಾಗಾಗಿ, ಹೆಚ್ಚುವರಿ ಎನಿಸುವ ಈ ಲಿಪಿಗಳನ್ನೂ ಕಲಿಕೆಯಿಂದ ಬಿಡಬಹುದು.

ಕನ್ನಡ ಮಾತಿನ ಬಳಕೆಗೆ ಹೆಚ್ಚು ವಾಸ್ತವವಾಗಿರುವ ಲಿಪಿಯನ್ನು ತಿಳಿದುಕೊಳ್ಳುವುದಕ್ಕೆ ತೆರೆದುಕೊಂಡಿರಬಹುದು, ಅನವಶ್ಯಕವಾಗಿರುವುದನ್ನು ಕಯ್‌ಬಿಡಬಹುದು, ಅವಯಿಗ್ನಾನಿಕವಾಗಿ, ಅವಾಸ್ತವವಾಗಿ ಇರುವುದಕ್ಕಿಂತ ವಯಿಗ್ನಾನಿಕ ಮತ್ತು ವಾಸ್ತವವಾಗಿ ಬದುಕಬಹುದು.