ನಿರ್ಧಾರ

ನಿವೃತ್ತಿಯಾದ ಬಳಿಕ ಬದುಕು ಬಲು ಹಗುರವಾಗಿತ್ತು. ಹೆಣ್ಣುಮಕ್ಕಳಿಬ್ಬರೂ

ಹತ್ತಾರು ವರ್ಷಗಳ ಹಿಂದೆಯೇ ಮದುವೆಯಾಗಿ, ತಮ್ಮ ಮಕ್ಕಳು, ಗಂಡ\_

ಸಂಸಾರದೊಂದಿಗೆ ಚನ್ನಾಗಿದ್ದಾರೆ. ಇಬ್ಪರು ಗಂಡು ಮಕ್ಕಳೂ ಅಷ್ಟೆ. ತಮ್ಮ ಉದ್ಯೋಗ,

ಮಡದಿ, ಮಕ್ಕಳೊಂದಿಗೆ ಅಲ್ಲಲ್ಲಿ ಚೆನ್ನಾಗಿಯೇ ಇದ್ದಾರೆ. ನನ್ನನ್ನು ಕಾಡುವವರು,

ಬೇಡುವವರು ಯಾರೂ ಇಲ್ಲ. ಮಡದಿ ಹಾಗೂ ನಾನು ಇಬ್ದರೇ ಮನೆಯಲ್ಲಿ

ಇರೋದು. ಮುಪ್ಪಿನಲ್ಲಿ ಬದುಕಿಗೆ ಅವಶ್ಯಕ ಇರುವಷ್ಟು ಆದಾಯವಿದೆ.

ಬದುಕಿನುದ್ದಕ್ಕೂ ನಾನು ಸ್ವಾವಲಂಬಿಯಾಗಿಯೇ ಇದ್ದವನು. ನನಗೆ ಎಲ್ಲಕ್ಕಿಂತ

ಪ್ರಿಯವಾದುದು, ಸ್ವಾತಂತ್ರ್ಯ ಹಾಗೂ ನೆಮ್ಮದಿ. ವಯಸ್ಸಾಗುತ್ತಾ ಬಂದಂತೆ ನನ್ನವಳು.

ಅಗತ್ಯವಿಲ್ಲದ ಕಾರಣಗಳಿಗೆ ತಾನು ತಲೆಕೆಡಿಸಿಕೊಂಡು ನನ್ನ ತಲೆಯನ್ನೂ ತಿನ್ನಲು

ಪ್ರಯತ್ನಿಸುತ್ತಾಳೆ. ನಾನು ಅದರ ಬಗ್ಗೆ ತಲೆಕೆಡಿಸಿಕೊಳ್ಳುವದಿಲ್ಲ. ಉದಾಸೀನತೆಯಿಂದ,

ನಿರ್ಲಕ್ಷ್ಯ ತೋರುತ್ತೇನೆ. ಊರ ಉಸಾಬರಿ ಮಾಡುತ್ತಾ, ಅದ್ಯಾವನೂ

ಸೊರಗಿದನಂತೆ’ ಈ ಮಾತನ್ನು ಆಗಾಗ ಎಚ್ಚರಿಕೆಗೆ ನೆನಪಿಸಿಕೊಳ್ಳುತ್ತೇನೆ. ‘ನಾನು

ಎಷ್ಟು ಶಂಖ ಊದಿದರೂ ಅಷ್ಟೆ. ಕೋಣನ ಮುಂದೆ ಕಿನ್ನರಿ ಬಾರಿಸಿದಂತೆ’

ಎಂದು ಗೊಣಗುತ್ತಾ. ಅವಳು ಇನ್ನೊಂದು ಕೋಣೆ ಸೇರುತ್ತಾಳೆ. ನಿವೃತ್ತನಾದ

ಬಳಿಕ ವಾಸಕ್ಕೊಂದು ಮನೆ ನಿರ್ಮಿಸಿಕೊಂಡು ಮೇಲ್ಗಡೆ ಒಂದು ಕುಟುಂಬ

ಬಾಡಿಗೆಗಿರಲು ಕಟ್ಟಿಸಿದ್ದೇನೆ . ಈ ಹತ್ತಾರು ವರ್ಷಗಳಲ್ಲಿ ಯಾರ್ಯಾರೋ ಬಾಡಿಗೆಗೆ

ಬಂದರು. ತಮಗೆ ವರ್ಗವಾದಾಗ ಅಥವಾ ಬೇಡವಾದಾಗ ಬಿಟ್ಟು ಹೋಗಿದ್ದಾರೆ.

ಇದುವರೆಗೆ ಬಂದವರೆಷ್ಟು ಎಲ್ಲಿಗೆ ಹೋದರು. ಇದಾವುದೂ ನನ್ನ ನೆನಪಿನಲ್ಲಿ

ಉಳಿದಿಲ್ಲ. ಉಳಿಸಿಕೊಳ್ಳಬೇಕಾದ ಅವಶ್ಯಕತೆಯೂ ಇಲ್ಲ ಎಂಬುದು ನನ್ನ ನಿಲುವು.

ಯಾಕೆಂದರೆ, ಒಂದೆರಡು ರೂಪಾಯಿಗಳನ್ನು ಕಡಿಮೆ ಕೊಟ್ಟಿದ್ದನ್ನು, ಆಗಾಗ

ಅವರು ಕೋಳಿಯ ತತ್ತಿ. ಮೀನು ತಂದು ತಿಂದದ್ದು… ಹೀಗೆ ಅವರ ವೈಯಕ್ತಿಕ

ದಿನಚರಿಗಳ ಬಗ್ಗೆಯೂ ತಲೆಕೆಡಿಸಿಕೊಳ್ಳುವಾಕೆ. ಇದರಿಂದಾಗಿ ಅನೇಕಬಾರಿ ನನ್ನವಳು

ಬಾಡಿಗೆದಾರರ ಜೊತೆ ಚಿಕ್ಕಮಟ್ಟ ಘರ್ಷಣೆಗಳಿದಿದ್ದಾಳೆ. ಇವಳ ಅತಿಯಾದ ಮಡಿ

ಮೈಲಿಗೆಗೆ ಬೇಸತ್ತು ಕೆಲವರು ಬಿಟ್ಟುಹೋದದ್ದಿದೆ.

ವರ್ಷಗಳು ಹೀಗೆ ಗತಿಸುತ್ತಿರಲು ಸುಧಾ ಎಂಬ ಅವಿವಾಹಿತೆ, ಸ್ಥಳೀಯ

ಖಾಸಗಿ ಸಂಸ್ಥೆಯ ಕಾಲೇಜಿನಲ್ಲಿ ಉಪನ್ಯಾಸಕಿಯಾಗಿ ಉದ್ಯೋಗ ಪಡೆದಾಕೆ,-

ಬಾಡಿಗೆಗೆ ಬಂದಳು. ಅವಳಿಗಾಗ ರಿಂದ 35 ವಯಸ್ಸಿರಬಹುದು. ಸ್ವಲ್ಪ

ಕಪ್ಪನೆಯ ಬಣ್ಣ. ದಪ್ಪನೆಯ ದೇಹ. ತಾನಿನ್ನೂ ಕನ್ಯಯಾಗಿರುವುದರಿಂದ ವಯಸ್ಸಿನ

ಹೆಚ್ಜಳವನ್ನು ಆಕೆ ಗಣನೆಗೆ ತೆಗೆದುಕೊಂಡಿರಲಿಕ್ಕಿಲ್ಲ. ವಯಸ್ಸು ಕೇವಲ ದೇಹಕ್ಕಾಗುತ್ತದೆ.

ಮನಸ್ಸಿಗಲ್ಲ. ನಿಜ. ಅರವತ್ತಾದರೇನು ಮನಸ್ಸಿಗೆ ಮಾತ್ರ ಮೂವತ್ತರೊಳಗಿನ

ಹರೆಯವಿರುತ್ತದೆ. ತನ್ನ ಅಭಿರುಚಿಗೆ ತಕ್ಕ ಹಾಗೆ, ಅವಳು ಅಲಂಕಾರ, ವೇಷಭೂಷಣ

ರೂಡಿಸಿಕೊಂಡಿದ್ದಳು. ಮನೆಯಲ್ಲಿದ್ದಾಗ ನೈಟಿ, ಕಾಲೇಜಿಗೆ ಹೋಗುವಾಗ

ಚೂಡಿದಾರ, ಪ೦ಜಾಬಿ ಡ್ರೆಸ್ ಧರಿಸುತ್ತಿದ್ದಳು. ಅವಳಿಗೆ ತಂದೆ ತೀರಿಕೊಂಡಿದ್ದಾನೆ.

ಅಕ್ಕ ಮದುವೆಯಾಗಿ ತನ್ನ ಸಂಸಾರದೊಂದಿಗೆ, ಬೆಳಗಾಂವದಲ್ಲಿರುತ್ತಾಳೆ. ಅಣ್ಣ

ಮುಂಬಯಿಯಲ್ಲಿ ಇರುತ್ತಾನೆ. ತಾಯಿ ಇದ್ದಾಳೋ ಇಲ್ಲವೋ ಗೊತ್ತಾಗಿಲ್ಲ.

ಎಂಎಸ್ಸಿ(ಕೆಮಿ) ಮುಗಿಸಿ, ಇಲ್ಲಿ ಉಪನ್ಯಾಸಕಿಯಾಗಿ ಕೆಲಸಕ್ಕೆ ಸೇರಿದ್ದಾಳೆ. ನನಗೆ

ಹೆಚ್ಜಿಗೆ ತಿಳಿದುಕೊಳ್ಳುವ ಕುತೂಹಲವಿರಲಿಲ್ಲ. ಆದರೆ ನನ್ನವಳಿಗೆ ಇನ್ನಷ್ಟು ಆಳವಾಗಿ

ತಿಳಿದುಕೊಳ್ಳುವ ಕುತೂಹಲ. ಅವಳು ಕೆಳಗೆ ಇಳಿಯಲು, ಹೋಗಲು ಮನೆಯ

ಹಿಂಭಾಗದಲ್ಲಿ ಓವನ್ ಸ್ಟೆಯರ್ ಕೇಸ್ ಇತ್ತು. ಹಿಂಭಾಗದ ಚಿಕ್ಕ ಗೇಟಿಗೆ ನಾನು

ಕೀಲಿ ಹಾಕುತ್ತಿರಲಿಲ್ಲ. ಅದನ್ನು ರಾತ್ರಿ ಬೇಕಾದರೂ ತೆಗೆದು ಬರಬಹುದಾಗಿತ್ತು.

ಬಾಡಿಗೆದಾರರ ಸ್ವತಂತ್ರಕ್ಕೆ ಧಕ್ಕೆವುಂಟಾಗಬಾರದೆಂಬುದು ನನ್ನ ಉದ್ದೇಶವಾಗಿತ್ತು.

ಬೋರ್ವೇಲ್ ಇದ್ದುದರಿ೦ದಾಗಿ ನೀರಿನ ಸೌಲಭ್ಯವಿತ್ತು. ಎಲ್ಲ

ಸೌಕರ್ಯಗಳಿದ್ದುದರಿಂದಾಗಿ ನನ್ನ ಅಟ್ಟದ ಮೇಲಿನ ಮನೆ ಖಾಲಿಯಿರುತ್ತಿರಲಿಲ್ಲ.

ನನ್ನ ಮನೆ ಪ್ರತಿಷ್ಟಿತ ಬಡಾವಣೆಯಲ್ಲಿತ್ತು.