ಸೂರ್ಯನ ಚಿತ್ತವೆಲ್ಲ ಹೂವಿನ ಹಾರಗಳ ಮೇಲೆ ಕೇಂದ್ರೀಕೃತವಾಯಿತು.

ಮೆರವಣಿಗೆಯಲ್ಲಿ ತಾನೂ ಒಬ್ಬನಾಗಿ ಸ್ಮಶಾನದವರೆಗೆ ನಡೆದನು. ಮುಂದೆ ಅರ್ಧ

ಗಂಟೆಯಲ್ಲಿ ಅಂತಿಮ ಸಂಸ್ಕಾರ ಮುಗಿದು, ಸ್ಮಶಾನ ನಿರ್ಜನವಾಯಿತು. ಅತ್ತಿತ್ತ

ನೋಡಿದ. ಯಾರ ಸುಳಿವೂ ಇಲ್ಲ ಬೆಲೆಯುಳ್ಳ ಭಾರೀ ಗಾತ್ರದ ಹೂವಿನ

ಹಾರಗಳನ್ನೆಲ್ಲಾ ಒಗ್ಗೂಡಿಸಿ, ಪ್ಲಾಸ್ಟಿಕ್ ಚೀಲದಲ್ಲಿ ತುಂಬಿಕೊಂಡು ಮನೆಗೆ ನಡೆದ .

ಭಾರೀ ಗಾತ್ರದ ಹಾರಗಳನ್ನು ಕಂಡು ಅಜ್ಜಿ, ತಾಯಿ ಚಕಿತಗೊಂಡರು. ಅಸ್ತವ್ಯಸ್ತವಾದ

ಹಾರಗಳಿಂದ ಹೂವುಗಳನ್ನು ಬಿಚ್ಚಿ, ಚೆನ್ನಾಗಿರುವುದನ್ನಾಯ್ದು, ಮತ್ತೆ ಹೊಸ

ಹಾರಗಳನ್ನಾಗಿ ಮಾಡಿದರು. ಸಂಜೆಯಾಗುತ್ತಲೇ ಅಜ್ಜಿಯೊಂದಿಗೆ, ಹೂವಿನ

ಮಾರ್ಕೆಟ್ಟಿಗೆ ಹೋಗಿ, ಅವ್ರ)ಗಳನ್ನು ಮಾರಿದಾಗ, ಐದು ನೂರು ರೂಪಾಯಿ ಬಂತು!

ಮನೆಯಲ್ಲಿ ಎಲ್ಲರಿಗೂ ಎಲ್ಲಿಲ್ಲದ ಸಂತೋಷ! ಮರುದಿವಸದಿಂದ ಸೂರ್ಯನಿಗೂ,

ಸ್ಮಶಾನಕ್ಕೂ ಅವಿನಾಭಾವ ನಂಟು ಬೆಳೆದುಕೊಂಡಿತು. ಮುಂಜಾನೆಯಿಂದ

ಸಾಯಂಕಾಲದವರೆಗೆ ಸುಡುಗಾಡಿನಲ್ಲಿರುವುದನ್ನು ಗಮನಿಸಿದ ಜನರು, ಇವನನ್ನು

“ಸುಡುಗಾಡಿನ ಸೂರ್ಯ”ನೆಂದು ಕರೆಯಲಾರಂಭಿಸಿದರು. ಅಂತಿಮ ಸಂಸ್ಕಾರ

ಮಗಿದ ಬಳಿಕ, ಜನರಿಗೆ ಸಂಶಯ ಬಾರದಿರಲೆಂದು, ಕತ್ತಲಾದ ಬಳಿಕ ಹೂವಿನ

ಹಾರಗಳನ್ನು ಮನೆಗೆ ತರಲಾರಂಭಿಸಿದನು. ಮೊಮ್ಮಗನಿಂದ ಹೀಗೆ ಉತ್ತಮ

ಆದಾಯ ಬರಲಾರಂಭಿಸಿದಾಗ ಶಾಲೆಯ ಬಗ್ಗೆ ಅಜ್ಜಿಯಾಗಲೀ ಅಥವಾ

ತಾಯಿಯಾಗಲೀ ಮಾತೇ ಆಡಲಿಲ್ಲ. ಎರಡೇ ವರ್ಷಗಳಲ್ಲಿ ಆರ್ಥಿಕವಾಗಿ

ಹುರಿಗೊಂಡು, ಮಹಾನಗರ ಪಾಲಿಕೆಯ ಸದಸ್ಯರೊಬ್ಪರ ಪರಿಚಯದಿಂದಾಗಿ

ಜನತಾ ಕಾಲನಿಯಲ್ಲಿ, ಎರಡು ಕೋಣೆಯುಳ್ಳ ಮನೆಯ ಒಡೆಯನಾದ.

ಹತ್ತು ವರ್ಷದ ಸೂರ್ಯ, ಮೈ-ಕೈ ತುಂಬಿಕೊಂಡು, ತನ್ನ ವಯಸ್ಸಿಗೆ

ಮೀರಿ ದೊಡ್ಡವನಾಗಿ ಕಾಣುತ್ತಿದ್ದನು. ಕೆಲವರು ಶವ ಹೂಳುವುದಕ್ಕಾಗಿ ಕುಣಿ

ಅಗೆಯಲು ಇವನಿಗೆ ಕೇಳಿಕೊಂಡಾಗ, ಒಬ್ದನೇ ಉತ್ಸಾಹದಿಂದ ಕುಣಿ ಅಗೆದು,

ಕೈ ತುಂಬಾ ಹಣ ಸಂಪಾದಿಸತೊಡಗಿದನು. ಹಾರೆ, ಗುದ್ದಲಿ, ಸಲಿಕೆ, ಪುಟ್ಟಿಗಳನ್ನು

ಖರೀದಿ ಮಾಡಿದನು. ವಾರದಲ್ಲಿ ಮೂರ್ನಾಲ್ಕು ಕುಣಿ ಅಗೆಯುವ ಕೆಲಸ

ಸಿಗಲಾರಂಭಿಸಿದಾಗ, ತಿಂಗಳಿಗೆ ಆರೇಳು ಸಾವಿರ ರೂಪಾಯಿ ಗಳಿಸಲಾರಂಭಿಸಿದನು.

ಸ್ಮಶಾನದ ಹಾರಗಳಿಂದಲೂ ಉತ್ತಮವಾದ ಆದಾಯ ಬರಲಾರಂಭಿಸಿತು. ಸೂರ್ಯ

ಒಂದು ಮೊಪೆಡ್ ಖರೀದಿಸಿ, ಓಡಾಡತೊಡಗಿದನು. ಆ ವಾರ್ಡಿನ ಪಾಲಿಕೆಯ

ಸದಸ್ಯರೊಬ್ದರ ಕೃಪೆಯಿಂದ ಸ್ಮಶಾನ ಕಾಯುವ ಕೆಲಸ ದೊರೆತು, ಮಾಸಿಕ ಐದು

ಸಾವಿರ ರೂಪಾಯಿ ಸಂಬಳವನ್ನು ನಗರಪಾಲಿಕೆಯಿಂದ ಪಡೆಯಲಾರಂಭಿಸಿದನು.

ಈ ಹೊತ್ತಿಗೆ ಸೂರ್ಯನ ವೇಷ ಭೂಷಣಗಳಲ್ಲಿ ಬದಲಾವಣೆಯಾಯಿತು. ಮುಖದಲ್ಲಿ

ಚಿಗುರು ಮೀಸೆ ಹೊತ್ತ, ಇಪ್ಪತ್ತು ವರ್ಷಗಳ ಆಕರ್ಷಕ ಮೈಕಟ್ಟಿನ ಸ್ಮಶಾನದ

ಸೂರ್ಯ ತನ್ನ ಹೆಸರನ್ನು ‘ಸೂರ್ಯ ನಾರಾಯಣ’ ನೆಂದು

ಹೇಳಿಕೊಳ್ಳಲಾರಂಭಿಸಿದನು. ಮೊದಲಿನಂತೆ ತಾನೇ ಕುಣಿ ಅಗೆಯಲಾರ. ಈ

ಕೆಲಸಕ್ಕೆ ಕೂಲಿಯವರನ್ನು ಹಚ್ಚಲಾರಂಭಿಸಿದನು. ಗಳಿಕೆಯಲ್ಲಿ ಅರ್ಧವನ್ನು

ಕೂಲಿಯವರಿಗೆ ಕೊಡಲಾರಂಭಿಸಿದನು. ಸ್ಮಶಾನದಲ್ಲಿ ಹಾರಗಳನ್ನು ಮನೆಗೆ ಸಾಗಿಸಲು

ಈಗ ಒಂದು ಆಟೋ ಖರೀಸಿದ್ದಾನೆ. ಜನತಾ ಕಾಲನಿಯಿಂದ ಈಗ ತನ್ನ ಮನೆಯನ್ನು

ಪ್ರತಿಷ್ಠಿತ ವಾರ್ಡಿಗೆ ಬದಲಾಯಿಸಿಕೊಂಡಿದ್ದಾನೆ. ಅನುಕೂಲಸ್ಥರ ಮನೆತನದ

ಕನ್ಯೆಯೊಂದಿಗೆ ಕಲ್ಯಾಣ ಮಂಟಪದಲ್ಲಿ ಅದ್ದೂರಿಯಿಂದ ಮದುವೆ ಮಾಡಿಕೊಂಡನು.

ತಾನೆಷ್ಟೇ ಬೆಳೆದರೂ ಸ್ಮಶಾನದ ನಂಟನ್ನು ಬಿಡಲಿಲ್ಲ. ಸ್ಮಶಾನದ ಜಾಗ ಮಹಾನಗರ

ಪಾಲಿಕೆಗೆ ಸೇರಿದ್ದು. ಒಂದೂವರೆ ಎಕರೆ ವಿಸ್ತೀರ್ಣವಾಗಿತ್ತು. ಈ ಹತ್ತಾರು ವರ್ಷಗಳಲ್ಲಿ,

ನಗರವು ವೇಗದಲ್ಲಿ ಬೆಳೆದು, ಸ್ಮಶಾನದ ಸುತ್ತಾ ಮುತ್ತಾ ದೊಡ್ಡ ಕಟ್ಟಡಗಳು

ಬೆಳೆದು ನಿಂತು, ಸ್ಮಶಾನ ನಟ್ಟ ನಡುವೆಯಾಯಿತು. ಅಲ್ಲಿಯ ಜನರ ಆಗ್ರಹಕ್ಕೆ

ಮಣಿದು, ಮಹಾನಗರ ಪಾಲಿಕೆಯು ನಗರದಿಂದ ಹತ್ತಾರು ಕಿಲೋಮೀಟರುಗಳ

ದೂರದಲ್ಲಿ ಬೇರೊಂದು ಸ್ಮಶಾನ ಜಾಗೆಯನ್ನು ಖರೀದಿಸಿತು. ಹಳೆಯ ಸ್ಮಶಾನದ

ಜಾಗೆಯ ಸುತ್ತಲೂ ಭದ್ರವಾದ ಮುಳ್ಳು ತಂತಿಯ ಬೇಲಿಯನ್ನು ನಿರ್ಮಿಸಲಾಗಿತ್ತು.

ಈ ಜಾಗೆಯು ಸಾರ್ವಜನಿಕರಿಂದ ಒತ್ತುವರಿಯಾಗುವ ಭಯವಿತ್ತು. ಈ ಕಾರಣಕ್ಕಾಗಿ,

ಸೂರ್ಯನಾರಾಣನನ್ನು ಕಾವಲುಗಾರನನ್ನಾಗಿ ಇಲ್ಲಿ ನೇಮಿಸಿದ್ದರು. ಸ್ಮಶಾನ

, ಜಾಗೆಯು, ಅಭಿವೃದ್ಧಿಯಾದ ಬಡಾವಣೆಯ ಮಧ್ಯದಲ್ಲಿ ರಾಷ್ಟ್ರೀಯ ಹೆದ್ದಾರಿಗೆ

ಹೊಂದಿಕೊಂಡಿತ್ತು. ಮಹತ್ವದವಾದ ವಿಶೇಷ ಜಾಗೆಯಾಗಿತ್ತು. ಈ ವಾರ್ಡಿನ

ಮಹಾನಗರ ಪಾಲಿಕೆಯ ಸದಸ್ಯರನ್ನು, ಸೂರ್ಯನಾರಾಯಣನು ಹಗಲಿರಳು

ಶ್ರಮಿಸಿ ಪ್ರಚಾರ ಮಾಡಿ, ಚುನಾವಣೆಯಲ್ಲಿ ಗೆಲ್ಲಿಸಿದ್ದನು. ಇದಲ್ಲದೇ ಆ ವಾರ್ಡಿನಲ್ಲಿ,

ನಾಗರಿಕರ ಮೂಲಭೂತ ಸೌಕರ್ಯಗಳಾದ, ಕುಡಿಯುವ ನೀರು, ಚರಂಡಿಗಳ

ನಿರ್ಮಾನ ಹಾಗೂ ಸ್ವಚ್ಛತೆ, ಶಾಲಾಭಿವೃದ್ಧಿ, ಒಂದೆರಡು ದೇವಸ್ಥಾನಗಳ ನಿರ್ಮಾಣ

ಮುಂತಾದ ಕೆಲಸಗಳನ್ನು, ಸದಸ್ಯರ ಜೊತೆಗೂಡಿ ಕಾರ್ಯಗತಗೊಳಿಸಿ ಜನರ

ಪ್ರೀತಿ, ವಿಶ್ವಾಸಗಳಿಗೆ ಪಾತ್ರನಾಗಿದ್ದ. ಹಬ್ದ ಹರಿದಿನಗಳಲ್ಲಿ ನಡೆಯುವ ಜಾತ್ರೆ

ಉತ್ಸವ, ಸಭೆ ಸಮಾರಂಭಗಳಲ್ಲಿ ಮುಂದಾಳತ್ವ ವಹಿಸಿ ಬಹಳಷ್ಟು ಪ್ರಚಾರ ಪಡೆದನು

ಮಹಾನಗರ ಪಾಲಿಕೆಯವರ ಜೊತೆ ತಿರುಗಾಡಿ, ಆಡಳಿತದಲ್ಲಿದ್ದ ಕೆಲವು

ರಾಜಕಾರಣಿಗಳಿಗೆ ಪರಿಚಿತನಾದ. ಹಳೆಯ ಸ್ಮಶಾನದ ಜಾಗೆಯನ್ನು ಹರಾಜಿನಲ್ಲಿ

ಮಾರಾಟ ಮಾಡಬೇಕೆಂಬ ವಿಷಯ ಪಾಲಿಕೆಯ ಸಭೆಯಲ್ಲಿ ಚರ್ಚೆಗೆ ಬಂದಾಗ,

ಕಳೆದ ಇಪ್ಪತ್ತು