ಕಾಣೆಯಾದವಳು

ಬೆಳಗಾಗುತ್ತಲೇ ಹಳ್ಳಿಯಲ್ಲಿ ಸೋಜಿಗವುಂಟುಮಾಡುವ ಸುದ್ದಿಯೊಂದು

ಹಬ್ಪಿಕೊಂಡಿತ್ತು. ಸಾಹುಕಾರ ಸೋಮನಗೌಡರ ಮಗ ನಿಂಗನಗೌಡ ಹಾಗೂ

ಕೆಳಗಿನ ಕೇರಿಯ ನಿಂಗಿ ಓಡಿಹೋಗಿದ್ದಾರೆಂದು!. ಪರಿಶಿಷ್ಟ ಜಾತಿಗೆ ಸೇರಿದ

ರಂಗಿಗೆ ಹೆಚ್ಜೆಂದರೆ ಹದಿನಾರಾದರೆ, ಎರಡನೆಯ ಪಿ.ಯೂ.ಸಿ.ಯಲ್ಲಿ ಓದುತ್ತಿದ್ದ

ನಿಂಗನಗೌಡನಿಗೆ ಹದಿನೆಂಟಿರಬಹುದು. ಬೆಳಗಾವಿಯ ಕಾಲೇಜಿನಲ್ಲಿ ಓದುತ್ತಿದ್ದನು,

ಇತ್ತೀಚೆಗೆ ದಸರೆಯ ರಜೆ ಕಳೆಯಲು ಹಳ್ಳಿಗೆ ಬಂದಿದ್ದನು. ಆ ದಿವಸ ಇತರ

ಹೆಂಗಸರ ಜೊತೆ, ತೋಟದಲ್ಲಿ ಕಳೆ ಕೀಳುವ ಕೆಲಸಕ್ಕೆ ಬಂದಿದ್ದ ರಂಗಿಯನ್ನು

ಬಲು ಹತ್ತಿರದಿಂದ ನೋಡಿ, ನಿದ್ದೆ-ನೆಮ್ಮದಿ ಕೆಡಿಸಿಕೊಂಡಿದ್ದನು. ಸಾದುಗಪ್ಪಿನ

ದುಂಡು ಮುಖದಲ್ಲಿ, ಹುಣ್ಣಿಮೆಯ ಚಂದಿರನ, ನಗೆ ಬೆಳದಿಂಗಳು ಕಂಡಿದ್ದನು.

ಬಿರಿದು ಹಿರಿದಾಗುವ, ಎದೆಯ ಕಲಶಗಳು, ಜಂಪರಿನ ಗುಂಡಿಗಳನ್ನು ಹರಿದು,

ಹೊರಬರಲೆತ್ನಿಸುವಂತೆ ನಿಂಗನಗೌಡನಿಗೆ ಅನಿಸಿತು. ಅವಳ ಮಾದಕ ನೋಟ,

ತುಂಟು ನಗೆ ಹುಚ್ಚು ಹಿಡಿಸಿದವು . ಜಳಕ, ಊಟದ ಖಬರಿಲ್ಲದೆ, ಅವಳ ಬಳಿ

ಸುಳಿದಾಡುತ್ತಾ, ರಂಗಿಯ ಎದೆ ಬಡಿತವನ್ನು ಇಮ್ಮಡಿಗೊಳಿಸಿದ್ದನು. ಚಿಗುರು

ಮೀಸೆಯ, ಕೂಲಿಂಗ್ ಗ್ಲಾಸ್ ಕನ್ನಡಕ, ಅಂದವಾದ ಪೋಷಾಕು…., ರಂಗಿಯ

ಎದೆ ತುಡಿತ ಹೆಚ್ಚಿಸಿತು. ತೋಟದ ಪಕ್ಕದ ತಮ್ಮ ಹೊಲದಲ್ಲಿ. ಸೂರ್ಯಪಾನದ

ಬೆಳೆ ಎದೆಯೆತ್ತರ, ದಟ್ಟವಾಗಿ ಬೆಳೆದು ನಿಂತಿತ್ತು. ನಿಂಗನಗೌಡ ಕಣ್ಣು ಸನ್ನೆಮಾಡಿ,

ಅತ್ತ ಕರೆದ. ಸೂರ್ಯಪಾನದ ಬೆಳೆಯ ಬುಡದಲ್ಲಿ ಮಲಗಿ, ಎರಡೂ ದೇಹಗಳು

ಬಲವಾಗಿ ಹುರಿಹಾಕಿಕೊಂಡವು . ಕದ್ದು ತಿನ್ನುವುದು ಯಾಕೋ ತೃಪ್ತಿ ತರಲಿಲ್ಲ.

ನಿಂಗನಗೌಡನ ಹತ್ತು ದಿನಗಳ ರಜೆ, ಹತ್ತೇ ಗಂಟೆಗಳಲ್ಲಿ ಮುಗಿದಂತಾದವು.

ಬೇಕು ಬೇಕೆಂಬ ದಾಹ ಬಲವಾಗಿ, ಆ ದಿನ ರಾತ್ರಿ ಹಳ್ಳಿಯಿಂದ ಪಾರಾಗಿ,

ಹತ್ತಿರದ ರೇಲ್ವೆ ನಿಲ್ದಾಣ ತಲುಪಿ, ಸೋಲಾಪುರ ಮಾರ್ಗವಾಗಿ, ಮುಂಬಯಿ

ಸೇರಿದರು.

ನಿಂಗನಗೌಡ ಜಮೀನುದಾರ. ಸೋಮಗೌಡನ ಏಕಮಾತ್ರ ಪುತ್ರ ರತ್ನ ,

ತನ್ನ ಅಂತಿಸ್ತಿಕೆಗೆ ತಕ್ಕಂತೆ ಕಂಡವರೆದುರು ಹೇಳಿಕೊಳ್ಳಲು, ಹತ್ತಿರದ ಎಲ್ಲಾ ಜಿಲ್ಹಾ

ಕಾಲೇಜುಗಳನ್ನು ದಾಟಿ ಬೆಳಗಾವಿಯ ಪ್ರತಿಷ್ಠಿತ ಕಾಲೇಜಿಗೆ ಮಗನನ್ನು ಸೇರಿಸಿದ್ದನು.

ಸೋಮನಗೌಡರಿಗೆ ಈಗ 45ರ ಪ್ರಾಯ. ಹಳ್ಳಿಯಲ್ಲಿ ಒಂದೆರಡು ಚಂದದ

ವಿಧವೆಯರನ್ನು ಇಟ್ಟುಕೊಂಡಿದ್ದನು. ಇದು ತನ್ನ ‘ಗಂಡಸುತನ’ ಹಾಗೂ

ಜಮೀನುದಾರಿ’ಕೆಯ ಪ್ರತಿಷ್ಠೆಯ ಸಂಕೇತವೆಂದು ಭಾವಿಸಿದ್ದನು. ತನ್ನ ಜಮೀನುದಾರಿ

ವಂಶದಲ್ಲಿ, ಈ ಹೆಣ್ಣಿನ ಚಪಲತೆಯೆಂಬುದು, ಸನಾತನವಾಗಿ ಮುಂದುವರಿಕೆಯಾಗಿ

ಬಂದಿತ್ತು. ಎಳೆವಯದಲ್ಲಿ, ಸೋಮನಗೌಡನಿಗೆ, ಹೆಣ್ಣಿನ ಹುಚ್ಚು ತಂದೆಯ

ಬಳುವಳಿಯಾಗಿರಬಹುದು. ತಾಯಿಯ ಬಳಿಯೂ ಸಹ, ತಂದೆಗೆ ಗೊತ್ತಾಗದ

ಹಾಗೆ, ಹಣ ವಸೂಲು ಮಾಡುತ್ತಿದ್ದನು. ಕಾಲೇಜು ಜೀವನವೆಂದರೆ, ಐಷಾರಿಮಯ,

ವೈಭವಯುತ ಜೀವನವಾಗಿತ್ತು.

ಅವರಿಬ್ಬರೂ ಬೆಂಗಳೂರಿಗೆ ಹೋಗಿರಬಹುದು ಅಂದರು ಕೆಲವರು.

ಮುಂಬಯಿಗೆ ಹೋಗಿರಬಹುದೆಂದರು ಕೆಲವರು. ಈ ಸುದ್ದಿ ಸೋಮನಗೌಡರ

ಕಿವಿ ತಲಾವಲು ತಡವಾಗಲಿಲ್ಲ. ಹೆಂಡತಿ ಗಾಬರಿಯಾದಷ್ಟು, ಗೌಡರು

ವಿಚಲಿತರಾಗಲಿಲ್ಲ. ಎಷ್ಟಾದರೂ ಅವನು ತನ್ನ ಮಗ, ವಯಸ್ಸಿಗೆ

ಸಹಜವಾದದುನ್ನೆ ಮಾಡಿದ್ದಾನೆ. ಎಂದು ಸುಮ್ಮನಾದರು. ರಂಗಿಯ ತಾಯಿ,

ಗಾಬರಿಯಿಂದ, ಅಂದು ಸಾಯ0ಕಾಲ ಗೌಡರ ಬಳಿ ಬಂದಳು. ದರ್ಪ

ಬಿಗುಮಾನದಿಂದ, ಕುರ್ಚಿಯಲ್ಲಿ ಕುಳಿತಿದ್ದ ಗೌಡ, ಯಾಕೆ ಬಂದದ್ದು!’ ಸಿಟ್ಟು

ಅಸಹನೆಯಿಂದಲೇ ಕೇಳಿದನು. ‘ಗೌಡರೇ! ನಿನ್ನೆ ರಾತ್ರಿಯಿಂದ ರಂಗಿ ಕಾಣಿಸ್ತಾ

ಇಲ್ಲ!’ ಕಣ್ಣೀರು ಒರೆಸಿಕೊಳ್ಳುತ್ತಾ ಅಳುಕುತ್ತಲೇ ಅಂದಳು. ‘ಅದಕ್ಕೆ ನನ್ಹತ್ರ ಯಾಕ

ಬಂದೀ!’ ‘ಊರ ಜನಾ ಮಾತಾಡ್ತಾರೆ, ನಿಂಗನ ಗೌಡರ ಜೊತೆ….’ ‘ಸುಳ್ಳು

ನನ್ನ ಮಗ ಮೊನ್ನೇನ ಬೆಳಗಾವಿಗೆ ಹೋದ. ಮಂದೀ ಮಾತ ಕೇಳಿ ತಲೇ

ಕೆಡಿಸ್ಕೋಬ್ಯಾಡ. ನಿನ್ನ ಮಗಳು ಹರೇಕ ಬಂದಾಳ. ಯಾರ ಹಿಂದ ಓಡಿ ಹೋಗ್ಯಾಳ

ನೋಡು ಆದಾಟೂ ಲಗೂನ ಆಕೀನ್ನ ಲಗ್ನಾ ಮಾಡು. ಮುಂದ ಮಾತಾಡಿ

ಮತ್ತಷ್ಟು ಮಾನಗೇಡಿಯಾಗೂದು ತರ ಅಲ್ಲ.’ ರಂಗಿಯ ತಾಯಿ, ಹಿಂತುರಿಗಿ

ಹೋದಳು. ಮೂರು ದಿನಗಳಾದವು ರಂಗಿ ನಾಪತ್ತೆಯಾಗಿ, ಹಡೆದ ಕರಳು