**ಬದುಕು ಬೇಡಾದವರು**

ಅಪ್ಪ ತನ್ನ ಸಾವಿನೊಂದಿಗೆ ನಮ್ಮ ಸುಖ ನೆಮ್ಮದಿಗಳನ್ನು ಕಟ್ಟಿಕೊಂಡು

ಹೋಗಿದ್ದ. ಔಷಧ-ಆಸ್ಪತ್ರೆ ಅಂತಾ ಅವ್ವ ಇಷ್ಟೊಂದು ಹಣ ಖರ್ಚು ಮಾಡದೇ

ಹೋಗಿದ್ದರೆ, ಎರಡೆಕೆರೆ ಜಮೀನು ಮಾರುವ ಪ್ರಸಂಗ ಬರುತ್ತಿರಲಿಲ್ಲ. ಅಪ್ಪನಿಂದ

ಯಾವ ಸುಖವನ್ನೂ ಕಾಣದ ಅವ್ವ ತನ್ನ ಮಾಂಗಲ್ಯ ಉಳಿಸಿಕೊಳ್ಳುವದಕ್ಕಾಗಿಯೇ

ಹೆಣಗಾಡಿದ್ದು, ಜವಾಬ್ದಾರಿಯ ಅರಿವು ಅಪ್ಪನಿಗೆ ಇದ್ದಿದ್ದರೆ, ಇಂದು ಈ ರೀತಿ

ನಾನು ಮತ್ತು ಅವ್ವ ಎರಡು ಹೊತ್ತಿನ ಊಟಕ್ಕೆ ತತ್ವಾರ ಪಡಬೇಕಿರಲಿಲ್ಲ. ತನ್ನ

ಜೀವಿತ ಕಾಲದಲ್ಲಿ ಅವನು ಮಾಡಿದ ಘನಂದಾರಿ ಕೆಲಸವಾದರೂ ಏನು” ಅದೇ

ಆ ಸೋಗಲಾಡಿ ಮಹಾದೇವಿಯ ಸೆರಗಿನಲ್ಲಿ ಮಲಗಿದ್ಡು ಆಗ ಅದನ್ನಲ್ಲ ನೆನೆದು

ಅದೆಷ್ಟು ಸಲ ಕಣ್ಣೀರು ಹರಿಸಿದ್ದಳು. ಅದೃಷ್ಟವೆಂಬುದು ಕೆಲವರ ಬಾಳಿನಲ್ಲಿ ಬರುವದೇ

ಇಲ್ಲ. ಬರಿ ದುರ್ದೈವವೆಂಬ ದೆವ್ವ ಮಾತ್ರ ಕುಣಿದಾಡುತ್ತದೆ. ನಮ್ಮ ಬಾಳಿನಲ್ಲಿ

ಇದ್ದುದು ಬರಿ ದುರ್ದೈವ ಮಾತ್ರ ನಗುವು -ನಲಿವು ನಮಗೆ ಗೊತ್ತೇ ಇಲ್ಲ.

ಪಡಬೇಕಾದ ಸಮಾಧಾನ ಒಂದುಂಟು ಈ ಮನೆ. ಎರಡು ಕೋಣೆಗಳ ಈ

ಮಹಾಮನೆಯನ್ನು ಬಿಟ್ಟು ಹೋಗಿದ್ದನಲ್ಲ ಅಪ್ಪ ಅವನಿಗೆ ಋಣಿಯಾಗಿದ್ದೇವೆ! ಈ

ಮನೆಯಲ್ಲಿ ಎರಡೇ ಜೀವಿಗಳು. ಒಂದು ನಾನು ಮತ್ತು ಅವ್ವ ದುಃಖದ ದಿನಗಳಲ್ಲಿ

ಅನೇಕ ಬಾರಿ ಆಕೆ ನನ್ನ ಕಣ್ಣೀರು ತನ್ನ ಸೆರಗಿನಿಂದ ಒರೆಸಿದ್ದಾಳೆ. ನಾನು ನನ್ನ

ಶುಷ್ಕವಾದ ಬರಿಗೈನಿಂದ ಅವಳ ಕಣ್ಣೀರು ಒರೆಸಿದ್ದೇನೆ. ಕರುಣೆಯೆಂಬುದು

ತಿಳಿದಿದ್ದರೆ, ನಾಲ್ಕು ಗೋಡೆಗಳೂ ನಮ್ಮ ಪರಿಸ್ತಿತಿಗೆ ಕಣ್ಣೀರು ಸುರಿಸುತ್ತಿದ್ದವೋ

ಏನೋ! ಈ ಪುಟ್ಟ ಮನೆಯೇ ನಮ್ಮ ಮಹಾಪ್ರಪಂಚ. ಇದರಾಚೆ ನಡೆಯುವ

ವ್ಯವಹಾರಕ್ಕೂ, ಈ ಮನೆಯ ಜೀವಿಗಳ ಮೂಕವೇದನೆಗೂ ಯಾವ ಸಂಬಂಧವೂ

ಇಲ್ಲ. ಈ ಪ್ರಪಂಚದಲ್ಲಿ ಬಡತನ ನಮ್ಮ ಇರುವಿಕೆ, ಅಸ್ಥಿತ್ವವನ್ನು ಮುಚ್ಚಿ ಹಾಕಿದೆ

ಬೆಳಗಾದರೆ ಅಂದಿನ ಎರಡು ಹೊತ್ತುಗಳ ಊಟ-ನಾಷ್ಟಾದ ವ್ಯಸನ! ಅವ್ವ ಮತ್ತು

ನಾನು ಬೀಡಿ ಕಟ್ಟುತ್ತಿದ್ದೆವು. ಒಬ್ಬರಿಗೆ ದಿನಕ್ಕೆ 15 ರಿಂದ 20 ರೂ ಸಿಗುತ್ತಿತ್ತು. ಈ

ಚಿಕ್ಕ ಆದಾಯವೇ ನಮ್ಮ ಎಲ್ಲ ಬೇಡಿಕೆಗಳನ್ನೂ ಪೂರೈಸಬೇಕು ಬಟ್ಟೆಗಾದರೆ\_

ಹೊಟ್ದೆಗಿಲ್ಲ, ಹೊಟ್ಟೆಗಾದರೆ-ಬಟ್ಟೆಗಿಲ್ಲ! ಬಡವರ ಆಶೆಗಳಾದರೂ ಚಿಗರಲು ಸಾಧ್ಯವೇ

ನಮಗೆ ಆಶೆಗಳೇ ಇರಲಿಲ್ಲ. ನಮ್ಮ ಹರಿದ ಬಟ್ಟೆಗಳ ಹಾಗೆ ಅವು ಸಹ ಹರಿದು

ಹೋಗಿದ್ದವು. ನಾನು ಕಪ್ಪು ಬಣ್ಣದ, ಅಂದಗೇಡಿ ಹೆಣ್ತು ಮೆಳ್ಳಗಣ್ಣು ಬೇರೆ,

ಯಾರನ್ನೋ ನೋಡುವಾಗ, ಇನ್ನಾರನ್ನೋ ನೋಡುವಂಥಹ ದೃಷ್ಠಿ ಸ್ನೋ

ಪೌಡರು ನನಗೆ ಕನಸಿನ ವಸ್ತುಗಳಾಗಿದ್ದವು . ಕಲಿತದ್ದು ಪ್ರಾಥಮಿಕ ಶಿಕ್ಷಣ. ನನ್ನ

ಹುಟ್ಪಿನ ನಂತರ, ಮತ್ತೆರಡು ಮಕ್ಕಳನ್ನು ಅವ್ವ ಹೆತ್ತಿದ್ದಳಂತೆ! ಹುಟ್ಟಿದ ಕೆಲವೇ

ದಿನಗಳಲ್ಲಿ ಕಣ್ಣು ಮುಚ್ಚಿದವಂತೆ. ಸತ್ತ ಆ ಶಿಶುಗಳು ಪುಣ್ಯಶಾಲಿಗಳು ಅವು

ಬದುಕಿ ಉಳಿಯಬೇಕಿತ್ತಾದರೂ ಯಾತಕ್ಕೆ ನನ್ನಂತೆ ಹರಿದಬಟ್ಟೆ ಹಳಸಿದ ಅನ್ನ

ತಿನ್ನುವದಕ್ಕ ಗಿಯೇ”

ಇಪ್ಪತ್ನಾಲ್ಕು ವಸಂತಗಳು ನನಗೆ ತುಂಬಿದವು . ಆದರೆ ನನ್ನಲ್ಲಿ ಭಾವನೆ ,

ಬಯಕೆ, ಸ್ಪಂದನೆಗಳೆಂಬವು ಬತ್ತಿ ಹೋಗಿವೆ. ಬತ್ತಿದ ಎದೆಯು ಬರಡಾಗಿದೆ

ಗಂಡಸಿನ ಎದೆಗಿಂತ ಸ್ವಲ್ಪವೇಭಿನ್ನವಾಗಿದೆ. ಇಂಥಹ ಶುಷ್ಕ ಜೀವನದಲ್ಲಿ ನಮ್ಮ

ಮನೆಗೆ ವಸಂತ’ ಬಂದನು. ಅವನು ನನ್ನ ದೊಡ್ಡಮ್ಮನ ಮಗ. ಸಂಬಂಧದಲ್ಲಿ

ನನಗೆ ಅವನು ಅಣ್ಣನಾಗಬೇಕು. ನಾಲ್ಕಾರು ವರ್ಷಗಳ ಹಿಂದಯೇ ಬಿ.ಎ.

ಪಾಸುಮಾಡಿದ್ದ. ಚಿಕ್ಕ ಹಳ್ಳಿಯಲ್ಲಿದ್ದು, ನೌಕರಿಗಾಗಿ ಅರ್ಜಿ ಹಾಕಿ. ತಿರುಗಾಡಿ,

ಅಪ್ಪ ಅಮ್ಮಂದಿರ ಬೈಯ್ಗಳು ತಾಳದೇ, ಉದ್ಯೋಗಕ್ಕಾಗಿ ದೊಡ್ಡ ಊರಿನಲ್ಲಿದ್ದ

ನಮ್ಮ ಮನೆಗೆ ಬಂದಿದ್ದ. ಅವನಿಗೆ ಮೂವತ್ತು ದಾಟಿದೆ. ಪುಕ್ಕಲು ಸ್ವಭಾವದ,

ತೊದಲು ಮಾತಿನ ತೊಂದರೆಯಿಂದ, ಗೆಳೆಯರ ನಗೆ ಪಾಟಲಿಗೆ ಈಡಾಗಿ

ನಾಚಿಕೊಳ್ಳುತ್ತಿದ್ದ. ಈ ಊರಿನ ಲೈಬ್ರರಿಯಲ್ಲಿ ತಿಂಗಳಿಗೆ 750 ರೂ ಪಗಾರದ

ಹಂಗಾಮಿ ನೌಕರಿ ಆರಂಭಿಸಿದನು. ಬೆಳಗಿನ ಹೊತ್ತು ದಿನ ಪತ್ರಿಕೆ ವಿತರಿಸುವ

ಹೆಚ್ಚುವರಿ ಕೆಲಸವನ್ನೂ ಆರಂಭಿಸಿ, ದಿನಕ್ಕೆ ಹತ್ತೋ, ಹದಿನೈದೂ

ದುಡಿಯಲಾರಂಭಿಸಿದನು. ಸಂಜೆ ಆಗೊಮ್ಮೆ ಈಗೊಮ್ಮೆ ಅರಳಿದ ಮಲ್ಲಿಗೆ ಹೂ

ಹಣ್ಣು, ಹಂಪಲು, ತಿಸಿಸು ತರುತ್ತಿದ್ದನು. ಅವನಿಂದ ನಮ್ಮ ಮನೆಗೆ ಕಳೆ ಬಂದಿತು.

ನನಗೆ ಸ್ನೋ, ಪೌಡರನ್ನೂ ತಂದುಕೊಟ್ಟ. ಪಗಾರ ತಂದಾದ ಬಳಿಕ ಅವ್ವನಿಗೆ

ಒಂದು ಸೀರೆ, ನನಗೆ ಚೂಡಿದಾರ ತಂದುಕೊಟ್ಟ. ನಾನು ಹಿಂದಿನ ದಿನಗಳಿಗಿಂತ

ಹೆಚ್ಜು ಸಂತೋಷದಿಂದ ಸಂಭ್ರದಿಂದ ಸಿಂಗರಿಸಿಕೊಳ್ಳತೊಡಗಿದೆ. ನನ್ನ ಮೆಳ್ಳಗಣ್ಣಿನ

ನೋಟ, ಅವನ ತೊದಲು ಮಾತುಗಳು ನಮಗೆ ಅಸಹ್ಯ-ಬೇಜಾರು ತರಲಿಲ್ಲ.

ಆಸರೆಯಿಲ್ಲದ ಎರಡು ಹೆಣ್ಣು ಜೀವಿಗಳಿಗೆ ವಸಂತ ಅಪ್ಯಾಯಮಾನವೆನಿಸಿದನು.

ಅವ್ವನಿಗೆ ತನ್ನ, ಸ್ವಂತ ಮಗನೆ ಈ ಮನೆಗೆ ಬಂದಷ್ಟು ಸಂತೋಷವಾಗಿತ್ತು.

ವಸಂತನ ಸುಪ್ತ ಬಯಕೆಗಳಿಗೆ ಯಾವ ಹೆಣ್ಣೂ ದೊರೆತಿರಲಿಲ್ಲ. ಅವನನ್ನು

ಮಾತನಾಡಿಸುವಾಗ, ನಗುವಾಗ ಅಣ್ಣನೆಂಬ ಸಲುಗೆ-ಸಹಜತೆ ಇತ್ತೇ ಹೊರತು,

ಅನ್ಯ ಭಾವನೆಗಳು ನನ್ನಲ್ಲಿ ಮೂಡಿರಲಿಲ್ಲ. ಹೀಗೊಂದು ದಿನ ಅವನು ರತಿವಿಜ್ಞಾನದ

ಸಚಿತ್ರ ಸಂಭೋಗಾಸನಗಳುಳ್ಳ ವಿವರವಾದ ವರ್ಣನೆಯುಳ್ಳ ಪುಸ್ತಕವನ್ನು , ಅವ್ವನಿಗೆ

ಗೋತ್ತಾಗದ ಹಾಗೆ ಕತ್ತಲೆಯಲ್ಲಿ ನನ್ನ ಕೈಗಿತ್ತನು. ಅದನ್ನು ಮರೆಮಾಚಿ, ಏಕಾಂತದಲ್ಲಿ

ನೋಡಿದೆ. ರೋಮಾಂಚನ, ಏನೋ ಉದ್ವೇಗ, ಉದ್ರೇಕಗಳಿಂದ ಹಸಿಯಾದೆ,

ಬಿಸಿಯುಸಿರು ಬಿಟ್ಟೆ. ಅವ್ಯಕ್ತ ಲೋಕವೊಂದು ನನ್ನ ಕಣ್ಣೆದುರು ಅನಾವರಣಗೊಂಡಿತು.

ಅನುಭವಿಸದ ಆ ರೋಮಾಂಚನ ಸುಖ ಪಡೆಯಬೇಕೆಂಬ ಬಯಕೆ ಹೆಡೆಯೆತ್ತಿ

ಕಾಡತೊಡಗಿತು. ಅದುವರೆಗೆ ನಾನು ಕೇವಲ ಬೆಣ್ಣೆಯಂತಿದ್ದೆ. ಬೆಂಕಿಯ ಬಳಿ

ಬಂದಿರಲೇ ಇಲ್ಲ. ವಸಂತ ನನ್ನನ್ನು ಅಗ್ನಿಯಾಗಿ ಅಪ್ಪಿಕೊಂಡ ನಾನು ಕರಗಿಹೋದೆ.

ಒಂದು ದಿನ ಅವ್ವ ಪೇಟೆಗೆ ಹೋದಳು. ಅವಕಾಶಕ್ಕಾಗಿ ಹಾತೊರೆಯುತ್ತಿದ್ದ

ಎರಡು ಅತೃಪ್ತ ದೇಹಗಳು ಹುರಿಗೊಂಡವು . ಎಂಥಹ ಅದ್ಧುತ ರೋಮಾಂಚನ

ಅವಕಾಶ ಸಿಕ್ಕಾಗಲೆಲ್ಲ ಕಳ್ಳತನದ ಕೂಟಸಾಗಿತು. ಬತ್ತಿದ್ದ ನನ್ನ ಸ್ತನ ನಿತಂಬಗಳು

ಕುಂಭಗಳಂತೆ ದುಂಡಾದವು. ದೇಹದಲ್ಲಿ ಬದಲಾವಣೆ, ಅಮ್ಮನಿಗೆ ಸಂಶಯ

ತಂದಿರಬಹುದು. ಒತ್ತಿ ಬರುವ ವಾಂತಿಯನ್ನು ಅಂಗೈಯಿಂದ ಅದುಮಿ ಹಿತ್ತಲಿಗೆ

ಹೋಗಿ ನಿಶಬ್ದವಾಗಿ ಹೊರಹಾಕಿದೆ. ಮುಟ್ಟಾಗದೇ ಮೂರು ತಿಂಗಳು ಕಳೆಯುತ್ತಿದ್ದಂತೆ

ಹೊಟ್ಟೆಯ ಗಾತ್ರ ಹಿರಿದಾಗುತ್ತಿತ್ತು. ಅಮ್ಮನಿಗೆ ಸಂಶಯಬರಬಾರದೆಂದು ತಲೆಯ

ಮೇಲೆ ನೀರೆರೆದು ಕೊಂಡು ಮುಟ್ಟಾದವಳವಂತೆ ನಟಿಸಿದೆ.

ನನಗೆ ಭಯ ಆವರಿಸಿತು. ಪುಕ್ಕಲು ವಸಂತನಿಗೆ ವಿಷಯ ತಿಳಿಸಿದಾಗ

ಆಕಾಶ ಹರಿದು ಬಿದ್ದವನಂತೆ, ಹೆಣದಂತೆ ಮೌನವಾದ, ಜೀವನದಲ್ಲಿ ನಾವು

ಬದಕಲು ನೈತಿಕ ಬೆಂಬಲವನ್ನು ಲೋಕದ ಸಹಾನುಭೂತಿಯನ್ನು

ಕಳೆದುಕೊಂಡಿದ್ದೆವು. ಅಣ್ಣ-ತಂಗಿಯ ಈ ಅಕ್ರಮ ಅನೈತಿಕ ಸಂಬಂಧವನ್ನು

ಯಾರು ಕ್ಷಮಿಸಿಯಾರು ವಸಂತ ನನಗೆ ಸಹೋದರ ಸಂಭಂಧಿಯಾಗಿರದೇ,

ಬೇರೆ ಇನ್ನಾರೋ ಆಗಿದ್ದರೆ, ಬದುಕು ನಮಗೆ ನೆಲೆ ಕೊಡುತ್ತಿತ್ತೇನೋ! ನಮ್ಮ

ಧೈರ್ಯ ಬತ್ತಿ ಹೋಯಿತು. ಅವ್ವನಿಗೇನಾದರೂ ನಿಜ ಸಂಗತಿ ಗೊತ್ತಾದರೆ,

ಅವಳು ಬದುಕಲಾರಳು. ತನ್ನ ಪ್ರಾಣಕ್ಕಿಂತ ಮಾನಕ್ಕೆ ಹೆಚ್ಚು ಬೆಲೆ ಕೊಟ್ಟವಳು.

ಅವಳ್ಯಾಕೆ ಸಾಯಬೇಕು ಸಾಯಬೇಕಾದವರು, ಅಪರಾಧಕ್ಕೆ ಶಿಕ್ಷೆ ಅನಿಭವಿಸಬೇಕಾದ

ನಾವು. ಒಬ್ಬ ಪುರುಷನ ಮಡದಿಯಾಗಿ, ಮಗುವಿನ ತಾಯಿಯಾಗಿ ಬದುಕುವ

ಭಾಗ್ಯ ನನಗಿರಲಿಲ್ಲ. ಅನೈತಿಕ ಅಕ್ರಮ ಸಂತಾನಕ್ಕೆ ಜನ್ಮವಿತ್ತು ಬದುಕುವದಾದರೂ

ಹೇಗೆ ನನ್ನ ಪಾಲಿನ ಬಾಳು ಬಹಳ ಚಿಕ್ಕದಾಗಿತ್ತು. ನನ್ನ ಬದುಕಿಗೆ ಇದ್ದುದು

ಇಷ್ಟೇ ಅರ್ಥ. ಇಷ್ಟೇ ಆಯಸ್ಸು ನಾವು ನಿರ್ಧರಿಸಿದಂತೆ ವಿಷದ ಬಾಟಲಿಯೊಂದಿಗೆ

ಹೋಗಿ ಊರಾಚೆಗಿನ ಗುಡ್ಡದ ಬುಡದಲ್ಲಿ ಕುಳಿತು ವಿಷ ಕುಡಿದೆವು . ಕುಡಿದದ್ದು,

ಕೆಲ ನಿಮಿಷ ಸಂಕಟದಿಂದ ಹೊರಳಾಡಿದ್ದು ಮಾತ್ರ ಗೊತ್ತಾಯಿತು. ನಂತರ

ಸಾವು ಅದನ್ನೂ ಮರೆಯಿಸಿತು. ಊರಿನ ಜನ ತಂಡೋಪ ತಂಡವಾಗಿ ಬಂದು,

ಜೋಡಿ ಶವಗಳನ್ನು ನೋಡಿರಬಹುದು.