ವಿಧಿ ಲಿಖಿತ

ಗಂಗಮ್ಮ ನನ್ನ ಸೋದರತ್ತೆ. ನಾನು ಮೊದಲಿನಿಂದಲೂ ಅವಳನ್ನು

‘ಗಂಗತ್ತೆ’ ಎಂದೇ ಕರೆಯುತ್ತಿದ್ದೆ ಹಾಗೆ ಕರೆಯಲು ನನಗೆ ಅವ್ವನೇ ಹೇಳಿಕೊಟ್ಟದ್ದು

ಅವಳ ಮದುವೆಯಾದದ್ದು ಯಾವಾಗ ಎಂದು ನನಗೆ ನೆನಪಿಲ್ಲ . ನಾನು ನಾಲ್ಕನೇ

ತರಗತಿ ಕಲಿಯುತ್ತಿದ್ದಾಗ, ಆಕೆಯ ಮಗಳು ಶಾಂತಳಿಗೆ ಮೂರು ವರ್ಷ .ನನಗಿಂತ

ಆರು ವರ್ಷ ಚಿಕ್ಕವಳು. ಬೇಸಿಗೆಯ ರಜೆ ಬಂದರಾಯ್ತು ಗಂಗತ್ತೆಯ ಊರಿಗೆ

ಹೋಗುತ್ತಿದ್ದೆ. ಗಂಡ-ಹೆಂಡಿರಾಗಿ, ಆಟವಾಡುವುದನ್ನು ಕಂಡು, ಗಂಗತ್ತೆಯು

ಮನಸ್ಸಿನಲ್ಲಿಯೇ ಮುದಗೊಳ್ಳುತ್ತಾ ‘ದೇವರೇ!, ಮುಂದೆ ಇವರಿಬ್ಬರು ಗಂಡ

ಹೆಂಡತಿಯರಾಗಿ ಬಾಳಲಿ!’ ಎಂದು, ಪೂಜೆ ಮಾಡುವಾಗ ಬೇಡಿಕೊಳ್ಳುತ್ತಿದ್ದಳಂತೆ.

ತನ್ನ ಹಳ್ಳಿಯಲ್ಲಿಯೇ ಶಾಂತಾ ತನ್ನ ಪ್ರಾಥಮಿಕ ಶಿಕ್ಷಣ ಮುಗಿಸಿದಳು. ನಾನು

ಪಿ.ಯೂ.ಸಿ ದ್ವೀತಿಯ ವರ್ಷದ ಪರೀಕ್ಷೆಯಲ್ಲಿ ಶೇಕಡಾ 90 ಅಂಕ ಪಡೆದು

ಪಾಸಾದೆ. ಸಿ.ಈ.ಟಿಯಲ್ಲಿ ಪಾಸಾದೆ. ಇಂಜನಿಯರಿಂಗ್ ಪದವಿ ಓದಲು ಸರಕಾರಿ

ಕೋಟಾದಲ್ಲಿ ಸೀಟು ಸಿಕ್ಕಿತು. ಆದರೆ, ಎಂಭತ್ತು ಸಾವೀರ ಕಟ್ಟಲು ಹಣ ಇರಲಿಲ್ಲ.

ಅಪ್ಪ ನಿಸ್ಸಹಾಯಕತೆಯಿಂದ, ತಲೆ ಮೇಲೆ ಕೈ ಹೊತ್ತು ಕುಳಿತುಕೊಂಡನು. ಆಗ,

ನೆರವಿಗೆ ಬಂದವರು, ಅಪ್ಪನ ದೂರದ ಸಂಬಂಧಿಯಾದ ಸಾಹುಕಾರ ಸಿದ್ದಪ್ಪನವರು.

ಅವರು ಹುಬ್ಬಳ್ಳಿಯಲ್ಲಿ ಅಡತಿ ಅಂಗಡಿಯ ವ್ಯಾಪಾರಸ್ಥರು. ಪೆಟ್ರೋಲ್ ಪಂಪ

ಸಹ ಇತ್ತು. ಯಶೋಧಾ ಅವರ ಮುದ್ದಿನ ಮಗಳು. ನೋಡಲು ಅಂಥಹ

ಚಲುವಿಯಲ್ಲ. ಮೈ ಬಣ್ಣ ಸ್ವಲ್ಪಕಪ್ಪು . ನನ್ನ ವ್ಯಾಸಂಗದ ಖರ್ಚನ್ನು ಸಂಪೂರ್ಣ

ಭರಿಸಲು ಅವರು ಸಮ್ಮತಿಸಿದರು. ಆದರೆ, ಮುಂದೆ ನಾನು ಅವರ

ಅಳಿಯನಾಗಬೇಕೆಂಬ ಷರತ್ತು ಹಾಕಿದರು. ಮದುವೆಯ ಖರ್ಚನ್ನು ತಾವೇ

ಭರಿಸುವುದಾಗಿ ಸಾರಿದರು. ನನಗೆ ನನ್ನ ಓದು ಮುಖ್ಯವಾಗಿತ್ತು. ಅಪ್ಪನ ಮುಖಾಂತರ

ಇದಕ್ಕೆ ಒಪ್ಪಿಗೆ ಸೂಚಿಸಿದೆ. ಹಾಸ್ಟೇದ್ದು. ಅಂತೂ ಬಿ.ಇ. ಮುಗಿಸಿದೆ. ಮೊದಲ

ದರ್ಜೆಯಲ್ಲಿ ಪಾಸಾಗಿದ್ದೆ. ಬೆಂಗಳೂರಿನ ಪ್ರತಿಷ್ಟಿತ ಕಂಪನಿಯೊಂದರಲ್ಲಿ ಕೆಲಸ

ಮಾಡಲಾರಂಭಿಸಿದೆ. ಗಂಗತ್ತೆಯ ಮನವೊಲಿಸಿ, ಶಾಂತಾಳ ವಿದ್ಯಾಭ್ಯಾಸವನ್ನು

ಒ0ದೇ ಮೈಲಿ ದೂರದಲ್ಲಿದ್ದ ಪಟ್ಟಣದ ಹೈಸ್ಕೂಲಿನಲ್ಲಿ ಮುಂದುವರೆಸುವಂತೆ

ವ್ಯವಸ್ಥೆ ಮಾಡಿದೆ. ಬಡತನ ಸೌಲಭ್ಯಗಳ ಕೊರತೆಯಿಂದಾಗಿ, ಶಾಂತಾಳಿಗೆ ಉನ್ನತ

ದರ್ಜೆಯ ಅ0ಕಗಳು ಸಿಗಲಿಲ್ಲ. ಎಸ್.ಎಸ್.ಎಲ್.ಸಿ. ಆರ್ಡಿನರಿ ಪಾಸಾದಳು.

ಇದೇ ವೇಳೆಗೆ, ಹುಬ್ದಳ್ಳಿಯ ಕಲ್ಯಾಣ ಮಂಟಪದಲ್ಲಿ, ಸಡಗರ ಸಂಭ್ರಮದಿಂದ

ನನ್ನ ಮತ್ತು ಯಶೋಧಾಳ ಮದುವೆ ನಡೆಯಿತು. ಆ ಜಗಮಗಿಸುವ ಅದ್ದೂರಿ

ಮದುವೆ ಮಂಟಪದಲ್ಲಿ ಗಂಗತ್ತೆಯು, ಕೆಲಸದ ಆಳಿನ ಹಾಗೆ ಕಾಣುತ್ತಿದ್ದಳು.

ಗಂಗತ್ತೆಯು ಇಪ್ಪತ್ತು ವರ್ಷಗಳ ಹಿಂದೆ ಖರೀರಿಸಿದ್ದ, ತನ್ನ ಮದುವೆಯ ಹಳೆಯ

ಸೀರೆಯನ್ನು ಹರಿಸಿ, ಮಗಳಿಗೆ ಲ೦ಗ-ಬ್ಲೌಜ್ ಹೊಲಿಸಿದ್ದಳು. ಈ ಬಟ್ಟೆಯೇ

ಶಾಂತಾಳಿಗೆ ಬೆಲೆಬಾಳುವ ಉಡುಪಾಗಿತ್ತು. ಶಾಂತಾಳ ಮದುವೆಯು ನನ್ನೊಡನೆ

ತಪ್ಪಿ ಹೋದದ್ದಕ್ಕೆ ಗಂಗತ್ತೆ ಬಹಳ ಮರುಗಿದಳು, ತನ್ನ ಬಡತನಕ್ಕೆ ಕಣ್ಣೀರು

ಸುರಿಸಿದಳು. ಕೊನೆಗೆ ಪ್ರಾರಬ್ದವೆಂದು, ಸಮಧಾನ ಪಟ್ಟುಕೊಂಡಳು. ಶಾಂತಾಳಿಗೆ

ವರ ಹುಡುಕಲು, ಗಂಗತ್ತೆ ನನಗೆ ಆಗಾಗ ನೆನಪಿಸುತ್ತಿದ್ದಳು. ನಾನು ಭರವಸೆ

ಕೊಡುತ್ತಲೇ ಇದ್ದೆ. ಕಾಲ ಸರಿಯುತ್ತಲೇ ಇತ್ತು. ಮದುವೆಯಾಗಿ ವರ್ಷ ಕಳೆಯುತ್ತಲೇ

ಯಶೋಧಾ ಹೆಣ್ಣು ಮಗುವಿನ ತಾಯಿಯಾದಳು.

ಈ ಮಧ್ಯೆ ಬಡತನದಿಂದ, ಸೂಕ್ತ ಚಿಕಿತ್ಸೆಯಿಲ್ಲದೇ ಗಂಗತ್ತೆಯ ಗಂಡ,

ಯಾವುದೋ ನಿಗೂಢ ಕಾಯಿಲೆಯಿಂದ ತೀರಿಕೊಂಡ. ಇದರಿಂದಾಗಿ ಗಂಗತ್ತೆಯ

ಬದುಕು, ಸುಡುವ ಬಾಣಲೆಯಿಂದ, ಬೆಂಕಿಗೆ ಬಿದ್ದಂತಾಯಿತು. ಮಣ್ಣಿಗೆ ಹೋದಾಗ,

ಹೆಂಡತಿಗೆ ಗೊತ್ತಾಗದ ಹಾಗೆ, ಅಯ್ದು ಸಾವೀರ ರೂಪಾಯಿ, ಕೈ ಮುಚ್ಚಿಕೊಟ್ಟು

ಬಂದಿದ್ದೆ. ತಾಯಿಯ ಹಾಗೆ ನನ್ನನ್ನು ಮುದ್ದಾಡಿ, ಕೈ ತುತ್ತು ತಿನ್ನಿಸಿದ್ದ ನೆನಪು

ನಾನು ಮರೆತಿರಲಿಲ್ಲ. ಅಕಸ್ಮತ್ತಾಗಿ, ಗಂಗತ್ತೆಯ ಮನೆಯಲ್ಲಿ, ಒಂದು ಎತ್ತು ಸತ್ತು

ಹೋಯಿತು. ಒಕ್ಕಲುತನ ನಿಂತೇ ಹೋಗುವದೆಂಬ ಆತಂಕದಿಂದ, ನನ್ನ ಮನೆಗೆ

ಸಾಲಕ್ಕಾಗಿ ಬಂದಳು. ‘ಸಾಲ, ಅಂತೆ ಸಾಲ!. ತಿನ್ನಲು ಮನೆಯಲ್ಲಿ ಕೂಳಿಲ್ಲ!.

ಈಗ ಸಾಲ ಒಯ್ದರೆ ತಿರುಗಿ ಕೋಡೋದು ಯಾವಾಗ. ನಿಮಗೆ ಸಾಲ ಕೊಡಲು,

ನಮ್ಮ ಮನೆ ಬ್ಯಾಂಕ ಅಂತಾ ತಿಳಿದೀ ಏನು”!’ ಅಂತಾ ಯಶೋಧಾ

ಹೀಯಾಳಿಸಿದಳು. ಊಟ-ನಾಷ್ಟಾ ಮಾಡದೇ, ಗಂಗತ್ತೆ ಕಣ್ಣೀರು ಒರೆಸಿಕೊಳ್ಳುತ್ತಾ

ಅವಮಾನ ತಾಳದೇ ಊರಿಗೆ ಹೊರಟೇ ಹೋದಳು. ನನಗೆ ಬಹಳ ಸಂಕಟವಾಯಿತು.

ಯಶೋಧಾಳಿಗೆ ಬಡತನದ ಬಿಸಿ ತಾಕಿರಲಿಲ್ಲ. ಶ್ರೀಮಂತಿಕೆಯ ಮದದಲ್ಲಿ ಬೆಳೆದವಳು.

ಹೈದರಾಬಾದಿಗೆ ಡ್ಯೂಟಿಯ ನೆಪಹೇಳಿ, ಗಂಗತ್ತೆಯ ಊರಿಗೆ ಹೋದೆ ಇನ್ನೊಂದು

ಎತ್ತು ಖರೀದಿಸಲು, ಹಣಕೊಟ್ಟು ಬಂದೆ. ಗಂಗತ್ತೆಯ ಮುಖದಲ್ಲಿ ಕಳೆ ಬಂತು.

ಇಪ್ಪತ್ತು ವಯಸ್ಸಿನ ಶಾಂತಾ ಹುಣ್ಣಿಮೆಯ ಚಂದಿರನ ಹಾಗೆ ತೋರುತ್ತಿದ್ದಳು.

ಈಗ ಅವಳ ಹರೆಯ ಮತ್ತು ಚಲುವಿಕೆ ಇಮ್ಮಡಿಸಿದ ಹಾಗಿತ್ತು. ಮಗಳ ಮದುವೆಯು

ಗಂಗತ್ತೆಗೆ ಒಂದು ದೊಡ್ಡ ಸವಾಲಾಗಿತ್ತು.

ಮಗಳು ಮಹಾದೇವಿಗೆ ಮೂರು ವರ್ಷ ತುಂಬುತ್ತಿದ್ದಾಗ, ಯಶೋಧಾಳಿಗೆ

ಗಂಡು ಮಗುವು ಜನಿಸಿತು. ಆದರೆ, ವಿಪರೀತ ರಕ್ತಸ್ರಾವದಿ0ದಾಗಿ ತಾಯಿ ಮತ್ತು

ಮಗು ಬದುಕಿ ಉಳಿಯಲಿಲ್ಲ. ಯಶೋಧಾ ನನ್ನೂ0ದಿಗೆ ಸಂಸಾರ ಮಾಡಿದ್ದು

ಕೇವಲ ನಾಲ್ಕು ವರ್ಷ!. ಆಗ ಮಗುವಿಗೆ ಪಾಲನೆ\_ಪೋಷಣೆಗಾಗಿ, ನಾನು

ಮುರು ಮದುವೆಗೆ ಅಣಿಯಾಗಬೇಕಾಯಿತು. ಗಂಗತ್ತೆಯ ಹಳ್ಳಿಯಲ್ಲಿಯೇ, ಬಸವೇಶ್ವರ

ದೇವಸ್ಥಾನದಲ್ಲಿ, ನನ್ನ ಮತ್ತು ಶಾಂತಾಳ ಮದುವೆಯಾಯ್ತು. ಶಾಂತಾ ನನ್ನ

ಬಾಲ್ಯ ಗೆಳತಿ. ನನ್ನ ಮೆಚ್ಜಿನ ಮಡದಿಯಾಗಿ, ಮಲ ಮಗಳಿಗೆ ಹೆತ್ತ ತಾಯಿಗಿಂತ

ಅಧಿಕ ಪ್ರೀತಿಯನ್ನು ತೋರಲಾರಂಭಿಸಿದಳು. ಬಡತನ ಅವಳನ್ನು ವಿನೀತಳನ್ನಾಗಿಸಿತ್ತು.

ನನ್ನನ್ನು ತುಂಬಾ ಪ್ರೀತಿ ಹಾಗೂ ಗೌರವದಿಂದ ಕಾಣುತ್ತಿದ್ದಳು. ಯಶೋಧಾಳಿಗೂ

ಇವಳಿಗೂ ನಡೆ-ನುಡಿಗಳಲ್ಲಿ ತುಂಬಾ ವ್ಯತ್ಯಾಸವಿತ್ತು. ಮದುವೆಯಾಗಿ ವರ್ಷ

ಕಳೆಯುತ್ತಲೇ, ಶಾಂತಾ ಮುದ್ದಾದ ಗಂಡು ಮಗುವನ್ನು ಹೆತ್ತಳು. ಇದರಿಂದ

ನಮ್ಮ ಮನೆಯು, ಸುಖ, ಸಂತೋಷ, ನೆಮ್ಮದಿಗಳಿಂದ ತುಂಬಿದ ನಂದನ

ವನವಾಯಿತು. ಮನೆಯಲ್ಲಿ- ಇಬ್ಬರು ಚಿಕ್ಕ ಮಕ್ಕಳನ್ನು ನೋಡಿಕೊಳ್ಳಲು ಇನ್ನೊಬ್ಬರು

ಬೇಕಾಗಿತ್ತು. ಗಂಗತ್ತೆಯನ್ನು ನಮ್ಮೊಂದಿಗೆ ಇರಲು ಕರೆತಂದೆವು . ಆ ಪುಟ್ಟ ಮಕ್ಕಳ

ನಗೆ-ತುಂಟಾಟಗಳಲ್ಲಿ ಗಂಗತ್ತೆಯು, ತನ್ನೆಲ್ಲಾ ನೋವು ನಿರಾಶೆಗಳನ್ನು ಮರೆತಳು .

ಅವಳ ಮುಖದಲ್ಲಿ ಮಂದಹಾಸದ ಕಳೆ ತುಂಬಿಕೊಂಡಿತು. ಮನೆಯಲ್ಲಿ ಸದಾ

ಶಾಂತಿ, ನೆಮ್ಮದಿ ನಗು, ಸಂತೋಷ ತುಂಬಿಕೊಂಡವು. ನಾನು ಯಶೋಧಾಳನ್ನು

ಮದುವೆಯಾದ ಬಳಿಕ, ಗಂಗತ್ತೆಯು ತುಂಬಾ ಸಂಕಟ, ನೋವು, ನಿರಾಶೆಯಿಂದ

ಬಳಲುತ್ತಿದ್ದಳು. ತನ್ನ, ಮಗಳಿಗೆ ಎಂಥವನು ಸಿಗುವನೋ! ಎಂಬ ಚಿಂತೆ ಅವಳನ್ನು

ಕಾಡುತ್ತಿತ್ತು. ಅಂತೂ ಅವಳಾಸೆಯಂತೆ ನಾವಿಬ್ಪರೂ ಸತಿ-ಪತಿಗಳಾದೆವು . ಬದುಕು

ಸುಂದರವಾಯಿತು. ಗಂಗತ್ತೆಯ ಆಶೆ ಕೈಗೂಡಿತು. ಇದಕ್ಕೇ ಅಲ್ಲವೇ, ‘ವಿಧಿ

ಲಿಖಿತ’ವೆಂದು ಅನ್ನುವುದು!.