ರಾತ್ರಿ ಎರಡೋ, ಮೂರೋ ಗಂಟೆ ಸುಮಾರು, ಆಯಾಸ

ಹಗುರಾದ ‘ಬಳಿಕ, ಅವರು ಮಲಗಿದ ಪಕ್ಕದ ಬೆಡ್ ರೂಮುನಿಂದ, ಮಂಚ

ಕಿರಿಗುಟ್ಟುವ ಸದ್ದು .ಆ ನೀರವ ವಾತಾವರಣದಲ್ಲಿ, ನಿದ್ದೆಯಿಲ್ಲದೇ ಹೊರಳಾಡುವ

ನನಗೆ ಮುಜುಗರವುಂಟು ಮಾಡುವದಲ್ಲದೇ, ನನ್ನ ಕಳೆದುಹೋದ ಅಂದಿನ

ಮಧುರ ರಾತ್ರಿಗಳನ್ನು ನೆನಪಿಸುತ್ತಿತ್ತು. ವಯಸ್ಸಿನ ಪ್ರಭಾವ, ನಿದ್ರೆಯ ಅಭಾವ .

ಬೆಳಗಿನ ಯಾವುದೇ ಸಮಯದಲ್ಲಿಯೂ ಎಚ್ಚರವಾಗುತ್ತಿತ್ತು. ಸೊಸೆ ಮೊಮ್ಮಕ್ಕಳಿಗೆಲ್ಲ

ಏಳು ಗಂಟೆಗೆ ಬೆಳಗಾಗುತ್ತಿತ್ತು. ಮಗನು ಕೊಂಚ ಬೇಗನೆದ್ದು , ಹಾಲು , ದಿನಪತ್ರಿಕೆ

ತರುವ ಅಭ್ಯಾಸವಿತ್ತು. ಮನೆಯ ಮುಂದಿನ ರಸ್ತೆಯಲ್ಲಿ ನಾನು , ‘ಬೆಳಗಿನ ನಡಿಗೆ’

ಕೈ ಕೋಲಿನ ಆಸರೆಯೊ೦ದಿಗೆ ಮಾಡುತ್ತಿದ್ದೆ. ನನಗೆ ಬಿಡಿ ಸಿಗರೇಟಿನ

ಅಭ್ಯಾಸವಿರಲಿಲ್ಲ , ಆದರೆ, ಚಹಾ ಸೇವನೆಯ ಅಭ್ಯಾಸ ಕಡಿಮೆಯಾಗಿರಲಿಲ್ಲ.

ಮೊಮ್ಮಕ್ಕಳಿಬ್ಬರೂ ಶಾಲೆಯ ವೇಷ ಧರಿಸಿ, ಒಂಭತ್ತು ಗಂಟೆಯೊಳಗೆ ಹೋದರೆ,

ಮಗನು 8 ಗಂಟೆಗೇ ಹೊರಡುತ್ತಿದ್ದನು. ಬೆಳಗಿನ ಅಗತ್ಯ ಹಾಗು ಅನಿವಾರ್ಯ

ಕೆಲಸಗಳನ್ನೆಲ್ಲ ಅವಸರದಿಂದ ಮುಗಿಸಿ, ಸೊಸೆ ಒಂಭತ್ತಕ್ಕೆ ಹೊರಡುತ್ತಿದ್ದಳು. ನನ್ನ

ಸಲುವಾಗಿ, ಬೆಳಗಿನ ಉಪಹಾರ ಹಾಗೂ ಮಧ್ಯಾಹ್ನದ ಊಟಕ್ಕಾಗಿ ತನಗೆ

ಸಾಧ್ಯವಿರುವ ಐಟೆಮ್ಸ್ ಅವಸರದಲ್ಲಿ ತಯಾರಿಸಿ, ಮುಚ್ಜಿಟ್ಟು ಹೋಗುತ್ತಿದ್ದಳು.

ಬಳಿಕ ಮನೆಯಲ್ಲಿ ನಾನು ಏಕಾಂಗಿ ಸ್ನಾನ ಮುಗಿಸಿ. ಉಪಹಾರ ಮಾಡಲು –

ಬಂದಾಗ, ವಾರದ ಬಹುತೇಕ ದಿನಗಳಲ್ಲಿ, ಹಿಂದಿನ ರಾತ್ರಿಯುಳಿದಿದ್ದ, ಅನ್ನಕ್ಕೆ

ಬಿಸಿ ಒಗ್ಗರಣೆಯ ಲೇಪನಮಾಡಿ, ಅದನ್ನು ‘ಚಿತ್ರಾನ್ನ’ವನ್ನಾಗಿ ಮಾಡಿ ಇಡುತ್ತಿದ್ದಳು.

ನನಗೆ ಸರಿಯೆನಿಸುತ್ತಿರಲಿಲ್ಲ. ಅದನ್ನು ಕಂಪೌಂಡಿನ ಪಕ್ಕ ಸುರಿದಾಗ, ನಾಯಿ

ತಕ್ಷಣ ಬಂದು ಖಾಲಿ ಮಾಡುತ್ತಿತ್ತು . ನಾನು,ನಿಧಾನ ಹಾಗೂ ಎಚ್ಜರಿಕೆಯಿಂದ,

ಮೆಲ್ಲನೆ ಹತ್ತಿರದಲ್ಲಿಯ ಹೊಟೆಲ್ಲಿಗೆ ಹೋಗಿ , ಇಡ್ಲಿ –ಸಾ೦ಬಾರು ಅಥವಾ ಉಪ್ಪಿಟ್ಟು ,

ದೋಸೆ ತಿಂದು ಮನೆ ಸೇರುತ್ತಿದ್ದೆ. ಸಾಹಿತ್ಯ ಹಾಗೂ ಸ೦ಗಿತಕ್ಕೆ , ಒಂಟಿತನ

ನಿವಾರಿಸುವ ಶಕ್ತಿಯಿದೆ. ಇವೆರಡು ನನ್ನ ಆತ್ಮೀಯ ಸಂಗಾತಿಗಳಾದವು. ಹೊರಗಡೆ

ವಿಚಾರಿಸಿದಾಗ ಒಂದು ಕಿಲೋ ಮೀಟರು ದೂರದಲ್ಲಿ, ಒಂದು ಸಾರ್ವಜನಿಕ

ಗ್ರಂಥಾಲಯವಿರುವದಾಗಿ ಗೊತ್ತಾಯಿತು. ಹನ್ನೊಂದು ಗಂಟೆಗೆ , ಅಲ್ಲಿಗೆ ಹೋಗಿ

ಅನೇಕ ಸಾಪ್ತಾಹಿಕ, ದೈನಿಕ, ವಿಶೇಷಾಂಕಗಳನ್ನು ಓದಲಾರಂಭಿಸಿದೆನು . ಪತ್ರಗಳು

ನಿಂತು ಹೋದವು. ಇದೊಂದು ಕೊರಗು, ಕಾಡಲಾರಂಭಸಿತು. ಅಂಚೆ ಕಛೆರಿಯಲ್ಲಿ,

ನನ್ನ ಹೆಸರಿಗೆ ಒಂದು ಪೋಸ್ಟ್ ಬಾಕ್ಸ್ ತೆರೆದೆ. ಎರಡು\_ಮೂರು ದಿನಗಳಿಗೊಮ್ಮೆ,

ಆಟೋದಲ್ಲಿ ಹೋಗಿ, ನನ್ನ ಹೆಸರಿಗೆ ಬಂದಿರುವ ಪತ್ರಗಳನ್ನು ತರಲಾರಂಭಿಸಿದೆನು.

ವಿಳಾಸವಿಲ್ಲದ, ನನ್ನಂಥವರಿಗೆ ವಿಳಾಸ ಸೌಲಭ್ಯ ಒದಗಿಸಿರುವ ಅಂಚೆ ಇಲಾಖೆಗೆ

ಮನಸ್ಸಿನೊಳಗೇ ಧನ್ಯವಾದಗಳನ್ನು ಅರ್ಪಿಸಿದೆನು. ನನ್ನಬಳಿ ಎ.ಟಿ.ಎಂ. ಕಾರ್ಡ್

ಇದ್ದುದರಿಂದಾಗಿ, ಬಹಳ ಅನುಕೂಲವಾಯಿತು. ರಾಜ್ಯದ ಯಾವುದೇ

ಮೂಲೆಯಲ್ಲಿದ್ದರೂ, ಬೇಕಾದಾಗ ಹಣ ನೀಡುವ ಈ ಸೌಲಭ್ಯಕ್ಕಾಗಿ ನೀಡುವ,

ಬ್ಯಾಂಕಿನ ಅಧಿಕಾರಿಗಳಿಗೂ ಧನ್ಯವಾದಗಳನ್ನರ್ಪಿಸಿದೆನು. ಪ್ರತಿ ತಿಂಗಳು, ಹತ್ತು

ಸಾವಿರಿದಷ್ಟು ಪೆನ್ಶನ್ ಸಿಗುತ್ತಿತ್ತು. ಸಾಯುವವರೆಗೆ ನನ್ನಂಥ ವೃದ್ಧರಿಗೆ ನೀಡುವ

ಈ ದಾನವು, ‘ಮಹಾ ದಾನ’ವೆಂದು, ಸರಕಾರದ ಉಪಕಾರವನ್ನೂ ಸ್ಮರಿಸಿದೆನು.

ಪತ್ರಿಕೆಯಲ್ಲಿ, ‘ನಗರದಲ್ಲಿ ಇಂದಿನ ಕಾರ್ಯ್ರಕ್ರಮಗಳ’ ಪಟ್ಟಿನೋಡಿ, ಹತ್ತಿರವಿದ್ದುದು

ಗೊತ್ತಾದರೆ, ಆಟೋದಲ್ಲಿ ಹೋಗಿ, ಪ್ರೇಕ್ಷಕನಾಗಿ ಕುಳಿತುಕೊಳ್ಳಲಾರಂಭಿಸಿದೆನು.

ಬಹುತೇಕ ಸಮಾರಂಭಗಳಲ್ಲಿ ಮಧ್ಯಾಹ್ನದ ಊಟ ಅಥವಾ ಉಪಹಾರದ ವ್ಯವಸ್ಥೆ

ಇರುತ್ತಿತ್ತು. ಉಚಿತವಾಗಿ ಕೆಲವು ಪುಸ್ತಕಗಳು ಸಮಾರಂಭದಲ್ಲಿ ಸಿಗುತ್ತಿದ್ದವು.

ಇಂದಿನ ದಿನ ಮಾನಗಳಲ್ಲಿ ಕೊಂಡು ಓದುವವರು ತೀರಾ ಕಡಿಮೆ ಹಾಗೂ

, ಸಮಾರಂಭಕ್ಕೆ ಪ್ರೇಕ್ಷಕರೂ ಕಡಿಮೆ. ಬಹುಷಃ ಇದೇ ಕಾರಣಕ್ಕೆ, ಈ ಉಚಿತ

ವ್ಯವಸ್ಥೆ ಇರಬಹುದು. ಆಗಾಗ ನನ್ನ ನೆಚ್ಚಿನ ಸಾಪ್ತಾಹಿಕ, ದೈನಿಕ, ಮಾಸಿಕಗಳಲ್ಲಿ

ಮತ್ತೆ ನನ್ನ ಲೇಖನಗಳು ಪ್ರಕಟವಾಗಲಾರಂಭಿಸಿದವು. ಪ್ರಕಟವಾದ ನನ್ನ

ಲೇಖನಗಳನ್ನು ಕಂಡಾಗ, ಖುಷಿಯಾಗುತ್ತಿತ್ತು. ಲೇಖಕನಾದವನಿಗೆ, ಬಹುಷಃ

ಇದಕ್ಕಿಂತ ಹಿರಿದಾದ ಖುಷಿ ಬೇರೊಂದಿರಲಿಕ್ಕಿಲ್ಲ. ಊಟ, ಉಪಹಾರ ನನಗೆ

ಪಚನವಾಗುವದಿಲ್ಲ, ಕೆಡಿಸುವದು ಬೇಡವೆಂದು, ಸೊಸೆಗೆ ತಿಳಿ ಹೇಳಿ, ಕಾಟಾಚಾರಕ್ಕೆ

ಅತ್ಯಲ್ಪ ಪ್ರಮಾಣದ ಅನ್ನ ಬೇಯಿಸಿಡಲು ಆಗ್ರಹಿಸಲಾರಂಭಿಸಿದೆನು ಅವಳಿಗೂ

ಇದು ಸಹಕಾರಿಯಾಯಿತು. ಹತ್ತು ಸಾವಿರದಷ್ಟು ಪೆನ್ಶನ್ ಹಣ ನನಗೊಬ್ಬನಿಗೆ

ಬೇಕಾಗಿಲ್ಲವೆಂಬ, ಲೆಕ್ಕಾಚಾರ ಅವರಿಗೆ ಪತ್ತೆ ಹತ್ತಿತ್ತು.ಅದರಲ್ಲಿ ಅಯ್ದಾರು

ಸಾವೀರದಷ್ಟು ಮಗ ಕೇಳಿ ಪಡೆಯಲಾರಂಭಿಸಿದನು. ಬೆಂಗಳೂರಿಗೆ ಬಂದು

ಮತ್ತೊಂದು ವರ್ಷ ಕಳೆಯುವಷ್ಟರಲ್ಲಿ, ಕಾಲು ಊತುಕೊಂಡು, ನಡೆಯಲಾರದಂತಹ

ಪರಿಸ್ಥಿತಿ ಉಂಟಾಯಿತು. ಎ.ಟಿ.ಎಂ. ಗುಪ್ತ ಸಂಖ್ಯೆಯ ಪಿನ್ ಕೋಡ್ ಮಗನಿಗೆ

ತಿಳಿಸಿ. ಕಾರ್ಡ್ ಅವನಿಗೊಪ್ಪಿಸಿದೆ. ‘ನಿನಗೆ ಅವಶ್ಯವಿದ್ದಾಗ ಕೇಳು, ಕೊಡ್ತೀನಿ’

ಅಂತಾ ಹೇಳಿ ಪೆನ್ಶನ್ ಹಣ ತಾನೇ ಇಟ್ಟುಕೊಳ್ಳಲಾರಂಭಿಸಿದನು. ಇಲ್ಲಿಗೆ ನನ್ನ

ಆರ್ಥಿಕ ಸ್ವಾತಂತ್ರ ಮೂಲೆಗುಂಪಾಯಿತು. ಶಾರೀಕ ತೊಂದರೆಗಳೊಂದಿಗೆ, ಮಾನಸಿಕ

ವ್ಯಾಧಿ ಕೈ ಜೋಡಿಸತೊಡಗಿತು. ಕೇಳಿದಾಗ ಅಷ್ಠಿಷ್ಟು ಹಣ ಮಗ ಕೊಡುತ್ತಿದನಾದರೂ,

ಎಲ್ಲಿಗೆ ಹೋಗಲೀ ಏನು ತರಲೀ ಇದ್ದಷ್ಟು ಹಣ ಜೇಬಿನಲ್ಲಿ ಸುರಕ್ಷಿತವಾಗಿ,

ಜಿಪುಣನ ಸಂಪತ್ತಾಯಿತು. ರಾತ್ರಿ ನಿದ್ರೆ ಬಾರದೇ ಲೈಟು ಹಾಕಿ, ಓದಿನ ಮಧ್ಯದಲ್ಲಿ

ಮತ್ತೆ ಗೊತ್ತಿಲ್ಲದಂತೆ, ತೂಕಡಿಸುವದನ್ನು ಗಮನಿಸಿದ ಸೊಸೆ, ಮೊಮ್ಮಕ್ಕಳು,

ಮಗನೆದುರು ಹೇಳಿ, ಇಡೀ ರಾತ್ರಿ ಲೈಟು ಉರೂತಾರೆ ಸುಮ್ಮನೇ ಕೆ.ಇ.ಬಿ.ಗೆ.

ದಂಡ!. ಲೈಟು ಆರಿಸಿ ಮಲಗಲು ಹೇಳ್ರಿ’ ಸೊಸೆಯ ಪ್ರಲಾಪ ಕೇಳಿಸಿಕೊಂಡೆ.

ಮಗ ಇದನ್ನು ತನ್ನ ಮಾತಿನ ಮೂಲಕ ಎಚ್ಜರಿಕೆ ಕೊಡಲಾರಂಭಿಸಿದನು. ನನ್ನ

ಮರೆವು ಹಾಗೂ ದುರ್ಬಲತೆಯಿಂದಾಗಿ, ಇಂಥಹ ಮಾತುಗಳನ್ನು

ಕೇಳಿಸಿಕೊಳ್ಳಬೇಕಾಯಿತು. ಇದರಿಂದಾಗಿ ಮನಸ್ಸಿಗೆ ಬೇಜಾರಗತೊಡಗಿತು.

ದಿನಗಳೆದಂತೆ ಯಾರಿಗೂ ಬೇಡವಾದ ನಿರುಪಯುಕ್ತ ವಸ್ತುವಾದೆನು. ಮನೆಗೆ,

ಯಾರಾದರೂ ಅಪರಿಚಿತರು ಬಂದರೆ, ಅವರೊಂರಿಗೆ ಔಪಚಾರಿಕವಾಗಿಯೂ,

ಏನೂ ಮಾತನಾಡುವ ಸಾತಂತ್ರ, ಅಗತ್ಯ ನನಗಿಲ್ಲವಾಯಿತು. ನನಗೆ ಡಾ.

ಎ.ಪಿ.ಜೆ.ಕಲಾಮ್ ಅವರ ಮಾತು ನೆನಪಾಗುತ್ತದೆ. ಅವರ ಹುಟ್ಟು ಹಬ್ಪದ

ದಿನದಂದು, ಅವರ ಅಭಿಮಾನಿಯೊಬ್ದರು ಹೂವಿನ ಬುಕೆ ಅರ್ಪಿಸುತ್ತಾ ‘ದೇವರು

ನಿಮಗೆ ಶತಾಯುಷ್ಯ ನೀಡಲಿ’ ಎಂದು ಹಾರೈಸಿದಾಗ, ‘ಅವಯವಗಳೆಲ್ಲ

ನಿಯಂತ್ರಣದಲ್ಲಿರುವಾಗಲೇ ನಿರ್ಗಮಿಸುವದು ಒಳ್ಳೆಯದು. ನನ್ನ ಅವಯವಗಳೆಲ್ಲ

ನಿಷೃಯಗೊಂಡು, ಪರಾವಲಂಬಿಯಾಗಿ, ಇತರರಿಗೆ ತೊಂದರೆ ಕೊಡುತ್ತಾ ಬದುಕುವ

ಆ ಶತಾಯುಷ್ಯ ನನಗೆ ಬೇಕಾಗಿಲ್ಲ! ಎಂದು, ನಸು ನಗುತ್ತಾ ಉತ್ತರಿಸಿದರಂತೆ.

ಅಂಥಹ ಬದುಕು ಯಾರಿಗೆ ಬೇಕು ನಾಲ್ಕು ದಶಕಗಳಿಂದ ಪ್ರಜ್ಞೆ, ಮಾತು,

ಆಹಾರ, ದೃಷ್ಟಿಯಿಲ್ಲದೇ, ಆಸ್ಪತ್ರೆಯ ಒಂದು ಕೋಣೆಯಲ್ಲಿ, ಉಸಿರಾಟದ ಅರಿವೂ

ಇಲ್ಲದ ಶವದಂತೆ ಮಲಗಿರುವ, ಮಹಿಳೆಯ ಸಂಬಂಧಿಗಳು, ದಯಾ ಮರಣ

ಹೊಂದಲು, ಪರವಾಣಿಗೆ ಕೋರಿ ಸುಪ್ರಿ೦ ಕೋರ್ಟಿಗೆ ಮೊರೆ ಹೋದಾಗ, ಅವರ

ಬೇಡಿಕೆಯನ್ನು ನ್ಯಾಯಾಲಯ ತಿರಸ್ಕರಿಸಿತಂತೆ!. ವಿಧಿಯು ಬದುಕನ್ನು ಮೂರಾಬಟ್ಟೆ

ಮಾಡಿದಾಗ, ಸಾಯುವ ಹಕ್ಕೂ ಇಲ್ಲ!. ಇದು ಶೋಚನೀಯ. ನಾನು ಮನೆಯಲ್ಲಿ

ಬೇಸರವಾದಾಗಲೆಲ್ಲ, ಒಂದು ಕಿಲೋ ಮೀಟರು ದೂರದಲ್ಲಿರುವ, ಲೈಬ್ರರಿಗೆ

ಹೋಗುವ ಅಭ್ಯಾಸವಿತ್ತು. ಆ ದಿವಸವೂ ಕೂಡಾ, ಹನ್ನೊಂದು ಗಂಟೆಯ ಹೊತ್ತಿಗೆ

ಮನೆಯಿಂದ ಹೊರನಡೆದು, ಆಟೋ ಹಿಡಿದು ಹೋಗಿ, ಲೈಬ್ರರಿಯಲ್ಲಿ ಕುಳಿತೆ.

ಯಾಕೋ ಏನನ್ನೂ ಓದಲು ಉತ್ಸಾಹ ಬರಲೊಲ್ಲದು. ಮನಸ್ಸಿಗೆ ಸಮಾಧಾನವಿಲ್ಲ

ಹೊಟ್ಟೆಯಲ್ಲಿ ಒಂಥರಾ ಸಂಕಟ. ಟೇಬಲ್ ಮೇಲೆ ಹಣೆಯಿಟ್ಟು ಕುಳಿತದ್ದಷ್ಟೇ

ಗೊತ್ತು. ಮುಂದೇನಾಯಿತೆಂಬುದು ಗೊತ್ತಾಗಲಿಲ್ಲ!.

“ಮುಂದೇನಾಯಿತೆಂಬುದನ್ನು ನಾನು ಹೇಳುತ್ತೇನೆ. ನಾನು ಗ್ರಂಥಪಾಲಕ

ಈ ಕಥಾನಾಯಕನು ದಿನಾಲು ನಮ್ಮ ಗ್ರ೦ಥಾಲಯಕ್ಕೆ ಬರುತ್ತಿದ್ದನು. ವಯಸ್ಸು

80 ರ ಆಚೆ-ಈಚೆ ಇರಬಹುದು. ಭಾಷೆ-ವೇಷಗಳಿಂದ ಗುರ್ತಿಸುವದಾದರೆ, ಉತ್ತರ

ಕರ್ನಾಟಕದವನು ಎನ್ನಬಹುದು. ತಮ್ಮ ಮಗನೋ ಮಗಳೋ ಇಲ್ಲಿ ಹತ್ತಿರದ

ಏರಿಯಾದಲ್ಲಿ ಇದ್ದಿರಬಹುದು. ಅವರ ಆಶ್ರಯದಲ್ಲಿ ಕಳೆದ ಕೆಲವು ವರ್ಷಗಳಿಂದ

ಇದ್ದಿರಬಹುದು. ಮನೆಯಲ್ಲಿ ಹೊತ್ತು ಕಳೆಯಲಾಗದೇ, ಗ್ರಂಥಾಲಯದಲ್ಲಿ ದಿನದ

ಹೆಚ್ಚಿನ ಸಮಯವನ್ನುಇಲ್ಲಿ ಕಳೆಯುತ್ತಿದ್ದರು. ಟೇಬಲಿಗೆ ಹಣೇ ಹಚ್ಚಿ ಕುಳಿತವರು,

ಎಚ್ಚರಗೊಳ್ಳಲೇ ಇಲ್ಲ!. ಕುಳಿತಲ್ಲಿಯೇ ಅವರ ಉಸಿರು ನಿಂತಿತ್ತು. ಪೋಲೀಸ್

ಸ್ಟೇಶನಗೆ ಪೋನ್ ಮೂಲಕ ತಿಳಿಸಿದೆ. ಇನ್ಸ್ಪೆಕ್ಟರ್ ಬಂದು, ಸಹಜ ಸಾವು

ಎಂದು ರಿಪೊರ್ಟ್ ಬರೆದುಕೊಂಡರು.ಸಂಬಂಧಿಗಳನ್ನು ಸಂಪರ್ಕಿಸಲಾಗಲಿಲ್ಲ.

ಅವರನ್ನು ಹತ್ತಿರದಿಂದ ಬಲ್ಲವರು ಯಾರೂ ಇರಲಿಲ್ಲ. ಅವರ ಬಳಿ ಯಾವುದೆ

ಪೋನ್ ಸಂಖ್ಯೆ ಇರಲಿಲ್ಲ. ‘ಅನಾಥ ಶವ’ ಎಂದು ದಾಖಲಿಸಿ, ಶವ ಸಾಗಿಸುವ

ವಾಹನ ತರಿಸಿ, ವಿದ್ಯುತ್ ಚಿತಗಾರಕ್ಕೆ ಕಳಿಸಿ, ದಹನ ಕ್ರಿಯೆ ನಡೆಸಲಾಯಿತು.

ಅಂದಿನಿಂದ ವಿಳಾಸವಿಲ್ಲದವನು ಇಹಲೋಕದಿಂದ ಶಾಶ್ವತವಾಗಿ ಕಣ್ಮರೆಯಾದನು.