ದಾರಿ

‘ಸರ್!, ಎಂ.ಎಸ್.ಆಂಗಲ್ ಸಮೇತ ಕಳ್ಳರನ್ನು ಹಿಡಿದು, ಕೂಡಿ ಹಾಕಿದ್ದೀನಿ. ಬರ್ರಿ, ಅವರನ್ನು ಪೋಲೀಸ್ರಿಗೆ ಒಪ್ಪಿಸೋಣ!’. ವರ್ಕ ಇ ನೆಸ್ಪೆಕ್ತರ್ ಸತ್ಯಪ್ಪ ಅವಸರದಿಂದ ಬಂದು, ಕಿರಿಯ ಇಂಜನಿಯರ್ ಕಾಳಪ್ಪನಿಗೆ ಹೇಳಿದನು. ಊಟವನ್ನು ಅರ್ಧಕ್ಕೆ ನಿಲ್ಲಿಸಿ ಕೈತೊಳೆದು, ಸತ್ಯಪ್ಪನೊಂದಿಗೆ, ತನ್ನ ಬಾಸ್ ನನ್ನು ಕಾಣಲು ಹೊರಟನು. ಸಾಹೇಬರಿಗೆ ವಿಷಯ ತಿಳಿಸಿದಾಗ, ನಾನೀಗ ಎಸ್.ಈ,ಯವರನ್ನು ಕಾಣಲು ಹೋಗಬೇಕು. ನೀವು ಹೋಗಿ, ಕಳ್ಳರನ್ನು ಪೋಲೀಸು ಸ್ಟೇಷನ್ನಿಗೆ ಒಪ್ಪಿಸಿ’ ಎಂದು ನೆಪ ಹೇಳಿ, ಕಳಿಸಿದರು. ಕಾಳಪ್ಪ ತನ್ನ ಮೊಪೆಡ್ ವಾಹನದ ಹಿಂದೆ, ಸತ್ಯಪ್ಪನನ್ನು ಕುಡ್ರಿಸಿಕೊಂಡು, ಸ್ಥಳಕ್ಕೆ ಹೋದನು. 12 ರಿಂದ 14 ವಯಸ್ಸಿ ಮೂವರು ಹುಡುಗರು(ತುಡುಗರು), ಮಳೆಯಲ್ಲಿ ತೋಯಿಸಿಕೊಂಡ ಕೋಳಿಗಳ ಹಾಗೆ ಕುಳಿತಿದ್ದರು. ‘ಸರ್! ಬೇಲಿಗೆ ಹಾಕಿರುವ ಕಬ್ಬಿಣದ ಆಂಗಲ್ ಇಲ್ಲಿವೆ.

ನೋಡಿ ಸಾರ್!’ ಎಂದು ಸತ್ಯಪ್ಪ ತೋರಿಸಿದನು. ಮಣ್ಣಿನ ಡ್ಯಾಮಿನ ಕೆಳಭಾಗದಲ್ಲಿ, 5 ಕಿಲೋ ಮೀಟರು ಉದ್ದದವರೆಗೆ, ರೈತರಿಂದ ವಶಪಡಿಸಿಕೊಂಡಿರುವ ಜಮೀನು, ಪುನಃ ರೈತರ ಪಾಲಾಗಬಾರದೆ0ಬ ಉದ್ದೇಶದಿಂದ, ಎರಡು ಇಂಚಿನ ಆಂಗ ಲ್ ಗಳನ್ನು, ಸಮಾನ ಅಂತರದಲ್ಲಿ ನೆಟ್ಟು ಅವುಗಳಿಗೆ ಮುಳ್ಳು ತಂತಿಯನ್ನು ಬಿಗಿಯಲಾಗಿತ್ತು. ಈ ಕೆಲಸ ಮುಗಿದು ಎರಡು ವರ್ಷಗಳಾಗಿದ್ದವು. ಹತ್ತಿರದ ಎರಡು ಹಳ್ಳಿಯವರ, ನಿರಂತರ ಕೈಚಳಕದಿಂದಾಗಿ ಅಲ್ಲಲ್ಲಿ ಒಂದು ಸಾವಿರಕ್ಕೂ ಹೆಚ್ಚು ಆಂಗ ಲ್ ಗಳು ರಾತ್ರಿಹೊತ್ತಿನಲ್ಲಿ ಕಳವು ಆಗಿದ್ದವು. ಈ ಕೆಲಸ ನಿರಂತರ ಇನ್ನೂ ನಡೆದೇ ಇತ್ತು. ಕಳ್ಳರಿಗೆ ಶಿಕ್ಷೆ ಕೊಡಿಸಿದರೆ, ಮುಂದಿನವರಿಗೆ ಎಚ್ಜರಿಕೆಯಾಗಬಹುದೆಂಬ ಕಾಳಜಿಯಿಂದ, ನಿಷ್ಠಾವಂತ, ಸರಕಾರಿ ಸೇವಕರಾದ, ಕಾಳಪ್ಪ ಹಾಗೂ ಸತ್ಯಪ್ಪ ಈ ಕೆಲಸದಲ್ಲಿ ಉತ್ಸಾಹ ತೋರಿದರು. ‘ಲಿಂಗಸಗೂರು ಪೊಲೀಸ್ ಸ್ಟೇಷನ್ನು ಅಲ್ಲಿಂದ 15 ಕಿಲೋ ಮೀಟರ್ ದೂರವಿದೆ. ತನ್ನ ಮೊಪೆಡ್ ವಾಹನದ ಮೇಲೆ, ಮೂವರನ್ನು ಸಾಗಿಸುವದು ಅಸಾಧ್ಯ. ತನ್ನ, ಮೇಲಧಿಕಾರಿ ಜೀಪು ಕೊಟ್ಟಿದ್ದರೆ ಚನ್ನಾಗಿತ್ತು. ಬಡ್ಡೀ ಮಗ ಇಂಥ ಸಮಯದಲ್ಲೂ ಸಹಾಯ ಮಾಡುವುದಿಲ್ಲ!’ ಕಾಳಪ್ಪ, ಮನಸ್ಸಿನಲ್ಲಿಯೇ ಗೊಣಗಿದನು. ಬಸ್ಸಿನಲ್ಲಿ. ಹೋದರಾಯ್ತೆಂದು, ಹುಡುಗರೊಂದಿಗೆ, ಬಸ್ ನಿಲ್ದಾಣಕ್ಕೆ ಬಂದರು. ವಿಷಯ ತಿಳಿದ” ಅದೇ ಊರಿನ ಹಿರಿಯನೊಬ್ಬನು ಅಡ್ಡ ಬಂದು, ಇವರನ್ನ ಎಲ್ಲಿಗೆ ಕರಕೊಂಡು ಹೊಂಟೀರಿ ಎಂದು,ಅಸಮಾಧಾನದಿಂದಲೇ ಕೇಳಿದನು. ಇರುವ ವಿಷಯವನ್ನ ಸತ್ಯಪ್ಪ ಹೇಳಿದನು. ‘ಅಲ್ರೀ! ಎರಡು ವರ್ಷದಿಂದ ಹಗಲು-ರಾತ್ರಿ ಆಂಗಲ್ ಕಳವು ಆಗ್ತಾನೇ ಅದಾವ! ಇಲ್ಲಿಯವರೆಗೆ, ಯಾರೂ ಏನೂ ಕೇಳಿಲ್ಲ .

ಪಾಪ! ಸಾಲೀ ಕಲಿಯುವ ಮಳ್ಳ ಹುಡುಗರು, ತಿಳೀದ ತಪ್ಪು ಮಾಡ್ಯಾವ!. ಅವರನ್ನ ಪೊಲೀಸ್ ಸ್ಟೇಷನ್ನಿಗೆ ಕರಕೊಂಡು ಹೊಂಟೀರಲ್ಲಾ ನಿಮಗೇನಾದ್ರು ಬುದ್ಧಿ ಐತೇನು ಸುಮ್ನ ಬಿಟ್ಟಬಿಡ್ರಿ ಅವರನ್ನ!’ ಅವನ ಜೋರು ಧ್ವನಿಯನ್ನು ಕೇಳಿದ ಹತ್ತಾರು ಜನ, ಗುಂಪು ಸೇರತೊಡಗಿದರು. ಸುದ್ದಿ ಕೇಳಿದ ಹುಡುಗರ(ಅಪರಾಧಿಗಳ) ಪಾಲಕರೂ ಓಡಿ ಬಂದರು. ಹುಡುಗರನ್ನು ತಕ್ಷಣ ಬಿಡದಿದ್ದರೆ, ತನ್ನಮೇಲೆ ಹಲ್ಲೆಯಾಗುವದು ನಿಶ್ಚಿತವೆಂದು ಸತ್ಯಪ್ಪನಿಗೆ ಅರಿವಾಯಿತು. ಅಪಾಯದಿಂದ ಪಾರಾಗಲು. ತಕ್ಷಣ ತನ್ನ ಮೊಪೆಡ್ ವಾಹನವೇರಿ, ಸತ್ಯಪ್ಪನೊಂದಿಗೆ, ಲಿಂಗಸಗೂರ ಪೊಲೀಸ್ ಸ್ಟೇಷನ್ನಿಗೆ ಹೊರಟನು. ಪಿ.ಎಸ್.ಆಯ್ .ಗೆ 50 ರ ವಯಸ್ಸಿರಬಹುದು. ಕಾಳಪ್ಪನಿಂದ ವಿವರ ತಿಳಕೊಂಡ ಬಳಿಕ, ಎಂ.ಎಸ್.ಆಂಗ ಲ್ ಗಳು ಕಾಣೆಯಾದ ಬಗ್ಗೆ ಒಂದು ಕಂಪ್ಲೇಟ್ ಬರೆಸಿಕೊಂಡರು .“ಅಲ್ಲಿ ಕಳೆದ ಎರಡು ವರ್ಷಗಳಿಂದ ಕಳ್ಳತನ ನಡೀತಾ ಇದೆ.ಈಗ ಕಳ್ಳರು ಯಾರು, ಎಲ್ಲಿದ್ದಾರೆ ಅಂತಾ ಹುಡುಕೋದು ಕಷ್ಟ .ಕಳ್ಳತನ ಮಾಡಿದವರು, ಡ್ಯಾಮಿನ ಹತ್ತಿರದ ಎರಡು ಹಳ್ಳಿಯ ಜನ. ಆಂಗಲ್ ಬಣಮಿಯೊಳಗೆ, ಹಿತ್ತಲದಾಗ ಮುಚ್ಚಿ ಇಟ್ಟಿರ್ತಾರ ಆ ಹಳ್ಳಿಯ ದಳವಾಯಿಗಳ ಮುಖಾಂತರ ಡಂಗುರ ಹೊಡಸ್ತೀನಿ, ‘ಡ್ಯಾಮಿನ ಆಂಗಲ್\_ ಯಾರರ ಬಳಿ ಇದ್ದರ, 3 ದಿನದೊಳಗ, ದಳವಾಯಿ ಮನಿ ಮುಂದ ತಂದ ಹಾಕಬೇಕು. ಒಂದು ವ್ಯಾಳೆ, ಯಾರ ಮನ್ಯಾಗರ ಕಬ್ಬಿಣದ ಆಂಗಲ್ ಕಂಡ ಬಂದ್ರ ಪೊಲೀಸ್ ಸ್ಟೇಷನ್ಗೆ ತಂದು,ಮುಕಳಿ ಎಲುಬು ತಗೀತಾರ ಹುಷಾರ್!’ ಹೀಗಂತಾ, ಪೊಲೀಸ ಡಂಗುರ ಹೊಡಸ್ತೀನಿ’ ನಾ ಈಗ ಒಬ್ಬ ಪೆದೇನ ಆ ಹಳ್ಳಿಗಳಿಗೆ ಕಳಸ್ತಿನಿ. ಅವರ ಖರ್ಚಿಗೆ ಒಂದು ನೂರು ರೂಪಾಯಿ ಕೊಡ್ರಿ ಎಂದು ಅನ್ನುತ್ತಾ , ಪಿಸಿಯೊಬ್ಬನನ್ನು ಕರೆದರು. ಕಾಳಫ್ಪ ಪಿಸಿಗೆ ನೂರು ರೂಪಾಯಿ ಕೊಟ್ಟನು. 10 ದಿವಸ ಬಿಟ್ಟು ಬರ್ರಿ ನೋಡೋಣ!’ ಎಂದು ಪಿ.ಎಸ್.ಆಯ್ ಅನ್ನುತ್ತಾ, ಕೇಸು ದಾಖಲು ಮಾಡಿಕೊಳ್ಳಲು, ಕ್ಲರ್ಕಗೆ ತಿಳಿಸಿದರು. ಕಾಳಪ್ಪನು ಅಂದ ದಾರಿ ಹಿಡಿದು ಮನೆಗೆ ಬಂದಾಗ, ಮೂರು ಗಂಟೆಯಾಗಿತು. ಬಳಿಕ ಸುಮಾರು ಎಂಟುನೂರು ಆ0ಗ ಲ್ ಗಳು ಪೊಲೀಸ್ ಠಾಣೆಯಲಿ ಜಮಾ ಆಗಿದ್ದವು . ಅವುಗಳ ಬಗ್ಗೆ ರಸೀದಿ ಪತ್ರವನ್ನು, ಠಾಣೆಯಿಂದ ಪಡೆದನು. ಬಯಲಿನಲ್ಲಿ ಬಿದ್ದಿದ್ದ ಎಲ್ಲಾ ಆಂಗ ಲ್ ಗಳನ್ನು, ಸ್ಟಾಕ್ ರೂಮಿನಲ್ಲಿಡಲು, ಕೂಲಿಗಾಗಿ ಕಾಳಪ್ಪ ಇನ್ನೂರು , ರೂಪಾಯಿಕೊಡಬೇಕಾಯಿತು. ಕೇಸು ಮುಗಿಯುವತನಕ ಆಂಗಲ್ ಪೋಲಿಸ್ ಕಸ್ಟಡಿಯಲ್ಲಿ ಇರಬೇಕೆಂಬುದು ನಿಯಮ. ಮುಂದೆ ನ್ಯಾಯಾಲಕ್ಕೆ ಕೇಸು ದಾಖಲಾಯಿತು. ಸರ್ಕಾರಿ ವಕೀಲನನ್ನು, ಹಿಡಿಯಬೇಕಾಯಿತು ಅವನ ಕಾಟ ಶುರುವಾಯ್ತು. ಕಾಗದ ಪತ್ರ ತಯಾರಿಸಲು, ಕೇಸು ದಾಖಲು ಮಾಡಲು ಅಂತಾ 500 ರೂಪಾಯಿ ಕೊಡಬೇಕಾಯ್ತು. ವಿಚಾರಣೆಗೆ, ತಿಂಗಳಿನಲ್ಲಿ, ಒಂದೆರಡು ಬಾರಿ, ನ್ಯಾಯಾಲಯಕ್ಕೆ ಅಲೆದಾಡಬೇಕಾಯ್ತು. ಒಂದು ವರ್ಷ ಕಳೆಯುವದರಲ್ಲಿತ್ತು.