ಕಾಶೀಂ ಹುರುಪಿನಿಂದ ಅಂಬೇಡ್ಕರ ಸರ್ಕಲ್ ನತ್ತ ನಡೆದ, ಹೊಟ್ಟೆ ಹಸಿದಿತ್ತು.

ಇಡ್ಲಿ ವ್ಯಾಪರ ಶುರುವಾಗಿತ್ತು. ಈ ಹಿಂದೆ ಈ ಭಟ್ಟನು, ತಾನು ಎರಡು

ರೂಪಾಯಿ ಆ ಮೇಲೆ ಕೊಡುವೆ’ ಎಂದು ಉದ್ರಿ ಹೇಳಿದ್ದಕ್ಕೆ, ತನ್ನನ್ನು ಎಲ್ಲರೆದುದು

ಬಯ್ದು ಹೀಯಾಳಿಸಿದ್ದು ನೆನಪಾಗಿ ದೊಡ್ಡ ಸಾಹುಕಾರನ ಗತ್ತಿನಲ್ಲಿ, ನೂರಾರ

ನೋಟನ್ನು ಭಟ್ಟನ ಕೈಗಿಟ್ಟನು ‘ ನಾಲ್ಕು ಪ್ಲೇಟ್ ಇಡ್ಲಿ ಕೊಡು’ ಅಂದ. ಅಷ್ಟರಲ್ಲಿ

ಪಕ್ಕದ ಗಿರಾಕಿಯು ತನಗೆ ಬರಬೇಕಾದ ಚಿಲ್ಲರೆ ಕೊಡಲು, ಭಟ್ಟನಿಗೆ ಅವಸರ

ಮಾಡಿದ. ಹೀಗೆ ಇಬ್ಪರಿಗೆ ಚಿಲ್ಲರೆ ಎಣಿಸಿಕೊಡುವಲ್ಲಿ, ಕೆಲವು ನಿಮಿಷಗಳು ಕಳೆದವು.

ಕಾಶೀಂ ಕೊಟ್ಟ ನೂರರ ನೋಟು ಭಟ್ಟನಿಗೆ ಮರೆತು ಹೋಯ್ತು. ಬಳಿಕ ಒಂದರ

ನಂತರ ಒಂದರಂತೆ, ಕಾಶೀಂ ನಾಲ್ಕು ವ್ಲೇಟು ಇಡ್ಲಿ ತಿಂದನು. ಲೆಕ್ಕದ ಪ್ರಕಾರ

40 ರೂ. ಬಿಲ್ಲಾಯಿತು. ‘ಅರವತ್ತು ರೂ. ಕೊಡು’ ಎಂದು ಕಾಶೀಂ, ಭಟ್ಟನಿಗೆ

ಆಗ್ರಹಿಸಿದ. ‘ನೀನು ರೂಪಾಯಿ ಕೊಟ್ಟೇ ಇಲ್ಲ!. ನಿನಗೆ 40 ರೂ.ಗಳ ಇಡ್ಲಿ

ಕೊಡೋದಲ್ಲದೇ ಮೇಲೆ, ಅರವತ್ತು ರೂ. ಟೊಪ್ಪಿಗೆ ಹಾಕಲು ಬಂದಿದ್ದೀಯಾ

ನೀನೊಬ್ದ ಪಕ್ಕಾ ಕಳ್ಳ ಅಂಬೋದು ನನಗೆ ಗೊತ್ತು. ಸುಮ್ಮನೇ ಮರ್ಯಾದೆಯಿಂದ,

40 ರೂ ಕೊಟ್ಟು ಹೋಗು!’ ಎಂದು ದಬಾಯಿಸತೊಡಗಿದನು. ‘ಬಂದ ಕೂಡ್ಲೇ

ನೂರರ ನೋಟು ಕೊಟ್ನಂತೆ! ಇವನ ಮಕಾ ನೋಡ್ರಿ ಅಂತಾ ಹೀಯಾಳಿಸಿದ.

ಅಲ್ಲಿ ನಿಂತವರು, ತಮಾಗ್ಯಾಕೆ ಇಲ್ಲದ ಉಸಾಬರಿ!’ ಅಂತಾ ಸುಮ್ಮನೇ ಇದ್ದರು.

ಅಂತೂ, ಭಟ್ಟರು ಸೋಲೊಪ್ಪಿಕೊಳ್ಳಲಿಲ್ಲ. ಕಾಶೀಂನು ನಿರಾಶೆ, ಸಿಟ್ವು ಅಸಹಾಯಕತೆ,

ಅವಮಾನಗಳನ್ನು ನುಂಗಿಕೊಂಡು ಅಲ್ಲಿಂದ ಮನೆಗೆ ಹೊರಟ. ರಾತ್ರಿಯೆಲ್ಲ

ಕಾಶೀಮನಿಗೆ ಒಂದೇ ಯೋಚನೆ. ಭಟ್ಟನ ಮೇಲೆ ಹೇಗೆ ಸೇಡು ತೀರಿಸಿಕೊಳ್ಳಬೇಕೆಂದು.

ಎಷ್ಟೇ ಯೊಚಿಸಿದರೂ, ಒಂದೂ ಸರಿ ಅನಿಸಲಿಲ್ಲ. ನಿದ್ರೆ ಅವನ ಮೇಲೆ

ಮುಸುಕೆಳೆಯಿತು.

ಮುಂಜಾನೆ ಎದ್ದ ಬಳಿಕವೂ ಅದೇ ಚಿಂತೆ!. ಇಂದು ಹೇಗಾದರೂ

ಮಾಡಿ ಭಟ್ಟನ ಮೇಲೆ ಸೇಡು ತೀರಿಸಿಕೊಳ್ಳಬೇಕು. ಮಧ್ಯಾಹ್ನವಾಯಿತು. ಮನೆಯ

ಮುಂದಿನ ಬೇವಿನ ಮರ ನೋಡುತ್ತಾ ಕುಳಿತಿದ್ದ. ಒಂದು ಓತಿಕ್ಯಾತ, ಕೈಗೆಟುಕುವ

ಟೊಂಗೆಯ ಮೇಲೆ ಕುಳಿತಿತ್ತು. ಹತ್ತಿರದಲ್ಲಿಯ ಕಟ್ಪಿಗೆ ಹಿಡಿದು ಮೆಲ್ಲನೇ ಬಂದು

ಜೋರಾಗಿ ಅದಕ್ಕೆ ಹೊಡೆದ. ಅದು ಸತ್ತು ಕೆಳಗೆ ಬಿತ್ತು. ಒಂದು ಹಳೆಯ

ಬಟ್ಟೆಯ ತುಂಡಿನಲ್ಲಿ ಸುತ್ತಿದ. ಸಂಜೆಯಾಗುವದನ್ನೇ ಕಾಯತೊಡಗಿದ. ಭಟ್ಟನು

ತಳ್ಳುಗಾಡಿಯೊಂದಿಗೆ ಬರುವದನ್ನೇ ಕಾಯುತ್ತಾ ಕುಳಿತ. ಎಂದಿನಂತೆ ಭಟ್ಟನ

ವ್ಯಾಪಾರ ಶುರುವಾಯ್ತು. ನಾಲ್ಕು ಜನ ತನ್ನದೇ ವಯಸ್ಸಿನ ಹುಡುಗರು, ಒಂದೊಂದು

ಪ್ಲೇಟ್ ಇಡ್ಲಿ ಸಾಂಬಾರ ತಂದು, ಹತ್ತಿರದಲ್ಲಿ, ಬೀಗ ಹಾಕಿದ್ದ, ಅಂಗಡಿಯ

ಪಾವಟಿಗೆಗಳ ಮೇಲೆ ಕುಳಿತು ತಿನ್ನತೊಡಗಿದರು. ಇದೇ ಸರಿಯಾದ ಸಮಯವೆಂದು,

ಕಾಶೀಂ ಎದ್ದು ಭಟ್ಟನ ತಳ್ಳು ಗಾಡಿಯ ಹತ್ತಿರಕ್ಕೆ ನಿಂತ. ಅಲ್ಲಿ ಕುಳಿತಿದ್ದ ಹುಡುಗರು,

ಇನ್ನು ಒಂದೊಂದು ಪ್ಲೇಟು ಇಡ್ಲಿ-ಸಾಂಬಾರ ತಂದು ಕೊಡಲು ಆರ್ಡರ್

ಮಾಡಿದರು. ಭಟ್ಟ ಇಡ್ಲಿ ಕೊಡಲು ಅತ್ತ ಹೋದ ತಕ್ಷಣ, ಕಾಶೀಂ, ಕಿಸೆಯೊಳಗಿದ್ದ

ಸತ್ತ ಓತಿ ಕ್ಯಾತವನ್ನು, ಕುದಿಯುವ ಸಾಂಬಾರಿನ, ಪಾತ್ರೆಯಲ್ಲಿ ಯಾರಿಗೂ

ಕಾಣದಂತೆ ಹಾಕಿ, ಹುಡುಗರ ಗುಂಪಿನತ್ತ ಬಂದ. ಅಷ್ಟರಲ್ಲಿ ಭಟ್ಟ ತನ್ನ ಗಾಡಿಯ

ಬಳಿ ಹೋಗಿದ್ದ, ‘ಲೇ!, ನಿಮಗೆಲ್ಲಾ ಹೇಸಿಗಿ ಅನುಸೂದಿಲ್ಲೇನ್ರೋ”!. ಬಾಯಿ

ಚಪ್ಪರಿಸಿಕೊಂಡು, ಸಾಂಬಾರ ಕುಡೀತೀರಲ್ಲಾ ಸಾಂಬಾರ ಬೋಗುಣಿಯೊಳಗ,

ಇಲಿ ಸತ್ತ ಬಿದ್ದದ!. ಹೋಗಿ ನೋಡ್ರಿ ಬೇಕಾದ್ರ’. ಕಾಶೀಂಮನ ಮಾತು ಕೇಳಿದೊಡನೆ,

ಅವರಿಗೆ ವಾಂತಿ ಬರೋ ಹಾಗಾಯ್ತು. ನಾಲ್ವರೂ ಎದ್ದು ಹೋಗಿ, ಸಾಂಬಾರಿನ

ಬೋಗುಣಿಯ ಮುಚ್ಚಳ ತಗೆದು ನೋಡಿದರು. ಸತ್ತಿರುವ ಓತಿಕ್ಯಾತ ಅದರಲ್ಲಿ

ತೇಲುತ್ತಿತ್ತು. ಅದನ್ನು ಕಂಡ ಹುಡುಗರು, ಜೋರಾಗಿ ಗಲಾಟೆ ಮಾಡತೊಡಗಿದರು.

ಭಟ್ಟ ಹೌ ಹಾರಿದ. ಸತ್ತಿರುವ ಓತಿಕ್ಯಾತವನ್ನೆತ್ತಿ, ಸಾರ್ವಜನಿಕರಿಗೆ ಕಾಣುವಂತೆ,

ರಸ್ತೆಯ ಮಧ್ಯದಲ್ಲಿ ಹಾಕಿದರು. ಸಿಟ್ಟಿಗೆದ್ದ ಯುವಕರು, ಅನಾಮತ್ತಾಗಿ ಎತ್ತಿ

ತಳ್ಳುವ ಗಾಡಿಯನ್ನು, ಪಕ್ಕದ ಗಟಾರದ ಮೇಲೆ ಬೋರಲು ಹಾಕಿದರು.