ವರ್ಷಕ್ಕೆ ಎರಡು ಚೀಲ ಭತ್ತ ಕೊಡಬೇಕೆಂಬ ಕರಾರಿಗೆ ಒಪ್ಪಿಕೊಂಡು, ತಿಮ್ಮಾ

ನಾಯ್ಕನು ಭಟ್ಟರ ಮನೆಯ ವ್ಯವಸಾಯಕ್ಕೆ ನಿಂತ. ತಿಮ್ಮಾ ನಾಯ್ಕ ಅಕ್ಷರ

ಜ್ಞಾನವಿಲ್ಲದವನು. ಮುಗ್ಧ. ಮಿತ ಭಾಷಿ ವರಾತಿಗೆ ತಕ್ಕಷ್ಟೇ ಉತ್ತರ ಬೇನೆ

ಬೇಸರಿಕೆಗಳನ್ನು ಲೆಕ್ಕಿಸದೆ ಹೊತ್ತು ಗೊತ್ತಿಲ್ಲದೇ ದುಡಿಯುತ್ತಿದ್ದನು. ಅವನು ಹೊರ

ಬಾಗಿಲಿನ ಬಳಿ ಕುಳಿತು ಊಟ ಮಾಡುವುದನ್ನು, ಪ್ರಭಾ ಅಡುಗೆಯ ಮನೆಯ

ಬಾಗಿಲಿನ ಮರೆಯಿಂದ ನೋಡಿದ್ದುಂಟು. ಪ್ರಭಾ ಅವನ ಬಳಿ ಅಪ್ಪಿ ತಪ್ಪಿಯೂ

ಸುಳಿಯ ಕೂಡದು, ಮಾತಾಡಕೂಡದು! ಎಂಬ ನಿಷ್ಟುರದ ಮಾತನ್ನು ಭಟ್ಟರು,

ಪ್ರಭಾಳಿಗೆ ಹೇಳಿದ್ದರು. ಕಾರಣ; ತಿಮ್ಮಾ ನಾಯ್ಕನಿಗೆ ಊಟ, ತಿಂಡಿಗಳನ್ನು ರಾಧಕ್ಕನೇ

ಬಡಿಸುತ್ತಿದ್ದಳು.

ಕೇಶವ ಭಟ್ಟರು ಮೊಣಕಾಲ ನೋವಿನಿಂದಾಗಿ, ಗದ್ದೆಗೆ ಹೋಗಿ

ಬರುವುದು ಸಂಪೊರ್ಣವಾಗಿ ನಿಂತು ಬಿಟ್ಟಿತು. ರಾಧಕ್ಕನಿಗೂ ವಯಸ್ಸಾಗಿದ್ದರಿಂದ,

ಗದ್ದೆಗಳಿಗೆ ಹೋಗಿ ಬರಲಾಗುತ್ತಿರಲಿಲ್ಲ. ಇದರಿಂದಾಗಿ, ಅನಿವಾರ್ಯವಾಗಿ, ಪ್ರಭಾ

ಆಗಾಗ ಹೊಲ ಗದ್ದೆಗಳಿಗೆ ಹೋಗಬೇಕಾಯಿತು. ತಿಮ್ಮಾ ನಾಯಕನ ಕೂಡ

ಮಾತಾಡುವುದು ಸಹಜವಾಯಿತು. ಪ್ರತಿ ಮಾತಿನಲ್ಲೂ ತಿಮ್ಮಾ ನಾಯ್ಕ ಪ್ರಭಾಳನ್ನು

ಗೌರವದಿಂದ ಅಮ್ಮಾವ್ರೇ’ ಎಂದೇ ಕರೆಯುತ್ತಿದ್ದ. ಪ್ರಭಾ ಅವನನ್ನು ನಾಯ್ಕನೆಂದು

ಕರೆಯುತ್ತಿದ್ದಳು. ಪ್ರಭಾ ಹಾಗೂ ನಾಯ್ಕನ ಮಧ್ಯೆ ಬೆಳೆದು ನಿಂತಿದ್ದ ಸಂಕೋಚ,

ಹಿಂಜರಿಕೆ, ಭಯ…. ದಿನ ದಿನಕ್ಕೆ ಕರಗಿ, ಆತ್ಮೀಯತೆ ವಾತ್ಸಲ್ಯ, ಸಲುಗೆ

ಮೂಡಲಾರಂಭಿಸಿದವು, ಪರಸ್ಪರರಲ್ಲಿ ಹೇಳಿಕೊಳ್ಳಲಾಗದ ಸೆಳೆತ, ಆಕರ್ಷಣೆ

ಚಿಗುರಲಾರಂಭಿಸಿತು. ಭಯದ ನೆರಳು, ಉಸಿರಾಡುವ ಗಾಳಿಗುಂಟ

ಎದೆಯೊಳಗಾವರಿಸಲಾರಂಭಿಸಿತು. ಪ್ರಭಾ ಬಯಕೆಯ ಸುಳಿಗೆ ಸಿಗದಂತೆ ನಿತ್ಯ

ಹೋರಾಟ ಮಾಡಲಾರಂಭಿಸಿದಳು. ಈ ಸುಳಿಗೆ ಸಿಕ್ಕರೆ ತನಗೆ ಸಾವೇ ಗತಿ

ಎಂದು ಪ್ರಭಾ ಹೆದರಲಾರಂಭಿಸಿದಳು. ನಾಯ್ಕ ಎದುರು ನಿಂತಾಗಲೆಲ್ಲ, ಸಣ್ಣಗೆ

ಎದೆ ನಡುಕ ಶುರುವಾಗುತ್ತದೆ. ಸಂಯಮ ಕಾಯ್ದುಕೊಳ್ಳುವಲ್ಲಿ ಸಂಘರ್ಷ

ಶುರುವಾಗುತ್ತಿತ್ತು.

ಆಷಾಢ ಮಾಸದ ಆದಿನ,ಮಳೆ ಆಗಾಗ ನಿಂತು ಮತ್ತೆ ಸುರಿಯುತ್ತಿತ್ತು.

ಮಳೆಯ ಕಾರಣದಿಂದಾಗಿ, ಅಂದು ಹೊಲದಲ್ಲಿ ಕೆಲಸ ಮಾಡಲು, ಒಬ್ಬರೂ

ಕೂಲಿಯಾಳು ಬಂದಿರಲಿಲ್ಲ. ಸಂಜೆ ನಾಲ್ಕು ಗಂಟೆಯ ಸಮಯ, ಜೋರಾಗಿ

ಸುರಿವ ಮಳೆಯಲ್ಲಿ, ಅರೆ-ಬರೆ ತೋಯಿಸಿಕೊಂಡು, ನಡು ಹೊಲದಿಂದ

ಓಡೋಡುತ್ತಾ, ಪ್ರಭಾ ಮತ್ತು ನಾಯ್ಕ, ಗುಡಿಸಲು ಸೇರಿಕೊಂಡರು. ಕರಿಮೋಡಗಳು

ಸೂರ್ಯನಿಗೆ ಮುಸುಕು ಹಾಕಿ, ಕತ್ತಲೆಯ ಛಾಯೆಯನ್ನು ಹರಡಿದ್ದವು. ಗುಡಿಸಲಿನ ,

ನೆಲದ ಮೇಲೆ ತೆಂಗಿನ ಗರಿಗಳ ಚಾಪೆಯನ್ನು ಹಾಸಲಾಗಿತ್ತು. ಮಳೆ ತನ್ನ

ಭರಾಟೆಯನ್ನು ಮುಂದುವರೆಸಿತ್ತು. ಇಬ್ಬರೂ ಚಾಪೆಯ ಮೇಲೆ ಸ್ವಲ್ಪ ದೂರ –

ದೂರದಲ್ಲಿ ಕುಳಿತರು. ಪ್ರಭಾಳ ಹಸಿದ ಕಣ್ಣುಗಳು ನಾಯ್ಕನ ಹರವಾದ ಎದೆ,

ಬಲಿಷ್ಟ ಬಾಹುಗಳ ಮೇಲೆ ನೆಟ್ಟವು. ಮೆಲ್ಲನೆ ಹತ್ತಿರ ಸರಿಯುತ್ತಾ ನಾಯ್ಕನನ್ನು

ಬಿಗಿದಪ್ಪಿದಳು. ನಾಯಕ ಗಾಬರಿಗೊಂಡ. ಪ್ರಭಾ ಅಂಗಾತ ಮಲಗಿ ಅವನನ್ನು

ಚಾದರದಂತೆ ಬಲವಾಗಿ ತನ್ನೆದೆಯ ಮೇಲೆಳೆದುಕೊಂಡಳು.

ಪ್ರಭಾ ಮೊದಲಿಗಿಂತ ಈಗ ಹೆಚ್ಜು ಗೆಲುವಾಗಿ, ಮೈ-ಕೈ ತುಂಬಿಕೊಂಡು

ಹೆಚ್ಚು ಆಕಷಕವಾಗಿ ಕಾಣುತ್ತಿದ್ದಳು. ಮೊದಲಿನ ವೈರಾಗ್ಯ ನಿರುತ್ಸಾಹ ಮಾಯವಾಗಿ

ಲವ-ಲವಿಕೆ, ಉತ್ಸಾಹ ಕಂಡು ಬರತೊಡಗಿತು. ಪ್ರಭಾ ಮುಟ್ಟಾದಾಗ ಮೂರು

ದಿನ ರಾಧಕ್ಕನೇ ಅಡುಗೆ ಕೆಲಸ, ಪೊಜೆ ಮಾಡುವುದು ವಾಡಿಕೆಯಾಗಿತ್ತು. ಐದು

ವಾರ ಕಳೆದರೂ, ಪ್ರಭಾ ಮುಟ್ಟಾಗದಿರುವುದನ್ನು ಕಂಡು, ರಾಧಕ್ಕನಿಗೆ ಆತಂಕ,

ಅನುಮಾನ ಶುರುವಾಯ್ತು. ಎಂಟು ವಾರಗಳು ಕಳೆಯುತ್ತಿದ್ದಂತೆ, ರಾಧಕ್ಕನಿಗೆ

ತಡೆದುಕೊಳ್ಳಲಾಗಲಿಲ್ಲ. ವ್ರಭಾಳನ್ನು ರಟ್ಟೆ ಹಿಡಿದು, ಬಲವಾಗಿ ತಳ್ಳಿಕೊಂಡು,

ದೇವರ ಕೋಣೆಗೆ ಹೋದಳು. ಅವಳ ಶೀರೆಯನ್ನು ಬಿಚ್ಚಿ ಲಂಗವನ್ನು ಕೆಳಗೆ

ಸರಿಸುತ್ತಾ, ಉಬ್ಬಿದ ಹೊಟ್ಟೆಯಮೇಲೆ ಸವರುತ್ತಾ, “ನಿಜ ಹೇಳು!,

ಬಸುರಾಗಿದ್ದೀಯಾ” ಸಿಟ್ಟಿನಿಂದ ಕೇಳಿದಳು. ಪ್ರಭಾ ಮಾತಾಡಲಿಲ್ಲ. ಮುಖದಲ್ಲಿ

ಗಾಬರಿಯಿತ್ತು. ರಾಧಕ್ಕ ಹಣೆ ಜಜ್ಜಿಕೊಳ್ಳುತ್ತಾ ಹೊರಬಂದಳು, ಬಳಿಕ ಪ್ರಭಾ

ಇಲ್ಲದ ಸಮಯದಲ್ಲಿ ತನ್ನ ತಮ್ಮನಿಗೆ ವಿಷಯ ತಿಳಿಸಿದಳು. ಭಟ್ಟರು ಮೌನಿಯಾದರು.

ಸಮಗ್ರ ದೃಷ್ಟಿಯಿಂದ, ಒಂದು ರಾತ್ರಿ ಮತ್ತು ಹಗಲು ಪರಿಹಾರಕ್ಕಾಗಿ ಉಪಾಯ

ಹುಡುಕಿದರು. ಕೊನಗೊಂದು ತೀರ್ಮಾನಕ್ಕೆ ಬಂದರು. ಮನೆಯಲ್ಲಿ ಹೋಮ,

ಪುಜಾ ಕಾರ್ಯ ಏರ್ಪಡಿಸಿದರು. ತನ್ನ ಕುಲ ಬಾಂಧವರನ್ನೆಲ್ಲ ಕರೆಸಿದರು.

ತಿಮ್ಮಾ ನಾಯ್ಕನ ತಲೆ ಬೋಳಿಸಿ, ಜುಟ್ಟು ಬಿಡಿಸಿ ಉಪನಯನಕ್ಕೆ ಅಣಿಗೊಳಿಸಿದರು.

ಗುರುಹಿರಿಯರು ಅಚ್ಚರಿಗೊಂಡರು. ಅವರಿಗೆಲ್ಲಾ ಆಶ್ಜರ್ಯ!, “ಭಟ್ಟರೇ!, ಎನಿದು

ಹೀನ ಕುಲದವನಿಗೆ ಉಪನಯನ! ನಾವಿದನ್ನು ಒಪ್ಪುವುದಿಲ್ಲ ಧರ್ಮವನ್ನು

ಹಾಳು ಮಾಡುತ್ತಿದ್ದೀರಿ!” ಎಂದು ಕೂಗಾಡಿದರು. ರೇಗಾಡಿದರು ಭಟ್ಟರು ಹೆದರಲಿಲ್ಲ.

ಧರ್ಮ ಬೋಧನೆಯ ಬಳಿಕ ತಿಮ್ಮಾ ನಾಯ್ಕನಿಂದ ಪ್ರಭಾಳ ಕೊರಳಿಗೆ ತಾಳಿ

ಕಟ್ಟಿಸಿದರು. ಧರ್ಮೇಚ, ಕಾಮೇಚ ಅರ್ಥೇಚ… ನಾತಿ ಚರಾಮಿ’ ಎಂದು

ವಚನವನ್ನು, ನಾಯ್ಕನ ಬಾಯಿಂದ ನುಡಿಸುತ್ತಾ ಅದರ ಅರ್ಥವನ್ನು ಅವನಿಗೆ

ತಿಳಿಸಿದರು. ತನ್ನ ವಿಪ್ರಕುಲಸಮೂಹದ ವಿರೋಧವನ್ನು ಕಡೆಗಣಿಸಿ ಮದುವೆ

ಮಾಡಿಸಿದರು. ಅಂದಿನಿಂದ ತಿಮ್ಮಾನಾಯ್ಕನು, ‘ತಿಮ್ಮಪ್ಪಭಟ್ಟ’ನಾದ ರಾಧಕ್ಕನಿಗೆ

ಮುಗಿಲು ಹರಿದು. ಮೈಮೇಲೆ ಬಿದ್ದಂತಾಯ್ತು.