‘ಕೇಶವ!, ಏನೋ ಇದೆಲ್ಲ

ರಾಧಕ್ಕ ಕೇಳಿದಳು ಅಕ್ಕಾ!, ಹೀಗೆಯೇ ಆಗಬೇಕಿತ್ತು ಅಂತಾ, ವಿಧಿಯಾಜ್ಞೆ

ಇರುವಾಗ, ಯಾರೂ ಅದನ್ನು ತಪ್ಪಿಸಲಿಕ್ಕೆ ಆಗೋದಿಲ್ಲಮ್ಮಾ!. ಕುಲ-ಜಾತಿಗಳ

ಕಟ್ಟು\_ಪಾಡುಗಳೆಲ್ಲ ಮನುಶ್ಯರೇ ಮಾಡಿದ್ದು. ಒಬ್ಬ ಮನುಶ್ಯ ಮತಾಂತರಗೊಳ್ಳಲು,

ಅನ್ಯ ಧರ್ಮ ಸ್ವೀಕರಿಸಲು ಧರ್ಮ ಸಮ್ಮತಿ ಇದೆ. ಈಗ ತಿಮ್ಮಾ ನಾಯ್ಕನಿಗೆ,

ಮತಾ೦ತರಗೊಳ್ಳುವ ಕಾಲ ಬಂತು. ಇದರಿಂದ, ಮೂಲ ಭೂತವಾದಿಗಳಿಗೆ

ಸಿಟ್ಟು ಬಂದಿರಬಹುದು. ಆದರೆ, ಎಲ್ಲಾ ತರದಿಂದ ವಿಚಾರ ಮಾಡಿದೆ ಹರೆಯದ

ಮಗಳು ಪ್ರಭಾಳಿಗೆ ಗಂಡಿನ ಆಶ್ರಯ ಬೇಕಿತ್ತು. ಸಂತಾನವಿಲ್ಲದೇ, ಅನ್ಯರ

ಪಾಲಾಗುತ್ತಿದ್ದ, ಈ ಬೆಲೆಯುಳ್ಳ ಆಸ್ತಿಗೆ ವಾರಸುದಾರ ಬರಲಿದ್ದಾನೆ ನನ್ನಲೆಕ್ಕಾಚಾರದ

ನಂಬಿಗೆಯಿಂದ ಹೇಳುವದಾದರೆ, ಪ್ರಭಾಳಿಗೆ ಗಂಡು ಮಗುವಾಗುವದು. ಬಡತನದ

ಬೆಂಕಿಯಲ್ಲಿ ಬೇಯುತ್ತಿರುವ, ತಿಮ್ಮಪ್ಪನಿಗೆ ಹಾಗೂ ವಿಧವೆಯೆಂಬ ಶಾಪದ

ಪಂಜರದಲ್ಲಿ, ಕೈದಿಯಂತೆ ಕೊರಗುತ್ತಿದ್ದ ಪ್ರಭಾಳಿಗೆ ಉತ್ತಮ ಬದುಕು ಸಿಕ್ಕಿತ್ತಲ್ಲಾ

ಇದಕ್ಕಿಂತ ಹೆಚ್ಜಿನ ಸಂತೋಷ ಇನ್ನೇನಿದೇ ನೋಡು, ರಾಧಕ್ಕಾ! ಹೀನ

ಕುಲದವನೆಂಬ ಕಾರಣದಿಂದ, ತಿಮ್ಮಪ್ಪನನ್ನು ಶಿಕ್ಷಿಸುವದಾಗಲೀ, ಹೀನ ಕುಲಕ್ಕೆ

ಹುಟ್ಟುವ ಮಗುವೆಂದು, ಪ್ರಭಾಳ ಗರ್ಭಸ್ಥ ಶಿಶುವನ್ನು ಕೊಲ್ಲಿಸುವದಾಗಲೀ ಮಹಾ

ಪಾಪ .ನಾವು ಬದುಕಬೇಕು, ಇತರರಿಗೂ ಬದುಕಲು ಆಸ್ಪದ ನೀಡಬೇಕು. ಇದು

ನಿಜವಾದ ಮಾನವ ಧರ್ಮ ನೀತಿ. ನನ್ನ ನಿರ್ಧಾರದಂತೆ ಮಾಡಿದ ಈ ಕೆಲಸ

ದೇವರ ದೃಷ್ಠಿಯಲ್ಲಿಯೂ ಸರಿಯಾಗಿಯೇ ಇದೆ. ಇದನ್ನು ಸಂತೋಷದಿ೦ದ

ಸ್ವೀಕರಿಸು. ಎಲ್ಲ ಒಳಿತಾಗುತ್ತದೆ” ಏಳನೆಯ ತಿಂಗಳಿನಲ್ಲಿ, ಕೇಶವಭಟ್ಟರ ಇಚ್ಚೆಯ

ಮೇರೆಗೆ, ಪ್ರಭಾಳ ಸೀಮಂತಿಕ ಮಂಗಲ ಕಾರ್ಯವು ಸಾಂಗವಾಗಿಯೇ ನಡೆಯಿತು.

ಕಾಲ ಕಳೆಯುತ್ತಿದ್ದಂತೆ ರಾಧಕ್ಕನ ವಿಚಾರಗಳೂ ಬದಲಾಗುತ್ತ ಸಾಗಿದವು ಪ್ರಭಾಳನ್ನು

ತನ್ನಸ್ವಂತ ಮಗಳ ಹಾಗೆಯೇ ಉಪಚರಿಸತೊಡಗಿದಳು. ಪ್ರಭಾಳಿಗೆ ನವಮಾಸಗಳು

ಹತ್ತಿರವಾಗುತ್ತಿದ್ದಂತೆ, ಕೇಶವ ಭಟ್ಟರ ದೇಹ ಸ್ಥಿತಿ ಹದಗೆಡಲಾರಂಭಿಸಿತು. ತಮ್ಮ

ಅಂತಿಮ ದಿನಗಳು ಹತ್ತಿರವಾಗುವದನ್ನು ಗ್ರಹಿಸಿದ, ಅವರು ರಾಧಕ್ಕನನ್ನು ಹತ್ತಿರ

ಕರೆದು ಅವಳ ಎರಡೂ ಕೈಗಳನ್ನು, ತಮ್ಮ ಕೈಗಳಲ್ಲಿ ಒತ್ತಿ ಹಿಡಿದು. ‘ರಾಧಕ್ಕ

ನಾನು ಹೊರಡುವ ಸಮಯ ಹತ್ತಿರ ಬರುತ್ತಿದೆ. ನನಗಿಂತ ಹಿರಿಯಳಾದ ನಿನ್ನನ್ನು

ಉಳಿಸಿದ್ದು ದೇವರ ಆಶೀರ್ವಾದ!, ಇರುವಷ್ಟು ಕಾಲ, ಪ್ರಭಾಳಿಗೆ ತಾಯಿಯ

ಪ್ರೀತಿಯನ್ನು ನೀಡು. ನಾನು ಸತ್ತ ಅರೆಕ್ಷಣದಲ್ಲಿಯೇ, ಇನ್ನೊಂದು ಜೀವಿ ಈ

ಮನೆಯಲ್ಲಿ ಹುಟ್ಟುತ್ತದೆ. ಅದಕ್ಕೆ ‘ಪುರುಷೋತ್ತಮ’ನೆಂದು ನಾಮಕರಣವಾಗಲಿ.

ಅವನು ಸಾಮಾನ್ಯ ವ್ಯಕ್ತಿಯಾಗದೇ, ನನ್ನಂತೆ ಮಹಾ ಪಂಡಿತನಾಗುವನು. ಈ

ಮನೆಯ ಜ್ಯೋತಿಯಾಗಿ ಬೆಳಗುತ್ತಾನೆ’ ಇನ್ನೂ ಹೇಳುವದು ಮುಗಿದಿರಲಿಲ್ಲ,

ಕತ್ತು ಪಕ್ಕಕ್ಕೆ ವಾಲಿತು.

ಒಳಗಿನ ಕೋಣೆಯಲ್ಲಿ. ಪ್ರಭಾ ಹೆರಿಗೆಯ ನೋವಿನಿಂದ ಚೀರಿದ ಧ್ವನಿ

ಕೇಳಿತು. ಕೇಶವ ಭಟ್ಟರ ಉಸಿರು ನಿಂತಿತು . ಅಷ್ಟರಲ್ಲಿ , ಶಿಶುವಿನ ಆಕ್ರ0ದನ

ಕೇಳಿಸಿತು. ಮುದ್ದಾದ ಗ೦ಡು ಮಗು . ರಾಧಕ್ಕನ ದೃಷ್ಟಿಯಲ್ಲಿ ಇದು ಕೇಶವ ಭಟ್ಟರ

ಪುನರ್ಜನ್ಮ. ದೇವರ ಮಹಿಮೆಯನ್ನು ಕೊಂಡಾಡಿದರು. ಕೇಶವ ಭಟ್ಟರು

ಸತ್ತಿಲ್ಲ . ಅವರು ಮಗುವಾಗಿ ಮತ್ತೆ ಮಗಳ ಉದರದಲ್ಲಿ ಹುಟ್ಟಿದ್ದಾರೆ. ಎಂಬುದು

ಎಲ್ಲರ ನಂಬಿಗೆಯಾಯ್ತು. ಬದುಕಿನ ಆರಂಭದಲ್ಲಿಯೇ, ಬಾಡಿ.ಮಣ್ಣು ಸೇರಲಿದ್ದ,

ಪ್ರಭಾಳ ಬದುಕಿನ ಬಳ್ಳಿ ಮತ್ತೆ ಚಿಗುರಿ , ಫಲ ಪುಷ್ಪಗಳನ್ನು ಹೊತ್ತು

ಕಂಗೊಳಿಸತೊಡಗಿತು.