ಅಷ್ಟಿಷ್ಟು ಸಮಾಧಾನ

ದೇಶ ಸೇವಕ ಸಂಘ-ಸ್ಟರ್ಜ್‌ ಮಿತ್ರರು-ಗುರುಪೂಜೆ-ಬಾಲ್ಯವಿದ್ಯಾ

ಶಾಸನ-ಚಕ್ರವರ್ತಿಗಳ ಆಗಮನ-ರಾಜ್ಯಭೃತ್ಯ ವಿಚಾರ-ದಕ್ಷಿಣ ಆಫ್ರಿಕ

ಗೋಖಲೆಯವರು ೧೯೦೮ರಲ್ಲಿ ಸ್ದದೇಶಕ್ಕೆ ಹಿಂದಿರುಗುವ ವೇಳೆಗೆ ಅವರಿಗೆ ಇಲ್ಲಿ ಲಭ್ಯವಾಗಿ ಗೃಹಸುಖವು ತೀರ

ಕಡಮೆಯದಾಗಿತ್ತು ಬಾಲ್ಯದಿಂದಲೂ ಅವರನ್ನು ತಂದೆಯಂತೆ ಹೋಷಿಸುತ್ತಿದ್ದ ಅವರ ಅಣ್ಣಂದಿರು

ಕಾಲಾಧೀನರಾಗಿದ್ದರು. ಗೋಖಲೆಯವರಿಗೆ (ಪುಟ ೧೦೯) ಮೊದಲನೆಯ ಪತ್ನೀ ವಿಯೋಗವಾದ ಮೇಲೆ

೧೮೮೨ರಲ್ಲಿ-೨೨ನೆಯ ವಯಸ್ಸಿನಲ್ಲಿ ಎರಡನೆಯ ಮದುವೆಯಾಗಿ, ಈಕೆ ಇಬ್ಬರು ಹೆಣ್ಣುಮಕ್ಕಳನ್ನು ಹೆತ್ತ ಬಳಿಕ

ತೀರಿಕೊಂಡಿದ್ದರು. ಆ ಮಕ್ಕಳ ಜೊತೆಗೆ, ಆ ಅಣ್ಣಂದಿರ ಕುಟುಂಬವನ್ನೂ ಕಾಪಾಡುವ ಭಾರವು ಗೋಖಲೆಯವರ

ಪಾಲಿಗೆ ಬಂದಿತ್ತು ಆದರೂ ಅವರು ಎದೆಗುಂದದೆ, ತಮ್ಮ ಆಜೀವವ್ರತವನ್ನು ಎಂದಿನಂತೆಯೇ ಆಚರಿಸುವವರಾದರು.

ಆ ವ್ರತವು ಸಾಂಗವಾಗಿ ನೆರವೇರಿ ಲೋಕದಲ್ಲಿ ಬಹುಮಂದಿಯ ಅನುಷ್ಠಾನಕ್ಕೆ ಬರುವಂತೆ ಮಾಡಲು ಎರಡು ವರ್ಷಗಳ

ಹಿಂದೆಯೇ ಅವರು ಒಂದು ದೊಡ್ಡ ಸಂಸ್ಥೆಯ ಸಮಾರಂಭವನ್ನು ನಡಸಿದ್ದರು. ನಿರಂತರವೂ ದೇಶಚಿಂತನೆಯಲ್ಲಿ

ಮನಸ್ಸುಳ್ಳವರಾಗಿ, ಲೋಕಸಂತರ್ಪಣೆಯನ್ನೇ ಪರಮ ಧರ್ಮವೆಂದು ಭಾವಿಸಿ ಪಾಟುಪಡತಕ್ಕ ವಿದ್ಯಾವಂತರು ಕೆಲವು

ಮಂದಿಯಾದರೂ ದೇಶಸೇವೆಗೆ ಸಿದ್ಧರಾಗಿ ನಿಂತ ಹೊರತು ನಮ್ಮ ದೇಶವು ಏಳಿಗೆ ಹೊ೦ದಲಾರದೆಂಬ ಭಾವನೆಯು

ಗೋಖಲೆಯವರಲ್ಲಿ ೧೦-೧೨ ವರ್ಷಗಳಿಂದಲೂ ಇತ್ತು. ಅದಕ್ಕಾಗಿ ಅವರು ಉದ್ದೇಶಿಸಿದ್ದ ಸಂಸ್ಥೆಯನ್ನು "ಸರ್ವೆಂಟ್ಸ್‌

ಆಫ್‌ ಇಂಡಿಯಾ ಸೊಸೈಟಿ'-ಭಾರತ ದೇಶ ಸೇವಕ ಸಂಘ-ಎಂಬ ಹೆಸರಿನಿಂದ, ೧೯೦೫ರ ನ್‌. ೧೨ನೆಯ

ತಾರೀಖಿನ ದಿವಸ ಪೂನಾ ಪಟ್ಟಣದಲ್ಲಿ ಸ್ಥಾಪಿಸಿದವರಾದರು. ಅಂದು ಪ್ರಾತಃಕಾಲ ಗೋಖಲೆಯವರೂ ಅವರ

ಮೂವರು ಅನುಯಾಯಿಗಳೂ ಈಗ ಆ ಸಂಘದ ವಸತಿಯಿರುವ ಪ್ರದೇಶದಲ್ಲಿ ಕಾಣುವ ಸಣ್ಣ ಗುಡ್ಡದ ಮೇಲೆ

ಮಂಡಲಾಕಾರವಾಗಿ ಕುಳಿತು, ಸಂಘ ಸ್ಥಾಪ ಪನೆಗೆ ಕೃತಸ ಸಂಕಲ್ಪರಾಗಲು, ಆಗ ಗೋಖಲೆಯವರು ಸಂಘಕ್ಕಾಗಿ ತಾವು

ಗೊತ್ತು ಮಾಡಿದ್ದ ಪ್ರತಿಜ್ಞೆಗಳನ್ನು ತಾವು ಸ್ವೀಕಾರ ಮಾಡಿ, ಉಳಿದವರಿಗೂ ಅವುಗಳನ್ನು ಉಪದೇಶಕೊಟ್ಟು, ಒಂದು

ಪುಸ್ತಕದಲ್ಲಿ ಆ 'ಸಂಗತಿಯನ್ನುಲ್ಲೇಖಿಸಿದರು. ಬಳಿಕ ಅವರೆಲ್ಲರೂ ಅದರ ಕೆಳಗೆ ತಮ್ಮ ಹೆಸರುಗಳನ್ನು ಬರೆದರು. ಆ

ಅನುಯಾಯಿಗಳು ಯಾರು ಯಾರೆಂದರೆ : (೧) ಎನ್‌. ಎ. ದ್ರವಿಡ್‌, (೨) ಎ. ವಿ. ಪಟವರ್ಧನ್‌, (೩) ಜಿ. ಕೆ.

ದೇವಧರ್‌. ಹೀಗೆ ಸಂಘವು ಪ್ರತಿಷ್ಠಿತವಾಗಿ ಕೆಲವು ತಿಂಗಳುಗಳಾದ ತರುವಾಯ, ಗೋಖಲೆಯವರು ಸಂಘಕ್ಕೆ ಸೇರಿದ್ದ

ಮತ್ತು ಸೇರಲು ಸಿದ್ಧರಾಗಿ ಬಂದಿದ್ದ ತರುಣರನ್ನು ಭಾರತೀಯ ಕುಲ ಪಿತಾಮಹರೆನಿಸಿದ್ದ ದಾದಾಭಾಯಿ

ನವರೋಜಿಯವರ ಬಳಿಗೆ ಕರೆದುಕೊಂಡುಹೋಗಿ, ತಮ್ಮ ಸಂಕಲ್ಪಗಳನ್ನು ಶ್ರುತಪಡಿಸಿ, ಅವರ ಆಶೀರ್ವಚನವನ್ನು

ಸಂಪಾದಿಸಿಕೊಂಡು ಬಂದರು. ಆಗ ದಾದಾಭಾಯಿಯವರು ಪರಮಾನಂದವನ್ನು ವ್ಯಕ್ತಪಡಿಸಿ, ತಾವೇ ಅಂಥ ಸಂಸ್ಥೆಯ

ಯೋಚನೆಯನ್ನಿಟ್ಟುಕೊಂಡಿದ್ದಂತೆ ಅಪ್ಪಣೆ ಕೊಡಿಸಿದರು.

ಆ ಸಂಘಕ್ಕೆ ಸೇರಿದವರು ವಿದ್ಯಾವಂತರೂ ಒಳ್ಳೆಯ ನಡತೆಯುಳ್ಳವರೂ ಆಗಿ, ಸ್ಪಪ್ರಯೋಜನಕ್ಕೆ ಸ್ವಲ್ಪವಾದರೂ

ಆಶೆಪಡದೆ, ಸಂಘವು ಕೊಡಬಹುದಾದ ಅಲ್ಪ ದ್ರವ್ಯದಿಂದಲೇ ಸಂತುಷ್ಟರಾಗಿ, ಜಾತಿ ಮತ ಭೇದಗಳನ್ನು ಮರೆತು, ಎಲ್ಲ

ಭಾರತೀಯರೂ ಸಹೋದರರೆಂಬ ಒಂದೇ ಭಾವನೆಯಿಂದ ದೇಶಹಿತ ಕಾರ್ಯಗಳಲ್ಲಿ ನಿರತರಾಗಿರಬೇಕೆಂದು ಅದರ

ನಿಯಮ. ಈ ನಿಯಮವನ್ನು ಕೈಗೊಂಡಿರುವ ಸದಸ್ಯರು ಈಗ ಪೂನಾ, ಬೊಂಬಾಯಿ, ಮದ್ರಾಸು, ಅಲಹಾಬಾದು

ಮುಂತಾದ ಸ್ಥಳಗಳಲ್ಲಿ ಸಂಘದ ಶಾಖೆಗಳನ್ನೇರ್ಪಡಿಸಿ ಕೊಂಡು ಕೆಲಸಮಾಡುತ್ತಿದ್ದಾರೆ. ಸಂಘವು “ಜ್ಞಾನಪ್ರಕಾಶ'ವೆಂಬ

ಮರಾಟೀ ದೈನಿಕ ವೃತ್ತಪತ್ರವನ್ನೂ, “ಸರ್ವೆಂಟ್ಸ್‌ ಆಫ್‌ ಇಂಡಿಯಾ' [ಈ ಇಂಗ್ಲಿಷ್‌ ವಾರಪತ್ರಿಕೆ ಕೆಲವು ವರ್ಷಗಳ

ಹಿಂದೆ ನಿಂತುಹೋಯಿತು.] (ಭಾರತ ದೇಶ ಸೇವಕ) "ಹಿತವಾದ' ಎಂಬ ಇಂಗ್ಲಿಷ್‌ ವೃತ್ತ ಪತ್ರಗಳನ್ನೂ ಇತರ ಪುಸ್ತಕ

ಪತ್ರಿಕೆಗಳನ್ನೂ ಪ್ರಚಾರಗೊಳಿಸಿ, ಜನರಲ್ಲಿ ವಿವಿಧವಾದ ಉಪಯುಕ್ತ ಜ್ಞಾನವನ್ನೂ ರಾಜಕೀಯ ವಿವೇಚನೆಯನ್ನೂ

ಹರಡುತ್ತಿದೆ. ಸಂಘದ ಸದಸ್ಯರು ಕೆಲವರು ಶಾಸನ ಸಭೆಗಳಲ್ಲಿಯೂ ಇತರ ಸಂಸ್ಥೆಗಳಲ್ಲಿ ಸೇರಿಯೂ, ವಿದೇಶಗಳಲ್ಲಿ

ಸಂಚಾರಮಾಡಿ ಇಂಡಿಯಾ ದೇಶದ ಸ್ಥಿತಿಗತಿಗಳನ್ನು ಲೋಕಕ್ಕೆ ಪ್ರಕಟಪಡಿಸಿಯೂ, ಪ್ರಜಾನುಕೂಲ್ಯಗಳಿಗಾಗಿ ಅನೇಕ

ರೀತಿಗಳಲ್ಲಿ ದುಡಿಯುತ್ತಿದ್ದಾರೆ. ಸ್ತ್ರೀವಿದ್ಯಾಪ್ರಚಾರ, ಪರಸ್ಪರ ಸಹಾಯ ಪ್ರಯತ್ನ, ಕೂಲಿಯ ಜನರ ಕ್ಷೇಮ. ಅಂತ್ಯಜರೇ

ಮೊದಲಾದ ನಿಮ್ಮ ಜನರ ಉದ್ಧಾರ-ಮುಂತಾದ ಉದ್ದೇಶಗಳಿಗಾಗಿ ಈ ಸಂಘದವರು ಕೆಲಸಮಾಡುತ್ತಿದ್ದಾರೆ. ಅಲ್ಲದೆ

ಕ್ಷಾಮ ಪ್ರದೇಶಗಳಲ್ಲಿಯೂ, ಜಲಪ್ರವಾಹ ಮೊದಲಾದ ಉಪದ್ರವಗಳು ಉಂಟಾದ ಕಡೆಗಳಲ್ಲಿಯೂ, ವ್ಯಾಧಿಪೀಡೆಗಳು

ತಲೆದೋರಿದೆಡೆಗಳಲ್ಲಿಯೂ ಈ ಸಂಘದ ಸದಸ್ಯರುಗಳು ಹೋಗಿ ಜನರ ಕಪ್ಪನಿವಾರಣೆಗಾಗಿ ಶ್ರಮಪಟ್ಟಿದ್ದಾರೆ.

ಮಲಬಾರಿನಲ್ಲಿಯೂ ಮದರಾಸು ಅಧಿಪತ್ಯದ ಆತರ ಭಾಗಗಳಲ್ಲಿಯೂ ಆಪತ್ಕಾಲಗಳಲ್ಲಿ ಜನರಿಗೆ ಅವರು ಒದಗಿಸಿದ

ಸಹಾಯವನ್ನು ಎಲ್ಲರೂ ಮೆಚ್ಚಿಕೊಂಡಿದ್ದಾರೆ. ಸಂಘದ ಸದಸ್ಯರುಗಳು ಸಂಘವು ಕೊಡುವ ಸ್ಪಲ್ಪ ಮಾಸಾಶನದಿಂದಲೇ

ಸಂತುಷ್ಣರಾಗಿ, ಯಾವ ದ್ರವ್ಯರೂಪವಾದ ಅಥವಾ ಕೀರ್ತಿರೂಪವಾದ ಪ್ರಯೋಜನವನ್ನೂ ಆಶಿಸದೆ,

ನಯವಿನಯಗಳಿಂದ ಕೂಡಿದವರಾಗಿ, ತಮ್ಮ ಎಲ್ಲ ಶಕ್ತಿಗಳನ್ನೂ ಮತ್ತು ಎಲ್ಲ ಕಾಲವನ್ನೂ ಸಂಘದ ಧ್ಯೇಯಗಳಿಗಾಗಿ

ಧಾರೆಯೆರೆದಿದ್ದಾರೆ. ರಾಜಕೀಯ ವಿಚಾರಗಳಲ್ಲಿ ಈ ಸಂಘವು ಗೋಖಲೆಯವರ ಮತವನ್ನನುಸರಿಸಿ, ರಾಜ್ಯಸಂಸ್ಥೆಗೆ

ಉತ್ಪಾತವನ್ನುಂಟುಮಾಡದಿರುವ ರೀತಿಯಲ್ಲಿ, ಪ್ರಕೃತ ವ್ಯವಸ್ಥೆಯ ಕರಣ ಉಪಕರಣಗಳನ್ನೇ ಕೂಡಿದ ಮಟ್ಟಿಗೂ

ಉಪಯೋಗಪಡಿಸಿಕೊಂಡು,ಜ ಪ್ರಜಾಧಿಕಾರವನ್ನು ಹೆಚ್ಚಿಸುವುದಕ್ಕೂ, ದೇಶೀಯೋನ್ನತಿಯನ್ನು ಸ್ಥಾಪಿಸುವುದಕ್ಕೂ, ದೇಶ

ಸ್ವಾತಂತ್ರ್ಯವನ್ನು ಸಂಪಾದಿಸುವುದಕ್ಕೂ,-ಎಂದರೆ ಎಲ್ಲ ಬಗೆಯಲ್ಲಿಯೂ ಸ್ವರಾಜ್ಯವನ್ನು ಸಾಧಿಸುವುದಕ್ಕೋಸ್ಕರ

ಪರಿಶ್ರಮಿಸಿದೆ. ಸಂಘದ ಪುಸ್ತಕಭಾಂಡಾಗಾರಗಳಲ್ಲಿ ಅರ್ಥಶಾಸ್ತ್ರ ರಾಜ್ಯಶಾಸ್ತ್ರಗಳಿಗೆ ಸಂಬಂಧಪಟ್ಟ ಗ್ರಂಥಗಳೂ

ಲೆಕ್ಕಪತ್ರಗಳೂ ಹೇರಳವಗಿವೆ. ದೇಶಸೇವಾ ಯೋಗ್ಯತೆನ್ನು ಸಂಪಾದಿಸಬೇಕೆನ್ನುವವರಿಗೆ ಈ ಸಂಘಕ್ಕಿಂತ ಉತ್ತಮವಾದ

ಪಾಠಶಾಲೆಯು ಯಾವುದೂ ಇರದು.

ಈ ದೇಶಸೇವಾವ್ರತ ಪ್ರವರ್ತನೆಯೇ ಗೋಖಲೆಯವರು ತಮ್ಮ ದೇಶೀಯರಿಗೆ ಮಾಡಿರುವ ಉಪಕಾರಗಳಲ್ಲಿ

ಸರ್ವೋತ್ಕಷ್ಟವಾದದ್ದೆಂಬುದರಲ್ಲಿ ಸಂಶಯವಿಲ್ಲ. ಅವರ ಸಂಘದ ನಿಬಂಧನೆಗಳ ಪುಸ್ತಕದಲ್ಲಿ ಅವರು "”ದೇಶಸೇವೆಯೇ

ದೇವರಸೇವೆ"” ಎಂಬ ತತ್ತ್ವವು ಸರ್ವತ್ತ ಆಚರಣೆಗೆ ಬರುವಂತೆ ಮಾಡಬೇಕೆಂಬುದೇ ತಮ್ಮ ಪರಮಧ್ಯೇಯವೆಂಬುದನ್ನು

ಸೂಚಿಸಿದ್ದಾರೆ. ಗೋಖಲೆಯವರು ಆಡಿದ ಪ್ರತಿಯೊಂದು ಮಾತಿಗೂ, ಮಾಡಿದ ಪ್ರತಿಯೊಂದು ಕೆಲಸಕ್ಕೂ, ಅವರ

ಭಗವದ್ಧಕ್ತಿಯೇ ಮೂಲಾಧಾರ ವಾಗಿತ್ತು. ಅವರು 'ಕಾಂಗ್ರೆಸ್‌” ಸಭಾಧ್ಯಕ್ಷರಾಗಿ ಕೊಟ್ಟ ಉಪನ್ಯಾಸದ ಉಪಸಂಹಾರದಲ್ಲಿ

ತಮಗೆ ದೇವರಲ್ಲಿದ್ದ ನಂಬಿಕೆಯನ್ನೂ, ಶರಣಾಗತಭಾವವನ್ನೂ ವ್ಯಕ್ತಗೊಳಿಸಿರುವುದನ್ನು ಹಿಂದೆ ನೋಡಿದ್ದೇವೆ. ಅವರ

ದೈವಭಕ್ತಿಯೇ ಅನುಷ್ಠಾನದಲ್ಲಿ ದೇಶಭಕ್ತಿಯ ಸ್ವರೂಪವನ್ನು ಪಡೆದಿತ್ತು. ರಾಜಕೀಯ ಸಭೆಗಳಲ್ಲಿ ಕೊಡುವುದೂ,

ಉಪನ್ಯಾಸ ಗಳನ್ನು ಹೇಳುವುದೂ, ಪತ್ರಿಕೆಗಳಲ್ಲಿ ಬರೆಯುವುದೂ ್ಛಸ್ವಪ್ರತಿಷ್ಠೆಗಾಗಿ ಅಲ್ಲವೆಂದೂ, ಅದು

ಭಗವತ್ಬೀತ್ಯರ್ಥವಾದ ಲೋಕಸೇವೆಯೆಂದೂ, ದೇಶದ ರಾಜಕೀಯ ಪ್ರಸಂಗಗಳಿಗೆ ಕೈಹಾಕುವವನು ಅದು ಒಂದು

ಬಗೆಯ ವಿನೋದ ಅಥವಾ ಜೀವನೋಪಾಯ ಎಂದು ತಿಳಿಯದೆ, ಅದೂ ಒಂದು ಮಹಾ ದೀಕ್ಷೆಯೆಂದು ಭಾವಿಸಿ

ಪರಿಶುದ್ಧಚಿತ್ತನಾಗಿಯೂ, ಶ್ರದ್ಧಾಳುವಾಗಿಯೂ ಇರಬೇಕೆಂದೂ ಅವರು ನಂಬಿದ್ದರು. ಇದನ್ನೇ ಅವರು ದೇಶಸೇವಕ

ಸಂಘದ ನಿಬಂಧನೆಗಳಲ್ಲಿ ವಿವರಿಸಿ, ಆ ಸಂಘದ ಸದಸ್ಯರು ಕೈಗೊಳ್ಳಬೇಕಾದ ಪ್ರತಿಜ್ಞೆಗಳಲ್ಲಿ ಸೇರಿಸಿರುವರು. ಆ

ಪ್ರತಿಜ್ಞೆಗಳು ಆ ಸಂಘದವರಿಗೆ ಮಾತ್ರವೇ ಅಲ್ಲದೆ ಸಕಲ ಭಾರತೀಯರಿಗೂ ಎಲ್ಲ ಕಾಲ ಎಲ್ಲ ಸ್ಥಿತಿಗಳಲ್ಲಿಯೂ

ನೆನಪಿನಲ್ಲಿರಲು ಅರ್ಹವಾದವುಗಳಾದ ಕಾರಣ, ಅವುಗಳ ಸಾರವನ್ನು ಈ ಕೆಳಗೆ ಪದ್ಯ ರೂಪದಲ್ಲಿ ಕೊಟ್ಟಿದೆ :

ಎನ್ನಯ ಮಾನಸ ಭವನದೊ-!

ಳುನ್ನತ ವೇದಿಯಲಿ ದೇಶಮಾತೆಯನಿರಿಸು-|

ತ್ತೆನ್ನಯ ಸರ್ವಸ್ವಮನಾ ।

ಪುಣ್ಯೋರ್ವೀದೇವಿಯಂಪ್ರಿಗರ್ಷಿಸಿ ಮಣಿವೆಂ ॥ ॥೧॥

ಭಾರತರೊಳ್‌ ವಂಶಮತಾ-|

ಚಾರಂ ನೂರಿರೆಯುವಮವರದೊಂದೆ ಕುಟುಂಬಂ ॥

ಬೆರೆಣಿಕೆಗಳವರೆಡೆಯೊಳ್‌ ।

ತೋರದವೊಲ್‌ ಸೋದರೈಕ್ಯಮಂ ನೆಲೆವಡಿಪೆಂ ॥ ॥೨॥

ಕಲಹಿಸೆನಾರೊಳಮ್‌ ಅರ್ಥದ ।

ಕಲುಷಂಗಳ ದೂರವಿಟ್ಟು ಧೀರಸ್ಮೃತಿಯಂ ॥

ತಳೆದುರದೊಳ್‌ ಅವರ ಚರಿತೆಯ ।

ಬೆಳಕಿಂದಾಂ ನಡೆದು ಬಾಳ ನೋಂಪಷಿಯ ಮಾಳ್ದೆಂ ॥ (೩

ರಾಜಕಟಾಕ್ಷ ಮನುಂ ಜನ-

ತಾಜಲ್ಬ ಶ್ಲಾಘನೆಗಳನುಂ ಗಣಿಸದೆ ನಾಂ ॥

ಭೂಜನನಿಯನೊಮ್ಮನದಿಂ |

ಪೂಜಿಸುವೆಂ ಸತ್ಯಧರ್ಮಸಂಯಮವಿಧಿಯಿಂ ॥ ॥೪॥

ಜನಪದಸೇವೆಯೆ ದೈವಾ |

ರ್ಚನೆಯದು ನಮಗಾತ್ಮ ಭಾವವಿಸ್ತಾರನಯಂ ॥

ಆನುಗೊಳುವೆಂ ರಾಷ್ಟಿಕ ಜೀ-|

ವನ ಕಾರ್ಯಂಗಕ್ಗೆ ದೀಕ್ಷಿ ತೋಚಿತ ಮತಿಯಿಂ ॥ ॥೫

ಮಾನವ ಸಂಸ್ಕಾರಕ ಧ ।

ರ್ಮಾನುವ್ರತಮಕ್ಕೆ ಸಾರ್ವಜನಿಕ ವಿಚಾರಂ ।

ಜ್ಞಾನಿಯಿನಕ್ಕುಂ ಶುಭ ಸಂ-|

ಧಾನಂ ರಾಜ್ಯಾ ದಿಲೌಕಿಕಕ ವ್ಯವಹೃತಿಯೊಳ್‌ ॥ ॥೬॥

ನಮ್ಮ ಭಗವದ್ಗೀತೆ ಮೂದಲಾದ ಶಾಸ್ತ ಸ್ವಗಳು ದಾನ, ಯಜ್ಞ ತಪಸ್ಸುಗಳ ಸ್ವರೂಪಗಳನ್ನೂ ಮಹಿಮೆಯನ್ನೂ

ಬಗೆಬಗೆಯಾಗಿ ವರ್ಣಿಸಿವೆ. ಅವುಗಳ ಮರ್ವೆವನ್ನರಿತವರು ಗೋಖಲೆಯವರಲ್ಲಿ ಮೂರ್ತೀಭವಿಸಿದ್ದ ಮತ್ತು ಅವರ

ದೇಶಸೇವಕ ಸಂಘದ ಪ್ರತಿಜ್ಞೆಗಳಲ್ಲಿ ಅಡಕವಾಗಿರುವ, ಜೀವನ ದೀಕ್ಷೆಯನ್ನು ಅತ್ಯುತ್ತಮವಾದ ದಾನವೆಂದೂ,

ಯಜ್ಞವೆಂದೂ,ಜ ತಪಶ್ಚರ್ಯೆಯೆಂದೂ, ಸಂನ್ಯಾಸವೆಂದೂ ಒಪ್ಪಿಕೊಳ್ಳಲು ತಡಮಾಡರು. ಪ್ರತಿಫಲಾಪೇಕ್ಷೆಯಿಲ್ಲದೆ,

ಕೇವಲ ಈಶ್ವರಾರ್ಪಣ ಬುದ್ಧಿಯಿಂದ, ಲೋಕಹಿತವನ್ನೇ ಬಯಸಿ, ತಮ್ಮ ಜನ್ಮಭೂಮಿಯಲ್ಲಿರುವಷ್ಟು ಮಟ್ಟಿನ ಮಾನವ

ಕುಲಭಾಗವನ್ನಾದರೂ ಉತ್ತಮ ದೆಶೆಗೆ ತರಬೇಕೆಂದು ನಿರಂತರವೂ ಚಿಂತಿಸಿ, ಪಠಿಸಿ, ಚರ್ಚಿಸಿ, ಸಂಚರಿಸಿ, ವಾದಿಸಿ,

ಬೋಧಿಸಿ, ಶ್ರಮಿಸಿ, ಉಪಕರಿಸುತ್ತಿರುವವರಿಗೆ ಸಂನ್ಯಾಸಿಯೆಂಬ ಹೆಸರು ಸಲ್ಪದಿದ್ದರೆ, ಆ ಗೌರವಾನ್ವಿತವಾದ ಹೆಸರನ್ನು

ನಾವು ಮತ್ತಾರಿಗೆ ಕೊಡಬಹುದು ?

ಅನಾಶ್ರಿತ: ಕರ್ಮಫಲಂ ಕಾರ್ಯಂ ಕರೋತಿ ಯಃ ।

ಸ ಸಂನ್ಯಾಸೀ ಚ ಯೋಗೀ ಚ ನ ನಿರಗ್ಗಿರ್ನಚಾಕ್ರಿಯಃ ॥

ಭಗವದ್ಗೀತೆ, ೬-೧.

ಈ ದೇಶದ ಜನರಿಗೆ ರಾಜಕೀಯ ವಿಚಾರಗಳಲ್ಲಿ ಆದರವನ್ನು ಹೇಗೆ ಕಲಿಸಬಹುದು,-ಅವರನ್ನು

ರಾಜಕೀಯೋಪೇಕ್ಷೆಯ ನಿದ್ದೆಯಿಂದ ಹೇಗೆ ಎಬ್ಬಿಸಲಾದೀತು,-ಎಂಬುದೇ ಒಂದಾನೊಂದು ಕಾಲದಲ್ಲಿ ನಮ್ಮ

ದೇಶಭಕ್ತರಿಗಿದ್ದ ದೊಡ್ಡ ಯೋಚನೆ. ಈಗ ಜನರು ಪ್ರಬುದ್ಧರಾಗಿದ್ದಾರೆ. ಇನ್ನು ಮುಂದೆ ಅವರು ವಿವೇಚನಾ

ಪೂರ್ವಕವಾಗಿ ನಡೆದುಕೊಳ್ಳುವಂತೆ ಮಾಡುವುದು ಹೇಗೆ, ಅವರ ಕಾರ್ಯ ರೀತಿಯು ದೊಂಬಿಯ ಗದ್ದಲದಂತೆ ಆಗದೆ

ಇರುವುದಕ್ಕೆ ಏನು ಮಾಡಬೇಕು,- ಎಂಬುದೇ ಇಂದಿನ ದೊಡ್ಡ ಯೋಚನೆಯಾಗಿದೆ. ಏಕೆಂದರೆ, ಯಾವಾಗ ಬಗೆಬಗೆಯ

ಗುಣ ಬುದ್ಧಿಗಳುಳ್ಳ ಜನರೂ, ಬಗೆಬಗೆಯ ಅಭಿಪ್ರಾಯ ಅನುಭವಗಳುಳ್ಳವರೂ, ಬಗೆಬಗೆಯ ವಿದ್ಯೆ ಸಂಸ್ಕಾರಗಳುಳ್ಳವರೂ

ರಾಜ್ಯಕ್ಷೇತ್ರದಲ್ಲಿ ಬಂದು ಸೇರುವರೋ, ಆವಾಗ ಅಲ್ಲಿ ಏಕಮುಖತೆಯು ಅಪರೂಪವಾಗಿ, ಸಂತೆಯ ಕೂಗಾಟವೂ

ಹಾರಾಟವೂ ಹೆಚ್ಚುವುದು ಸ್ವಾಭಾವಿಕವಾಗಿಯೇ ಇದೆ. ಅದರಲ್ಲಿಯೂ ರಾಜಕೀಯಾನುಭವವಿಲ್ಲದ ಸಾಮಾನ್ಯ ಜನರು

ವಾಗ್ಮಿಗಳ ಮಾತಿನ ಮಾಯೆಗೆ ಸುಲಭವಾಗಿ ಒಳಗಾಗುವರು. ಆವೇಶಪೂರಿತವಾದ ಭಾಷಣಗಳನ್ನು ಯಾರು

ಮಾಡುವರೊ ಅವರೇ ಜನರ ಮುಖಂಡರೆಂದೆನ್ನಿಸಿಕೊಳ್ಳುವರು. ಇಂಥಾ ಸಮಯದಲ್ಲಿ ವಿಧವಿಧವಾದ ಆಶೆಗಳನ್ನಿಟ್ಟು

ಕೊಂಡಿರುವವರು ತಾವೇ ದೇಶೋದ್ಧಾರ ಮಾಡತಕ್ಕವರೆಂದು ಹೇಳಿಕೊಂಡು ಮುಂದೆ ಬರುವುದೂ, ಅವರ ಉಪನ್ಯಾಸ

ಧೋರಣೆಗೆ ಜನರು ಮರುಳಾಗಿ ಅವರೇ ಪ್ರಜಾಪ್ರಮುಖರೆಂದು ಅವರನ್ನು ಅಂಗೀಕರಿಸುವುದೂ ಎಲ್ಲ ದೇಶಗಳಲ್ಲಿಯೂ

ನಡೆಯತಕ್ಕ ಸಂಗತಿ. ಪ್ರಜಾಭಿಮಾನದ ವೇಷವನ್ನು ತಾಳಿರುವ ಮಾತಿನ ಮಾಟಗಾರರೇ ನಿಜವಾದ ಪ್ರಜಾಪ್ರಭುತ್ವಕ್ಕಿರುವ

ಮುಖ್ಯ ಶತ್ರುಗಳು. ಕೃತ್ರಿಮದ ಪ್ರಜಾಭಿಮಾನಿಗಳ ದಾಂಧಲೆಯನ್ನು ತಪ್ಪಿಸುವುದೇ ಪ್ರಜಾರಾಜ್ಯಕ್ಕೆ ಆಗಬೇಕಾಗಿರುವ

ಮಹೋಪಕಾರ. ವರ್ತಮಾನ ಶತ್ರಿಕೆಗಳವರಿಗೆ ತಮ್ಮ ಬರೆವಣಿಗೆಯಲ್ಲಿ ಖಾರ ಹೆಚ್ಚಿದಷ್ಟೂ ತಮಗೆ ಚಂದಾದಾರರು

ಹೆಚ್ಚುವರೆಂಬ ಆಶೆಯಿರುವುದೂ, ವಕೀಲರಿಗೆ ಸಾರ್ವಜನಿಕ ಸಂಸ್ಥೆಗಳಲ್ಲಿ ತಮ್ಮ ಗಂಟಲು ದಪ್ಪವಾದಷ್ಟೂ ತಮಗೆ

ಕಕ್ಸಿಗಾರರ ವಿಶ್ವಾಸವೂ ಜಡ್ಡಿಗಳ ಆದರಣೆಯೂ ಹೆಚ್ಚಾಗಿ ದೊರೆಯುವುದೆಂಬ ನಿರೀಕ್ಷಣೆಯಿರುವುದೂ ಅಸಂಭವವಲ್ಲ.

ವರ್ತಕರಾದವರೂ ಸಹ ರಾಜಕೀಯ ವ್ಯವಹಾರಗಳಿಗೆ ಕೈ ಹಾಕುವುದರಲ್ಲಿ ಯಾವುದಾದರೊಂದು ಬಗೆಯ ಲಾಭದ

ಮೇಲೆ ದೃಷ್ಟಿಯಿಟ್ಟಿರಬಹುದು. ಯಾವ ಕಸಬನ್ನೂ ಅವಲಂಬಿಸದೆ ಇರುವ ಜನರಲ್ಲಿಯೂ ಕೂಡ ಸರಕಾರದ ದೋಷಗಳ

ಉದ್ಭಾಟನೆಯನ್ನೇ ಕಸಬಾಗಿಟ್ಟುಕೊಂಡಿರತಕ್ಕವರೂ ಇರುವುದುಂಟು. ಅಂಥವರಿಗೆ ಸ್ಪಪ್ರತಿಷ್ಠೆಯ ಮೇಲೂ,

ಅಧಿಕಾರಿಗಳನ್ನು ಭಯಪಡಿಸಿ ವಿಧೇಯರನ್ನಾಗಿ ಮಾಡಿಕೊಳ್ಳುವುದರ ಮೇಲೆಯೂ, ಜನರಿಂದ ಬಹುಮಾನಗಳನ್ನು

ಪಡೆಯುವುದರ ಮೇಲೆಯೂ ಮನಸ್ಸಿರಬಹುದು. ಇದು ನಮ್ಮ ದೇಶದ ಪತ್ರಕರ್ತರು ವಕೀಲರು ವರ್ತಕರು

ಮೊದಲಾದವರ ಕಸಬು ಗುಂಪುಗಳ ಮೇಲೆ ಒಟ್ಟಿಗೆ ನಾವು ಹೊರಿಸುವ ನಿಂದೆಯೆಂದು ಭಾವಿಸಲಾಗದು. ಉತ್ತಮ

ರೀತಿಯಲ್ಲಿ ದೇಶಸೇವೆ ಮಾಡಿ, ನ್ಯಾಯವಾಗಿ ಪ್ರಜಾಪ್ರಮುಖರೆಂದೆನ್ನಿಸಿಕೊಂಡಿರತಕ್ಕವರು ಎಷ್ಟೋ ಮಂದಿ ಆ

ಗುಂಪುಗಳಲ್ಲಿ ಇದ್ದೇ ಆರುವರು. ಆದರೆ ಮೇಲೆ ಸೂಚಿಸಿರುವಂಥಾ ಸ್ವಾರ್ಥಗಳನ್ನು ಮನಸ್ಸಿನಲ್ಲಿಟ್ಟುಕೊ೦ಡಿರುವ ಜನರೂ

ಬಗೆಬಗೆಯ ಕಸಬುಗಳಲ್ಲಿ, ಅಥವಾ ಪಂಗಡಗಳಲ್ಲಿ, ಇರುವುದು ಅಸಾಧ್ಯವಲ್ಲ. "ಉದರ ನಿಮಿತ್ತಂ ಬಹುಕೃತವೇಷಃ”

ಎಂದು ವರ್ಣನೆ ಮಾಡಿದವರೂ, "ಯೇನಕೇನಾಷ್ಯುಪಾಯೇನ ಪ್ರಸಿದ್ಧ ಪುರುಷೋ ಭವ \* ಎಂದು ಹಾಸ್ಯದ

ಉಪದೇಶವನ್ನು ಕೊಟ್ಟವರೂ ಲೋಕದ ರೀತಿಯನ್ನರಿಯದವರಲ್ಲ. ಪ್ರಜಾಪ್ರಮುಖರೆಂದು ಹೆಸರಿಟ್ಟುಕೊಂಡವರು

ಬಗೆಬಗೆಯ ಆಶೆ ಲೋಭಗಳಿಗೆ ವಶರಾಗಿ ರಾಜ್ಯಕಾರ್ಯಗಳನ್ನು ಕೆಡಿಸುತ್ತಿರುವರೆಂಬ ದೂರು ಈಚೀಚೆಗೆ ಪಾಶ್ಚಾತ್ಯ

ರಾಜ್ಯಗಳಲ್ಲಿ-ತತ್ರಾಪಿ, ಪ್ರಜಾಪ್ರಭುತ್ವದ ನೆಲೆಮನೆಯೆನಿಸಿರುವ ಅಮೆರಿಕದಲ್ಲಿ-ಪ್ರಬಲವಾಗಿದೆ.

ಅದರಿಂದ ನಾವು ಗ್ರಹಿಸಬೇಕಾದ ತತ್ತ್ವವೇನೆಂದರೆ-ರಾಜ್ಯ ವಿಚಾರವು. ನಾನಾತೆರದ ಜನಗಳ ಕೈಗೆ ಸಿಕ್ಕ

ತಕ್ಕದ್ದಾದದ್ದರಿಂದಲೂ, ಆ. ಜನರಲ್ಲಿ ಕಾಮಕ್ರೋಧಾದಿಗಳಿಗೆ ವಶರಾದವರು ಹೇರಳವಾಗಿರುವುದು ಸ್ವಭಾವಿಕವೇ

ಅದದ್ದರಿಂದಲೂ, ಅಂಥವರಿಂದ ರಾಜ್ಯತಂತ್ರವು ಕಳಂಕ ಹೊ೦ದದಂತೆ ನೋಡಿಕೊಳ್ಳುವುದಕ್ಕಾಗಿ ಪ್ರಜಾಸೇವೆಯೊಂದನ್ನೇ

ತಮ್ಮ ಜೀವಿತ ಧರ್ಮವೆಂದು ಭಾವಿಸಿರತಕ್ಕವರು ದೇಶದಲ್ಲಿ ಕೊಂಚಮಂದಿಯಾದರೂ ಇರುವುದು ಅತ್ಯಂತ ಅವಶ್ಯಕ-

ಎಂಬುದು. ರಾಜಕೀಯ ಕ್ಷೇತ್ರವು ಆಶೆ ಮಾತ್ಸರ್ಯಗಳಿಗೆ ಆಶ್ರಯಸ್ಥಾನ. ಅದರಲ್ಲಿ ದುರಾಗ್ರಹಗಳೂ ಮಿತಿಮೀರಿದಷ್ಟು

ಅರುತ್ತವೆ. ಶಾಂತಿ ಸಮಾಧಾನಗಳನ್ನು ಸೂರೆಗೊಳ್ಳುವುದೇ ಅದರ ಸ್ವಭಾವ. ಆದರೆ ಸಾತ್ತ್ವಿಕರೂ ಸಾಧುಚರಿತರೂ

ಅದನ್ನು ಪಾಪಭೂಮಿಯೆಂದು ತೊರೆದುಬಿಟ್ಟರೆ, ಅವರು ದುಷ್ಪರಿಗೇ ಅಲ್ಲಿ ಮತ್ತಷ್ಟು ಅವಕಾಶವೊದಗಿಸಿದಂತಾಗುವುದು.

ಎಲ್ಲಿ ಒಳ್ಳೆಯ ಗಾಳಿ ಪ್ರವೇಶಿಸುವು ದಿಲ್ಲವೋ ಅಲ್ಲಿ ಕೆಟ್ಟ ಗಾಳಿ ತಾನಾಗಿ ತುಂಬುವುದು ನಮ್ಮೆಲ್ಲರ ಅನುಭವದ ಸಂಗತಿ.

ರಾಜಕೀಯವು ಎಂತಾದರೂ ದೇಶದಲ್ಲಿ ಯಾವಾಗಲೂ ಇದ್ದೇ ಇರುವುದರಿಂದ, ಸಜ್ಜನರು ಅಲ್ಲಿ ಪ್ರವೇಶ ಮಾಡೆವೆಂದರೆ

ದುಷ್ಟರು ಅಲ್ಲಿ ನೆಲಸಲು ಸಿದ್ಧರಾಗಿಯೇ ಆರುವರು. ಹೀಗಿರುವಾಗ, ರಾಜಕೀಯದಲ್ಲಿ ದೇಶದ ಸಜ್ಜನರೂ ಮಾನಿಷ್ಠರೂ

ಹೆಚ್ಚು ಹೆಚ್ಚಾಗಿ ಸೇರಬೇಕೆಂಬುದು ದೇಶಕ್ಷೇಮಕ್ಕೆ ಅವಶ್ಯಕವಾದ ಮೊದಲನೆಯ ಸಂಗತಿ. ಇಂಥ ನಿಜವಾದ

ಪ್ರಜೋಪಕಾರಕರನ್ನು ತಯಾರುಮಾಡಿ ಒದಗಿಸಬೇಕೆಂಬುದೇ ಗೋಖಲೆಯವರ ಸಂಘದ ಉದ್ದೇಶ. ಅತರರು

ಪ್ರಜೆಗಳಲ್ಲಿ ಪ್ರತಿಷ್ಠೆ ಸಂಪಾದಿಸಬೇಕೆಂಬ ಆಶೆಯಿಂದ ಅಧಿಕಾರಿಗಳನ್ನು ನಿಂದಿಸಬಹುದು ; ಗೋಖಲೆಯವರ ಶಿಷ್ಯರು

ಕಾರಣವಿಲ್ಲದೆ ಯಾರನ್ನೂ ನಿಂದಿಸಕೂಡದು. ಇತರರು ತಾವು ದೃಢವ್ರತರೆಂದು ತೋರಿಸಿಕೊಳ್ಳುವುದಕ್ಕೋಸ್ಕರ ತಮ್ಮ

ದಾರಿಯೇ ಸರಿಯಾದದ್ದೆಂದು ಹಟಹಿಡಿಯಬಹುದು ; ಗೋಖಲೆಯವರ ಶಿಷ್ಯರು ಯಾವ ದಾರಿಯಲ್ಲಿ ದೇಶಹಿತವು

ಸಂಪಾದನೆಯಾದೀತೋ- ಆ ದಾರಿಯು ಯಾರದೇ ಆಗಿದ್ದರೂ- ಅದನ್ನು ಹೊಗಲು ಹಿಂದೆಗೆಯಬಾರದು. ಇತರರು

ಸರಕಾರವನ್ನು ಕೆಣಕುವುದಕ್ಕೂ ಜನರನ್ನು ರೇಗಿಸುವುದಕ್ಕೂ ಆತುರಪಡಬಹುದು ; ಗೋಖಲೆಯವರ ಶಿಷ್ಯರು ಕಠಿನ

ವಚನಗಳನ್ನು ಅದು ಅನಿವಾರ್ಯವಾದಾಗ ಮಾತ್ರ ಉಪಯೋಗಿಸಬಹುದೇ ಹೊರತು, ಸಾಧ್ಯವಾದಮಟ್ಟಿಗೂ

ಎಲ್ಲರನ್ನೂ ಸ್ನೇಹದಿಂದ ಒಡಂಬಡಿಸಿಯೇ ಕಾರ್ಯಸಾಧನೆ ಮಾಡಲು ಯತ್ನಿಸಬೇಕು. ಒಂದು ಮಾತಿನಲ್ಲಿ-ಇತರರಿಗೆ

ಕಾಮಕ್ರೋಧ ಅಸೂಯೆಗಳು ಇರುವುದುಂಟು ; ಗೋಖಲೆಯವರ ಶಿಷ್ಕರಿಗೆ ಅವು ಒಂದೂ ಇಲ್ಲದೆ ನ್ಯಾಯವೊಂದೇ

ಬೇಕಾಗಿರತಕ್ಕದ್ದು ಅಲ್ಲದೆ, ನ್ಯಾಯವ್ಯಾವುದೆಂಬುದನ್ನು ನಿರ್ಧರಿಸಲು ಇತರರು ಬೇಕಾದಷ್ಟು ಶ್ರಮಪಡದೆ ಇರಬಹುದು ;

ಗೋಖಲೆಯವರ ಶಿಷ್ಯರು ಹಾಗಿರಲಾಗದು. ಅವರು ನ್ಯಾಯವ್ಯಾವುದೆಂಬುದನ್ನು ತಿಳಿಯಲು ಪ್ರಸಕ್ತ ವಿಷಯಗಳನ್ನೆಲ್ಲ

ಕೂಲಂಕಷವಾಗಿ ವಿಚಾರಮಾಡಿ, ಬಹು ಮುಖವಾಗಿ ಆಲೋಚಿಸಿ, ಬಾಯಿಂದಲೂ ದೇಹದಿಂದಲೂ ಮಾತ್ರವಲ್ಲದೆ

ಬುದ್ಧಿಯಿಂದಲೂ ದುಡಿಯಬೇಕು.

ನಮ್ಮ ದೇಶದಲ್ಲಿ ಪ್ರಜಾಧರ್ಮವೆಂಬುದು ಲುಪ್ತವಾಗಿ ಹೋಗಿ ಎಷ್ಟೋ ಕಾಲವಾಯಿತು. ದೇಶಕ್ಕಾಗಿ ದುಡಿಯುವವರ

ವಿಷಯದಲ್ಲಿ ಈಗ ಸರ್ವಸಾಧಾರಣವಾಗಿರುವ ಭಾವನೆಯನ್ನು "ಊರ ಚಿಂತೆ ಕಟ್ಟಿಕೊಂಡು ವೀರಶೆಟ್ಟಿ ಬಡವಾದ"-

ಎಂಬ ಗಾದೆ ತಿಳಿಸುತ್ತದೆ. ನಾಲ್ಕಾರು ಜನರಿಗೆ ಸಂಬಂಧಪಟ್ಟ ಕೆಲಸಕ್ಕೆ ಯಾರನ್ನು ಕರೆದರೂ, "ನಮಗೇಕೆ ಆ ತಂಟೆ 7?”

ಎಂದು ಅವರು ಹೇಳುವುದು ನಮ್ಮಲ್ಲಿ ವಾಡಿಕೆಯಾಗಿದೆ. ಆ ಕೆಲಸವು ಜನಕ್ಕೆ ಅವಶ್ಯಕವೆಂದು ಒಪ್ಪಿಕೊಂಡವರೂ,

"ಅದನ್ನು ಯಾರಾದರೂ ಮಾಡಬೇಕು" ಎಂದು ಹೇಳುವರೇ ಹೊರತು "ಅದನ್ನು ಮಾಡಲು ನಾನೂ ಬರುವೆನು”

ಎಂದು ಸಾಮಾನ್ಯವಾಗಿ ಹೇಳರು. ಊರಿನ ಚಿಂತೆಯನ್ನು ಕಟ್ಟಿಕೊ೦ಂಡವನು ಬಡವಾಗುವುದೇನೋ ದಿಟವೇ. ಆದರೆ,

ದೇಶದಲ್ಲಿ ವಿದ್ಯಾ ಬುದ್ಧಿ ಸಂಪನ್ನರಾದವರು ಹಾಗೆ ಊರ ಚಿಂತೆಯಿಂದ ಸವೆದು ಬಡವಾಗಲು ಹಿಂದೆಗೆಯದವರಾಗಿ,

ಉತ್ಸಾಹದಿಂದ ಮುಂದೆ ಬಂದು ದುಡಿದು,-ಮೇಲಿನ ಹಾಸ್ಯದ ಗಾದೆಗೆ ಪ್ರತಿಯಾಗಿ-"ವೀರಶೆಟ್ಟಿಯ ದಯೆಯಿಂದ

ಊರಪಾಡು ಮೇಲಾಯಿತು" ಎಂಬ ಕೃತಜ್ಞಜ್ಯೆಯ ಗಾದೆಯು ಜನರಲ್ಲಿ ರೂಢಿಗೆ ಬರುವಂತೆ ಕೆಲಸ ಮಾಡುವವರೆಗೂ,

ನಮ್ಮ ದೇಶದ ದುಃಸ್ಥಿತಿಯ ನಿವಾರಣೆಗೆ ನಿಜವಾದ ಮಾರ್ಗವಿರದು. ದೇಶದ ಸಂಪತ್ತಿಗೂ ಯಶಸ್ಸಿಗೂ

ಮೂಲಭೂತವಾದದ್ದು ಪ್ರಜಾ ಧರ್ಮ. ಆ ಧರ್ಮವನ್ನು ಬೋಧಿಸಿ ಪ್ರಚುರಪಡಿಸಲು ಹುಟ್ಟಿರುವ ಮಠವೇ

ಗೋಖಲೆಯವರ ಸಂಘವೆಂದು ಹೇಳಬಹುದು. ದೇಶ ಸೇವಕ ಸಂಘವೇ ತಮ್ಮ ಮಗನೆಂದು ಗೋಖಲೆಯವರು

ತಿಳಿದಿದ್ದರು. ಆ ಮಗನು ಚಿರಕಾಲ ಯಶಸ್ವಿಯಾಗಿ ಬಾಳಲಿ ಎಂದು ಎಲ್ಲಾ ದೇಶಾಭಿಮಾನಿಗಳೂ ಏಕಮನಸ್ಕರಾಗಿ

ಹರಸುವರು.

ಮಾರ್ದೇ-ಮಿಂಟೋ ಅವರುಗಳಿಂದಾಗಿ ರಾಜ್ಯಾಂಗ ಸಂಸ್ಕರಣದ ಕಥೆಯನ್ನು ಹಿಂದೊಂದು ಪ್ರಕರಣದಲ್ಲಿ

ಬರೆದದ್ದಾಗಿದೆ. ಆದರೆ ಆ ಸಂಸ್ಕರಣವು ಕಾರ್ಯರೂಪಕ್ಕೆ ಬರುವುದಕ್ಕೆ ಮುಂಚೆ ಗೋಖಲೆಯವರು ಎಷ್ಟು ಚಿಂತೆ

ಕಳವಳಗಳನ್ನನುಭವಿಸಬೇಕಾಗಿತ್ತೆಂಬುದನ್ನು ತಿಳಿಸಲು ಗ್ರಂಥ ಲೇಖನಕ್ಕೆ ಬರೆವಣಿಗೆ ಮಾತ್ರವೇ ಸಾಲದು ; ವಾಚಕರ

ಊಹಾ ಶಕ್ಕಿಯೂ ಅವನ ಲೇಖಣಿಗೆ ನೆರವಾಗಿ ಬರಬೇಕು. ಗೋಖಲೆಯವರ ಮನಸ್ಸು ಅತಿ ನಯವಾದದ್ದು ಅತಿ

ಸೂಕ್ಷ್ಮವಾದದ್ದು. ಬಲು ಹಗುರವಾದ ಸ್ಪರ್ಶನ ಮಾತ್ರದಿಂದಲೂ ಬಲು ಸಣ್ಣದಾದ ವಾಯು ಚಲನೆಯಿಂದಲೂ ಸಹ

ವೀಣೆ ವೇಣುಗಳಲ್ಲಿ ಸ್ವರಗಳು ಹುಟ್ಟುವಂತೆ, ರಾಜಕೀಯ ಸನ್ನಿವೇಶಗಳ ಅತಿ ಸೂಕ್ಷ್ಮ ವ್ಯತ್ಯಾಸಗಳಿಂದಲೂ ಅವರ

ಮನಸ್ಸಿನಲ್ಲಿ ದೊಡ್ಡ ದೊಡ್ಡ ಭಾವ ವಿಭಾವಗಳು ಉತ್ಪನ್ನವಾಗುತ್ತಿದ್ದುವು. ಅಷ್ಟು ನವುರಾದ ಸ್ವಭಾವದವರಿಗೆ, ದೇಶೀಯರ

ಅತಿ ವಾದಗಳೂ ವಿದೇಶೀಯರ ಪ್ರತಿವಾದಗಳೂ ಪರಸ್ಪರೋದ್ರೇಕವನ್ನುಂಟುಮಾಡಿಕೊಂಡು ಬೆಳೆಯುತ್ತಿದ್ದ ಕಾರಣದಿಂದ

ಎಷ್ಟರಮಟ್ಟನ ಆಯಾಸವಾಗಿರಬೇಕೆಂಬುದನ್ನು ವಾಚಕರು ಊಹಿಸಬಹುದು. ಸ್ವದೇಶೀಯರಿಂದ ಆದದ್ದು ಅತಿವಾದ

ಮಾತ್ರವೇ ಅಲ್ಲ | ಅತ್ಯಾಚಾರಗಳೂ ಕೆಲವು ನಡೆದುವು ; ಇಂಡಿಯದಲ್ಲಿ ಮಾತ್ರವೇ ಅಲ್ಲದೆ ಇಂಗ್ಲೆಂಡಿನಲ್ಲಿಯೂ

ಆಂಗ್ಲೇಯ ಅಧಿಕಾರಿಗಳ ಮೇಲೆ "ಬಾಂಬ್‌" ಗುಂಡುಗಳ ಪ್ರಹಾರವಾಯಿತು. ಬಾಂಬುಗಳನ್ನು ತಯಾರು ಮಾಡುವುದಕ್ಕೆ

ಒಂದು ಕಾರ್ಬ್ಯಾನೆಯೂ ಅವುಗಳನ್ನು ಅಲ್ಲಲ್ಲಿ ಪ್ರಚುರಪಡಿಸುವುದಕ್ಕೂ ಪ್ರಯೋಗಿಸುವುದಕ್ಕೂ ಒಂದು ಸಂಘವೂ

ಹುಟ್ಟಿಕೊಂಡಿದ್ದವು. ಹೀಗೆ ದೇಶೀಯರ ಅತಿವಾದದಿಂದ ವಿದೇಶೀಯರಲ್ಲಿ ಪ್ರತಿವಾದ ; ಅವರ ಪ್ರತಿವಾದದಿಂದ

ದೇಶೀಯರಲ್ಲಿ ಅತ್ಯಾಚಾರ ಆ ಅತ್ಯಾಚಾರಗಳಿಂದ ವಿದೇಶೀಯರಲ್ಲಿ ಮತ್ತಷ್ಟು ಕ್ರೋಧಾವೇಶ ; ಆ ಕ್ರೋಧಾವೇಶದಿಂದ

ದೇಶೀಯರಿಗೆ ಇನ್ನಷ್ಟು ಚಿತ್ರಕ್ಷೋಭೆ ; ಆ ಚಿತ್ಷಕ್ಷೋಭೆಯಿಂದ ವಿದೇಶೀಯರಲ್ಲಿ ಮತ್ತಷ್ಟು ಧಾರ್ಷ್ವ-ಈ ರೀತಿಯಾಗಿ

ಕಾರ್ಯಕಾರಣ ಸರಣಿಯು ಬೆಳೆದು, ಮಾಧ್ಷೇಯರವರ ಕೆಲಸವು ಮುಂದೆ ಸಾಗದಂತೆ ಅಡಿಗಡಿಗೂ ಅಡ್ಡ ಬರುತ್ತಿತ್ತು.

ಆಗ ಗೋಖಲೆಯವರ ಮನಸ್ಸು ಭರವಸೆಗೂ ನಿರಾಶೆಗೂ ಮಧ್ಯೆ ಡೋಲಾಯಮಾನವಾಗಿತ್ತು ಒಂದು ಕಡೆ

ಮಾರ್ಷೇಯವರ ಸ್ನೇಹದಲ್ಲಿ ನಂಬಿಕೆ ; ಇನ್ನೊಂದು ಕಡೆ ಸ್ಪದೇಶೀಯರುಗಳ ವಾದವೈಪರೀತ್ಯಗಳ ದೆಸೆಯಿಂದ ಭಯ ;-

ಇವೆರಡಕ್ಕೂ ನಡುವೆ. ಅವರು ಅಶಾಂತರಾಗಿ ತಲ್ಲಣಿಸುತ್ತಿದ್ದರು. ಆ ಕಾಲದಲ್ಲಿ ಅವರ ಅಂತರಂಗದ ಸ್ಥಿತಿ

ಹೇಗಿತ್ತೆಂಬುದನ್ನು ಮಿಸ್‌ ಸ್ಟರ್ಡ್‌ ಎಂಬ ಆಂಗ್ಲೇಯ ಸಾದ್ದಿಗೆ ಅವರು ಬರೆದ ಕಾಗದದಿಂದ ತಿಳಿಯಬಹುದು. ಸ್ಟರ್ಜ್‌ [ಸ್ವರ್ವ್‌

(ಖಣಣಾಡಿ೦ಿಜ) ಸೋದರ ಸೋದರಿಯರ ಸಮಾಚಾರವನ್ನೂ, ಗೋಖಲೆಯವರು ಅವರಿಗೆ ಬರೆದ ಕಾಗದಗಳನ್ನೂ ಸಿ.

ಎಫ್‌. ಜ್ಯಂಡೂಸ್‌ ಅವರು "ಸರ್ವೆಂಟ್‌ ಆಫ್‌ ಇಂಡಿಯಾ” ಪತ್ರಿಕೆಯಲ್ಲಿ ಪ್ರಕಟಗೊಳಿಸಿದರು (ಏಪ್ರಿಲ್‌ ೩, ೧೯೨೪).

ಆ್ಯಂಡೂಸ್‌ ಅವರು ಭಾರತೀಯರಿಗೆ ಮಾಡಿರತಕ್ಕ ಅನೇಕ ಅಮೋಘವಾದ ಉಪಕಾರಗಳಲ್ಲಿ ಇದೂ ಒಂದು.]

ಎಂಬವರು ಬರ್ಮಿಂಗ್‌ಹ್ಯಾಂ ಪಟ್ಟಣದ ಬಳಿ ವಾಸವಾಗಿದ್ದರು. ಅವರು "ಕ್ಟೇಕರ್‌” ಎಂಬ ವೀರ ಕ್ರೈಸ್ತ ಪಂಗಡಕ್ಕೆ

ಸೇರಿದವರು. ಗೋಖಲೆಯವರು ಇಂಗ್ಲೆಂಡಿನಲ್ಲಿದ್ದ ಕಾಲದಲ್ಲಿ ಆ ಪ್ರಾಂತಕೆ ಹೋದಾಗ ಅವರ ಮನೆಯಲ್ಲಿ

ಇಳಿದುಕೊಂಡಿದ್ದರು. ಆ ಕುಟುಂಬದಲ್ಲಿದ್ದವರು ಸ್ಟರ್ಜ್‌ ಎಂಬ ಹೆಸರಿನ ಮುದುಕನೊಬ್ಬನು. ಆತನ ಸಹೋದರಿ ಅದೇ

ಹೆಸರಿನ ಮುದುಕಿಯೊಬ್ಬಳು-ಇವರಿಬ್ಬರೇ. ಅವರು. ಅವಿವಾಹಿತರಾಗಿದ್ದು, ತಮ್ಮ ಆಯುಷ್ಯವೆಲ್ಲವನ್ನೂ

ಧರ್ಮಕಾರ್ಯಗಳಿಗೆ ವಿನಿಯೋಗಿಸಿದ್ದರು. ಗೋಖಲೆಯವರು ಆ ವೃದ್ಧ ಸಾಧುಗಳಲ್ಲಿ ವಿಶ್ವಾಸ ಬೆಳಸಿ ಅವರಿಗೆ ಆಗಾಗ

ಕಾಗದ ಬರೆಯುತ್ತಿದ್ದರು. ಪ್ರಕೃತ ನಮಗೆ ಬೇಕಾದ ಪತ್ರ ಹೀಗಿದೆ :

ಪೂನಾ, ಸೆಪ್ಟಂಬರ್‌ ೧೦ನೆಯ ತಾ| ೧೯೦೯-”ನಾನು ಮಲೇರಿಯಾ ಜ್ವರದಿಂದ ಮಲಗಿದ್ದೆ ಈ ಜ್ವರವು ಆಗಸ್ಥಿನ

ಕಡೆಯವರೆಗೂ ನನ್ನನ್ನು ಹಟದಿಂದ ಹಿಡಿದಿತ್ತು. ನನಗೆ ಕೆಲಸ ಮಾಡುವುದಕ್ಕೂ ಕಾಗದ ಬರೆಯುವುದಕ್ಕೂ ಪುನಃ ಶಕ್ತಿ

ಬಂದಿರುವುದು ಕಳೆದ ಹತ್ತು ದಿನಗಳಿಂದ ಈಚೆಗೆ. ಕಥ್ದನ್‌-ವಿಲ್ಲಿಯ [ಕದ್ದನ್‌-ವಿಲ್ಲೀ ಎಂಬ ಆಂಗ್ಲೇಯ ಮಹಾಶಯನು

ಇಂಗ್ಲೆಂಡಿನಲ್ಲಿ ಮಾರ್ಲೇ ಮಂತ್ರಿಗಳ ಕೈಕೆಳಗಿನ ಒಬ್ಬ ಅಧಿಕಾರಿ. ಆತನನ್ನು ಲಂಡನ್ನಿನಲ್ಲಿ ವಾಸವಾಗಿದ್ದ ಡಿಂಗ್ರ ಎಂಬ

ಭಾರತೀಯ ಯುವಕನು ೧೯೦೯ನೆಯ ಜುಲೈ ೨ನೆಯ ತಾರೀಖಿನಲ್ಲಿ ಗುಂಡು ಹೊಡೆದು ಕೊಂದುಹಾಕಿದನು.]

ಕೊಲೆಯು ನಮ್ಮ ಕಾರ್ಯಕ್ಕೆ ಬಹುಮಟ್ಟಿಗೆ ವಿಘ್ನಮಾಡಿದೆ ಎಂಬುದಕ್ಕೆ ಸಂಶಯವಿಲ್ಲ ; ಆದರೆ ಅದು ನಮ್ಮಲ್ಲಿ ಅತಿವೇಗ

ಪಕ್ಷಕ್ಕೆ ಸೇರಿದ್ದವರನೇಕರನ್ನು ಯುಕ್ತಾಯುಕ್ತ ವಿವೇಚನೆಗೆ ಹಿಂದಿರುಗಿಸಿದೆಯೆಂದು ನನಗೆ ಕಾಣುತ್ತದೆ. ನಮ್ಮ ದೇಶದ

ವಿಚಾರವೇನೋ ಅತ್ಯಂತ ದುಷ್ಕರವಾದದ್ದೇ ಸರಿ. ಪ್ರಪಂಚದಲ್ಲಿ ಮತ್ತಾವ ದೇಶವೂ ಎಂದೂ ಈಗ ನಮಗಿರುವಂಥಾ

ಕಷ್ಟವಿಚಾರಕ್ಕೆ ಎದೆಕೊಡಬೇಕಾಗಿರಲಿಲ್ಲವೆಂದು ನಾನು ಆಗಾಗ ಅಂದುಕೊಳ್ಳುತ್ತೇನೆ. ಈ ದೇಶದಲ್ಲಿ ಕೊನೆಯಿಲ್ಲದಷ್ಟು

ಕಕ್ಷಿಉಪಕಕ್ಷಿಗಳು ; ಪ್ರಜೆಯಲ್ಲಿ ಬಹುಮಂದಿ ವಿದ್ಯಾವಿಹೀನರು : ಅವರಿಗಾದರೋ ಲೋಕ ಪರಿಸ್ಥಿತಿಯಲ್ಲಿ

ಉಂಟಾಗಿರುವ ವ್ಯತ್ಯಾಸಗಳೇನೆಂಬುದು ತಿಳಿಯದು. ಎಲ್ಲ ಬಗೆಯ ಸಂಸ್ಕಾರ (ಸುಧಾರಣೆ ಎ "ರಿಫಾರಂ”)ಗಳಿಗೂ ಅಡ್ಡ

ನಿಲ್ಲುವ ಹಳೆಯ ಕಾಲದ ಆಲೋಚನೆ ಮೂಢ ಭಾವನೆಗಳಲ್ಲಿ ಈ ಜನರಿಗೆ ಇತರರು ನಂಬಲಾರದಷ್ಟು ದೃಢವಾದ

ವಿಶ್ವಾಸ ; ಏಳು ಕೋಟಿ ಮಂದಿ ಮಹಮ್ಮದೀಯರು ಜನಪದ ಸಮಾರಂಭಗಳಿಗೆ ಸ್ವಲ್ಪ ಹೆಚ್ಚು ಕಡಮೆ

ವಿರೋಧವಾಗಿರತಕ್ಕವರು ; ಅಧಿಕಾರವೆಲ್ಲವೂ ಎರಡು ದಿನ ಮಾತ್ರ ಇಲ್ಲಿದ್ದು ಹೋಗುವ ವಿದೇಶೀಯರಾದ ಅಧಿಕಾರಿಗಳ

ಕೈಯಲ್ಲಿ ನಿಂತಿರುವಿಕೆ ; ಅವರಲ್ಲಿಯೂ ಬಹುಮಂದಿ ಸಾಮಾನ್ಯವಾಗಿ ನಿಮ್ಮ "ಟೋರೀ" (ಪ್ರಗತಿವಿರುದ್ಧ) ಪಕ್ಷದ

ತತ್ತ್ವಗಳಲ್ಲಿ ಅತ್ಯಂತ ದುಷ್ಪವಾದವುಗಳನ್ನೇ ಅನುಸರಿಸತಕ್ಕವರು -ಹೀಗಿದೆ ಇಂದಿನ ಪರಿಸ್ಥಿತಿ.”

"ಥ್ರೂ ಅವ್ಯವಸ್ಥೆಯಿಂದ, ಬಲಿಷ್ಠವೂ ಸ್ಪತಂತ್ರವೂ ಒಗ್ಗಟ್ಟುಳ್ಳದ್ದೂ ಸ್ವಪ್ರಜಾಧೀನವಾದದ್ದೂ ಜಗತ್ತಿನ ಜನಾಂಗಗಳ ಮಧ್ಯೆ

ತನಗೆ ತಕ್ಕ ಸ್ಥಾನವನ್ನು ಪಡೆಯ ಸಮರ್ಥವಾದದ್ದೂ ಆದ ಇಂಡಿಯಾ ದೇಶವನ್ನು ಅವತಾರಗೊಳಿಸಬೇಕಾಗಿದೆ. ಇದು

ಭಯ ಹುಟ್ಟಿಸುವಷ್ಟು ಮಹತ್ತರವಾದ ಕಾರ್ಯ. ಅದು ಯಾವ ಕಾಲಕ್ಕಾದರೂ ನೆರವೇರೀತೋ ಇಲ್ಲವೋ ನನಗೆ

ತಿಳಿಯದು. ಆದರೆ ಆ ಉದ್ದೇಶಕ್ಕಾಗಿ ದುಡಿಯುವುದು ಮಾತ್ರ ನಮಗೆಲ್ಲರಿಗೂ ಸಾಧ್ಯ ಇಷ್ಟರಮೇಲೆ, ನಿಮ್ಮ ಜನರ ಅತಿ

ಮನೋಹರವಾದ ಭಗವತ್ಪಾರ್ಥನೆಯೊಂದರ ಈ ಕೆಳಗಿನ ಮಾತುಗಳಲ್ಲಿ ನನಸೆ ಬಹಳ ಅರ್ಥ ಕಾಣುತ್ತದೆ

"ಮುಂದಡಿಯದೊಂದೆ ಸಾಕಿಂಡೆನಗೆ ದೇವ.”

೧೯೧೦ನೆಯ ಇಸವಿಯು ಗೋಖಲೆಯವರಿಗೆ ಸ್ವಲ್ಪ ಮಾತ್ರವಾದರೂ ಸಮಾಧಾನವನ್ನು ತಂದಿತೆಂದು

ಹೇಳಬಹುದು. ಮಾರ್ಲೆ ಮಿಂಟೋ ಸುಧಾರಣೆಗಳು ಜಾರಿಗೆ ಬಂದು, ತಮ್ಮ ಶ್ರಮವು ಸಾರ್ಥಕವಾಗುವ ಸೂಚನೆಯು

ಕಂಡದ್ದು ಆ ವಷ ೯ದಲ್ಲಿ ತಮ್ಮ ಗುಗಳಾದ ರಾನಡೆಯವರ ಜ್ಞಾಪ ಫಕ ಚಿಹ್ನೆಯು ಪ್ರ ತಿಷ್ಠೆಯಾದದ್ದೂ ಆ ವರ್ಷದಲ್ಲಿ. ಅವರ

ಪವಿತ್ರ ಸ್ಮರಣೆಯನ್ನು ಲೋಕದಲ್ಲಿ ಶಾಶ್ಚತಗೊಳಿಸುವುದಕ್ಕಾಗಿ ಗೋಖಲೆಯವರು : ಸುಮಾರು ಒಂದು ಲಕ್ಷ ರೂಪಾಯಷ್ಟು

ಹಣವನ್ನು ಚಂದಾ ಮೂಲಕ ಸಂಗ್ರಹಿಸಿ, ಅದರಿಂದ "ರಾನಡೆ ಎಕನಾಮಿಕ್‌ ಇನ್‌ಸ್ಟಿಟ್ಯೂಟ್‌” ಎಂಬ ಆರ್ಥಿಕ ವಿಷಯ

ಶೋಧನಾಲಯವನ್ನು ಪೂನಾ ನಗರದಲ್ಲಿ ಸ್ಥಾಪನೆಮಾಡಿಸಿದರು. ಅಲ್ಲಿ ದೇಶದ ಸಂಪದಭಿವೃದ್ಧಿಗೆ ಸಂಬಂಧಪಟ್ಟ

ವಿಚಾರಗಳ ವ್ಯಾಸಂಗವೂ ಯಂತ್ರಕರ್ಮ ಕೈಗಾರಿಕೆ ಕುಶಲ ಕಲೆಗಳಿಗೆ ಸಂಬಂಧಪಟ್ಟ ಪ್ರಯೋಗ ಪರೀಕ್ಷೆಗಳೂ

ಅರ್ಹರಾದ ವಿದ್ದಾಂಸರಿಂದ ನಡೆಯಬೇಕೆಂಬುದು ಗೋಖಲೆಯವರ ತಾತ್ಪರ್ಯವಾಗಿತ್ತು ರಾನಡೆಯವರ

ಜೀವನಚರಿತ್ರೆಯನ್ನು ಪ್ರೌಢರೀತಿಯಲ್ಲಿ ವಿಸ್ತಾರವಾಗಿ ಬರೆದು ಪ್ರಕಟಗೊಳಿಸಬೇಕೆಂದೂ ಅವರು ಸಂಕಲ್ಪಿಸಿದ್ದರಂತೆ. ಆದರೆ

ಅದಕ್ಕೆ ಬೇಕಾದ ವ್ಯವಧಾನ ಅನುಕೂಲ್ಯಗಳು ಅವರಿಗೆ ದೊರೆಯದೆ ಹೋಗಿ, ಅಂಥ ಸತ್ಕಾವ್ಯವನ್ನೋದುವ ಭಾಗ್ಯ

ನಮಗೆ ಇಲ್ಲವಾಯಿತು.

೧೯೧೦ರಲ್ಲಿ ಅವರ ಮನೋಭಾವ ಹೇಗಿತ್ತೆಂಬುದನ್ನು ಅವರು ಸ್ಟರ್ಜ್‌ ಮಿತ್ರರಿಗೆ ಬರೆದ ಈ ಕಾಗದ ತಿಳಿಸುತ್ತದೆ :

ಭಾರತ ದೇಶ ಸೇವಕ ಸಂಘ, ಪೂನಾ ಪಟ್ಟಣ,

ಡಿಸೆಂಬರ್‌ ೯, ೧೯೧೦.

"ಈ ದೇಶದಲ್ಲಿ ನಮ್ಮ ಪೈಕಿ ಕೆಲವರಿಗೆ ಈ ವರ್ಷ ಅತ್ಯಂತ ಕಾರ್ಯಾವಸರದ್ದು, ನನ್ನ ದೇಹಸ್ಥಿತಿ ಇಷ್ಟು ದಿನವೂ

ಅತ್ಯುತ್ತಮವಾಗಿರಲಿಲ್ಲ. ಶೊಸ ತಾಸನಸಭೆಗಳೂ ಅವುಗಳ ವಿಸ್ಟ ಸ್ವತಗಳಾದ ಕರ್ತವ್ಯಗಳೂ. ಪ್ರಜಾವರ್ಗೀಯ. ಸದಸ್ಯರ

ಕೆಲಸಗಳನ್ನೂ ಜವಾಬ್ದಾರಿಗಳನ್ನೂ ಬಹಳವಾಗಿ ಹೆಚ್ಚಿಸಿವೆ. ಈ `ಹೊಸ ಸಂಸ್ಥೆಗಳು ಓರಯಾದ ಸ್ಥಿತಿಗೆ ಬರುವವರೆಗೂ

ನಮ್ಮಲ್ಲಿ ಕೆಲವರು, ತಮಗೆ ಸಾಮಾನ್ಯವಾಗಿ ಸಲ್ಲತಕ್ಕ ಪಾಲಿಗಿಂತ ಹೆಚ್ಚಾಗಿ, ಅವುಗಳ ಭಾರದಲ್ಲಿ ಭಾಗವಹಿಸಲು

ಸಿದ್ಧರಾಗಿರಬೇಕು. ಅದಲ್ಲದೆ ಈ ವಷ ೯ ನಮ್ಮ ಸಂಘಕ್ಕೆ ನನ್ನ ಕಾಲ ಅತಿಶಯವಾಗಿ ಬೇಕಾಯಿತು ; ಅಷ್ಟನ್ನು ಮಾತ್ರ

ಅದಕ್ಕೆ ಕೊಡುವುದು ನನಗೆ ಸಾಧ್ಯವಾಯಿತು. ದೇಶದಲ್ಲೆಲ್ಲಾ ಹೊಸ ಶಾಸನ ಸಭೆಗಳು ಈಗ ಚೆನ್ನಾಗಿಯೇ ಕೆಲಸ

ಮಾಡಲಾರಂಭಿಸಿದೆ. ಅವುಗಳಲ್ಲಿ \*ೋಪಗಳು ಪ್ರತ್ಯಕ್ಷವಾಗಿಯೂ ಅನೇಕವಾಗಿಯೂ ಇದ್ದಾಗ್ಯೂ, ರಾಜ್ಯಾಧಿಕಾರ

ವರ್ಗದವರನ್ನು ಪದೇ ಪದೇ ಜವಾಬು ಕೊಡಬೇಕಾದವರ ಸ್ಥಾನದಲ್ಲಿ ನಿಲ್ಲಿಸುವುದಕ್ಕೂ ಇದುವರೆಗೂ ಕತ್ತಲೆ ತುಂಬಿದ್ದ

ಕಡೆಗಳಲ್ಲಿ ಜನವಾಕ್ಯದ ಬೆಳಕನ್ನು ಹೊಗಿಸುವುದಕ್ಕೂ ಆ ಸಭೆಗಳು ನಮಗೆ ಅವಕಾಶವನ್ನುಂಟುಮಾಡಿಯಾವೆಂದು ನನಗೆ

ತೋರುತ್ತದೆ.

"ನಮ್ಮ ಈಗಿನ ಸ್ಥಿತಿಯಲ್ಲಿ ಇದೊಂದು ಮುಖ್ಯವಾದ ಮುಂದಡಿಯೆಂದೂ, ಇದಕ್ಕಿಂತ ಮುಖ್ಯವಾದುವಕ್ಕೆ

ಶೀಘ್ರದಲ್ಲಿಯೇ ಇದರಿಂದ ದಾರಿಯಾಗುವುದೆಂದೂ ನಾನು ಭಾವಿಸಿದ್ದೇಎನೆ. ಹೇಗಾದರಾಗಲಿ, ಈ ಸಭೆಗಳಿಂದ

ಆಗಬಹುದಾದ ಅತ್ಯಂತೋತ್ತಮ ಪ್ರಯೋಜನವೇನಿರುವುದೋ ಅದನ್ನು ಸಾಧಿಸಿಕೊಂಡು, ಆಮೇಲೆ ಇನ್ನೂ

ಬರಬೇಕಾಗಿರುವುದಕ್ಕೆ ಮಾರ್ಗವನ್ನು ಸರಿಪಡಿಸುವುದರಿಂದ ನಾನು ತ್ಛ ಪ್ರನಾಗುಜೆನು.

"ಈ ವರ್ಷ ಇಂಡಿಯದ ವಿಸ ಷಯವಾಗಿ ಮೂರು ಗ್ರಂಥಗಳು ಪ್ರ ಪ್ರಕಟವಾಗಿವೆ... ಅವುಗಳ ಪೈಕಿ ಮ॥ ರ್ಯಾಮ್ಲೇ

ಮ್ಯಾಕ್‌ಡೊನಾಲ್ಡ್‌ [ಮ।ರ್ಯಾಮ್ಲೇ ಮ್ಯಾಕ್‌ಡೊನಾಲ್ಡ್‌ ಅವರು ಇಂಗ್ಲೆಂಡಿನ (ಲೇಬರ್‌) ಕಾರ್ಮಿಕ ಜನ ಪಕ್ಷದ

ಪ್ರಮುಖರಾಗಿದ್ದರು ; ಇಂಡಿಯದ ವಿಷಯದಲ್ಲಿ ಅಭಿಮಾನಶಾಲಿಗಳೆನಿಸಿದ್ದರು. ಅವರು ೧೯೨೯-೩೧ರಲ್ಲಿ ಬ್ರಿಟಿಷ್‌

ರಾಜ್ಯದ ಮುಖ್ಯ ಮಂತ್ರಿಗಳಾಗಿದ್ದರು.]ರವರ ಪುಸ್ತಕವು ಇಂಡಿಯಾ ವಿಚಾರದ ಪರಿಜ್ಞಾನವನ್ನು ಬಲು ಹೆಚ್ಚಾಗಿ

ತೋರಿಸುತ್ತದೆ. . . ನಮ್ಮ ಸಂಘವು ದಿಟವಾಗಿಯೂ ಬಲು ಚೆನ್ನಾಗಿ ನಡೆಯುತ್ತಿದೆ. ಮದರಾಸು ಪ್ರಾಂತದಲ್ಲಿ ಕೆಲಸ

ಮಾಡುವುದಕ್ಕೋಸ್ಕರ ಆರು ಮಂದಿ ಸದಸ್ಯರುಳ್ಳ ಶಾಖೆಯೊಂದು ಎರಡು ತಿಂಗಳ ಕೆಳಗೆ ಮದರಾಸು ನಗರದಲ್ಲಿ

ಪ್ರಾರಂಭವಾಯಿತು. ಬೊಂಬಾಯಿ ಮಧ್ಯ ಪ್ರಾಂತಗಳಲ್ಲಿ ಕೆಲಸ ನಡಸಲು ಏಳುಮಂದಿ ಸದಸ್ಯರೂ ನಾಲ್ದರು ಕಾಯಂ

ಸಹಾಯಕರೂ ಉಳ್ಳ ಶಾಖೆಯಿನ್ನೊಂದು ಈ ವಾರ ಉಪಕ್ರಮಿಸಿದೆ. ಈಗ ನಮ್ಮ ಸಂಘಕ್ಕೆ ಬಹು ಉಪಯೋಗಕರವಾದ

ಜೀವನಗತಿ ಯುಂಟೆಂಬ ಭರವಸೆ ನಮಗೆ ಸಂಪೂರ್ಣವಾಗಿ ತೋರುತ್ತಿದೆ.”

ಗೋಖಲೆಯವರು ಬಹು ಕಾಲದಿಂದ ತಮ್ಮ ಮನಸ್ಸಿನಲ್ಲಿದ್ದ ಮತ್ತೊಂದು ಮಹಾಕಾರ್ಯಕ್ಕೆ ೧೯೧೧ ರಲ್ಲಿ ಪ್ರಯತ್ನ

ಮಾಡಿದರು. ಅವರ ವಿದ್ಯೋತ್ಸಾಹವು ಎಷ್ಟರದೆಂಬುದನ್ನು ವಾಚಕರು ಆಗಲೇ ಊಹಿಸಿರಬಹುದು. ಅವರು ಇಂಗ್ಲೆಂಡಿಗೆ

ಹೋದಾಗಲೆಲ್ಲಾ ಅಲ್ಲಿಯ ಮತ್ತು ಇತರ ಐರೋಪ್ಶ ರಾಜ್ಯಗಳ ವಿದ್ಯಾಪ್ರಚಾರ ಕ್ರಮಗಳನ್ನು ಸ್ವತಃ ಪರೀಕ್ಷಿಸಿ

ನೋಡುತ್ತಿದ್ದರು. ಇಂಗ್ಲೆಂಡಿನ ಪ್ರಸಿದ್ಧ ವಿದ್ಯಾಪೀಠಗಳಾದ ಈಟನ್‌, ಕೇಂಬ್ರಿಡ್ಜ್‌, ಆಕ್ಸ್‌ಫರ್ಡ್‌ ಮುಂತಾದ ಸ್ಥಳಗಳಿಗೆ

ಅವರು ಹೋಗಿ, ಅಲ್ಲಿಯ ಕಲಾಶಾಲೆಗಳ ಅಧ್ಯಕ್ಷರೊಡನೆಯೂ ವಿದ್ವಾಂಸರುಗಳೊಡನೆಯೂ ಕಲೆತು, ಪಾಠ

ಪಟ್ಟಿಕೆಗಳನ್ನೂ ಶಿಕ್ಷಣ ಕ್ರಮಗಳನ್ನೂ ವಿದ್ಯಾರ್ಥಿ ವಿದ್ಯಾರ್ಥಿನಿಯರ ಜೀವನ ಪದ್ಧತಿಗಳನ್ನೂ ಕುರಿತು ಮಾತನಾಡಿದ್ದರು.

ಅಲ್ಲದೆ, ಇಂಡಿಯದಲ್ಲಿ ದೊಡ್ಡ ಅಧಿಕಾರ ಮಾಡಿ, ಈ ದೇಶದ ಇತಿಹಾಸ ವಿಷಯದಲ್ಲಿ ಅತಿಶಯವಾಗಿ ಪರಿಶ್ರಮಿಸಿ,

ಅನೇಕ ಉತ್ತಮ ಪ್ರಬಂಧಗಳನ್ನು ತಾವು ಬರೆದು, ಇತರರಿಂದಲೂ ಬರೆಯಿಸಿ ಪ್ರಸಿದ್ಧರಾಗಿದ್ದ ಸರ್‌ ವಿಲಿಯಂ ವಿಲ್ಲನ್‌

ಹಂಟರ್‌ ಎಂಬ ಮಹಾಶಯರನ್ನೂ ಗೋಖಲೆಯವರು ಸಂದರ್ಶಿಸಿ, ಈ ದೇಶದಲ್ಲಿ ವಿದ್ಯಾಪ್ರಚಾರ ಮಾಡಿಸುವ, ಮತ್ತು

ವಿದ್ಯಾಭ್ಯಾಸ ರೀತಿಯನ್ನು ಉತ್ತಮಗೊಳಿಸುವ ಮಾರ್ಗಗಳನ್ನು ಕುರಿತು ಅವರೊಡನೆ ಚರ್ಚಿಸಿದ್ದರು.

ಈ ದೇಶದಲ್ಲಿ ಜನರ ಸುಖ ಸಂಪತ್ತುಗಳಿಗಾಗಿ ಯಾವ ಪ್ರಯತ್ನವನ್ನು ಮಾಡಬೇಕೆಂದರೂ ಅದಕ್ಕೆ ಜನರ ಅಜ್ಞಾನವು

ದೊಡ್ಡ ವಿಘ್ನವಾಗಿ ಬರುತ್ತದಲ್ಲವೆ ? ಜನರು ಅಕ್ಷರಜ್ಞರಲ್ಲವದ ಕಾರಣ ಅವರು ಪುಸ್ತಕ ಪತ್ರಿಕೆ ಗಳನ್ನೋದಲಾರರು

ಯಾವ ವಿಷಯವನ್ನೂ ತಿಳಿದುಕೊಳ್ಳಲಾರರು. ತಿಳಿದುಕೊಳ್ಳಬೇಕೆಂಬ ಆಶೆ ಕೂಡ ಅವರಿಗೆ ಹುಟ್ಟದು. "ವಿದ್ಯಾವಿಹೀನಃ

ಪತಃ” ಎಂಬ ಪುರಾತನೋಕ್ಕಿಯಂತೆ. ಅವರು ಲೋಕ ಪರಿಸ್ಥಿತಿಯನ್ನರಿಯದವರಾಗಿ, ತಮ್ಮ ಮೇಲ್ಮೆಯನ್ನೇ

ಚಿಂತಿಸದವರಾಗಿ, ದೇಶಾಭ್ಯುದಯಕ್ಕೆ ಸಾಧಕರಾಗುವ ಯೋಗ್ಯತೆಯಿಲ್ಲದವರಾಗಿ ಇದ್ದುಕೊಂಡಿದ್ದಾರೆ. ಅವರು ಹಾಗೆ

ಇರುವಷ್ಟು ಕಾಲವೂ ಯಾವ ನಿಜವಾದ ರಾಜಕೀಯ ಪರಿಷ್ಕಾರವಾಗಲಿ, ಕಡೆಗೆ ವ್ಯವಸಾಯಾಭಿವೃದ್ಧಿ

ಆರೋಗ್ಯಾಭಿವೃದ್ಧಿಗಳಾಗಲಿ ಈ ದೇಶದಲ್ಲಿ ತಕ್ಕಮಟ್ಟಿಗೆ ನಡೆಯುವ ಆಶೆಯಿರದು. ಆದಕಾರಣ ಈ ದೇಶದಲ್ಲಿ

ಸರ್ವಪ್ರಯತ್ನದಿಂದಲೂ ವಿದ್ಯೆಯನ್ನು ಹರಡಬೇಕು. ಈಗ ಅಜ್ಜಾನದಿಂದಲೂ ದಾರಿದ್ರದಿಂದಲೂ ಸಾಮಾನ್ಯ ಜನರು

ತಮ್ಮ ಮಕ್ಕಳಿಗೆ ವಿದ್ಯೆ ಹೇಳಿಸದೆ ಇದ್ದಾರೆ. ರೋಗಿಗೆ ವೈದ್ಯನು ನಿರ್ಬಂಧದಿಂದ ಔಷಧ ಕುಡಿಸುವಂತೆ, ಈ ಜನರಿಗೆ

ಸರಕಾರವು ಅವರು ಮಕ್ಕಳನ್ನು ಪಾಠಶಾಲೆಗೆ ಕಳುಹಬೇಕೆಂದು ಬಲಾತ್ಕಾರದಿಂದ ಕಟ್ಟುಮಾಡಬೇಕು. ಆ ಮಕ್ಕಳಿಗಾದರೂ

ಓದುಬರಹಗಳನ್ನು ಕಲಿಸಿ, ಅವರ ಮೌಢ್ಯವನ್ನು ತೊಲಗಿಸುವುದು ಸರಕಾರದ ಕರ್ತವ್ಯ ಅದಕ್ಕಾಗಿ ಸರಕಾರವು

ದೇಶದಲ್ಲೆಲ್ಲಾ ಅವಶ್ಯವಿರುವಷ್ಟು ಪಾಠಶಾಲೆಗಳನ್ನಿರಿಸಬೇಕು : ಅವುಗಳಿಗಾಗಿ ವಿದ್ಯಾರ್ಥಿಗಳಿಂದ ಯಾವ (ಫೀಜು)

ರುಸುಮನ್ನೂ ತೆಗೆದುಕೊಳ್ಳಕೂಡದು ; ಅವುಗಳಲ್ಲಿ ವಿದ್ಯಾಭ್ಯಾಸವನ್ನು ಸಾಧ್ಯವಾದಷ್ಟು ಮಾಡಿಕೊಳ್ಳಲು ೭ ರಿಂದ ೧೧

ವರ್ಷದ ವರೆಗಿನ ಹುಡುಗ ಹುಡುಗಿಯರೆಲ್ಲರೂ ಬರಬೇಕು ; ಹಾಗೆ ಯಾರಾದರೂ ಬಾರದೆಹೋಗಿ, ಅಂಥವರ ತಂದೆ

ಅಥವಾ ಹೋಷಕರು ಅದಕ್ಕೆ ತೃಪ್ತಿಕರವಾದ ಸಮಾಧಾನವನ್ನು ಹೇಳಲಾರದಿದ್ದರೆ, ಆ ತಂದೆ ಅಥವಾ ಹೋಹಕರಿಗೆ

ಶಾಸನಾನುಸಾರ ಶಿಕ್ಷೆ ವಿಧಿಸಬೇಕು- ಹೀಗೆಂದು ಗೋಖಲೆಯವರು ವಾದಿಸಿ, ಈ ಏರ್ಪಾಟುಗಳನ್ನೊಳಗೊಂಡು ಒಂದು

ಶಾಸನದ ಮಸೂದೆಯನ್ನು ಸಾರ್ವದೇಶೀಯ ಸಭೆಯ ಮುಂದೆ ಇರಿಸಿದರು. ದೇಶೀಯರಲ್ಲಿ ಎಲ್ಲ ಪಕ್ಷಗಳವರೂ

ಅದನ್ನು ಉತ್ಸಾಹದಿಂದ ಅನುಮೋದಿಸಿದರು. ಎಲ್ಲ ಪ್ರಾಂತಗಳಲ್ಲಿಯೂ ಅನೇಕ ಸಭೆ ಸಂಘಗಳವರೂ ಪತ್ರಿಕೆಗಳವರೂ

ಆ ಕಾನೂನು ಆಗಲೇಬೇಕೆಂದು ಒಮ್ಮುಖವಾಗಿ ಹೇಳಿ ಗೋಖಲೆಯವರಿಗೆ ಒತ್ತಾಸೆ ಕೊಟ್ಟರು. ಆದರೆ ನಾನಾ

ಪ್ರಾಂತಗಳ ಸರಕಾರಗಳವರ ಆ ಕಾನೂನಿಗೆ ಸಮ್ಮತಿಸಲಿಲ್ಲವೆಂಬ ನಿಮಿತ್ತದಿಂದ, ಅದಕ್ಕೆ ಸಾರ್ವದೇಶೀಯ ಸಭೆಯಲ್ಲಿ

ಅಧಿಕಪಕ್ಷವಾದ ಅಧಿಕಾರ ವರ್ಗದ ಬೆಂಬಲವು ದೊರೆಯದೆ ಹೋಗಿ, ಅದು ತಿರಸ್ಕತವಾಯಿತು. ಆದರೆ

ಗೋಖಲೆಯವರ ಪ್ರಯತ್ನವು ಸಂಪೂರ್ಣವಾಗಿ ವ್ಯರ್ಥವಾಗಲಿಲ್ಲ. ಅದರಿಂದ ಸಮಸ್ತ ಭಾರತೀಯರೂ ಆ ಕಾನೂನಿನ

ಉದ್ದೇಶದ ವಿಷಯದಲ್ಲಿ ಸಂಪೂರ್ಣವಾಗಿ ಎಚ್ಚರಗೊಂಡು, ಗೋಖಲೆಯವರ ಪ್ರಯತ್ನವನ್ನು ಸಫಲಗೊಳಿಸುವುದರಲ್ಲಿ

ಬದ್ಧಾದರರಾದರು. ಪ್ರಜಾಭಿಮಾನಿಗಳಾದ ಮೈಸೂರಿನ ಶ್ರೀಮನ್ಮಹಾರಾಜರವರ ಸರಕಾರದವರು ನಿರ್ಬಂಧದ

ಬಾಲ್ಯವಿದ್ಯಾಪ್ರಚಾರಕ್ಕೆ ಒಂದು ಕಾನೂನನ್ನು ರಚಿಸಿ ಪ್ರಚಾರಕ್ಕೆ ತಂದರು. ಈಚೆಗೆ ಬ್ರಿಟಿಷ್‌ ಇಂಡಿಯದ ಕೆಲವು ಪ್ರಾಂತಗಳ

ಸರಕಾರಗಳೂ ಬೊಂಬಾಯಿ ಮೊದಲಾದ ದೊಡ್ಡ ಪಟ್ಟಣಗಳ ಮ್ಯುನಿಸಿಪಾಲಿಟಿಗಳೂ ಗೋಖಲೆಯವರ ಕಾನೂನಿನ

ಸೂಚನೆಗಳನ್ನು ಅಂಗೀಕರಿಸಿ ಆ ಏರ್ಪಾಟುಗಳನ್ನು ತಮ್ಮ ತಮ್ಮ ಪ್ರದೇಶಗಳಲ್ಲಿ ಅಷ್ಟಿಷ್ಟು ಪ್ರಯೋಗಕ್ಕೆ ತಂದವು. ಎಲ್ಲ

ಸರಕಾರಗಳೂ ವಿದ್ಯಾ ಪ್ರಚಾರಕ್ಕೆ ಈಗ ಹೆಚ್ಚು ಗಮನಕೊಡುತ್ತಿವೆ. ನೂತನ ಇಂಡಿಯದ ರಾಜ್ಯ ನಿಬಂಧನೆ ಈ

ತತ್ತ್ವವನ್ನೊಳಗೊಂಡಿದೆ.

ಬ್ರಿಟಿಷ್‌ ಚಕ್ರವರ್ತಿ ಐವಡಿ ಜಾರ್ಜ್‌ ಪ್ರಭುಗಳವರಿಗೆ ೧೯೧೧ನೆಯ ಜೂನ್‌ ೨೨ ರಲ್ಲಿ ಇಂಗ್ಲೆಂಡಿನಲ್ಲಿ

ಯಥಾವಿಧಿಯಾಗಿ ಪಟ್ಟಾಭಿಷೇಕ ಬೆಳೆಯಿತು. ಆ ಉತ್ಸವದ ಸಂತೋಷವನ್ನು ಅಂಡಿಯಾ ದೇಶೀಯರಿಗೂ

ಉಂಟುಮಾಡಿಕೊಡಬೇಕೆಂಬ ಉದ್ದೇಶದಿಂದ, ಚಕ್ರವರ್ತಿಗಳವರು ಈ ದೇಶಕ್ಕೂ ದಯೆಮಾಡಿ ಬಂದು, ಇಲ್ಲಿಯೂ

ದರ್ಬಾರು ನಡೆಸಬೇಕೆಂದು ಏರ್ಪಾಟಾಯಿತು. ಆಗ ಇಲ್ಲಿ ಲಾರ್ಡ್‌ ಹಾರ್ಡಿಂಜ್‌ ಅವರು ವೈಸ್‌ ರಾಯ್‌ ಆಗಿದ್ದರು.

ಇಂಗ್ಲೆಂಡಿನಲ್ಲಿ ಲಾಡ್ಜ್‌ ಕ್ರ್ಯೂ ಎಂಬವರು (ಮಾಧ್ಲೇಯವರ ಸ್ಥಾನದಲ್ಲಿ) ಇಂಡಿಯಾ ಮಂತ್ರಿಯಾಗಿದ್ದರು. ಅವರಿಬ್ಬರೂ

ಆಂಗ್ಲೆಂಡಿನ ರಾಜಕೀಯ ಕಕ್ಸಿಗಳ ಪೈಕಿ “ಲಿಬರಲ್‌\* ಎಂಬ ಸ್ವಾತಂತ್ರ್ಯಪರ ಪಕ್ಷಕ್ಕೆ ಸೇರಿದ್ದ ಉದಾರ ಮನಸ್ಕರು. ಅವರು

ನಡೆಯಿಸಿದ ಏರ್ಪಾಟನಮತೆ ಜಾರ್ಜ್‌ ಚಕ್ರವರ್ತಿಗಳವರು ೧೯೧೧ನೆಯ ಡಿಸೆಂಬರ್‌ ತಿಂಗಳಲ್ಲಿ ರಾಜ್ಞೇ ಸಮೇತರಾಗಿ

ಪ್ರಯಾಣಮಾಡಿ ಬಂದು ಪುರಾತನವಾದ ನಮ್ಮ ದೆಹಲೀ ಮಹಾನಗರದಲ್ಲಿ ಕಿರೀಟಧಾರಣೋತ್ಸವ ಸಂಬಂಧವಾದ

ದರ್ಬಾರನ್ನು ಬೆಳಸಿದರು. ಆಗ ಭರತಭೂಮಿಯ ಸಾಮಂತ ರಾಜರುಗಳೂ, ಪ್ರಜಾಪ್ರಮುಖರೂ, ರಾಜ್ಯಾಧಿಕಾರಸ್ಥರೂ

ಅಲ್ಲಿ ಸಂಭ್ರಮೋತ್ಸಾಹ ಗಳಿಂದ ನೆರೆದಿದ್ದರು. ಚಕ್ರವರ್ತಿಗಳವರು ಆ ಸಮಯದಲ್ಲಿ ಮಾಡಿದ ಭಾಷಣದಲ್ಲಿ ತಮಗೆ

ಭಾರತೀಯರ ವಿಷಯದಲ್ಲಿದ್ದ ವಾತ್ಸಲ್ಯ ವಿಶ್ವಾಸಗಳನ್ನು ವ್ಯಕ್ತಪಡಿಸಿದ್ದಲ್ಲದೆ, ಆ ಮಹೋತ್ಸವದ ಜ್ಞಾಪಕಾರ್ಥವಾಗಿ

ಇಂಡಿಯಾ ಸರಕಾರವು ತನ್ನ ಮುಖ್ಯ ರಾಜಧಾನಿಯನ್ನು ಕಲ್ಕತ್ತಾ ಪಟ್ಟಣದಿಂದ ದೆಹಲೀ ಪಟ್ಟಣಕ್ಕೆ

ವರ್ಗಾಯಿಸುವಂತೆಯೂ, ಲಾರ್ಡ್‌ ಕರ್ಜನ್‌ರವರು ಮಾಡಿದ್ದ ವಂಗ ವಿಭಜನೆಯನ್ನು ತೊಡೆದು ಹಾಕಿ ಬಂಗಾಳಾ

ಪ್ರಾಂತವನ್ನು ಪುನಃ ಒಂದಾಗಿಸುವಂತೆಯೂ, ಬಿಹಾರ್‌ ಉಪಪ್ರಾಂತವನ್ನು ಒಂದು ಪ್ರಶ್ಯೇಕ ಪ್ರಾಂತವನ್ನಾಗಿ

ಮಾಡುವಂತೆಯೂ, ಇಂಡಿಯಾ ಸರಕಾರವು ವಿದ್ಯಾ ಪ್ರಚಾರಕ್ಕಾಗಿ ಅಲ್ಲಿಂದ ಮುಂದೆ ವರ್ಷೇ ವರ್ಷೇ ೫೦ ಲಕ್ಷ

ರೂಪಾಯಿಗಳನ್ನು ತೆಗೆದಿರಿಸುವಂತೆಯೂ ಅಪ್ಪಣೆಕೊಡಿಸಿದರು. ಈ ಶುಭ ಸಂಗತಿಗಳಿಂದ ಗೋಖಲೆಯವರಿಗೆ ಆದ

ಸಂತೃಪ್ತಿಯನ್ನು ಅವರು ಸ್ಟರ್ಡ್‌ ಅವರಿಗೆ ಬರೆದ ಈ ಕಾಗದದಿಂದ ತಿಳಿಯಬಹುದು:

೬೩, ಬ್ಯಾಲೀಗಂಜ್‌ ಸರ್ಯ್ಯುಲರ್‌ ಬೀದಿ, ಕಲ್ಕತ್ತಾ,

ಜನವರಿ ೨೫, ೧೯೧೨.

"ದೊರೆಗಳವರ ಆಗಮನವು ಸಂಪೂರ್ಣ ವಿಜಯೋತ್ಸವವಾಗಿ ಬೆಳೆದಿದೆ. ಅವರ ಆಗಮನವು ಯುಕ್ತವಾದದ್ದೆ-ಎಂಬ

ವಿಷಯದಲ್ಲಿ ಒಂದಾನೊಂದು ಕಾಲದಲ್ಲಿ ಕೆಲವರು ಸಂದೇಹಪಟ್ಟಿದ್ದರು. ಸರಿಯಾದ ಸ್ಥಲದಲ್ಲಿ ಸರಿಯಾದ ಮಾತನ್ನಡುವ

ಅಸಾಮಾನ್ಯವಾದ ಹಿತಚಾತುರ್ಯವನ್ನು ದೊರೆಗಳವರು ಪಡೆದಿದ್ದಾರೆನ್ನುವುದಕ್ಕೆ ಸಂಶಯವಿಲ್ಲ. ಇಂಡಿಯವು ಈಗ

ಆಳಲ್ಬಡುತ್ತಿರುವಂತೆ ಇರುವ ದೇಶದಲ್ಲಿ ರಾಜರ ಭಾಷಣಗಳು ಅತಿ ವಿಶೇಷ ಪ್ರಾಧಾನ್ಯವುಳ್ಳವು. ಕಲ್ಕತ್ತೆಯ

ವಿಶ್ವವಿದ್ಯಾಪೀಠದವರ ವಿಜ್ಞಾಪನಾ ಪತ್ರಿಕೆಗೆ ಪ್ರತ್ಯುತ್ತರವಾಗಿ ಜಾರ್ಟ್‌ ದೊರೆಗಳವರು ವಿದ್ಯಾಪ್ರಚಾರವನ್ನು ಕುರಿತು ಮಾಡಿದ

ಭಾಷಣವು ದೇಶದಲ್ಲೆಲ್ಲಾ ಅತಿಶಯವಾದ ಸಮಾಧಾನವನ್ನುಂಟುಮಾಡಿದೆ. ಅನೇಕರು ಅದನ್ನು ಪ್ರಜೆಗಳಿಗೆ ಕೊಡಲ್ಪಟ್ಟ

ಹೊಸ ವಿದ್ಯಾದಾನ ಶಾಸನವೆಂದು ಭಾವಿಸಿದ್ದಾರೆ. ವಂಗವಿಭಜನವನ್ನು ರದ್ದುಮಾಡಿರುವುದಾದರೋ, ರಾಜ್ಯ

ತಂತ್ರನೈಪುಣ್ಯದ ಉದ್ಧಾಮ ಧೋರಣೆಯಾಗಿದೆ. ಇಂಡಿಯಾದಲ್ಲಿಯ ಅಧಿಕಾರಿಗಳು ಪ್ರಾಂತೀಯ ಸ್ಪರಾಜ್ಯವೆಂಬ ಪದಕ್ಕೆ-

"ತಮ್ಮ ಗೊಡವೆಗೆ ಸಾರ್ವದೇಶೀಯ ಸರಕಾರವು ಕೈಹಾಕದಿರುವುದು'-ಎಂಬಿಷ್ಟುಮಟ್ಟಿನ ಅರ್ಥವನ್ನು ಮಾತ್ರವೇ ಇಟ್ಟು

ಕೊಂಡಿದ್ದರೂ, ದೊರೆಗಳು ಸೂಚಿಸಿರುವ ಅಧಿಕಾರ ವಿಭಾಗಕ್ರಮವು ಬಹುದೂರ ವ್ಯಾಪಿಸತಕ್ಕದ್ದಾಗಿ ಪರಿಣಮಿಸುವುದು

ಖಂಡಿತ. ಅದು ಪ್ರಾಂತೀಯ ಸ್ಪರಾಜ್ಯಕ್ಕಾಗಿ (ಎಂದರೆ-ಮದ್ರಾಸು, ಬೊಂಬಾಯಿ, ಬಂಗಾಳಾ ಮೊದಲಾದ ನಾನಾ

ಪ್ರಾಂತಗಳಲ್ಲಿ ಪ್ರತಿಯೊಂದು ಪ್ರಾಂತದ ಒಳ ಆಡಳಿತಗಳೂ ಕೂಡಿದಮಟ್ಟಿಗೆ ಆಯಾ ಪ್ರಾಂತದ ಪ್ರಜೆಗಳ

ಪ್ರತಿನಿಧಿಗಳನ್ನೊಳಗೊಂಡ ಶಾಸನ ಸಭೆಯು ನಿರ್ಧರಿಸುವ ಪ್ರಕಾರವಾಗಿಯೇ ನಡೆಯಬೇಕೆಂಬ ಪದ್ಧತಿಯು

ನೆಲೆಗೊಳ್ಳುವುದಕ್ಕಾಗಿ) ಕೆಲಸಮಾಡಲು ನಮಗೆ ಉಪೋದ್ಧಲ ಕೊಡತಕ್ಕ ದ್ದಾಗಿರುವುದು. ವಿದ್ಯಾಪ್ರಚಾರಕ್ಕಾಗಿ

ದಯಪಾಲಿಸಿರುವ ನಿಧಿಯು ದೊಡ್ಡದಲ್ಲದಿದ್ದರೂ ಬಹು ಸಂತುಷ್ಟಿಯ ನ್ನುಂಟುಮಾಡಿದೆ.

"ಈ ವರ್ಷ ಇಂಗ್ಲೆಂಡಿನಲ್ಲಿ ಸ್ವಲ್ಪ ದಿನ ನಿಲ್ಲಬೇಕೆಂದು ನಾನು ನಿಶ್ಚಯಿಸಿರುವುದನ್ನು ತಿಳಿಸಲು ಸಂತೋಷಿಸುತ್ತೇನೆ. ಈ

ದೇಶದಲ್ಲಿ ಬಾಲ್ಯವಿದ್ಯೆಯ ಪ್ರಚಾರವನ್ನು ಕ್ರಮೇಣ ಧರ್ಮಾರ್ಥವಾದದ್ದನ್ನಾಗಿಯೂ ನಿರ್ಬಂಧವಾದದ್ದನ್ನಾಗಿಯೂ

ಮಾಡಿಸುವ ಉದ್ದೇಶದಿಂದ ವೈಸ್‌ರಾಯ್‌ ಅವರ ಶಾಸನ ಸಭೆಯ ಮುಂದೆ ನಾನು ಅರಿಸಿರುವ ಕಾನೂನಿನ ಮಸೂದೆಗೆ

ಪಾರ್ಲಿಮೆಂಟಿನ ಒತ್ತಾಸೆಯನ್ನು ಸಂಪಾದಿಸುವುದೇ ಈ ವರ್ಷ ನಾನು ಅಲ್ಲಿಗೆ ಬರುವುದರ ಉದ್ದೇಶ. ಆ ಮಸೂದೆಗೆ

ದೇಶದ ಎಲ್ಲ ಭಾಗಗಳ ಮಹಾಜನರೂ ಉತ್ಸಾಹದಿಂದ ಸಮ್ಮತಿ ಕೊಟ್ಟಿದ್ದಾರೆ. ಆದರೆ ಅಧಿಕಾರಿಗಳು ಬಹುಮಂದಿ ಅದಕ್ಕೆ

ವಿರೋಧವಾಗಿದ್ದಾರೆ ; ಆದದ್ದರಿಂದ ಬರುವ ಮಾರ್ಚಿ ತಿಂಗಳಲ್ಲಿ ಶಾಸನಸಭೆಯು ಆ ಮಸೂದೆಯನ್ನು ತಿರಸ್ಕರಿಸುವುದೆಂಬ

ಅಶಂಕೆ ನನಗುಂಟು. ಆಮೇಲೆ ಆ ವಿಚಾರವನ್ನು ನಾವು ಪಾರ್ಲಿಮೆಂಟಿಗೆ ತರುವೆವು. ಅದಾದ ಬಳಿಕ ನಾನು ಅದೇ

ಕಾನೂನು ಮಸೂದೆಯನ್ನು ಬರುವ ವರ್ಷ ಪುನಃ ಶಾಸನ ಸಭೆಯ ಮುಂದೆ ತಂದು, ಅದನ್ನು ಸಮರ್ಥಿಸಲು

ದೇಶದಲ್ಲೆಲ್ಲಾ ದೊಡ್ಡ ಚಳವಳಿವನ್ನೆಬ್ಬಿಸಬೇಕೆಂದಿದ್ದೇನೆ.”

ಬಾಲ್ಯವಿದ್ಯಾ ಶಾಸನದ ವಿಚಾರದಲ್ಲಿ ಗೋಖಲೆಯವರಿಗಿದ್ದ ಭಯ ದಿಟವಾದದ್ದನ್ನು ನಾವು ಆಗಲೇ ನೋಡಿದ್ದೇವೆ.

ಮುಂದಿನ ಕಾರ್ಯಕ್ರಮವನ್ನು ಮಾತ್ರ ಅವರು ಯೋಚಿಸಿದ್ದಂತೆ ನಡಸಲಾಗಲಿಲ್ಲ. ಬೇರೆ ಕರ್ತವ್ಯಗಳು ಬಂದು ಅವರ

ಕಾಲವನ್ನಾಕ್ರಮಿಸಿಕೊಂಡವು. ಅವು ಮುಗಿಯುವಷ್ಟರೊಳಗೆ ಅವರ ಜೀವಿತ ಕಾಲವೇ ಮುಗಿದುಹೋಯಿತು.

ಬ್ರಿಟಿಷ್‌ ಇಂಡಿಯದಲ್ಲಿ ದೊಡ್ಡ ದೊಡ್ಡ ಅಧಿಕಾರಿಗಳಿಗೆ ಆಂಗ್ಲೇಯರನ್ನೇ ತಂದುಕೊಂಡು, ಇಂಡಿಯಾ ದೇಶೀಯರನ್ನು

ಅನರ್ಹರೆಂದು ತಿರಸ್ಕರಿಸುವುದು ಅನ್ಯಾಯವೆಂದು ಗೋಖಲೆಯವರು ಬಹುಕಾಲದಿಂದ ವಾದಿಸುತ್ತಿದ್ದರಷ್ಟೆ ? ದೊಡ್ಡ

ದೊಡ್ಡ ಪದವಿಗಳಲ್ಲಿ ಗೌರವದಿಂದ ಕುಳಿತು ಕಾರ್ಯ ನಿರ್ವಾಹಮಾಡುವ ಶಕ್ತಿಯು ಇಂಡಿಯಾ ದೇಶೀಯರಿಗೂ

ಉಂಟೆಂದೂ, ಯೋಗ್ಯರಾದ ದೇಶಿಯರನ್ನು ಎಲ್ಲಾ ಇಲಾಖೆಗಳಲ್ಲಿಯೂ ದೊಡ್ಡ ದೊಡ್ಡ ಹುದ್ದೆಗಳಿಗೆ ನಿಯಮಿಸಿದರೆ

ಸರಕಾರದ ವೆಚ್ಚವು ಕಡಮೆಯಾಗಿ ಪ್ರಜೆಗಳ ಯೋಗಕ್ಷೇಮಗಳಿಗೆ ಹೆಚ್ಚು ಅನುಕೂಲವಾಗುವುದೆಂದೂ, ಈಗ ದೇಶೀಯರಲ್ಲಿ

ಅಸಮಾಧಾನವು ಅತಿಶಯವಾಗಿದೆಯೆಂದೂ, ಅವರ ಬುದ್ಧಿ ವಿಕಸನಕ್ಕೆ ಅವಕಾಶವು ಸಾಲದೆಂದೂ, ಸರಕಾರದವರಿಗೆ

ಕುಲವರ್ಣ ಪಕ್ಷಪಾತವು ತಕ್ಕದ್ದಲ್ಲವೆಂದೂ, ಇಂಡಿಯದ ಪ್ರಜಾಪ್ರಮುಖರು ಬಹು ಬಗೆಯಾಗಿ ವಾದಿಸಿದ್ದರ ಫಲವಾಗಿ, ಈ

ವಿಷಯದಲ್ಲಿರತಕ್ಕ ಜನಾಭಿಪ್ರಾಯಗಳನ್ನು ತಿಳಿದು, ತಕ್ಕ ಸಲಹೆಗಳನ್ನು ಸೂಚಿಸುವುದಕ್ಕೋಸ್ಕರ (ಪಬ್ಲಿಕ್‌ ಸರ್ವಿಸ್‌

ಕಮಿಷನ್‌) ಸರಕಾರೀ ಉದ್ಯೋಗಸ್ಥಿತಿ ಸಂಬಂಧವಾದ ವಿಚಾರಕ ಮಂಡಲಿಯೊಂದನ್ನು ಬ್ರಿಟಿಷ್‌ ಸರಕಾರದವರು

ರಾಜಾಜ್ಞೆಯಿಂದ ೧೯೧೨ರಲ್ಲಿ ಏರ್ಪಡಿಸಿದರು. ಆ ಮಂಡಲಿಗೆ ಗೋಖಲೆಯವರೂ ಒಬ್ಬ ಸದಸ್ಯರಾಗಿ ನಿಯಮಿಸಲ್ಪಟ್ಟರು.

ಮುಂದೆ ಬ್ರಿಟಿಷ್‌ ಚಕ್ರಾಧಿಪತ್ಯದ ಮುಖ್ಯ ಮಂತ್ರಿಯಾದ ರ್ಯಾಮ್ಲೇ ಮ್ಯಾಕ್‌ ಡೊನಾಲ್ಡ್‌ ಎಂಬ ಕಾರ್ಮಿಕ ಜನ ಪಕ್ಷದ

ಪ್ರಮುಖರೂ, ಕೆಲವು ಕಾಲ ಬಂಗಾಳಾ ಪ್ರಾಂತದ ಗವರ್ದರಾಗಿದ್ದ ಲಾರ್ಡ್‌ ರೊನಾಲ್ಡ್‌ಷೇ (ಲಾರ್ಡ್‌ ಜೆಟ್‌ ಲೆಂಡ್‌)

ಅವರೂ, ಇತರ ಕೆಲಮಂದಿ ಪ್ರಸಿದ್ಧ ವಿದ್ದಾಂಸರೂ ರಾಜ್ಯ ವಿಚಾರಜ್ಜ್ಞರೂ ಆ ಮಂಡಲಿಯಲ್ಲಿ ಗೋಖಲೆಯವರ

ಸಹೋದ್ಯೋಗಿಗಳಾಗಿದ್ದರು. ಆ ಮಂಡಲಿಯು ಕಲ್ಕತ್ತಾ, ಬೊಂಬಾಯಿ ಮದರಾಸು ಮುಂತಾದ ಮುಖ್ಯ ಪಟ್ಟಣಗಳಲ್ಲಿ

ಕುಳಿತು, ಅಲ್ಲಿಯ ಮುಖ್ಯಾಧಿಕಾರಿಗಳನ್ನೂ ಗಣ್ಯರಾದ ಪ್ರಜಾಮುಖ್ಯರನ್ನೂ ವಿಚಾರಿಸಿ, ಅವರ ಅಭಿಮತವನ್ನು

ತಿಳಿದುಕೊಂಡಿತು. ಆ ಮಂಡಲಿಯವರು ತಮ್ಮ ಸಂಚಾರ ವಿಚಾರಗಳನ್ನು ಮುಗಿಸಿ, (ರಿಪೋರ್ಟು) ವರದಿಯನ್ನು

ಬರೆಯಬೇಕಾಗಿದ್ದಷ್ಟರಲ್ಲಿ ಗೋಖಲೆಯವರು ಮೃತ್ಯುವಶವಾದರು. ಅವರು ಇನ್ನು ಕೆಲವು ದಿನ ಜೀವಂತರಾಗಿದ್ದಿದ್ದರೆ ಆ

ಮಂಡಲಿಯ ಶಿಫಾರಸುಗಳು ಎಲ್ಲ ವಿಷಯಗಳಲ್ಲಿಯೂ ದೇಶೀಯರಿಗೇ ಅನುಕೂಲವಾಗಿ ಅರುತ್ತಿದ್ದವೆಂದು

ಹೇಳಬೇಕಾಗಿಲ್ಲ. ಆ ರಿಷೋರ್ಟನ್ನು ಬರೆಯುವ ಪ್ರಾಪ್ತಿಯು ತಮಗೆ ಇಲ್ಲದೆ ಹೋಯಿತಲ್ಲಾ ಎಂದು ಅವಸಾನಕಾಲದಲ್ಲಿ

ಗೋಖಲೆಯವರು ತುಂಬಾ ವ್ಯಸನಪಟ್ಟರಂತೆ. ಆ ಮಂಡಲಿಯು ಇತರ ಸದಸ್ಯರು, ಆಮೇಲೆ ಒಪ್ಪಿಸಿದ ವರದಿಯಲ್ಲಿ,

ಗೋಖಲೆಯವರ ಮರಣದಿಂದ ತಮ್ಮ ಕಾರ್ಯಕ್ಕೆ ವಿಶೇಷ ನಷ್ಟವಾಯಿತೆಂದು ಹೇಳಿ, ಅವರ ತಿಳಿವಳಿಕೆಯನ್ನೂ

ನ್ಯಾಯಪರತೆಯನ್ನೂ ಕೊಂಡಾಡಿ, ಅವರಿಂದ ಪೂರ್ಣ ಪ್ರಯೋಜನವನ್ನು ಪಡೆಯುವ ಭಾಗ್ಯವು ತಮಗೆ ಇಲ್ಲದೆ

ಹೋಯಿತೆಂದು ವಿಶಾದಿಸಿದರು.

ದಕ್ಷಿಣ ಆಫ್ರಿಕಾ ದೇಶದಲ್ಲಿ (ಕಾಲನಿ) ಸ್ವಾಸ್ಥ್ಯಗಳನ್ನು ಕಲ್ಪಿಸಿಕೊಂಡಿರುವ ಯೂರೋಪಿಯನ್‌ ಜನರ ಗದ್ದೆ

ತೋಟಗಳಲ್ಲಿಯೂ ಕಾರ್ಹಾನೆ ಗಣಿಗಳಲ್ಲಿಯೂ ಕೂಲಿಯ ಕೆಲಸಮಾಡಿ ಜೀವನ ಸಂಪಾದಿಸುವುದಕ್ಕೆಂದು ಹೋಗಿ,

ಅಲ್ಲಿಯೇ ವಷತಿಗಳನ್ನು ಕಲ್ಪಿಸಿಕೊಂಡು ಇರುವ ಭಾರತೀಯರಿಗೆ, ಆ ಬಿಳಿಯ ಜನರಿಂದಲೂ ಅವರ ಸರಕಾರದಿಂದಲೂ

ನಾನಾವಿಧವಾದ ಹಿಂಸೆಗಳೂ ಅಪಮಾನಗಳೂ ನಡೆಯುತ್ತಿದ್ದ ಸಂಗತಿ ಈಗ ಎಲ್ಲರಿಗೂ ತಿಳಿದಿದೆ. ಇಂಡಿಯಾ ದೇಶದವರು

ಬ್ರಿಟಿಷ್‌ ಚಕ್ರಾಧಿಪತ್ಯದ ಪ್ರಜೆಗಳಾಗಿದ್ದರೂ, ಅವರನ್ನು ಅದೇ ಚಕ್ರಾಧಿಪತ್ಯದ ಮತ್ತೊಂದು ಭಾಗದ ಸರಕಾರವೂ ಆ ಬಿಳಿಯ

ಕುಲದ ಪ್ರಜೆಗಳೂ ಸಹ ಕ್ರೂರವೂ ತುಚ್ಛವೂ ಆದ ರೀತಿಯಲ್ಲಿ ಕಾಣುವುದು ಅಧರ್ಮವೆಂದು ಭಾರತೀಯರು ಪ್ರತಿಭಟಿಸಿ

ನಿಂತಿದ್ದರು. ಈ ವಿಚಾರಕ್ಕೆ ಸಂಬಂಧಪಟ್ಟಂತೆ ಅನೇಕ ಭಾಷಣಗಳನ್ನು ಗೋಖಲೆಯವರು ಇಂಡಿಯಾ ದೇಶದ ಶಾಸನ

ಸಭೆಯಲ್ಲಿಯೂ ಇತರ ಕಡೆಗಳಲ್ಲಿಯೂ ಮಾಡಿದ್ದರು. ಪ್ರಪಂಚದ ಇತರ ನಾಗರಿಕ ದೇಶಗಳಲ್ಲಿ ಗುಲಾಮರ ಮಾರಾಟವು-

ಎಂದರೆ ಮನುಷ್ಯರನ್ನು ಬೆಲೆಗೆ ಮಾರುವ ವ್ಯಾಪಾರವು-ನಿಂತುಹೋಗಿದ್ದರೂ, ಬ್ರಿಟಿಷ್‌ ಉಪರಾಷ್ಟ್ರಗಳಲ್ಲಿ ಮಾತ್ರ

ಭಾರತೀಯರ ಅವಸ್ಥೆಯು ಇನ್ನೂ ಗುಲಾಮತನದಂತೆಯೇ ಇರುವುದೆಂದು ಅವರು ಹೇಳುತ್ತಿದ್ದರು. ನಮ್ಮ ದೇಶದಿಂದ

ಬ್ರಿಟಿಷ್‌ ಉಪರಾಷ್ಟ್ರ “ಥವಾ 'ಕಾಲನಿ' "ಗಳಿಗೆ ಜನರನ್ನು ಕೂಲಿಗಾಗಿ ಆಕರ್ಷಿಸುವುದು ಆಗದಂತೆಯೇ ಮಾಡಬೇಕೆಂದು

ಅವರು ಯೋಚಿಸಿದ್ದರೆಂಬುದು, ಹಿಂದೆ ನಾವು ನೋಡಿರುವ ಅವರ ಭಾಷನಗಳ ಸಾರಾಂಶದ ಪಟ್ಟಿಯಲ್ಲಿಯೇ ಕಾಣುತ್ತದೆ.

ಇಲ್ಲಿಗೆ ಬಹು ದೂರವಾದ ಆ ಟ್ರಾನ್ಸ್‌ವಾಲ್‌ ದೇಶದಲ್ಲಿ ನಮ್ಮ ಸೋದರ ಸೋದರಿಯರು ಸುಮಾರು ನಾಲ್ಕು ಸಾವಿರ

ಮಂದಿ, ಸ್ವದೇಶದ ಮೇಲೆಯೂ ಸ್ಟ ಸ್ವನೌರವದ ಮೇಲೆಯೂ ದೃಷ್ಟಿಯಿಟ್ಟು ಮಹನೀಯರಾದ ಗಾಂಧಿಯವರನ್ನನುಸರಿಸಿ-

ಪ್ರಹ್ಲಾದನು. ಹಿರಣ್ಯಕಶಿಷುವಿನೊಡನೆ ಮಾಡಿದಂತೆ, ಅಥವಾ ವಸಿಷ್ಠನು ವಿಶ್ವಾಮಿತ್ರ ನೊಡನೆ ಮಾಡಿದಂತ ಬಿಳಿಯ

ಜನರೊಡನೆ "ಸತ್ಯಾಗ್ರಹ" ರೂಪವಾದ-ಎಂದರೆ, ಕ್ರೋಧವನ್ನು ಬಿಟ್ಟು, 'ಸ್ತ್ರಾಸ್ತ್ರ ಪ್ರಯೋಗಮಾಡದೆ, ಕೇವಲ

ತಾಂತಿಷೂರ್ವಕವಾದ ಸಹನೆಯಿಂದಲೇ ವಿರೋಧಿಯನ್ನೆದುರಿಸುವ-ಸಾತ್ರ್ವಿ ಕ್ರ ಯುದ್ಧವನ್ನು ನಡೆಯಿಸುತ್ತಿದ್ದರು.

ಗೋಖಲೆಯವರು ಈ ವಿಷಯಕ್ಕೆ ತಮ್ಮ ಮನಸ್ಸನ್ನು ಸಂಪೂರ್ಣವಾಗಿ ಕೊಟ್ಟು, ಗಾಂಧಯವರ ಸತ್ತ್ವ ಕ್ರ ಸೈನ್ಯಕ್ಕೆ ಬೇಕಾದ

ಪ್ರೋತ್ಸಾಹ ಸಹಾಯಗಳನ್ನು ಈ ದೇಶದಲ್ಲಿ ಒದಗಿಸಿದ್ದಲ್ಲದೆ, ತಾವೇ ೧೯೧೨ರಲ್ಲಿ ದಕ್ಷಿಣ ಆಫ್ರಿಕ" ಹೋಗಿ, ಅಲ್ಲಿಯ

ಅಧಿಕಾರಿಗಳನ್ನು ಕಂಡು ಮಾತನಾಡಿ, ಅವರಿಗೆ ಭಾರತೀಯರ ವಿಷಯದಲ್ಲಿ ಗೌರವವೂ ವಿಶ್ವಾಸವೂ ಹುಟ್ಟುವಂತೆ

ಮಾಡಿದರು. ಅಲ್ಲಿ ಆ ಕಾಲದಲ್ಲಿ ನಮ್ಮವರಿಗಿದ್ದ ಕಷ್ಟಗಳಲ್ಲಿ ತಲೆಗಂದಾಯದ ಕಾನೂನೊಂದೂ ಮದುವೆಗೆ ಅಡ್ಡಿಪಡಿಸುವ

ಕಾನೂನೊಂದೂ ಮುಖ್ಯವಾಗಿದ್ದುವು. ಗೋಖಲೆಯವರ ರಾಯಭಾರದಿಂದ ಇಂಡಿಯಾ ದೇಶದವರಿಗೆ ಆ ಎರಡು

ಕಷ್ಟಗಳೂ ನಿವಾರಣೆಯಾಗಲು ಮಾರ್ಗವಾಯಿತು. ಬ್ರಿಟಿಷ್‌ ಬಂಧು- -ರಾಷ್ಟಗಳಲ್ಲಿ ಭಾರತೀಯರಿಗೆ ಸಲ್ಲಬೇಕಾದ ಹಕ್ಕು

ಮನ್ನ ಣೆಗಳ ವಿಷಯವು ಈಗಲೂ ಇನ್ನೂ ಚರ್ಚೆಯಲ್ಲಿಯೇ ಉಳಿದಿದೆ. ಗೋಖಲೆಯವರ ಕಾಲದಿಂದೀಚೆಗೆ ಅದು ಕೆರಳಿ

ಎರದು ಪಕ್ಷಗಳವರ ಮನಸ್ಸುಗಳಲ್ಲಿಯೂ. ಉರಿಯನ್ನೆಬ್ಬಿಸಿದೆ. ಈ ಅತ್ಯುದ್ದೇಗದ ವಿವಾದದಲ್ಲಿ, ಹಿಂದೆ ಗೋಖಲೆಯವರು

ಮಾಡಿದ ಉಪನ್ಯಾಸಗಳು ಭಾರತೀಯರು ಈಗಲೂ ನೋಡತಕ್ಕವಾಗಿವೆ.