ಗೋಖಲೆಯವರನ್ನು ತಮ್ಮ ಮಂತ್ರಾಲೋಚಕ ಮಂಡಲಿಗೆ ಸೇರಿಸಿಕೊಳ್ಳಲು ಇಚ್ಚಿಸಿದರು. ಗೋಖಲೆಯವರು

ಅದಕ್ಕೊಪ್ಳಿದ್ದಿದ್ದರೆ ಆ ಪದವಿಗೆ ಹತ್ತಿದ ಭಾರತೀಯರಲ್ಲಿ ಅವರೇ ಮೊದಲನೆಯವ ರಾಗುತ್ತಿದ್ದರು. ಆದರೆ, ಯಾವಾಗಲೂ

ಪ್ರಜಾವರ್ಗೀಯರಾಗಿದ್ದುಕೊಂಡು ಸ್ಪತಂತ್ರವಾಗಿ ದೇಶಸೇವೆ ಮಾಡಬೇಕೆನ್ನುವುದೇ ಗೋಖಲೆಯವರ

ಮುಖ್ಯಾಶಯವಾಗಿದ್ದ ಕಾರಣ ಅವರು ಆ ಪದವಿಯನ್ನು ಬೇಡವೆನ್ನಬೇಕಾಯಿತು. ೧೯೧೪ರಲ್ಲಿ ಲಾರ್ಡ್‌ ಹಾರ್ಡಿಂಜ್‌

ಅವರೂ ಲಾರ್ಡ್‌ ಕ್ರೊ ಅವರೂ ಚಕ್ರವರ್ತಿಗಳವರಿಂದ ಕೆ.ಸಿ.ಐ.ಇ. ಬಿರುದನ್ನು ಗೋಖಲೆಯವರಿಗೆ ಕೊಡಿಸಲು

ಏರ್ಪಾಡು ಮಾಡಿದ್ದರು. ಆದರೆ ಯಾವ ಬಿರುದೂ ಇಲ್ಲದೆ ಸಾಮಾನ್ಯ ಪ್ರಜೆಯಂತೆ ಇರುವುದೇ ತಮಗೆ ಇಷ್ಟವೆಂದು

ಗೋಖಲೆಯವರು ಕೃತಜ್ಞಠಾ ಪೂರ್ವಕವಾಗಿ ವಿಜ್ಞಾಪಿಸಿ, ಆ ಪ್ರಶಸ್ತಿಯನ್ನು ಬೇಡವೆಂದರು.

ಒಂದು ದೈವಿಕವಾದ ತೇಜೋ ವಿಶೇಷವು ಯಾವಾಗಲೂ ತಮ್ಮನ್ನು ಎಡೆಬಿಡದೆ ಆವರಿಸಿಕೊಂಡಿರುತ್ತಿತ್ತೆಂದು

ಗೋಖಲೆಯವರು ನಂಬಿದ್ದರಂತೆ. ತಮ್ಮ ವೃತ್ತಿ ಪ್ರವೃತ್ತಿಗಳಿಗೂ ಸಂಕಲ್ಪ, ಸಮಾರಂಭಗಳಿಗೂ ಪ್ರೇರಕವೂ

ಮಾರ್ಗದರ್ಶಕವೂ ಆದದ್ದು ಆ ತೇಜಸ್ಸೇ ಎಂಬುದು ಅವರ ಭಾವನೆ. ಅದನ್ನು ನೋಡಿದರೆ ಈ ಕೆಳಗಿನ ಶ್ರೀಕೃಷ್ಣ ವಾಕ್ಯ

ಮನಸ್ಸಿಗೆ ಬರುತ್ತದೆ :

ಯದ್ಯದ್ವಿಭೂತಿಮತ್ಪತ್ಯಂ ಶ್ರೀಮದೂರ್ಜಿತಮೇವ ವಾ |

ತತ್ತದೇವಾವಗಚ್ಛ ತ್ದಂ ಮಮತೇಜೋಂಶ ಸಂಭವಂ ॥ ಭಗವದ್ಗೀತೆ, ೧೦-೪೦

[ಯಾವ ಯಾವ ವಸ್ತುವು ಮಹಿಮೆಯುಳ್ಳದಾಗಿ, ಕಾಂತಿಯುಳ್ಳುದಾಗಿ ಅಥವಾ ಬಲವುಳ್ಳುದಾಗಿ ಇರುವುದೋ

ಅವೆಲ್ಲವೂ ನನ್ನ ತೇಜಸ್ಸಿನ ಅಂಶದಿಂದ ಹುಟ್ಟಿದ್ದೆಂದು ತಿಳಿ]

ಗೋಖಲೆಯವರ ಜೀವಿತದ ಆಶಯಗಳಲ್ಲಿಯೂ ಕಾರ್ಯಗಳಲ್ಲಿಯೂ ಅಸಾಧಾರಣವಾದ ಮಹಿಮೆ ಕಾಂತಿ

ಬಲಗಳು ಕಾಣಬರುತ್ತವೆಯೆಂಬುದನ್ನು ಎಲ್ಲರೂ ಒಪ್ಪಿರುವರು.

ಗೋಖಲೆಯವರ ಮರಣದಿಂದ ಸಂಭವಿಸಿದ ನಷ್ಟವನ್ನೂ ದುಃಖವನ್ನೂ ಈ ದೇಶವು ಇದುವರೆಗೆ ಮರೆತಿಲ್ಲ;

ಎದುವರೆಗೂ ನಮ್ಮಲ್ಲಿ ಕೃತಜ್ಞಶಾ ಗುಣವು ಲುಪ್ತವಾಗದೆ ಇರುವುದೋ ಅದುವರೆಗೂ ಅದು ಮರೆಯಲಾರದು.

ಸ್ಪದೇಶೀಯರ ತೋಕವಂತಿರಲಿ ; ಸುಗುಣ ಸಂಪನ್ನರಾದ ವಿದೇಶೀಯರೂ ಆ ಶೋಕದಲ್ಲಿ ಭಾಗಿಗಳಾದರು. ಸಮಯಕ್ಕೆ

ತಕ್ಕ ಹಿತವಾಕ್ಯಗಳನ್ನು ಹೇಳುತ್ತಿದ್ದ ಆಪ್ತಮಿತ್ರನು ಮೃತಿಹೊಂದಿದವನೆಂದು ವೈಸ್‌ರಾಯ್‌ ಲಾರ್ಡ್‌ ಹಾರ್ದಿಂಜರು

ಸಾಮ್ರಾಜ್ಯ ಸಭೆಯಲ್ಲಿ ಶೋಕಿಸಿದರು. ಬ್ರಿಟಿಷ್‌ ಚಕ್ರವರ್ತಿಗಳವರು ತಮ್ಮ ಮನಃಪೂರ್ವಕವಾದ ಪರಿತಾಪವನ್ನು ಲೋಕಕ್ಕೆ

ವ್ಯಕ್ತಗೊಳಿಸಿದರು. ದಕ್ಷಿಣ ಆಫ್ರಿಕದಲ್ಲಿಯ ಯಾವ ಬಿಳಿಯ ಜನರನ್ನು ಗೋಖಲೆಯವರು ಪ್ರತಿಭಟಿಸಿದ್ದರೋ ಅವರ

ಮುಖ್ಯಾಧಿಕಾರಿಗಳೂ, ಬ್ರಿಟಿಷ್‌ ಚಕ್ರಾಧಿಪತ್ಯದ ಇತರ ಎಲ್ಲಾ ಭಾಗಗಳ ಪ್ರಮುಖ ಜನರೂ, ವಾರ್ತಾಪತ್ರಿಕೆಗಳವರೂ

ಗೋಖಲೆಯವರ ಅಕಾಲ ಮರಣದ ವಿಷಯದಲ್ಲಿ ಅತಿಶಯವಾದ ವ್ಯಸನವನ್ನು ತೋರ್ಪಡಿಸಿದರು. ಇಂಡಿಯಾದೇಶದ

ಮುಖ್ಯಮುಖ್ಯ ಸ್ಥಳಗಳಲ್ಲೆಲ್ಲಾ ಮಹಾಜನರ ಸಭೆಗಳು ನಡೆದು ದೇಶದ ನಷ್ಟವು ಎಷ್ಟು ದೊಡ್ಡದು, ದುಃಖವು ಎಷ್ಟು

ಆಳವಾದದ್ದು ಎಂಬುದನ್ನು ಪ್ರತ್ಯಕ್ಷಗೊಳಿಸಿದವು. ಅವರೊಡನೆ ಕೆಲಸಮಾಡಿ ಅವರ ಹಿರಿಮೆಯನ್ನರಿತಿದ್ದವರು ಅವರ

ಗುಣಾತಿಶಯಗಳನ್ನು ಕೀರ್ತಿಸಿದರು. ಗೋಖಲೆಯವರ ಪವಿತ್ರ ನಾಮವನ್ನು ಜನರ ಸ್ಮರಣೆಗೆ ತರುವುದಕ್ಕೋಸ್ಕರ ಅವರ

ಹೆಸರಿನಲ್ಲಿ ಸಭಾ ಭವನಗಳೂ, ವಿದ್ಯಾಶಾಲೆಗಳೂ, ಅವರ ಪ್ರತಿಮೆ ಭಾವಚಿತ್ರಗಳೂ ನಮ್ಮ ದೊಡ್ಡ ದೊಡ್ಡ

ಊರುಗಳಲ್ಲೆಲ್ಲಾ ಸ್ಥಾಪಿತವಾಗಿವೆ ; ಇನ್ನೂ ಆಗುತ್ತಿವೆ.

ಗೋಪಾಲ ಕೃಷ್ಣ ಗೋಖಲೆಯವರು ಈ ಲೋಕವನ್ನು ಬಿಟ್ಟಾಗ ದೇಶಕ್ಕುಂಟಾದ ನಷ್ಟವು ಎಷ್ಟು ದೊಡ್ಡದೆಂದು

ಅದಕ್ಕೆ ತೋರಿತ್ತೋ ಇಂದೂ ಹಾಗೆಯೇ ತೋರುತ್ತಿದೆ. ಬಗೆಬಗೆಯ ಸಲಹೆಗಳಿಂದಲೂ ಬಗೆಬಗೆಯ

ಉಪದೇಶಗಳಿಂದಲೂ ನಮ್ಮ ಮನಸ್ಸು ಡೋಲಾಯಮಾನವಾಗಿರುವ ಈ ಕಾಲದಲ್ಲಿ "ಆ ಮಹನೀಯರು

ಬದುಕಿದ್ದಿರಬಾರದಾಗಿತ್ತೆ ("ಅಂಥವರು ಇನ್ನೊಬ್ಬರು ಈಗ ಇರಬಾರದಾಗಿತ್ತೆ !” ಎಂದೆನಿಸುತ್ತದೆ. ಇದಕ್ಕೆ

ಕಾರಣವೇನೆಂದರೆ, ಗೋಖಲೆಯವರಲ್ಲಿ ಅನೇಕ ವಿಧದ ದೊಡ್ಡಗುಣಗಳು ಅಸಾಧಾರಣವಾದ ರೀತಿಯಲ್ಲಿ

ಸಮಗೂಡಿದ್ದದ್ದು

ಅವರಷ್ಟು ಜಾಣರಾದವರು ನಮ್ಮ ದೇಶದಲ್ಲಿ ಹುಟ್ಟಿಲ್ಲವೆಂದು ಯಾರೂ ಹೇಳುವುದಿಲ್ಲ. ಅವರಿಗಿಂತ

ವಿದ್ಯಾವಂತರಾದವರು ಯಾರೂ ನಮ್ಮಲ್ಲಿಲ್ಲವೆಂದು ಯಾರೂ ವಾದಿಸಲಾರರು. ಅವರ ದೇಶಾಭಿಮಾನವು

ಅತರರಿಗಿಲ್ಲವೆಂದು ತಿಳಿಯಲಾಗುವುದಿಲ್ಲ. ಸಾಹಸದಲ್ಲಿಯೂ ಉತ್ಪಾಹದಲ್ಲಿಯೂ ಅವರನ್ನು ಮೀರಿಸಿದವರು ನಮ್ಮಲ್ಲಿಲ್ಲದೆ

ಅಲ್ಲ. ಸ್ವಾರ್ಥತ್ಯಾಗದಲ್ಲಿಯೂ ಅವರಿಗೆ ಸಮನಾದವರನ್ನು ನಾವು ಕಾಣದೆ ಇಲ್ಲ. ವಾಗ್ಮಿತೆಎ, ಚತುರತೆ, ಸಾಮರ್ಥ್ಯ,

ಲೋಕಾನುಭವ, ವೈರಾಗ್ಯ-ಇವೆಲ್ಲವುಗಳಲ್ಲಿಯೂ ಅವರಷ್ಟು ಪ್ರಸಿದ್ಧರಾದವರೂ, ಅವರಿಗಿಂತ ಪ್ರಸಿದ್ಧರಾಗತಕ್ಕವರೂ,

ಎಷ್ಟೋ ಮಂದಿ ಇರಬಹುದು. ಆದರೂ ಮೇಲುನೋಟಕ್ಕೆ ವಿರುದ್ಧಗಳೆಂದು ಕಾಣುವ ಅನೇಕ ಗುಣಾಂಶಗಳು ಅವರಲ್ಲಿ

ಏಕತ್ರ ಒಟ್ಟುಗೂಡಿದ್ದಂತೆ ಒಟ್ಟುಗೂಡಿರುವುದು ಮತ್ತೆಲ್ಲಿಯೂ ಈಗ ಕಾಣಬರುತ್ತಿಲ್ಲ.

ಒಂದು ಮಹಾಕಾರ್ಯವನ್ನು ಸಾಧಿಸಬೇಕಾದರೆ ಪ್ರಾಯಶಃ ಪರಸ್ಪರ ಮಿಳಿತವಾಗದ ಗುಣಗಳು ಸಾಧಕನಲ್ಲಿ

ಮಿಳಿತವಾಗಿರಬೇಕಾಗುತ್ತವೆ. ಅವನಲ್ಲಿ ಉತ್ಸಾಹವಿರಬೇಕು. ತಾಳ್ಮೆಯೂ ಆರಬೇಕು; ಇವೆರಡೂ ಸಾಮಾನ್ಯವಾಗಿ

ಕಲೆತಿರುವ ಗುಣಗಳಲ್ಲ. ಧೈರ್ಯವಿರಬೇಕು, ಚಮತ್ಕಾರವೂ ಆರಬೇಕು; ಸಾಮಾನ್ಯವಾಗಿ ಅವೆರಡೂ ಒಟ್ಟಿಗೆ

ಇರುವುದಿಲ್ಲ. ತೀವ್ರ ನಿಶ್ಚಯವಿರಬೇಕು, ದೂರಾಲೋಚನೆಯೂ ಇರಬೇಕು: ಇವೆರಡೂ ಬೆರೆತಿರುವ ಗುಣಗಳಲ್ಲ ಹೆಚ್ಚಾಗಿ

ಸಂಪಾದಿಸಬೇಕೆಂಬ ಆತೆಯಿರಬೇಕು. ಅದರ ಜೊತೆಗೆ ಸಾಧ್ಯಸಾಧ್ಯ ವಿವೇಚನೆಯೂ ಇರಬೇಕು; ಇವೂ ಒಟ್ಟುಗೂಡತಕ್ಕ

ಗುಣಗಳಲ್ಲ. ಹೀಗೆ ಕಾರ್ಯಕಾರಿಗಳಾದ ನಾನಾ ಗುಣಗಳು ಅನ್ಯೋನ್ಯ ಬಾಧಕಗಳಾಗಿ ಕಾಣುತ್ತವೆ. ಇಂಥ ವಿವಿಧ ಗುಣ

ವಿವಿಧ ಶಕ್ತಿಗಳನ್ನೆಲ್ಲ ವೃದ್ಧಿಪಡಿಸಿಕೊಂಡು ಅವುಗಳನ್ನು ಪರಸ್ಪರ ಹದ್ದಿನಲ್ಲಿಯೂ ಬೆಳೆಸಿಕೊಂಡು ಅವುಗಳಲ್ಲೊಂದರಿಂದ

ಇನ್ನೊಂದಕ್ಕೆ ಹಾನಿ ಬಾರದೆ ಸಹಾಯ ದೊರೆಯುವ ರೀತಿಯಲ್ಲಿ ಅವುಗಳನ್ನು ಜೋಡಿಸಿ ಉಪಯೋಗಿಸುವುದು

ಎಲ್ಲಕ್ಕಿಂತ ದೊಡ್ಡದಾದ ಗುಣ ಅಥವಾ ಶಕ್ತಿ ಈ ಯೋಜಕಶಕ್ತಿಯನ್ನು ಗೋಖಲೆಯವರು ಅನ್ಯಾದ್ಭಶವಾದಷ್ಟು

ಪಡೆದುಕೊಂಡಿದ್ದರು.

ಹಾಗಿದ್ದದ್ದರಿಂದಲೇ ಅವರನ್ನು "ತಮ್ಮ ಮೂಗಿಗೆ ನೇರವಾಗಿ ಮಾತನಾಡಿಕೊಳ್ಳತಕ್ಕವರು” ಎಂದು ಕರೆಯಲು

ಯಾರಿಗೂ ಕಾರಣ ದೊರೆತಿರಲಿಲ್ಲ. ಕಕ್ಷಿಗಳೂ ಹಟಗಳೂ ಪ್ರಬಲವಾಗಿರುವ ಈ ದಿನಗಳಲ್ಲಿ ನಾವು ವಿಶೇಷವಾಗಿ

ಜ್ಞಾಪಕದಲ್ಲಿಟ್ಟುಕೊಳ್ಳಬೇಕಾದ ತತ್ತ್ವವೊಂದು ಅವರ ನಡತೆಯಲ್ಲಿ ಚೆನ್ನಾಗಿ ತೋರಬರುತ್ತಿತ್ತು.

ಮನುಷ್ಯನ ಆಲೋಚನೆ ಕ್ರಿಯೆಗಳಲ್ಲಿ ಸಂಪೂರ್ಣವಾಗಿ ಸರಿಯಾದದ್ದೂ, ಏನೇನೂ ಸರಿಯಲ್ಲದ್ದೂ. ಯಾವುದೂ

ಆರುವುದಿಲ್ಲ. ನಮ್ಮ ಎಲ್ಲ ವ್ಯಾಜ್ಯ ವ್ಯವಹಾರಗಳಲ್ಲಿಯೂ ಗುಣದೋಷಗಳೆರಡೂ ಸಂವಿಶ್ರಿತಗಳಾಗಿರುತ್ತವೆ. ಯಾವ

ವಿವಾದದಲ್ಲಿಯೂ ನ್ಯಾಯವೆಂಬುದು ಸಂಪೂರ್ಣವಾಗಿ ಒಂದೇ ಕಡೆ ಇರುವುದಿಲ್ಲ: ಒಂದು ಕಡೆ ಅದು ಸ್ವಲ್ಪ

ಹೆಚ್ಚಾಗಿರಬಹುದು. ಮತ್ತೊಂದು ಕಡೆ ಕಡಮೆಯಾಗಿರಬಹುದು. ಅಷ್ಟೇ. ಹಾಗೆಯೇ ಕಾರ್ಯಸಾಧನೆಯ ರೀತಿಗಳನ್ನು

ವಿಚಾರಮಾಡುವಾಗಲೂ ಸಂಪೂರ್ಣವಾಗಿ ಅನುಕೂಲವಾದ ದಾರಿಯು ಒಂದೂ ಸಂಪೂರ್ಣವಾಗಿ ಪ್ರತಿಕೂಲವಾದ

ದಾರಿಯು ಮತ್ತೊಂದೂ ಕಾಣಬರುವುದಿಲ್ಲ. ಒಂದು ದಾರಿಯಲ್ಲಿ ಅನುಕೂಲ್ಯಗಳು ಮತ್ತೊಂದು ದಾರಿಯಲ್ಲಿರುವುದಕ್ಕಿಂತ

ಸ್ವಲ್ಪ ಹೆಚ್ಚಾಗಿರಬಹುದು : ಅಷ್ಟೇ. ಹೀಗಿರುವುದರಿಂದ, ಮನುಷ್ಯ ಪ್ರಯತ್ನಗಳನ್ನು ಕುರಿತು ಮಾತನಾಡುವಾಗ ಒಂದು

ಪಕ್ಷವೆಲ್ಲ ಸರಿ,ಮತ್ತೊಂದು ಪಕ್ಷವೆಲ್ಲ ತಪ್ಪು ಎಂದು ಹಿಡಿವಾದ ಮಾಡಲಾಗುವುದಿಲ್ಲ ಪಕ್ಷ ಪ್ರತಿಪಕ್ಷಗಳವರು

ಒಬ್ಬರಿಂದೊಬ್ಬರು ಗ್ರಹಿಸಬೇಕಾದ ಅಂಶಗಳು ಯಾವಾಗಲೂ ಇದ್ದೇ ಇರುತ್ತದೆ. ನಾವು ಹೇಳುವುದನ್ನು ನಮ್ಮ

ಪ್ರತಿವಾದಿಗಳು ಅಂಗೀಕರಿಸಬೇಕೆಂದು ನಾವು ಹೇಗೆ ಆಶೆಪಡುತ್ತೇವೋ ಹಾಗೆಯೇ ನಮ್ಮ ಪ್ರತಿವಾದಿಗಳು ಹೇಳುವುದರಲ್ಲಿ

ನಮ್ಮ ಪರ್ಯಾಲೋಚನೆಗೆ ಬರಬೇಕಾದ ಭಾಗಗಳೂ ಒಂದೆರಡಾದರೂ ಇದ್ದುವೆಂಬುದನ್ನು ನಾವು ಮರೆಯಬಾರದು.

ಹೀಗೆ, ನಮ್ಮ ಚರ್ಚೆಗಳ ವಿಷಯಗಳನ್ನು ಅನೇಕ ಮುಖಗಳಿಂದ ನೋಡಿ, ಪಕ್ಷ ವಿಪಕ್ಷಗಳ ದೃಷ್ಟಿಯಿಂದ

ವಿಮರ್ಶೆಮಾಡುವುದು ಪ್ರಾಮಾಣಿಕ ಪದ್ಧತಿ. ಸತ್ಯವನ್ನು ವಿಶದವಾಗಿ ತಿಳಿಯಬೇಕಾದರೆ, ಆ

ಶೋಧನಪದ್ಧ್ಭತಿಯನ್ನನುಸರಿಸಬೇಕು. ಗೋಖಲೆಯವರು ಹಾಗೆ ನಡೆಯುತ್ತಿದ್ದರು. ಆದದ್ದರಿಂದಲೇ ಅವರು ಯಾವ

ವಿಷಯದಲ್ಲಿಯೂ, ತೀಕ್ಷ್ಣಮತವನ್ನ ಹಿಡಿಯುತ್ತಿರಲಿಲ್ಲ. ಕೂಡಿದ ಮಟ್ಟಿಗೂ ಸರ್ವಸಮ್ಮತವಾದ ಮಾರ್ಗದಲ್ಲಿ

ಹೋಗಬೇಕೆಂಬುದು ಅದರ ತಾತ್ಪರ್ಯ. ಸಾರ್ವಜನಿಕ ಕಾರ್ಯಗಳಿಗೆ ಕೈಹಾಕುವವರು ರಾಗ ದ್ವೇಷಗಳಿಗೆ

ಎಡೆಕೊಡಬಾರದೆಂಬ ನೀತಿಯು ಸರ್ವದಾ ಅವರ ನೆನಪಿನಲ್ಲಿದ್ದದ್ದರಿಂದ, ಅವರು ಸ್ವಪಕ್ಷದ ಲೋಪಗಳನ್ನು

ಮರೆಮಾಚುತ್ತಿರಲಿಲ್ಲ ; ಪರಪಕ್ಷದ ಯೋಗ್ಯತೆಯನ್ನು ಅಲ್ಲಗಳೆಯುತ್ತಿರಲಿಲ್ಲ : ತಮ್ಮ ವಾಕ್ಯವೇ ವೇದವಾಕ್ಯವೆಂದು

ಭಾವಿಸುತ್ತಿರಲಿಲ್ಲ : ಅನ್ಯರ ಮಾತಿನಲ್ಲಿರಬಹುದಾದ ಯುಕ್ತಿಯನ್ನು ಅಲಕ್ಷ್ಯಮಾಡುತ್ತಿರಲಿಲ್ಲ. ಇದರಿಂದ ಅವರಿಗೆ ಮುಷ್ಕರ

ಮಾರ್ಗದವರ ವಿಶ್ವಾಸವು ದುರ್ಲಭವಾಯಿತು. ಅವರು ಹಟವಾದಿಗಳಲ್ಲ. ಕಾರ್ಯಸಾಧಕರು. ದೇಶಕಾರ್ಯ

ಸಾಧನೆಯಲ್ಲಿ ವೈಯುಕ್ತಿಕವಾದ (ಎಂದರೆ ನಮನಮಗೆ ಸ್ವಂತವಾದ) ಹಟಗಳಿಗೆ ಸ್ಥಳವಿರಬಾರದೆಂಬುದನ್ನು

ಗೋಖಲೆಯವರು ಚೆನ್ನಾಗಿ ತೋರಿಸಿದ್ದಾರೆ.

ಅವರು ಯಾವ ಕಾರ್ಯಕ್ಕೆ ತೊಡಗಿದರೂ ಅದರಲ್ಲಿ ಜವಾಬ್ದಾರಿಯ ಬುದ್ಧಿಯಿಂದ ಪ್ರವರ್ತಿಸುತ್ತಿದ್ದ ರೆಂಬುದಕ್ಕೆ

ಅನೇಕ ನಿದರ್ಶನಗಳನ್ನು ನೋಡಿರುತ್ತೇನೆ. ಇತರರಿಗೆ ಸಲಹೆ ಸೂಚನೆಗಳನ್ನು ಕೊಡುವುದರಲ್ಲಿ ಅವರು ತಾವೇ ಆ

ಇತರರ ಸ್ಥಾನದಲ್ಲಿದ್ದರೆ ಹೇಗೆ ನಡೆಯಲಾಗುತ್ತಿತ್ತೋ ಅದನ್ನು ಪರ್ಯಾಲೋಚಿಸಿ ಆಮೇಲೆ ಮಾತನಾಡುತ್ತಿದ್ದರೇ

ಹೊರತು, ಕಾಲ ದೇಶ ವರ್ತಮಾನಗಳನ್ನು ಮರೆತು ಪೂರ್ವಾಪರಗಳನ್ನು ವಿಚಾರಿಸದೆ, ಸಾಧಕ ಬಾಧಕಗಳನ್ನು ಗಣಿಸದೆ

ಮಾತನಾಡುತ್ತಿರಲಿಲ್ಲ. ಲಾರ್ಡ್‌ ವಿಲ್ಲಿಂಗ್‌ಡನ್‌ರವರಿಗಾಗಿ ರಾಜ್ಯವ್ಯವಸ್ಥಾ ಸಂಸ್ಕಾರಗಳನ್ನು ಕುರಿತು ನಿರೂಪ ಬರೆಯಿಸುವ

ಕಾಲದಲ್ಲಿ, ಅವರು ತಾವೇ ಆ ಸಂಸ್ಕಾರಗಳ ವಿಷಯದಲ್ಲಿ ಪಾರ್ಲಿಮೆಂಟಿಗೆ ಉತ್ತರಹೇಳಬೇಕಾಗಿದ್ದ ಮಂತ್ರಿಯಾಗಿದ್ದಿದ್ದರೆ,

ಯಾವ ರೀತಿ ನಡೆಯ ಬಹುದಾಗಿತ್ತೋ, ಅದನ್ನು ಯೋಚಿಸಿ ನೋಡಿಕೊಂಡೇ ಆ ಸಂದೇಶವನ್ನು ಬರೆಯಿಸಿದರೆಂದು

ಹಿಂದೆ ಹೇಳಿದೆ. ಈ ಉತ್ತರ ಭಾರವಾಹಿಯಾದ ಬುದ್ಧಿಯು ಅವರ ಎಲ್ಲಾ ವಿಷಯಗಳಲ್ಲಿಯೂ ಆಕ್ಷೇಪಣೆಗಳಲ್ಲಿಯೂ

ಕಂಡು ಬರುತ್ತಿದ್ದುದರಿಂದಲೇ ಅದರ ಪ್ರತಿವಾದಿಗಳೂ ಅವರ ಮಾತಿಗೆ ಗೌರವ ತೋರಬೇಕಾಗುತ್ತಿತ್ತು. "ನಾನೇ ರಾಜ್ಯ

ಕೋಶಾಧ್ಯಕ್ಷನಾಗಿದ್ದಿದ್ದರೆ” ಎಂಬ ಹೆಸರಿನ ಉಪನ್ಯಾಸವೊಂದನ್ನು ಅವರು ಒಂದು ಸಂದರ್ಭದಲ್ಲಿ ತಮ್ಮ ದೇಶಸೇವಕ

ಸಂಘದಲ್ಲಿ ಕೊಟ್ಟು, ಸರಕಾರದ ಆಯವ್ಯಯ ಕ್ರಮದ ನ್ಯೂನಾಧಿಕ್ಯಗಳನ್ನು ವಿಮರ್ಶೆಮಾಡಿ, ಆಗಿಗೆ ಸಾಧ್ಯವೂ

ಆಪೇಕ್ಷಣೀಯವೂ ಆಗಿದ್ದ ಮಾರ್ಪಾಟುಗಳನ್ನು ವಿವರಿಸಿದ್ದರು.