ಗೋಖಲೆಯವರು ತಮ್ಮ ಕಷ್ಟ ಕಾರ್ಪಣ್ಯಗಳನ್ನು ಆತರರಿಗೆ ಹೇಳಿಕೊಳ್ಳದೆ, ತಮ್ಮೊಳಗೆ ತಾವೇ ಸದ್ಗುಮಾಡದೆ

ಅನುಭವಿಸುತ್ತಿದ್ದರು. ಇದಕ್ಕೆ ವಾಚಾ ಅವರು ಒಂದು ನಿದರ್ಶನವನ್ನು ಕೊಟ್ಟಿರುವರು. ಗೋಖಲೆಯವರು ಮೊದಲನೆಯ

ಸಾರಿ ಇಂಗ್ಲೆಂಡಿಗೆ ಪ್ರಯಾಣಮಾಡುತ್ತಿದ್ದಾಗ ದಾರಿಯಲ್ಲಿ ಕೆಲೇ ಎಂಬ ಸ್ಥಳದಲ್ಲಿ ಅಕಸ್ಮಾತ್ತಾಗಿ ಅವರಿಗೆ ಎದೆಯಮೇಲೆ

ಒಂದು ಬಲವಾದ ಪೆಟ್ಟು ತಗುಲಿತು. ಅದರ ನೋವು ಸಹಿಸಲಾರದಷ್ಟಾಗಿದ್ದರೂ ಆ ಸಂಗತಿಯನ್ನು ಅವರು ಯಾರಿಗೂ

ಹೇಳಲಿಲ್ಲ. ಎರಡು ಮೂರು ದಿನಗಳಲ್ಲಿ ಲಂಡನ್‌ ಪಟ್ಟಣವನ್ನು ಸೇರುವ ವೇಳೆಗೆ ಆ ನೋವು ಇನ್ನೂ ಹೆಚ್ಚಾಗಲು, ಆಗ

ಅವರು ಅದನ್ನು ಗೋಪ್ಯವಾಗಿ ಅಲ್ಲಿದ್ದ ವಾಚಾ ಅವರಿಗೆ ಕಿವಿಯಲ್ಲುಸುರಿದರು. ಆಮೇಲೆ ವಾಚಾ ಅವರೂ,

ದಾದಾಭಾಯಿ ನವರೋಜಿಯವರೂ ಇಬ್ಬರೂ ಸೇರಿ ಸಮರ್ಥರಾದ ಒಬ್ಬ ವೈದ್ಯರನ್ನು ಕರೆಯಿಸಿದರು. ಅವರು

ಗೋಖಲೆಯವರ ದೇಹವನ್ನು ಪರೀಕ್ಷಿಸಿ, ಅದು ಬಹು ಅಪಾಯಕರವಾದ ಏಟೆಂದು ಹೇಳಿ. ಅದಕ್ಕೆ ತಕ್ಕ ಚಿಕಿತ್ಸೆ

ಮಾಡಿದರು. ಆಗ ಗೋಖಲೆಯವರಿಗೆ ಮಾಡಬೇಕಾಗಿದ್ದ ಸೇವೆ ಸತ್ಕಾರಗಳನ್ನು ಮಿಸೆಸ್‌ ಕಾಂಗ್ರೀವ್‌ ಎಂಬ ಸಾದ್ವಿಯು

ಮಾಡುತ್ತಿದ್ದಳು. ಆಕೆಯಲ್ಲಿ ಗೋಖಲೆಯವರು ತಮ್ಮ ತಾಯಲ್ಲಿ ನಡೆದುಕೊಂಡಂತೆ ನಡೆದುಕೊಳ್ಳುತ್ತಿದ್ದರು. ಇದನ್ನು ಕಂಡ

ಮಿತ್ರರು ಅವರಿಗೆ "ಕಾಂಗ್ರೀವ್‌ ತಾಯಿಯ ಕಂದುಬಣ್ಣದ ಕೂಸು" ಎಂಬ ಹೆಸರನ್ನಿಟ್ಟು ಪರಿಹಾಸ ಮಾಡುತ್ತಿದ್ದರಂತೆ.

ಗೋಖಲೆಯವರು ಚಿಂತಿಸುವ ಮತ್ತು ಶ್ರಮಪಡುತ್ತಿರುವ ಸ್ವಭಾವದವರಾದರೂ ಅವರು ನಗುಮುಖವಿಲ್ಲದೆ,

ವಿನೋದಸಲ್ಲಾಪಗಳಿಲ್ಲದೆ ಇದ್ದವರಲ್ಲ. ಅವರು ಮೊದಲನೆಯ ಸಲ ಇಂಗ್ಲೆಂಡಿನಲ್ಲಿದ್ದಾಗ ಆಕ್ಸ್‌ಫರ್ಡ್‌ ಮತ್ತು ಕೇಂಬ್ರಿಡ್ಜ್‌

ವಿಶ್ವವಿದ್ಯಾಪೀಠಗಳ ವಿದ್ಯಾರ್ಥಿಗಳು ದೋಣಿ ನಡೆಯಿಸುವುದರಲ್ಲಿ ಷೋಟಾಹೋಟಿ ಆಡುವುದನ್ನು ನೋಡಬೇಕೆಂದು

ಕುತೂಹಲಪಟ್ಟರಂತೆ. ಆ ದೋಣಿಯ ಸ್ಪರ್ಧೆ ವರ್ಷೇ ವರ್ಷೇ ನಡೆಯತಕ್ಕದ್ದಾಗಿ, ಸಾವಿರಾರು ಮಂದಿ

ನೋಟಕರನ್ನಾಕರ್ಷಿಸುತ್ತ, ಪ್ರಸಿದ್ಧವಾಗಿದ್ದರೂ, ಅದುವರೆಗೆ ೪೨ವರ್ಷಗಳ ಹಿಂದಿನಿಂದ ಲಂಡನ್ನಿನಲ್ಲಿ ವಾಸವಾಗಿದ್ದ

ದಾದಾಭಾಯಿ ನವರೋಜಿಯವರು ಆ ನೋಟವನ್ನು ಒಂದು ಸಲವೂ ನೋಡಿರಲಿಲ್ಲ. ಇದನ್ನು ಗೋಖಲೆಯವರು

ಕೇಳಿ ಆಶ್ಚರ್ಯಪಟ್ಟು ಆ ಮಹನೀಯರು ಮಾಡಿದ್ದ ಸ್ಪಸುಖತ್ಯಾಗವನ್ನೂ ಆತ್ಮಸಂಯಮವನ್ನೂ ವ್ರತನಿಷ್ಠೆಯನ್ನೂ

ಶ್ಲಾಘಿಸಿ, ಅವರ ಬಳಿಗೆ ಹೋಗಿ ತಮಗೋಸ್ಕರವಾದರೂ ಅವರು ಆ ನೋಟವನ್ನು ನೋಡಲು ಬರಬೇಕೆಂದು

ಕೇಳಿಕೊಂಡರು. ನವರೋಜಿಯವರು ಅದಕ್ಕೆ ಸಂತೋಷದಿಂದ ಒಪ್ಪಲು, ಅವರೂ ವಾಚಾ ಅವರೂ

ಗೋಖಲೆಯವರೊಡನೆ ಆ ಬಾಲ ನಾವಿಕ ಸ್ಪರ್ಧೆಯನ್ನು ನೋಡಿ ಬಂದರು. ಅದನ್ನು ನೋಡುವ ಕಾಲದಲ್ಲಿ

ಗೋಖಲೆಯವರು ತಾವೇ ಆ ಸ್ಪರ್ಧೆಯಲ್ಲಿ ಸೇರಿದ್ದಿದ್ದರೆ ಹೇಗೋ ಹಾಗೆ ಉತ್ಸಾಹ ಸಂಭ್ರಮಗಳನ್ನು ತೋರಿದರಂತೆ.

ಗೋಖಲೆಯವರಿಗೆ ಆಟಗಳಲ್ಲಿ ಆಸಕ್ತಿಯೇನೂ ಕೊಂಚವಾಗಿರಲಿಲ್ಲ. ಅವರು ಇಸ್ಪೀಟು, ಚದುರಂಗ-ಈ

ಆಡಗಳಲ್ಲಿ ಗಟ್ಟಿಗರಾಗಿದ್ದರು. ಒಂದು ಸಲ ಅವರೂ ಪರಾಂಜಪೆಯವರೂ ಒಟ್ಟಿಗೆ ಹದಿನಾಲ್ಕು ಘಂಟೆಗಳ ಕಾಲ

ನಿಲುಗಡೆಯಿಲ್ಲದೆ ಇಸ್ಪೀಟು ಆಡುತ್ತಿದ್ದರಂತೆ. ಬಿಲಿಯರ್ಡ ಎಂಬ ಮೇಜುಗೋಲಿಯಾಟವೂ ಗೋಖಲೆಯವರಿಗೆ ಬಹು

ಇಷ್ಟವಾಗಿತ್ತು. ಅದನ್ನು ಕಲಿಯುವ ಹೊಸತಿನಲ್ಲಿ ಅವರು ಪ್ರತಿದಿನವೂ ಅನೇಕ ಘಂಟೆಗಳನ್ನೂ ಅದರ ಅಭ್ಯಾಸದಲ್ಲಿ

ಕಳೆಯುತ್ತಿದ್ದರಲ್ಲದೆ, ಕೆಲವು ತಿಂಗಳ ಕಾಲ ಒಂದು "ಬಿಲಿಯರ್ಡ್ಸ್‌'ಮೇಜನ್ನು ಬಾಡಿಗೆಗೆ ತೆಗೆದುಕೊಂಡಿದ್ದರಂತೆ.

ಸಾಯಂಕಾಲದ ವೇಳೆ ಬೈಲಿನಲ್ಲಿ ಕೂತಾಗ ಅವರು ಆಕಾಶದ ಮೇಲೆ ದೃಷ್ಟಿಯನ್ನೂ ಅಲ್ಲಿ ಯಾವ ಮೂರು ನಕ್ಷತ್ರಗಳು

ಬಿಲಿಯರ್ಡ್ಸ್‌ ಗುಂಡುಗಳ ಸ್ಥಾನದಲ್ಲಿವೆ, ಅವನ್ನು ಹೇಗೆ ಹೇಗೆ ಹೊಡೆದರೆ ಅವು ಹೇಗೆ ಹೇಗೆ ಓಡಬಹುದು-ಎಂದು

ಮನಸ್ಸಿನಲ್ಲಿ ಗುಣಾಕಾರ ಹಾಕಿಕೊಳ್ಳುತ್ತಿದ್ದರಂತೆ. ಅವರ ಎಡಗೈ ಹೆಬ್ಬೆರಳು ಯಾವುದೋ ಒಂದು ಕಾರಣದಿಂದ

ಊನವಾದ ಮೇಲೆ ಅವರು ಆ ಆಟವನ್ನಾಡಲು ಆಗುತ್ತಿರಲಿಲ್ಲವಾದರೂ ಇತರರು ಅದನ್ನಾಡುತ್ತಿದ್ದರೆ ಅದನ್ನು

ನೋಡುವುದರಿಂದ ಸಂತೋಷಪಡುತ್ತಿದ್ದರು. ಅವರು ಟೆನ್ನಿಸ್‌ ಎಂಬ ಚೆಂಡಾಟವನ್ನೂ ಆಡಬಲ್ಲವರಾಗಿದ್ದರು.

"ನಮ್ಮವರು ಎಂಥಾ ಭೋಜನ ರಸಿಕರು | ಶ್ರೀಖಂಡವನ್ನು ತಿನ್ನುವ ಸಂಭ್ರಮದಲ್ಲಿ ಮಹಾರಾಷ್ಟರು (ಪೇಷ್ಟೆಗಳು)

ತಮ್ಮ ಸಾಮ್ರಾಜ್ಯ ಹೋಗುವುದನ್ನೂ ಲಕ್ಷಮಾಡಿದವರಲ್ಲ'- ಎಂದು ಗೋಖಲೆಯವರು ತಮ್ಮವರ ಊಟದ

ಪರಿಠವಣೆಯನ್ನು ತಮಾಷೆಮಾಡುತ್ತಿದ್ದರಂತೆ. ಆದರೆ. ಪರಿಹಾಸ ವಿನೋದಗಳಲ್ಲಿ ಅವರು ಯಾರನ್ನೂ

ನೋಯಿಸುತ್ತಿರಲಿಲ್ಲ. ಮತ್ತು ಮರ್ಯಾದೆ ಮೀರಗೊಡಿಸುತ್ತಿರಲಿಲ್ಲ. ಒಂದಾನೊಂದು ಸಂದರ್ಭದಲ್ಲಿ, ವೈಸ್‌ರಾಯವರ

ಶಾಸನ ಸಭೆಯಲ್ಲಿ ಗೋಖಲೆಯವರು ಇದ್ದಾಗ, ಆ ಸಭೆಯ ಒಬ್ಬ ಮಹಮ್ಮದೀಯ ಸದಸ್ಯರು

ಭಾಷಣಮಾಡುವುದಕ್ಕೆಂದು ನಿಂತು, ತಪ್ಪುತಪ್ಪಾಗಿ ಇಂಗ್ಲೀಷು ಮಾತನಾಡಿದರಂತೆ. ಅಲ್ಲಿ ಅಧಿಕಾರಪಕ್ಷದ ಸದಸ್ಯರಾಗಿ

ಕುಳಿತಿದ್ದ ಯೂರೋಪಿಯನ್ನರೆಲ್ಲರೂ ಅದನ್ನು ನೋಡಿ ಮುಸಿನಗುನಕ್ಕರು.

ಆಗ ಪ್ರಜಾಪಕ್ಷದವರಾಗಿ ಅಲ್ಲಿ ಕುಳಿತಿದ್ದ ಭಾರತೀಯರಲ್ಲಿ ಕೆಲವರು ಆ ಅಧಿಕಾರಿಗಳೊಡನೆ ಸೇರಿ ಗಟ್ಟಿಯಾಗಿ

ನಗಲಾರಂಭಿಸಿದರಂತೆ. ಇದಕ್ಕಾಗಿ ಗೋಖಲೆಯವರು ತುಂಬಾ ಅಸಮಾಧಾನಪಟ್ಟುಕೊಂಡು, ಕೂಡಲೆ ಹೊರಗೆ ಬಂದು

ಒಳಗೆ ನಕ್ಕಿದ್ದ ಸ್ಪದೇಶೀಯರನ್ನು ಕರೆಸಿಕೊಂಡು, ಅವರು ಹಾಗೆ ಮಾಡಿದ್ದು ಯೋಗ್ಯವಲ್ಲವೆಂದೂ, ಆ ಮಹಮ್ಮದೀಯ

ಸದಸ್ಯನು ಸ್ವಚ್ಛವಾದ ಇಂಗ್ರಿಷನ್ನರಿಯದ ಮಾತ್ರದಿಂದ ಅವನ ಯೋಗ್ಯತೆಯು ಕಡಿಮೆಯಾಗಲಿಲ್ಲವೆಂದೂ, ಅವನು

ಹೇಗಿದ್ದರೂ ಭಾರತೀಯನೇ ಅಗಿದ್ದ ಕಾರಣ ಆತನನ್ನು ಅಧಿಕಾರಿಗಳಾದ ವಿದೇಶೀಯರ ಪರಿಹಾಸಕ್ಕೆ ಬಿಟ್ಟುಕೊಡುವುದು

ತಮಗೇ ಗೌರವವಲ್ಲವೆಂದು ಬುದ್ಧಿವಾದ ಹೇಳಿದರಂತೆ.

ತಮಗೆ ಪ್ರತಿವಾದಿಗಳಾದವರ ವಿಷಯದಲ್ಲಿಯೂ ಗೋಖಲೆಯವರು ಬಹು ಗೌರವದಿಂದ ನಡೆದುಕೊಳ್ಳುತಿದ್ದರು.

ತಮ್ಮ ಪ್ರತಿಕಕ್ಷಿಯ ವಿಷಯದಲ್ಲಿ ಯಾರಾದರೂ ಅಗೌರವದ ಮಾತನ್ನು ಉಪಯೋಗಿಸಿದ್ದು ಅವರಿಗೆ ಕೇಳಿಬಂದಾಗ

ಕೂಡಲೆ ಅದನ್ನು ತಡೆದು, ಯಾವುದಾದರೊಂದು ರೀತಿಯಲ್ಲಿ ದೇಶಸೇವೆ ಮಾಡುತ್ತಿರುವವರ ಹೆಸರನ್ನೆತ್ತಲು ಯಾವ

ಸೇವೆಯನ್ನೂ ಇನ್ನೂ ಮಾಡದೆ ಇರುವವರಿಗೆ ಬಾಯೇ ಇಲ್ಲವೆಂದು ಹೇಳಿ ಬುದ್ಧಿ ಕಲಿಸುತ್ತಿದ್ದರು.

ಯಾವ ಕೆಲಸಕ್ಕೆ ಹೊರಟರೂ ಅವರು ತದೇಕಾಯತ್ತ ಚಿತ್ತರಾಗಿರುತ್ತಿದ್ದರು ಎಂಬುದಕ್ಕೆ ಅನೇಕ ದೃಷ್ಟಾಂತಗಳನ್ನು

ಮೇಲೆ ನೋಡಿದ್ದೇವೆ. ಒಂದು ಸಲ ಲ್ಯಾಟಿನ್‌ ಭಾಷೆಯನ್ನು ಕಲಿಯಬೇಕೆಂಬ ಪ್ರವೃತ್ತಿ ಅವರಿಗೆ ಉಂಟಾಯಿತಂತೆ.

ತತ್‌ಕ್ಚಣವೇ ಅದಕ್ಕೆ ಬೇಕಾದ ಪುಸ್ತಕಗಳಿಗಾಗಿ ಅವರು ಕಾಗದ ಬರೆದರು. ಆದರೆ ಅದಕ್ಕಿಂತ ಎಷ್ಟೋ ಮುಖ್ಯವಾದ

ಇತರ ಕಾರ್ಯಗಳು ಅನೇಕವಾಗಿದ್ದ ಕಾರಣ ಆ ಯೋಚನೆಯನ್ನು ಮೂಲೆಗೊತ್ತಬೇಕಾಯಿತು.

ಆ ಕಾಲದ ಕಾಂಗ್ರೆಸ್‌ ಮುಖಂಡರ ಪೈಕಿ ಗೋಖಲೆಯವರಂತೆ ಅನ್ಯ ಮತಸ್ಥರ ವಿಶ್ವಾಸ ನಂಬಿಕೆಗಳಿಗೆ

ಪಾತ್ರರಾಗಿದ್ದವರು ಮತ್ತಾರೂ ಇರಲಿಲ್ಲ. ಈ ದೇಶದ ನಾನಾ ಮತ ನಾನಾ ಜಾತಿಗಳವರು ಒಟ್ಟುಗೂಡಿ ಜನ್ಮಭೂಮಿಯ

ದೃಷ್ಟಿಯಿಂದ ಏಕೀಭವಿಸಿದ ಹೊರತು ಜನಪದ ಸಭೆಯ ಉದ್ದೇಶ ಸಾಧನೆಯೂ, ದೇಶವು ಉದ್ಧಾರವಾಗುವ ಆಶೆಯೂ

ಇಲ್ಲವೆಂಬುದನ್ನು ಅವರು ಎಂದೂ ಮರೆತಿರಲಿಲ್ಲ. ಐಕಮತ್ಯ ಸಂಪಾದನೆಗೋಸ್ಕರ ಹಿಂದೂಗಳು ಮಹಮ್ಮದೀಯರಿಗೆ

ಕೆಲವು ಹಕ್ಕುಗಳನ್ನು ಬಿಟ್ಟುಕೊಟ್ಟರೂ ಅದು ನಪ್ಪವಲ್ಲ; ಅವರನ್ನು ಜನಪದ ಸಭೆಗೆ ತಂದು ಉಳಿಸಿಕೊಳ್ಳಲು

ಏನುಬೇಕಾದರೂ ಕೊಡಬಹುದು ಎಂಬುದು ಅವರ ವಾದ. ಆದದ್ದರಿಂದಲೇ ಗೋಖಲೆಯವರನ್ನು ಮಹಮ್ಮದೀಯರೂ

ತಮ್ಮ ಪ್ರತಿನಿಧಿಯೆಂದು ಒಪ್ಪಿಕೊಳ್ಳುತ್ತಿದ್ದರು. ಜನಪದ ಸಭೆಯಲ್ಲಿಯೂ, ರಾಜ್ಯಜೀವನಕ್ಕೆ ಸಂಬಂಧಪಟ್ಟ

ಪ್ರಜಾಸಂಸ್ಥೆಗಳಲ್ಲಿಯೂ ಅಧಿಕಾರಸ್ಥಾನಗಳಲ್ಲಿಯೂ ಮಹಮ್ಮದೀಯರು ಎಷ್ಟೆಷ್ಟು ಮಾತ್ರ ಇರಬೇಕು-ಎಂಬುದನ್ನು

ನಿಷ್ಕರ್ಜೆಮಾಡಿ, ಆ ಮತದವರನ್ನು ಸಮಾಧಾನಗೊಳಿಸಲು ತ್ರಮಪಟ್ಟವರಲ್ಲಿ ಗೋಖಲೆಯವರು ಅತಿ ಮುಖ್ಯರು.

ಗೋಖಲೆಯವರು ತಿಲಕರಂತೆಯೇ ಸ್ಪರಾಜ್ಯವಾದಿಯಾಗಿದ್ದರೆಂದು ಹಿಂದೆ. ತಿಳಿಸಿದೆ. ಅವರಿಬ್ಬರೂ

ಮಹಾರಾಷ್ಟ್ರದವರು : ಒಂದೇ ಜಾತಿಯವರು ; ಇಬ್ಬರೂ ಪರಸ್ಪರ ಸ್ನೇಹಗೌರವವುಳ್ಳವರು ಇಬ್ಬರೂ ದೇಶಹಿತವನ್ನೆ

ಸ್ಪಹಿತವೆಂದು ಭಾವಿಸಿದ್ದವರು. : ಇಬ್ಬರೂ ನೀತಿಸೂಕ್ಷ್ಮವನ್ನರಿತವರು ಇಬ್ಬರೂ ಒಂದೇ ರಾಜಕೀಯ

ತತ್ತ್ವವನ್ನವಲಂಬಿಸಿದವರು. ಹೀಗೆ ಬಹುವಿಧಗಳಲ್ಲಿ ಅವರು ಸಮಾನಧರ್ಮವುಳ್ಳವರಾಗಿದ್ದರೂ, ಕಾರ್ಯಸಾಧನೆಗಾಗಿ

ಅವರು ಬೇರೆ ಬೇರೆ ದಾರಿಗಳನ್ನು ಅನುಸರಿಸುತ್ತಿದ್ದರೆಂಬುದು ಬಹುಶಃ ಎಲ್ಲರಿಗೂ ತಿಳಿದ ವಿಷಯ. ಆ ದಾರಿಗಳಲ್ಲಿ

"ಅದು ತಪ್ಪು, ಇದು ಸರಿ, ಅದುಮೇಲು, ಇದು ಕೀಳು” ಎಂದು ತಾರತಮ್ಯ ವಿಚಾರ ಮಾಡುವುದು ಅಸಂಗತ. ಎರಡು

ರಾಜ್ಯಗಳಲ್ಲಿ ಒ೦ದರಿಂದೊಂದಕ್ಕೆ ಅನ್ಯಾಯ ನಡೆಯದಂತೆ ನೋಡಿಕೊಳ್ಳುವುದಕ್ಕೆ ಶೂರನಾದ ಸೇನಾಪತಿಯು

ಮುಖ್ಯವೋ ? ಯುಕ್ಕಿವಂತನಾದ ರಾಯಭಾರಿಯು ಮುಖ್ಯವೋ 7- ಎಂದರೆ , ಇಬ್ಬರೂ ಮುಖ್ಯವೆಂದು

ಹೇಳಬೇಕಾಗುವುದೇ ವಿನಾ ಒಬ್ಬರು ಹೆಚ್ಚು ಒಬ್ಬರು ಕಡಮೆಯೆಂದು ಹೇಳಲಾಗುವುದಿಲ್ಲ. ಅದೇ ರೀತಿಯಾಗಿ ಸ್ಪದೇಶದ

ಸ್ವಾತಂತ್ರ್ಯವನ್ನು ಅನ್ಯದೇಶದ ಕೈಯಿಂದ ಬಿಡಿಸಿಕೊಳ್ಳಲು ಆ ಪರಮೋದ್ದೇಶನೊಂದರಲ್ಲಿಯೇ ದೃಷ್ಟಿಯಿಟ್ಟು, ಪ್ರತಿವಾದಿ

ಭಯಂಕರನಾಗಿ ನಿಲ್ಲುವ ವೀರನೂ ಆ ಉದ್ದೇಶವನ್ನು ಸ್ವಲ್ಪ ಸ್ವಲ್ಪವಾಗಿ ಸಾಧಿಸಬಲ್ಲ ಉಪಾಯಶಾಲಿಯೂ ಇಬ್ಬರೂ

ಅವಶ್ಯಕ. ಗೋಖಲೆಯವರು ಎರಡನೆಯ ಬಗೆಯವರು. ಬಲವದ್ದಿರೋಧವನ್ನು ಬೆಳೆಯಿಸದೆ, ಯುಕ್ತಿಯಿಂದ ನಡೆದು,

ಪ್ರಕೃತ ವಿಷಯಕ್ಕೆ ಹೆಚ್ಚು ಗಮನಕೊಟ್ಟು, ಸದ್ಯಃ ಸಮಯೋಚಿತವಾದ ತಿದ್ದುಪಾಟುಗಳನ್ನು ಮಾತ್ರ ಸಾಧಿಸಿ-ಈ ರೀತಿ

ಕ್ರಮೇಣ ಮುಂದುವರೆಯುವುದು ಗೋಖಲೆಯವರ ಪಡ್ಧತಿ. ಒಬ್ಬ ಪುರಾತನ ಕವಿಯು ಹೇಳಿರುವ ವರ್ಣನೆಯು ಅವರ

ವಿಷಯದಲ್ಲಿ ಚೆನ್ನಾಗಿ ಅನ್ವಯಿಸುತ್ತದೆ.:

ನರಪತಿ ಹಿತಕರ್ತಾ ದ್ವೇಷ್ಯತಾಂ ಯಾತಿ ಲೋಕೇ ।

ಜನಪದ ಹಿತಕರ್ತಾ ತ್ಯಜ್ಯತೇ ಪಾರ್ಥಿವೇನ ॥

ಆತಿ ಮಹತಿ ವಿರೋಧೇ ವಿದ್ಯಮಾನೇ ಸಮಾನೇ ।

ನೃಪತಿ ಜನಪದಾನಾಂ ದುರ್ಲಭಃ ಕಾರ್ಯಕರ್ತಾ॥

[ರಾಜನಿಗೆ ಒಳ್ಳೆಯದನ್ನು ಮಾಡುವವನು ಲೋಕದ ಜನರ ದ್ವೇಷಕ್ಕೆ ಗುರಿಯಾಗುತ್ತಾನೆ ; ಜನರಿಗೆ ಒಳ್ಳೆಯದನ್ನು

ಮಾಡುವವನು ರಾಜನಿಂದ ತ್ಯಜಿಸಲ್ಪಡುತ್ತಾನೆ. ಹೀಗೆ ರಾಜ ಪ್ರಜೆಗಳಿಗೆ ಪರಸ್ಪರ ಮಹತ್ತರವಾದ ವಿರೋಧವಿರುವಲ್ಲಿ,

ಅವರಿಬ್ಬರಿಗೂ ಹಿತಕರವಾದ ಕಾರ್ಯಶಾಲಿ ದೊರೆಯುವುದು ಕಷ್ಟ]

ಗೋಖಲೆಯವರು ಅಂಥ ಕಾರ್ಯ ಚತುರರಾಗಿದ್ದರು.