ಗೋಖಲೆಯವರು ದಕ್ಷಿಣ ಆಫ್ರಿಕದಿಂದ ಹಿಂದಿರುಗುವ ವೇಳೆಗೆ ಮತ್ತೊಂದು ಕಠಿಣ ಪ್ರಸಂಗವು ಅವರಿಗೆ ಇಲ್ಲಿ ಸಿದ್ಧವಾಗಿತ್ತು. ಅದು ಕಾಂಗ್ರೆಸ್ಸಿನ ಸಂಬಂಧವಾದದ್ದು. ೧೯೦೬,-೦೭,-೦೮ನೆಯ ವರ್ಷಗಳಲ್ಲಿ ಗೋಖಲೆಯವರು ಆ ಸಭೆಯ ಮುಖ್ಯ ಕಾರ್ಯದರ್ಶಿಯಾಗಿದ್ದರು. ಅಂದಿಗೆ ಕೆಲವು ಕಾಲದ ಹಿಂದಿನಿಂದ ಆ ಸಂಸ್ಥೆ ಯೊಳಗೆ ಎರಡು ಕಕ್ಸಿಗಳಾಗಿದ್ದವು : ಮಿತವೇಗಿ (ಮಾಡರೇಟ್‌)ಗಳದು ಒಂದು, ಅತಿವೇಗಿ (ಎಕ್ಸ್‌ಟ್ರೀಮಿಸ್ಟ್‌) ಗಳದು ಇನ್ನೊಂದು (ಪುಟ ೧೪೯) ಅವರಿಬ್ಬರ ಪರಮೋದ್ದೇಶವೂ ವಸ್ತುತಃ ಒಂದೇ : ತಮ್ಮ ದೇಶವು ಬ್ರಿಟಿಷ್‌ ಚಕ್ರಾಧಿಪ ತ್ಯದಲ್ಲಿ ಸ್ವತಂತ್ರವೂ

ಸರ್ವಸ ಮಾನವೂ. ಆದ ಅಂತರ್ಗತ ರಾಷ್ಟ್ರವಾಗಿ, ಸ್ವರಾಜ್ಯವನ್ನು ಪಡೆದಿರಬೇಕೆನ್ನುವುದು, ಆದರೆ ಆ "ಉದ್ದೇಶವನ್ನು ಸಾಧಿಸುವುದಕ್ಕಾಗಿ ಅನುಸರಿಸಬೇಕಾದ ಮಾರ್ಗಗಳ "ವಿಷಯದಲ್ಲಿಯೂ ಉಪೋಸಜೇಕಾದ ಕರಣ ಉಪಕರಣಗಳ ವಿಷಯದಲ್ಲಿಯೂ ಎರಡು ಕಕ್ಷಿಗಳವರಿಗೂ ಭಿನ್ನಾಭಿಪ್ರಾಯಗಳಿದ್ದವು. ಈ ಸ್ಪಷ್ಟ ಸಂಗತಿಯ ಜೊತೆಗೆ, ಉಭಯ ಕಕ್ಸಿಗಳಲ್ಲಿಯೂ ಕೆಲಕೆಲ ಮಂದಿಯಲ್ಲಿ ವೈಯಕ್ತಿಕವಾದ ಅಸಹನೆ. ಅಸೂಯೆಗಳು ಗೂಢವಾಗಿದ್ದುಕೊಂಡು, ಮನಸ್ತಾಪಗಳನ್ನು ಬೆಳಿಸಿದ್ದವೆಂದು ಯಥಾರ್ಥವನ್ನರಿತವರು ಹೇಳುತ್ತಾರೆ. ಅಂತೂ ಇಂತೂ ಆ ಎರಡು ಕಕ್ಸಿಗಳ ವೈಮನಸ್ಯವು ೧೯೦೭ ರಲ್ಲಿ ಉಲ್ಬಣಾವಸ್ಥೆಗೆ ಬಂದು, ಜನಪದ ಮಹಾಸಭೆಯನ್ನು ಎರಡಾಗಿ ಒಡೆಯಿಸಿತು. ಅತಿವೇಗ ಪಕ್ಷದವರು ಆಗ ತಮ್ಮ ಮುಖಂಡರಾದ ಬಾಲಗಂಗಾಧರ ತಿಲಕರನ್ನುನುಸರಿಸಿ, ಆ ಸಂಸ್ಥೆಯನ್ನು ಬಿಟ್ಟು ಹೊರಕ್ಕೆ ನಡೆದರು. ಆಮೇಲೆ ಕೆಲವು ವರ್ಷ ಅವರು ಅದಕ್ಕೆ ಹಿಂದಿರುಗಿ ಬರುವ ಸೂಚನೆ ಹೆಚ್ಚಾಗಿ ತೋರಲಿಲ್ಲ. ೧೯೧೪ ರಲ್ಲಿ ತಿಲಕರವರು ಆರು ವರ್ಷದ ಕಾರಾಗೃಹವಾಸವನ್ನು ಮುಗಿಸಿಕೊಂಡು ಬಂದರು. ಆಗ ಹೇಗಾದರೂ ಮಾಡಿ ಕಾಂಗ್ರೆಸ್ಸಿನೊಡನೆ ಪುನಃ ಸೇರಿದರೇನೇ ತಮ್ಮ ಜೀವಿತೋದ್ದೇಶವು ನೆರವೇರುವುದೆಂದೂ, ಅನ್ಯಥಾ ಅದು ಸುಲಭವಲ್ಲವೆಂದೂ ಅವರಿಗೆ ತೋರಿತು. ಅದರಂತೆ ಮಿತವೇಗ ಪಕ್ಷದೊಡನೆ "ರಾಜಿ" ಮಾಡಿಕೊಳ್ಳಲು ತಾವು ಇಷ್ಟಪಟ್ಟಿರುವುದಾಗಿ ಅವರು ಸೂಚಿಸಿದರು. ಇದರ ಜೊತೆಗೆ ಇನ್ನೂ ಒಂದೆರಡು ಸಂದರ್ಭಗಳು ಸೇರಿದುವು. "ಮಾರ್ಬೇ- ಮಿಂಟೋ ರಾಜ್ಯ ಪರಿಷ ಕರಣಗಳು ಒಂದು ಕಡೆಯೂ, ಅಧಿಕಾರಿ ವರ್ಗದ ಕೋಪ ವಿಜೃಂಭಣೆಯು ಇನ್ನೊಂದು ಕಡೆಯೂ ಸಾಗುತ್ತಿದ್ದುವು. ಪ್ರಜಗಳಿಗೆ ಸುಖ ಶಾಂತಿಗಳನ್ನು ಸಂಪಾದಿಸಿ ಕೊಡಲು ಆ ಪರಿಷ್ಕಾರಗಳು ಸಾಲದೆಹೋದವೆಂಬುದು ಕಿಪ್ರದಲ್ಲಿಯೇ . ಗೊತ್ತಾಯಿತು. ರಾಜ್ಯಭೃತ್ಯರ ದರ್ಪವನ್ನು ಹದ್ದಿನಲ್ಲಿಡು ವುದಕ್ಕೂ, ಪ್ರಜಾಪ್ರಾಬಲ್ಯವನ್ನು ಸಾಧಿಸುವುದಕ್ಕೂ, ಪುನಃ ರಾಜ್ಯಾಂಗಕ್ಕೆ ಸಂಸ್ಕಾರಗಳನ್ನು ಮಾಡಿಸುವುದು ಅವಶ್ಯಕವಾಯಿತು. ಮಹಾಜನರ ಅಭಿಪ್ರಾಯವು ಈ ರೀತಿ ಬೆಳೆಯುತ್ತಿರುವ ವೇಳೆಗೆ ಸರಿಯಾಗಿ, ಯೂರೋಪು ಖಂಡದಲ್ಲಿ ಮಹಾಯುದ್ಧವು ಪ್ರಾರಂಭವಾಗಲು, ಅದರ ಒಂದು ಪರಿಣಾಮ ಫಲವಾಗಿ ಬ್ರಿಟಿಷ್‌ ಚಕ್ರಾಧಿಪ ಪತ್ಯ ದೊಳಗಣ ನಾನಾ ಉಪರಾಷ್ಟಗಳ ರಾಜಕೀಯ ಸ್ಥಿತಿಗತಿಗಳು ಮಾಪ ೯ಟ್ಜಾವೆಂಬ ಆತೆಯು ತಲೆದೋರಿತು. ಹೀಗೆ ಹೊಸ ರಾಜ್ಯ ಸಂಸ್ಕಾರಗಳನ್ನು ಬಯಸಜೇಕಾದ ಅವಶ್ಯಕತೆಯೂ ಅದಕ್ಕೆ ತಕ್ಕ ಸಮಯಾನುಕೂಲವೂ ಎರಡೂ ಸೇರಿದ್ದಾಗ, ದೇಶೀಯರು ಅನೇಕ ಮುಖರಾಗಿರದೆ ಐಕಮತ್ಯನಿಂದ ನಿಲ್ಲುವುದೇ ರಾಭಕರವೆಂದು ಎಲ್ಲರಿಗೂ ಕಂಡು ಬಂತು. ಈ ದೃಷ್ಟಿಯಿಂದ, ಮಿತವೇಗ ಪಕ್ಷದವರು ಮೇಲೆ "ಹೇಳಿದ ಅತಿವೇಗ ಪ್ರಮುಖರ ರಾಜೀ” ಪ್ರಯುಕ್ತವಾದ

ಸೂಚನೆಗೆ ಆದರದಿಂದ ಕಿವಿಗೊಟ್ಟರು. ಅದಕ್ಕೆ ಸರಿಯಾಗಿ ಅನಿಬೆಸೆಂಟ್‌ ಅಮ್ಮನವರೂ ಇತರ ಮಿತ್ರರು ಕೆಲವರೂ ಉಭಯ ಕಕ್ಸಿಗಳಿಗೂ ಮಧ್ಯಸ್ಥ ರಾಗಿ ನಿಂತು 'ರಾಯಭಾರ' ಮಾಡಲು ಉದ್ಯುಕ್ತರಾದರು ಅವರ ಮುಖಾಂತರ ಉಭಯ ಪಕ್ಷಗಳವರಿಗೂ 'ರಾಜಿ'ಯ' “ಎರ್ಪಾಟಿನ ವಿಷಯದಲ್ಲಿ ಚರ್ಚೆಗಳು ಉಪಶ್ರಮವಾದುವು. ಆ ಚರ್ಚೆಗಳಲ್ಲಿ ಪರಸ್ಪರ ಮರ್ಮೋದ್ಧಾಟನೆಗಳು ಮರಳಿ ಆರಂಭಿಸಿದುವು. ಹಳೆಯ ಹೊಟ್ಟೇಕಿಚ್ಚೂ, ಮರೆತುಹೋಗಿದ್ದ ಮನಸ್ತಾಪವೂ ಮರಳಿ ಎದ್ದು ಉರಿಯಲು ಮೊದಲಾಯಿತು. ಇಂಥ ವಿವಾದಗಳಲ್ಲಿ ದೊಡ್ಡ ದೊಡ್ಡವರು ಪರಸ್ಪರ ನಯಗಂಭೀರಗಳಿಂದ ನಡೆಯಬೇಕೆಂದಿದ್ದರೂ, ಅಂಥವರ ಸುತ್ತಮುತ್ತಲಿರುವ ಅನುಯಾಯಿಗಳು ಸಣ್ಣ ಅಂತಸ್ತಿನ ಜನರಾದಕಾರಣ, ಇವರು ಸಣ್ಣ ಸಣ್ಣ ಗರ್ವ ಮತ್ನರಗಳಿಗೆ ವಶರಾಗಿ, ತಮ್ಮ ಕ್ಟುದ್ರ ವಚನಗಳಿಂದ ಆ ಬೆಂಕಿಯುರಿಗೆ ತುಪ್ಪ ಸುರಿಯುವುದು ಅಪರೂಪವಲ್ಲ. ಈ ದಾರುಣವಾದ ವಾಕ್ಕಲಹದ ಪರಿಣಾಮವು ಗೋಖಲೆಯವರಿಗೆ ಸಂತಾಪ ಜಿಗುಪ್ಪೆಗಳನ್ನು ಉಂಟುಮಾಡುವುದಾಯಿತು. ಈ ವೇಳೆಗೆ ಅವರಿಗೆ ೪೮ ವರುಷ ವಯಸ್ಸಾಗಿತ್ತು ಅದರಲ್ಲಿ ೧೮ ವರ್ಷಗಳು ಬಡತನ ವಿದ್ಯಾತುರತೆಗಳಲ್ಲಿ ಕಳೆಯಲ್ಪಟ್ಟಿದ್ದವು ; ೩೦ ವರ್ಷಗಳು ದೇಶಾಟನೆಯಲ್ಲಿಯೂ ಸಂತತ ಬುದ್ಧಿಕಾರ್ಯದಲ್ಲಿಯೂ ಕಳೆಯಲ್ಪಟ್ಟಿದ್ದುವು. ಅವರು ಇಂಡಿಯಾ ದೇಶದ ಎಲ್ಲ ಭಾಗಗಳಲ್ಲಿಯೂ ನಾಲ್ಕಾರು ಸಲ ಸಂಚಾರ ಮಾಡಿದ್ದರು ; ಆಂಗ್ಲೆಂಡು ಮೊದಲಾದ ವಿದೇಶಗಳಿಗೂ ಅನೇಕಾವರ್ತಿ ಪ್ರಯಾಣಮಾಡಿದ್ದರು. ಸ್ವಾಭಾವಿಕವಾಗಿ ಅಷ್ಟೇನೂ ಪರಿಪುಷ್ಟಾಂಗರಲ್ಲದೆ, ದ್ರವ್ಯಾನುಕೂಲತೆಯ ವಿಷಯದಲ್ಲಿ ಎಷ್ಟು ಮಾತ್ರವೂ ಭಾಗ್ಯ ಶಾಲಿಗಳಾಗಿರದೆ, ಅವಿಚ್ಛಿನ್ನವಾದ ಚಿಂತೆಗೆ ಮನಸ್ಸುಕೊಟ್ಟು ಬಾಳಿದವರ ದೇಹವು, ಪದೇ ಪದೇ ಯಾತಾಯಾತಾಕ್ಕೆ ಸಿಕ್ಕಿದರೆ, ಅದು ಇನ್ನಷ್ಟು ಬೇಗ ದುರ್ಬಲವಾಗುವುದು ಆಶ್ಚರ್ಯವೇನೂ ಅಲ್ಲ. ಗೋಖಲೆಯವರ ಅಂಸ್ತ್ವಭಾವವೂ ಅತಿ ಮೃದುವಾದದ್ದಲ್ಲವೆ ? ಶರೀರವೂ ಮನಸ್ಸೂ ಹೀಗೆ ಮೆತ್ತಗಾಗಿ ಅಶಕ್ತ ಸ್ಥಿತಿಯಲ್ಲಿದ್ದಾಗ, ಕಾಂಗ್ರೆಸ್‌ ಸಂಬಂಧದ ದುಸ್ತಹ ವಿವಾದವು ಅವರಿಗೆ ಮತ್ತಷ್ಟು ವ್ಯಥೆಯನ್ನೂ ಆಯಾಸವನ್ನೂ

ಉಂಟುಮಾಡಿತು. ಪ್ರತ್ಯರ್ಥಿಗಳು ಹೇಳಿಕೊಳ್ಳುತ್ತಿದ್ದ ಅತಿಕಥೆಗಳಿಗೂ ಮಿಥ್ಯಾಪವಾದಗಳಿಗೂ ತಕ್ಕಂತೆ ಪ್ರತ್ಯುತ್ತರ ಕೊಡುವ

ಕ್ಷೇಶತವೂ, ಜನಪದ ಮಹಾಸಭೆಗೆ ಅತಿವೇಗ ಪಕ್ಷದವರನ್ನು ಯಾವ ರೀತಿ ಸೇರಿಸಿಕೊಂಡರೆ ಅವರಿಂದ ಅದಕ್ಕೆ

ಅಪಾಯಬಾರದೆ. ಅದರ ಪರಮೋದ್ದೇಶಕ್ಕೆ ಹಾನಿಯಾಗದೆ, ಅದರ ಸಾಧನೆಯು ಮತ್ತಷ್ಟು ಚೆನ್ನಾಗಿ ಆದೀತು-ಎಂಬ

ಪ್ರಶ್ನೆಯ ಪ್ರಯಾಸವೂ ಗೋಖಲೆಯವರ ಮನಸ್ಸನ್ನು ಆಕ್ರಮಣ ಮಾಡಿದ್ದ ಕಾಲದಲ್ಲಿ ಅವರಿಗೆ ಮೃತ್ಯುವು

ಸನ್ನಿಹಿತವಾಯಿತು.

೧೯೧೫ನೆಯ ಇಸವಿಯ ಫೆಬ್ರುವರಿ ೧೨ನೆಯ ತಾರೀಖು ಶುಕ್ರವಾರ ಪೂನಾ ಪಟ್ಟಣದಲ್ಲಿಯ ದೇಶ ಸೇವಕ ಸಂಘದ

ಮಂದಿರದಲ್ಲಿ ಮ॥ ಗಾಂಧಿಯವರನ್ನು ಬಹುಮಾನಿಸುವುದಕ್ಕಾಗಿ ಒಂದು ಸಂತೋಷ ಕೂಟ ಸೇರಿತ್ತು. ಗೋಖಲೆಯವರಿಗೆ

ಆ ಸಾಯಂಕಾಲವೇ ಮೂರ್ಛೆ ಬಂದಂತಾಯಿತು. ಅವರು ಬೇಗನೆ ಚೇತರಿಸಿಕೊಂಡರಾದರೂ ಅದರಿಂದ ವೈದ್ಯರ

ಮನಸ್ಸಿಗೆ ಭೀತಿ ತೋರಿತು. ಆ ವೇಳೆಗೆ ಸುಮಾರು ಎರಡು ವರ್ಷದ ಹಿಂದಿನಿಂದಲೂ ಗೋಖಲೆಯವರು

ಅನಾರೋಗ್ಯದಲ್ಲಿಯೇ ಇದ್ದರು. ಬಹು ದಿನಗಳಿಂದ ಅವರು ಬಹುಮೂತ್ರವ್ಕಾ ಧಿಗೆ ಸಿಕ್ಕಿ ಬಡವಾಗಿದ್ದರು. ಅದು ಈಗ

ಉಲ್ಬಣಾವಸ್ಥೆಗೆ ಬಂದಿತ್ತು. ಆದರೂ ದಿನಚರಿಯ ಕೆಲಸ ಯಥಾ ಪ್ರಕಾರ ನಡೆಯುತ್ತಿತ್ತು. ಗ೭ನೆಯ ತಾ। ಬುಧವಾರ ರಾತ್ರಿ

ಅವರು ಒಂದು ಮುಖ್ಯವಾದ ರಾಜ್ಯಸಂಸ್ಕಾರ ನಿರೂಪವನ್ನು ರಹಸ್ಯವಾಗಿ ಹೇಳಿ ಬರೆಯಿಸಿದರು.

ಮಾರ್ದೇ-ಮಿಂಟೋ ಸುಧಾರಣೆಗಳು ಆದ ಒಂದೆರಡು ವರ್ಷಗಳೊಳಗಾಗಿಯೇ ಪುನಃ ರಾಜ್ಯವ್ಯವಸ್ಥೆಗೆ ಸಂಸ್ಕಾರಗಳು

ನಡೆಯಬೇಕಾದದ್ದರ ಅವಶ್ಯಕತೆ ಕಂಡುಬಂದಿತ್ತೆಂಬ ಸಂಗತಿಯನ್ನು ಮೇಲೆ ನೋಡಿದೆವಷ್ಟೆ ? ಪ್ರಸಕ್ತ ಸಮಯದಲ್ಲಿ

ಬೊಂಬಾಯಿ ಗವರ್ನರಾಗಿದ್ದ ಲಾರ್ಡ್‌ ವಿಲ್ಲಿಂಗ್‌ಡನ್‌ ಅವರು ಕೆಲವು ದಿನಗಳ ಹಿಂದೆ ಗೋಖಲೆಯವರನ್ನು ಕಂಡಿದ್ದು-

ಯಾವ ಯಾವ ಪರಿಷ್ಕಾರಗಳನ್ನು ನಡಸುವುದು ಭಾರತೀಯರ ಸಮಾಧಾನಕ್ಕೆ ಸದ್ಯಃ ಅತ್ಯಂತಾವಶ್ಯಕ ?-ಎಂದು

ರಹಸ್ಯದಲ್ಲಿ ಕೇಳಿದ್ದರು. ಅದಕ್ಕೆ ಉತ್ತರವಾಗಿ, ಗೋಖಲೆಯವರು ಆಗಿನ ಸಂದರ್ಭಗಳನ್ನೆಲ್ಲ ಲಕ್ಷ ಕ ತೆಗೆದುಕೊಂಡ ಎಷ್ಟುಮಟ್ಟಿನ ಸಂಸ್ಕಾರಗಳನ್ನು ನಡೆಯಿಸುವುದು ಪ್ರಜಾವರ್ಗದವರ ದೃಷ್ಟಿಯಿಂದ ಆಗಿಗೆ ಅವಶ್ಯಕ ಎಂಬುದನ್ನು ಮಾತ್ರವೇ ಅಲ್ಲದೆ, ಎಷ್ಟುಮಟ್ಟಿನ ಸಂಸ್ಕಾರಗಳನ್ನು ನಡಸುವುದು ಅ ಕಾಲದ ಅಧಿಕಾರಿವರ್ಗದ ದೃಷ್ಟಿಯಿಂದ ಸಾಧ್ಯ ಎಂಬುದನ್ನೂ

ಪರ್ಯಾಲೋಚಿಸಿ, ಲಾರ್ಡ್‌ ವಿಲ್ಲಿಂಗ್‌ಡನ್‌ ರವರೊಬ್ಬರ ಉಪಯೋಗಕ್ಕೋಸ್ಕರವಾಗಿ ಮಾತ್ರ ಮೇಲೆ ಹೇಳಿದ

ರಹಸ್ಯನಿರೂಪವನ್ನು ಬರೆಯಿಸಿ, ಅದರ ಒಂದು ಪ್ರತಿಯನ್ನು ತಮ್ಮ ಮಿತ್ರರಾದ ಆಗಾಖಾನ್‌ರವರಿಗೂ ಮತ್ತೊಂದನ್ನು

ಹಿರಿಯರಾದ ಸರ್‌ ಫೆರೋಜ್‌ ಷಾ ಮೇತಾ ಅವರಿಗೂ ಸಮಯಬಂದಾಗ ಆಲೋಚಿಸುವುದಕ್ಕೆಂದು

ಕಳುಹಿಸಿದರು.[ಆಗಾಖಾನ್‌ರವರ ಕೋರಿಕೆಯಂತೆ ಲಂಡನ್ನಿನ 'ಟೈಮ್ಸ್‌” (ಖುಟಭಿ) ಪತ್ರಿಕೆಯು ತನ್ನ ೧೫-೮-೧೯೧೭ರ

ಸಂಚಿಕೆಯಲ್ಲಿ ಗೋಖಲೆಯವರ ಚರಮನಿರೂಪವನ್ನು ಪ್ರಕಟಗೊಳಿಸಿದ್ದಲ್ಲದೆ, ಅದನ್ನು ಒಂದು ಅಗ್ರಲೇಖನದಲ್ಲಿ

ಪ್ರಶಂಸಿಸಿತು.] ಆ ನಿರೂಪದ ವಿಷಯದಲ್ಲಿ, ಅದು ಪ್ರಜಾದೃಷ್ಟಿಯೊಂದರಿಂದಲೇ ಅಲ್ಲದೆ, ಕಾರ್ಯಭಾರವನ್ನು ವಹಿಸಿದ

ಮಂತ್ರಿಯ ದೃಷ್ಟಿಯಿಂದಲೂ ಸಹ ಬರೆಯಲ್ಪಟ್ಟದ್ದು, ಮತ್ತು ಐರೋಪ್ಯ ಮಹಾಯುದ್ಧದ ಪರಿಣಾಮಗಳು ಸ್ಪಷ್ಟವಾಗಿ

ಕಾಣಬರುವುದಕ್ಕೆ ಮುಂಚೆ ಬರೆಯಲ್ಪಟ್ಟಿದ್ದು-ಎಂಬೆರಡ೦ಶಗಳನ್ನು ನಾವು ನೆನಪಿನಲ್ಲಿಡಬೇಕು. ಆಗಿನ ಆ ಸಣ್ಣ ಮಿತ

ಸಂದರ್ಭಕ್ಕಾಗಿ ಮಾಡಿದ ಸಲಹೆಗಳು ಅಂದಿನಿಂದ ಮುಂದಿನ ವಿಶೇಷವಾದ ಜನಪ್ರಬುದ್ಧ ಸ್ಥಿತಿಗೆ ಅನ್ವಯಿಸಬೇಕೆಂದು

ಗೋಖಲೆಯವರೇ ಹೇಳುತ್ತಿರಲಿಲ್ಲ.

ಅವರು ಗುರುವಾರ (೧೮-೨-೧೯೧೫) ಅನೇಕ ಇತರ ಕಾಗದಗಳನ್ನು ಬರೆಯಿಸಿದರು. ಶುಕ್ರವಾರ ಪ್ರಾತಃಕಾಲ ಅವರ

ಮನಸ್ಸಿಗೇ ಸ್ವಲ್ಪ ಭೀತಿ ತೋರಿತು. ಕೂಡಲೇ ತಮ್ಮ ಸೋದರಿಯರನ್ನೂ ಕುವರಿಯರೀರ್ವರನ್ನೂ, ಆತರ ಬಂಧು

ಮಿತ್ರರನ್ನೂ ಕರೆಯಿಸಿ, ಹೇಳಬೇಕಾಗಿದ್ದದ್ದನ್ನು ಹೇಳಿ, ಪ್ರಯಾಣೋನ್ಮುಖರಾದರು. ರಾತ್ರಿ ಒಂಭತ್ತು ಘಂಟೆಯ

ಸಮಯದಲ್ಲಿ ಹತ್ತಿರದಲ್ಲಿದ್ದೊಬ್ಬಾತನಿಗೆ

"ಅಷ್ಟು ದಿನವೂ ಇಲ್ಲಿಯ ವಿನೋದವನ್ನು ನೋಡಿದ್ದಾಯಿತು ; ಇನ್ನು ಅಲ್ಲಿಯದನ್ನು ನೋಡ ಹೋಗುತ್ತೇನೆ.”

ಎಂದು ಹೇಳಿ, ಆನಂದನಾಮ ಸಂವತ್ಹರ ಫಾಲ್ಗುಣ ಶುದ್ಧ ಷಷ್ಠಿಯ (೧೯ನೆಯ. ಫೆಬ್ರುವರಿ ೧೯೧೫ ರಾತ್ರಿ ೧೧

ಘಂಟೆ ೧೦ ನಿಮಿಷದ ವೇಳೆಗೆ, ತಮ್ಮ ೪೯ನೆಯ ವರ್ಷದಲ್ಲಿ, ಶಾಂತಭಾವದಿಂದ ದೇಹವನ್ನು. ಬಿಟ್ಟರು.

ಅದಕ್ಕೆ ಕೆಲವು ದಿನ ಹಿಂದೆ, ತಮ್ಮೆ ಮಿತ್ರರೂ ವಿಚ್ಞಾನಶಾಸ್ತ್ರ ಸ್ತದಲ್ಲಿ ಜಗದ್ವಿಖ್ಯಾತ ಪಂಡಿತರೂ ಪರಿಶೋಧಕರೂ ಆಗಿದ್ದ

ಸರ್‌ ಜಗದೀಶಚಂದ್ರ ಬೋಸರವರೊಡನೆ ಮಾತನಾಡುತ್ತಿದ್ದಾಗ, ಜೀವನಿಗೆ ಜನ್ಮಾಂತರ ಪ್ರಾಪ್ತಿಯುಂಟೆ-ಎಂಬ

ಜಿಜ್ಞಾಸೆಯಲ್ಲಿ ಗೋಖಲೆಯವರು ಆಸ ಸಕ್ತಿಯನ್ನು ಸೂಚಿಸಿ,

"ತಮ್ಮ ಜೀರ್ಣದೇಹವನ್ನು ವಿಸರ್ಜಿಸಿದ ಕೂಡಲೆ, ತಮ್ಮ ಮಮತೆಗೆ ಪಾತ್ರವಾದ ಇದೇ ದೇಶದಲ್ಲಿಯೇ ಪುನಃ ತಾವು

ಜನ್ಮಿಸಿ, ಆಕೆಯ ಸೇವೆಯಲ್ಲಿ ತಮ್ಮ ಪಾಲಿಗೆ ಬರುವ ಭಾರವನ್ನು ತಾವು ಪುನಃ ವಹಿಸುವುದು ನಿಶ್ಚಯ”

-ಎಂಬ ನಂಬಿಕೆಯನ್ನು ತಿಳಿಸಿದ್ದರಂತೆ