ಬಸವಯ್ಯ ದಂಡನಾಯಕ, ತಿಪ್ಪರಾಜ- ಮು೦ತಾದ ಯೋಧಶ್ರೇಷ್ಠರೂ, ರಾಜ್ಯವಿಸ್ತರಣದಲ್ಲಿ ಪ್ರವೃತ್ತರಾಗಿದ್ದರು. ಮೇಲಾಗಿ

ಪೂರ್ವದಿಗ್ದೇಶಗಳಲ್ಲಿ ಸಾಯಣಾಚಾರ್ಯರೂ ಶಶ್ಚಿಮಸಮುದ್ರತೀರದಲ್ಲಿ ಮಾಧವಾಮಾತ್ಕ (ಮಾದರಸ)ನೂ

ವಿದ್ವಾಂಸರೂ ರಾಜನೀತಿ ನಿಷುಣರೂ ಆಗಿದ್ದುದಲ್ಲದೆ ರಣಪಂಡಿತನೂ ಆಗಿ ಸಾಮ್ರಾಜ್ಯವನ್ನು ಬಿತ್ತರಿಸಿದರು.

ಮಾದರಸನು ಕೊಂಕಣ ರಾಜಧಾನಿಯಾದ ಗೋವಾಪಟ್ಟಣದಿಂದ ತುರುಷ್ಕರನ್ನು (ನೌಕಾಯುದ್ದಾನಂತರ)

ಓಡಿಸಿದನೆಂದು ಒಂದು ಶಾಸನವು ಹೇಳುತ್ತದೆ. ಈ ರೀತಿಯಲ್ಲಿ ವಿಜಯನಗರ ಚಕ್ರಾಧಿಪತ್ಯವು ಒರಿಸಾ ಪ್ರಾಂತದ ಉತ್ತರ

ಮೇರೆಯವರೆಗೂ ವ್ಯಾಪಿಸಿ ಹಿಂದೂ ರಾಜ್ಯಗಳೆಲ್ಲವನ್ನೂ ತನ್ನ ಏಕಚ್ಛತ್ರಚ್ಚಾಯೆಯಲ್ಲಿ ಪರಿಪಾಲಿಸುತಲಿತ್ತು.

ಅದಕ್ಕೆ ಪ್ರತಿವಾದಿಯಿಲ್ಲದೆಯೇ ಇರಲಿಲ್ಲ. ಗಂಗೂ(ಬಹುಶಃ ಗಂಗಾಧರ) ಎಂಬ ಬ್ರಾಹ್ಮಣನ ಭೃತ್ಯನಾಗಿದ್ದ

ಜಾಫರ್‌ಖಾನನು ದೆಹಲೀ ಸುಲ್ತಾನನ ಸೇನೆಯನ್ನು ಸೇರಿ ಕ್ರಮೇಣ ಪ್ರಾಮುಖ್ಯಕ್ಕೆ ಬಂದು ಆಮೇಲೆ ಕ್ರಿ.ಶ.೧೩೪೭ರಲ್ಲಿ

ತಾನೇ ಸ್ವತಂತ್ರ ಸುಲ್ತಾನನಾಗಿ, ತನ್ನ ಪೂರ್ವಪೋಷಕನ ಉಪಕಾರವನ್ನು ಸ್ಮರಿಸಿ “ಅಲ್ಲಾವುದ್ದೀನ್‌ ಹಸನ್‌ ಗಂಗೂ

ಬಹಮನಿ' ಎಂಬ ಹೆಸರನ್ನು ತಾಳಿ ತನ್ನ ರಾಜ್ಯಕ್ಕೆ ಬಹಮನೀರಾಜ್ಯ ವೆಂದು ನಾಮಕರಣ ಮಾಡಿದೆನಷ್ಟೆ ಬ್ರಾಹ್ಮಣ

ಭಕ್ತಿಬೋಧಕವಾದ ಈ ಮಹಮ್ಮದೀಯ ಸಂಸ್ಥಾನಕ್ಕೂ ವಿಜಯನಗರ ರಾಜ್ಯಕ್ಕೂ ಮೊದಮೊದಲು ವಿರೋಧಷೇನೊ

ಆರಲಿಲ್ಲ. ಸ್ನೇಹವೇ ಅತ್ತೆಂದು ಹೇಳಬೇಕು. ಏಕೆಂದರೆ ಬುಕ್ಕರಾಯನು ಅಲ್ಲಾವುದ್ದೀನನಿಗೆ ಒಂದು ದೊಡ್ಡ ಮಾಣಿಕ್ಯವನ್ನು

ಬಹುಮಾನವಾಗಿ ಕಳುದಿಸಿದನೆಂದೂ ಅದನ್ನಾತನು ತನ್ನ ಸಿಂಹಾಸನದ ಮೇಲೆ ಛತ್ರದ ಮೇಲುಗಡೆ. ಅರಸಿಕೊಂಡು.

ಗೌರವಿಸಿದನೆಂದೂ ತಿಳಿದುಬಂದಿದೆ. ಆದರೆ "'ಲ್ಲಾವುದ್ದೀನನ ಅನಂತರ (೧೩೫೮) ಬಂದ ಮಹಮ್ಮದ್‌ ಹಸನ್‌

ಕಾಲದಲ್ಲಿ ಮನಸ್ತಾಪಗಳು ಬೆಳೆದು ಕೊಂಚ ಮಟ್ಟಿಗೆ ಕಾದಾಟವೂ ನಡೆಯಿತು. ಆದರೆ ವಿಜಯನಗರ ಸಾಮ್ರಾಜ್ಯಕ್ಕೆ

ಅದರಿಂದ ಕುಂದಕವೇನೂ ಆಗಲಿಲ್ಲ.

ಮ್ಲೇಚ್ಛದಾಧೆಯನ್ನು ಪರಿಹರಿಸಿ ಹಿಂದೂ ಜನರನ್ನುದ್ಧರಿಸಲು ಅವತರಿಸಿದ ದೇವರೇ-ಎಂದು ಬುಕ್ಕನನ್ನು

ಸಾಮಾನ್ಯಜನರು ತಿಳಿದಿದ್ದರು. ಅದನ್ನೇ ಈ ಕೆಳಗಣ (೧೩೭೬ನೆಯ ಇಸ್ವಿಯ) ಶಾಸನವು (ಜಜಜಚಿಣಂಡಿಜ, ೪೬)

ಸೂಚಿಸುತ್ತದೆ :

ಯಶೋದಾ ನಂದಗೋಪಶ್ಚ ಜ್ಞಾತ್ಯವಂತೌ ತಮಚ್ಯುತಂ | ಮಾಮುಂಚ ಜಗದೀಶತ್ವಮಾವಾಂ ತ್ಹಾಂ ಶರಣಂಗತೌ ॥

ಜನ್ಮಾಂತರೇಪಿ ಪುತ್ರತ್ವ ಮಂಗೀಕುರು ಕೃಪಾನಿಧೇ |

ಅತ್ಯರ್ಥಿತೋ ಹರಿಸ್ತಾಭ್ಯಾಂ ವರಂ ಪ್ರಾದಾತ್‌ ಕೃಪಾನಿಧಿಃ ॥

ಮ್ಲೇಚ್ಛಾಕ್ರಾಂತಾಂ ಮಹೀಮೇನಾ ಮುದ್ಧರಿಷ್ಯೇ ನೃಪಾತ್ಮನಾ ।

ಪಂಪಾಪುರೀ ಪರಿಸರೇ ಭವ ಸಂಗಮಾಖ್ಯಃ |

ಕಾಮಾಂಬಿಕಾ ತ್ವಮನುಶೀಲಯ ದೇವಿ ಮಾತಃ ॥

ಶ್ರೀ ಬುಕ್ಕರಾಜ ಇತಿವಾಂ ನೃಪತಿಃ ಸುತಃಸ್ಯಾಂ ।

ಶೇ ಶೇ ಶೇ

ಇತ್ಥಂ ದೈವರಹಸ್ಯತಃ ಕೃ ಕೃತಯುಗೀಕರ್ತುಂ ಕಲಿಂ ಕಾಲತೋ |

ನಂದಃ ಸಂಗಮ ಭೂಪ ಡಿ; ಸಮಭವತ್‌ ಕಾಮಾಂಬಿಕಾ ತತ್ಪಿಯಾ ॥

ತತ್ಪುತ್ರೋ ಹರಿಭೂಪತೇರವರಜೋ ಜಿಷ್ಟೋರುಪೆ ಪೇಂದ್ರೋ ( ನಮಥಾ।

ಶ್ರೀಮದ್ದುಕ್ಕ ಮಹೀಪತಿಃ ಸಮಜನಿ ಸ್ವಾಂ ಗೋಪಯನ್ವಿಷ್ಟುತಾಂ ॥

ಶೇಷೇಣಪ್ರಚಲೀಕೃತಾಂ ಫಣಶತೈರುನ್ನಾಮಿತಾಂ ದಿಗ್ಗಜೈಃ

ಆಕ್ರಾಂತಾಂ ಕುಲಪ ರ್ವತೈಶ್ಚ ಕಲಿತಾಂ ಪೂರ್ವೈಃ ಕ್ಲಿತೀಶೈರಪಿ ॥

ಕ್ಲೋಣೀಂ ಸಾಗರಮೇಖರಾಂ ಸ ಕಲಯನ್‌ ಭ್ರೂಕ್ಷೇಪಮಾತ್ರೇ ಸ್ಥಿತಾಂ ।

ವಿದ್ಯಾ ್ಯತೀರ್ಥಮುನೇಃ ಕೃಪಾಂಬುಧಿತಶೀ ಭೋಗಾವತಾರೋ ಭವತ ॥

ಲೋಕಃ ಕುಟುಂಬವಸ್ಥ ಕ್ಲೋಣೀ ಸರ್ವಾಪಿ ಶಾಶ್ವತಂ ಕ್ಷೇತ್ರಂ ।

ಕೋಶಶ್ಚತುಸ್ಸಮುದ್ರೀ ರಾಜ್ಜೌತೇ ಕೀರ್ತಿಜಯಲಕ್ಕ್ಮ್ಯಾ|

ಇದೇ ರೀತಿ ಬುಕ್ಕನ ಶೌರ್ಯಾದಾರ್ಯಗಳನ್ನು ಉದ್ದಾಮ ರೀತಿಯಲ್ಲಿ ಕೊಂಡಾಡುವ ಶ್ಲೋಕಗಳು ನೂರಾರಿವೆ.

ಅವುಗಳಲ್ಲಿ ಇನ್ನೊಂದು ಶಾಸನದಿಂದ ಮಾತ್ರ ಕೆಲವನ್ನಿಲ್ಲಿ ಉದಾಹರಿಸಬಹುದು ; ಅವು ಆತನ ಯೋಗ್ಯತೆಯನ್ನು

ಸಂಕ್ಷೇಪವಾಗಿ ತಿಳಿಸುವುವಾಗಿವೆ:

ಪಂಚಾನಾಂ ಮಧ್ಯಗಸ್ತೇಷಾಂ ಪ್ರಶಾಸ್ತೇ ಬುಕ್ಕಭೂಪತಿ

ಪ್ರಚಂಡವಿಕ್ತವೋ ಮಧ್ಯೇ ಪಾಂಡವಾನಾಮಿವಾರ್ಜುನಃ ॥

ಭಂಗಾಃ ಕಳಿಂಗಾಮಿತ ಶೌರ್ಯವೃತ್ತೇರ್ವಂಗಾವಿಭಿನ್ನಾಂಗ ವಿಘೂರ್ಣ ನೇತ್ರಾ: ।

ಆಂಧ್ರಾಶ ರಂಧ್ರಾಣೀ ವಿಶಂತಿ ಯಸ್ಯ ಬಾಹೂಗ್ರಕಕ್ಷೇಣ ವಿಶೀರ್ಯಮಾಣಾಃ ॥

ತುರುಷ್ಕಾಶ್ಯುಷ್ಠವದನಾಃ ಪಾಂಡ್ಯಭೂಪಾಃ ಪಲಾಯಿತಾಃ ।

ಸ್ಟ ಭುಜಾರ್ಜಿತ ವೀರ್ಯೇಣ ತಸ್ಮಿನ್‌ ರಾಜ್ಯಂ ಪ್ರಶಾಸತಿ ॥

ಬುಕ್ಕರಾಯೋಭವಚ್ಛ್ರೀಮಾನ್‌ ಭುಜಾರ್ಜಿತ ಪರಾಕ್ರಮಃ ।

ಮೇದಿನೀ ಚ ಪ್ರಜಾಯೇನ ಸ್ವಹಪುತ್ರಾ ಇವ ರಕ್ಷಿತಾಃ ॥

ರಾಜಾಧಿರಾಜಸ್ತೇಜಸ್ಟಿ ಯೋ ರಾಜಪರಮೇಶ್ವರಃ |

ಭಾಷಾಲಂಘಿತ ಭೂಪಾಲ ಭುಜಂಗಮ ವಿಹಂಗಮಃ ॥

ರಾಜರಾಜ ಭಜಂಗೋ ಯಃ ಪರರಾಯ ಭಯಂಕರಃ ।

ಹಿಂದೂರಯ ಸುರತ್ರಾಣ ಅತ್ಯೇತೈರುಪಶೋಭಿತಃ ॥

ವಿದ್ಯಾಭಿಧಾನ ನಗರೀ ವಿಜಯೋನ್ನತಶಾಲಿನೀ |

ವಿದ್ಯಾರಣ್ಯಕೃತಾ ತಸ್ಯಾಂ ರತ್ನಸಿಂಹಾಸನೇ ಸ್ಥಿತಃ ॥

ಯಸ್ಮಿನ್‌ ಷೊಡತದಾನಾನಾಂ ಧರಾಯಾಂ ಪರಿಶೋಭಿತಃ ।

ದಾರಾಂಬು ಧಾರಯಾ ತಸ್ಯ ವರ್ಧತೇ ಧರ್ಮಪಾದಪಃ ॥

ಈ ಶ್ಲೋಕಗಳು ರಮ್ಯಗಳಾಗಿ ಭಾವಗರ್ಭಿತಗಳಾಗಿವೆ.

ಮೇಲೆ ಉದಾಹರಿಸಿರುವ ಶೃಂಗೇರಿಯ ಶಾಸನದಲ್ಲಿರುವ "ಭಾಷೆಗೆ ತಪ್ಪುವ ರಾಯರ ಗಂಡ” ಎಂಬ ಬಿರುದು

ಐಕಮತ್ಯವನ್ನು ಕಾಪಾಡುವ ವಿಷಯದಲ್ಲಿ ವಿಜಯನಗರದ ದೊರೆಗಳಿಗೆ ಇದ್ದ ಶ್ರದ್ಧೆಯನ್ನು ತೋರಿಸತಕ್ಕುದೆಂದು

ಊಹಿಸಬಹುದು. ಅವರು ತಮ್ಮ ದಾರಿಗೆ ಬರಲೊಪ್ಪಿ ಆ ರೀತಿ ನಡೆಯದಿದ್ದವರಲ್ಲಿ ತಮಗೆ ಆಗುವ ಆಗ್ರಹವನ್ನು

ಸೂಚಿಸಲು ಆ ಒಕ್ಕಣೆಯನ್ನಿಟ್ಟುಕೊಂಡಿರಬಹುದು. ಬುಕ್ಕರಾಜನ ಕಾಲಕ್ಕೆ ಸೇರಿದ ಮತ್ತೊಂದು ಬಿರುದು ಮತ್ತಷ್ಟು

ಬೋಧಪ್ರದವಾಗಿದೆ. ಅದು "ಹಿಂದೂರಾಯ ಸುರತ್ರಾಣ" ಎಂಬ ದೇಶೀಯ ಮಮತಾಬೋಧಕವಾದ ಪದವು. ಇತರ

ಹಿಂದೂರಾಜರು ದೇವತೆಗಳೆಂದೂ ವಿಜಯನಗರದ ರಾಜನು ಅವರಲ್ಲಿ ಇಂದ್ರನಂತೆ ಎಂದೂ ಅದರಲ್ಲಿ

ಸೂಚಿಸಿರುವುದರಿಂದ ಆತನ ಆಶಯವು ಜನಪದೋಜ್ಜೀವನವೇ ಹೊರತು ಆತ್ಮಪ್ರಶಂಸೆಯಲ್ಲವೆಂಬುದು ಸ್ಪಷ್ಟವಾಗಿದೆ.

ಇದೆಲ್ಲಕ್ಕಿಂತ ಹೆಚ್ಚಾಗಿ, ಯಾವ ಮಹನೀಯರು ವೈದಿಕ ಧರ್ಮ ಸಂರಕ್ಷಣೆಯ ಮೇಲೆ ದೃಷ್ಟಿಯಿಟ್ಟು ವಿಜಯನಗರ

ಸಂಸ್ಥಾಪನೆಗೆ ಕಾರಣಕರ್ತರಾಗಿ ಮೊದಲು ಹರಿಹರರಾಜನಿಗೂ ಬಳಿಕ ಬುಕ್ಕ ಸಾರ್ವಭೌಮನಿಗೂ ಮಂತ್ರಿಯೂ

ಆಚಾರ್ಯರೂ ಆಗಿ ರಾಜ್ಯಯಂತ್ರವನ್ನು ಲೋಕೋತ್ತರ ವಿಷಕ್ಷಣತೆಯಿಂದ ನಡೆಸಿ, ಶಿಷ್ಯರಾಜರಿಂದ ಬಗೆಬಗೆಯ

ಧರ್ಮಗಳನ್ನು ಅನನ್ಯಸಾಧಾರಣ ರೀತಿಯಲ್ಲಿ ಮಾಡಿಸಿದರೋ ಆ ವಿದ್ಯಾರಣ್ಯರೇ ತಮಗಿದ್ದ ತಾತ್ಪರ್ಯವನ್ನು

ಶಿಷ್ಯಾಶೀರ್ವಾದ ವ್ಯಾಜದಿಂದ ಅಪ್ಪಣೆ ಕೊಡಿಸಿದ್ದಾರೆ ;

ಸತ್ಯೈಕ ವ್ರತಪಾಲಕೋ ದ್ವಿಗುಣಧೀ ಸ್ತೃರ್ಥೀಚತುರ್ವೇದಿತಾ |

ಪಂಚಸ್ಕಂಧಮಯೀ ಷಡನ್ಹಯ ದೃಢಸ್ಪಪ್ತಾಂಗ ಸರ್ವಂಸಹಃ ॥

ಅಷ್ಟವ್ಯಕ್ತಿಕಕಾಧರೋ ನವನಿಧಿಃ ಪುಷ್ಯದ್ದಶ ಪ್ರತ್ಯಯಃ ।

ಸ್ಮಾರ್ತೋಚ್ಛಾ! ಯ ಧುರಂಧರೋ ವಿಜಯತಾಂ ಶ್ರೀಬುಕ್ಕಣ ಕ್ಷ (೫ತಿಃ ॥

ಚಮತ್ಕಾರ ಪೂರಿತವಾಗಿರುವ ಈ ಶ್ಲೋಕದಲ್ಲಿ ಪ್ರಕೃತ ನಮಗೆ ಮುಖ್ಯವಾದುದು ಕಡೆಯ ಪಾದ. ಸ್ಮಾರ್ತರಾದವರ-

ಎಂದರೆ, ಶ್ರುತಿಸ್ಮತಿಗಳನ್ನನುಸರಿಸುವವರ, ಅಥವಾ ಅಖಿಲ ಹಿಂದೂ ಮಂಡಲಿಯ-ಉಚ್ಛಾಯಸ್ಥಿತಿಯನ್ನು ಸಾಧಿಸುವುದೇ

ವಿಜಯನಗರದವರ ಮುಖ್ಯೋದ್ದೇಶವಾಗಿರತಕ್ಕುದೆಂದು ವಿಜಯನಗರ ಸ್ಥಾಪಕರ ಮುಖದಿಂದಲೇ ವ್ಯಕ್ತವಾಗಿದೆ.

ಬುಕ್ಕರಾಯನು ಆಗಾಗ ಶೃಂಗೇರಿಗೆ ಯಾತ್ರೆ ಬೆಳೆಸಿ ಅಲ್ಲಿ ವಿದ್ಯಾತೀರ್ಥ ಶ್ರೀಪಾದರವರ ಮತ್ತು ಭಾರತೀತೀರ್ಥ

ಶ್ರೀಪಾದರವರ ಸೇವೆಯನ್ನು ಮಾಡಿ ಅವರ ಶಿಷ್ಯಮಂಡಲಿಯ ಪೋಷಣೆಗಾಗಿ ಭೂದಾನ ಸುವರ್ಣದಾನಗಳನ್ನು ಮಾಡಿ

ಬರುತ್ತಿದ್ದನು. ವಿದ್ಯಾರಣ್ಯ ಶ್ರೀಪಾದರವರು ಒಂದು ಸಲ ಕಾಶಿಗೆ ಹೋಗಿದ್ದಂತೆಯೂ ಅಲ್ಲಿಂದ ಅವರನ್ನು

ಹಿಂದಿರುಗಬೇಕೆಂದು ಪ್ರಾರ್ಥಿಸಿ ಬುಕ್ಕರಾಯನು ಕಾಗದ ಬರೆದು ಅದೇ ಅರ್ಥಕ್ಕೆ ವಿದ್ಯಾತೀರ್ಥರವರಿಂದಲೂ ನಿರೂಪವನ್ನು

ತರಿಸಿ ಅವರಿಗೆ ಕಳುಹಿಸಿದಂತೆಯೂ, ವಿದ್ಯಾರಣ್ಯರು ಹಿಂದಿರುಗಿ ಬಂದ ಬಳಿಕ ಅವರೊಡನಿದ್ದ ಸಂನ್ಯಾಸಿಗಳ ಮತ್ತು ಇತರ

ಶಿಷ್ಯಪರಿವಾರದವರ ಜೀವನಕ್ಕಾಗಿ ಬುಕ್ಕನು ಮಾದರಸನಿಂದ ದಾನಗಳನ್ನ ಮಾಡಿಸಿದಂತೆಯೂ ಗೊತ್ತಾಗಿದೆ.(ಖಡಿುಟಿ೦ಜಡಿ

ಖಜಭಿತಡಿಭ, ಠಿ.೫೭. ಒಥಿ. ೦ಡಿಛ್ನಿ. ಖಜಠಿಂಡಿಣ ೧೯೧೬) "ಕಿ೦ ಬಹುನಾ?"” ಮಹಾಕಾರ್ಯಸಾಧನೆಗೆ ಅವಶ್ಯಕವಾದ

ಮನೋನೈರ್ಮಲ್ಯವನ್ನೂ ಧರ್ಮೋತ್ಪಾಹವನ್ನೂ ಧೈರ್ಯಸ್ಥೈರ್ಯಗಳನ್ನೂ ಔದಾರ್ಯವನ್ನೂ ಶಾಂತಿಯನ್ನೂ

ಬುಕ್ಕರಾಜನಲ್ಲಿ ಉಂಟುಮಾಡಿದವರು ವಿದ್ಯಾರಣ್ಯರೇ ಎಂಬುದು ಬುಕ್ಕರಾಜನ ಮಗ ಹರಿಹರನು ಬರೆಯಿಸಿದ ಈ

ಶ್ಲೋಕದಿಂದ ವ್ಯಕ್ತವಾಗುತ್ತದೆ ;

ವಿದ್ಯಾತೀರ್ಥಾಜ್ಞನಿಮತಿ ಶುಭೇ ಭಾರತೀತೀರ್ಥಪದ್ಮೇ |

ನಿತ್ಯವ್ಯಕ್ತಾದ್ವಯ ಚಿದಮೃತಾನಂದ ಸೌರಭ್ಯ ಭಾಜಿ ॥

ವಿದ್ಯಾರಣ್ಯದ್ಯುಮಣಿಮಹಿಮಾ ಪ್ರಾಪ್ತ ಲಕ್ಷ್ಮೀವಿಕಾಸೇ ।

ಭೂಯೋಭೂಯೋ ವಿಹರತಿ ಸುಖೀ ಬುಕ್ಕಭೂಪಾಲ ಹಂಸಃ ॥

(ವಿದ್ಯಾತೀರ್ಥರೆಂಬ ಸರೋವರದಲ್ಲಿ ಹುಟ್ಟು ವಿದ್ಯಾರಣ್ಯರೆಂಬ ಸೂರ್ಯನಿಂದ ಅರಳಿ ಕಾಂತಿಗೊಂಡು

ಅದ್ವೈತಜ್ಞಾನಾನಂದವೆಂಬ ಸೌರಭವನ್ನು ತಾಳಿರುವ ಭಾರತೀತೀರ್ಥರೆಂಬ ಕೊಳದಲ್ಲಿ ಬುಕ್ಕರಾಜನೆಂಬ ಹಂಸವು ಪುನಃ

ಪುನಃ ವಿಹರಿಸುತ್ತದೆ. )

ವಿದ್ಯಾರಣ್ಯರ ಸನ್ನಿಧಿಯಲ್ಲಿ ಹುಟ್ಟಿದ ಒಂದು ದಾನಶಾಸನದಲ್ಲಿ ಬುಕ್ಕನ ಮಗ ಹರಿಹರನು ತಾನು "ತಾನು ಧರ್ಮ

ಬ್ರಹ್ಮಾದ್ದನ್ಯ'ನೆಂದು ಹೇಳಿಕೊಂಡಿದ್ದಾನೆ. ಈ ಪದವು ವಿದ್ಯಾರಣ್ಯರ ಆದೇಶವನ್ನು ಸೂತ್ರರೂಪದಲ್ಲಿ ತಿಳಿಸತಕ್ಕುದೆಂದು

ಭಾವಿಸಬಹುದು. ಬ್ರಹ್ಮೋಪಾಸನೆಗೂ ಮತ್ತು ತತ್ಸಾಧನಭೂತವಾದ ಧರ್ಮಾಚರಣೆಗೂ ಅನುಕೂಲವಾದ ಮಾರ್ಗದಲ್ಲಿ

ನಡೆಯತಕ್ಕುದೇ ವಿಜಯನಗರದ ರಾಜರಿಗೆ ವಿಧಿಸಲ್ಪಟ್ಟಿದ್ದ ಕರ್ತವ್ಯ

೯ ವಿದ್ಯಾರಣ್ಯರ ಅವತಾರ ಸಮಾಪ್ತಿ

ಬುಕ್ಕರಾಯನ ನಿರ್ಯಾಣದ(೧೩೭೬) ವೇಳೆಗೆ ವಿದ್ಯಾರಣ್ಯರು ೧೦೮ ವರ್ಷಗಳ ವೃದ್ಧರಾಗಿದ್ದರು. ಆಮೇಲೆ ಅವರು

ಇನ್ನೂ ಹತ್ತು ವರ್ಷಗಳ ಕಾಲ ದೇಹಧಾರಣೆ ಮಾಡಿದ್ದರೆಂದು ಶಾಸನದಿಂದ ನಿಷ್ಕೃಷ್ಟವಾಗಿ ಗೊತ್ತಾಗಿದೆ. ಆ ಕಾಲದಲ್ಲಿ

ಬುಕ್ಕರಾಜನ ಜ್ಯೇಷ್ಠಪುತ್ರನಾದ ಇಮ್ಮಡಿ ಹರಿಹರರಾಯನು ಸಿಂಹಾಸನಾಸೀನನಾಗಿದ್ದನು. ಅವನ ಕಾಲದಲ್ಲಿ

ಯುದ್ಧಪ್ರಸಕ್ತಿಯೇನೂ ವಿಶೇಷವಾಗಿದ್ದಂತಿಲ್ಲ. ಮೈಸೂರು, ಧಾರವಾಡ, ಕಂಚಿ, ತಿರುಚಿನಾಪಳ್ಳಿ, ಚಂಗಲ್ಪಟ್ಟು- ಈ

ಪ್ರಾಂತಗಳಲ್ಲೆಲ್ಲಾ ಅವರ ಶಾಸನಗಳು ದೊರೆತಿದೆಯಾಗಿ ಅಲ್ಲೆಲ್ಲಾ ಅವನೇ ಪ್ರಭುವಾಗಿದ್ದನೆಂದೂ ನಾವು ಭಾವಿಸಬಹುದು.

ಮುದ್ದ, ಇರುಗ, ಗುಂಡ, ಬಾಚಣ್ಣ-ಎಂಬವರು ಅವನ ಯೋಧಾಗ್ರೇಸರರಲ್ಲಿ ಮುಖ್ಯರಾಗಿದ್ದರು. ರಾಜ್ಯವು

ನಿಷ್ಕಂಟಕವಾಗಿತ್ತು. ರಾಜ್ಯಯಂತ್ರವು ನಾಲ್ದತ್ತು ವರ್ಷಗಳಿಂದ ನಡೆದುಬಂದಿದ್ದ ಪದ್ಧತಿಗನುಸಾರವಾಗಿ ನಡೆಯುತ್ತಿತ್ತು.

ಮಠಗಳಿಗೂ ದೇವಾಲಯಗಳಿಗೂ ಧರ್ಮಕಾರ್ಯಗಳಿಗೂ ರಾಜಸಹಾಯವು ಯಥೇಷ್ಟವಾಗಿ ದೊರೆಯುತ್ತಿತ್ತು. ಹರಿಹರ

ಬುಕ್ಕರು ಶೃಂಗೇರಿಯ ಮಠಕ್ಕೆ ಕೊಟ್ಟಿದ್ದ ಭೂದಾನಗಳನ್ನು ಇಮ್ಮಡಿ ಹರಿಹರನು ಅನುಪಾಲನೆ ಮಾಡಿಕೊಂಡು

ಬಂದುದಲ್ಲದೆ ತಾನೂ ಹೊಸದಾನಗಳನ್ನು ಮಾಡಿದನು. ಇಮ್ಮಡಿ ಹರಿಹರನ(

ವಿಜಿತಾರಾತಿವ್ರಾತೋ ವೀರ ಶ್ರೀ ಹರಿಹರ ಕ್ಷಮಾಧೀಶಃ ।

ಧರ್ಮಬ್ರಹ್ಮಾಧನ್ಯಃ ಕಲಿಂ ಸ್ವಾಚರಿತೇನ ಕೃತಯುಗಂ ಕುರುಃ ॥

-ಂಡಿಛಿು. ಜಜರಠಿ. ೧೯೧೬, ಠಿ.೩೮-೩೯

ಆಳಿಕೆಯ ಹನ್ನೊಂದನೆಯ ವರ್ಷದಲ್ಲಿ -ಎಂದರೆ ಕ್ರಿಶ. ೧೩೮೬ಕ್ಕೆ ಸರಿಯಾದ ಶಾಲಿವಾಹನ ಶಕ ೧೩೧೯ನೆಯ

ಕ್ಷಯಸಂವತ್ಸರ ಜ್ಯೇಷ್ಠ ಬಹುಳ ತ್ರಯೋದಶೀ ಶನಿವಾರ ಪಂಪಾಕ್ಷೇತ್ರದಲ್ಲಿ ಯಾವ ಮಹಾಪುರುಷರು ವಿಜಯನಗರ

ಸಾಮ್ರಾಜ್ಯಕ್ಕೆ ಮೂಲಸ್ತಂಭವಾಗಿದ್ದರೋ ಯಾರ ಸಂನ್ಯಾಸವು ಲೋಕದ ದುಃಖದಲ್ಲಿ ಉಪೇಕ್ಷೆಯಾಗದೆಲೋಕಹಿತಸಾಧನೆಗೇ ದೀಕ್ಷೆಯಾಯಿತೋ, ಯಾರ ಚರಿತ್ರವು ಆರ್ಯವಂಶೀಯರ ದೇಶಾಭಿಮಾನ

ಧರ್ಮಾಭಿಮಾನಗಳಿಗೆ ಆದರ್ಶಪ್ರಾಯವಾಗಿರುವುದೋ ಆ ಪುಣ್ಯಶ್ಲೋಕರಾದ ವಿದ್ಯಾರಣ್ಯರವರು ತಮ್ಮ

ಜೀರ್ಣಕಳೇಬರವನ್ನು ವಿಸರ್ಜಿಸಿ ಪರವಸ್ತುವಿನಲ್ಲಿ . ಲೀನರಾದರು. ಅವರ ಸಮಾಧಿ (ವಿದ್ಯಾರಣ್ಯರು

ದೇಹಧಾರಿಗಳಾಗಿಯೇ ಗುಹಾಪ್ರವೇಶ ಮಾಡಿದರೆಂದೂ ಹಾಗೆ ಮಾಡಿದ ಸ್ಥಳವೇ ಆ ಗುಡಿಯೆಂದೂ ಕೆಲವರು

ಹೇಳುತ್ತಾರೆ) ಯನ್ನು ಹಂಪೆಯ ಶ್ರೀ ವಿರೂಪಾಕ್ಷದೇವಾಲಯದ ಹಿಂಭಾಗದಲ್ಲಿ ಈಗಲೂ ನೋಡಬಹುದು. ಅವರ

ಜ್ಞಾಪಕಾರ್ಥವಾಗಿ ಹರಿಹರನು ವಿದ್ಯಾರಣ್ಯಪುರವನ್ನು ಕಟ್ಟಿಸಿ ಅದರ ಒಂದುನೂರು ವೃತ್ತಿಗಳನ್ನು ಶೃಂಗೇರಿಯ

ಮಹಾಜನರಿಗೆ ದಾನಮಾಡಿದನು.

ವಿದ್ಯಾರಣ್ಯರ ಮಹಿಮೆಯನ್ನು ಅವರ ಕಾಲದ ಮತ್ತು ಈಚಿನ ಕವಿಗಳೂ ಪಂಡಿತರೂ ಬಹುಬಗೆಯಾಗಿ

ಕೊಂಡಾಡಿರುವರು. ವಿಜಯನಗರದ ದೊರೆಗಳ ಶಾಸನಗಳಲ್ಲಿ ಅವರ ಪ್ರಶಂಸೆಯು ವಿಶೇಷವಾಗಿರುವುದು. ಅವರ ಮೇಲೆ

ಅಷ್ಟೊತ್ತರತತನಾಮರೂಪವಾದ ಸ್ತೋತ್ರವನ್ನು ರಚಿಸಿ ಅವರನ್ನು ದೇವಾಂಶ ಪುರುಷರ ಶಗ್ತೆಗೆ ಸೇರಿಸಿರುವರು.

ಸಾಯಣಾಚಾರ್ಯರು "“ಅಲಂಕಾರಸುಧಾನಿಧಿ'ಯಲ್ಲಿ ತಮ್ಮ ಅಣ್ಣಂದಿರನ್ನು ಈ ರೀತಿ ಹೊಗಳಿರುವರು. :

ಅನಂತ ಭೋಗ ಸಂಸಕ್ತೋ ದ್ವಿಜಪುಂಗವ ಸೇವಿತಃ ।

ಸಚಿವಃ ಸರ್ವಲೋಕಾನಾಂ ತ್ರಾತಾ ಜಯತಿ ಮಾಧವಃ ॥

[ಈ ಪದ್ಯಕ್ಕೆ ಅರ್ಥಗಳೆರಡು : (೧) (ಅನ೦ತನೆಂಬ) ಆದಿಶೇಷನ (ಭೋಗ) ಹೆಡೆಯಿ೦ದ ಅಲಂಕೃತನಾಗಿಯೂ, (ದ್ವಿಜ)

ಪಕ್ಷಿರಾಜ (ಗರುಡ) ನಿಂದ ಸೇವಿಸಲ್ಪಡುವವನಾಗಿಯೂ, ಸಮಸ್ತ ಲೋಕ ಗಳಿಗೂ (ಸಚಿವ) ಮಿತ್ರನಾಗಿಯೂ

ರಕ್ಷಕನಾಗಿಯೂ ಇರುವ (ಮಾಧವ)ಶ್ರೀಪತಿಯು ಸರ್ವೋತ್ಕರ್ಷವನ್ನು ಪಡೆದವನಾಗಿರುತ್ತಾನೆ.

(೨) (ಅನಂತ ಭೋಗ) ಪಾರವಿಲ್ಲದ ಸುಖ (ಬ್ರಹ್ಮಾನಂದ) ದಲ್ಲಿ, ಆಸಕ್ತನಾಗಿಯೂ, (ದ್ವಿಜ) ಬ್ರಾಹ್ಮಣ ಶ್ರೇಷ್ಠರಿಂದ

ಸೇವಿಸಲ್ಪಡುವವನಾಗಿಯೂ, ಸಮಸ್ತಲೋಕಕ್ಕೂ ಯ(ಸಚಿವ)ಮಂತ್ರಿಯಾಗಿಯೂ, ಪಾಲಕನಾಗಿಯೂ ಇರುವ

ಮಾಧವಾಚಾರ್ಯನು ಸರ್ವೋತ್ಕರ್ಷವನ್ನು ಪಡೆದವನಾಗಿರುತ್ತಾನೆ.]

ಈ ಲೇಖನದ ಪ್ರಥಮ ಭಾಗವನ್ನು ಮುಗಿಸುವುದಕ್ಕೆ ಮುಂಚೆ ವಿದ್ಯಾರಣ್ಯರ ಮತ್ತು ವಿಜಯನಗರದ ಚರಿತ್ರೆಯಿಂದನಮಗೆ ಪ್ರಕೃಶತೋಪಯೋಗಕ್ಕಾಗಿ ತೋರಿಬರುವ ನೀತಿಗಳನ್ನು ಸಂಗ್ರಹವಾಗಿ ಸೂಚಿಸಬಹುದು:

(೧) ವಿಜಯನಗರವು. ಇತರ ರಾಜ್ಯಗಳಂತೆ ರಾಜರ ರಾಜ್ಯಾಕಾಂಕ್ಷೆಯಿಂದ ಅಥವಾ ಸೈನಿಕರ

ಯುದ್ಧೋತ್ಸಾಹದಿಂದ ರಾಯಭಾರಿಗಳ ಕೃತ್ರಿಮವ್ಯಾಪಾರದಿಂದ ಆದುದಲ್ಲ: ಅದು ದೇಶೀಯರ ಆಶೆಗನುಸಾರವಾಗಿ

ಸಾರ್ವಜನಿಕ ಹಿತಾಕಾಂಕ್ಷೆಯಿಂದಾದುದು.

(೨) ಅದು ಮಹಮ್ಮದೀಯ ಮತದಲ್ಲಿ ದ್ವೇಷವನ್ನು ತೋರಿಸುವುದಕ್ಕಾಗಿ ಹುಟ್ಟಲಿಲ್ಲ ; ಸ್ವಮತವನ್ನು

ರಕ್ಷಿಸುವುದಕ್ಕಾಗಿ ಮಾತ್ರ ಅನ್ಯಮತೀಯರು ಮಾಡುತ್ತಿದ್ದ ಅತ್ಯಾಚಾರಗಳಿಗೆ ಸಿಕ್ಕುಬೀಳದಂತೆ ಹಿ೦ದೂ ಸಮಾಜವನ್ನು

ಕಾಪಾಡುವುದೇ ಅದರ ಉದ್ದೇಶವಾಗಿತ್ತು. ಮಹಮ್ಮದೀಯ ರಾಜರು ಇಲ್ಲಿ ಸ್ಥಿರವಾಗಿ ನಿಂತು ದೇಶೀಯರಾಗಿ

ಹಿಂದೂಗಳಲ್ಲಿ ಸ್ನೇಹವನ್ನು ತೋರಿಸಿದಾಗ ವಿಜಯನಗರದವರು ಅವರಲ್ಲಿ ಸ್ನೇಹವನ್ನು ತಾವೂ ತೋರಿಸಿದರು. ಅದಕ್ಕೆ

ಬಹುಮನೀ ಸಂಸ್ಥಾನದ ಚರಿತ್ರೆಯೇ ದೃಷ್ಟಾಂತವು. ಹಿಂದೂಗಳ ಆಶೆಯು ಪರದೇಶೀಯರನ್ನೋಡಿಸಬೇಕೆಂಬುದೇ

ಹೊರತು ಪರಮತವನ್ನು ನಾಶಮಾಡಬೇಕೆಂಬುದಲ್ಲ.