**೧. ಕುವೆಂಪು**

ಮೂರು ಅಕ್ಷರಗಳ ಮೋಡಿಗಾರ. ಕನ್ನಡ ಸಾರಸ್ವತ ಲೋಕದಲ್ಲಿ ಮನೆಮಾತಾಗಿದ್ದ ಹೆಸರು. ಕನ್ನಡದ ಗಡಿಯನ್ನೂ ದಾಟಿ ರಾಷ್ಟ್ರ ವಾಪಿಯಾದ, ಅಂತರರಾಷ್ಟ್ರೀಯ ಖ್ಯಾತಿಯನ್ನು ಕೂಡ ಗಳಿಸಿದ ಕವಿ, ದ್ರಷ್ಟಾರ, ಚಿಂತನಶೀಲ, ವಿಶ್ವಮಾನವನ. ಕನಸುಗಾರ. 'ಕನ್ನಡ ಎನೆ ಕುಣಿದಾಡುವುದನ್ನೆದೆ, ಕನ್ನಡ ಎನೆ. ಕಿವಿ ನಿಮಿರುವುದು' ಎಂದು. ಸ್ಫೂರ್ತಿಯಿಂದ ಹಾಡಿದ ಮಹಾ ಕ್ರಾಂತಿವಾದಿ.

ಕುಪ್ಪಳ್ಳಿ ವೆಂಕಟಗೌಡ ಪುಟ್ಟಪ್ಪ (೧೯೦೪-೧೯೯೪) ಪೂರ್ಣ ಹೆಸರು. ಶಿವಮೊಗ್ಗ ಜಿಲ್ಲೆಯ ತೀರ್ಥಹಳ್ಳಿಯ ಸಮೀಪದ ಕುಪ್ಪಳಿ ಎಂಬುದು ತಂದೆಯ ಊರು. ಹುಟ್ಟಿದ್ದು ತಾಯಿಯ ತವರೂರಾದ ಹಿರೇಕೊಡಿಗೆಯಲ್ಲಿ. ನಿಜಕ್ಕೂ 'ಕುವೆಂಪು' ಕನ್ನಡಕ್ಕೆ ಮಲೆನಾಡು ನೀಡಿದ 'ಹಿರಿಕೊಡಿಗೆ' ಮಹಾಪುರುಷರು ವಿರಳ. ಕವಿಗಳು ಇನ್ನೂ ವಿರಲ. ಮಹಾಪುರುಷರೂ ಕವಿಯೂ ಆಗಿರುವ ವ್ಯಕ್ತಿ ಅತ್ಯಂತ ವಿರಳ ಎಂಬುದಾಗಿ ಇಂಗ್ಲೀಷಿನಲ್ಲಿ ಒಂದು ಮಾತಿದೆ. ಕುವೆ೦ಪು ಅಂಥವರು. ಕುವೆಂಪು ಅವರ ಮೊದಲ ವಿದ್ಯಾಭ್ಯಾಸ ಐಗಳ ಮಠದಲ್ಲಿ. ಮನೆಯಲ್ಲಿ ರಾಮಾಯಣ-ಮಹಾಭಾರತಗಳ ವಾಚನ. ಊರಿನಲ್ಲಿ ಭಾಗವತರಾಟ. ಸುತ್ತು ನಿಸರ್ಗದ ರಮ್ಯಗಂಭೀರ ನೋಟ, ಮಕ್ಕಳ ಜೊತೆಯಲ್ಲಿ ಆಟ-ಪಾಟ. ಓದಿನೊಂದಿಗೆ ಬೇಟೆಯಲ್ಲಿಯೂ ಆಸಕ್ತಿ. ತೀರ್ಥಹಳ್ಳಿಯಲ್ಲೂ ಮೈಸೂರಿನಲ್ಲೂ ವಿದ್ಯಾಭ್ಯಾಸ. ಆದರೆ ಕುವೆ೦ಪು ಅವರ ಒಳಗೇ ಅದ್ಭುತವಾದ ಏಕಾಸವಾಗುತ್ತಿತ್ತು. ತಂದೆ, ತಾಯಿ, ಊರು, ಕಾಡು, ಶಾಲೆ, ಅಧ್ಯಾಪಕರು, ಓದು, ಚಿ೦ತನ-ಎಲ್ಲವೂ ಕುವೆಂಪು ಅವರ ಸೂಕ್ಷ್ಮವಾದ ಮನಸ್ಸಿನ ಮೇಲೆ ಆಗಾಧ ಪ್ರಭಾವ ಬೀರಿದುವು. ಅದೊಂದು ರಸಕ್ರಿಯೆ. ಪ್ರೌಢಶಾಲೆಯಲ್ಲಿದ್ದಾಗಲೇ ಸಾಹಿತ್ಯದಲ್ಲಿ ಆಸಕ್ತಿ. ಪಾಶ್ಚಾತ್ಯ ಕವಿಗಳ ಕೃತಿಗಳ ಓದು ವಿಶ್ವಸಾಹಿತ್ಯ ಪ್ರಪ೦ಜಕ್ಕೆ ತೆರೆದುಕೊಂಡು ಒಳಗಣ್ಣು.

ಶ್ರೀರಾಮಕೃಷ್ಣ ಪರಮಹಂಸ, ವಿವೇಕಾನಂದ, ಮಹಾತ್ಮಗಾಂಧಿ-ಇವರ ವಿಚಾರಗಳಿಗೆ ಬೆರಗಾದ ಮನಸ್ಸು. ಅವ್ಯಕ್ತವಾದ ಯಾವುದಕ್ಕೋ ತುಡಿತ. ಪ್ರೌಢಶಾಲೆಯಲ್ಲಿ ಅವರಿಗೆ ಇಟ್ಟಿದ್ದ ಒ೦ದು ಇಂಗ್ಲಿಷ್‌ ಪಠ್ಯಪುಸ್ತಕದಲ್ಲಿ ರಾಬಿನ್ಸನ್‌ ಕ್ರೊಸೋ ಕುರಿತ ಒಂದು ಗದ್ಯದ ತುಣುಕೂ ಇತ್ತು. ಮರಳ ಮೇಲೆ ಮೂಡಿದ್ದ ಹೆಜ್ಜೆಗುರುತನ್ನು ಬಣ್ಣಿಸುವ ಆ ಗದ್ಯಭಾಗದಿ೦ದ ಅವರ ಮನಸ್ಸಿನ ಮೇಲೆ ವಿಚಿತ್ರ ಪರಿಣಾಮ ಉಂಟಾಯಿತು. ಅದೊಂದು ಬಗೆಯ ಅತೀಂದ್ರಿಯವೂ ರಹಸ್ಯ ಗರ್ಭಿತವೂ ಆದ ಅನುಭವ. ಆ ಹೆಜ್ಜೆಗುರುತು ಅವರಿಗೆ ಯಾವುದೋ ಅವ್ಯಕ್ತ ಲೋಕಕ್ಕೆ ಕರೆ ನೀಡಿತು. ಆಗ ಆ ಕರೆಯನ್ನಾಲಿಸಿ ಅದರತ್ತ ನಡೆಯತೊಡಗಿದ ಕುವೆಂಪು ಮತ್ತೆಂದೂ ಹಿ೦ದೆ ನೋಡಲಿಲ್ಲ. ಅವರ ಬದುಕೇ ಒಂದು ನಿರಂತರ ಯಾತ್ರೆ-710/75 ೧೦೮೮55. ಪ್ರೌಢಶಾಲೆಯಲ್ಲಿದ್ದಾಗಲೇ ಸುಪ್ತ ಕವಿತಾ ಶಕ್ತಿ ಪ್ರಕಟ. ಅವರಿಗೊಬ್ಬ ಕ್ರೈಸ್ತ ಗುರುಗಳಿದ್ದರು. ಇಂಗ್ಲಿಷಿನ 'ಪೈಡ್‌ ಪೈಪರ್‌' ಪದ್ಯವನ್ನು ಅವರು ಹಾಸ್ಕವಾಗಿ ಓದಿದರು. ರವೀ೦ದ್ರರ 'ಗೀತಾ೦ಜಲಿ'ಯನ್ನೂ ಪರಿಚಯ ಮಾಡಿಸಿಕೊಟ್ಟರು. ಗೀತಾಂಜಲಿಯೂ ಕ್ರೂಸೋ ಕಂಡ ಹೆಜ್ಜೆಗಳಂತೆಯೇ ಅವರಿಗೆ ಭಾಸವಾಯಿತು.

ಕುವೆಂಪು ಅವರ ಮೊದಲ ಕವಿತೆ ಬರೆದದ್ದು ಕನ್ನಡದಲ್ಲಲ್ಲ. ಇಂಗ್ಲಿಷಿನಲ್ಲಿ. ಮೊದಲನೆಯ ಕವನಸಂಗ್ರಹ 1೧6 101೧೧675 1056. ಆ೦ಗ್ಲ ಜಗತ್ತಿನ ಅಗಾಧ ನೆರವಿಯ ಮುಂದೆ ಗಿಟಾರ್‌ ವಾದನ ಮಾಡುತ್ತ ನಿ೦ತ ಕನ್ನಡಿಗ. ಕಸಿನ್ಸ್‌ ಎಂಬ ಐರಿಷ್‌ ಕವಿ ಕುವೆಂಪು ಅವರ ಇಂಗ್ಲಿಷ್‌ ಕವನಗಳನ್ನು ನೋಡಿ ಮೆಚ್ಚಿಕೊಂಡರು. ಕನ್ನಡದಲ್ಲಿ ಬರೆಯಿರಿ ಎಂದೂ ಹೇಳಿದರು. ಆಗ ಕನ್ನಡಕ್ಕೆ ಅವರ ಬಾಳು ಮುಡಿಪು. ಮೊದಲ ಕವಿತೆ ಚೈತ್ರ-ವೈಶಾಖ. ವಸ೦ತಾಗಮನ. ವಿವೇಕಾನಂದರ ಅಭಯ, ಮನೋಮುಕ್ತಿ. ಆ ವೀರಸಂನ್ಯಾಸಿಯ ಪ್ರತಿಭೆಯ ತೊಟ್ಟಿಲಿನಲ್ಲಿ ತೂಗಾಡಿದ ಕುವೆಂಪು ಷೇಕ್ಸ್‌ಪಿಯರ್‌, ಮಿಲ್ಬನ್‌ ಮುಂತಾದವರ ಕಾವ್ಯಮಾದರಿಗಳನ್ನು ನೋಡಿ ಹೊಸ ಜೇತನ, ಹೊಸ ಪ್ರತಿಭೆ, ಹೊಸ ಬೆಡಗಿನ ಅನುಭವ ಪಡೆದುಕೊಂಡರು. ಕನ್ನಡಕ್ಕೆ ವಿಶಿಷ್ಟವಾದ ಅಭಿವ್ಯಕ್ತಿ ರೂಪುಗೊಂಡಿತು. ಅಮಲನ ಕತೆ, ಕೊಳಲು, ಪಾ೦ಚಜನ್ಯ, ನವಿಲು, ಕೃತ್ತಿಕೆ, ಪಕ್ಷಿಕಾಶಿ, ಕೋಗಿಲೆ ಮತ್ತು ಸೋವಿಯೆಟ್‌ ರಷ್ಯಾ, ಚಂದ್ರಮಂಚಕೆ ಬಾ ಚಕೋರಿ, ಕಿಂದರಜೋಗಿ, ಜಲಗಾರ, ಯಮನ ಸೋಲು, ಮಹಾರಾತ್ರಿ, ರಕ್ತಾಕ್ಷಿ, ಬೆರಳ್‌ಗೆ ಕೊರಳ್‌, ಶೂದ್ರತಪಸ್ಥಿ, ಚಿತ್ರಾಂಗದಾ..... ಸರಳ ರಗಳೆ, ಸಾನೆಟ್‌, ಭಾವಗೀತೆ, ಪ್ರೇಮ, ರಾಷ್ಟ್ರಪ್ರೇಮ, ಕತೆ, ನಾಟಕ, ಕಥನಕವನ, ಶಿಶುಸಾಹಿತ್ಯ, ಜೀವನಚರಿತ್ರೆ, ವಿಮರ್ಶೆ, ಪ್ರಬ೦ಧ.

ಕುವೆಂಪು ಅವರು ಮೂಲತಃ ಕವಿ. ಆದರೆ ಯಾವ ಪ್ರಕಾರವನ್ನೂ ಅವರು ಬಿಟ್ಟವರಲ್ಲ. ಅವುಗಳಲ್ಲಿ ಯಾವುದೊಂದೇ ಪ್ರಕಾರದ ಅವರ ಕೃತಿಗಳನ್ನು ನೋಡಿದರೂ ಅವರು ಅಷ್ಟನ್ನೇ ಬರೆದಿದ್ದರೂ ಎಷ್ಟೊಂದು ದೊಡ್ಡ ಲೇಖಕರೆಂಬುದು ಭಾಸವಾಗುತ್ತಿತ್ತು. ಅವರು ಬರೆದ ಎರಡು ಕಾದಂಬರಿಗಳು ಕಾನೂರು ಹೆಗ್ಗಡಿತಿ, ಮಲೆಗಳಲ್ಲಿ ಮದುಮಗಳು. ಕಾನೂರು ಹೆಗ್ಗಡಿತಿಯದು ಸ್ಥಳೀಯ ಪ್ರಜ್ಞೆಯಾದರೆ, ಮದುಮಗಳದು ವಿಶ್ವಪ್ರಜ್ಞೆ ಬ್ರಾಹ್ಮೀಪ್ರಜ್ಞೆ 'ಗಾಂಧೀಜಿಯ ದಂಡೀಯಾತ್ರೆಯಂಥ ಮಹಾಘಟನೆಯಾಗಲಿ, ರಾಮಣ್ಣನ ಮಗನ ಸಾವಿನಂಥ ಸಣ್ಣ ಘಟನೆಯಾಗಲಿ. ಈ ಬ್ರಾಹ್ಮೀಪ್ರಜ್ಞೆಯ ಮುಂದೆ ಎರಡೂ ಒಂದೇ. ಎರಡಕ್ಕೂ ಒಂದೇ ಬಗೆಯ ಪ್ರಾಮುಖ್ಯ' ಎ೦ದು ಅವರೊಮ್ಮೆ ಹೇಳಿದ್ದರು. ಕುವೆಂಪು ಸಾಹಿತ್ಯಲೋಕದಲ್ಲಿ ಅಸಾಧಾರಣವಾದ ಸಾಧನೆ ಮಾಡಿದ್ದರೂ ಅವರ ಮನಸ್ಸಿನಲ್ಲಿ ಒಂದು ಕೊರತೆ ಉಳಿದಿತ್ತು. ಮಿಲ್ಬನನಂತೆ ಮಹಾಕಾವ್ಯವೊ೦ದನ್ನು ಕನ್ನಡದಲ್ಲಿ ಬರೆಯಬೇಕೆಂಬುದು ಅವರ ಆಕಾಂಕ್ಷ. ಅವರು ಶ್ರೀ ರಾಮಕೃಷ್ಣಾಶ್ರಮದಲ್ಲಿದ್ದಾಗ ಒ೦ದು ರಾತ್ರಿ ಅವರೊ೦ದು ಕನಸು ಕಂಡರು; ಮಹಾಛಂದಸ್ಸಿನ ಮಹಾಕಾವ್ಯವೊ೦ದನ್ನು ಬರೆದ ಹಾಗೆ, ಅಚ್ಚಾದ ಆ ಪುಸ್ತಕದ ಪ್ರತಿಯೊಂದು ತಮ್ಮ ಕೈಯಲ್ಲಿದ್ದ ಹಾಗೆ. ಯಾರೋ ಎಬ್ಬಿಸಿದರು. ಕನಸು ಹರಿಯಿತು. ಕನಸಿನ ಸಾಲುಗಳಲ್ಲೊಂದೂ ನೆನಪಾಗಲಿಲ್ಲ. ಮಹಾಕಾವ್ಯ ಬರೆಯಬೇಕೆಂಬ ಗೀಳು ಬೆಳೆಯಿತು. ಮೊದಲ ಪ್ರಯೋಗ ಚಿತ್ರಾಂಗದಾ... ಆಮೇಲೆ 'ಶ್ರೀರಾಮಾಯಣದರ್ಶನಂ೦' ಮಹಾಕಾವ್ಯ. ಮೊದಲ ಐದು ಸಾವಿರ ಪಂಕ್ತಿ ಬರೆಯುವವರೆಗೂ ತೊಳಲಾಟ. "ಆಚಾರದ ಹುತ್ತದಿಂದ ಹೊಸತನದ ಫಣಿ ಕಿತ್ತುಕೊ೦ಡು ಬರಲು ಹೆಣಗುತ್ತಿತ್ತು' ಆಮೇಲೆ ಭೂವ್ಯೋಮವನ್ನೇ ತುಂಬಿ ನಿಂತ ಮಹಾ ದೃಷ್ಟಿ ಬೆಳಗಿತು. ಆಗ ಕೆ. ಎ. ಪುಟ್ಟಪ್ಪ ಅವರು “ಶ್ರೀ ಕುವೆಂಪು' ಆದರು “ಶ್ರೀ ಕುವೆ೦ಪುವ೦ ಸೃಜಿಸಿದೀ ಮಹಾ ಛಂದಸ್ಸಿನ ಮೇರು ಕೃತಿ ಮೇಣ್‌ ಜಗದ್ಭವ್ಯ ರಾಮಾಯಣಂ.' ತನ್ನ ಕಾವ್ಯಕೆ ತಾಂ ಮಹಾ ಕವಿ ಮಣಿಯುವಂತೆ' ಸಮಷ್ಟಿಪ್ರಜ್ಞೆಯನ್ನು ವಾಹಕವನ್ನಾಗಿ ಮಾಡಿಕೊಂಡು ಸೃಷ್ಟಿಯಾದ ಮಹಾಕೃತಿ. 'ಬೇರೆ ಕಥೆಯೆಂಬಂತೆ, ಬೇರೆ ಮೈಯಾಂತಂತೆ, ಮರುವುಟ್ಟು ಪಡೆದಂತೆ!' ಈ ಯುಗದ ದರ್ಶನ. ಪೂರ್ಣದೃಷ್ಟಿ ಕುವೆ೦ಪು ಅವರು ಮೂಲತಃ ದಾರ್ಶನಿಕರು. ಅನಂತರ ಕವಿ. ಹೀಗೆಂದರೆ. ಅವರ ಕವಿತೆ. ಎರಡನೆಯ ದರ್ಜೆಯದೆಂದಲ್ಲ. ಎಲ್ಲ ಕೃತಿಗಳಲ್ಲೂ ಅವರ ಸಮ್ಯಗ್‌ ದರ್ಶನ ದೃಗ್ಗೋಚರ. “ನನ್ನ ನಿಜಸ್ಥಿತಿ, ನಿಮಗೆ ತಿಳಿಸುವುದಾದರೆ, ಸಾಹಿತ್ಯವಲ್ಲ. ತತ್ತ ವ್‌ ನಾನು ತತ್ತ ಪೌಸ್ತದ ವಿದ್ಯಾರ್ಥಿಯೂ ಆಗಿದ್ದೆ. ಸ್ವಭಾವತಃ ಅದರಲ್ಲಿ ಒಲವು ಹೆಚ್ಚು. ಪೌರ್ವಾತ್ಯ ಪಾಶ್ಚಾತ್ಯ ತತ್ತ ರಾಸ್ತ್ರಗಳನ್ನು ಸಾಕಷ್ಟು ಅಧ್ಯಯನ ಮಾಡಿ ಸಿದ್ಧಿ ಪಡೆದವರ ಸಾಮೀಪ್ಯದಲ್ಲಿದ್ದೆ ಎಂದು ಅವರು ಹೇಳಿಕೊಂಡಿದ್ದರು. ಅಶರ ಸಾಹಿತ್ಯ ಕೃತಿಗಳಲ್ಲೂ, ಕಾವ್ಯ ಮೀಮಾಂಸೆಯಲ್ಲೂ ಈ ತತ್ತ ಪೌಸ್ತದ ಹಿನ್ನೆಲೆಯನ್ನು ಕಾಣಬಹುದು.

ಕುವಂಪ ಅವರು ಭಾರತೀಯ ಆಧಾತ್ಮ ಚೆ೦ತನೆಯ ಒಳ್ಳೆಯವನ್ನೆಲ್ಲ “ಮೈಸೌಡಿಸಿಕೊಂಡವರು. ನಮ್ಮ ಧರ್ಮ ಸಂಸ್ಕೃತಿಗಳಿಗೆ ಶತಶತಮಾನಗಳಿಂದ ಹತ್ತಿಕೊಂಡು ಬರದಿರುವ ಕೊಳೆಯನ್ನಲ್ಲ ಕಳೆಯಬೇಕು ಎಂಬುದು ಅವರ ಸಂಕಲ್ಪವಾಗಿತ್ತು. ತಲತಲಾಂತರಗಳಿಂದ ಇತರ ದೇಶಗಳಂತೆ ಭಾರತದಲ್ಲೂ ಬೆಳೆದುಬಂದ ಪುರೋಹಿಶಶಾಹಿಗೂ ಕುವೆಂಪುವಿಗೂ ಬದ್ಧವೈರ. ಅವರ ಹೋರಾಟ ಪುರೋಹಿತಶಾಹಿಯ ಎರುದ್ಧ. ವ್ಯಕ್ತಿಗಳ ಎರುದ್ಧವಲ್ಲ. ನಮ್ಮ ಧರ್ಮದಲ್ಲಿ ಸ್ವೀಕಾರಯೋಗ್ಯವಾದ್ದು. ತಿರಸ್ಕರಿಸಬೇಕಾದ್ದು ಏನು-ಎಂಬ ವಿಮರ್ಶಜ್ಞಾನವನ್ನು ಕುವೆ೦ಪು ಬೋಧಿಸಿದರು. `ಆತ್ಮಶ್ರೀಗಾಗಿ ನಿರಂಕುಶಮತಿಗಳಾಗಿ” ಇದು ಕುವೆ೦ಪು ಅವರ ಸಂದೇಶ. `ಎಜ್ಞಾನ ಮತ್ತು ಅಧ್ಯಾತ್ಮ-(ಮತವನ್ನಲ್ಲ, ಮೌಢ್ಯವನ್ನಲ್ಲ, ಅ೦ಧಶ್ರದ್ಧೆಯನ್ನಲ್ಲ, ಅಂಧಾಜಾರವನ್ನಲ್ಲ- ಎಜ್ಞಾನ ಮತ್ತು ಅಧ್ಯಾತ್ಮ ಇವೆರಡನ್ನೂ ಕೆಚ್ಚನಿಂದ, ನಿಷ್ಠೆಯಿಂದ, ದೃಢಬುದ್ಧಿಯಿಂದ ಆಶ್ರಯಿಸಿ, ವಿಜಾರವಾದಿಯಾಗಿ, ವೈಜ್ಞಾನಿಕ ದೃಷ್ಟಿಸಂಪನ್ನನಾಗಿ ಮುಂಬರಿದು (ಪ್ರತಿಯೊಬ್ಬನೂ) ತನಗೂ ಲೋಕಕ್ಕೂ ಕಲ್ಯಾಣವಾಗುವಂತೆ' ಬಾಳಬೇಕೆಂಬುದು ಅವರ ಕನಸು. ಪ್ರತಿಯೊ೦ಬ್ಬನೂ ವಿಶ್ವಮಾನವನಾಗಿ ವಿಕಾಸಗೊಳ್ಳಬೇಕೆಂಬುದು ಅವರ ಆಶಯ.

ಲೌಕಿಕವಾಗಿ ಕುವೆ೦ಪು ಅವರದು ಅಧ್ಯಾಪಕ ವೃತ್ತಿ. ಮೈಸೂರಿನ ಮಹಾರಾಜ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿ,ಪ್ರಾಚಾರ್ಯರಾಗಿ, ವಿಶ್ವವಿದ್ಯಾಲಯದ ಕುಲಪತಿಯಾದರು. ಗೌರವ ಡಾಕ್ಟೊರೇಟ್‌, ಸಾಹಿತ್ಯ ಅಕಾಡೆಮಿ ಮತ್ತು ಜ್ಞಾನಪೀಠ ಪ್ರಶಸ್ತಿ, ರಾಷ್ಟ್ರಕವಿ ಪ್ರಶಸ್ತಿ, ಪಂಪ "ಪ್ರಶಸ್ತಿ ಕರ್ನಾಟಕ ರತ್ನ, ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ- ಬೇಗೆ ಹಲವಾರು ಗೌರವಗಳು ಅವರನ್ನು ಹುಡುಕಿಕೊಂಡು ಬಂದುವು. `ಭಾಗಿಲಲಿ ಕೈಮುಗಿದು ನಿಂದಿಹೆವು. ಒಳಗೆ ಬರಲಪ್ಪಣೆಯ?' ಎಂದು ಹೇಳಿದುವು. ಕುವೆಂಪು. ಅವರು ವೈಯಕ್ತಿಕವಾಗಿ ಯಾವುದನ್ನೂ ಆತಿಸಿದವರಲ್ಲ. ಯುಗದ ಕವಿ, ಜಗದ ಕವಿ. ದ್ರಷ್ಟಾರ, ಕನ್ನಡ ಮುಂಬರಿವಿಗಾಗಿ ಸದಾ ಶ್ರಮಿಸಿದ ಮಹಾನ್‌ ಜಿ೦ತಕ, ವಿಚಾರವಾದಿ; ತ್ರೀಸಾಮಾನ್ಯನೂ ಭಗವನ್ಮಾನ್ಯನೆಂದು ಕೊಂಡಾಡಿದ ವಿಶ್ವಪ್ರೇಮಿ, ಕನ್ನಡಕ್ಕಾಗಿ ಕೆಚ್ಚಿನಿಂದ ಹೋರಾಡುವವರ ತಂಡದ ಸ್ಥೂರ್ತಿ. ಮಾನಸಗಂಗೋತ್ರಿಯ ಕನಸುಗಾರ. ಮಹಾ ಮಾನವ ಕುವೆಂಪು ಅವರದು ಈ ಶತಮಾನ ಕಂಡ ಮಹೋನ್ನತ ವ್ಯಕ್ತಿತ್ವ ಹೀಗೊಬ್ಬರು ನಮ್ಮ ನಡುವೆ ಇದ್ದರು. ಇಂಥ ಇನ್ನೊಬ್ಬರನ್ನು ಈ ನಾಡು ಕಾಣಬೇಕಾದರೆ ಇನ್ನೆಷ್ಟು ಯುಗ ಬೇಕೋ! (೧೯೯೪)

೨.ನಗೆ ಮೊಗದ ಅಜ್ಜ ಮಾಸ್ಕಿ

'ಮಾಸ್ತಿ ಕನ್ನಡದ ಆಸ್ತಿ' ಎನ್ನುವುದು ಹೇಳಿ ಹೇಳಿ ಸವೆದ ಮಾತು. ಅದನ್ನು ಮೊದಲು ಹೇಳಿದವರು ಪ್ರಾಸ ಸಪ್ರಿಯತೆಯಿಂದಾಗಿಯೂ ಹಾಗೆ ಹೇಳರೊಹುದು. ಮಾಸ್ತಿ ನಿಜಕ್ಕೂ ವಿಶಿಷ್ಟ ಆಸ್ತಿ. ಯಂತ್ರಸಲಕರಣೆಯೇ ಮುಂತಾದ ಆಸ್ತಿಗಳ ಗುಣವೆಂದರೆ, ಕಾಲ ಸ೦ದಂತೆ, ಬಳಸುತ್ತ ಹೋದಂತೆ ಅವು ಸವೆಯುತ್ತವೆ. ಮೌಲ್ಯ ಕುಗ್ಗುತ್ತದೆ. ಅವು ನಷ್ಟವಾದ ಮೌಲ್ಯ ಸೊನ್ನೆ. ಮಾಸ್ತಿ ಏಶಿಷ್ಟ ಆಸ್ಥಿ. ಮಾಸ್ತಿ 'ಇಲ್ಲವಾಗಿದ್ದಾರೆ'. ಆದರೆ ಈ ಆಸ್ಮಿಯ ಕಿಮ್ಮತ್ತು ಮಾತ್ರ ಎಂದೂ ಕಡಮೆಯಾಗದು; ಕಾಲದೊಂದಿಗೆ ಹೆಚ್ಚುತ್ತಲೇ ಇರುತ್ತದೆ. ಯಾವ ಕೆಲಸ ಮಾಡಬೇಕಾದರೂ ಮೊದಲು ಇಷ್ಟದೇವತಾ ಪ್ರಾರ್ಥನೆ ಮಾಡುವುದು ನಮ್ಮಲ್ಲಿ ಒಂದು ಸಂಪ್ರದಾಯ.ಇದರ ತಾರ್ಕಣೆಯೇನೇ ಇರಲಿ, ಅನೇಕರ ಮನಸ್ಸಿಗೆ ಇದರಿಂದ ನೆಮ್ಮದಿ.

ಹೊಸಗನ್ನಡ ಸಾಹಿತ್ಯದ ಹಲವು ಪ್ರಕಾರಗಳನ್ನು ಕುರಿತಂತೆ ಯಾವುದೇ ಮಾತಿನಲ್ಲಿ ತೊಡಗಬೇಕಾದರೂ ಮೊದಲು ಮಾಸ್ತಿಯವರ, ಸಣ್ಣಕತೆಯ 'ಶ್ರೀನಿವಾಸ'ರ ಹೆಸರನ್ನೂ ಹೇಳಿಯೇ ಮುನ್ನಡೆಯಬೇಕು. ಕನ್ನಡದಲ್ಲಿ ಸಣ್ಣಕತೆಯನ್ನು ಮೊತ್ತಮೊದಲು ಬರೆದವರು ಯಾರೆಂಬುದರ ಬಗ್ಗೆ ಜಿಜ್ಞಾಸೆ ಇರಬಹುದು. ಆದರೆ ಸಣ್ಣ ಕತೆಗೆ ಕನ್ನಡದಲ್ಲಿ ರಾಜಮಾರ್ಗ ನಿರ್ಮಿಸಿದವರು ಮಾಸ್ತಿಯವರೇ. ಹಳೆಯ ಜಾಡಿನಲ್ಲಿ ಸಾಗಿದ್ದ ಕನ್ನಡ ಸಾಹಿತ್ಯವನ್ನು ಹೊಸ ಹಾದಿಯಲ್ಲಿ ನಡೆಯಿಸಿದ ಆದ್ಯಪ್ರವರ್ತಕರಲ್ಲಿ ಮಾಸ್ತಿಯವರು ಪ್ರಮುಖರು. ಸಣ್ಣಕತೆಯ ಪ್ರಕಾರದಲ್ಲಿ ಅವರು ನಡೆಯಿಸಿದ ಪ್ರಯೋಗಗಳು ಹಲವಾರು. ಒಂದೊ೦ದೂ ಇ೦ದು ಒಂದೊಂದೂ ಬೇರೆಬೇರೆ ಎಳೆ. ಕೆಲವಂತೂ ಮಹಾಧಾರೆ ಇಂದು ಕನ್ನಡದಲ್ಲಿ ಸಣ್ಣ ಕತೆಯನ್ನು ವಿವಿಧ ದಿಕ್ಕುಗಳಲ್ಲಿ ಬೆಳೆಯಿಸುತ್ತಿರುವ ಎಲ್ಲರಿಗೂ ಮಾಸ್ತಿಯವರ ಸಣ್ಣ ಕತೆಗಳು ಮೂಲ ಸ್ಫೂರ್ತಿ. ಹೀಗಾಗಿ ಮಾಸ್ಕಿ ಕನ್ನಡ ಸಣ್ಣ ಕತೆಯ ಆಚಾರ್ಯ ಪುರುಷ. ನೀಳ್ಗವಿತೆ, ಕಥನಕವನ, ಸುನೀತ, ನಾಟಕ-ಈ ಕ್ಷೇತ್ರಗಳಲೂ ಮಾಸ್ತಿಯವರದು ನಾನಾ ಪ್ರಯೋಗ. ಮಾಸ್ತಿಯವರೆಂದರೆ ಸಣ್ಣಕತೆಗಳ ಜನಕರೆಂದೇ ಪ್ರತೀತಿ ಇರುವುದಾದರೂ, ಅವರು ಕಾವ್ಯಕ್ಷೇತ್ರದಲ್ಲಿ ಮಾಡಿರುವ ಕೃಷಿಯೂ ಅಸಾಧಾರಣವಾದದ್ದು, ಅನುಪಮವಾದ್ದು. ನಾಟಕಗಳೂ ಅಂ೦ತಯೇ. ಅವರ 'ಕಾಕನ ಕೋಟೆ' ನಾಟಕ ಹಲವಾರು ಸಾಧ್ಯತೆಗಳನ್ನು ತೆರೆದು ತೋರಿಸಿದ ಮಹತ್ವದ ಕೃತಿ. ವಿಮರ್ಶೆಯಲ್ಲೂ ಕಾದಂಬರೀ ರಚನೆಯಲ್ಲೂ 'ಜೆನ್ನಬಸವ ನಾಯಕ' ಕಾದ೦ಬರಿ ಒಂದು ಬಿರುಗಾಳಿಯನ್ನೇ ಎಬ್ಬಿಸಿತು. ಆದರೆ ಅದು ಸಾಹಿತ್ಯೇತರ ಕಾರಣಕ್ಕಾಗಿ.'ಜಿಕವೀರ ಮಾಜೇಂದ್ರ' ಕಾದಂಬರಿ ಜ್ಞಾನಪೀಠ ಪ್ರಶಸ್ತಿ ತ೦ದುಕೊಟ್ಟಿತು (೧೯೮೩) ಸುಬ್ಬಣ್ಣ, ಶೇಷಮ್ಮ ಕಿರುಕಾದ೦ಬರಿಗಳೂ ಅಲ್ಲ. ಎಸ್ಶೃತ ಸಣ್ಣ ಕತೆಗಳೂ ಅಲ್ಲ. ಅವುಗಳ ಸೌಂದರ್ಯ ಅವುಗಳದೇ.

ಸಹೃದಯ ವಿಮರ್ಶೆಯಲ್ಲಿ ಮಾಸ್ತಿಯವರ ಸಾಧನೆ ಕಡಮೆಯೇನಲ್ಲ. ಆದಿಕವಿ ವಾಲ್ಮೀಕಿ, ಏಮರ್ಶೆಯ ನಾಲ್ಕು ಸಂಪುಟ, ಕರ್ನಾಟಕ ಜನಪದ ಸಾಹಿತ್ಯ ಇವೆಲ್ಲಾ ಆಯಾನಿಟ್ಟುಗಳಲ್ಲಿ ದಾರಿ ದೀಪಗಳು. ಚಿ೦ತನ, ನಮ್ಮ ನುಡಿ, ಪೂಜನ, ಸಾಹಿತ್ಯಲಾಲನೆ. ಮು೦ತಾದ ಚಿಂತನಪರ ಕೃತಿಗಳಲ್ಲಾಗಲಿ, ಷೇಕ್ಸ್‌ಪಿಯರನ ಟೆಂಪೆಸ್ಟ್‌(ಚ೦ಡಮಾರುತ) 'ಟ್ವೆಲ್ಪ್ಸ್‌ನೈಟ್‌ (ದ್ವಾದಶರಾತ್ರ), ಹ್ಯಾಮ್ಲೆಟ್‌ ಮುಂತಾದ ಅನುವಾದಗಳಲ್ಲಾದಲಿ ಮಾಸ್ತಿಯವರದೇ ವಿಶಿಷ್ಟ ಛಾಪು. ಇದರ ಅನುಕರಣೆ ಅಸಾಧ್ಯ. ಎರಡು ದಶಕಗಳಿಗೂ ಹೆಚ್ಚುಕಾಲ 'ಜೀವನ' ಎಂಬ ಮಾಸಪತ್ರಿಕೆಯನ್ನು ನಡೆಸಿ, ಅನೇಕ ಹೊಸ ಲೇಖಕರನ್ನು ಬೆಳಕಿಗೆ ತಂದು, ಅಂದಿನ ಘಟನೆಗಳಿಗೆ ಸ್ಫಂದಿಸಿದ೦ತೆ ಸಂಪಾದಕೀಯಗಳನ್ನು ಬರೆದು, ಅವನ್ನು ಒಟ್ಟು ಮಾಡಿ ಐದು ಬೃಹತ್‌ ಸ೦ಪುಟಗಳಲ್ಲಿ ಪ್ರಕಟಿಸಿದ ಮಾಸ್ತಿಯವರದು ದೈತ್ಯಶಕ್ತಿ, ಅದಮ್ಯ ಆಸಕ್ತಿ. ಹಿರಿಯರಿ೦ದ ಕಿರಿಯರವರೆಗೆ ಎಲ್ಲರ ವಿಚಾರದಲ್ಲೂ ಸ್ನೇಹಪರತೆ, ಕುತೂಹಲ. ಆದ್ದರಿಂದ ಅತ್ಯಂತ ಸಣ್ಣ ಸಂಗತಿಗಳನ್ನೂ ವ್ಯಕ್ತಿಗಳನ್ನೂ ಎಷ್ಟು ವರ್ಷಗಳಾದರೂ ಮರೆಯದ ಛಾಯಾಚಿತ್ರಸದೃಶ ಜ್ಞಾಪಕಶಕ್ತಿ. ಜನರಲ್ಲಿ ಜೀವನದಲ್ಲಿ ಅಪಾರ ಶ್ರದ್ಧೆ ಆಸಕ್ತಿ ಇದ್ದದ್ದರಿಂದಲೇ ಅವರಿಗೆ ಅಷ್ಟೊಂದು ವೈವಿಧ್ಯಮಯ ಸಹಾನುಭೂತಿಪರ ಅನುಕಂಪಯುಕ್ತ ಸಾಹಿತ್ಯ ರಚಿಸುವುದು ಸಾಧ್ಯವಾಯಿತೋ ಏನೋ. ತಮ್ಮ ಆಧ್ಯಾತ್ಮಿಕ ನಿಲುವಿನಿಂದಲೇ ಎಲ್ಲವನ್ನೂ ಕಂಡರೂ, ಸಂಜೆಯ ಬಿಸಿಲಿನಲ್ಲಿ ಎಲ್ಲವೂ ನಿಚ್ಚಳವಾಗಿ ಕಾಣಿಸುವಂತೆ ಅವರ ಕೃತಿಗಳ ಪಾತ್ರವಿವರ, ಸನ್ನಿವೇಶಚಿತ್ರಣ ಎದ್ದು ಎಲ್ಲದರಲ್ಲೂ ಕಾಣಿಸುತ್ತವೆ. ತಮ್ಮ ನಿಲುವನ್ನು ಬಿಡದೆ. ಉಳಿದೆಲ್ಲವನ್ನೂ ಉದಾರವಾಗಿ ಕಾಣುವ ಮಾಸ್ತಿಯವರ ಬರವಣಿಗೆಯ ವೈಶಿಷ್ಟ್ಯವೆ೦ದರೆ ಈ ಅನುಕಂಪ. ಅವರ ಸ್ಥಿರ ನಿಲುವಿನಿಂದಾಗಿ. ಮಾಸ್ಕಿಯವರ ಕೃತಿಗಳಲ್ಲಿ “ಬೆಳೆವಣಿಗೆ' ಕಾಣುವುದಿಲ್ಲ. ನಮಗೆ ಸಿಗುವುದು ಬೇರೆಬೇರೆ ನೋಟ; ಆದರೆ ಕೇ೦ದ್ರವೊಂದೇ.

ಕೋಲಾರ ಜಿಲ್ಲೆಯ ಮಾಲೂರು ತಾಲ್ಲೂಕಿನಲ್ಲರುವ ಮಾಸ್ಕಿ ಎ೦ಬುದು ಅವರ ಊರು. ಮಾಸ್ತಿ ವೆಂಕಟೇಶ ಅಯ್ಯಂಗಾರ್ಯರ (೧೮೯೧-೧೯೮೬) ತಂದೆ ಪೆರಿಯಾತ್‌ ರಾಮಸ್ವಾಮಿ ಅಯ್ಯಂಗಾರ್ಯರು ಬಡವರಾದರೂ ದೊಡ್ಡಮನೆಯ (ಪೆರಿಯಾತ್‌) ಹಿರಿತನವನ್ನು ಕಾಯ್ದುಕೊ೦ಡವರು. ಆ ಸುತ್ತಿಗೆಲ್ಲಾ ಬೇಕಾಗಿದ್ದವರು. ತಾಯಿಯ ಊರು ಹೊಂಗೇನಹಳ್ಳಿ. ತಂದೆ ಅವರಿಗೆ ಇಟ್ಟ ಹೆಸರು ವೆಂಕಟೇಶ ಅಯ್ಯಂಗಾರ್‌. ತಾಯಿ ತಿಮ್ಮಮ್ಮನವರ ಬಾಯಲ್ಲಿ ಮಗುಎನ ಹೆಸರು ಶೀನಪ್ಪ. ಕನ್ನಡದ "ಶೀನಪ್ಪ'ನೇ ಮುಂದೆ 'ಶ್ರೀನಿವಾಸ'-ಕಾವ್ಯನಾಮ. ಮುಂದೆ ದೊಡ್ಡವರಾದ ಅನೇಕರ ಹಾಗೆ ಮಾಸ್ತಿಯವರು ಹುಡುಗರಾಗಿದ್ದಾಗ ತು೦ಟರಾಗಿರಲಿಲ್ಲ. ಶಾಲೆಯಲ್ಲಿ ಮಾಸ್ತಿ ಸದಾ ಮುಂದು ಶಿವಾರಪಟ್ಟಣ, ಮಳವಳ್ಳಿ, ಮೈಸೂರು, ಬೆ೦ಗಳೂರು, ಮದ್ರಾಸುಗಳಲ್ಲಿ ಓದು. ಡಬಲ್‌ ಪ್ರಮೋಷನ್‌ ಪಡೆದು ಹನ್ನೊಂದಕ್ಕೆ ಎಲ್‌. ಎಸ್‌. "ಮಟ್ರಿಕ್ಕಿನಲ್ಲೂ. (ಒಂದಿನಂತೆ) ಪ್ರಪ್ರಥಮ. ಭೌತಶಾಸ್ತ್ರ, ಇಂಗ್ಲಿಷ್‌, ಕನ್ನಡ ಐಚ್ಛಿಕ ವಿಷಯ. ಸಂಸ್ಕೃತ ಅಧ್ಯಾತ್ಮಗಳರಿತೂ ಮನೆತನದಿಂದ" ಬಂದಿದ್ದುವು. ಉದ್ದಕ್ಕೂ ಪರೀಕ್ಷೆಗಳಲ್ಲಿ ದಲ ಸ್ಥಾನದಲ್ಲೇ ಗೆದ್ದು ಬಂದ ಮಾಸ್ತಿ ಮದರಾಸಿನ ಇಂಗ್ಲಿಷ್‌ ಎಂ. ಎ. ಓದುತ್ತಿದ್ದಾಗ ಮೈಸೂರು ಸಂಸ್ಥಾನದ ಎಂ.ಸಿ.ಎಸ್‌ ಪರೀಕ್ಷೆಗೆ. ಕುಳಿತು. ಮೊದಲ ಸ್ಥಾನ ಪಡೆದರು. ಅಸಿಸ್ಟೆಂಟ್‌ ಕಮೀಷನರ್‌ ಹುದ್ದೆ. ಆಮೇಲೆ" ಎಂ. ಎ. ಸಂಪೂರ್ಣ. ಸರ್ಕಾರದ ನಾನಾ ಹುದ್ದೆಗಳಲ್ಲಿ ಕೆಲಸ ಮಾಡಿ, ರಾಜಸೇವಾಪ್ರಸಕ್ತರಾಗಿ, ನ್ಯಾಯವಾಗಿಯೇ ತಮಗೆ ಸಿಗಬೇಕಾದ ಮೇಲಣ ಸ್ಥಾನ ದೊರಕದಿದ್ದಾಗ ನಿವೃತ್ತರಾದ ಮಾಸ್ತಿ ಸಾಹಿತ್ಯಕಾರ್ಯದಿಂದ ಕೊನೆಯವರೆಗೂ ನಿವೃತ್ತಿ ಬಯಸಿದವರಲ್ಲ. ಮಾಸ್ತಿ ಬಿ. ಎ. ಓದುತ್ತಿದ್ದಾಗ ಕತೆ ಬರೆಯತೊಡಗಿದರು. ಮೊದಲು ಕತೆ “ರಂಗನ ಮದುವೆ'(೧೯೧೦-೧೧). ಅದು “ಮಧುರವಾಣಿ'ಯಲ್ಲಿ ಪ್ರಕಟವಾಯಿತು (೧೯೧೮) ರಂಗದ ಮದುವೆಯ ಹಿಂದೆಯೇ “ರಂಗಪ್ಪನ ದೀಪಾನಳಿ', “ರಂಗಪ್ಪನ ಕೋರ್ಟ್‌ಷಿಪ್ಪು'.

ಇವನ್ನೋದಿ ಸಂತೋಷಪಟ್ಟವರು ಹಲವರಾದರೆ, ಮೂಗು ಮುರಿದವರು ಕೆಲವರು. 'ಸಣ್ಣಕತ್ತೆ'ಎಂದು ಅಮ್ಮಂಯ್ಯನ ಹಾಸ್ಯ. ರಂಗಪ್ಪನ ದೀಪಾವಳಿಯೋಔಸರಿ.ಉಗ್ರಪ್ಪನ ಉಗಾದಿ, ವೆಂಕಟರಾಯನ ಪಿಶಾಚ-ಎಂದರು ಕೆಲವರು. ಮಾಸ್ತಿ ಎದೆಗುಂದಲಿಲ್ಲ. ನೀವು ಯಾರಾದರೂ ಬರೆದರೆ ಸಂತೋಚದಿಂದ ಓದುತ್ತೇನೆ ಎಂದರು. ಅವರೇ ಉಗ್ರಪ್ಪನ ಉಗಾದಿ ಬರೆದರು.(ವೆ೦ಂಕಟರಾಯನ ಪಿಶಾಚ ಬರಲಿಲ್ಲ). ಮಾಸ್ತಿಯವರ ಸಣ್ಣ ಕತೆಗಳು ಒಟ್ಟು ಹದಿಮೂರು ಸಂಪುಟಗಳಲ್ಲಿ ಬಂದುವು. ಅವು ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ತಂದುಕೊಟ್ಟುವು (ತಡವಾಗಿಯಾದರೂ). ಅವರಿಗೆ ಜ್ಞಾನಪೀಠ ಪ್ರಶಸ್ತಿಯೂ ದೊರಕಿತು. ಸಾಹಿತ್ಯಸಮ್ಮೇಳನಾಧ್ಯಕ್ಷ(ಪರಿಷತ್ತಿನ) ಉಪಾ ನಕ್ಷ. ಪಿ.ಇ.ಎನ್‌. ಅಧ್ಯಕ್ಷ. ಸಾಹಿತ್ಯ ಅಕಾಡೆಮಿಯ ಗೌರವ ಸದಸ್ಯ. ಹೀಗೆ ಅಧಿಕಾರಗಳು ಹಲವು. ಡಾಕ್ಟೊರೇಟ್‌ ಕೂಡ ಪ್ರಾಪ್ತ. ಎಲ್ಲರಗೂ ಅಣ್ಣ ಮಾಸ್ತಿ. ಕನ್ನಡ ಸಾಹಿತ್ಯದ ಭೀಷ್ಮಾ ಚಾರ್ಯ. ನಗೆಮೊಗದ ಅಜ್ಞ.