**ತೀ ನಂ ಶ್ರೀ**

ದುಂಡು ಮುಖ. ಕನ್ನಡಕ. ಬಟ್ಟಗಣ್ಣುಗಳಲ್ಲಿ ಸ್ನಿಗ್ದ ಪ್ರಕಾಶ. ತುಟಿಯ ಮೇಲೆ ನಗೆಯ ತೆಳು ಲೇಪ. ಸೌಜನ್ಯ ರೂಪ. ಗರಿಮುರಿಯಾದ ಉಡುಗೆ ತೊಡುಗೆ. ಭಾರತೀಯ ಸಂಸ್ಕೃತಿಯೇ ಸಮವಸ್ತ್ರ ತೊಟ್ಟು ಬಂದ ಹಾಗೆ. ಅವರೊಬ್ಬ ಆದರ್ಶ ಪ್ರಾಧ್ಯಾಪಕ. ವಿದ್ಯಾರ್ಥಿಗಳಿಗೆ ಅವರಲ್ಲಿ ಪ್ರೀತಿ ದ್ರ “ಯ ಗೌರವ. ಸಾಹಿತ್ಯವಾಗಲಿ, ಮೀಮಾಂಸೆ ಯಾಗಲಿ, ಭಾಷಾವಿಜ್ಞಾನವಾಗಲಿ- ಎಲ್ಲ `ಬೋಧನೆಯೂ ಅವರಿಗೆ ಒ೦ದೇ ಸಮ. ಸ್ವಾರಸ್ಯಕರ; ಲಕ್ಕಣಂ ಮಿಕ್ಕಿರೆ, ನಲ್ನುಡಿ ಮೆರೆಯೆ. ವಿದ್ಯಾರ್ಥಿಗಳಲ್ಲಿ ಅಪಾರ ವಾತ್ಸಲ್ಯ ತಮ್ಮಲ್ಲಿರುವುದೆಲ್ಲವನ್ನೂ ಕೊಟ್ಟುಬಿಡಬೇಕೆಂಬ ಧಾರಾಳತೆ. ಆದರೂ ಅಹಂತೆಯಿಲ್ಲ. ತಮ್ಮದೇ ಕೊನೆ ಮಾತೆಂಬ ಗರ್ವವಿಲ್ಲ. ತಮಗೇ ಸಂದೇಹವಿದ್ದಾಗ ಅದನ್ನು ಹೇಳಿಕೊಳ್ಳುವ ಮಟ್ಟಗೆ ಅವರ ವಿನಯ. 'ಇನ್ನೂ ನನಗೆ ಅರ್ಥವಾಗಿಲ್ಲ. ಆದಮೇಲೆ ಹೇಳುತ್ತೇನೆ. ನಿಮಗೇನಾದರೂ ಹೊಳೆದರೆ ಹೇಳಿ' ಎಂದು ಮುಚ್ಚು ಮರೆ ಇಲ್ಲದೆ ಒಪ್ಪಿಕೊಳ್ಳುವ ಸ್ವಭಾವ. ನಿಜವಾದ ವಿದ್ವಾಂಸನ, ಜಿಜ್ಞಾಸುವಿನ ಗುಣ. ವರ್ಷದ ಕೊನೆಯಲ್ಲಿ ಅವರು ಪಾಠ ಮುಗಿಸಲು ತೆಗೆದುಕೊಳ್ಳುತ್ತಿದ್ದ ಸ್ಪೆಷಲ್‌ ಕ್ಲಾಸುಗಳನ್ನು ವಿದ್ಯಾರ್ಥಿಗಳು ಕಾತರದಿಂದ ಎದುರುನೋಡುತ್ತಿದ್ದರು. ಆ ತರಗತಿಗಳು ನಡೆಯುತ್ತಿದ್ದುದು ಅವರ ಮನೆಯಲ್ಲೇ. ವಿದ್ಯಾರ್ಥಿ ತಾನೇ ಚಕ್ಕರ್‌ ಹೊಡೆದಾನು? ಆಚಾರ್ಯ ತೀ.ನಂ. ಶ್ರೀಕಂಠಯ್ಯ ಅವರದು ತುಂಬು ಪಾಂಡಿತ್ಯ. ಕನ್ನಡ, ಸಂಸ್ಕೃತ, ಇಂಗ್ಲಿಷ್‌ ಸಾಹಿತ್ಯಗಳು ಅವರಿಗೆ ವಾಜೋವಿಧೇಯ. ಚಿಕ್ಕನಾಯಕವಹಳ್ಳಿಯ ತೀರ್ಥಮರದಲ್ಲಿ ಹುಟ್ಟಿದ ಶ್ರೀಕ೦ಠಯ್ಯನವರು (೧೯೦೬-೧೯೬೬) ಶ್ಯಾನುಭೋಗರ ಹುಡುಗ. ಅವರ ತಂದೆ ನಂಜು೦ಡಯ್ಯನವರದು ದೊಡ್ಡ ಅವಿಭಕ್ತ ಕುಟುಂಬ. ತೀರ್ಥಹಳ್ಳಿ-ಜಿಕ್ಕನಾಯಕನಹಳ್ಳಿಯಲ್ಲಿ ಪ್ರಾಥಮಿಕ ಮಾಧ್ಯವಿಕ ವಿದ್ಯಾಭ್ಯಾಸ ಪಡೆದ ತೀ. ನಂ. ಶ್ರೀ. ತುಮಕೂರಿಗೆ ಪ್ರೌಢಶಾಲಾ ವ್ಯಾಸಂಗಕ್ಕಾಗಿ ಹೋಗುವ ವೇಳೆಗೆ ವೆಂಕಟಾಚಾರ್‌, ಗಳಗನಾಥ ಮೊದಲುಗೊಂಡು ಆಗ ಲಭ್ಯವಿದ್ದ ಎಲ್ಲ ಒಳ್ಳೆಯ ಕನ್ನಡ ಪುಸ್ತಕಗಳನ್ನೂ ಓದಿ ಮುಗಿಸಿದ್ದರು. ಸಂಸ್ಕೃತದ ಕಾವ್ಯಗಳನ್ನೂ ಕಲಿತಿದ್ದರು. ಅವರು ಪ್ರೌಢಶಾಲೆಯಲ್ಲಿ ತೆಗೆದುಕೊಂಡುದ್ದು ಕನ್ನಡವನ್ನು. ಸಂಸ್ಕೃತ ತೆಗೆದುಕೊಳ್ಳದ್ದಕ್ಕಾಗಿ ತಂದೆ ಅಸಮಾಧಾನಗೊ೦ಂಡರಾದರೂ ಅವರ ಅಭ್ಯಾಸವನ್ನೂ ಬಿಡಲಿಲ್ಲ. ಇಂಗ್ಲಿಷೂ ಅವರಿಗೆ ತು೦ಬ ಪ್ರಿಯ. ಹೀಗೆ ಅವರು ವಿದ್ಯೆಯ ಮುಕ್ಕಣ್ಣರೇ ಆದರು.

ಪ್ರೌಢಶಾಲೆಯಲ್ಲಿದ್ದಾಗಲೇ ಸ್ವತಂತ್ರ ಕವನಗಳನ್ನು ರಜಿಸುವುದರ ಜೊತೆಗೆ ಭಾಷಾಂತರವನ್ನೂ ಮಾಡತೊಡಗಿದರಾದರೂ ತೀ. ನಂ. ಶ್ರೀ. ಅವರು ಎಂದೂ ಬರವಣಿಗೆಯ ಚಟಕ್ಕೆ ಬಲಿಯಾಗಲಿಲ್ಲ. ಮಾತು ಬರಹದ ಶತ್ರು- ಬರಹ ಓದಿನ ಶತ್ರು, ಎಂದೇ ಅವರು ಭಾವಿಸಿದ್ದರು. ಓದಿಗೆ, ಜಿ೦ತನೆಗೆ, ಜಿಜ್ಞಾಸೆಗೆ ಅವರು ನೀಡಿದಷ್ಟು ಪ್ರಾಶಸ್ತ್ಯವನ್ನು ಬರಹಕ್ಕೆ ಎಂದೂ ಕೊಡಲಿಲ್ಲ. ಎಂಟ್ರೆನ್ಸ್‌ ಪರೀಕ್ಷಯಲ್ಲಿ ತೇರ್ಗಡೆ ಹೊಂದಿದ ಮೇಲೆ ಮೈಸೂರಿನ ಮಹಾರಾಜ ಕಾಲೇಜಿನಲ್ಲಿ ಬಿ.ಎ. ತರಗತಿಗೆ ಸೇರಿದ ತೀ. ನಂ. ಶ್ರೀ. ಅವರ ಗುರುಗಳು ರಾಲೋ, ಹಿರಿಯಣ್ಣ. ಬಿ. ಎ೦. ಶ್ರೀ. ಅವರಂಥವರು.

ಬಿ. ಎ. ಪದವಿ ಪರೀಕ್ಷೆಯಲ್ಲಿ ಉನ್ನತ ಸ್ಥಾನ ಪಡೆದ ಆರು ಪದಕಗಳನ್ನೂ ಬಹುಮಾನಗಳನ್ನೂ ಪಡೆದುಕೊಂಡ ತೀ.ನಂ. ಶ್ರೀ. ಮುಂದೆ ಇಂಗ್ಲಿಷ್‌ ಎಂ. ಎ. ಸೇರಿದರು. ಅದನ್ನು ಮುಗಿಸುವ ಮುನ್ನವೇ ಅ೦ದಿನ ಮೈಸೂರು ಸಂಸ್ಥಾನದ ಸಿಎಲ್‌ ಸರ್ವಿಸ್‌ ಪರೀಕ್ಷೆ ಬಂತು. ಇಷ್ಟವಿಲ್ಲದೆಯೇ ಅದಕ್ಕೆ ಹೋದರು. ಅಮಲ್ಟಾರ್‌ ಹುದ್ದೆಯೂ ದೊರಕಿತು. ಅಧ್ಯಾಪಕರಾಗಬಯಸಿದ್ದ ತೀ.ನಂ. ಶ್ರೀ. ಅವರು ಬಿ. ಎಂ. ಶ್ರೀ. ಅವರ ಸಲಹೆಯ ಮೇರೆಗೆ ತಾತ್ಕಾಲಿಕವಾಗಿ ಆ ಹುದ್ದೆಯಲ್ಲಿ ಮುಂದುವರಿದರು. ಮುಂದೆ ಅಧ್ಯಾಪಕರಾಗಿ ನೇಮಕಗೊಂಡಾಗ ಅಧಿಕಾರ ಐಶ್ವರ್ಯಗಳ ಹುದ್ದೆಯನ್ನು ತೊರೆದು ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಅಧ್ಯಾಪಕರಾದರು. ಎ೦. ಎ. ಪದವಿಯನ್ನೂ ಪಡೆದುಕೊಂಡು. ಜೊತೆಗೆ ಪದಕವನ್ನು ಕೂಡ. ಹಳಗನ್ನಡ“ “ನಡುಗನ್ನಡ - ಹೊಸಗನ್ನಡ ಸಾಹಿತ್ಯ, ವ್ಯಾಕರಣ, ಛಂದಸ್ಸು ಅಲಂಕಾರಶಾಸ್ತ್ರ ಕಾವ್ಯಮೀಮಾಂಸೆ, ಗ್ರಂಥ ಸ೦ಪಾದನೆ, ಭಾಷಾವಿಜ್ಞಾನ- ಬಗೆ ಹಲವು "ಕ್ವತಗಳಲ್ಲಿ ಕೋ ನಂ. ಶ್ರೀ. ಸಂಪಾದಿಸಿದ ಜ್ಞಾನ ಲೆಸಾರವಾದ್ವು ಅಧ್ಯಾಪಕರಾಗಿ, ಕಾಲೇಜುಗಳ ಸೂಪರಿಂಟೆಂಡೆಂಟರಾಗಿ ಕಾರ್ಯ ನಿರ್ವಹಿಸುತ್ತ ಅವರು ಅಧ್ಯಯನ ಸಂಶೋಧನೆಗಳಲ್ಲೂ ಮುಂದುವರಿದರು.

ಕರ್ನಾಟಕ ವಿಶ್ವವಿದ್ಯಾನಿಲಯದಲ್ಲಿ ಐದು ವರ್ಷಕಾಲ (೧೯೫೨-೫೭) ಪ್ರಾಧ್ಯಾಪಕರಾಗಿದ್ದ ಆ ಸಂದರ್ಭದಲ್ಲಿ ಪುಣೆಯ ಡೆಕ್ಕನ್‌ ಕಾಲೇಜಿನಲ್ಲಿ ಭಾಷಾ ಎಜ್ಞಾನದ ಗೋಷ್ಠಿಗಳಲ್ಲೂ, ಬೇಸಗೆ ಶಾಲೆಗಳಲ್ಲೂ ಭಾಗವಹಿಸಿದರು. ಅನೇಕ ವಿದ್ವತ್ಪೂರ್ಣ ಉಪನ್ಯಾಸಗಳನ್ನು ನೀಡಿದರು. ಅಮೆರಿಕ ಯುರೋಪುಗಳ ಅನೇಕ ವಿಶ್ವವಿದ್ಯಾನಿಲಯಗಳನ್ನು ಸ೦ದರ್ಶಿಸಿ ತಮ್ಮ ಜ್ಞಾನದ ಸೀಮೆಯನ್ನು ವಿಸ್ತರಿಸಿಕೊಂಡು ತಿಳಿವನ್ನು ಹಂಚಿಕೊಂಡರು. ೧೯೫೭ರಿಂದ ನಿವೃತ್ತಿಯಾಗುವವರೆಗೆ ಅವರು ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಪ್ರಾಧ್ಯಾಪಕರಾಗಿದ್ದರು.

ತೀ. ನಂ. ಶ್ರೀ. ಅವರು ಗಳಿಸಿದ್ದ ವಿದ್ವತ್ತಿಗೆ ಹೋಲಿಸಿದರೆ ಅವರು ಬರೆದದ್ದು ಬಹಳ ಕಡಿಮೆ. 'ನನ್ನ ಲೇಖನ ವ್ಯವಸಾಯ ಅಷ್ಟೇನೂ ಹುಲುಸಲ್ಲ' ಎಂದು ಅವರೇ ಹೇಳಿಕೊಂಡಿದ್ದಾರೆ. ಆದರೆ ಮಿತ್ರರ ಅಭಿಮಾನಿಗಳ' ಒತ್ತಾಯಕ್ಕೆ ಕಟ್ಟು ಬಿದ್ದು, ವಿಮರ್ಶೆ, ಪ್ರಸ್ತಾವನೆ, ಸಂಶೋಧನ ಲೇಖನ ಮುಂತಾದವನ್ಮು'ಆಗಾಗ ಮರೆದರು. ಅವುಗಳ ಸಂಕಲನವೇ 'ಸಮಾಲೋಕನ' (೧೯೫೮). "ಇಂಗ್ಲಿಷ್‌ ಗೀತಗ'ಳಿಂದ ಹಿಡಿದು "ಎಂಡ್ಕುಡ್ಕ ರತ್ನ” ನವರೆಗೆ, "ಪಂಪ ಭಾರತದ ಕೃಷ್ಣ'ನಿಂದ ಹಡಿದು “ಮಾತ್ರೆಮುಡಿ, ಪದ್ಮಗಣ'ದವರೆಗೆ, “ಕುದುರೆ' "ಕರ್ನಾಟಕ'ಗಳಿ೦ದ ಹಿಡಿದು 'ಏನಿ-ಗಡಿ-ರೀಂ'ವರೆಗೆ ಈ ಲೇಖನಗಳು ವಿಸ್ತರಿಸಿವೆ. 'ಪಂಪ' (೧೯೪೯), 'ಕಾವ್ಯಸಮೀಕ್ಷೆ' (೧೯೫೭) ಇವು ಅವರ ಎರಡು ಪ್ರಮುಖ ವಿಮರ್ಶಾತ್ಮಕ ಕೃತಿಗಳು.

“ಭಾರತೀಯ ಕಾವ್ಯ ಮೀಮಾಂಸೆ' ಎಂಬುದು ತೀ.ನಂ. ಶ್ರೀ. ಅವರ ಅತ್ಯಂತ ಮಹತ್ವದ ಕೃತಿ. ಹಲವು ವರ್ಷಗಳ ದೀರ್ಫ ಅಧ್ಯಯನ, ಜೆ೦ಂತನಗಳ ಫಲವಾದ ಈ ಕೃತಿಯನ್ನು ಕುವೆಂಪು ಅವರು ಒಂದು ಆಚಾರ್ಯಕೃತಿ ಎಂದು ಕರೆದಿದ್ದಾರೆ. ಸಂಸ್ಕೃತದ ಅನೇಕ ಕಾವ್ಯ ಮೀಮಾಂಸೆಯ ಕೃತಿಗಳ ತಳಹದಿಯ ಮೇಲೆ ತೀ.ನಂ. ಶ್ರೀ. ಅವರು ಇಲ್ಲಿ ಈ ವಿಷಯವನ್ನು ಕುರಿತು ಸಮಗ್ರವಾದ ವಿವೇಜನೆ ನಡೆಸಿದ್ದಾರೆ. ಭಾರತದ ಬೇರೆ ಯಾವ ಭಾಷೆಯಲ್ಲೂ ಇಂಥ ಕೃತಿ ಬಂದಿಲ್ಲ. ತೀ.ನಂ.ಶ್ರೀ ಅವರ ಸಾಹಿತ್ಯೋಪಾಸನೆಯ ಪಕ್ವ ಫಲವಿದು. ಈ ಕೃತಿ 'ಪಂಪ' ಪ್ರಶಸ್ತಿ'ಗೆ ದೃಷ್ಟಿಯಿ೦ದಲೂ ಅರ್ಹ. `ರಾಕ್ಷಸನ ಮುದ್ರಿಕೆ' ಎ೦ಬುದು ತೀ.ನಂ.ಶ್ರೀ ಅವರು ಬರೆದಿರುವ ಗದ್ಯ ನಾಟಕ. ಇದರ ಜೊರೆಗೆ ಹಲವಾರು ಕೃತಿಗಳನ್ನು ಸಂಪಾದಿಸಿರುವ ತೀ. ನಂ. ಶ್ರೀ ಅವರು ಸೃಜನಾತ್ಮಕ ಲೇಖಕರು ಕೂಡ. 'ಒಲುಮೆ' ಎಂಬುದು ಪ್ರೇಮಗೀತಗಲ ಸಂಕಲನ. ಇಲ್ಲಿ ಗಂಡು ಹೆಣ್ಣುಗಳ ಮೃದುಮಧುರವಾದ ಮುಗ್ಧ ಪ್ರೇಮದ ನವುರಾದ ವರ್ಣನೆಯಿಂದ ಸುಸಂಸ್ಕೃತರಾದ ರಸಿಕ ಜನರನ್ನು ತಣಿಸುವ ಕೃತಿಯಿ೦ದು. "ನಂಟರು' ಅತ್ಯಂತ ಸುಂದರವಾದ ಪ್ರಬ೦ಧಗಳ ಸಂಕಲನ. ಆದರ್ಶ ಪ್ರಾಧ್ಯಾಪಕರಾಗಿ ಭಾಷಾ ವಿಜ್ಞಾನದ ಅಧ್ಯಯನಕ್ಕೆ ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಒಳ್ಳೆಯ ತಳಹದಿ ಹಾಕಿದ ತೀ. ನಂ. ಶ್ರೀ ಅವರು ತಮ್ಮ ಜೀವಿತ ಕಾಲದಲ್ಲಿ ಅಜಾತಶತ್ರು ಎಂದೇ ಎನಿಸಿದ್ದರು.