**ಲೋಕ ಸಂಚಾರಿ ಪಾತ್ರಗಳು**

ಅನೇಕ ಶತಮಾನಗಳ ಹಿಂದೆಯೇ ಕಾವ್ಯದ ಬಂಧದಿಂದ ಹೊರಕ್ಕೆ ಬಂದು ರಾಮಾಯಣ ಮಹಾಭಾರತದ ಪಾತ್ರಗಳು ಲೋಕಸಂಚಾರ ಪ್ರಾರಂಭಿಸಿಬಿಟ್ಟಿವೆ ಯಾವ ಹಳ್ಳಿಗೆ ಹೋಗಿ...ನಮ್ಮೂರಿಗೂ ರಾಮ ಸೀತೆ ಲಕ್ಷ ್ಮಣರು ಬಂದಿದ್ದರು ಅಗೋ ಆ ಬೆಟ್ಟವಿದೆಯಲ್ಲ, ಅಲ್ಲಿ ಆ ಪುಣ್ಯಾತ್ಮರು ವನವಾಸ ಕಾಲದಲ್ಲಿ ಒಂದು ದಿನ ಉಳಿದಿದ್ದರು ಎಂಬುದಾಗಿ ಆ ಊರಿನ ಹಿರಿಯರು ಪಟ್ಟಾಂಗ ಬಿಚ್ಚುತ್ತಾರೆ ಇಲ್ಲಿ ಲಕ್ಷ ್ಮಣ ನಾಮ ತೇದಿದ್ದನು ಎಂದು ಒಂದು ಊರಿನವರು ಇಲ್ಲಿ ರಾಮ ಬಾಣ ಪ್ರಯೋಗಮಾಡಿ ಈ ಕೊಳವನ್ನು ಕಟ್ಟಿದ ಎಂದು ಮತ್ತೊಂದು ಊರಿನವರು ಇಲ್ಲಿ, ಈ ಮರದಡಿಯೇ ಸೀತೆ ಅಡುಗೆ ಮಾಡಿದ್ದಳು ಎಂಬುದಾಗಿ ಮಗುದೊಂದು ಊರಿನವರು. ಈ ದೇವಾಲಯದ ಲಿಂಗವನ್ನು ರಾಮನೇ ಪ್ರತಿಷ್ಠಾಪಿಸಿದ್ದು... ಈ ಬಂಡೆಯನ್ನು ಇಲ್ಲಿ ತಂದಿಟ್ಟವನು ಭೀಮನೇ ಈ ಬಂಡೆಯ ಮೇಲೇ ಸೀತೆ ತನ್ನ ಸೀರೆಯನ್ನು ಹರವಿ ಒಣಗಿಸಿದ್ದು ರಾಮಾಯಣ ಭಾರತಗಳನ್ನು ಹೀಗೆ ನಾವು ಹಳ್ಳಿಹಳ್ಳಿಗಳಲ್ಲಿ ನಮ್ಮದಾಗಿ ಮಾಡಿಕೊಂಡಿದ್ದೇವೆ. ನಮ್ಮ ನಮ್ಮ ತಾಯ್ನುಡಿಯಲ್ಲಿ ಆ ಮಹಾ ಕಥನಗಳನ್ನು ಮತ್ತೆ ಮಹಾಕಾವ್ಯಗಳಾಗಿ ನಿರ್ಮಿಸಿದ್ದೇವೆ. ಇಂಡಿಯಾದ ಯಾವ ಭಾಷೆಯಲ್ಲಿ ರಾಮಾಯಣ ಮಹಾಭಾರತಗಳು ಆವಿರ್ಭವಿಸಿಲ್ಲ? ಮತ್ತೆ ಕಾಲಕಾಲಕ್ಕೆ ಅವು ಪುನಾರಚಿತವಾಗಿಲ್ಲ? ಪಂಪನೆಂಬ ಮಹಾಕವಿ ವಿಕ್ರಮಾರ್ಜುನ ವಿಜಯ ಎಂಬ ಹೆಸರಿನಲ್ಲಿ ಸಾವಿರ ವರ್ಷಗಳ ಹಿಂದೆಯೇ ಮಹಾಭಾರತವನ್ನು ಬರೆದ. ಪಂಪ ಬರೆದ ಎಂದು ಭಾರತದ ಸೃಜನಶೀಲತೆ ಸ್ಥಗಿತವಾಗಲಿಲ್ಲ. ರನ್ನ ಭಾರತವನ್ನೇ ಸಾಹಸಭೀಮವಿಜಯ ಎಂದು ಪುನರ್ಕಥನ ಮಾಡಿದ. ಹದಿನೈದನೇ ಶತಮಾನದಲ್ಲಿ ಕುಮಾರವ್ಯಾಸನೆಂಬ ದಿವ್ಯಪ್ರತಿಭಾಶಾಲಿ ಅದೇ ಮಹಾಭಾರತವನ್ನು ಮತ್ತೆ ಕೃಷ್ಣಕಥೆಯಾಗಿ ಪುನಾರಚಿಸಿದ ಅಲ್ಲಿಗೆ ಮುಗಿಯಲಿಲ್ಲ ಮಹಾಭಾರತವನ್ನು ಆಧರಿಸಿ ಕಥೆಗಳು ಬಂದವು; ಕವನಗಳು ಬಂದವು; ನಾಟಕಗಳು ಬಂದವು; ಯಕ್ಷ ಗಾನ ಪ್ರಸಂಗಗಳು ಬಂದವು; ಬಯಲಾಟಗಳು ಬಂದವು; ಸಿನಿಮಾಗಳೂ ಬಂದವು ಬರುತ್ತಾ ಇವೆ ಪರ್ವ, ಉರಿಯ ಉಯ್ಯಾಲೆ, ವಚನಭಾರತ, ರಾಮಾಯಣ ದರ್ಶನ, ಶ್ರೀರಾಮ ಪಟ್ಟಾಭಿಷೇಕ, ಮಹಾಭಾರತ-ರಾಮಾಯಣಗಳ ಟಿ.ವಿ.ಧಾರಾವಾಹಿಗಳು....ಇವೆಲ್ಲಾ ಹಳೆಯ ಕಥೆಗಳ ಹೊಸ ಜನ್ಮಾವಳಿಗಳು

ಬಿ.ಆರ್‌.ಚೋಪ್ರ ಅವರ ಮಹಾಭಾರತ ಧಾರಾವಾಹಿ ಬರುತ್ತಿದ್ದ ದಿನಗಳಲ್ಲಿ ಭಾರತ ಪ್ರಸಾರವಾಗುವ ಸಮಯದಲ್ಲಿ ಬೆಂಗಳೂರಿನ ನಿಬಿಡರಸ್ತೆಗಳಲ್ಲೂ ಜನ ಸಂಚಾರ ತೆಳುವಾಗಿ ಬಿಡುತ್ತಿತ್ತು ಆ ದಿನಗಳು ನನಗೆ ಚೆನ್ನಾಗಿ ನೆನಪಿವೆ. ರಮಾನಂದಸಾಗರರ ರಾಮಾಯಣ, ಚೋಪ್ರ ಅವರ ಮಹಾಭಾರತ ಧಾರಾವಾಹಿಗಳು ಬರುತ್ತಿದ್ದ ಕಾಲದಲ್ಲಿ ನಮ್ಮ ಮನೆಯ ಟಿವಿಯ ಮುಂದೆ ಜನಜಂಗುಳಿಯೇ ನೆರೆಯುತ್ತಿತ್ತು. ಇದ್ದಕ್ಕಿದ್ದಂತೆಯೇ ಪಿತಾಶ್ರೀ ಮಾತಾಶ್ರೀ ಮಾಮಾಶ್ರೀ ಎಂಬ ಪದಗಳು ಮತ್ತೆ ಚಲಾವಣೆಗೆ ಬಂದವು ಆ ರಾಮನನ್ನ, ಆ ಕೃಷ್ಣನನ್ನ, ಆ ದ್ರೌಪದಿ, ಸೀತೆಯರನ್ನ ಯಾರು ಮರೆಯಲಿಕ್ಕೆ ಸಾಧ್ಯ? ಸೀತೆ ಸೀತೆಯೆಂದೇ ಗ್ರಹೀತಳಾದ ಮೇಲೆ ಆ ನಟಿ ಬೇರೆ ಪಾತ್ರಗಳಲ್ಲಿ ಸ್ವೀಕೃತಳಾಗಲೇ ಇಲ್ಲ ಹಾಗೇ ಕೃಷ್ಣ, ರಾಮರ ಪಾತ್ರವಹಿಸಿದ ನಟರೂ ಕೂಡ ಹೋದ ಹೋದ ಕಡೆ ಅವರನ್ನ ರಾಮ, ಕೃಷ್ಣರೆಂದೇ ಭಾವಿಸಿ ಜನ ಜಯಕಾರ ಹಾಕುತ್ತಾ ಇದ್ದರಂತೆ ಅದು ರಾಮಾಯಣ ಭಾರತ ಮಹಾಕಥನಗಳು ಭಾರತೀಯರ ಮೇಲೆ ಮಾಡುವ ಪರಿಣಾಮ