**ಬಾಹುಬಲಿಯಲ್ಲೂ.**

ಇತ್ತೀಚೆಗೆ ಅಪಾರ ಜನಪ್ರೀತಿಯನ್ನು ಸೂರೆ ಮಾಡಿದ ಬಾಹುಬಲಿ ಸಿನಿಮಾದ ಕಥಾಹಂದರವನ್ನು ಸೂಕ್ಷ ್ಮವಾಗಿ ಪರಿಶೀಲಿಸಿದರೆ ಅದು ಭಾರತದ ಮಾರುವೇಷದ ಅವತರಣ ಎಂಬುದು ಯಾರಿಗೂ ತಿಳಿದೀತು ಕುಂತಿಯಂತೆ ಇಲ್ಲೂ ಒಬ್ಬಳು ತಾಯಿ ಬರುತ್ತಾಳೆ. ಭೀಷ್ಮನಂತೆ ರಾಜಕುಟುಂಬಕ್ಕಾಗಿ ತನ್ನ ಜೀವ ತೇಯುವ ವೃದ್ಧನೂ ಬರುತ್ತಾನೆ. ನಾಯಕಿಯ ವಸ್ತ್ರಾಪಹರಣ ಪ್ರಯತ್ನ ನಡೆಯುತ್ತದೆ. ನಾಯಕ ರೋಷಭೀಷಣನಾಗಿ ಸೇಡು ತೀರಿಸಿಕೊಳ್ಳುತ್ತಾನೆ. ಶಕುನಿಯಂತಹ ತಂದೆ ಒಬ್ಬ ಇದ್ದಾನೆ ದುರ್ಯೋಧನನಂಥ ಮಲಸೋದರ ಇದ್ದಾನೆ. ಕೊನೆಗೆ ಬಾಹುಬಲಿ ಮತ್ತು ಮಲಸೋದರನಾದ ಖಳನ ನಡುವೆ ಭೀಮದುರ್ಯೋಧನರ ಗದಾಯುದ್ಧದಂಥ ಮಹಾಕಾಳಗವೇ ನಡೆಯುತ್ತದೆ ಮರಗಳನ್ನೇ ಕಿತ್ತು ಬಡಿಯುವುದು ಬಂಡೆಗಳನ್ನು ಪುಡಿಗುಟ್ಟುವುದು, ಎಲ್ಲವೂ ಭೀಮದುರ್ಯೋಧನರ ಕಾಳಗದ ಪುನರುತ್ಥಾನವೇ

ನನ್ನಲ್ಲಿ ಬಹುದಿನದ ಕನಸೊಂದಿದೆ. ಕಥೆಯ ಅಭಾವ ಹೇಳುವ ನಮ್ಮ ಚಿತ್ರ ನಿರ್ದೇಶಕರು ಪಂಪ, ರನ್ನ, ಕುಮಾರವ್ಯಾಸರನ್ನ ಆಧರಿಸಿ ಎಂತೆಂಥ ಅದ್ಭುತ ಭಾರತ ಕಥೆಗಳನ್ನು ಕಟ್ಟಬಹುದಲ್ಲ ಮೊದಲಿಂದಲೂ ಭಾರತ, ರಾಮಾಯಣ, ಭಾಗವತಗಳು ನಮ್ಮ ಪ್ರಾದೇಶಿಕ ಕಲೆಯ ಅನಂತ ರೂಪಗಳನ್ನು ಪೋಷಿಸುತ್ತಾ ಬಂದಿವೆ. ನಮ್ಮ ಯಕ್ಷ ಗಾನಗಳಿಗೆ ಮೂಲ ಸ್ರೋತಗಳು ಭಾರತ, ರಾಮಾಯಣ, ಭಾಗವತಗಳೇ ಅವೇ ಕಥೆಗಳನ್ನು ಮುರಿದು ಮುರಿದು ಹೊಸಹೊಸ ಕಥೆಗಳನ್ನು ನಮ್ಮ ಪ್ರಸಂಗಕರ್ತರು ಕಟ್ಟಿದ್ದಾರೆ ಯಕ್ಷ ಗಾನಗಳು ಕೇವಲ ಹಳೆಯ ಕಥೆಗಳ ಮರುನಿರೂಪಣೆಗಳಾಗಿಲ್ಲ. ಹಳೆಯ ಕಥೆಯ ಎಳೆ ಹಿಡಿದು ಹೊಸ ಹೊಸ ಪ್ರಸಂಗಗಳನ್ನೇ ಪುನಾರಚಿಸಲಾಗಿದೆ ರಾಮ-ಆಂಜನೇಯ ಯುದ್ಧ ಮಾಡುತ್ತಾರೆ ಘಟೋದ್ಗಜ ಅಭಿಮನ್ಯು ಶಶಿರೇಖೆಯರ ಮದುವೆ ಮಾಡಿಸುತ್ತಾನೆ ಹನುಮನಿಗೆ ಮತ್ಸ್ಯ ಹನುಮ ಎಂಬ ಮಗ ಹುಟ್ಟುತ್ತಾನೆ ಹನುಮ-ಮತ್ಸ್ಯ ಹನುಮರ ನಡುವೆ ಮಹಾಕಾಳಗವೊಂದು ನಡೆಯುತ್ತದೆ ಕುಂತಿಯ ಗೌರಿಪೂಜೆಗಾಗಿ ಅರ್ಜುನ ಇಂದ್ರನ ಐರಾವತವನ್ನೇ ಭೂಮಿಗೆ ತರುತ್ತಾನೆ ಕಥೆಗೆ ಕಾಲಕಾಲಕ್ಕೆ ಸಾವಿರಾರು ಕಾಲು ಅದು ಹಿಡಿಯದ ಹಾದಿಯಿಲ್ಲ. ಕಟ್ಟದ ಕಲೆಯಿಲ್ಲ. ಮುಟ್ಟದ ಮಾಡಿಲ್ಲ ಅದಕ್ಕಾಗಿಯೇ ಕಥೆ ಸದಾ ಬೆಳೆಯುವ ವರ್ಧಮಾನತ್ವವುಳ್ಳ ಚಿರಂಜೀವಿ ಎಂದು ನಾನು ಹೇಳುವುದು ಎಲ್ಲಿಯವರೆಗೆ ಕವಿಗಳಲ್ಲಿ ಕಲ್ಪಕತೆ ಜಿವಂತವಾಗಿರುವುದೋ ಅಲ್ಲಿಯ ವರೆಗೂ ಕಥೆಯ ಅನಂತ ರೂಪಾಂತರಗಳು ಸಂಭವಿಸುತ್ತಲೇ ಇರುತ್ತವೆ