**ದೇವರಕೊಂಡ ಜತೆ ಡೇಟಿಂಗ್‌ ಇಲ್ಲ, ಕನ್ನಡವನ್ನೂ ಮರೆತಿಲ್ಲ ಎಂದ ರಶ್ಮಿಕಾ**

ಟಾಲಿವುಡ್‌ ಹೀರೋ ವಿಜಯ್‌ ದೇವರಕೊಂಡ ಜತೆ ನಾನು ಡೇಟಿಂಗ್‌ ಮಾಡುತ್ತಿದ್ದೇನೆ ಎಂಬುದು ಶುದ್ಧ ಸುಳ್ಳು ಎಂದು ಹೇಳಿರುವ ನಟಿ [ರಶ್ಮಿಕಾ ಮಂದಣ್ಣ](https://vijaykarnataka.com/topics/%E0%B2%B0%E0%B2%B6%E0%B3%8D%E0%B2%AE%E0%B2%BF%E0%B2%95%E0%B2%BE-%E0%B2%AE%E0%B2%82%E0%B2%A6%E0%B2%A3%E0%B3%8D%E0%B2%A3" \t "_blank), ಅದರ ಜತೆಗೆ ತಮಗೆ ಕನ್ನಡದ ವಿರೋಧಿ ಎಂಬ ಹಣೆಪಟ್ಟ ಅಂಟಿಸುತ್ತಿರುವುದರ ವಿರುದ್ಧ ಕಿಡಿಕಾರಿದ್ದಾರೆ.

ಸಾಮಾಜಿಕ ಜಾಲತಾಣಗಳಲ್ಲಿಈ ಬಗ್ಗೆ ತೀವ್ರವಾಗಿ ನಡೆದಿದ್ದ ಟ್ರೋಲಿಂಗ್‌ಗೆ ಉತ್ತರ ನೀಡಿರುವ ಅವರು, ಹೈದರಾಬಾದ್‌ನ ರಾಮೋಜಿ ಫಿಲ್ಮ್‌ಸಿಟಿಯಲ್ಲಿಹಾಕಿರುವ 'ಭೀಷ್ಮ' ಸಿನಿಮಾ ಸೆಟ್‌ನಿಂದ ಲವಲವಿಕೆ ಜತೆ ಮಾತನಾಡಿದ್ದಾರೆ.  
[ರಶ್ಮಿಕಾ ಮಂದಣ್ಣ ವಿರುದ್ಧ ತಮಿಳು ಚಿತ್ರತಂಡ ಕೆಂಡಾಮಂಡಲ](https://vijaykarnataka.indiatimes.com/entertainment/gossip/rashmika-mandanna-lands-in-trouble-for-revealing-the-title-of-her-latest-tamil-movie/articleshow/70751164.cms)  
  
'ಸಾಕಷ್ಟು ಜನ ವಿಜಯ್‌ ದೇವರಕೊಂಡ ಜತೆ ಡೇಟಿಂಗ್‌ ಮಾಡುತ್ತೀರಾ ಎಂದು ಕೇಳುತ್ತಾರೆ. ನನಗೆ ಅರ್ಥವಾಗುತ್ತಿಲ್ಲ. ಅದು ಹೇಗೆ ಅಷ್ಟು ಸುಲಭವಾಗಿ ಡೇಟಿಂಗ್‌ ಬಗ್ಗೆ ಕೇಳುತ್ತಾರೆ. ನಾವಿಬ್ಬರೂ ಒಳ್ಳೆಯ ಸ್ನೇಹಿತರು, ಅದಕ್ಕಿಂತಲೂ ಮೇಲಾಗಿ ನನಗೆ ಮತ್ತು ವಿಜಯ್‌ ಇಬ್ಬರಿಗೂ ಮಾಡಲು ಬಹಳಷ್ಟು ಕೆಲಸವಿದೆ. ನಾನು ನಾಲ್ಕು ಸಿನಿಮಾಗಳ ಶೂಟಿಂಗ್‌ನಲ್ಲಿದ್ದೇನೆ. ಅವರು ಅವರ ಸಿನಿಮಾ ಶೂಟಿಂಗ್‌ನಲ್ಲಿಬಿಝಿ ಇದ್ದಾರೆ. ಸಮಯ ಸಿಕ್ಕರೂ ನಾವು ಡೇಟಿಂಗ್‌ ಮಾಡುವುದಿಲ್ಲ. ಏಕೆಂದರೆ, ನಾವು ಆತ್ಮೀಯ ಸ್ನೇಹಿತರು ಮಾತ್ರ. ಎಲ್ಲದಕ್ಕಿಂತ ಹೆಚ್ಚಾಗಿ ಪಬ್ಲಿಕ್‌ ಲೈಫ್‌ನಲ್ಲಿಇದ್ದೇವೆ ಎಂದ ಮಾತ್ರಕ್ಕೆ ಪರ್ಸನಲ್‌ ವಿಷಯಗಳ ಬಗ್ಗೆ ಚಿತ್ರ ವಿಚಿತ್ರ ಸುದ್ದಿಗಳನ್ನು ಯಾಕೆ ಹಬ್ಬಿಸುತ್ತಾರೆ ಎಂಬುದು ನನಗೆ ಈಗಲೂ ಪ್ರಶ್ನೆಯಾಗಿದೆ' ಎಂದು ರಶ್ಮಿಕಾ ಹೇಳಿದ್ದಾರೆ.  
  
**ಟ್ರೋಲಿಂಗ್‌ ವಿರುದ್ಧ ಆಕ್ರೋಶ:**  
'ನಾನು ಹುಟ್ಟಿ, ಬೆಳೆದು, ಓದಿ ಮತ್ತು ಸಿನಿಮಾರಂಗಕ್ಕೆ ಎಂಟ್ರಿ ಕೊಟ್ಟಿದ್ದು ಎಲ್ಲವೂ ಕನ್ನಡದಲ್ಲೇ. ಹಾಗಾಗಿ ನಾನು ಕನ್ನಡವನ್ನು ಮತ್ತು ಕನ್ನಡಿಗರನ್ನು ಹೇಗೆ ಮರೆಯಲಿ. ಯಾರೋ ಕೆಲವರು ರಶ್ಮಿಕಾ ಬಂದ ಹಾದಿಯನ್ನೇ ಮರೆತಿದ್ದಾರೆ ಎಂದು ಬರೆದರೆ ಅದಕ್ಕೆ ನಾನು ತಲೆಕೆಡಿಸಿಕೊಳ್ಳುವುದಿಲ್ಲ. ನನಗೆ ನಮ್ಮ ತಾಯಿಯಷ್ಟೇ ಕನ್ನಡವೂ ಮುಖ್ಯ. ನೆಗೆಟಿವ್‌ ಕಾಮೆಂಟ್‌ ಮಾಡುವವರ ಬಗ್ಗೆ ಹೆಚ್ಚು ಮಾತನಾಡಿದಷ್ಟು ಅವರು ಅದನ್ನು ನೆಗೆಟಿವ್‌ ಅಂದುಕೊಳ್ಳುತ್ತಾರೆ. ಹಾಗಾಗಿ ನಾನು ಯಾವುದನ್ನೂ ಮಾತನಾಡಲು ಹೋಗಿಲ್ಲ, ಹೋಗುವುದೂ ಇಲ್ಲ. ನಾನು ಕನ್ನಡ ಮಾತನಾಡಿದಾಗ ಯಾರೂ ಗುರುತಿಸಿಲ್ಲ. ಬದಲಿಗೆ ಮಾತನಾಡಿಸದೇ ಇದ್ದಾಗ ಗುರುತಿಸಿ ಅದನ್ನು ಹೈಲೈಟ್‌ ಮಾಡುತ್ತಾರೆ' ಎಂದು ಬೇಸರ ವ್ಯಕ್ತಪಡಿಸಿದ್ದಾರೆ.  
  
'ನಾನು ಈಗ ಸದ್ಯ ಕನ್ನಡ, ತೆಲುಗು, ತಮಿಳು ಹೀಗೆ ಮೂರು ಭಾಷೆಗಳ ಸಿನಿಮಾಗಳ ಚಿತ್ರೀಕರಣದಲ್ಲಿಏಕಕಾಲದಲ್ಲಿಪಾಲ್ಗೊಂಡಿದ್ದೇನೆ. ಯಾವ ಯಾವ ಸಿನಿಮಾದ ಸೆಟ್‌ನಲ್ಲಿರುತ್ತೇನೋ ಆಯಾ ಭಾಷೆ ಕಲಿತು ಮಾತನಾಡುತ್ತೇನೆ. ಕೆಲಸಕ್ಕಾಗಿ ಆ ಭಾಷೆ ಕಲಿತರೆ ತಪ್ಪೇನು? ನಾನು ನನ್ನ ಸಿನಿಮಾಗಳ ಮೂಲಕ ಜನರನ್ನು ಮನರಂಜಿಸಬೇಕು. ಆ ಕೆಲಸದಲ್ಲಿನಾನು ತಲ್ಲೀನಳಾಗಿದ್ದೇನೆ. ನೆಗೆಟಿವ್‌ ಪಬ್ಲಿಸಿಟಿ ಮಾಡುವವರಿಗೆ ಉತ್ತರ ಕೊಡಬೇಕಿಲ್ಲ. ಅವರಿಗೆ ಮಾಡಬೇಡಿ ಎಂದು ಹೇಳಿದರೆ ಅವರು ಅದನ್ನೇ ಮಾಡುತ್ತಾರೆ' ಎಂದು ಹೇಳುತ್ತಾರೆ ರಶ್ಮಿಕಾ.  
  
ಕನ್ನಡವನ್ನು ನಾನು ಹೇಗೆ ಮರೆಯಲು ಸಾಧ್ಯವಿಲ್ಲ. ಕನ್ನಡ ಎಂಬುದು ಬರೀ ಭಾಷೆಯಲ್ಲನನ್ನ ಭಾವನಾತ್ಮಕ ನಂಟು. ನೆಗೆಟಿವ್‌ ಆಗಿ ಮಾತನಾಡುವವರು ಸಾವಿರ ಮಾತನಾಡುತ್ತಾರೆ. ನನಗೆ ಕನ್ನಡದ ಮೇಲೆ ಇರುವ ಗೌರವವನ್ನು ಹೇಳಲು ಹೋಗುವುದಿಲ್ಲ. ಇನ್ನು ಪೊಗರು ನಂತರ ನಾಲ್ಕೈದು ಕನ್ನಡದ ಕಥೆಗಳನ್ನು ಕೇಳಿದ್ದೇನೆ. ಸದ್ಯ ಒಪ್ಪಿಕೊಂಡಿರುವ ಸಿನಿಮಾಗಳ ಶೂಟಿಂಗ್‌ ಮುಗಿದ ಮೇಲೆ ಹೇಳುತ್ತೇನೆ.