ಕನ್ನಡದಲ್ಲಿ ಹರಟೆಗಾರರ ಗುಂಪು ಬಹು ದೊಡ್ಡದಿದೆ. ಎ.ಎನ್.ಮೂರ್ತಿರಾಯರು

ಲಲಿತ ಪ್ರಬಂಧಗಳಿಗೆ ಹೊಸ ಆಯಾಮ ನೀಡಿದವರು. ಗೊರೂರು ರಾಮಸ್ವಾಮಿ

ಅಯ್ಯಂಗಾರ್, ನಾ.ಕಸ್ತೂರಿ, ಅ.ರಾ.ಸೇ., ಜಿ.ಪಿ.ರಾಜರತ್ನಂ ಮೊದಲಾದ ಅನೇಕ

ಹೆಸರುಗಳನ್ನು ಇಲ್ಲಿ ಸ್ಮರಿಸಿಕೊಳ್ಳಬಹುದು. ಲಲಿತ ಪ್ರಬಂಧಗಳ ಬೃಹತ್ ಸಂಕಲನಗಳೂ

ಜನಪ್ರಿಯವಾಗಿವೆ. ಮೊದಲಿಗೆ ಈ ಬಗೆಯ ಬೃಹತ್ ಸಂಕಲನಗಳನ್ನು ತಂದ ಖ್ಯಾತಿ

ಸೂರ್ಯನಾರಾಯಣ ಚಡಗರಿಗೆ ಸೇರಬೇಕು. ಸಹಸ್ರ ಪುಟಗಳ ‘ನಗೆನಂದನ’ ಎಂಬ

ನಗೆಗಾರರ ಬೃಹತ್ ಸಂಕಲನವನ್ನು 1966ರಲ್ಲಿ ಸೂರ್ಯನಾರಾಯಣ ಚಡಗ ಅವರು

ತಮ್ಮ ‘ನಂದನ ಪ್ರಕಾಶನ’ದಿಂದ ಪ್ರಕಟಿಸಿದ್ದರು. ಕನ್ನಡ ಹಾಸ್ಯ ಸಾಹಿತ್ಯ ಬೆಳೆದು

ಬಂದ ದಾರಿಗೆ ಈ ಕೃತಿ ಒಂದು ಪ್ರತಿನಿಧಿಕ ಸಂಕಲನವಾಗಿದೆ. ಮುದ್ದಣ, ಎಂ.ಎಸ್.

ಪುಟ್ಟಣ್ಣ, ನಾ.ಸಕ್ತೂರಿ, ಶಿವರಾಂ ಕಾರಂತ ಮೊದಲಾದ ಹಿರಿಯ ಸಾಹಿತಿಗಳೆಲ್ಲರ

ನಗೆಲೇಖನಗಳು ಇಲ್ಲಿವೆ. ಅನಂತರದ ದಿನಗಳಲ್ಲಿ ಚಡಗರು ಮತ್ತೆರಡು ಬೃಹತ್

ಸಂಕಲನಗಳನ್ನು ಪ್ರಕಟಿಸಿದರು. ಇದರ ಸ್ಫೂರ್ತಿಯಿಂದಾಗಿ ಎಂ.ಎಸ್. ನರಸಿಂಹಮೂರ್ತಿ

ಅವರ “ಸಮಗ್ರ ಹಾಸ್ಯ” 1978ರಲ್ಲಿ ಪ್ರಕಟವಾಯಿತು. ಒಬ್ಬ ವ್ಯಕ್ತಿಯ ಒಂದು ಸಹಸ್ರ

ಪುಟಗಳ ಮೊದಲ ಹಾಸ್ಯ ಸಂಕಲನ ಇದು ಟಿ.ಸುನಂದಮ್ಮನವರ ಸಮಗ್ರ ಹಾಸ್ಯ

ಸಾಹಿತ್ಯ 12000 ಮಟಗಳಿದ್ದು ಇದು 1993ರಲ್ಲಿ ಪ್ರಕಟವಾಗಿದೆ. ಎನ್ .ವಿ. ರಾವ್ ಅವರ

“ನಗೆನಾಡು” 80 ಪ್ರಬಂಧಗಳನ್ನು ಒಳಗೊಂಡ ಸುಂದರ ಹೊತ್ತಗೆ ಬೇಲೂರು

ರಾಮಮೂರ್ತಿಯವರ ‘ಸಮಗ್ರ ಹಾಸ್ಯ’ ಹಾ.ರಾ. ಅವರ ‘ಮಂದಸ್ಮಿತ’ ಮೊದಲಾದವು

ಏಕವ್ಯಕ್ತಿಯ ಬೃಹತ್ ಹೊತ್ತಗೆಗಳಾದವು.

ದಕ್ಷಿಣ ಕನ್ನಡದ ಪಂಜೆ ಮಂಗೇಶರಾಯರು ಮತ್ತು ಪಡುಕೋಣೆ

ರಮಾನಂದರಾಯರು ಸರಸವಾದ ಬರಹಗಳನ್ನು ನೀಡಿದ್ದಾರೆ. ಅ.ನ.ಕೃ. ಅವರ

“ಪೊರಕೆ” ದುಃಖ-ದುಮ್ಮಾನಗಳನ್ನು ಗುಡಿಸಿ ಹಾಕುವ ಪ್ರಬಂಧ ಸಂಕಲನ. ಆಂಗ್ಲ

ಸಾಹಿತಿ ಜೋನಾಥನ್ ಸ್ವಿಫ್ಟ್ ಪೊರಕೆಗಳ ಮೇಲೆ ಪ್ರಬಂಧ ಬರೆದಂತೆ ಪಂಜೆ

ಮಂಗೇಶರಾಯರು ಪೊರಕೆಯನ್ನು ಕಂಡು ದುಃಖಿಸುತ್ತಾರೆ. ಪೊರಕೆಯಾಗಿ ಹುಟ್ಟಿದ್ದೇ

ತಪ್ಪು ಎಂದು ಪOಜೆಯವರು ಬೇಸರಿಸುವ ಸಾಲುಗಳು ನಗೆಯಿಂದ ಕೂಡಿದೆ.

“ಅಯ್ಯೋ ಕಸಬರಿಗೆಯೇ, ನಿನ್ನ ಅವಸ್ಥೆಯನ್ನು ಏನೆಂದು ವರ್ಣಿಸಲಿ ಹೇ

ಸಮ್ಮಾರ್ಜನಿ, ಪೂರ್ವದಲ್ಲಿ ನೀನು ಕಲ್ಪವೃಕ್ಷದ ಶಿರಸ್ಸಿನ ಮೇಲೆ ಕೂತುಕೊಂಡಿದ್ದೆ.”

ಎಂದವರು ವರ್ಣಿಸುವುದು ತೆಂಗಿನ ಕಡ್ಡಿ ಪೊರಕೆಯನ್ನು.

“ಈಗ ನನ್ನ ಸ್ವಜಾತಿಯ ಬಂಧುಗಳಂತೆ ಮೂಲೆ ಗುಂಪಾದೆಯಲ್ಲ! ನಿನ್ನ ಅಭಿವೃದ್ಧಿಗೆ

ಇದ್ದ ರಸ, ಆಹಾರಕ್ಕೆ ಇದ್ದ ಗೆಲ್ಲು, ನಿನ್ನ ಅಹಂಕಾರಕ್ಕೆ ಇದ್ದ ಎಲೆ ಇವೆಲ್ಲ ನಿನ್ನಿಂದ

ದೂರವಾಯಿತಲ್ಲ ಅಯ್ಯೋ ನಿನ್ನ ಹಣೆಬರಹವೇ, ಹಾಳು ಮೂಳಿಯ ಕೈಗೆ ಬಿದ್ದು

ಇದ್ದವರ ಎಂಜಲು ಗುಡಿಸುವ ಗತಿಯಾಯಿತೇ ಬೇರೆಯವರ ಮುಸುರೆಯನ್ನು ಗುಡಿಸಿ,

ನಿನ್ನ ಮೋರೆ ಮುಸುರೆಯಾಗುವುದಲ್ಲೇ ಸಾಕಷ್ಟು ಉದ್ದವಿದ್ದರೆ ಕಸ ಗುಡಿಸುವೆ, ಸವೆದು

ಹೋದರೆ ಕಸ ಕೊಳ್ಳುವಷ್ಟು ಶಕ್ತಿ ಸಹ ನಿನ್ನಲ್ಲಿಲ್ಲ. ಕಡ್ಡಿಗಳೇ, ಒಟ್ಟಿಗೆ ಇರಿ. ಬಿಡಿಯಾಗಬೇಡಿರಿ.

“ಕಟ್ಟು ಬಿಚ್ಜಿದರೆ ಯಾರಿಗೆ ಯಾರಿಲ್ಲ. ಕಟ್ಟಿನಲ್ಲೇ ನಿಲ್ಲಿರಿ. ಹಾಗಿದ್ದರೆ ಯಾರಾದರೂ

ನಿಮ್ಮನ್ನು ಕೈ ಕೊಂಡು ಹಗೆಯ ಮೇಲೆ ಆಯುಧವಾಗಿ ಹಿಡಿಯಬಹುದು. ಎಂದು

ವರ್ಣನೆ ಮಾಡುತ್ತಿದ್ದರೆ ತಿಳಿ ನಗೆಯ ಹಿಂದೆ ಇರುವ ವಿಚಾರವಂತಿಕೆಯನ್ನೂ

ಗಮನಿಸಬಹುದು. ಇಂದಿನ ರಾಜಕಾರಣದಲ್ಲಿದ್ದಂತೆ ತೆಂಗಿನ ಮರದ ಮೇಲಿಂದ

ಇಳಿದು ಮೂಲೆ ಸೇರಿದ ಮಹನೀಯರ ನೆನಪಾಗಬಹುದು. ಒಗ್ಗಟ್ಟಿನಲ್ಲಿ ಬಲವಿದೆ.

ಕಟ್ಟು ಬಿಚ್ಚಿದರೆ ಯಾರಿಗೆ ಯಾರೂ ಇಲ್ಲ” ಎಂಬ ಮಾತು ಧ್ವನಿಮಾರ್ಣವಾಗಿದೆ.

ಸಮಾಜದಲ್ಲಿನ ಲೋಪದೋಷಗಳನ್ನು ವಿಡಂಬಿಸಲು ಪ್ರಬಂಧ ಒಂದು ಸುಲಭ

ಮಾರ್ಗ. ತಿಳಿಹಾಸ್ಯ ಶೈಲಿಯ ಮೂಲಕ ಎಂಥ ಗಹನ ವಿಚಾರವನ್ನೂ ಸಹ ಲೇವಡಿ

ಮಾಡಬಹುದು.

ಪಂಜೆಯವರು ಮಂಗಳೂರು ಮುನಿಸಿಪಾಲಿಟಿಯ ಕಾರ್ಯವೈಖರಿಯನ್ನು

ವಿಡಂಬಿಸಿದ್ದಾರೆ.

‘ಅಲ್ಲಾಲಿಯ ಆಗ ಬೋಟೆಂದು ಮುಂಚೆ ಕೆಲವರು ಮಾಡುತ್ತಿದ್ದ ನೆಲ ಹಡಗನ್ನು

ಈಗಿನ ಮುನಿಸಿಪಲ್ ರಸ್ತೆಯಲ್ಲಿ ನಡೆಯಿಸಿದರೆ ಎಷ್ಟು ಚೆOದ ಕಾಣುತ್ತಿತ್ತು! ಮುನಿಸಿಪಲ್

ಖಜಾನೆಯಲ್ಲಿ ತೂತು ಬಿದ್ದುದರಿಂದ ರಸ್ತೆಯಲ್ಲಿ ನೀರು ಹರಿಯುವುದು ಆಶ್ಜರ್ಯವೇ

ಹಂಪನಕಟ್ಟೆಯಿಂದ ಮಡಿಕೇರಿ ಗುಡ್ಡದವರೆಗೆ ರಸ್ತೆಯಲ್ಲಿ ಹುಣ್ಣು ಹುಣ್ಣಾಗಿ ಮಣ್ಣಿನ

ಕೀವು ತುಂಬಿದೆ. ಮಳೆಗಾಲ ಮುಗಿಯುತ್ತಾ ಬಂತು, ಕೊಳೆಗಾಲ ಮಾತ್ರ ತಪ್ಪಲಿಲ್ಲ..’

ಕೊಂಕಣರೈಲ್ವೆಯ ಪ್ರಸ್ತಾಪ ಅವರ ಕಾಲದಲ್ಲೇ ಇತ್ತು ಎಂಬುದು ಅವರ

ಪ್ರಬಂಧಗಳಿಂದ ತಿಳಿದುಬರುತ್ತದೆ.

“ಮಂಗಳೂರಿನಿಂದ ಉಡುಪಿಗೆ ರೈಲು ಮಾರ್ಗವಾಗಲು ಸರ್ವೆ ಮಾಡುತ್ತಾರಂತೆ…

ಇದು ನಿಜವೇ ಸ್ವಾಮಿ” ಕಳೆದುಹೋದ ದಿನಗಳ ವಾಸ್ತವ ಚಿತ್ರಣವನ್ನು ಈ

ಪ್ರಬಂಧಗಳು ಅಂದಿನ ದಿನಚರಿಯಂತೆ ನೀಡುತ್ತದೆ.

‘ಯಾರಂಕುಶವಿಟ್ಟೊಡಂ ನೆನೆವುದೆನ್ನ ಮನಂ ಬನವಾಸಿ ದೇಶಮಂ’ ಎಂದ

ಪOಪನ ಮಾತನ್ನು ಡುಂಡಿರಾಜ್ ಕೊಂಕಣರೈಲ್ವೆ ಮಾರ್ಗ ಸಿದ್ಧಪಡಿಸುವ ರೀತಿಗೆ

ಹೋಲಿಸಿದ್ದಾರೆ.

“ಕೊಂಕಣರೈಲ್ವೆ ಕಂಡೊಡಂ

ಡೈನಾಮೆಟ್ ಡಂಡಂ ಕೇಳ್ದೊಡಂ

ನೆನೆವುದೆನ್ನ ಮನ ಪರಿಹಾರ ಧನಂ”

ಎಂಬ ಹನಿಗವಿತೆ ಇಂದಿನ ಕಾರ್ಯವೈಖರಿಗೆ ಹಿಡಿದ ಕನ್ನಡಿಯಾಗುತ್ತದೆ.

ಪಡುಕೋಣೆ ರಮಾನಂದರಾಯರು 1920 ರಷ್ಟು ಹಿಂದೆ ಬರೆದ ಲಲಿತ

ಪ್ರಬಂಧಗಳು ಇಂದಿಗೂ ಸೊಗಡನ್ನು ಉಳಿಸಿಕೊಂಡಿವೆ. ‘ನನ್ನ ಭಾವ’ ಪ್ರಬಂಧ

ಭಾವ-ಭಾವಮೈದುನ ಸಂಬಂಧ ಇರುವವರೆಗೆ ನಗೆಯನ್ನು ಉಕ್ಕಿಸುತ್ತದೆ. ಇಲ್ಲಿ

ಬರುವ ಭಾವ ಶೂದ್ರಕನ ಶಕಾರನಂತೆ, ಕುಮಾರ ವ್ಯಾಸರ ಉತ್ತರಕುಮಾರನಂತೆ,

ಬೀಚಿಯವರ ತಿಮ್ಮನಂತೆ ಚಿರಂಜೀವಿ. ‘ಭಾವ ನ ಅಧಿಕಪ್ರಸಂಗತನ, ಅವನು ಕೇಳುವ

ಹುಚ್ಚು ಪ್ರಶ್ನೆಗಳು ನಗೆಯನ್ನು ತರಿಸುತ್ತದೆ.

‘ಹುಚ್ಜು ಬೆಳದಿಂಗಳ ಹೊಬಾಣಗಳು’, ಪ್ರಬಂಧ ಸಂಕಲನಕ್ಕೆ ಮುನ್ನುಡಿ ಬರೆದ

ದ.ರಾ.ಬೇಂದ್ರೆಯವರು, ‘ಈ ಬರಹಗಳಲ್ಲಿ ನವರಸ ಪ್ರೌಡಿಮೆಯಿದೆ. ಎಲ್ಲ ರುಚಿಗಳಿಗೂ

ಅಲ್ಪಸ್ವಲ್ಪ ಆಹಾರವಿದೆ ಎಂದಿದ್ದಾರೆ.