ಶರಣೆ ದಾನಮ್ಮ

ತಾಯಿ ಶಿರಸಮ್ಮ ಬೆಳಿಗ್ಗೆ ಎದ್ದಾಗ ಮನೆ ಎಂದಿನಂತೆ

ಇರಲಿಲ್ಲ. ಈ ವೇಳೆಗಾಗಲೇ ತನ್ನ ಮಗಳಾದ ಲಿಂಗಮ್ಮ

ದೇವರ ಪಾತ್ರೆಗಳನ್ನು ಬೆಳಗುವ ಸದ್ದಾಗಬೇಕಿತ್ತು, ಶಿವಪೂಜೆಗೆ

ಹೂವು, ಹಣ್ಣುಗಳನ್ನು ಸಿದ್ಧ ಮಾಡಿಕೊಳ್ಳಬೇಕಿತ್ತು, ಒಂದು

ಕೊಡ ಬಾವಿ ನೀರು ತಂದು ಪೂಜೆಗೆ ಅಣಿಗೊಳಿಸಬೇಕಿತ್ತು,

ಆದರೆ ಇವ್ಯಾವೂ ಶಿರಸಮ್ಮನಿಗೆ ಕಾಣಲಿಲ್ಲ.

ಮಗಳು ಎಲ್ಲಿಗೆ ಹೋಗಿದ್ದಾಳೆಂದು ಹುಡುಕುತ್ತಾ

ದೇವರ ಕೋಣೆಗೆ ಬಂದಾಗ ದೇವರ ಮುಂದೆ ದೀಪ

ಹಚ್ಚಿದೆ, ಆದರೆ ಲಿಂಗಮ್ಮ ಎಲ್ಲಿಯೂ ಕಾಣಲಿಲ್ಲ.

ಶಿರಸಮ್ಮನಿಗೆ ಗಾಬರಿಯಾಗಿ ತನ್ನ ಗಂಡನನ್ನು ಕರೆದಳು.

“ಏನೂ ಅಂದ್ರೆ, ಬೇಗ ಬರ್ತೀರಾ.. ಲಿಂಗಮ್ಮ ಕಾಣ್ತಿಲ್ಲ”.

ಮಡದಿಯ ಆತಂಕದ ದನಿ ಕೇಳಿದ ಅನಂತರಾಯ

ಲಗುಬಗೆಯಿಂದ ಎದ್ದು ಬಂದು “ಯಾಕೆ, ಎಲ್ಲಿಗೆ

ಹೋದಳು ನನ್ನ ಮಗಳು” ಎಂದ.

“ಬೆಳಿಗ್ಗೆ ಎದ್ದು ಬಂದು ನೋಡಿದೆ. ಎಲ್ಲಾ ಇದ್ದ

ಹಾಗೆಯೇ ಇದೆ. ಮಗಳು ಮಾತ್ರ ಕಾಣ್ತಿಲ್ಲ” ಎಂದಾಗ

ಅನಂತರಾಯನಿಗೆ ದಿಗ್ಭ್ರಮೆಯಾಯಿತು.

ವಯಸ್ಸಿಗೆ ಬಂದ ಹೆಣ್ಣುಮಗಳು ಸುಶ್ರಾವ್ಯವಾಗಿ

ಹಾಡುವುದನ್ನು ಕಲಿತಿದ್ದಳು. ವಚನಗಳು ಕಂಠಪಾಟ

ಆಗಿತ್ತು. ಲಿಂಗಪೂಜೆಗೆ ಕುಳಿತಾಗ ಮನಮಗ್ನ ಯೋಗ,

ದೃಷ್ಟಿಯೋಗಗಳನ್ನು ಸಾಧನೆ ಮಾಡುತ್ತಿದ್ದಳು.

ಅನಂತರಾಯ ದಂಪತಿಗಳು ಸಾಂಗಲಿ ಜಿಲ್ಲೆ

ಯಲ್ಲಿರುವ ಉಮರಾಣಿ ಗ್ರಾಮದಲ್ಲಿ ವಾಸವಾಗಿದ್ದರು.

ವಿಜಾಪುರ ನಗರದಿಂದ 20 ಮೈಲಿ ದೂರದಲ್ಲಿದ್ದ ಅಂದಿನ

ಜತ್ತಿ ಸಂಸ್ಥಾನವೇ ಇಂದಿನ ಸಾಂಗಲಿ.

ಅನಂತರಾಯ ವೃತ್ತಿಯಿಂದ ಅಕ್ಕಸಾಲಿಗ. ಶೀಲವಂತ,

ವಿನಯವಂತ. ಅವನಿಗೆ ಬಹುಕಾಲ ಮಕ್ಕಳಾಗಿರಲಿಲ್ಲ.

ವೀರಮಲ್ಲಯ್ಯನ ಗುಡಿಗೆ ಶಿರಸಮ್ಮ ನಿತ್ಯ ಹೋಗಿ “ಒಂದು

ಮಗುವನ್ನು ಕರುಣಿಸು” ಎಂದು ದೇವರನ್ನು ಬೇಡುತ್ತಿದ್ದಳು.

ಅವಳ ಹಲವಾರು ವರುಷಗಳ ಆಸೆ ಫಲಿಸಿತು.

ಕಾರ್ತಿಕ ಮಾಸದ ಗುರುವಾರ ಸುಂದರ ಹೆಣ್ಣು ಮಗು

ವೊಂದನ್ನು ಅನಂತರಾಯ ದಂಪತಿಗಳು ಪಡೆದರು.

“ಲಿಂಗಮ್ಮ” ಎಂದು ಆ ಮಗುವಿಗೆ ನಾಮಕರಣ

ಮಾಡಿದರು.

ದಿನಕಳೆದಂತೆ ಲಿಂಗಮ್ಮ ಎಲ್ಲರ ಪ್ರೀತಿಯನ್ನು ಗೆದ್ದಳು

ದೇವರಲ್ಲಿ ಭಕ್ತಿ, ಭಾವ ಹೆಚ್ಚಿಸಿತು. ಅಕ್ಷರ ಕಲಿತಳು,

ವಚನಗಳನ್ನು ಓದಿದಳು, ಹಾಡಿದಳು ಮುಂದೊಮ್ಮೆ

ದೊಡ್ಡ ದೊಡ್ಡ ಶರಣೆ ಆಗುತ್ತಾಳೆಂಬ ಲಕ್ಷಣ ಆಕೆಯ

ಮುಖದಲ್ಲಿತ್ತು. ಲಿಂಗಪೂಜೆ ಮಾಡಲು ಕುಳಿತರೆ

ಪ್ರಪಂಚವನ್ನೇ ಮರೆಯುತ್ತಿದ್ದಳು. ಹದಿನಾಲ್ಕು ವರುಷದ

ಲಿಂಗಮ್ಮನಿಗೆ ಅಡಿಗೆ ಕೆಲಸ ಕಲಿಸಬೇಕೆಂಬ ತವಕ ತಾಯಿ

ಶಿಸಮ್ಮನಿಗೆ. ನಾಳೆ ಗಂಡನ ಮನೆಗೆ ಹೋದಾಗ

ಸ್ವತಂತ್ರವಾಗಿ ಅಡಿಗೆ ಮಾಡಬೇಕಲ್ಲ..

ಸೊಲ್ಲಾಪುರಕ್ಕೆ ಈಗಾಗಲೇ ಹೋಗಿ ಬಂದಿದ್ದ

ಲಿಂಗಮ್ಮನಿಗೆ ಸಿದ್ಧರಾಮೇಶ್ವರರು ದೃಷ್ಠಿಯೋಗವನ್ನು ಕಲಿಸಿ

ಕೊಟ್ಟಿದ್ದರು. ಕಲ್ಯಾಣದ ಬಗ್ಗೆ, ಅಲ್ಲಿನ ಶರಣರ ಬಗ್ಗೆಯೂ

ತಿಳಿಸಿದ್ದರು.

“ಲಿಂಗಮ್ಮ, ನೀನು ಕಲಿತ ದೃಷ್ಟಿಯೋಗದ ಬಲದಿಂದ

ರೋಗಿಗಳಿಗೆ ಶಾಂತಿ, ಆರೋಗ್ಯ, ಸಂತೃಪ್ತಿಗಳನ್ನು

ಕೊಡಬಲ್ಲೆ. ಕಲ್ಯಾಣದ ಶರಣರ ಸಹವಾಸರಿಂದ ನಿನ್ನ

ಸಾಮರ್ಥ್ಯ ಇನ್ನೂ ಹೆಚ್ಜಲಿದೆ” ಎಂದು ಸಿದ್ಧರಾಮೇಶ್ವರರು

ಹೇಳಿದ್ದ ಮಾತು ಲಿಂಗಮ್ಮನ ಮನದಲ್ಲಿ ಪ್ರತಿಧ್ವನಿಸುತ್ತಿತ್ತು.

ಕಲ್ಯಾಣಕ್ಕೆ ಹೋಗಬೇಕೆಂಬ ಅದಮ್ಯ ಉತ್ಸಾಹ, ಆಸಕ್ತಿ

ಬೆಳೆಯುತ್ತಾ ಹೋಯಿತು. ಮನೆಯಲ್ಲಿದ್ದರೆ ಮದುವೆ

ಮಾಡಿ ಬಿಡುತ್ತಾರೆ ಎಂಬ ಅಳುಕು ಬೇರೆ. “ಕಲ್ಯಾಣಕ್ಕೆ

ಹೋಗುವೆನೆಂದರೆ ತಂದೆ-ತಾಯಿ ಸಮ್ಮತಿಸುವುದಿಲ್ಲ,

ಶಿವನ ಸಾಕ್ಷಾತ್ಕಾರಕ್ಕಾಗಿ ಕಲ್ಯಾಣಕ್ಕೆ ಹೋಗಲೇಬೇಕು, ಮನೆ

ತೊರೆಯುವುದೇ ಸರಿ”ಎಂಬ ನಿರ್ಧಾರಕ್ಕೆ ಬಂದಿದ್ದಳು.

ನೆರೆಹೊರೆ ಜನಗಳನ್ನು ಅನಂತರಾಯ ಮತ್ತು

ಶಿರಸಮ್ಮ ವಿಚಾರಿಸಿದರು. ಆದರೆ ನಿಂಗಮ್ಮ ಎಲ್ಲಿ

ಹೋಗಿದ್ದಾಳೆಂಬ ಬಗ್ಗೆ ಸ್ಪಷ್ಟವಾದ ಕಲ್ಪನೆ ಯಾರಿಂದಲೂ

ಸಿಗಲಿಲ್ಲ. ಮಗಳ ಅಗಲಿಕೆಯ ದುಃಖ ತಾಳಲಾರದೆ

ಶಿರಸಮ್ಮ ನೊಂದಳು.

ಲಿಂಗಮ್ಮ ತನ್ನ ವಯಸ್ಸಿಗೆ ಮೀರಿದ ಬುದ್ಧಿಯನ್ನು

ಹೊಂದಿದ್ದಳು. ಕೈ ಕಸೂತಿಯಲ್ಲಿ ಆಗಲೀ, ದೇವರ ನಾಮ

ಹಾಡುವುದರಲ್ಲಿ ಆಗಲೀ ಮತ್ತು ಶಿವಾರ್ಚನೆ

ಮಾಡುವುದರಲ್ಲೇ ಆಗಲಿ ತನಗೆ ಯಾರೂ ಸರಿಸಾಟಿ ಇಲ್ಲ

ಎನ್ನುವಷ್ಟು ಹೆಸರನ್ನು ಲಿಂಗಮ್ಮ ಪಡೆದಿದ್ದಳು. ತಂದೆ

ಅನಂತರಾಯ ಮಗಳಿಗೆ ಗುಂಡು, ಉಂಗುರ, ಬಿಂದಿಲಿ,

ಹುಲಿ ಉಗುರು ಹಾರ ಮಾಡಿ ಹಾಕಿದ್ದರು. ಆದರೆ ಪುಟ್ಟ

ಮಗುವಿನ ಮೇಲಿರುವ ಆಭರಣಗಳಿಂದಾಗಿ ದೃಷ್ಟಿ

ತಾಕಬಾರದೆಂದು ಮಗುವಿನ ಕೈಗೆ ತಾಯಿ ಕಪ್ಪು ಬಣ್ಣದ

ದಾರ ಕಟ್ಟಿದ್ದಳು.