ಮರುದಿನ ಸಾಹುಕಾರ ಶಂಕರಪ್ಪ-ಭಾಗೀರಥಮ್ಮ

ದಂಪತಿಗಳ ಮನೆಗೆ ಲಿಂಗಮ್ಮ ಬಂದಳು ಸಾಹುಕಾಲ್

ಶಂಕರಪ್ಪನ ಮನೆ ಎಂದರೆ ನಗ ನಾಣ್ಯಕ್ಕೆ ಬರವಿಲ್ಲ. ಆದರೆ

ಎಷ್ಟೇ ಹಣ ಖರ್ಚು ಮಾಡಿದರೂ ತನ್ನ ಏಕೈಕ ಮಗನ

ಕಾಯಿಲೆ ವಾಸಿಯಾಗುತ್ತಿಲ್ಲ ಎಂಬ ಕೊರಗು. ಅವರ

ಮನೆಯಲ್ಲಿಯೇ ಲಿಂಗಮಾಜೆ ಮುಗಿಯಿತು. ಮಗು

ವೀರಭದ್ರನ ಜ್ವರವನ್ನು ಹೋಗಲಾಡಿಸಿ ಆತನಿಗೆ ಆರೋಗ್ಯ

ಕರುಣಿಸಬೇಕೆಂದು ಮನೆಮಂದಿ ಲಿಂಗಮ್ಮನಿಗೆ ಮೊರೆ

ಇಟ್ಟರು.

ಲಿಂಗಮ್ಮ ಮಗುವನ್ನೆತ್ತಿಕೊಂಡು ದೇವರ ಮುಂದ

ಕುಳಿತುಕೊಂಡು ಧ್ಯಾನ ಮಾಡಿದಳು.

ದಾನಮ್ಮಮಗುವಿಗೆ ವಿಭೂತಿ ಧರಿಸಿ ಆಶೀರ್ವದಿಸುತ್ತಿರುವುದು

ಮಗುವಿನ ಹಣೆಗೆ ಮತ್ತು ದೇಹಕ್ಕೆ ವಿಭೂತಿ ಭಸ್ಮ

ಲೇಪಿಸಿದಳು “ನಿಮ್ಮ ವೀರಭದ್ರ ತನ್ನ ಆರೋಗ್ಯವನ್ನು

ಖಂಡಿತ ಮರಳಿ ಪಡೆಯುತ್ತಾನೆ. ನೀವು ಈ ಬಗ್ಗೆ

ಯೋಚನೆ ಮಾಡಬೇಡಿ” ಎಂದು ಮನೆಮಂದಿಗೆ ಅಭಯ

ನೀಡಿದಳು.

ನೈವೇದ್ಯವಾದ ಕಲ್ಲುಸಕ್ಕರೆಯನ್ನು ಬಾಯಿಗೆ ಹಾಕಿದ

ನಂತರ ವೀರಭದ್ರ ಕಣ್ತೆರೆದ, ಎದ್ದು ಕೂತು ಮಾತಾಡಿದ, 18

19 ಮತ್ತೊಂದು ಕಲ್ಲು ಸಕ್ಕರೆಯನ್ನು ತಾನೇ ಕೇಳಿ ಕೈಗೆ

ತೆಗೆದುಕೊಂಡ. ಶಂಕರವ್ಪ, ಭಾಗೀರಥಮ್ಮನ ಆನಂದಕ್ಕೆ

ಪಾರವೇ ಇರಲಿಲ್ಲ. ಅನೇಕ ದಿನಗಳಿಂದ ಹಾಸಿಗೆ ಹಿಡಿದು

ಸಾಯುವ ಸ್ಥಿತಿಯಲ್ಲಿದ್ದ ತಮ್ಮ ಮಗನ ಕಾಯಿಲೆ ವಾಸಿ

ಆಗಿದೆ.

“ಇದೇನು ಮಾಟವೇ ಮಂತ್ರವೇ” ಎಂದು ಸುತ್ತಲಿದ್ದ

ಜನಕ್ಕೆ ಆಶ್ಚರ್ಯವಾಯಿತು. ಲಿಂಗಮ್ಮ ಮಾಡಿದ ಈ

ಒಂದು ವೈದ್ಯೋಪಚಾರ ಎಲ್ಲರಿಗೂ ವವಾಡದಂತೆ

ತೋರಿತು. ಈ ಸುದ್ದಿ ಬಹು ಬೇಗ ಎಲ್ಲ ಕಡೆ ಹಬ್ಬಿತು.

“ತಮ್ಮ ವಂಶದ ಕುಡಿಯನ್ನು ಉಳಿಸಿದ

ಉಪಕಾರವನ್ನು ನಾವೆಂದೂ ಮರೆಯಲು ಸಾಧ್ಯವಿಲ್ಲ

ತಾಯಿ ಲಿಂಗಮ್ಮ” ಎಂದು ಶಂಕರಪ್ಪನವರು ಲಿಂಗಮ್ಮನಿಗೆ

ಕೈ ಮುಗಿದರು.

ಮಹಾದೇವಿಯ ಮನೆಗೆ ರೋಗಿಗಳು ಸಾಲುಸಾಲಾಗಿ

ಬರಲು ಶುರು ಮಾಡಿದ್ದರು. ಲಿಂಗಮ್ಮನ ಜನಸೇವೆ

ಅವಿರತವಾಗಿ ನಡೆಯುತ್ತಿತ್ತು. ಬಸವ್ವ ಎಂಬಾಕೆ ಬಂದು

“ತನ್ನ ಗಂಡನಿಗೆ ಪಾರ್ಶ್ವವಾಯು ಆಗಿದೆ. ಅವರಿಗೆ ಎದ್ದು

ಓಡಾಡಲು ಆಗುತ್ತಿಲ್ಲ. ಆವರ ಕಾಯಿಲೆಯನ್ನು ವಾಸಿ

ಮಾಡಮ್ಮಾ” ಎಂದು ಬೇಡಿದಳು. ತನ್ನ ಸಂಸಾರದ

ಕಷ್ಟವನ್ನೆಲ್ಲಾ ಹೇಳಿಕೊಂಡಳು.

ಭಸ್ಮವನ್ನು ಕೈಗೆ ತೆಗೆದುಕೊಂಡ ಲಿಂಗಮ್ಮ ಬಹಳ ಕಾಲ

ಧ್ಯಾನ ಮಾಡಿದಳು. ತನ್ನ ದೃಷ್ಟಿಯ ಮುಖಾಂತರವಾಗಿ ಆ

ಭಸ್ಮಕ್ಕೆ ಆಧ್ಯಾತ್ಮ ಶಕ್ತಿಯನ್ನು ತುಂಬಿದಳು. “ತೆಗೆದುಕೋ

ಬಸವ್ವ, ಈ ಭಸ್ಮವನ್ನು ನಿನ್ನ ಗಂಡನ ದೇಹಕ್ಕೆ ಲೇಪಿಸು.

ಶಿವನ ಮಂತ್ರವನ್ನು ಜಪಿಸಲು ಹೇಳು. ನಿನಗೆ

ಒಳ್ಳೆಯದಾಗಲಿ, ಹೋಗಿ ಬಾ” ಎಂದು ಹೇಳಿ ಕಳಿಸಿದಳು.

ಒ೦ದೆರಡು ದಿನಗಳಲ್ಲೇ ಬಸವ್ವವ ಗಂಡ ಎದ್ದು

ಓಡಾಡುವಂತಾದ.

ಮಹಾದೇವಿಯ ಮನೆಗೆ ಲಿಂಗಮ್ಮ ಬಂದ ನಂತರ

ಅಲ್ಲಿಯ ಜಾಗ ಚಿಕ್ಕದಾಯಿತು ಬಡವರ ತೊಂದರೆಗಳನ್ನು

ಶಾಂತವಾಗಿ ಕೇಳಿ ಎಲ್ಲರಿಗೂ ಸಹಾಯ ಮಾಡುತ್ತಿದ್ದಳು.

ಲಿಂಗಮ್ಮ. ದಿನಕಳೆದಂತೆ ದಾಸೋಹಕ್ಕೆ ಬೇಕಾಗುವ ದಿನಸಿ

ಸಾಮಾನುಗಳನ್ನು ತಂದುಹಾಕುವ ಭಕ್ತರ ಸಂಖ್ಯೆಯೂ

ಹೆಚ್ಟಿತು. ನೂರಾರು ಜನಕ್ಕೆ ಪ್ರಸಾದ. ಮಹಾದೇವಿಯ ಮನೆ

ಹಿಂಭಾಗದಲ್ಲಿ ಪ್ರಸಾದದ ಮನೆಯನ್ನು ಕಟ್ಟಿಸಿದರು.

ಲಿಂಗವ್ವನಿಗಾಗಿ ಬೇರೆಯ ಒಂದು ಕಟ್ಟೆಯನ್ನು ಕಟ್ಟಿಸಿದರು.

ಊರ ಸಾಹುಕಾರನಾದ ಶಂಕರಪ್ಪ ಅನ್ನ ದಾಸೋಹದ

ಮೇಲ್ವಿಚಾರಣೆಯನ್ನು ತೆಗೆದುಕೊಂಡ.

ಲಿಂಗಮ್ಮನ ಪೂಜೆಗೆ ಪ್ರಶಾಂತವಾದ ಸ್ಥಳ

ಇಲ್ಲವಾಯಿತು. ಶಿವನ ಪೂಜೆಗೆಂದು ಇಳಿಯುವ ವೇಳೆಗೆ

ಯಾರಾದರೂ ಭಕ್ತರು ಬರುತ್ತಾರೆ, ಕದ ತಟ್ಟುತ್ತಾರೆ, ತಮ್ಮ

ಕಷ್ಟ ನಿವಾರಣೆ ಮಾಡು ತಾಯಿ ಎಂದು ಬೇಡಿಕೊಳ್ಳುತ್ತಾರೆ

ತಾವು ತುಂಬಾ ದೂರದಿಂದ ಬಂದಿದ್ದು, ತಮಗೆ ಸಹಾಯ

ಇಂದೇ ಮಾಡಬೇಕೆಂದು ಅಂಗಲಾಚುತ್ತಾರೆ. ಲಿಂಗವ್ವನಿಗೆ

ಧ್ಯಾನ ಮಾಡಲು ಸಹ ವೇಳೆ ಹಾಗೂ ಸ್ಥಳ

ಇಲ್ಲದಂತಾಗಿತ್ತು.