ಮಾತುಕತೆ ಆದಮೇಲೆ ಇಮ್ಗೀಗೂ ಗುರುಬಸವನಿಗೂ ಒಂದು ಹದದ ಸಲುಗೆ ಬೆಳೆದಿತ್ತು. ಇಬ್ಬರು ಸುರುಗಿಹಳ್ಳಿ ಈರಣ್ಣನ ಕೊಂಡ ಜಾತ್ರಿಲಿ ಭೇಟಿಯಾಗಿದ್ರು. ಕೈ ಕೈ ಹಿಡಿದುಕೊಂಡು ಜೊತೆಗೆ ಕೆಂಡ ಹಾಯ್ದು ಈರಣ್ಣನಿಗೆ ಅಡ್ಡಬಿದ್ದಿದ್ದರು. ಸಂಜೆ ಹೋರಡಬೇಕೆನ್ನುವಾಗ ಗುಟ್ಟಾಗಿ ತುಟಿಗೆ ತುಟಿ ಮುತ್ತು ಹಂಚಿಗೆಂದು ತಿಂದಿದ್ರು. ಆದ್ದರಿಂದಲೇ ರಾಶಿ ಸುಟ್ಟ ದಿನ ಲಗ್ನದ ಖರ್ಚಿಗೆ ದುಡ್ಡಿಲ್ಲದಿದ್ರೂ ನಾನೆ ಖರ್ಚಾಕಿ ಮಾಡಕೇಂತಿನಿ ಅಂತ ಗುರುಬಸವ ಭರವಸೆ ನೀಡಿದ್ದ. 'ಸುರುಗಿಹಳ್ಳಿ ಬೀಗರು ಬಂದ್ರು ನೋಡು' ಅನ್ನೋದು ಕಿವಿಗೆ ಬೀಳುತ್ತಲೇ ಕೋಣೆಯಲ್ಲಿ ಸೊರಗುಟ್ಟುತ್ತಿದ್ದ ಇಮ್ಲಿ ನಗೆಯಗೆ್ಜೆ ಕಟ್ಟಿ ಬಾಗಿಲಿಗೆ ಓಡಿ ಬಂದಿದ್ದಳು. ಗುರುಬಸವನ ಸಣ್ಣದೊಂದು ನೋಟವೇ ನಾ ನಿನ್ನ ಬಿಡಲಾರೆ ಎಂಬುದನ್ನ ಅಂದು ಸಾರಿತ್ತು.

ಬಸವಣ್ಣೆಪ್ಪನ ಮಗ ಗಾಜಿಗೌಡನೆ ಗೌರಕ್ಕನ ಜೋಳದ ರಾಶಿಗೆ ಬೆಂಕಿಯಿಟ್ಟಿದ್ದು ಅಂತ ಚಂಪಣ್ಣ ಊರಲ್ಲಿ ಹೂಸು ಬಿಟ್ಟನು. ಹೂಸು ಬಿಟ್ಟರೆ ನಾರದೇ ಇರುತ್ತದೆಯೇ? ಊರು ತುಂಬಾ ಹಬ್ಬಿ ಗುಲ್ಲೆದ್ದಿತು. ಊರಲ್ಲಿ ಯಾರಿಗೆ ಕಷ್ಟ ಅಂದ್ರು ಬಸವಣ್ಣೆಪ್ಪ ಊರುಗೋಲಾಗುತ್ತಿದ್ದ. ತನ್ನ ಮಗನೆ ಬೆಂಕಿಯಿಟ್ಟಿದ್ದು ಅಂತಾ ಕೇಳಿದಾಗ ಮರಿ ಮರಿ ಮರಿಗಿಬಿಟ್ಟನು. ಹೆಣ್ಣು ಕೊಡಲಿಲ್ಲ ಅಂತ ಗೌರಕ್ಕನ ಮ್ಯಾಲ ಬ್ಯಾಸರವಿತ್ತಾದರೂ ಮಗಳ ಲಗ್ದಕ್ಕೆ ವಿಷ್ನುಮಾಡೋ ಮನುಷ್ಯನಂತೂ ಅಲ್ಲವೇ ಅಲ್ಲ. ಸುದ್ದಿ ತಿಳಿದಕೂಡಲೆ. ಧಮ್ಮಕಟ್ಟಿಕೊಂಡು ಗೌರಕ್ಕನ ಮನೆಗೆ ಓಡಿ ಬಂದನು. ನನ್ನ ಹೊಟ್ಯಾಗ ಹುಟ್ಟಬಾರದ ಗೂಳಿ ಹುಟ್ಟೇತಿ. ಏನು ಮಾಡೋಣ ನಮ್ಮೆಲ್ಲಾ ಬಗ್ಗಲ್ಲ. ಮೂಗುದಾರ ಹಾಕಿ ಬಿಗಿಯೋಣ ಅಂದ್ರ ಎಲ್ಲಿ ಹೆಣ್ಣು ಹತ್ತುವಲ್ಲವು. ನಂಗೂ ವಯಸ್ಸಾತು ಮನೆಗೆ ಒಂದು ಹೆಣ್ಣು ದಿಕ್ಕಿಲ್ಲ. ಸೊಸೆ ಕೈಲಿ ಬಿಸಿ ಮುದ್ದಿ ಮುರಿಯೋ ವ್ಯಾಳೇ ಅದ್ಯಾವಾಗ ಬರ್ತದೋ ಎಂದು ಗೋಣು ಕೆಳಹಾಕಿ ಉಸಿರುಗಳಿದ. ದೊಡ್ಡ ತೇಲಿಮುಳ್ಳು ಅದಾನ ಯವ್ಹ ಅವನು ಅವನ ಚಾಳಿನೇ ಅಂತದ್ದು. ಆಕಿ ಹಡದು ನನ್ನ ಹೆಗಲಿಹಾಕಿ ಹೋದಳು. ಈಗ ನೋಡು... ಅನ್ನಬೋಸೋದು ನಾನು... ಏನು ಮಾಡೋಣ" ಹೊಟ್ಟಾಗಿನ ಸಂಕಟ ಬುಗಿಲೆಳುತಿತ್ತು. ಸುಟ್ಟ ರಾಶಿಯ ಬೂದಿಗುಡ್ಡೆಯಲ್ಲಿ ನಾಯಿಯೊಂದು ಕೆದರಿ ಕೆದರಿ ಮುದುರಿಕೊಂಡು ಮಲಗುವ ಯತ್ನದಲ್ಲಿತ್ತು. ಮೂಡುಗಾಳಿಗೆ ಕೆದರಿದ ಬೂದಿ ಹಾರಿಬಂದು ಕುಳಿತವರ ಮುಖಕ್ಕೆ ರಾಚಿತು. ಇದ್ರೌನು ಗುಡ್ಡಿ. ಕೇದ್ರತೈತಿ ಅಚ್ಚಾ ಎಂದು ಸಿದ್ದಬಸವ ಕಲ್ಲು ಬೀರಿದ ಗುರ್ರು ಎಂದು ತಿರುಗಿತು. ಪೆಚ್ಚಾಗಿ ಬಂದ ಕುಳಿತ. ನೋಡು ಮಾದೇವ ಕೈಗೆ ಬಂದ ಬೆಳೆ ಸುಟ್ಟೋತು ಅಂತ ಚಿಂತಿಮಾಡಬ್ಯಾಡ. ಮಗಳ ಮದ್ವಿ ಮುಂದಿಟ್ಟುಗೊಂಡು ತೇಲಿಮ್ಯಾಲೆ ಕೈಹೊತ್ತು ಕುಂತ್ರೆ ಹ್ಯಾಂಗ ಹೇಳು? ಗೊತ್ತು ಮಾಡಿದ ಲಗ್ದ ನಿಲ್ಲೋದು ಬ್ಯಾಡ ಅದೇನು ಲಗ್ನದ ಖರ್ಚು ನಾ ಕೊಡ್ತೀನಿ. ಲಗ್ನ ಮಾಡಿ ಮುಗಿಸೋಣ' ಎಂದು ಬಸವಣ್ಣೆಪ್ಪ ಭರವಸೆಯಿತ್ತನು. ಗೌರಕ್ಕ ಮಾದೇವ ಹರ್ತಿಕಲ್ಲಿನಂತೆ ಕುಂತಿದ್ದರು.

ಉಪಸಂಹಾರ ಗುರುಬಸವ ಮತ್ತು ಇಮ್ಗಿಯ ಮದುವೆ ಅತ್ಯಂತ ಸರಳವಾಗಿ ಎಲ್ಲರ ಸಮ್ಮುಖದಲ್ಲಿ ನಡೆಯಿತು. ಇಂಥ ಅಪರೂಪದ ಮದುವೆಯನ್ನು ಸುರುಗಿಹಳ್ಳಿ ಮತ್ತು ಹಾದ್ರಿಹಳ್ಳಿ ಜನರು ಇದುವರೆಗೂ ನೋಡಿಯೇ ಇರಲಿಲ್ಲ. ಆದರೆ ಇಂಥ ಅಪರೂಪದ ವಿವಾಹಕ್ಕೆ ಕಾರಣರಾದವರು ಮಾತ್ರ ಶ್ರೀನಿವಾಸಯ್ಯನವರು. ಸಮಾಜದಲ್ಲಿ ಪರಿವರ್ತನೆ ತರಬೇಕಾದರೆ ಮೊದಲು ನಾವು ಅಳವಡಿಸಿಕೊಳ್ಳಬೇಕು. ಅಂಥಯೇ ನೀನ್ಯಾಕೆ ಮಂತ್ರ ಮಾಂಗಲ್ಯ ಆಗಬಾರದು' ಎಂದು ಕೇಳಿದರು. ಕುವೆಂಪು. ಸಾಹಿತ್ಯದಿಂದ ಪ್ರೇರಿತನಾಗಿದ್ದ ಗುರುಬಸವ ಒಪ್ಪಿಗೆ ಸೂಚಿಸಿದ. ಗೌರಕ್ಕ ಮತ್ತು ಮಾದೇವ ಕೊಡಾ ಸಮ್ಮತಿ ನೀಡಿದರು. ಶ್ರೀನಿವಾಸಯ್ಯನವರೇ ಮುಂದೆ ನಿಂತು ಗುರುಬಸವನಿಗೂ ಇಮ್ಸಿಗೂ ಮಂತ್ರ ಮಾಂಗಲ್ಯ ಓದಿಸಿದರು. ಎಲ್ಲರೂ ಶುಭ ಹಾರೈಸಿದರು. ಗುರುಬಸವ ಮತ್ತೊಮ್ಮೆ ಚುನಾವಣೆಯಲ್ಲಿ ಗೆದ್ದು ಅಧ್ಯಕ್ಷನಾದನು.ಶ್ರೀನಿವಾಸಯ್ಯನವರು ಹೇಳಿದಂತೆ ಗುರುಬಸವ ರಾಜಕೀಯವನ್ನು ಅಲಕ್ಷ್ಯ ಮಾಡಲಿಲ್ಲ ಬದಲಾಗಿ ಸಮಾಜ ಪರಿವರ್ತನೆಯ ಸಾಧನವನ್ನಾಗಿಸಿಕೊಂಡು ಮಾದರಿಯಾದನು.