[ಸೆಲ್ಫಿಸ್ತಾನ್‌: ಜಿಯೋನಿಯಿಂದ ಸೆಲ್ಫಿ ಫೋನ್‌ ಎ1 ಬಿಡುಗಡೆ](https://vijaykarnataka43.rssing.com/chan-55889592/article4254-live.html)

**ಹೊಸದಿಲ್ಲಿ:**ಜಿಯೋನಿ ಕಂಪನಿಯು ಭಾರತದಲ್ಲಿ ಈ ವರ್ಷದ ತನ್ನ ಮೊದಲ ಉತ್ಪನ್ನವಾದ ಅ1 ಅನ್ನು ಬಿಡುಗಡೆ ಮಾಡಿದೆ. ಗ್ರಾಹಕರು ಬಯಸುವ ಉತ್ತಮ ಬ್ಯಾಟರಿ ಮತ್ತು ಯುವ ಸಮುದಾಯದ ಸೆಲ್ಫಿ ಕ್ರೇಜ್‌ಗೆ ಪೂರಕವಾಗಿ ಹೊಸ ಮೊಬೈಲ್‌ ರೂಪುಗೊಂಡಿದೆ ಎಂದು ಕಂಪನಿ ಹೇಳಿದೆ.

ಮೊಬೈಲ್‌ ಬಿಡುಗಡೆ ಸಮಾರಂಭದಲ್ಲಿ ಮಾತನಾಡಿದ ಕಂಪನಿಯ ಸಿಇಒ ಅರವಿಂದ್‌ ಆರ್‌. ವೊಹ್ರಾ, ''ಇಂದಿನ ಪೀಳಿಗೆ ಮೊಬೈಲ್‌ನ ಮುಂಭಾಗದ ಕ್ಯಾಮೆರಾ ಮೂಲಕ ಜಗತ್ತನ್ನು ನೋಡುತ್ತಿದೆ. ಸಂತೋಷದ ಕ್ಷಣಗಳನ್ನು ದಾಖಲಿಸಲು ಮತ್ತು ಹಂಚಿಕೊಳ್ಳಲು ಯುವಜನತೆ ಹಾತೊರೆಯುತ್ತಿದೆ. ಖುಷಿಯ ಕ್ಷಣಗಳನ್ನು ಅದ್ಭುತವಾಗಿ ಸೆರೆ ಹಿಡಿದು ಜಗತ್ತಿನೊಂದಿಗೆ ಹಂಚಿಕೊಳ್ಳಲು ಅ1 ಸ್ಮಾರ್ಟ್‌ಫೋನ್‌ ಅವಕಾಶ ಕಲ್ಪಿಸಲಿದೆ,'' ಎಂದರು.

ಇದೇ ಸಂದರ್ಭದಲ್ಲಿ 'ಸೆಲ್ಫಿಸ್ತಾನ್‌' ಅನ್ನು ಜಿಯೋನಿ ಅನಾವರಣಗೊಳಿಸಿತು. ''ಈ ಅಭಿಯಾನವು ಹಿಂದೂಸ್ತಾನದ ಅಭಿವ್ಯಕ್ತಿಯ ಹೊಸ ವಿಧಾನಗಳನ್ನು ಒಳಗೊಂಡಿದೆ. ಸೆಲ್ಫಿ ಸಾಮಾಜಿಕ ಸಂಸ್ಕೃತಿಯಾಗಿದ್ದು, ದೇಶದ ಶಕ್ತಿಶಾಲಿ ಅಭಿವ್ಯಕ್ತಿ ಮಾಧ್ಯಮವಾಗಿ ರೂಪುಗೊಂಡಿದೆ,'' ಎಂದು ವೊಹ್ರಾ ವಿವರಿಸಿದರು. ಜಿಯೋನಿ ಇಂಡಿಯಾದ ಬ್ಯುಸಿನೆಸ್‌ ಇಂಟೆಲಿಜೆನ್ಸ್‌ ಅಂಡ್‌ ಪ್ಲ್ಯಾನಿಂಗ್‌ ವಿಭಾಗದ ನಿರ್ದೇಶಕ ಅಲೋಕ್‌ ಶ್ರೀವಾಸ್ತವ ಮತ್ತಿತರರು ಹಾಜರಿದ್ದರು.

**ಸೂಪರ್‌ ಸೆಲ್ಫಿ, ಸೂಪರ್‌ ಬ್ಯಾಟರಿ:**

ಹೊಸ ಫೋನ್‌ನಲ್ಲಿ ಸುದೀರ್ಘ ಬಾಳಿಕೆ ಬರುವ 4010 ಎಂಎಎಚ್‌ ಸಾಮರ್ಥ್ಯ‌ದ ಬ್ಯಾಟರಿಯಿದ್ದು, ಬೇಗ ಚಾರ್ಜ್‌ ಖಾಲಿ ಆಗುವುದೆಂಬ ಚಿಂತೆ ಮರೆತು ಸುಂದರ ಕ್ಷಣಗಳನ್ನು ಅದ್ಭುತವಾಗಿ ಸೆರೆ ಹಿಡಿಯಲು ನೆರವಾಗಲಿದೆ. 16 ಎಂಪಿ ಮುಂಭಾಗದ ಕ್ಯಾಮೆರಾದೊಂದಿಗೆ ಸೆಲ್ಫಿ ಫ್ಲ್ಯಾಶ್‌ ಹೊಂದಿದ್ದು, ಸೆಲ್ಫಿ ಸಾಮರ್ಥ್ಯ‌ ವೃದ್ಧಿಸಿದೆ. ಜಿಯೋನಿಯ ಸ್ವತಂತ್ರ ಫೇಶಿಯನ್‌ ಎನ್‌ಹ್ಯಾನ್ಸ್‌ಮೆಂಟ್‌ ಸ್ವಯಂಪ್ರೇರಿತವಾಗಿ ಬಳಕೆದಾರರ ಮುಖವರ್ಣಕ್ಕೆ ಅನುಗುಣವಾಗಿ ಬ್ಯೂಟಿ ಸೆಟ್ಟಿಂಗ್ಸ್‌ ಹೊಂದಾಣಿಕೆ ಮಾಡಿಕೊಳ್ಳಲಿದೆ.

**ಬೆಲೆ ಮತ್ತು ಲಭ್ಯತೆ**

ಅ1 ಪ್ರೀ ಬುಕಿಂಗ್‌ ಮಾರ್ಚ್‌ 31ರಿಂದ ಆರಂಭವಾಗಲಿದ್ದು, ಪ್ರೀ ಬುಕಿಂಗ್‌ ಮಾಡುವ ಗ್ರಾಹಕರಿಗೆ ಎರಡು ವರ್ಷದ ವಾರಂಟಿ ಜತೆಗೆ ಜೆಬೆಲ್‌ ಹೆಡ್‌ಫೋನ್‌ ಅಥವಾ ಸ್ವಿಸ್‌ ಮಿಲಿಟರಿ ಬ್ಲೂಟೂಥ್‌ ಸ್ಪೀಕರ್‌ ಉಚಿತವಾಗಿ ನೀಡಲಾಗುತ್ತದೆ.

ಜಿಯೋನಿಯ ಅಧಿಕೃತ ಆನ್‌ಲೈನ್‌ ಪಾಲುದಾರ ಅಮೆಜಾನ್‌ನಲ್ಲಿಯೂ ಹೊಸ ಮೊಬೈಲ್‌ ಲಭ್ಯ. ದರವನ್ನು ಇನ್ನೂ ನಿಗದಿ ಪಡಿಸಿಲ್ಲ.

**ಏನಿದರ ವಿಶೇಷ?**

2ಜಿ, 3ಜಿ, 4ಜಿ ಬೆಂಬಲಿತ ಈ ಫೋನ್‌, ಸೆಲ್ಫಿ ಫ್ಲ್ಯಾಶ್‌ ಮತ್ತು 16 ಎಂಪಿ ಮುಂಭಾಗದ ಕ್ಯಾಮೆರಾ ಹೊಂದಿದೆ. 13 ಎಂಪಿ ಹಿಂಭಾಗದ ಕ್ಯಾಮೆರಾವಿದ್ದು, ಮೊಬೈಲ್‌ನ ತೂಕ 183 ಗ್ರಾಂ, 5.5 ಇಂಚಿನ ಸ್ಕ್ರೀನ್‌.ಅಲ್ಟ್ರ್ರಾಫಾಸ್ಟ್‌ ಡ್ಯುಯಲ್‌ ಚಾರ್ಜ್‌ ಜತೆಗೆ 4010 ಎಂಎಎಚ್‌ ಸಾಮರ್ಥ್ಯ‌ದ ಶಕ್ತಿಶಾಲಿ ಬ್ಯಾಟರಿ 4ಜಿಬಿ ರಾರ‍ಯಮ್‌, 64ಜಿಬಿ ರಾಮ್‌, ಮೆಮೊರಿಯನ್ನು 256ಜಿಬಿ ತನಕ ವಿಸ್ತರಿಸಲು ಅವಕಾಶ. ಅಂಡ್ರಾಯ್ಡ್‌ 7.0 ನೋಗಟ್‌ ತಂತ್ರಜ್ಞಾನ. ಆಕರ್ಷಕ ಬೂದು, ಕಪ್ಪು ಮತ್ತು ಚಿನ್ನದ ಬಣ್ಣಗಳಲ್ಲಿ ಮೊಬೈಲ್‌ ಲಭ್ಯ.ಸಂಪೂರ್ಣ ಮೆಟಲ್‌ ಬಾಡಿ, ಸ್ಪ್ಲಿಟ್‌ ಸ್ಕ್ರೀನ್‌, ಮ್ಯಾಕ್ಸ್‌ ಆಡಿಯೊ, ವೈರಸ್‌ ಪತ್ತೆ ಮೊದಲಾದ ಹಲವು ವಿಶೇಷ ಫೀಚರ್‌ಗಳನ್ನೂ ಹೊಂದಿದೆ.