**ಬೆಳಗಾವಿ-ಹುಬ್ಬಳ್ಳಿ ಅಭಿವೃದ್ಧಿ ಸಂಘರ್ಷ**

ಉತ್ತರ ಕರ್ನಾಟಕದ ಬೇಡಿಕೆ ವಿಚಾರ ಬಂದಾಗ ಮುಂಚೂಣಿಯಲ್ಲಿ ಬರುವ ಬೆಳಗಾವಿ ಜಿಲ್ಲೆಹೂಡಿಕೆ ಸಂದರ್ಭದಲ್ಲಿ ಹುಬ್ಬಳ್ಳಿಯ ನಂತರದ ಆಯ್ಕೆಯಾಗುತ್ತಿರುವುದಕ್ಕೆ ಎರಡೂ ಜಿಲ್ಲೆಗಳ ನಡುವೆ ಅಭಿವೃದ್ಧಿಯ [ಸಂಘರ್ಷ](https://vijaykarnataka.com/topics/%E0%B2%B8%E0%B2%82%E0%B2%98%E0%B2%B0%E0%B3%8D%E0%B2%B7" \t "_blank) ಸೃಷ್ಟಿಸಿದೆ.

ವಿಮಾನ ನಿಲ್ದಾಣ, ರೈಲ್ವೆ ಸಂಪರ್ಕದ ನಂತರ ಈಗ ಹೂಡಿಕೆದಾರರ ಸಮಾವೇಶದ ವಿಷಯದಲ್ಲಿಯೂ [ಹುಬ್ಬಳ್ಳಿ](https://vijaykarnataka.com/topics/%E0%B2%B9%E0%B3%81%E0%B2%AC%E0%B3%8D%E0%B2%AC%E0%B2%B3%E0%B3%8D%E0%B2%B3%E0%B2%BF" \t "_blank) ಆದ್ಯತೆ ಪಡೆದಿದೆ. ಆದರೆ ಬೆಳಗಾವಿ ಉತ್ತರ ಕರ್ನಾಟಕದ ಅತಿ ದೊಡ್ಡ ಜಿಲ್ಲೆಯಾದರೂ ಎರಡನೇ ಸ್ತರದ ಆದ್ಯತೆ ಸಿಗುತ್ತಿರುವುದಕ್ಕೆ ಸಾಮಾಜಿಕ ಜಾಲತಾಣದಲ್ಲಿಬೆಳಗಾವಿ ಮತ್ತು ಹುಬ್ಬಳ್ಳಿಯ [ಅಭಿವೃದ್ಧಿ](https://vijaykarnataka.com/topics/%E0%B2%85%E0%B2%AD%E0%B2%BF%E0%B2%B5%E0%B3%83%E0%B2%A6%E0%B3%8D%E0%B2%A7%E0%B2%BF" \t "_blank) ಸಂಘರ್ಷ ತಾರಕಕ್ಕೇರಿದೆ. ಒಂದು ಹಂತದಲ್ಲಿಬೆಳಗಾವಿ ಉದ್ಯಮಿಗಳು ಹುಬ್ಬಳ್ಳಿಯ ಹೂಡಿಕೆದಾರರ ಸಮಾವೇಶವನ್ನೇ ಬಹಿಷ್ಕರಿಸಿಯೂ ಆಗಿದೆ.  
  
ಆದರೆ, ಈ ಸಂಘರ್ಷದಲ್ಲಿಹುಬ್ಬಳ್ಳಿಯ ಶಾಸಕ, ಸಚಿವರು ತಮ್ಮ ಕ್ಷೇತ್ರದ ಬಗ್ಗೆ ತೋರುತ್ತಿರುವ ಆಸಕ್ತಿ ಒಂದೆಡೆಯಾದರೆ, 18 ವಿಧಾನಸಭಾ ಕ್ಷೇತ್ರಗಳಿರುವ ಬೆಳಗಾವಿ ಶಾಸಕ, ಸಚಿವರು ಏನು ಮಾಡುತ್ತಿದ್ದಾರೆ ಎನ್ನುವ ಪ್ರಶ್ನೆಯನ್ನೂ ಹುಟ್ಟುಹಾಕಿದೆ. ಎರಡು ಜಿಲ್ಲೆಗಳ ಮಧ್ಯೆ ಅಭಿವೃದ್ಧಿ ಸಂಘರ್ಷ ದೊಡ್ಡ ಮಟ್ಟದಲ್ಲಿನಡೆದರೂ ಬೆಳಗಾವಿ ನಾಯಕರ ಬಾಯಲ್ಲಿಆ ಕುರಿತು ಸಮಾಲೋಚಿಸುವ, ಪರಾಮರ್ಶಿಸಿಕೊಳ್ಳುವ ವಿವೇಚನೆಯೂ ವ್ಯಕ್ತವಾಗದೆ ಇರುವುದು ಗಡಿ ಜಿಲ್ಲೆಯ ಜನರನ್ನು ಇನ್ನಷ್ಟು ಕೆರಳಿಸಿದೆ.  
  
ಬೆಳಗಾವಿ ಜಿಲ್ಲೆಯಲ್ಲಿಯೂ ಕಳೆದ ವರ್ಷ ಹೂಡಿಕೆದಾರರ ಸಮಾವೇಶ ನಡೆದಿದೆ. ಅದು ಇನ್ನೂ ನಿರೀಕ್ಷಿತ ಪರಿಣಾಮ ಆಗಿಯೇ ಇಲ್ಲ. ಹುಬ್ಬಳ್ಳಿಯಲ್ಲಿನಡೆದ ಹೂಡಿಕೆದಾರರ ಸಮಾವೇಶದಲ್ಲಿಯೂ ಹುಬ್ಬಳ್ಳಿಗೆ ಹೋಲಿಕೆ ಮಾಡಿದರೆ ಬೆಳಗಾವಿಗೆ ಸಿಕ್ಕಿದ್ದು ಅಲ್ಪ. ಇದು ಬೆಳಗಾವಿ ರಾಜಕಾರಣಿಗಳ ದೌರ್ಬಲ್ಯವನ್ನು ಸಾಬೀತುಪಡಿಸುತ್ತಿದೆ. ಇದೇ ವಿಚಾರವಾಗಿ ಸಾಮಾಜಿಕ ಜಾಲತಾಣಗಳಲ್ಲಿಚರ್ಚೆಗಳು ಜೋರಾಗಿದೆ.  
  
ಇನ್ನೊಂದೆಡೆ ಬೃಹತ್‌ ಕೈಗಾರಿಕೆ ಮತ್ತು ಬೆಳಗಾವಿ ಉಸ್ತುವಾರಿ ಸಚಿವರಾಗಿರುವ ಜಗದೀಶ್‌ ಶೆಟ್ಟರ್‌ ಅವರು ಉತ್ತರ ಕರ್ನಾಟಕದಲ್ಲಿಹೂಡಿಕೆ ಹೆಚ್ಚಿಸುವುದಾಗಿ ಹೇಳಿ, ಮುಂದಿನ ಸಮಾವೇಶವನ್ನು ಬೆಂಗಳೂರಿನಲ್ಲಿಆಯೋಜಿಸಲು ನಿರ್ಧರಿಸಿದ್ದಾರೆ. ಅದೂ ಕೂಡ ಚರ್ಚೆಗೆ ಒಳಗಾಗಿದೆ.  
  
**ಅಂತಾರಾಷ್ಟ್ರೀಯ ವಿಮಾನ ಕಿಡಿ:**  
ವಿಮಾನ ನಿಲ್ದಾಣ ವಿಷಯವಾಗಿ ಬೆಳಗಾವಿ, ಹುಬ್ಬಳ್ಳಿ ನಡುವೆ ಸಂಘರ್ಷ ನಡೆದೇ ಇದೆ. ಒಂದು ಕಾಲದಲ್ಲಿಎಲ್ಲವಿಮಾನಗಳು ಹುಬ್ಬಳ್ಳಿ ಸೇರಿದ್ದರಿಂದ ಬೆಳಗಾವಿ ವಿಮಾನ ನಿಲ್ದಾಣ ಕೆಲ ದಿನ ಬಂದ್‌ ಆಗಿತ್ತು. ಈಗ 'ಉಡಾನ್‌' ನಿಂದಾಗಿ ಬೆಳಗಾವಿ ವಿಮಾನ ನಿಲ್ದಾಣ ಶರವೇಗದಲ್ಲಿಬೆಳೆಯುತ್ತಿದೆ. ಹೀಗಿರುವಾಗ ಹೂಡಿಕೆದಾರರ ಸಮಾವೇಶದಲ್ಲಿಹುಬ್ಬಳ್ಳಿ ವಿಮಾನ ನಿಲ್ದಾಣ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ ಆಗಬೇಕು ಎಂದು ಕೇಂದ್ರ ರೈಲ್ವೆ ರಾಜ್ಯ ಸಚಿವ ಸುರೇಶ್‌ ಅಂಗಡಿ ಅವರು ಹೇಳಿರುವುದು ಬೆಳಗಾವಿಗರ ಆಕ್ರೋಶವನ್ನು ಇನ್ನಷ್ಟು ಕೆರಳಿಸಿದೆ. ಬೆಳಗಾವಿ ವಿಮಾನ ನಿಲ್ದಾಣವನ್ನು ಅಂತಾರಾಷ್ಟ್ರೀಯ ನಿಲ್ದಾಣವಾಗಿ ಮೇಲ್ದರ್ಜೆಗೇರಿಸಬೇಕು ಎನ್ನುವ ಬೇಡಿಕೆ ನಡುವೆಯೇ ಸಚಿವರು ಹುಬ್ಬಳ್ಳಿ ನಿಲ್ದಾಣದ ಬಗ್ಗೆ ಮಾತನಾಡಿದ್ದು ಸಾಮಾಜಿಕ ಜಾಲತಾಣದಲ್ಲಿವ್ಯಾಪಕ ಖಂಡನೆಗೆ ಒಳಗಾಗಿದೆ. ಇನ್ನೊಂದೆಡೆ ಅಭಿವೃದ್ಧಿ ವಿಷಯದಲ್ಲಿಹುಬ್ಬಳ್ಳಿಗೆ ಸಮನಾಗಿ ಬೆಳಗಾವಿ ಶಾಸಕ, ಸಚಿವರು ಚಟುವಟಿಕೆ ಹಮ್ಮಿಕೊಳ್ಳದೆ ಇರುವ ಬಗ್ಗೆಯೂ ತೀವ್ರ ಟೀಕೆಗಳು ವ್ಯಕ್ತವಾಗಿವೆ.  
  
**'ಬೆಳಗಾವಿಗೆ ಅನ್ಯಾಯ ಮಾಡಿಲ್ಲ':**  
''ಉದ್ಯಮಿಗಳ ಹೂಡಿಕೆಗೆ ಸಂಬಂಧಿಸಿದಂತೆ ಬೆಳಗಾವಿಗೆ ಅನ್ಯಾಯ ಮಾಡಿಲ್ಲ. ಧಾರವಾಡ- ಕಿತ್ತೂರು ರೈಲ್ವೆ ಸಂಪರ್ಕ ಆದರೆ ಎರಡೂ ಜಿಲ್ಲೆಒಂದಾಗುತ್ತದೆ. ಕಿತ್ತೂರು ಜತೆ ಕಣಗಲಾ ಕೈಗಾರಿಕೆ ಪ್ರದೇಶ ಅಭಿವೃದ್ಧಿ ಮಾಡುವ ಯೋಜನೆ ಇದೆ. ಹುಬ್ಬಳ್ಳಿ ಅಷ್ಟೇ ಅಲ್ಲ. ಇಡೀ ಉತ್ತರ ಕರ್ನಾಟಕದ ಅಭಿವೃದ್ಧಿ ಮಾಡಲು ಪ್ರಯತ್ನಿಸುತ್ತಿದ್ದೇವೆ. ಹೂಡಿಕೆದಾರರ ಸಮಾವೇಶಕ್ಕೆ ಬೆಳಗಾವಿಗರೂ ಬಂದಿದ್ದರು. ಬೆಳಗಾವಿಯಲ್ಲಿಹೂಡಿಕೆ ಮಾಡಲು ಪುಣೆಯಲ್ಲಿರೋಡ್‌ ಶೋ ಮಾಡುವಂತೆ ಅಲ್ಲಿನ ಉದ್ಯಮಿಗಳು ಹೇಳಿದ್ದಾರೆ. ಎರಡನೇ ದರ್ಜೆಯ ನಗರಗಳಿಗೂ ಕೈಗಾರಿಕೆಗಳು ಬರಬೇಕು ಎಂಬ ಉದ್ದೇಶ ಇದೆ'', ಎಂದು ಜಿಲ್ಲಾಉಸ್ತುವಾರಿ ಸಚಿವರೂ ಆಗಿರುವ ಜಗದೀಶ್‌ ಶೆಟ್ಟರ್‌ 'ವಿಕ'ಕ್ಕೆ ತಿಳಿಸಿದರು.  
  
ಉತ್ತರ ಕರ್ನಾಟಕದ ಎಲ್ಲಜಿಲ್ಲೆಗಳಲ್ಲಿಸಮಾವೇಶ ಮಾಡುತ್ತೇವೆ. ಇದು ನಿರಂತರ ಪ್ರಕ್ರಿಯೆ. ಯಾರೋ ನಾಲ್ಕು ಜನ ಸೋಷಿಯಲ್‌ ಮೀಡಿಯಾದಲ್ಲಿತಕರಾರು ಹಾಕಿದ್ದನ್ನೇ ಜನ ನಂಬಬಾರದು.