**ಹೊಲದಲ್ಲಿಯೇ ಮೊಳಕೆಯೊಡೆದ ಭತ್ತ; ಉತ್ತಮ ಫಸಲು ಬಂದರೂ ಕೊಯ್ಲಿಗೆ ಅಡ್ಡಿ**

ಮಳೆ ಅಬ್ಬರ, ಪ್ರವಾಹದಿಂದ ಅಳಿದುಳಿದ ಭತ್ತದ ಬೆಳೆ ಹೊಲದಲ್ಲಿಯೇ ಮೊಳಕೆಯೊಡೆಯುತ್ತಿದ್ದು, ರೈತರಿಗೆ ಕೈಗೆ ಬಂದ ತುತ್ತು ಬಾಯಿಗೆ ಬರದಂತಾಗಿದೆ.

ಹೊಲದಲ್ಲಿರುವ ಬೆಳೆ ಕಟಾವು ಮಾಡಲಾಗದೆ, ಹಾಗೆ ಬಿಡುವುದಕ್ಕೂ ಆಗದೆ ರೈತರು ತಲೆ ಮೇಲೆ ಕೈ ಹೊತ್ತು ಕುಳಿತಿದ್ದಾರೆ. ಅಕ್ಟೋಬರ್‌ ತಿಂಗಳ ಅಂತ್ಯದ ವೇಳೆಗೆ ಭತ್ತ ಕಟಾವು ಮುಗಿದಿರಬೇಕಿತ್ತು. ಆದರೆ, ಬೆಳಗಾವಿ, ಉತ್ತರ ಕನ್ನಡ ಜಿಲ್ಲೆಸೇರಿದಂತೆ ಉತ್ತರ ಕರ್ನಾಟಕದ ಕೆಲ ಜಿಲ್ಲೆಗಳಲ್ಲಿಇನ್ನೂ ಭತ್ತ ಕಟಾವು ಮುಗಿದಿಲ್ಲ. ಅಲ್ಲೆಲ್ಲಬೆಳೆ ಹೊಲದಲ್ಲಿಯೇ ಮೊಳಕೆಯೊಡೆಯುತ್ತಿವೆ.  
  
ಕಾರಣ ಏನೆಂದರೆ, ಬಹುತೇಕ ಕಡೆಗಳಲ್ಲಿಬೆಳೆ ಪಕ್ವವಾದ ಸಂದರ್ಭದಲ್ಲಿಮಳೆ ಸುರಿದಿದ್ದರಿಂದ ಬೆಳೆ ನೆಲಕ್ಕೆ ವಾಲಿದೆ. ಆ ಪೈಕಿ ನೀರು ನಿಂತಿರುವ ಹೊಲಗಳಲ್ಲಿಭತ್ತದ ಬೆಳೆ ಮೊಳಕೆಯೊಡೆದು ಸಸಿ ಚಿಗುರಿವೆ. ಇನ್ನು ಕೆಲವು ಕಡೆಗಳಲ್ಲಿಮಳೆ ನೀರಿನ ರಭಸಕ್ಕೆ ಸಿಕ್ಕಿ ಹುಲ್ಲುಗಳು ಗಂಟು ಬಿದ್ದಿವೆ. ಅವುಗಳನ್ನು ಕಟಾವು ಮಾಡಲು ಹೋದರೆ ತೆನೆ ಉದುರಿ ನೆಲಕ್ಕೆ ಉದುರುತ್ತಿವೆ.  
  
ಹೊಲದಲ್ಲಿನೀರು ನಿಂತಿರುವ ಬೆಳೆಗಳ ಕತೆ ಒಂದಾದರೆ, ಒಣಗಿದ ಹೊಲದ ಬೆಳೆಗಳ ಸ್ಥಿತಿ ಮತ್ತೊಂದು ರೀತಿಯಾಗಿದೆ. ಉತ್ತಮವಾಗಿ ಆರಂಭವಾಗಿದ್ದ ಮುಂಗಾರಿನಿಂದ ಎದ್ದಿದ್ದ ಬಂಪರ್‌ ಫಸಲು ಅದೇ ಮಳೆಯಿಂದ ಕಣ್ಣೆದುರಲ್ಲೇ ಮಣ್ಣುಪಾಲಾಗುತ್ತಿದೆ. ಮೊದಲೇ ದುಡಿಮೆ ಇಲ್ಲದೆ ಕಷ್ಟವಾಗಿದೆ. ಅಂಥ ಸ್ಥಿತಿಯಲ್ಲಿಹೊಲದ ಅವಸ್ಥೆ ನೋಡಿದರೆ ಕಣ್ಣೀರು ಕಪಾಳಕ್ಕೆ ಬರುತ್ತಿದೆ ಎನ್ನುತ್ತಾರೆ ಬೆಳಗಾವಿ ತಾಲೂಕಿನ ಬಡಸ್‌ ಕೆ.ಎಚ್‌. ಗ್ರಾಮದ ರೈತ ಶಿವಪ್ಪ ಮಾರುತಿ ಹೊಂಗಲ.  
 **ಕಟಾವಿಗೆ ಹರಸಾಹಸ**  
ಭತ್ತವನ್ನು ಕಟಾವು ಮಾಡಿದ ಬಳಿಕ ಒಣಗಿಸುವುದಕ್ಕಾಗಿ ಹೊಲದಲ್ಲಿಯೇ ಹಾಸಿ ಇಡಬೇಕು. ಅಕ್ಟೋಬರ್‌ಅಂತ್ಯದ ವೇಳೆ ಹೊಲಗಳು ಒಣಗುತ್ತಿದ್ದರಿಂದ ಭತ್ತ ಬೆಳೆಯುವ ರೈತರಿಗೆ ಬೆಳೆ ಕಟಾವು ಸಲೀಸಾಗುತ್ತಿತ್ತು. ಆದರೆ, ಈ ಬಾರಿ ಹೊಲ ಹಸಿಯಾಗಿಯೇ ಇರುವುದರಿಂದ ಭತ್ತ ಕಟಾವು ಮಾಡಿ ಬದುಗಳ ಮೇಲೆ ಒಣಗಿಸುತ್ತಿದ್ದಾರೆ.  
  
ಹಾಗಾಗಿ ಈ ಬಾರಿ ಬೆಳೆ ಕಟಾವು ಜತೆಗೆ ತೆನೆಯನ್ನು ಬದುಗಳ ಮೇಲೆ ಒಣಗಿಸುವುದಕ್ಕೂ ಕಾರ್ಮಿಕರು ಬೇಕಾಗುತ್ತಿದ್ದಾರೆ. ಇದರಿಂದ ಒಬ್ಬರು ಮಾಡುವ ಕೆಲಸಕ್ಕೆ ಮೂವರು ಬೇಕಾಗುತ್ತಿದ್ದಾರೆ. ಇಷ್ಟು ಮಾಡಿದ ಮೇಲೆ ಲಾಭಕ್ಕಿಂತ ನಷ್ಟವೇ ಹೆಚ್ಚಾಗುತ್ತದೆ ಎಂದು ಗೊತ್ತಿದ್ದರೂ ಹೊಲ ಹಸನು ಮಾಡಿಕೊಳ್ಳುವ ಸಲುವಾಗಿ ಕಟಾವು ಮಾಡಲಾಗುತ್ತಿದೆ ಎನ್ನುತ್ತಾರೆ ರೈತ ಮಂಜುನಾಥ ಬಲಾರಿ.  
 **ಮೂರು ತಿಂಗಳಿಂದ ಹಾನಿ**  
ಬೆಳಗಾವಿ ಜಿಲ್ಲೆಯಲ್ಲಿಕಬ್ಬು, ಜೋಳ, ಸೋಯಾ ಹೊರತುಪಡಿಸಿದರೆ ಭತ್ತವನ್ನೇ ಅತಿ ಹೆಚ್ಚಿನ ಪ್ರಮಾಣದಲ್ಲಿಬೆಳೆಯಲಾಗುತ್ತದೆ. ಸುಮಾರು 60-70 ಸಾವಿರ ಹೆಕ್ಟೇರ್‌ ಭತ್ತ ಬೆಳೆಯುವ ಪ್ರದೇಶವಿದೆ. ಈ ವರ್ಷ ಮುಂಗಾರಿನಲ್ಲಿ60 ಸಾವಿರ ಹೆಕ್ಟೇರ್‌ ಪ್ರದೇಶದಲ್ಲಿಭತ್ತ ಬೆಳೆಯಲಾಗಿತ್ತು. ಮಳೆಯಿಂದಾಗಿ ಆಗಸ್ಟ್‌, ಸೆಪ್ಟೆಂಬರ್‌ನಲ್ಲಿಸುಮಾರು 4-5 ಸಾವಿರ ಹೆಕ್ಟೇರ್‌ ಭತ್ತದ ಬೆಳೆ ಹಾನಿಯಾಗಿತ್ತು. ಅಕ್ಟೋಬರ್‌ನಲ್ಲಿಮಳೆಯಿಂದಾದ ಹಾನಿ ಸಮೀಕ್ಷೆ ನಡೆಯುತ್ತಿದೆ. ಹೊಲದಲ್ಲಿಯೇ ಭತ್ತ ಮೊಳಕೆಯೊಡೆಯುತ್ತಿರುವುದು ಕೂಡ ರೈತರಿಗೆ ಹಾನಿ ಉಂಟು ಮಾಡಿದೆ.  
 **ಸಮೀಕ್ಷೆಯಲ್ಲಿದಾಖಲಾಗುತ್ತಿಲ್ಲ**  
ಕೃಷಿ ಅಧಿಕಾರಿಗಳು ಸಮೀಕ್ಷೆ ನಡೆಸುತ್ತಿದ್ದಾರೆ. ಆದರೆ, ಕೆಸರು, ನೀರು ಇರುವ ಕಡೆ ಹೋಗಿ ಯಾರೂ ಬೆಳೆ ಹಾನಿ ಪರಿಶೀಲನೆ ಮಾಡುತ್ತಿಲ್ಲ. ಚೆನ್ನಾಗಿ ಒಣಗಿದ ಜಾಗದಲ್ಲಿನಿಂತು ಜಿಪಿಎಸ್‌ ಮಾಡಿ ಹೋಗುತ್ತಿದ್ದಾರೆ. ಇದರಿಂದಾಗಿ ಬೆಳೆ ಮೊಳಕೆಯೊಡೆಯುವುದು, ಹುಲ್ಲುಗಂಟು ಬಿದ್ದು, ಕಟಾವು ಮಾಡುವಾಗಲೇ ತೆನೆ ಉದುರಿ ಮಣ್ಣುಪಾಲಾಗುತ್ತಿರುವುದು ಅಧಿಕಾರಿಗಳಿಗೆ ಗೊತ್ತಾಗುತ್ತಿಲ್ಲಎಂದು ರೈತ ಶಿವಪ್ಪ ಹೊಂಗಲ ಅಸಮಾಧಾನ ವ್ಯಕ್ತಪಡಿಸಿದರು.  
  
ಆಗಸ್ಟ್‌, ಸೆಪ್ಟೆಂಬರ್‌ ಹಾಗೂ ಅಕ್ಟೋಬರ್‌ ಹೀಗೆ ಮೂರು ತಿಂಗಳಲ್ಲೂಭತ್ತ ಹಾನಿಯಾಗಿದೆ. ಅಕ್ಟೋಬÃ …ವೇಳೆಯ ಹಾನಿ ಸಮೀಕ್ಷೆ ನಡೆಯುತ್ತಿದೆ. ಭತ್ತದ ಬೆಳೆ ಹೊಲದಲ್ಲಿಯೇ ಮೊಳಕೆಯೊಡೆಯುತ್ತಿರುವುದನ್ನು ಪರಿಶೀಲಿಸುತ್ತೇವೆ.

ಮಳೆ, ಪ್ರವಾಹದಿಂದ ಅಳಿದುಳಿದ ಭತ್ತದ ಬೆಳೆ ಕಟಾವು ಮಾಡುವ ಮೊದಲೇ ಹೊಲದಲ್ಲಿಯೇ ಮೊಳಕೆಯೊಡೆಯುತ್ತಿವೆ. ಬೆಳೆ ಕಟಾವು ಮಾಡಿದರೂ ನಷ್ಟ, ಹಾಗೆಯೇ ಬಿಟ್ಟರೂ ನಷ್ಟ. ಹೊಲ ನೋಡಿದರೇನೇ ಸಂಕಟವಾಗುತ್ತಿದೆ.