**ಅವರಿಗಿದೆ ಜವಾಬ್ದಾರಿ**

ಇಂದಿನ ಮಕ್ಕಳಿಗೆ ಪಟ್ಟಣ ಹೊಸತಲ್ಲ. ಅವರಿಗೆ ಜೀವನದ ಆಸೆ ಆಕಾಂಕ್ಷೆಗಳು ನಮಗಿಂತ ಚೆನ್ನಾಗಿ ಅರ್ಥವಾಗುತ್ತವೆ. ಅವರ ಮಾತುಗಳನ್ನು ಕೇಳುವ ವ್ಯವಧಾನ ತಾಯ್ತಂದೆಯರಾದ ನಮಗೆ ಬೆಳೆಯಬೇಕಿದೆ. ಇದು ಚಿಕ್ಕವರು ದೊಡ್ಡವರಾಗಿ, ದೊಡ್ಡವರು ಚಿಕ್ಕವರಾಗುವ ಪ್ರಕ್ರಿಯೆ.

ಇಂಥದೊಂದು ಕಾಂಟ್ರಾಸ್ಟ್‌ ಓದಿನ ವಿಷಯಕ್ಕಷ್ಟೇ ಅಲ್ಲ, ಜೀವನದ ಬಗೆಗಿನ ಅವರ ದೃಷ್ಟಿಕೋನದಲ್ಲೂ ಕಾಣುತ್ತದೆ. ಬಹುತೇಕ ಮಧ್ಯಮವರ್ಗದ ಮನೆಗಳ ಕಥೆ ಹೀಗೇ ಇರಬಹುದು. ನಾವೆಲ್ಲರೂ ಎಷ್ಟು ವ್ಯಕ್ತಿಗತವೋ ಅಷ್ಟೇ ಸಾರ್ವಜನಿಕವೂ ಆಗಿರುತ್ತೇವೆ. ಎಲ್ಲರೂ ನಮ್ಮನಮ್ಮ ಮಕ್ಕಳ ಕಥೆಯನ್ನು ಹೇಳಹೊರಟರೆ ಎಲ್ಲರ ಮನೆಯ ಕತೆಯೂ ಇದೇ ಎನ್ನಿಸದೇ ಇರದು.

ಓದಿನ ವಿಷಯದಲ್ಲಿ ಈಗಿನ ಮಕ್ಕಳು ಬಹಳ ಜ್ಞಾನವುಳ್ಳವರಾಗಿದ್ದಾರೆ. ಮುಂದಿನ ದಾರಿಯ ಬಗ್ಗೆ ಹೆಚ್ಚು ತಿಳಿವಳಿಕೆ ಅವರಿಗಿದೆ. ನಮ್ಮ ಕಾಲದಲ್ಲಿದ್ದಷ್ಟು 'ಕರಿಯರ್‌' 'ಸಂಬಳ ತರುವ ಕೆಲಸ' ಎನ್ನುವುದು ಅವರನ್ನು ಬಹುಶÜಃ ಆರ್ಥಿಕ ಸಂಕಷ್ಟದ ಕಾಲ ಹಾದುಬಂದ ನಮ್ಮಷ್ಟು ಬಾಧಿಧಿಸಲಾರದು. ಅವರಿಗೆ ಸಮತೋಲಿತ ದೃಷ್ಟಿಕೋನ ಹೊಂದಬಲ್ಲ ಆತ್ಮವಿಶ್ವಾಸವಿದೆ. ತಂದೆತಾಯಿಗಳು ಅವರಿಗೆ ಮಾನಸಿಕವಾಗಿ ಸ್ವಲ್ಪ ಉಸಿರಾಡಲು ಸ್ಥಳ ಕೊಟ್ಟರೆ ಮಕ್ಕಳು ಸರಾಗವಾಗಿ ಮುಂದೆ ಸಾಗಬಲ್ಲರು. ಅದೆಷ್ಟೋ ಮನೆಗಳಲ್ಲಿ, 'ಓದಿದ್ದು ಸಾಕು ಕಣೇ, ಎದ್ದು ಬಾ' ಎಂದು ಕರೆಯುವಷ್ಟು ಓದುವ ಮಕ್ಕಳಿದ್ದಾರೆ. ಹೊಸಹೊಸದನ್ನು ಓದುವುದು, ಕಲಿಯುವುದು ಈ ಮಕ್ಕಳಿಗೆ ಬೇಸರವಲ್ಲವೇ ಅಲ್ಲ, ಪ್ಯಾಷನ್‌. ಓದನ್ನೂ, ಪಠ್ಯೇತರ ಚಟುವಟಿಕೆ, ಸಮಗ್ರ ಮನರಂಜನೆಗಳನ್ನೂ ಸಮತೋಲಿತವಾಗಿ ನಿರ್ವಹಿಸಬಲ್ಲಷ್ಟು ಪ್ರಬುದ್ಧರು ಇಂದಿನ ಅನೇಕ ಮಕ್ಕಳು.

ಆದರೆ ತಂದೆತಾಯಿಗಳಾದ ನಾವೇ ಅವರನ್ನು ಆತಂಕಕ್ಕೆ ತಳ್ಳುತ್ತಿದ್ದೇವಾ ಎನ್ನುವ ಅನುಮಾನ ಸದಾ ಕಾಡುತ್ತದೆ. ತಂತ್ರಜ್ಞಾನದ ಕೂಸುಗಳಾದ ಅವರನ್ನು ಅವರ ಪಾಡಿಗೆ ಬೆಳೆಯಲು ಬಿಡದೆ ನಮ್ಮ ಪಾಲಿನ, ನಮ್ಮ ಕಾಲದ ಅಪ್ರಸ್ತುತ ಉದಾಹರಣೆಗಳನ್ನು ಮುಂದಿಡುತ್ತಾ ಅವರ ಕೈಲಿ ಬೈಸಿಕೊಳ್ಳುತ್ತಾ, ಸೋಲೊಪ್ಪದೆ 'ಡ್ಯೂಡ್‌ ಡ್ಯಾಡ್‌' ಅಥವಾ 'ಕೂಲ್‌ ಮಾಮ್‌' ಆಗಲು ಹೋಗಿ ಇನ್ನಷ್ಟು ಹಾಸ್ಯಾಸ್ಪದವಾಗುತ್ತಾ ನಡೆದಿದ್ದೇವೆ. ನಮ್ಮ ಮಕ್ಕಳಿಗೆ ಬೇಕಿರುವುದು 'ಸ್ಪೇಸ್‌' ಅಲ್ಲ, ನಮಗೂ ಅವರಿಗೂ ಒಂದು ಆರೋಗ್ಯಕರ 'ಅಂತರ'. ಆ ಅಂತರದಲ್ಲಿ ನಾವು ಅವರಿಗೆ ಪ್ರಸ್ತುತರಾಗಬೇಕಿಲ್ಲ. ಅವರ ಜಗತ್ತನ್ನು ಬಲವಂತವಾಗಿ ಆವರಿಸುತ್ತಾ, ಹಸಿಹಸಿಯಾಗಿ ಅರ್ಥೈಸಿಕೊಳ್ಳುವ, ಅವರಿಗೆ ಅರ್ಥೈಸಿಕೊಡುವ ಯಾವ ಪ್ರಯತ್ನವನ್ನೂ ಮಾಡಬೇಕಿಲ್ಲ. ಅದು ಅವರ ಜಗತ್ತು. ಇವರು ನಮ್ಮ ಮಕ್ಕಳು ಎನ್ನುವ ಎರಡೇ ಅಂಶ ನೆನಪಿದ್ದರೆ, ಮಕ್ಕಳಿಗೆ ಬೆಂಬಲ ಬೇಕಾದಾಗ ಮಾತ್ರ ಕೈಚಾಚಿ ನಾನಿಲ್ಲೇ ಇದ್ಡೇನೆ ಎಂದು ಹೇಳಬಲ್ಲ ಪ್ರಬುದ್ಧತೆ ಇದ್ದರೆ ಸಾಕಿದೆ. ಉಳಿದಂತೆ ಅವರ ದಾರಿಯಲ್ಲಿ ಸಾಗಲು ಅವರೇ ತಯಾರಿ ಮಾಡಿಕೊಳ್ಳಲು ಬಿಡಬೇಕಿದೆ.

'ಅಯ್ಯೋ ಮಕ್ಕಳು ಓದ್ಲಿ ಅಂತ ರಾತ್ರಿಯೆಲ್ಲಾ ನಿದ್ದೆಗೆಡ್ತೀನಿ. ಹಾರ್ಲಿಕ್ಸು...ಅದೂ ಇದೂ ಮಾಡಿಕೊಡ್ತೀನಿ... ಟ್ಯೂಷನ್ನಿಗೆ ಸೇರಿಸಿದ್ದೀನಿ... ಕೇಳಿದ್ದೆಲ್ಲಾ ಕೊಡಿಸಿದ್ರೂ ಮಾರ್ಕು್ಸ ಮಾತ್ರ ಅಷ್ಟಕ್ಕಷ್ಟೇ' ಎಂದು ಕೊರಗುವ ತಂದೆತಾಯಿಗಳನ್ನು ನೋಡಿದರೆ ನಿಜವಾಗಿಯೂ ಹೆದರಿಕೆ ಆಗುತ್ತದೆ. 'ಎಲ್ಲವನ್ನೂ ಕೊಟ್ಟ' ತಕ್ಷ ಣ ಆ ಮಗು ಆ ಋುಣವನ್ನು ಹೇಗೆ ತೀರಿಸಬೇಕು ಎನ್ನುವ ಲೆಕ್ಕವನ್ನೂ ಅವರೇ ಬರೆದಿಟ್ಟಿದ್ದಾರೆ. ಇಷ್ಟೇ ಮಾರ್ಕು್ಸ ತೆಗೆಯಬೇಕು... ಇಷ್ಟೇ ಗ್ರೇಡ್‌ ಗಳಿಸಬೇಕು. ಇಂಥದ್ದೇ ಕಾಲೇಜಿನಲ್ಲಿ ಓದಬೇಕು. ಇಂಥಾ ಕೋರ್ಸೇ ಮಾಡಬೇಕು... ಇತ್ಯಾದಿ ಇತ್ಯಾದಿ.

'ತಾಯ್ತಂದೆಗಳು' ಎನ್ನಿಸಿಕೊಳ್ಳುವ ವಯಸ್ಕರಾದ ನಾವು ಇಲ್ಲಿ ಮೂಲಭೂತವಾದ ಪ್ರಶ್ನೆಯನ್ನೇ ಮರೆಯುತ್ತೇವೆ. ಹೇಗೆ ಮಾರ್ಕು್ಸ ತೆಗೆದರೂ, ಯಾವ ಕೋರ್ಸಿಗೆ ಸೇರಿದರೂ ಮಕ್ಕಳು ನಮ್ಮವರೇ ಅಲ್ಲವೇ? ಎಲ್ಲರಿಗಿಂತ ಹೆಚ್ಚಾಗಿ ನಮ್ಮ ಮಕ್ಕಳು ನಮ್ಮ ಬೆಂಬಲ ಬೇಡುತ್ತಾರೆ. ನಾವೇ ಅವರನ್ನು ಮಾರ್ಕಿ್ಸನ ವಿಷಯದಲ್ಲಿ ಹೀಗಳೆದುಬಿಟ್ಟರೆ ಅವರಿಗೆ ಬೇರೆ ನೆಲೆ ಎಲ್ಲಿ? ಹೇಗೇ ಓದಲಿ, ಎಷ್ಟೇ ಅಂಕ ತೆಗೆಯಲಿ, ನಮ್ಮ ಮಕ್ಕಳು ಗೆಲ್ಲುವ ಆತ್ಮವಿಶ್ವಾಸವನ್ನು ನಾವು ಅವರಲ್ಲಿ ಹುಟ್ಟಿಸಬೇಕಲ್ಲವೆ?