**ಒಲವ ಕಥೆಗಳು**

ಪ್ರೀತಿ ಚಿರಾಯು  
ಎಂಭತ್ತರ ತಾತನೊಬ್ಬ ರೈಲ್ವೆ ಸ್ಟೇಷನ್ನಿನ ಕಲ್ಲು ಹಾಸಿನ ಮೇಲೆ ಕೂರುತಿದ್ದ. ಪ್ರತಿದಿನವೂ ಹೀಗೆ ಪ್ಲಾಟ್‌ಫಾರಂ ಟಿಕೆಟ್‌ ತೆಗೆದುಕೊಂಡು ಬಂದು ಕೂತು ಎದ್ದು ಹೋಗುತ್ತಿದ್ದ. 'ನೀವು ಯಾರನ್ನು ಕಾಯುತ್ತೀರಿ?' ಅಂತ ಒಂದಿನ ಕೇಳಿಯೇ ಬಿಟ್ಟೆ. ನಾನು ನನ್ನ ಹುಡುಗಿಯನ್ನ ಕೊನೆ ಬಾರಿ ಮೀಟ್‌ ಮಾಡಿದ್ದು ಇಲ್ಲಿಯೇ ಬದುಕಲ್ಲಿ ಒಂಟಿ ಅನಿಸಿದಾಗ ಇಲ್ಲಿ ಬಂದು ಕೂರುತ್ತೀನಿ. ಅವಳು ಇಲ್ಲೇ ಎಲ್ಲೊ ಇದ್ದಾಳೆ ಅನಿಸುತ್ತೆ  
  
ಕೂಡಿಸಿದ ಅಲೆ  
ಹುಡುಗ ಪ್ರೀತಿ ಮುಂದಿಡಲು ಸಮುದ್ರ ತೀರಕ್ಕೆ ಬಂದ. ಒಂದೆರಡು ನಿಮಿಷ ಇತ್ತ ಸುಳಿಯಬೇಡ ಅಂತ ಸಮುದ್ರದ ಅಲೆಗಳಿಗೆ ತಾಕೀತು ಮಾಡಿ ನಿಂತ. ಆಕೆ ಬಂದು ನಿಂತಿದ್ದೆ ಜೋರಾಗಿ ಬಂದ ಅಲೆಯೊಂದು ಅವರಿಬ್ಬರನ್ನು ಕೆಡವಿಹಾಕಿ ಹೋಯಿತು. ಆಕೆ ಅವನನ್ನು ತಬ್ಬಿ ಹಿಡಿದಿದ್ದಳು. ವಾಪಸ್ಸು ಹೊರಟ ಅಲೆ ಅವನನ್ನು ನೋಡಿ ಕಣ್ಣು ಮಿಟುಕಿಸಿತು.

ಪ್ರೀತಿ ಮಲ್ಲಿಗೆ  
ಅವಳು ಮಲ್ಲಿಗೆ ಬೇಕೆಂದು ಹಠ ಹಿಡಿದಿದ್ದಳು. ಇವನು ಮಾರಲು ನಿಂತ ಹುಡುಗಿಯ ಬಳಿ ಹೋಗಿ ಹೂವು ಕೊಂಡು ಮೂಡಿಸಿದ. ಹೂವು ಮಾರುವ ಹುಡುಗಿ 'ನಿಮ್ಮ ಪ್ರೀತಿ ಗೆಲ್ಲಲಿ' ಎಂದಳು. ಹತ್ತಾರು ವರ್ಷ ಕಳೆದವು. ಅದೇ ಸ್ಥಳ, ಅದೇ ಹುಡುಗಿ, ಮಲ್ಲಿಗೆ ಮತ್ತು ಪ್ರೀತಿ ಗೆಲ್ಲಲಿ ಎಂಬ ಮಾತುಗಳು. ಮತ್ತೆ ಅದೇ ಈ ಇವರು ಅವಳನ್ನು ಕೇಳಿದರು, 'ನಿನ್ನ ಬದುಕು, ಗಂಡ..ಎಲ್ಲಾ ಹೇಗೆ?' ಅಂತ. 'ನನ್ನದು ಹೀಗೆ ಮುರಿದು ಹೋಯಿತು ಒಂದ್ಹಿಡಿ ಮಲ್ಲಿಗೆ ಕಾರಣಕ್ಕೆ' ಎಂದಳು.  
  
ಕಂಡಕ್ಟರ್‌ ಬೆಸೆದ ಪ್ರೇಮ  
ಕಂಡಕ್ಟರ್‌ ನೂರು ರೂಪಾಯಿ ಕೊಟ್ಟು ಚಿಲ್ಲರೆಗೆ ಅವರಿಬ್ಬರನ್ನು ಜೊತೆ ಹಾಕಿದ. ಅವನು ಚಿಲ್ಲರೆ ಕೊಟ್ಟ, ಅವಳು ನಗೆ ಕೊಟ್ಟಳು. ಅವನು ಫೋನ್‌ ನಂಬರ್‌ ಕೊಟ್ಟ, ಅವಳು ಹೃದಯ ಕೊಟ್ಟಳು. ಕಂಡಕ್ಟರ್‌ ಹೆಸರನ್ನು ಮಗನಿಗೆ ಇಡಲಾಗಿದೆ.  
  
ಮುಂಗುರುಳು  
ಅವಳು ತನ್ನ ಮುಂಗುರುಳಿಗೆ ಪ್ರತಿಬಾರಿಯೂ ಹೇಳುತ್ತಿದ್ದಳು, 'ಅವನು ಇರುವಾಗ ನೀನು ಕೆಳಗಿಳಿಯಬೇಡ, ಅವರನ್ನು ನೋಡಲು ನೀನು ಅಡ್ಡವಾಗುತ್ತಿ' ಅಂದಳು. ಮುಂಗುರುಳು ಹೇಳಿತು 'ಅವನು ನಿನ್ನೆಡೆಗೆ ಸದಾ ನೋಡುತ್ತಲೇ ಇರಲಿ ಎನ್ನುವ ಕಾರಣಕ್ಕೆ ನಾನು ಕೆಳಗಿಳಿಯುತ್ತೇನೆ, ನಾನು ಕೆಳಗಿಳಿಯದಿದ್ದರೆ ಅವನು ನಿನ್ನ ನೋಡುವುದಿಲ್ಲ'  
  
ಒಲವ ಗೆಜ್ಜೆ  
ಅವಳು ಪ್ರೀತಿಗೆ ಒಪ್ಪಿದಾಗ ಅವನು ಅವಳ ಕಾಲುಗಳಿಗೆ ಗೆಜ್ಜೆ ತೊಡಿಸಿದ್ದ. ಐವತ್ತು ವರ್ಷಗಳಿಂದ ಪ್ರತಿ ಬಾರಿ ಜಗಳವಾದಾಗಲೂ ಬರೀ ಕಾಲ್ಗೆಜ್ಜೆ ಸದ್ದಿಗೆ ಅವರಿಬ್ಬರೂ ಜಗಳ ಬಿಟ್ಟು ನಗುತ್ತಾರೆ.  
  
ರಾಯಭಾರಿ  
ಹುಡುಗ ಗಿಡದಿಂದ ಗುಲಾಬಿ ಕೀಳುತ್ತಿದ್ದ. ಹೂ ಖುಷಿಯಿಂದ ನಗುತ್ತಿತ್ತು. 'ನಿನ್ನನ್ನು ಕೀಳುತ್ತಿದ್ದರೂ ಸಂಕಟಪಡದೆ ನಗುತ್ತಿದ್ದೀಯಲ್ಲ,ಯಾಕೆ..?' ಅಂದ ಹುಡುಗ. ಪ್ರೀತಿಯ ರಾಯಭಾರಿಯಾಗಿ ನಿಲ್ಲುವ ಅವಕಾಶ ಎಷ್ಟು ಹೂವುಗಳಿಗೆ ಸಿಗುತ್ತೆ ಹೇಳು?' ಅಂದಿತು ಹೂವು.  
  
ಉಸಿರಿನೊಲವು  
ಬಲೂನ್‌ ಗೆ ತನ್ನ ಉಸಿರನ್ನೇ ತುಂಬಿ ಅದರ ಮೇಲೆ ತನ್ನ ಹೆಸರು ಬರೆದು ಅವನಿಗೆ ಕೊಟ್ಟಳು. ಮನೆ ಮುಟ್ಟುವವರೆಗೂ ಜೋಪಾನವೆಂದಳು. ಬರುವ ದಾರಿಯಲ್ಲಿ ಬಲೂನ್‌ ಒಡೆದುಕೊಂಡ. ಅವಳ ಉಸಿರು ಗಾಳಿಗೆ ಸೇರಿತು. ಪ್ರೀತಿ ಬಲೂನ್‌ಗಿಂತ ಸೂಕ್ಷ ್ಮ. ಅದನ್ನೇ ಉಳಿಸಿಕೊಳ್ಳದ ನೀನು ಪ್ರೀತಿ ಹೇಗೆ ಕಾಪಾಡುತ್ತೀಯ? ಅಂದವಳು ಮತ್ತೆಂದೂ ಅವನ ಬಳಿ ಬರಲಿಲ್ಲ.