**ಮೀನುಗಾರ ದೊರೆ**

1. ಕಡಲಲ್ಲಿ ಸಿಕ್ಕಿತೊಂದು ದೊಡ್ಡ ಮೀನು  
ಇದು ನಮ್ಮ ಅಮ್ಮ ನನಗೆ ಹೇಳಿದ ಕೊಂಕಣಿ ಕತೆ. ಇದನ್ನು ಅಮ್ಮ    
ಎಂಟು ಹತ್ತು ದಿನಗಳವರೆಗೆ ನನಗೆ ಹೆಳುತ್ತಿದ್ದಳು. ಪ್ರತಿದಿನ ಇಷ್ಟಿಷ್ಟೇ ಕತೆ  
ಹೇಳುತ್ತ ನನ್ನಲ್ಲಿ  ಕುತೂಹಲ  ಕೆರಳಿಸುತ್ತಿದ್ದಳು . ನಾನು  ಕೂಡ  ಹಾಗೆಯೇ  
ಈಗ ಸ್ವಲ್ಪ ಸ್ವಲ್ಪವಾಗಿ ಕತೆಯನ್ನು ಹೆಳುತ್ತಿದ್ದೇನೆ.  
ಅಮರಾವತಿ ಎಂದು ಒಂದು ರಾಜ್ಯ. ಅಲಕಾನಂದ ಎನ್ನುವುದು ಈ  
ರಾಜ್ಯದ ರಾಜಧಾನಿ. ಅಮರಸಿಂಹ ಎನ್ನುವ  ದೊರೆ ಈ ರಾಜ್ಯವನ್ನು   
ಚೆನ್ನಾಗಿ ಆಳಿಕೊಂಡು ಬಂದಿದ್ದ. ಇವನಿಗೆ ಅಲಕಾನಂದೆ ಎಂಬ ಮಗಳು.   
ಈ ನಗರಕ್ಕೆ ಅಂಟಿಕೊಂಡು ಒಂದು ಸುಂದರವಾದ ಕಡಲಿತ್ತು. ಈ ಕಡಲ  
ದಂಡೆಯ ಮೇಲೆ ‘ಉದ್ಡಕೆ ಮೀನುಗಾರ ಸಂಸಾರಗಳು ನೆಲೆಸಿದ್ದವು. ಈ  
ಸಂಸಾರಗಳಲ್ಲಿ ದುಗ್ಗಜ ಎನ್ನುವವನ ಸಂಸಾರ ಕೂಡ ಒಂದು. ದುಗ್ಗಜನ  
ಹತ್ತಿರ ಸಣ್ಣದೊಂದು ದೋಣಿಯಿತ್ತು. ಆತ ಅದರಲ್ಲಿ ಕುಳಿತು ನಿತ್ಯ  
ಮೀನು ಹಿಡಿಯಲು ಕಡಲಿಗೆ ಹೋಗುತ್ತಿದ್ದ. ಕಡಲಲ್ಲಿ ಅವನಿಗೆ  
 ಬೇಕಾಗುವಷ್ಟು ಮೀನು ಸಿಗುತ್ತಿತ್ತು. ಆತ ಪ್ರತಿನಿತ್ಯ ಮೀನು ಹಿಡಿದು  
ತರುವುದು, ಅದನ್ನು ಅವನ ಹೆಂಡತಿ ಪೇಟೆಗೆ ಒಯ್ದು ಮಾರುವುದು,  
ಮನೆಗೆ ಬೇಕಾದ ವಸ್ತುಗಳನ್ನು ತಂದು ಜೀವನ ಸಾಗಿಸುವುದು ಅವರಿಗೆ  
ರೂಢಿಯಾಗಿತ್ತು. ಇವರಿಗೆ ಮಾಣಿಕ್ಯ ಎಂಬ ಮಗನಿದ್ದ. ಈ ಮಾಣಿಕ್ಯ  
ವಿಧೇಯನಾಗಿದ್ದ. ಒಳ್ಳೆಯವನಾಗಿದ್ದ. ಮೀನುಗಾರರಿಗೆ ಸದಾ ಸಹಾಯ  
ಮಾಡುತ್ತಿದ್ದ. ಕಷ್ಟದಲ್ಲಿ ಇರುವವರಿಗೆ ನೆರವಾಗುತ್ತಿದ್ದ.

ದುಗ್ಗಜ ಒಂದು ದಿನ ಮೀನು ಹಿಡಿಯಲು ಕಡಲಿಗೆ ಹೋದ. ತನ್ನ  
ಬಲೆಯನ್ನು ಬೀಸುತ್ತ ಆತ ಕಡಲಿನಲ್ಲಿ ಬಹಳದೂರ ಹೋದ. ಆದರೆ  
ಅಂದು ಅವನಿಗೆ  ಮೀನು ಸಿಗಲಿಲ್ಲ. ಅಲ್ಲಿ ಸಿಗಬಹುದು, ಇಲ್ಲಿ ಸಿಗಬಹುದು  
ಎಂದು ಅವನು ಹಡಗುಗಳು ತಿರುಗಾಡುವಲ್ಲಿಗೂ ಹೋದ. ಸಂಜೆ  
ಯಾಗುತ್ತ ಬಂದಿತು. ಕಡಲಲ್ಲಿ ಕತ್ತಲು ಕವಿಯಿತು. ಅವನಿಗೆ ಒಂದೇ  
ಒಂದು ಮೀನು ಸಿಗದೇ ಹೋದಾಗ ಆತನಿಗೆ ನಿರಾಶೆಯಾಯಿತು. ಆತ  
ತನ್ನ  ದೋಣಿಯನ್ನ ದಂಡೆಗೆ  ತೆಗೆದುಕೊಂಡು  ಬಂದ.

ಇವನು ಬರುತ್ತಾನೆ, ಮೀನು ತರುತ್ತಾನೆ ಎಂದು ಕಾದಿದ್ದಳು ಅವನ  
ಹೆಂಡತಿ. ಈತ ದೋಣಿಯನ್ನು ದಡಕ್ಕೆ ಎಳೆದು ಹಾಕಿದ ಬಲೆ ಹುಟ್ಟು  
ಮತ್ತಿತರ ಸಾಧನಗಳನ್ನೆ ಹಿಡಿದು ಮನೆಗೆ ಬಂದ. ಅವನ ಕೈಯಲ್ಲಿ ಮೀನಿನ  
ಪೊತ್ತಿ {ಚೀಲ) ಇಲ್ಲದಿರುವುದನ್ನು ಗಮನಿಸಿದ ಹೆಂಡತಿಗೆ ನಿರಾಶೆ  
ಆಯಿತು. ಅವಳು ಕೆಳುವ ಮುನ್ನವೇ ಇವನು ತನಗೆ ಮೀನು ಸಿಗಲಿಲ್ಲ  
ಎಂಬ ವಿಷಯ ಹೆಳಿದ.  
“ಚಿಂತೆ ಇಲ್ಲಬಿಡಿ. ಇವತ್ತು ಅಲ್ಲದಿದ್ದರೆ, ನಾಳೆ ಸಿಗುತ್ತದೆ. ಕಡಲ  
ತಾಯಿ ನಮಗೆ ಯಾವತ್ತೂ ಮೋಸ  ಮಾಡುವುದಿಲ್ಲ. ನೀವು ಬೇಸರ  
ಮಾಡಿಕೊಳ್ಳಬೇಡಿ” ಎಂದು ಅವಳು ಗಂಡನಿಗೆ ಸಮಾಧಾನ ಹೇಳಿದಳು.  
ಹಾಗೆಯೇ ಪಕ್ಕದ ಮನೆಗೆ ಹೋಗಿ, ಪಕ್ಕದ ಮನೆ ಸರಳಕ್ಕನಿಂದ  
ಒಂದು ಸೇರು ಅಕ್ಕಿ ತಂದು, ಅದರಲ್ಲಿ ಅರ್ಧ ಸೇರು ಅಕ್ಕಿ ಹಾಕಿ ಗಂಜಿ    
ಮಾಡಿದಳು. ರಾತ್ರಿಗೆ ಅದೇ ಊಟವಾಯಿತು. ಬೆಳಿಗ್ಗೆ ಎದ್ದು ಅರ್ಧ ಸೇರು  
ಅಕ್ಕಿಯಲ್ಲಿ ಅನ್ನ ಮಾಡಿ ಅದರ ಬುತ್ತಿಯನ್ನು ಕಟ್ಟಿ ಗಂಡನ ಕೈಗೆ ಕೊಟ್ಟಳು.  
ದುಗ್ಗಜ ಎಂದಿನಂತೆ ಮತ್ತೆ ಕಡಲಿಗೆ ಹೋದ. ಈ ಬಾರಿಯಾದರೂ ತಾನು  
ಬೀಸಿದ ಬಲೆಗೆ ಮೀನು ಸಿಕ್ಕೀತು ಎಂದು ಕಾದ. ಆದರೆ ಅಂದು ಕೂಡ  
ಅವನ ಬಲೆಗೆ ಮೀನು ಬೀಳಲಿಲ್ಲ. ಸಂಜೆ ತನಕ ಬಲೆ ಬೀಸಿ ದಣಿದ.  
ಸಮುದ್ರದಲ್ಲಿ ಮೀನು ಎಲ್ಲೆಲ್ಲೂ ಹಾರಾಡುತ್ತಲಿತ್ತು. ಆದರೆ ಇವನ  
ಬಲೆಯ ಕಡೆ ಮಾತ್ರ ಅದು ಸುಳಿಯಲಿಲ್ಲ.

ಸಂಜೆಯಾಗಲು ದುಗ್ಗಜ ಮತ್ತೆ  ನಿರಾಶೆಯಿಂದ ದಂಡೆಗೆ ಬಂದ  
ದುಗ್ಗಜನ ಹೆಂಡತಿ ಈ ಸಾರಿ ಮತ್ತೊಂದು ಮನೆಗೆ ಹೋದಳು. ಅಕ್ಕಿ    
ಸಾಲ ತಂದಳು. ಎಂದಿನ ಹಾಗೆ ಗಂಜಿ ಮಾಡಿದಳು.  
ಹೀಗೇ ನಾಲ್ಕು ದಿನ ನಡೆಯಿತು. ಐದನೇ ದಿನ ದುಗ್ಗಜ  
ದೋಣಿಯನ್ನ ನೀರಿಗೆ ಇಳಿಸುವಾಗ ಅವನ ಮಗ ಮಾಣಿಕ್ಯ ದಡಕ್ಕೆ  
ಬಂದು  
“ಅಪ್ಪಾ” ಎಂದ.  
“ಏನು ಮಗ ?”  
“ನಾನೂ ನಿನ್ನ ಜೊತೆ ಬರತ್ತೇನೆ.”  
“ಬೇಡ ಮಗ, ನೀನಿನ್ನು ಚಿಕ್ಕವ. ಕಡಲಲ್ಲಿ ಬಿಸಿಲು ಗಾಳಿ, ಅಲೆಗಳ  
ಅಬ್ಬರ ಬೇರೆ ಇರತ್ತೆ ಬೇಡ.”  
ಮಗ ಮಾಣಿಕ್ಯವನ್ನು ಅವನು ಈವರೆಗೆ ಕಡಲಿಗೆ ಕರೆದುಕೊಂಡು  
ಹೋಗಿರಲಿಲ್ಲ. ಮಗ ಕಡಲಲ್ಲಿ ಅಷ್ಟು ದೂರ ಹೋಗಿ ಬರುತ್ತಿದ್ದ ಆದರೆ  
 ಮೀನು ಹಿಡಿಯಲು ಅವನನ್ನ ಅವರು ಕಳುಹಿಸಿರಲಿಲ್ಲ. ಹೀಗಾಗಿ ಮಗ  
ತನ್ನ ಜೊತೆ ಬರುವುದು ಬೇಡವೇ ಬೇಡ ಎಂದ ದುಗ್ಗಜ. ತಾಯಿ ಕೂಡ  
ಹೀಗೆಯೇ ಹೇಳಿದಳು. ಆದರೆ ಮಗ ಹಟ ಬಿಡಲಿಲ್ಲ. ಕೊನೆಗೆ ತಂದೆ  
ಮಗ ದೋಣಿ ಹತ್ತಿದರು.  
ಕಡಲ ಒಳಗೆ ಹೋದ ಹಾಗೆ ಮಾಣಿಕ್ಯ ಸಂಭ್ರಮಪಟ್ಟ. ಕಡಲ  
ವಿಶಾಲತೆ ನೋಡಿದ ಅಲ್ಲಿ ತೇಲುವ ಕಡಲ ಹಕ್ಕಿಗಳನ್ನ ನೋಡಿದ ಮೇಲೆ  
ಹಾರಿ ಮಾಯವಾಗುವ ಮೀನನ್ನು ಕಂಡು ಚಪ್ಪಾಳೆ ತಟ್ಟಿದ. ದುಗ್ಗಜ ತನ್ನ  
ಬಲೆ ಬೀಸಿದ. ಬಲೆ ಬೀಸಿದ್ದಷ್ಟೇ, ಮೀನು ಸಿಗಲಿಲ್ಲ.  
, ದೋಣಿ ಆಳ ಸಮುದ್ರಕ್ಕೆ ಹೋಯಿತು. ಮತ್ತೂ ದೂರ ದೂರ  
ಹೋಯಿತು. ಮೀನು ಇಲ್ಲ “ ಮಗಾ, ಇಂದು ಕೂಡ ಮೀನು ಸಿಗುತ್ತಿಲ್ಲ”  
ಎಂದು ನೊಂದು ನುಡಿದ ದುಗ್ಗಜ. ಆಗ ಮಾಣಿಕ್ಯ ತ0ದೆಗೆ  ಹೇಳಿದ .

“ಅಪ್ಪ  ಬಲೇನ  ನನ್ನ ಕೈಗೆ ಕೊಡು, ನಾನು ಬಲೆ ಬೀಸುತ್ತೇನೆ.”  
“ಬೇಡ ಮಗ  ಕಡಲಲ್ಲಿ ಸಳೆತ ಇರುತ್ತೆ . ಬಲೆ ಮೇಲೆ ಎಳೆಯುವುದು  
ಕಷ್ಟದ ಕೆಲಸ. ನಿನ್ನಿಂದ ಅದು ಆಗುವುದಿಲ್ಲ  ಬೇಡ.”  
“ಇಲ್ಲ ಅಪ್ವ ಹ್ಯಾಗೂ ನೀವು ಇರುತ್ತೀರಲ್ಲ. ಬಲೆ ನನಗೆ ಕೊಡಿ”  
ಎಂದು ಮಾಣಿಕ್ಯ ಒತ್ತಾಯ ಮಾಡಿದ.  
ಕೊನೆಗೆ ದುಗ್ಗಜ ಬೇರೆ ದಾರಿ ತೋರದೆ ಮಾಣಿಕ್ಯನ ಕೈಗೆ ಬಲೆ  
ಕೊಟ್ಟ ಅದನ್ನ ಹೇಗೆ ಹಿಡಿಯಬೇಕು, ಹೇಗೆ ಬೀಸಬೇಕು, ಹೇಗೆ ಮೇಲೆ  
ಎಳೆಯಬೇಕು ಅನ್ನುವುದನ್ನೆಲ್ಲಾ ತಿಳಿಸಿಕೊಟ್ಟ.  
ತಂದೆ ದೋಣಿಗೆ ಹುಟ್ಟು ಹಾಕುತ್ತಿರಲು ಮಾಣಿಕ್ಯ ಬಲೆ ಹಿಡಿದು  
ದೋಣಿಯ ಅಂಚಿಗೆ ಹೋಗಿ ನಿಂತ. ಬಲೆಯ ತುದಿಯನ್ನು ಕೈಯಲ್ಲಿ  
ಹಿಡಿದು, ಉಳಿದುದನ್ನು ಹೆಗಲ ಮೇಲೆ ಹರವಿಕೊಂಡು  ಅದನ್ನು ಸಮುದ್ರಕ್ಕೆ  
ಬೀಸಿ ಎಸೆದ. ಬಲೆ ಸಮುದ್ರದಲ್ಲಿ ವೃತ್ತಾಕಾರವಾಗಿ ಹರಡಿಕೊಂಡು  
ಬಿದ್ದಿತು. ಅದರ ಭಾರದ ಸೀಸದ ಗುಂಡುಗಳೆಲ್ಲ ನೀರಿನಲ್ಲಿ ಮಾಯ  
ವಾದವು. ಬಲೆ ಸಮುದ್ರದಲ್ಲಿ ಕಾಣೆಯಾಯಿತು.   
ಐದಾರು ನಿಮಿಷಗಳ ನಂತರ ಮಾಣಿಕ್ಯ ಏನೋ ಭಾರವಾಗಿ ಕೆಳಗೆ  
ಜಗ್ಗುತ್ತಿದೆ ಎಂದ. ದುಗ್ಗಜ ಬಲೆ ಹಿಡಿದು ನೋಡಿದ ಹೌದು, ಮೀನು  
ಬಿದ್ದಿದೆ  ಎಂದು ಆತ ಸ0ತಸಪಟ್ಟ. ನಂತರ ತಂದೆ, ಮಗ ಸೇರಿ ಬಲೆಯನ್ನು  
ಮೇಲೆ ಎಳೆದರು. ಬಲೆ ಮೇಲೆ ಬರಲು ಒಪ್ಪಲಿಲ್ಲ. ಇಬ್ಬರೂ ಶಕ್ತಿಹಾಕಿ  
ಮೇಲೆ ಎಳೆದಾಗ ದೊಡ್ಡದೊಂದು ಮೀನು ಬಲೆಯಲ್ಲಿ ಇರುವುದು ಇವರ  
ಗಮನಕ್ಕೆ ಬಂದಿತು.  
ಇಬ್ಬರೂ ದೋಣಿಯ ಹಲಗೆಗೆ ಕಾಲು ಕೊಟ್ಟರು. ಬಲೆಯನ್ನ  
ಬಲವಾಗಿ ಹಿಡಿದು ಎಳೆದರು. ಬಲೆ ಮೇಲೆ ಬಂದಿತು. ಅದನ್ನು  
ಪೂರ್ತಿಯಾಗಿ ದೋಣಿಯೊಳಗೆ ಎಳೆದು ಹಾಕಿದಾಗ ದೋಣಿ ಗಲಗಲನೆ  
ಅಲುಗಾಡಿತು. ತುಂಬಾ ದೊಡ್ಡ ಮೀನೊಂದು ಬಾಯಿ ತೆರೆದು, ಬಾಲ  
ಬಡಿದು, ಕಣ್ಣ ಅಗಲ ಮಾಡಿ ಇವರನ್ನು ನೋಡಿತು.

“ಮಗಾ” ಎಂದ ದುಗ್ಗಜ  
“ನಾನು ಇಂತಹ ಮೀನನ್ನ ಈವರೆಗೆ ನೋಡಿರಲಿಲ್ಲ  ಹಿಡಿದಿರಲಿಲ್ಲ”  
ಎಂದ ಆತ .  
ತಂದೆ  ಮಗ ಇಬ್ಬರಿಗೂ ತುಂಬಾ ಸಂತೋಷವಾಯಿತು .  
\* \*

ತಂದೆ ಮಗ ಸೇರಿ ಮೀನಿನ ಬಾಯಿಗೆ ತೆಂಗಿನ ಗರಿಯ ಕಟ್ಟು  
ಬಿಗಿದು ಅದನ್ನ ಹೊತ್ತು ದಂಡೆಗೆ ತಂದರು. ದುಗ್ಗಜನ ಹೆಂಡತಿ ದೂರದಿಂದ  
ತಂದೆ ಮಗ ಏನನ್ನೋ ಹೊತ್ತು ತರೋದನ್ನ ನೋಡಿದಳು. ‘ಅರೆ ದೇವರೆ,  
ಇವರು ಏನು ತರುತ್ತಿದ್ದಾರೆ ? ಅಂತ ಅವಳು ಆಶ್ಚರ್ಯಪಟ್ಟಳು. ಮನೆ  
ಹತ್ತಿರ ಬಂದಾಗ ಇದು ಮೀನು ಅನ್ನೋದು ಅವಳಿಗೆ ಗೊತ್ತಾಗಿ ಅವಳ  
ಮುಖ ಅರಳಿತು.  
“ಅಮ್ಮ  ದೊಡ್ಡ ಮೀನು ಸಿಕ್ಕಿದೆ. ದೊಡ್ಡ ಮೀನು” ಮಗ ಕೂಗಿ  
ಹೇಳಿದ.   
ತಾಯಿ ಮುಂದೆ ಬಂದು ಆ ಮೀನನ್ನು ತಂದೆ  ಮಗನ ಹೆಗಲ  
ಮೇಲಿನಿಂದ ಇಳಿಸಿಕೊಂಡಳು.  
“ನೋಡೆ, ನಿನ್ನ ಮಗ ಹಿಡಿದಿರುವ ಮೀನನ್ನ ನಾನು ನನ್ನ ಜನ್ಮದಲ್ಲೇ  
ಇಂತಹ ಮೀನನ್ನ ಹಿಡಿದಿರಲಿಲ್ಲ” ಎಂದ ದುಗ್ಗಜ.  
“ಇವನು ಏನಂದ್ರೂ ನನ್ನ ಮಗಾ ಅಲ್ಲವಾ ? ” ಎಂದಳು  
ಮಾಣಿಕ್ಯನ ತಾಯಿ.  
“ಇರಲಿ, ಇದನ್ನ ತೊಕೊಂಡು ಹೋಗಿ ಪೇಟೆಯಲ್ಲಿ ಮಾರಿ ಹಣ

ತೆಗೆದುಕೊಂಡು ಬಾ” ಎಂದ  ದುಗ್ಗಜ.  
“ನಾವು  ಅವರಿವರ ಕೈಗಳಿಂದ ಅಕ್ಕಿ ತಂದಿದ್ದೇವೆ. ಅಂಗಡಿಯಲ್ಲಿ  
ಸಾಲ ಮಾಡಿದ್ದೇವೆ. ದೇವರು ಕಣ್ಣು ತೆರೆದು ನಮಗೆ ದೊಡ್ಡ ಮೀನನ್ನ  
ದಯಪಾಲಿಸಿದ್ದಾನೆ. ನಮ್ಮ ಸಾಲವನ್ನೆಲ್ಲ ತೀರಿಸೋಣ” ಎಂದು ದುಗ್ಗಜ  
ಹೆಂಡತಿಗೆ ಹೆಳಿದ.  
ದುಗ್ಗಜ ಮೀನಿನ ಬಾಯಿಗೆ ಹಗ್ಗದ ಉರುಳು ಬಿಗಿದು ಅದನ್ನ  
ಪೇಟೆಗೆ ತೆಗೆದುಕೊಂಡು  ಹೋಗಲು ಸಿದ್ಧಪಡಿಸಿದ. ಆಗ ದುಗ್ಗಜನ  
ಹೆ0ಡತಿ ಅದನ್ನ ಎತ್ತಿ ನೋಡಿದಳು.  
“ಓ ನನ್ನಿಂದ ಈ ಮೀನನ್ನ ಎತ್ತಿಕೊಂಡು ಪೇಟೆಯತನಕ  
ಹೋಗಲಿಕ್ಕೆ  ಆಗೋದಿಲ್ಲ” ಎಂದು ಅವಳು  ಕೈ  ಚೆಲ್ಲಿದಳು .  
ಆಗ ಮಾಣಿಕ್ಯ ಮುಂದೆ  ಬಂದ.  
“ನಾನೇ ಇದನ್ನ ತೊಕೊಂಡು  ಹೋಗಿ ಮಾರಿ ಬರುತ್ತೇನೆ’ ಹೇಳಿದ  
ಮಾಣಿಕ್ಯ.  
“ನಿನ್ನಿಂದ ಆಗೋಲ್ಲ ಮಗ ’ ಎಂದು ದುಗ್ಗಜ ಹೆಳಿದಾಗ ಮಾಣಿಕ್ಯ   
ಮೀನನ್ನ ಎತ್ತಿ ತನ್ನ ಹೆಗಲ ಮೇಲೆ ಇರಿಸಿಕೊಂಡ.  
“ನೋಡು, ಯಾಕೆ ನನ್ನ ಕೈಲಿ ಆಗೋದಿಲ್ಲ. ನೋಡು” ಎಂದು  
ನಕ್ಕ.   
“ಮೀನನ್ನ ನೀನೇ ಮಾರಿಕೊಂಡು ಬಾ… ಆದರೆ ಯಾರಿಗೂ ಇದನ್ನ  
ಕತ್ತರಿಸಿ  ಕೊಡಬೇಡ. ಸಣ್ಣ ಪುಟ್ಟವರ ಹತ್ತಿರ ವ್ಯಾಪಾರಕ್ಕೆ ಹೋಗಬೇಡ.  
ಯಾರು ಯಾರೋ ಇದನ್ನ ಮುಟ್ಟದೆ ಇರುವ ಹಾಗೆ ನೋಡಿಕೋ.  
ಸಾಯಂಕಾಲದೊಳಗೆ ಇದು ವ್ಯಾಪಾರವಾಗುವ ಹಾಗೆ ನೋಡಿಕೋ”  
ತಂದೆ  ಮಗನಿಗೆ ಮತ್ತೂ ಹೇಳಿದ, “ಅದು ದೊಡ್ಡ ಮೀನು ಕಡಿಮೆ  
ಅಂದರೆ ಒಂದು ನೂರು ರೂಪಾಯಿಗೆ ಇದನ್ನ ಮಾರು ಕಡಿಮೆ ಬೆಲೆಗೆ  
ಕೊಡಬೇಡ’ ಎಂದು ದುಗ್ಗಜ ಕೆಲ ಸೂಚನೆಗಳನ್ನ ಮಗನಿಗೆ ನೀಡಿದ.  
ಮಾಣಿಕ್ಯ ಹೆಗಲ ಮೇಲೆ ಮಿನನ್ನ ಹೊತ್ತು ಪೇಟೆಗೆ ಹೊರಟ.  
ಊರಿನಲ್ಲಿ ಮೀನಿನ ಮಾರುಕಟ್ಟೆ ಬೇರೆ ಇತ್ತು. ಅದು ಇಲ್ಲಿಂದ  
ದೂರವಿತ್ತು. ಅಲ್ಲಿಗೆ ಹೋಗಿ ಮೀನನ್ನ ಮಾರಾಟಕ್ಕೆ ಇಟ್ಟರೆ ಅದು

ಮಾರಾಟವಾಗುತ್ತದೆ . ನಿಜ.ಆದರೆ ಅಲ್ಲಿಗೆ ಹೋಗುವುದಕ್ಕಿಂತ ಮೊದಲು  
ಕೆಲ ಕೇರಿಗಳಲ್ಲಿ ಜನ ಮೀನು ಕೊಳ್ಳುತ್ತಾರೆ. ಈ ಕೇರಿಗಳಲ್ಲಿ ಏಕೆ  ಪ್ರಯತ್ನಿಸ  
ಬಾರದು ಎಂದು ಮಾಣಿಕ್ಯ ವಿಚಾರ ಮಾಡಿದ. ಹಾಗೂ ಆತ  
ಮುಸಲ್ಮನರ ಕೇರಿಯಲ್ಲಿ  ಕ್ರೈಸ್ತರ ಕೇರಿಯಲ್ಲಿ ”ಮೀನು ಬೇಕೆ ಮೀನೂ”  
ಎಂದು ಕೂಗುತ್ತ ಹೋದ. ಮೀನು ತಿನ್ನುವ ಬೇರೆ ಕೆಲ ಕೇರಿಗಳಿಗೂ ಆತ    
ಹೋದ.  
ಆದರೆ ದರ ಕೇಳಿ ಕೆಲವರು ಬೇಡ ಎಂದರು. ನಮ್ಮ ಮನೆಗೆ ಇದು  
ದೊಡ್ಡದಾಯಿತು ಎಂದರು. ಇಂತಹ ಮೀನನ್ನು ತಿಂದು ನಮಗೆ  
ಅಭ್ಯಾಸವಿಲ್ಲ ಎಂದರು. ಮೀನು ಮೆತ್ತಗಾಗಿದೆ  ಎಂದು ಸುಮ್ಮನೆ  
ಹೇಳಿದರು.  
ಮಾಣಿಕ್ಯ, “ಮೀನು ಬೇಕೆ ಮೀನು ತಾಜಾ ಮೀನು ದೊಡ್ಡ  
ಮೀನು ಇದೇ ಈಗ ಹಿಡಿದ ಮೀನು ತುಂಬಾ ಅಪರೂಪದ  
ಮೀನು” ಎಂದು ಕೂಗುತ್ತಾ ಕೇರಿ ಕೇರಿ ಸುತ್ತಿದ.  
ಅವನಿಗೆ ನಿರಾಶೆಯಾಗತೊಡಗಿತು. ತಾನು ಮೀನು ಮಾರಿ  
ತರುತ್ತೇನೆ ಎಂದು ಮನೆಯಲ್ಲಿ ಅಪ್ಪ- ಅಮ್ಮ ಕಾಯ್ತಾ ಇದ್ದಾರೆ. ಈ ಮೀನು  
ಮಾರಾಟವಾಗದಿದ್ದರೆ? ಅದೂ ಅಲ್ಲದೆ ತಾನು ಹಿಡಿದ ಮೊದಲ ಮೀನು  
ಇದು ಈ ಮೀನು ಜನ ಕೊಳ್ಳಲು ಯೋಗ್ಯವಾಗಿಲ್ಲ ಅಂದರೆ ತನಗೆ  
ಅವಮಾನ ಅಲ್ಲವೆ ? ”   
ಆತ ಯೋಚನೆ ಮಾಡುತ್ತ ಮುಂದೆ ನಡೆದ.  
ಎಲ್ಲ ಕೇರಿಗಳನ್ನ ದಾಟಿ ಮಾಣಿಕ್ಯ ಅರಮನೆ ಕೇರಿಗೆ ಬಂದ.  
ಆ ರಾಜ್ಯದ ದೊರೆ ಅಮರಸಿಂಹನ ಅರಮನೆಯ ಮುಂದೆ ಈತ  
ಮೀನು ಬೇಕೆ ಮೀನು ಎಂದು ಕೂಗುತ್ತ ಹೋಗುತ್ತಿದ್ದ ದೊರೆ  
ಅಮರಸಿಂಹನ ಮಗಳು ಅಲಕಾನಂದೆ  ತನ್ನ ಸಖಿಯ ಜೊತೆಯಲ್ಲಿ  
ಅರಮನೆಯ ಮೇಲುಪ್ಪರಿಗೆಯಲ್ಲಿ ಆಟವಾಡುತ್ತಿದ್ದಳು.  
ಅವಳ ಕಿವಿಗೆ ಈ ಮಾಣಿಕ್ಯನ ಕೂಗು ಬಿದ್ದಿತು.   
ಆಕೆ ಉಪ್ಪರಿಗೆಯ ತುದಿಗೆ ಬಂದು ನೋಡಿದಳು.  
ಹಸಿ ಹಸಿಯಾಗಿದ್ದ ಬಿಸಿಲಿಗೆ ಮಿರಿ ಮಿರಿ ಮಿಂಚುತ್ತಿದ್ದ ದೊಡ್ಡ    
ಮೀನು  ಅದರ  ಮೈಮೇಲಿನ ಚರ್ಮ ಬಿಸಿಲಿಗೆ ಥಳಗುಟ್ಟಿತು. ಅದರ  
ಆಕಾರ ಅವಳನ್ನ ಆಕರ್ಷಿಸಿತು. ಆ ಗಾತ್ರ  ಅವಳಲ್ಲಿ ಅಚ್ಚರಿಯನ್ನು ಉಂಟು  
ಮಾಡಿತು.  
“ಅಯ್ಯೋ ಎಷ್ಟು ದೊಡ್ಡ  ಮೀನು” ಎಂದು ಅವಳು ಉದ್ಗರಿಸಿದಳು.  
“ಸಖಿ, ಆ ಮೀನು ಮಾರುವವನನ್ನ ಕರೆ’ ಎಂದು ತನ್ನ ಸಖಿಗೆ ಆಕೆ  
ಹೇಳಿದಳು.   
ರಾಜಕುಮಾರಿಯ ಆದೇಶ ಕಿವಿಗೆ ಬಿದ್ದಿದ್ದೇ ಆ ಸಖಿ ಕೆಳಗೆ ಓಡಿ  
ಬಂದು ಮಾಣಿಕ್ಯನನ್ನು ಕುರಿತು    
“ಏಯ್  ಮೀನುಗಾರ  ನಮ್ಮ  ರಾಜಕುಮಾರಿಗೆ  ನಿನ್ನ  ಮೀನು  ಬೇಕಂತೆ .ತೆಗೆದುಕೊಂಡು  ಬಾ’’ ಎಂದಾಗ  
ಮಾಣಿಕ್ಯ  ಮೀನನ್ನ ಹೆಗಲ ಮೇಲೆ ಹೊತ್ತು ಅರಮನೆ ಹೊಕ್ಕ.

3. ರಾಜಕುಮಾರಿ ಕೊಂಡ ಮೀನು  
ರಾಜಕುಮಾರಿ ಅಲಕಾನಂದೆ ಆ ಮೀನನ್ನು ತುಂಬಾ ಮೆಚ್ಚಿ  
ಕೊಂಡಳು. ಅಂದೆ ಹಿಡಿದಿದ್ದರಿಂದ ಅದು ತಾಜಾ ಆಗಿತ್ತು. ಅವಳು ಅದನ್ನ  
ಮುಟ್ಟಿ ನೋಡಿದಳು. ಹಾಗೆಯೇ ಅದರ ಗಾತ್ರ, ತೂಕ ನೋಡಿದಳು.  
ಮೀನು ತಂದ ಯುವಕನನ್ನೂ ನೋಡಿದಳು.  
“ಈ ಮೀನನ್ನ ಹಿಡಿದದ್ದು ಯಾರು ? ” ಎಂದು ಕೇಳಿದಳು.  
“ನಾನೇ’’ ಎಂದು ಹೆಮ್ಮೆಯಿಂದ ಹೇಳಿದ ಮಾಣಿಕ್ಯ  
“ಏನು ನಿನ್ನ ಹೆಸರುಕ”  
“ಮಾಣಿಕ್ಯ.”  
“ಓ ತುಂಬಾ ಒಳ್ಳೆಯ ಹೆಸರು. ಯಾರು ಇಂತಹಾ ಹೆಸರನ್ನ  
ಇಟ್ಟಿದ್ದು?’’  
“ನನ್ನ ಅಪ್ಪ-ಅಮ್ಮ… ಸಮುದ್ರದಲ್ಲಿ ಮುತ್ತು ಮಾಣಿಕ್ಯಗಳು  
ಸಿಗುತ್ತವಲ್ಲ ಅದಕ್ಕೇ ನನಗೆ ಈ ಹೆಸರನ್ನ ಇಟ್ಟಿದ್ದಾರೆ” ಮಾಣಿಕ್ಯ  
ನಾಚಿಕೆಯಿಂದ ನುಡಿದ.  
“ಈ ಮೀನು ನಮಗೆ ಬೇಕು.”  
ಆಕೆ ತನ್ನ ಸಖಿಯರಿಗೆ ಮೀನನ್ನು ಒಳಗೆ ತೆಗೆದುಕೊಂಡು ಹೋಗಲು  
ಹೇಳಿದಳು. ಹಾಗೆಯೇ ಅವಳು ಒಳಹೋಗಿ ತನ್ನ ಕೈ ಬೊಗಸೆಯಲ್ಲಿ  
ಬಂಗಾರದ ನಾಣ್ಯಗಳನ್ನ ತಂದು, “ಹಿಡಿ” ಎಂದು ನುಡಿದು ಮಾಣಿಕ್ಯನ

ಕೈಗೆ ಆ ನಾಣ್ಯಗಳನ್ನು ಸುರಿದಳು. ಅದು ನೂರು ರೂಪಾಯಿಗಿಂತಲೂ  
ಹೆಚ್ಚಾಗಿ ಇದ್ದುದರಿಂದ ಮಾಣಿಕ್ಯ ಮತ್ತೆ ಮಾತನಾಡಲಿಲ್ಲ.  
“ಆಯಿತು ಬರುತ್ತೇನೆ” ಎಂದು ಆತ ಅಲ್ಲಿಂದ ಹೊರಟ. ಆಗ  
ರಾಜಕುಮಾರಿ ನುಡಿದಳು.  
“ಅರಮನೆಗೆ ದಿನ ನಿತ್ಯ ಮೀನು ಬೇಕು. ನಾಳೆ ಮೀನು ತೆಗೆದು  
ಕೊಂಡು ಇಲ್ಲಿಗೇನೆ ಬಾ… ಬೇರೆ ಯಾರಿಗೂ ಮೀನು ಕೊಡಬೇಡ…”  
“ಆಯಿತು, ಹಾಗೇ ಮಾಡುತ್ತೇನೆ’ ಎಂದು ತಲೆದೂಗಿ ಮಾಣಿಕ್ಯ  
ಅಲ್ಲಿಂದ ಹೊರಟ. ರಾಜಕುಮಾರಿ ಅವನನ್ನೇ ನೋಡುತ್ತ ನಿಂತಳು.  
ಮಾಣಿಕ್ಯನಿಗೆ ತುಂಬಾ ಸ0ತೋಷವಾಯಿತು . ರಾಜಕುಮಾರಿ  ಮೀನು  
ಕೊಂಡದ್ದು. ತನ್ನ ಹೊರು ಕೆಳಿದ್ದು  ನಿತ್ಯ ಮೀನು ತೆಗೆದುಕೊಂಡು ಬಾ  
ಅಂದದ್ದು  ಬೊಗಸೆ  ತುಂಬಾ ಹಣ ಕೊಟ್ಟದ್ದು. ಎಲ್ಲವನ್ನ ನೆನಪಿಸಿಕೊಳ್ಳುತ್ತಾ  
ಆತ ಮೀನುಗಾರ ಕೇರಿಗೆ ಬಂದ.  
ಮನೆ ಬಾಗಲಿಗೆ ಬಂದವನೇ, “ಅಮ್ಮಾ” ಎಂದು ಕೂಗಿದ. ಅವನ  
ತಂದೆ -ತಾಯಿ ಮಗನಿಗೆ ಏನಾಯಿತೋ ಎಂದು ಗಾಬರಿಗೊಂಡು  
ಹೊರಗೋಡಿ ಬಂದರು. \_  
ಮಾಣಿಕ್ಯ ಎಲ್ಲವನ್ನು ತಂದೆ-ತಾಯಿಗೆ ಹೆಳಿದ.   
“ಅವರಿಗೆ ದಿನ ನಿತ್ಯ ಮೀನು ಬೇಕಂತೆ.. ನನಗೇ ತರಲು  
ಹೆಳಿದ್ದಾರೆ’ ಎಂದ.  
“ನಮ್ಮ ಕಷ್ಟ ದೂರಾಯಿತು ಬಿಡು” ಎಂದಳು ಅವನ ತಾಯಿ. ತಂದೆ  
ದುಗ್ಗಜ ಕೂಡ ಸಂತಸಪಟ್ಟ. ಅಂದಿನಿಂದ ಪ್ರತಿದಿನ ಮೀನು ಹಿಡಿಯಲು  
ಕಡಲಿಗೆ ಹೋಗುವ ಕೆಲಸ ಮಾಣಿಕ್ಯನದಾಯಿತು. ತಂದೆಯ ಜೊತೆಯಲ್ಲಿ  
ಅವನೂ ದೋಣಿಯನ್ನು ಏರಿ ಮೀನಿಗೆ ಹೋಗತೊಡಗಿದ.  
ಅವನಿಗೆ ನಿತ್ಯ ಒಂದು ದೊಡ್ಡ ಮೀನು ದೊರೆಯುತ್ತಿತ್ತು. ಅದನ್ನ  
ಜೋಪಾನವಾಗಿ ಆತ ಬಾಳೆ ಎಲೆಯಲ್ಲಿ ಸುತ್ತಿ ತರುತ್ತಿದ್ದ. ಹಾಗೆಯೇ  
ದಂಡೆಗೆ ಬಂದವನೇ ಅದನ್ನು ಅರಮನೆಯವರೆಗೆ ಕೊಂಡೊಯ್ದು

ರಾಜಕುಮಾರಿಗೆ ನೀಡುತ್ತಿದ್ದ. ಆಕೆ ಎಂದಿನಂತೆ ಎಷ್ಟು ಎಂದು ಕೇಳದೆ  
ಬೊಗಸೆ ತುಂಬಾ ಬಂಗಾರದ ನಾಣ್ಯಗಳನ್ನ ನೀಡುತ್ತಿದ್ದಳು.  
ಅಷ್ಟೇ ಅಲ್ಲ , ಅರಮನೆಯ ಮೇಲಿನ ಮಾಳಿಗೆಯಲ್ಲಿ ಕುಳಿತು ಆತ  
ರಾಜಕುಮಾರಿಯ ಜೊತೆ ಮಾತನಾಡುತ್ತಿದ್ದ. ಸಮುದ್ರದಲ್ಲಿ ಮೀನು   
ಇರುವ ಜಾಗವನ್ನು ಹೇಗೆ ಕಂಡುಹಿಡಿಯಬೇಕು, ಸಮುದ್ರದಲ್ಲಿ ಮೀನು  
ಹೇಗೆ ತೆಪ್ಪವಾಗಿ ತೇಲುತ್ತಿರುತ್ತದೆ. ಅದನ್ನ ಹೇಗೆ ಪತ್ತೆ ಮಾಡಬೇಕು.  
ಇಂತಹಾ ತೆಪ್ಪದ ಹಿಂದ ಹೇಗೆ ಒಂದು ದೊಡ್ಡ ಮೀನು ಇರುತ್ತದೆ .  
ಸಮುದ್ರದಲ್ಲಿ ಅಲೆಗಳು ಹೇಗೆ ಏಳುತ್ತವೆ. ಅಲ್ಲಿ ಕಡಲ ಹಕ್ಕಿಗಳು ಹೇಗೆ  
ಬದುಕುತ್ತವೆ, ಎಂದಲ್ಲ ಆತ ರಾಜಕುಮಾರಿಗೆ ಹೇಳುತಿದ್ದ. ಆಕೆ ಮತ್ತೂ  
ಕುತೂಹಲದಿಂದ ಏನೇನೋ ಪ್ರಶ್ನೆಗಳನ್ನು ಕೆಳುತ್ತಿದ್ದಳು.  
ಹೀಗೆ ಪ್ರತಿ ದಿನ ಮಾಣಿಕ್ಯ ಅರಮನೆಗೆ ಮೀನು ತೆಗೆದುಕೊಂಡು    
ಹೋಗಿ ಕೊಡತೊಡಗಿದ. ಆಕೆ ಬೊಗಸೆ ಹಣ ಕೊಡತೊಡಗಿದಳು.  
ದುಗ್ಗಜನ ಕಷ್ಟಗಳೆಲ್ಲ ದೂರವಾದವು.  
ಒಂದು ದಿನ ಮಾಣಿಕ್ಯ ಮೀನು ತೆಗೆದುಕೊಂಡು  ಅರಮನೆಗೆ  
ಹೋದ. ರಾಜಕುಮಾರಿ ಅವನಿಗಾಗಿ ಕಾದಂತೆ ಮೀನು ತೆಗೆದುಕೊಂಡು    
ಹಣ ಕೊಟ್ಟಳು. ಹಾಗೆಯೇ “ನಿನಗೊಂದು ವಿಷಯ ಹೇಳಬೇಕು”  
ಎಂದಳು.  
ಮಾಣಿಕ್ಯ ಅವಳ ಮುಂದೆ ಕುಳಿತ.  
“ನೀನಿನ್ನು ಮೀನು ಹಿಡಿಯುವುದು ಸಾಕು. ನೀನು ಶಾಲೆಗೆ ಸೇರಿ  
ಓದಿ ಬರೆಯುವುದನ್ನು ಕಲಿ” ಮಾಣಿಕ್ಯನಿಗೆ ಅಚ್ಚರಿಯಾಯಿತು.  
“ನಾವು ಮೀನುಗಾರರ ಮಕ್ಕಳು ಓದು ಬರಹ ಕಲಿತವರಲ್ಲ…  
ನಾವು ಏನಿದ್ದರೂ ಏಡಿ ಹಿಡಿಯುವುದು, ಕಡಲ ತಡಿಯಲ್ಲಿಯೇ ಸಣ್ಣ  
ಸಣ್ಣ ಮೀನು ಹಿಡಿಯವುದು, ದೊಡ್ಡವರು ಹಿಡಿದ ಮೀನನ್ನು ಮಾರಿ ಹಣ  
ತರುವುದು ಎಂದು ಕೆಲಸ ಮಾಡಿಕೊಂಡಿರುವವರು. ನಮಗೆ ಓದು  
ಯಾಕೆ ?” ಎಂದು ಕೇಳಿದ ಮಾಣಿಕ್ಯ.

ರಾಜಕುಮಾರಿ ಈ ಮಾತಿಗೆ ಒಪ್ಪಲಿಲ್ಲ.  
“ಇಲ್ಲ  ನೀನು ಕಲಿಯಬೇಕು. ನಾಳೆಯಿಂದ ನೀನು ಶಾಲೆಗೆ  
ಸೇರಿಕೋ. ನಿನ್ನ ಮನೆಗೆ ನಾನು ಹಣ ಕೊಡುತ್ತೇನೆ… ನಿನಗೆ ಬೇಕಾದ  
 ಬಟ್ವೆ ಪುಸ್ತಕ ಎಲ್ಲ ಅರಮನೆಯಿಂದ ಕೊಡಿಸುತ್ತೆನೆ’ ಎಂದಲ್ಲ ಹೆಳಿದಳು.  
ಮಾಣಿಕ್ಯ ಮನೆಗೆ ಬಂದು ತನ್ನ ತಂದೆ ತಾಯಿಗೆ ರಾಜಕುಮಾರಿ  
ಹೇಳಿದ್ದನ್ನ ತಿಳಿಸಿದ.  
“ರಾಜಕುಮಾರಿಯ ಮನಸ್ಸಿನಲ್ಲಿ ಏನಿದೆಯೋ, ಅವಳು ಹೇಳಿದ  
ಹಾಗೆ ಕೇಳಬೇಕು… ನೀನು ರಾಜಕುಮಾರಿ ಹೇಳಿದ ಹಾಗೆ ಮಾಡು”  
ಎಂದು ಹೆಳಿದ ದುಗ್ಗಜ. ತಾಯಿ ಕೂಡ ಇದನ್ನ ಅನುಮೋದಿಸಿದಳು.  
ಮಾಣಿಕ್ಯ ಮೀನು ಹಿಡಿಯುವುದನ್ನು ಬಿಟ್ಟು ಶಾಲೆಗೆ ಸೇರಿಕೊಂಡ.  
ಅರಮನೆಯಿಂದ ಅವನ ವಿದ್ಯಾಭ್ಯಾಸಕ್ಕೆ ಬೇಕಾದ ಎಲ್ಲ ಅನುಕೂಲತೆ  
ಮಾಡಲಾಯಿತು. ದುಗ್ಗಜನ ಸಂಸಾರಕ್ಕೆ ಬೇಕಾದ ಹಣ ಕೂಡ ಅರಮನೆ  
ಯಿಂದ ಬರುತ್ತಿತ್ತು. ಆದರೂ ದುಗ್ಗಜ ತನ್ನ ದೋಣಿ ತೆಗೆದುಕೊಂಡು    
ಸಮುದ್ರಕ್ಕೆ ಹೋಗುವುದನ್ನು ನಿಲ್ಲಿಸಿರಲಿಲ್ಲ.  
ಮಾಣಿಕ್ಯ ಶಾಲೆಯಲ್ಲಿ ಓದಿ ಬುದ್ಧಿವಂತನಾದ. ಸಮಯ ಸಿಕ್ಕಾಗಲೆಲ್ಲ  
ಮಾಣಿಕ್ಯ ದೊರೆ ಮಗಳ ಹತ್ತಿರ ಹೋಗಿ ಅವಳ ಜೊತೆ ಮಾತನಾಡುತ್ತಿದ್ದ .  
ಈತ ವಿದ್ಯಾವಂತನಾಗುತ್ತಿರುವುದನ್ನು ಅವಳು ಗಮನಿಸುತ್ತಿದ್ದಳು.  
ಮೀನುಗಾರರ ಹುಡುಗನೊಬ್ಬ ಹೀಗೆ ಶಾಲೆಗೆ ಸೇರಿದ್ದು ಊರಿನವರಿಗೆಲ್ಲ  
ಅಚ್ಚರಿ ಎನಿಸಿತು. ಅವರೆಲ್ಲ ಸಂತಸಪಟ್ಟರು.  
 \* \*  
4 . ಅಡುಗೆ  ಎಂಬ  ಶಿಕ್ಷಣ  
ಒಂದು ದಿನ ರಾಜಕುಮಾರಿಯನ್ನು ನೋಡಲು ಬಂದ ಮಾಣಿಕ್ಯ  
“ರಾಜಕುಮಾರಿ, ನನ್ನ ಓದು ಇಂದಿಗೆ ಮುಗಿಯಿತು” ಎಂದು ಹೇಳಿದ.  
“ಇಲ್ಲ ಓದು ಮುಗಿಯಿತು ಅಂತಿಲ್ಲ… ಮನುಶ್ಯ  ಯಾವಾಗಲೂ  
ಕಲಿಯುತ್ತಿರಲೇಬೇಕು” ಎಂದಳು ರಾಜಕುಮಾರಿ.  
“ಹಾಗಾದರೆ ಮತ್ತೆ ನಾನು ಏನು ಕಲಿಯಬೇಕು?”  
“ನಮ್ಮ ಅರಮನೆಯಲ್ಲಿ ಒಂದು ಸಮಸ್ಯೆ  ಇದೆ. ಅರಮನೆಗೆ ಬೇರೆ  
ಬೇರೆ ದೇಶದ ರಾಜ ಮಹಾರಾಜರು ಬರುತ್ತಾರೆ. ಅವರಿಗೆಲ್ಲ ಅವರದ್ದೇ  
ಆದ ಅಡುಗೆಯನ್ನು ಮಾಡಿ ನಾವು ಬಡಿಸಬೇಕು. ಆದರೆ ಅರಮನೆಯ  
ನಮ್ಮ ಅಡುಗೆಯವರಿಗೆ ಇಲ್ಲಿಯ ಅಡುಗೆ ಬಿಟ್ಟರೆ ಬೇರೆ ಅಡುಗೆ  
ಮಾಡಲು ಬರುವುದಿಲ್ಲ. ನೀನು ಬೇರೆ ಬೇರೆ ದೇಶಗಳಿಗೆ ಹೋಗಿ  
ಅಲ್ಲಿಯ ಅಡುಗೆಯನ್ನು ಕಲಿತುಕೊಂಡು ಬಾ.”  
ತನ್ನ ಓದು ಒಂದು ಹಂತಕ್ಕೆ ಬಂತು ಎಂದು ತಿಳಿದಿದ್ದ ಮಾಣಿಕ್ಯ.  
ಈಗ ಮತ್ತೊ ಅದು ಮುಂದುವರಿಯಿತಲ್ಲ ಎಂದು ಆತ ಗಾಬರಿಯಾದ.  
ಅದೂ ಬೇರೆ ಬೇರೆ ಊರುಗಳಿಗೆ ಹೋಗಬೇಕಲ್ಲ ಎಂದು ಹೆದರಿದ.  
ಆದರೆ ರಾಜಕುಮಾರಿ ಕೇಳಲಿಲ್ಲ. ತಾನು ಎಲ್ಲ ವ್ಯವಸ್ಥೆ ಮಾಡುವುದಾಗಿ  
ನುಡಿದಳು.   
“ಮಾಣಿಕ್ಯ, ನೀನು ನಾನು ಹೇಳಿದ ಹಾಗೆ ಕೆಳಲೇಬೇಕು” ಎಂದಳು.  
ಮಾಣಿಕ್ಯ ವಿಷಯವನ್ನು ತನ್ನ ತಂದೆ-ತಾಯಿಗೆ ತಿಳಿಸಿದ. ದುಗ್ಗಜ,  
“ರಾಜಕುಮಾರಿಯ ಮನಸ್ಸಿನಲ್ಲಿ ಏನಿದೆ ಅನ್ನೋದನ್ನ  ತಿಳಿಯೋದು ಹೇಗೆ .

ನೀನು ಬೇರೆ ಬೇರೆ ದೇಶಗಳಿಗೆ ಹೋಗಿ ಅಲ್ಲಿಯ ಅಡುಗೆಯನ್ನು ಕಲಿತು  
ಬಾ” ಎಂದ. ಮಾಣಿಕ್ಯನ ತಾಯಿ ಕೂಡ ಹೋಗಿ ಬಾ ಎಂದು ತನ್ನ  
ಅನುಮತಿ ಕೊಟ್ಟಳು.  
ಮಾಣಿಕ್ಯ ಎಲ್ಲ ದೇಶಗಳನ್ನೂ ಸುತ್ತಿಬಂದ ಅಲ್ಲಿಯ ಅಡುಗೆಗಳನ್ನು  
ಕಲಿತ. ಅವುಗಳ ಹೆಸರು , ರುಚಿ, ಅದಕ್ಕೆ ಹಾಕಬೆಕಾದ ಪದಾರ್ಥ, ಮಾಡ  
ಬೇಕಾದ ರೀತಿ, ಎಲ್ಲ ಕಲಿತ. ಮಾಂಸಾಹಾರಿ ಅಡುಗೆ, ಮೀನಿನ ಅಡುಗೆ,  
ತರಕಾರಿ ಅಡುಗೆ, ಸಿಹಿ ಅಡುಗೆ. ವಿವಿಧ ರೀತಿಯ ಪಾನೀಯಗಳು,  
ಕೊಸ0ಬರಿ, ಚಟ್ನಿ ಪಲ್ಯ ಎಲ್ಲವನ್ನ ಕಲಿತ.  
ರಾಜಕುಮಾರಿ ಅವನಿಗೆ ಹಣ ಕಳುಹಿಸಿದಳು. ಅವನ ತಿರುಗಾಟಕ್ಕೆ    
ಅನುಕೂಲ ಮಾಡಿಕೊಟ್ಟು. ಅವನಿಗೆ ಆ ದೇಶಗಳಲ್ಲುಳಿಯಲು ಅವಕಾಶ    
ಮಾಡಿಕೊಟ್ಟಳು. ಮಾಣಿಕ್ಯನಿಗೆ ಏನೂ ತೊಂದರೆ ಆಗದ ಹಾಗೆ ನೋಡಿ  
ಕೊಂಡಳು.  
ಒಂದು ದಿನ ಮಾಣಿಕ್ಯ ತನ್ನ ಅಡುಗೆ ವಿದ್ಯಾಭ್ಯಾಸವಾಯಿತು  ಎಂದು  
ತಿರುಗಿ ಬಂದ.  
“ರಾಜಕುಮಾರಿ, ನಾನು ಎಲ್ಲ ದೇಶಗಳ ಅಡುಗೆಗಳನ್ನೂ ಕಲಿತು  
ಬಂದೆ ಈಗ ನಾನು ಎಲ್ಲ ಬಗೆಯ ಭಕ್ಷ್ಯಗಳನ್ನೂ ಮಾಡಬಲ್ಲೆ” ಎಂದು  
ಆತ ರಾಜಕುಮಾರಿಗೆ ಹೇಳಿದ.   
ಆಗ ರಾಜಕುಮಾಡು “ನಿನ್ನ ವಿದ್ಯಾಭ್ಯಾಸ ಮುಗಯಿತು ಎಂದು  
ತಿಳಿಯಬೇಡ ಈಗ ನೀನು ಚಿತ್ರಕಲೆಯನ್ನು ಕಲಿತು ಬರಬೇಕು”  
ಎಂದಳು.  
ಮಾಣಿಕ್ಯ ರಾಜಕುಮಾರಿ ಹೀಗೆ ಏನಾದರೊಂದು ಹೇಳುತಾಳೆ  
ಎಂದು ಯೋಚಿಸಿದ್ದ. ಆತ  ಅವಳ ಮಾತು ಕೇಳಿ  “ಆಯಿತು , ಅದನ್ನೂ  
ಕಲಿತು ಬರುತ್ತೇನೆ’ ಎಂದ.  
ಅವತ್ತೇ ಆತ ಚಿತ್ರಕಲಾ ಶಾಲೆಗೂ ಸೇರಿಕೊಂಡ. ಅಲ್ಲಿ ಕೂಡ  
ಒಂದು ವರ್ಷ ಕಲಿತು ಆತ ಚಿತ್ರಕಲೆಯಲ್ಲಿ ಪ್ರಾವೀಣ್ಯತೆ ಪಡೆದ.  
ರೇಖಾಚಿತ್ರ, ವರ್ಣಚಿತ್ರ ಎಂದಲ್ಲ ಕಲಿತ.  
ಇದನ್ನು  ಮುಗಿಸಿಕೊಂಡು  ಅರಮನೆಗೆ  ಬಂದ  ಆತ  
“ರಾಜಕುಮಾರಿ, ನಾನು ನೀವು ಹೇಳಿದ ಹಾಗೆ ಚಿತ್ರಕಲೆ ಕಲಿತು  
ಬಂದಿದ್ದೇನೆ. ನಾನು ಮುಂದೆ  ಏನು ಮಾಡಲಿ ಹೆಳು?” ಎಂದು ಕೇಳಿದ.  
“ಈಗ ನೀನೊಂದು ಕೆಲಸ ಮಾಡು. ನೇರವಾಗಿ ನೀನು ದೊರೆಯ  
ಬಳಿ ಹೋಗು. ನನಗೊಂದು ಕೆಲಸ ಕೊಡಿ ಅಂತ ಕೇಳು. ದೊರೆಗಳು  
ನಿನಗೆ ಏನು ಕೆಲಸ ಬರುತ್ತೆ ಅಂತ  ಕೇಳುತ್ತಾರೆ . ಆವಾಗ ನೀನು ನಾನು ಎಲ್ಲ  
ದೇಶಗಳ ಅಡುಗೆಯನ್ನು ಮಾಡಬಲ್ಲೆ ಅಂತ ಹೇಳು . ಅವರು ನಿನಗೆ ಕೆಲಸ  
ಕೊಡಬಹುದು, ನೋಡೋಣ ಅಂತಾರೆ’’ ಎಂದು ಹೇಳಿದಳು.  
ಹಾಗೆಯೇ ಮಾಣಿಕ್ಯ ಒಂದು ದಿನ ದೊರೆಯನ್ನು ನೋಡಿದ.  
ದೊರೆಗಳು, “ನಿನಗೆ ಏನು ಕೆಲಸ ಬರುತ್ತೆ?’’ ಎಂದು ಕೇಳಿದರು.  
“ಪ್ರಭು, ನಾನು ವಿದ್ಯಾವಂತನಾಗಿದ್ದೇನೆ. ಹಾಗೆಯೇ ಈ ಎಲ್ಲ  
ದೇಶಗಳ ಅಡುಗೆ ಮಾಡುವುದನ್ನು ಕಲಿತಿದ್ದೆನೆ. ಇದಕ್ಕೆ ಆಧಾರವಾಗಿ  
ನನ್ನಲ್ಲಿ ಈ ಎಲ್ಲ ಪ್ರಶಸ್ತಿ ಪತ್ರಗಳಿವೆ” ಎಂದು ತಾನು ಪಡೆದ ಎಲ್ಲ ಪ್ರಶಸ್ತಿ  
ಪತ್ರಗಳನ್ನು ದೊರೆಯ ಮುಂದೆ  ಇಟ್ಟ. ದೊರೆ ಅವುಗಳನ್ನೆಲ್ಲ ನೋಡಿ  
ರಾಜಕುಮಾರಿಗೆ ಹೇಳಿ ಕಳುಹಿಸಿದ.  
ಆಕೆ ಬಂದಾಗ “ನೋಡು  ಮಗಳೆ, ಈತ ಎಲ್ಲ ದೇಶಗಳ  
ಅಡುಗೆಯನ್ನ ಮಾಡುತ್ತಾನಂತೆ. ಇವನನ್ನ ನಮ್ಮ ಅಡುಗೆಯವನ್ನಾಗಿ  
ನೇಮಿಸಿಕೊಳ್ಳೋಣ. ಈಗಿರುವ ಅಡುಗೆಯವನನ್ನು ಕಳುಹಿಸಿಬಿಡೋಣ”  
ಎಂದು ಕೇಳಿದ.  
ಈ ಮಾತಿಗೆ ರಾಜಕುಮಾರಿ ತನ್ನ ಅನುಮತಿ ನೀಡಿದಳು. ಮಾಣಿಕ್ಯ  
ಅಂದಿನಿಂದ ಅರಮನೆಯ ಅಡುಗೆಯವನಾಗಿ ಕೆಲಸ ಆರಂಭಿಸಿದ. ದುಗ್ಗಜ  
ಅವನ ಹೆಂಡತಿ ಈ ವಿಷಯ ಕೇಳಿ ಸಂತಸಪಟ್ಟರು. ಮಾಣಿಕ್ಯ ಒಳ್ಳೆಯ  
ಅಡುಗೆಯವ ಅನ್ನುವ ಹೆಸರು ಪಡೆದ. ಮಹಾರಾಜ, ಮಹಾರಾಣಿ,  
ಮಂತ್ರಿ, ಪ್ರಧಾನಿಗಳು ಇವನ ಅಡುಗೆಯನ್ನು ಮೆಚ್ಚಿಕೊಂಡರು. ಹಾಗೆಯೇ  
ಬೇರೆ ದೇಶಗಳಿಂದ ಇಲ್ಲಿಗೆ ಬರುವ ರಾಜಮಹಾರಾಜರು ಕೂಡ ತಮ್ಮ  
ದೇಶದ ಅಡುಗೆಯನ್ನು ಇಲ್ಲಿ ಉಂಡು  ಸಂತಸಪಟ್ಟರು. ದೊರೆ  
ಅಮರಸಿಂಹನಿಗೆ ತುಂಬಾ ಸಂತೋಷವಾಯಿತು.  
\*  \*  
5 .ಚಿತ್ರಕಾರ  
ಒಂದು ದಿನ ಮಾಣಿಕ್ಯ ಅಡುಗೆ ಮಾಡುತ್ತಿರಬೇಕಾದರೆ ಅಲ್ಲಿಗೆ  
ರಾಜಕುಮಾರಿ ಬಂದಳು. ಮಾಣಿಕ್ಯ ರಾಜಕುಮಾರಿ ಬಂದಳೆಂದು ಅವಳಿಗೆ  
ವಿಶೇಷ ಆಸನ ವ್ಯವಸ್ಥೆ ಮಾಡಿದ. ಆ ಆಸನದಲ್ಲಿ ಕುಳಿತ ರಾಜಕುಮಾರಿ  
ಮಾಣಿಕ್ಯನನ್ನು ಕುರಿತು ಹೇಳಿದಳು.  
“ಮಾಣಿಕ್ಯ ನೀನೊಂದು ಕೆಲಸ ಮಾಡಬೇಕು.”  
“ಏನು ಕೆಲಸ ರಾಜಕುಮಾರಿ?”  
“ನೀನು ಮೂರು ಚಿತ್ರಗಳನ್ನ ಬರೆಯಬೇಕು.”  
“ಮೂರು ಚಿತ್ರಗಳನ್ನೇ ? ” ಯಾರ ಚಿತ್ರಗಳನ್ನು ನಾನು ಬರೆಯಬೇಕು  
ರಾಜಕುಮಾರಿ ? ”   
“ಒಂದು ನನ್ನ ಚಿತ್ರ. ಎರಡನೆಯದು ಮಹಾರಾಜರ ಚಿತ್ರ.  
ಮೂರನೆಯದು ಮಹಾರಾಣಿಯರ ಚಿತ್ರ. ಈ ಚಿತ್ರಗಳು ಯಥಾವತ್  
ನಮ್ಮ ಹಾಗೆಯೇ ಇರಬೇಕು. ಈ ಚಿತ್ರ ಬೇರೆ ಅಲ್ಲ ನಾವು ಬೇರೆ ಅಲ್ಲ  
 ಅನ್ನುವ ಹಾಗಿರಬೇಕು. ಇವುಗಳನ್ನು ಬರೆದು ಅವರವರ ಕೊಠಡಿಯಲ್ಲಿ  
ಒಯ್ದು ನೀನು ಇರಿಸಬೇಕು. ಈ ಕೆಲಸ ಒಂದೆರಡು  ದಿನಗಳಲ್ಲಿ  
ಆಗಬೇಕು.”  
“ಆಯಿತು ರಾಜಕುಮಾರಿ, ನಾನು ಈ ಕೆಲಸ ಮಾಡುತ್ತೇನೆ.”  
ಮಾಣಿಕ್ಯ ರಾಜಕುಮಾರಿಗೆ ಮಾತು ಕೊಟ್ಟಂತೆ ಚಿತ್ರಗಳನ್ನು ಬರೆದ.  
ಅಡುಗೆ ಮಾಡುತ್ತಲೇ ಆತ ಈ ಮೂವರ ಚಿತ್ರಗಳನ್ನ ರಚಿಸಿದ.  
ಮಾಣಕ್ಯ ದಿನನಿತ್ಯ ಈ ಮೂವರನ್ನು ನೋಡುತ್ತಿದ್ದುದರಿಂದ ಅವರ  
ಚಿತ್ರ ಬರೆಯುವುದು ಅವನಿಗೆ ಕಷ್ಟವಾಗಲಿಲ್ಲ. ಆತ ಸುಲಭವಾಗಿ

ರಾಜಕುಮಾರಿಯ, ಮಹಾರಾಜ ಅಮರಸಿಂಹನ ಹಾಗೂ ಅವರ  
ರಾಣಿಯ ಚಿತ್ರಗಳನ್ನು ಬರೆದ. ರಾಜಕುಮಾರಿಯ ಎಲ್ಲ ಚೆಲವನ್ನೂ ಆ  
ಚಿತ್ರದಲ್ಲಿ ಮಾಣಿಕ್ಯ ತುಂಬಿದ. ಹಾಗೇ ಮಹಾರಾಜನ ಗಾಂಭೀರ್ಯವನ್ನು  
ಅವನ ಚಿತ್ರದಲ್ಲಿ ಚಿತ್ರಿಸಿದ. ಅವನ ಶ್ರೀಮಂತ ಉಡುಗೆ ತೊಡುಗೆಯನ್ನೂ  
ಬಿಡಲಿಲ್ಲ. ಹಾಗೆಯೇ ಮಹಾರಾಣಿಯ ಸರಳತೆಯೂ ಚಿತ್ರದಲ್ಲಿ  
ಕಾಣುವಂತೆ ಬರೆದ.  
ಅಡುಗೆ ಮನೆಯಲ್ಲಿ ಬೇರೆ ಯಾರೂ ಬರುತ್ತಿರಲಿಲ್ಲ. ಹೀಗಾಗಿ  
ಅವನು ಚಿತ್ರ ಬರೆಯುತ್ತಿರುವುದನ್ನು ಬೇರೆ ಯಾರೂ ನೋಡಲಿಲ್ಲ.  
ಆದ್ದರಿಂದ ಯಾರಿಗೂ ಗೊತ್ತಾಗದ ಹಾಗೆ ಆ ಚಿತ್ರಗಳನ್ನ ಆತ ಬರೆದು  
ಮುಗಿಸಿದ.  
ಹಾಗೂ ತಾನು ಬರೆದ ಚಿತ್ರಗಳಿಗೆ ಒಳ್ಳೆಯ ಮರದ ಬೌಕಟ್ಟುಗಳನ್ನು  
ಹಾಕಿ ಈ ಚಿತ್ರಗಳನ್ನು ತೆಗೆದುಕೊಂಡು ಹೋಗಿ ಅವರವರ ಕೋಣೆಗಳಲ್ಲಿ  
ಸುಂದರವಾಗಿ ಕಾಣುವ ಹಾಗೆ ತೂಗು ಹಾಕಿದ.  
ಒಂದು ದಿನ ರಾಜ ಬೆಳಗ್ಗೆ ಎದ್ದ ತಕ್ಷಣ ಅವನಿಗೆ ತನ್ನಚಿತ್ರ ಎದುರು  
ಕಾಣಿಸಿತು . ‘ಅರೆ  ತನ್ನ ಈ ಚಿತ್ರ ಇಲ್ಲಿಗೆ ಹೇಗೆ ಬಂದಿತು ? ’ ಎಂದು ಆತ  
ಗಾಬರಿಯಾದ. ಹಾಗೂ ಅರಮನೆ ಭಕ್ಷಿಯನ್ನು ಕರೆದು, “ಈ ಚಿತ್ರವನ್ನು  
ಬರೆದವರು ಯಾರು?” ಇಲ್ಲಿ ತಂದು ತೂಗು ಹಾಕಿದವರು ಯಾರು?” .  
ಎಂದು ಕೇಳಿದ ಆಗ ಭಕ್ಷಿ “ನನಗೆ ಏನೂ ಗೊತ್ತಿಲ್ಲ” ಎಂದು ಹೇಳಿದ.  
ಹಾಗಾದರೆ ಈ ಕೆಲಸ ಯಾರದ್ದು ಎಂದು ಆತ ಯೋಚಿಸಿದ. ಚಿತ್ರವನ್ನು  
ಬರೆದವರು ಯಾರು? ಎಂದು ಆತ ಅಚ್ಚರಿಪಟ್ಟ ಚಿತ್ರದಲ್ಲಿ ತನ್ನ ಎಲ್ಲ  
ರೂಪವನ್ನ ಸೆರೆ ಹಿಡಿದಿರುವುದನ್ನು ಅವನು ಗಮನಿಸಿ ಸಂತೋಷಪಟ್ಟ. ತನ್ನ  
ಚಿತ್ರವನ್ನ ಆತ ಮೈಮರೆತು ನೋಡುತ್ತಿರಲು ಮಹಾರಾಣಿ ಅವನಲ್ಲಿಗೆ  
ಬಂದು, “ಅಯ್ಯೋ, ನೋಡಿ ನನ್ನ ಕೊಠಡಿಯಲ್ಲಿ ನನ್ನ ಚಿತ್ರವನ್ನು  
ಯಾರೋ ಬರೆದು ತೂಗುಹಾಕಿದ್ದಾರೆ” ಎಂದಳು.  
ಮಹಾರಾಜ ಅವಳ ಕೊಠಡಿಗೆ ಹೋಗಿ ನೋಡಿದರೆ ಅಲ್ಲಿ ಅವಳ  
ಹಾಗೆಯೇ ಇರುವ ಒಂದು ಚಿತ್ರ. ಚಿತ್ರದಲ್ಲಿ ಇರುವಾಕೆ ಮಹಾರಾಣಿ ಅಲ್ಲ  
ಅನ್ನುವಂತಿಲ್ಲ. ಅರೆ ಈ ಚಿತ್ರ ನಿನ್ನ ಇಲ್ಲಿ ಇರಲಿಲ್ಲ. ಇವತ್ತು ಇದು ಇಲ್ಲಿ

ಹೇಗೆ ಬಂತು ಎಂದು ಅವರು ಮಾತನಾಡಿಕೊಳ್ಳುವಾಗ ಅಲ್ಲಿಗೆ  
ರಾಜಕುಮಾರಿ ಓಡಿಬಂದಳು.   
“ಅಪ್ವ ಅಮ್ಮ, ನಾನು ಇದೀಗ ಎದ್ದೆ . ಎದ್ದು ಕುಳಿತು ಕಣ್ಣು ತೆರೆದು  
ಎದುರು ಗೋಡೆಯತ್ತ ನೋಡಿದರೆ ನನ್ನ ಕೊಠಡಿಯಲ್ಲಿ ಒಂದು ಚಿತ್ರ  
ಅದು ನನ್ನನ್ನ ಹೋಲುತ್ತಿದೆ’ ಎಂದು ಹೇಳಿದಳು ರಾಜಕುಮಾರಿ.  
ಮಹಾರಾಜ ಮಗಳ ಕೋಣೆಗೆ ಹೋಗಿ ಅಲ್ಲಿ ಇರುವ ಅವಳ  
ಚಿತ್ರವನ್ನು ನೋಡಿದ. ಅವರಿಗೆ ತುಂಬಾ ಸಂತೋಷವಾಯಿತು.  
“ಓಹೋ ಹೋ ಹೋ, ಎಷ್ಟು ಚೆನ್ನಾಗಿ ಈ ಚಿತ್ರಗಳನ್ನು ಈ  
ಚಿತ್ರಗಾರ ಬರೆದಿದ್ದಾನಲ್ಲ. ಚಿತ್ರ ನೋಡಿದರೆ ನಿನ್ನನ್ನೇ ನೋಡಿದ ಹಾಗೆ  
ಕಾಣಿಸುತ್ತೆ. ಅವನು ಯಾರು ಅನ್ನೋದು ತಿಳಿಯಲಿಲ್ಲ. ಯಾರು ಆ  
ಚಿತ್ರಕಾರ ಅನ್ನೋದು ಗೊತ್ತಾದರೆ, ಅವನಿಗೆ ನಿನ್ನನ್ನ ಕೊಟ್ಟು ಮದುವೆ  
ಮಾಡಿಬಿಡುತ್ತಿದ್ದೆ . ಹಾಗೇನೆ ಈ ರಾಜ್ಯವನ್ನು ಅವನಿಗೆ ಕೊಡುತ್ತಿದ್ದೆ.’ ಅಂದ    
ದೊರೆ ಮಗಳನ್ನು ನೋಡುತ್ತಾ.  
ರಾಜಕುಮಾರಿಗೆ ಸಂತಸವಾಯಿತು . “ಹೌದಾ ಅಪ್ಪ  ನಿಜವಾಗಿಯೂ  
ನೀವು ನನ್ನನ್ನ ಅವನಿಗೆ ಕೊಟ್ಟು ಮದುವೆ ಮಾಡಿಬಿಡುತ್ತೀರಾ?”  
“ಖಂಡಿತ.”  
“ಭಾಷೆ ಕೊಡುತ್ತೀರಾ ಅಪ್ಪ?”  
“ತಗೋ ಭಾಷೆ”  
“ಅವನು ನಮ್ಮ  ಅಡುಗೆಯಾತ ಮಾಣಿಕ್ಯ.”  
“ಹೌದಾ? ಇವನು ಚಿತ್ರ ಬರೆಯವುದಲ್ಲೂ ಬುದ್ಧಿವಂತನಾ? ಅವನ  
ಮಾತು, ನಡೆ ನೋಡಿದಾಗಲೇ ಇವನು ಸಾಮಾನ್ಯ ಅಲ್ಲ ಅಂತ ನನಗೆ  
ಅನಿಸಿತ್ತು. ಈಗ ಅವನಿಗೆ ನಿನ್ನನ್ನು ಕೊಟ್ಟು ಮದುವೆ ಮಾಡೋಣ.  
ಹಾಗೇನೆ ಈ ರಾಜ್ಯವನ್ನ ಅವನಿಗೆ ಕೊಡೋಣ” ಎಂದ ದೊರೆ. ಈ  
ಮಾತು ಕೇಳಿ ರಾಜಕುಮಾರಿಗೆ ತುಂಬಾ ಸಂತೋಷವಾಯಿತು. ಬಹಳ  
ದಿನಗಳ ಅವಳ ಕನಸು ಹೀಗೆ ನನಸಾಯಿತು.  
\* \* \*

6. ಮಾತು ಮುರಿದ ದೊರೆ  
ನಿಧಾನವಾಗಿ ಕಾಲ ಉರುಳಿತು. ರಾಜಕುಮಾರಿ ತನ್ನ ಮದುವೆಯನ್ನು  
ಮಾಣಿಕ್ಯನ ಜೊತೆಯಲ್ಲಿ ತಂದೆ ಮಾಡುತ್ತಾನೆ ಎಂದು ಕಾಯ್ದಳು. ಆದರೆ  
ಮಹಾರಾಜ ಅಮರಸಿಂಹ ಈ ಬಗ್ಗೆ ಯಾವುದೇ ಆಸಕ್ತಿ ತೆಗೆದುಕೊಳ್ಳದೆ  
ರಾಜ್ಯಾಡಳಿತದಲ್ಲಿ ಮಗ್ನನಾಗಿದ್ದುಬಿಟ್ಟ.  
ಆದರೆ ಮಗಳ ಮದುವೆಯ ಚಿ0ತೆ  ರಾಣಿಗೆ ಆರಂಭವಾಗುತ್ತದೆ. ಆಕೆ    
ಒಂದು ದಿನ ತನ್ನ ಗಂಡನ ಹತ್ತಿರ ಈ ವಿಷಯ ಪ್ರಸ್ತಾಪ ಮಾಡಿದಳು.  
“ಅಲ್ಲ ಪ್ರಭು, ರಾಜಕುಮಾರಿಯ ಮದುವೆಯ ಬಗ್ಗೆ ನೀವು  
ಯೋಚನೆಯನ್ನೇ ಮಾಡುತ್ತಿಲ್ಲ. ಏಕೆ ? ”   
“ನನಗೆ ಯೋಚನೆ ಇದೆ  ಮಹಾರಾಣಿ, ಆದರೆ ಏನೇನೋ  
ರಾಜಕಾರ್ಯಗಳಿಂದಾಗಿ ನನಗೆ ಬಿಡುವು ಸಿಗುತ್ತಿಲ್ಲ . ನೀವು ಒಂದು ಕೆಲಸ  
ಮಾಡಿ. ನೀವು ಪ್ರಧಾನಿಗಳ ಸಹಾಯ ಪಡೆದು ಈ ವಿಷಯ ಪರಿಶೀಲಿಸಿ”   
ಎಂದ ದೊರೆ.  
“ಅಯ್ಯೋ, ಇದು ನಮ್ಮ ಕೆಲಸ ಅಲ್ಲ. ಮದುವೆಯ ಕೆಲಸ ನಮ್ಮದೆ.  
ಆದರೆ ಗಂಡು  ಹುಡುಕುವುದು, ಇತರೇ ಕೆಲಸಗಳನ್ನು ನೀವು ಮಾಡಿದರೇನೆ  
ಚಂದ.”  
ತಂದೆತಾಯಿಯ ಈ ಮಾತುಗಳನ್ನು ರಾಜಕುಮಾರಿ ಕೇಳಿಸಿ  
ಕೊಂಡಳು. ಅವಳಿಗೆ ಆಘಾತವಾಯಿತು. ತಂದೆ ಕೊಟ್ಟ ಮಾತನ್ನು  
ಮರೆತರೆ? ಕೊಟ್ಟ ಭಾಷೆಯನ್ನ ಅವರೇ ಮುರಿಯುವ ಸನ್ನಾಹದಲ್ಲಿ

ಇದ್ದಾರೆಯೇ”? ಎಂದವಳು ಚಿಂತಿತಳಾದಳು. ಈಗ ನಾನು ಸುಮ್ಮನಿರ  
ಬಾರದು ಎಂದು ಅವಳು ತಂದೆಯ ಹತ್ತಿರ ಬಂದು, “ಅಪ್ಪ  ನೀವು  
ಯಾರ ಮದುವೆಯ ವಿಷಯ ಮಾತನಾಡುತ್ತಿರುವಿರಿ? ” ಎಂದು  
ಕೇಳಿದಳು.  
“ಮತ್ತೆ  ಯಾರ ಮದುವೆಯ ವಿಷಯ ಮಗಳೆ? ನಮಗಿರುವುದು  
ನೀನೊಬ್ಬಳೇ ಮಗಳು. ನಮಗೂ ವಯಸ್ಸಾಯಿತು. ನಿನ್ನ ಮದುವೆ  
ಮಾಡಿದರೆ ನಮ್ಮ ಹೆಗಲಿನ ಮೇಲಿನ ಭಾರ ಕಡಿಮೆಯಾದ ಹಾಗೆ  
ಅಲ್ಲವೇ?” ಎಂದು ದೊರೆ ಮಗಳನ್ನು ಕೇಳಿದ.  
“ಅಪ್ಪ  ನನ್ನನ್ನ ಮಾಣಿಕ್ಯನಿಗೆ ಕೊಟ್ಟು ಮದುವೆ ಮಾಡುವುದಾಗಿ  
ನೀವು ಮಾತು ಕೊಟ್ಟಿದ್ದು ನಿಮಗೆ ಮರೆತುಹೋಯಿತೆ  ಹೇಗೆ?”  
“ಓ, ಆ ವಿಷಯವೇ? ಅದು ಹೆಚ್ಚು ಯೋಚನೆ ಮಾಡದೆ  ಕೊಟ್ಟ  
ಭಾಷೆ. ಮಾಣಿಕ್ಯ ಏನೆ0ದರೂ ಅಡುಗೆ ಮಾಡಿಕೊಂಡು  ಇರುವಾತ.  
ಅವನಿಗೆ ಬೇರೆ ದುಡಿಮೆ ಏನಾದರೂ ಇದೆಯೇ? ಆತ ಸ್ವತಂತ್ರವಾಗಿ  
ಏನಾದರೂ ಹಣ ಮಾಡುತ್ತಾನೆಯೇ?”ಎಂದೆಲ್ಲ ಮಾತನಾಡಿದ ದೊರೆ.  
ರಾಜಕುಮಾರಿ ಹೇಳಿದಳು, “ಅಪ್ಪ  ನೀವು ಬೇಕಾದರೆ ಅವನನ್ನ  
ಪರೀಕ್ಷೆ ಮಾಡಿ. ನಾನು ಅವನನ್ನು ಬಿಟ್ಟು ಬೇರೆಯವರನ್ನು  ಮದುವೆ  
ಆಗುವುದಿಲ್ಲ” ಎಂದು ಹಠ ಹಿಡಿದಳು.  
ಮಹಾರಾಜ ಮಾಣಿಕ್ಯನನ್ನ ಪರೀಕ್ಷೆ ಮಾಡುವ ನಿರ್ಧಾರ ಮಾಡಿದ.  
“ನಾನೊಂದು ಪರೀಕ್ಷೆ ಮಾಡುತ್ತೇನೆ. ಅದರಲ್ಲಿ ಅವನು ಗೆದ್ದರೆ ನಿನ್ನ  
ಜೊತೆ ಮದುವೆ ’ ಎಂದ ದೊರೆ.  
“ಸರಿ” ,ಎಂದಳು ರಾಜಕುಮಾರಿ.  
ದೊರೆ ಒಂದು ಹಡಗನ್ನ ತರಿಸಿದ. ಅದರಲ್ಲಿ ಮಣ್ಣು ತುಂಬಿರುವ  
ಸಾವಿರ ಚೀಲಗಳನ್ನ ತುಂಬಿಸಿದ. ಮತ್ತೆ ಗೊಬ್ಬರದ ಸಾವಿರ ಚೀಲಗಳನ್ನು  
ಅದರ ಜೊತೆಗೆ ಎಂಟು ಆಳುಗಳನ್ನು ಕೊಟ್ಟ. ಈ ಎಂಟು ಜನರಲ್ಲಿ ಇಬ್ಬರಿಗೆ  
ಕಿವಿ ಇಲ್ಲ. ಇಬ್ಬರಿಗೆ ಕಣ್ಣಿಲ್ಲ. ಇಬ್ಬರಿಗೆ ಕೈ ಇಲ್ಲ. ಮತ್ತಿಬ್ಬರಿಗೆ ಮಾತಿಲ್ಲ.

ಇವರನ್ನ ಜೊತೆಗೆ ಕರೆದುಕೊಂಡು ಹೋಗಿ ಈ ಗೊಬ್ಬರದ ಮಣ್ಣನ್ನ  
ಮಾರಿ ನೀನು ಹಣ ತೊಗೊಂಡು ಬಂದರೆ ನಾನು ನನ್ನ ಮಗಳನ್ನು ನಿನಗೆ  
ಕೊಟ್ಟು ಮದುವೆ ಮಾಡುತ್ತೇನೆ ಇದೆಲ್ಲ ಒಂದು ತಿಂಗಳಲ್ಲಿ ಆಗಬೇಕು.”  
“ಆಯಿತು” ಎಂದ ಮಾಣಿಕ್ಯ. ಅವನು ರಾಜಕುಮಾರಿಗೆ ತಾನು  
ಹೋಗಿ  ಬರುವುದಾಗಿ  ಹೇಳಿ  ಆ  ಎಂಟು  ಜನ  ಆಳುಗಳನ್ನು  ಕರೆದು  
ಕೊಂಡು ಅಲ್ಲಿಂದ ಹೊರಟ.  
ಹಡಗು ಸಮುದ್ರದಲ್ಲಿ  ಪ್ರಯಾಣ ಮಾಡುತ್ತ ಬೇರೆ ಬೇರೆ ದೇಶಗಳಿಗೆ  
ಹೋಯಿತು. ಆದರೆ ಎಲ್ಲೂ ಕೂಡ ಮಣ್ಣಿನ  ಗೊಬ್ಬರಕ್ಕೆ ಬೆಲೆ ಬರಲಿಲ್ಲ .  
ಜನ ಮಣ್ಣು ಬೇಕು, ಗೊಬ್ಬರ ಬೇಕು ಅಂತ ಬರೋದಿಲ್ಲ. ಹೋಗ್ತಾ  
ಹೋಗ್ತಾ ಒಂದು ಕಡೆ ಹಡಗು ಬಿರುಕು ಬಿಟ್ಟಿತು. ಸಮುದ್ರದ ನೀರು  
ಒಳಗೆ ನುಗ್ಗಿತು. ಚೀಲಗಳು ಒದ್ದೆ ಆದವು. ಜೊತೆಯಲ್ಲಿದ್ದ ಆಳುಗಳಿಂದ  
ನೀರನ್ನ ಹೊರಗೆ ಹಾಕಲಿಕ್ಕೆ ಆಗಲಿಲ್ಲ.  
ಇಬ್ಬರಿಗೆ ಕಿವಿ ಕೇಳುವುದಿಲ್ಲ. ಇಬ್ಬರಿಗೆ ಕಣ್ಣು ಕಾಣಿಸುವುದಿಲ್ಲ.  
ಇಬ್ಬರಿಗೆ ಕೈ ಇಲ್ಲ ಇಬ್ಬರಿಗೆ ಮಾತಿಲ್ಲ. ಇವರನ್ನು ತೆಗೆದುಕೊಂಡು ಏನು  
ಮಾಡುವುದು ಅಂತ ಮಾಣಿಕ್ಯ ಯೋಚನೆ ಮಾಡಿದ. ಅವನೊಬ್ಬವೇ  
ದೋಣಿಯಲ್ಲಿ ತುಂಬಿದ ನೀರನ್ನ ತೆಗೆದು ಹೊರಗೆ ಹಾಕಲಿಕ್ಕೆ ಪ್ರಯತ್ನ  
ಪಟ್ಟ. ಹಡಗಿನಲ್ಲಿನ ನೀರನ್ನ ಮೊಗೆದು ಮೊಗೆದು ಅವನಿಗೆ ಸಾಕಾಯಿತು  
ಆತ ಒಂದು ಕಡೆ ಲಂಗರನ್ನ ಸಮುದ್ರಕ್ಕೆ ಇಳಿಬಿಟ್ಟು ಹಡಗನ್ನ ನಿಲ್ಲಿಸಿ  
ಕೊಂಡು ಇಳಿದ.  
ದಡಕ್ಕೆ ಬಂದವ ನನ್ನಿಂದ ಏನು ಮಾಡಲಿಕ್ಕೆ ಆಗೋಲ್ಲ. ಏನು  
ಮಾಡುವುದು? ಕುಡಿಯಲಿಕ್ಕೆ ನೀರಿಲ್ಲ. ಹೊಟ್ಟೆಗೆ, ಅನ್ನ ಇಲ್ಲ. ಮುಂದೆ  
ಹೋಗೋ ಆಗಿಲ್ಲ , ಏನು ಮಾಡೋದು? ಎಂದು ಯೋಚಿಸಿದ.  
ದಡದಲ್ಲಿ ಅವನಿಗೆ ಒಂದು ಬಾವಿ ಕಾಣಿಸಿತು. ಬಾವಿ ಹತ್ತಿರ ಒಬ್ಬ  
ಮುದುಕ ಒಂದು ಕೊಡ ಇರಿಸಿಕೊಂಡು ಕೂತಿದ್ದ. ಅಲ್ಲಿಗೆ ಹೋಗಿ  
ಕುಡೀಲಿಕ್ಕೆ ನೀರು ತರೋದು ಅಂತ ಮಾಣಿಕ್ಯ ದೋಣಿಯಿಂದ ಪಾತ್ರೆ

ತೆಗೆದುಕೊಂಡು ಅಲ್ಲಿಗೆ ಹೋದ. ಮುದುಕನ ಹತ್ತಿರ ಹೋಗಿ ‘ನಾವು  
ಒಂಬತ್ತು  ಜನ ಇದ್ದೀವಿ. ನಮಗೆ  ಬಾಯಾರಿಕೆ  ಆಗಿದೆ. ಕುಡಿಯಲು ನಮಗೆ  
ನೀರು ಕೊಡು” ಎಂದು ಕೆಳಿದ.  
“ನೀವು ಎಲ್ಲಿಗೆ ಹೋಗುತ್ತಿದ್ದೀರಿ?” ಕೆಳಿದ ಮುದುಕ.  
“ಹೀಗೆ ಮಹಾರಾಜ ಮಣ್ಣು  ಗೊಬ್ಬರ ಮಾರಿ ಹಣ ತೊಗೊಂಡು    
ಬಾ ಅಂತ ನಮ್ಮನ್ನ ಕಳಿಸಿದ್ದಾನೆ. ಹಡಗಿನಲ್ಲಿ ಎಂಟು ಜನ ಖಲಾಸಿಗಳು  
ಇದ್ದಾರೆ. ಎಂಟು ಜನ ಕೂಡ ಕಣ್ಣು  ಕೈ, ಕಿವಿ, ಬಾಯಿ ಇಲ್ಲದವರು.  
ಹಡಗು ಒಡೆದುಹೋಗಿದೆ. ಏನು ಮಾಡಬೇಕು ಅನ್ನೋದು  
ಗೊತ್ತಾಗುತ್ತಿಲ್ಲ” ಎಂದು  ಮಾಣಿಕ್ಯ ತನ್ನ ಗೊಳನ್ನ ತೋಡಿಕೊಂಡ.  
“ನೀವಿನ್ನು ಯೊಚನೆ ಮಾಡಬೇಡ… ನಾನು ಇದ್ದೆನೆ’ ಎಂದು  
ಭರವಸೆ  ನೀಡಿದ ಮುದುಕ ಮಾಣಿಕ್ಯನಿಗೆ.  
\*

7. ಮಣ್ಣು ಗೊಬ್ಬರಕ್ಕೂ  ಬೆಲೆ ಬಂದಿತು   
ಅನಂತರ ಮುದುಕ ಬಾವಿಯಿಂದ ಒಂದು ಕೊಡಪಾನ ನೀರು ಸೇದಿ  
ಮಾಣಿಕ್ಯನಿಗೆ ನೀಡಿದ.  
“ಈ ನೀರನ್ನ ತೆಗೆದುಕೊಂದು ಹೋಗಿ ಹಡಗಿಗೆ ಎಲ್ಲೆಲ್ಲಿ ಬಿರುಕು  
ಬಿಟ್ಟಿದೆಯೋ ಅಲ್ಲೆಲ್ಲ ನೀರನ್ನ ಹಚ್ಚು ಬಿರುಕು ಮುಚ್ಚಿಕೊಳ್ಳುತ್ತದೆ .  
ಹಾಗೆಯೇ ನಿನ್ನ ಹಡಗಿನಲ್ಲಿ ಇದ್ದಾರಲ್ಲ ಖಲಾಸಿಗಳು, ಅವರನ್ನ ಕರೆದು  
ಕೊಂಡು  ಇಲ್ಲಿಗೆ ಬಾ” ಎಂದ ಮುದುಕ.  
ಮಾಣಿಕ್ಯ ತನ್ನ ಹಡಗಿಗೆ ಹೋಗಿ ಬಿರುಕು ಬಿಟ್ಟಿರುವ ಕಡೆಗಳಲ್ಲಿ ಆ  
ನೀರನ್ನ ಹಚ್ಚಿದಾಗ ಬಿರುಕು ಮುಚ್ಚಿಕೊಂಡಿತು. ಅದನ್ನ ನೋಡಿದ  
ಮಾಣಿಕ್ಯನಿಗೆ ಸಂತೋಷವಾಯಿತು. ಕೂಡಲೇ ಮಾಣಿಕ್ಯ ಆ ಮುದುಕ  
ಹೇಳಿದ ಹಾಗೆ ತನ್ನ ಹಡಗಿನಲ್ಲಿ ಇದ್ದ ಎಂಟು ಜನ ಖಲಾಸಿಗಳನ್ನ ಕರೆದು  
ಕೊಂಡು ದಂಡೆಗೆ ಬಂದು ಅವರನ್ನ ಆ ಮುದುಕನ ಮುಂದೆ ನಿಲ್ಲಿಸಿದ.  
ಮುದುಕ ಮತ್ತೆ ಬಾವಿಯಿಂದ ನೀರನ್ನು ಸೇದಿ ಮೊದಲು ಕಿವಿ  
 ಇಲ್ಲದ ಕಿವುಡನ ಕಿವಿಗೆ ಆ ನೀರನ್ನು ಸುರಿದ ಆತನಿಗೆ ಕಿವಿ ಕೇಳಿಸ  
ತೊಡಗಿತು. ನಂತರ ಕಣ್ಣಿಲ್ಲದ ಕುರುಡನ ಕಣ್ಣಿಗೆ ನೀರನ್ನು ಹಚ್ಚಿದಾಗ  
ಅವನಿಗೆ ಕಣ್ಣು ಬಂತು. ಹೀಗೆಯೇ ಕೈ ಇಲ್ಲದವನಿಗೆ ಆ ನೀರಿಂದ ಕೈ  
ಬಂತು. ಮೂಗನಿಗೆ ಬಾಯಿ ಬಂತು.  
ಮುದುಕ ಮಾಣಿಕ್ಯನನ್ನು ನೋಡಿ “ನೀವಿನ್ನು ಹೊರಡಿ. ನಿಮಗೆ  
ಏನೂ ತೊಂದರೆ ಆಗುವುದಿಲ್ಲ. ಈಗ ಹೊರಟರೆ ಬೆಳಗಿನ ಜಾವಕ್ಕೆ

ಹಡಗು ಒಂದು ಸ್ಥಳವನ್ನ ತಲುಪುತ್ತದೆ. ಆಗ ಕೋಳಿ  ಕೂಗುತ್ತದೆ . ನೀವು  
ಹಡಗಿಗೆ ಲಂಗರು ಹಾಕಿ ನಿಲ್ಲಿಸಿ. ಮುಂದೆ ಹೋಗಬೇಡಿ. ಹಡಗಿನ  ಮೇಲೆ  
ಕಪ್ಪು  ಬಾವುಟ ಹಾರಿಸಿ, ಜನ ಬರುತ್ತಾರೆ. ಹಡಗಿನಲ್ಲಿ ನೀವು ತುಂಬಿ  
ತಂದಿರೋ  ಮಣ್ಣು  ಮತ್ತು  ಗೊಬ್ಬರ  ಮಾರಾಟ  ಆಗುತ್ತೆ .”  
ಇಷ್ಟುಹೇಳಿ ಮುದುಕ ಮಾಣಿಕ್ಯನ ಕೈಗೆ ಒಂದು ಸಣ್ಣ ಬಾಟಲಿ  
ಹಾಗೂ ಒಂದು ಬೇರನ್ನ  ಕೊಟ್ಟು ಹೆಳಿದ “ನೀವೀಗ ಯಾವ ಊರಿಗೆ  
ಹೋಗುತ್ತಿದ್ದಿರೋ ಊರಿನ ದೊರೆಗೆ ವಿಪರೀತ ಹೊಟ್ಟೆನೋವು  
ಯಾವ ಪಂಡಿತರಿಂದಲೂ, ಯಾವ ವೈದ್ಯರಿಂದಲೂ ಈ ಕಾಯಿಲೆ ವಾಸಿ  
ಆಗಿಲ್ಲ. ನೀವು ಆ ದೊರೆಯ ಬಳಿ ಹೋಗಿ ಈ ನೀರಿನಿಂದ ಈ ಬೇರನ್ನ  
ತೇದಿ ಅವನಿಗೆ ಕೊಡು, ಅವನ ನೋವು ವಾಸಿ ಆಗುತ್ತೆ . ಮುಂದೆ  ನಿನಗೆ  
ಒಳ್ಳೆಯದಾಗುತ್ತೆ .”  
ಮಾಣಿಕ್ಯ ಆ ಮುದುಕ ಕೊಟ್ಟಬೇರು, ನೀರನ್ನ ತೆಗೆದುಕೊಂಡು  
ಅಲ್ಲಿಂದ ಹೊರಟ. ಅವನ ಹಿಂದೆ ಅವನ ಖಲಾಸಿಗಳೂ ಹೊರಟರು.  
ಎಲ್ಲರೂ ಹಡಗು ಹತ್ತಿ ಲಂಗರನ್ನು ಎತ್ತಿ ಒಳ ಹಾಕಿಕೊಂಡು ಅಲ್ಲಿಂದ  
ಮುಂದೆ  ಸಾಗಿದರು. ಸ್ವಲ್ಪ ದೂರ ಬಂದ ನಂತರ ಮಾಣಿಕ್ಯ ತಿರುಗಿ  
ನೋಡಿದ. ಅಲ್ಲಿ ಆ ಬಾವಿಯೂ ಇರಲಿಲ್ಲ  ಮುದುಕನೂ ಇರಲಿಲ್ಲ.  
 \*    
ಬೆಳಗಾಯಿತು, ಕೋಳಿ ಕೂಗಿತು. ಮಾಣಿಕ್ಯ ಹಡಗು ನಿಲ್ಲಿಸಿದ.  
ಲಂಗರನ್ನು ಕೆಳಗೆ ಇಳಿಸಿ,ಮೇಲೆ ಕಪ್ಪು  ಬಾವುಟವನ್ನ ಹಾರಿಸಿದ.  
ಹಿಂದಿನ ರಾತ್ರಿ ಆ ಊರಿನಲ್ಲಿ ಒಂದು ಆಕಸ್ಮಿಕ  ಘಟನೆ  ನಡೆದಿತ್ತು .  
ರಾತ್ರಿಯೆಲ್ಲ ಮಳೆ ಸುರಿದು ಮಣ್ಣೆಲ್ಲ ಕೊಚ್ಚಿಕೊ0ಡು ಹೋಗಿತ್ತು. ಎಲ್ಲ  
ಕಡೆ ಬಂಡೆಗಳೆ  ಬಂಡೆಗಳು. ಕಣಿವೆ ಅಲ್ಲಲ್ಲಿ ಬಾಯಿ ತೆರೆದಿತ್ತು. ಹೊಲ  
ದಲ್ಲಿಯ ಗೊಬ್ಬರವೆಲ್ಲ ತೊಳೆದುಹೋಗಿತ್ತು. ಊರ ಬಾಗಿಲಿಗೆ ಬಂದು

ನಿಂತ ಹಡಗನ್ನ ನೋಡಿ ಪ್ರಧಾನಿ ಓಡಿ ಬಂದ. ಅವನ ಹಿಂದೆ  ಊರಿನ  
ಜನ ತಂಡ ತಂಡವಾಗಿ ಬಂದರು.  
ಅವರೆಲ್ಲ ಮಾಣಿಕ್ಯನ ಬಳಿ ಬಂದು ತಮಗೆ ಮಣ್ಣು ಮತ್ತು ಗೊಬ್ಬರ  
ಬೇಕೆಂದು ಕೆಳಿದರು. ತಾವು ತಂದ ಹಣವನ್ನ ಇವನ ಮುಂದೆ ಸುರಿದು  
ತಮಗೆ ಬೇಕಾದ ಮಣ್ಣನ್ನ ಗೊಬ್ಬರವನ್ನ ಅವನಿಂದ ಕೊಂಡರು. ಇವನ  
ಖಲಾಸಿಗಳು ಜನರಿಗೆ ಬೇಕಾದುದನ್ನು ತಮ್ಮ ಹಡಗಿನಿಂದ ಕೆಳಗಿಳಿಸಿ  
ಕೊಟ್ಟರು.  
ಜನ ಹೀಗೆ ಮಣ್ಚು ಗೊಬ್ಬರ ಕೊಳ್ಳುವಾಗ ಮಾಣಿಕ್ಯ  
ಪ್ರಧಾನಿಯನ್ನ  “ನಿಮ್ಮ ದೊರೆ ಎಲ್ಲಿ?” ಎಂದು ಕೇಳಿದ.  
“ಅಯ್ಯೋ ನಮ್ಮ ದೊರೆಗೆ ಹೊಟ್ಟೆನೋವು, ಯಾರು ಯಾರೋ  
ವೈದ್ಯರು, ಪಂಡಿತರು ಬಂದು ಮದ್ದು ಕೊಟ್ಟರು. ಆದರೆ ಕಾಯಿಲೆ ವಾಸಿ  
ಆಗಿಲ್ಲ. ದೊರೆ ಹೊಟ್ಟೆಯನ್ನ ನೆಲಕ್ಕೆ ಹಚ್ಚಿ ಮಲಗಿಬಿಟ್ಟಿದ್ದಾನೆ ಎಂದ  
ಪ್ರಧಾನಿ.  
‘’ನಾನು ಒಂದು ಸಾರಿ ಬಂದು ನಿಮ್ಮ ದೊರೆಯನ್ನ ನೋಡಲೇ?’’  
ಎಂದು ಕೇಳಿದ ಮಾಣಿಕ್ಯ.  
“ಆಯಿತು , ನೋಡಿ. ನಮ್ಮ ದೊರೆಯ ಈ ಕಾಯಿಲೆ ವಾಸಿಯಾದರೆ  
ನಮಗೆ ಸಾಕಾಗಿದೆ’ ಅಂದ ಪ್ರಧಾನಿ.  
ಮಾಣಿಕ್ಯ ಹಡಗಿಗೆ ಕೆಲವರನ್ನ ಕಾವಲು ನಿಲ್ಲಿಸಿ ಕೆಲ ಖಲಾಸಿಗಳ  
ಜೊತೆ ದೊರೆಯ ಹತ್ತಿರ ಹೋದ.  
ಅರಮನೆಯಲ್ಲಿ ದೊರೆ ನರಳುತ್ತ ಮಲಗಿದ್ದ. ಅವನ ಸುತ್ತ ಬೇರೆ  
ಬೇರೆ ದೇಶದ ಪಂಡಿತರೆಲ್ಲ ಕೂತಿದ್ದರು. ದೊರೆ ನೋವು ತಡೀಲಿಕ್ಕೆ  ಆಗದೆ  
ನರಳುತ್ತಾ ಇದ್ದ. ಮಾಣಿಕ್ಯ ನಾನು ಔಷಧಿ ಕೊಡುತ್ತೇನೆ ಅಂದಾಗ ಅಲ್ಲಿ  
ಕೂತ ಪಂಡಿತರು, ವೈದ್ಯರು ಇವನೇನು ಮಹಾ ಔಷಧಿ ಕೊಟ್ಟಾನು  ಅಂತ  
ನಕ್ಕರು.

ಮಾಣಿಕ್ಯ ಸಾಣೆಕಲ್ಲು ತರಿಸಿ ಬಾಟಲಿಯಲ್ಲಿ ಇದ್ದ ನೀರಿನಿಂದ ಆ  
ಬೇರನ್ನ ತೇದು ಕುಡೀಲಿಕ್ಕೆ ಕೊಟ್ಟ. ಹಾಗೇ ಮೈಗೂ ಅದನ್ನ ಹಚ್ಚಿದ.  
ಒಂದು ಕಡೆ ಮದ್ದನ್ನ ಹಚ್ಚಿದ ಕೂಡಲೇ ದೊರೆ ತುಸು ಚೇತರಿಸಿ  
ಕೊಂಡ ಹಾಗೇ ಅವನ ದೇಹದ ಮತ್ತೊಂದು ಕಡೆ ಔಷಧಿಯನ್ನ ಹಚ್ಚಿದ  
ಮಾಣಿಕ್ಯ . ಅವಾಗ ದೊರೆ ಎದ್ದು ಕುಳಿತ. ಅಲ್ಲಿದ್ದ  ಪಂಡಿತರೆಲ್ಲ ನಿಧಾನವಾಗಿ  
ಅಲ್ಲಿಂದ ಜಾಗ ಖಾಲಿ ಮಾಡಿದರು.  
ಮಾಣಿಕ್ಯ ನಾಲ್ಕು ದಿನ ಆದ ಮೇಲೆ ತಾನು ಹೊರಡುತ್ತೇನೆ ಅಂದ.  
ಮತ್ತೂ ಸ್ವಲ್ಪ ದಿನ ಇರು ಎಂದ ದೊರೆ. ಆದರೆ ಮಾಣಿಕ್ಯ ತಾನು  
ಹೋಗಬೇಕು ಎಂದ.  
ಆಗ ದೊರೆ ತನ್ನ ಉಂಗುರವನ್ನ ಬಟ್ಟೆಯನ್ನ ತೆಗೆದು ಮಾಣಿಕ್ಯನಿಗೆ  
ತೊಡಿಸಿದ. ಹಾಗೇ ತನ್ನ ಸೊಂಟದ ಪಟ್ಟಿ ಬಿಚ್ಚಿ ಅದರ ಮೇಲೆ,  
“ಹನ್ನೆರಡು  ರಾಜರ ರಾಜ ಚಕ್ರವರ್ತಿ ಮಾಣಿಕ್ಯ” ಅಂತ ಬರೆಸಿ  
ಅದನ್ನೂ ಮಾಣಿಕ್ಯನಿಗೆ ತೊಡಿಸಿದ. ಹಾಗೇ “ನಾನು ಹನ್ನೆರಡು ರಾಜರ  
ರಾಜ. ಈ ಹನ್ನೆರಡು ರಾಜರೂ ನನಗೆ ಕಪ್ಪ ಕಾಣಿಕೆ ಕೊಡ್ತಿದ್ದಾರೆ. ನಾನು  
ಇರೋತನಕ ನಾನೇ ಆಡಳಿತ ಮಾಡುತ್ತೇನೆ. ’ನನ್ನ ನಂತರ ನೀನು ಇಲ್ಲಿಗೆ  
ಬಂದು ಆಡಳಿತ ಮಾಡು’ ಎಂದು ಹೇಳಿದ.  
“ಆಯಿತು” ಎಂದು ಹೇಳಿ ಮಾಣಿಕ್ಯ ಅಲ್ಲಿಂದ ಹೊರಟ.  
\*  \*

8 . ರಾಜಕುಮಾರಿಯ ಮದುವೆ  
ಈ ಕಡೆ ಅಮರಾವತಿಯ ದೊರೆ ಅಮರಸಿಂಹ ಮಾಣಿಕ್ಯನ ದಾರಿ  
ಕಾಯುತ್ತಿದ್ದ. ಒಂದು ವರ್ಷ ಆಗುತ್ತಿದೆ. ಮಾಣಿಕ್ಯ ಬರುವ ಸೂಚನೆ  
ಕಂಡುಬರಲಿಲ್ಲ.  
ಆತ ಮಗಳ ಮದುವೆಯ ತಯಾರಿ ಮಾಡಿದ. ಚಪ್ಪರ ಹಾಕಿ,  
ಪುರೋಹಿತರಿಗೆಲ್ಲ ಹೇಳಿ ಎಲ್ಲ ಸಿದ್ಧತೆ ಆಯಿತು. ಇನ್ನೇನು  
ಅಲಕಾನಂದೆಯ ಮದುವೆ ಬೇರೊಬ್ಬ ವರನ ಜೊತೆ ಆಗಬೇಕು  
ಅನ್ನುವಾಗ ಒಂದು ಹಡಗು ಬಂದು ದಡದಲ್ಲಿ ನಿಂತು ಕೆಂಪ್ಪು  ಬಾವುಟ  
ಹಾರಿಸಿತು.  ಪ್ರಧಾನಿ ಯಾರೋ ವೈರಿ ತಮ್ಮ ದೇಶದ ಮೇಲೆ ಯುದ್ಧ  
ಮಾಡಲಿಕ್ಕೆ  ಬಂದಿದ್ದಾನೆ. ಅ0ತ  ತಿಳಿದು ಗಾಬರಿಯಾದ.  
ದೊರೆ ಅಮರಸಿಂಹ ಯುದ್ಧದ ಸಿದ್ಧತೆ ಮಾಡಬೇಕು ಅ0ತ  ಇದ್ದಾಗ  
ಮಾಣಿಕ್ಯ ವರನ ಉಡುಗೆ ಧರಿಸಿ ಬಂದ. ಪುರೋಹಿತರು ಇವನನ್ನ  
ಗುರುತಿಸಿ ಅವನ ಮದುವೆಯನ್ನು ಅಲಕಾನಂದೆಯ ಜೊತೆ ನೆರವೇರಿಸಿ  
ದರು. ವರ ವಧುವಿಗೆ ಒಂದು ಉಂಗುರ ಹಾಕಿದ. ಪ್ರತಿಯಾಗಿ ವಧು    
ವರನಿಗೆ ಒಂದು ಉಂಗುರ ಹಾಕಿದಳು.  
ಮಾಣಿಕ್ಯ ಮಣ್ಣು ಮತ್ತು ಗೊಬ್ಬರ ಮಾರಿದ ಹಣವನ್ನ ಮಹಾರಾಜ  
ನಿಗೆ ಕಳುಹಿಸಿ ಹೆಂಡತಿಯನ್ನ ಕರೆದುಕೊಂಡು ತನ್ನ ಮನೆಗೆ ಬಂದ.  
ಸಮುದ್ರದ ದಡದಲ್ಲಿ ಇದ್ದ ಆ ಹಳೇ ಮನೆಯಲ್ಲಿ ಆ ಗಂಡ ಹೆಂಡತಿ  ತಮ್ಮ    
ಹೊಸ ಸಂಸಾರವನ್ನ ಆರಂಭಿಸಿದರು.

ಹೀಗೆ ಸ್ವಲ್ಪ ಕಾಲ ಕಳೆಯಿತು . ಗಂಡ ಹೆಂಡತಿ  ಚೆನ್ನಾಗಿಯೇ ಇದ್ದರು.  
ಒಂದು ದಿನ ಹೆಂಡತಿ  ಹತ್ತಿರ ಮಾತನಾಡುತ್ತ ಕುಳಿತ  ಮಾಣಿಕ್ಯ  ತಾನು  
ಮಣ್ಣು ಗೊಬ್ಬರ ಮಾರಲಿಕ್ಕೆ ಪಟ್ಟ ಕಷ್ಟದ ಬಗ್ಗೆ ಹೆಂಡತಿಗೆ ಹೇಳಿದ.  
ದೊರೆಯು ಕಣ್ಣು ಕಾಣದ, ಕೈ ಇಲ್ಲದ, ಬಾಯಿ ಇಲ್ಲದವರನ್ನು ತನಗೆ  
ಕೊಟ್ಟಿದ್ವು ಹಡಗು ಬಿರುಕು ಬಿಟ್ಟಿದ್ದು ಎಲ್ಲ ಹೇಳುವಾಗ ಅಲಕಾನಂದೆ  
ತಟ್ಟನೆ “ಬಿಡಿ, ಏನು ಮಹಾ  ಮಾಡಿದಿರಿ” ಎಂದುಬಿಟ್ಟಳು.  
ಅಂದರೆ ಮೀನು ಹಿಡಿದು ಬದುಕುತ್ತಿದ್ದ ನಿನ್ನನ್ನು ಈ ಮಟ್ಟಕ್ಕೆ  
ತಂದವಳೇ ನಾನು ಎಂಬಂತೆ ಅವಳು ಮಾತನಾಡಿದಳು. ಈ ಮಾತನ್ನು  
ತಡೆದುಕೊಳ್ಳಲು ಮಾಣಿಕ್ಯನಿಂದ ಆಗಲಿಲ್ಲ. ಆತ ಸಿಟ್ಟಿನಿಂದ ರಪ್ಪನೆ ಅವಳ  
ಕೆನ್ನೆಗೆ  ಒಂದು ಏಟು ಕೊಟ್ಟ. ಹೆಂಡತಿ ಇಂತಹ ಮಾತುಗಳನ್ನ ಹೇಳಿದಳಲ್ಲ  
ಎಂದು ಅವನಿಗೆ ನೋವಾಯಿತು. ಅವನಿಗೆ ಅವನ ಬಾಯಿಯೇ ಬಿದ್ದು  
ಹೋದ ಅನುಭವ.   
ಹಾಗೆಯೇ ಮಾಣಿಕ್ಯ ಮನೆ ಬಿಟ್ಟು ಹೊರಟುಬಿಟ್ಟ. ಅವನ  
ಅಪ್ಪ-ಅಮ್ಮ ಬಂದು ಅವನನ್ನ ತಡೆಯುವ ಪ್ರಯತ್ನ ಮಾಡಿದರು. ಆದರೆ  
ಯಾರ ಮಾತನ್ನೂ ಮಾಣಿಕ್ಯ ಕೆಳಲಿಲ್ಲ . ಆತ ಅಮರಾವತಿಯನ್ನು ಬಿಟ್ಬು  
ದಾರಿ ಕರೆದೊಯ್ಯುವ ಕಡೆ ನಡೆದುಬಿಟ್ಟ. ಹೀಗೆ ನಡೆದುಕೊಂಡೇ  
ಮಾಣಿಕ್ಯ ಅಮರಾವತಿಯಿಂದ ಬಲು ದೂರದಲ್ಲಿ ಇದ್ದ ಒಂದು ಊರಿಗೆ  
ಬಂದ ಈ ಊರಿನಲ್ಲಿ ಓರ್ವ ಶ್ರೀಮಂತನ ಮನೆಯಲ್ಲಿ ಒಂದು ಔತಣ  
ಕೂಟ. ಎಳೆಂಟು ಜನ ಅಡುಗೆಯವರು, ಅಡುಗೆ ಮಾಡುವುದಲ್ಲಿ  
ನಿರತರಾಗಿದ್ದರು.  
ಅಲ್ಲಿ ಹೋದ ಮಾಣಿಕ್ಯ ತಾನೂ ಅಡುಗೆ ಮಾಡುತ್ತೇನೆ. ತನಗೂ   
ಒಂದು ಕೆಲಸ ಕೊಡಿ ಎಂದು ಕೇಳಿಕೊಂಡ. ಆದರೆ ಇದಲ್ಲವನ್ನ ಅವನು  
ಕೇವಲ ಸಂಜ್ಞೆಯ ಮೂಲಕ ಹೇಳಿದ. ತನಗೆ ಮಾತನಾಡಲು ಬರುವುದಿಲ್ಲ  
ಎಂದು ಅಲ್ಲಿದ್ದವರಿಗೆ ತಿಳಿಸಿದ. ಅಲ್ಲಿ ಅವನಿಗೆ ಕೆಲಸ ಸಿಕ್ಕಿತು. ಇವನು ತನ್ನ  
ಬುದ್ಥಿವಂತಿಕೆಯಿಂದ ಅಡುಗೆ ಮನೆಯನ್ನ ತನ್ನ ವಶಕ್ಕೆ ತೆಗೆದುಕೊಂಡು

ರುಚಿಕರವಾದ ಅಡುಗೆ ಮಾಡಿದ ಆ ಮನೆಗೆ ಔತಣಕ್ಕೆ ಎಂದು  
ಬಂದವರೆಲ್ಲ ಇವನು ಮಾಡಿದ ಅಡುಗೆಯನ್ನು ಹೊಗಳಿದರು. ಮನೆ    
ಮಾಲೀಕನಿಗೆ ಇದರಿಂದ ತುಂಬಾ ಸಂತೋಷವಾಯಿತು. ಆತ  
ಮಾಣಿಕ್ಯನನ್ನ ತನ್ನ ಅಡುಗೆ ಆಳನ್ನಾಗಿ ಕೆಲಸಕ್ಕೆ ನೇಮಿಸಿಕೊಂಡ.  
ಆದರೆ ಆ ಶ್ರೀಮಂತನಿಗೆ ಒಂದು ವ್ಯಥೆ. ಈ ಅಡುಗೆ ಆಳಿಗೆ ಮಾತು  
ಬರುವುದಿಲ್ಲವಲ್ಲ. ಅಡುಗೆ ಮಾಡುವ ಪದಾರ್ಥದ ಬಗ್ಗೆ ಇನ್ನುಏನೇನೋ  
ಹೇಳುತ್ತಾನೆ ಆದರೆ ಅವನ ಮೂಕ ಭಾಷೆ ತಮಗೆ ಅರಿಯುವುದಿಲ್ಲ.  
ಇವನಿಗೆ ಮಾತು ಬಂದಿದ್ದರೆ ಅನುಕೂಲವಾಗುತ್ತಿತ್ತು ಎಂದು ಆತ  
ಯೋಚಿಸಿದ. ಹಾಗೂ ಆತ ಇವನಿಗೆ ಮದ್ದು ಕೊಡಿಸಲು ಏನೇನೋ  
ಮಾಡಿದ. ಕೊನೆಗೆ ಊರಿನಲ್ಲಿ ಒಂದು ಡಂಗುರ ಸಾರಿಸಿದ.  
“ಊರ ಶ್ರೀಮಂತನ ಮನೆಯಲ್ಲಿ ಓರ್ವ ಅಡುಗೆಯವನು ಇದ್ದಾನೆ.  
ಅವನಿಗೆ ಮಾತು ಬರುವುದಿಲ್ಲ. ಅವನು ಮಾತನಾಡುವ ಹಾಗೆ ಮಾಡಿದರೆ  
ಅವರಿಗೆ ದೊಡ್ಡ ಬಹುಮಾನ ಕೊಡಲಾಗುವುದು. ಈ ಕೆಲಸಕ್ಕೆ ಬಂದೂ  
ಕೂಡ ಯಾರಾದರೂ ಈ ಕೆಲಸ ಮಾಡಲಿಲ್ಲ ಅಂದರೆ ಅವರನ್ನ ಗಲ್ಲಿಗೆ  
ಏರಿಸಲಾಗುವುದು.”   
ಡಂಗುರದವ ಊರಿನಲ್ಲಿ ಡಂಗುರ ಸಾರಿಸಿ ಹೋದ. ಮೊದಲು  
ಯಾರೂ ಬರಲಿಲ್ಲ\* ನಂತರ ಈರ್ವರು ತಾವು ಇವನನ್ನು ಮಾತನಾಡಿಸು  
ವುದಾಗಿ ಬಂದರು. ಹೀಗೆ ಬಂದವರು ತಮಗೆ ಎರಡು ಕೊಠಡಿಗಳನ್ನು  
ಕೊಡಬೇಕು ಎಂದು ಕೇಳಿದರು. ಶ್ರೀಮಂತ ಅವರಿಗೆ ಎರಡು ಕೊಠಡಿ  
ಗಳನ್ನ ಕೊಟ್ಟ ಒಂದು ಕೊಠಡಿಯಲ್ಲಿ ಅವರು ಇದ್ದು  ಮತ್ತೊಂದರಲ್ಲಿ  
ಮಾಣಿಕ್ಯನನ್ನ ಇಟ್ಟರು. ಬರುವಾಗಲೇ ಒಂದು ಹೊರೆ ಹುಣಸೇ ಮರದ  
ಬರಲಿನ ಹೊರೆಯನ್ನ ಅವರು ತಂದಿದ್ದರು.  
ಮಾಣಿಕ್ಯನನ್ನ ಆ ಕೊಠಡಿಯಲ್ಲಿ ಹಾಕಿಕೊಂಡು ಅವರು ಹುಣಸೇ  
ಬರಲಿನಿಂದ ಒಂದ ಸಮನೆ ಹೊಡೆದರು. ಎಷ್ಟೇ ಏಟು ಬಿದ್ದರೂ  
ಮಾಣಿಕ್ಯ ಮಾತನಾಡಲಿಲ್ಲ. ಅವರಿಗೇ ಬೇಸರವಾಗಿ, ‘ಈತ ಮಾತನಾಡು

ವುದಿಲ್ಲ. ನಮಗೆ ಗಲ್ಲು ಶಿಕ್ಷೆಯೇ ಸರಿ’ ಎಂದು ಹೆದರಿ ಅವರು ಓಡಿ  
ಹೋದರು. ಹೋಗುವ ಮುನ್ನ ಮಾಣಿಕ್ಯನ ಕೈಲಿದ್ದ ಉಂಗುರ ಕಿತ್ತು  
ಕೊಂಡು ಹೋದರು. ಬೆಳಕು ಹರಿಯುತ್ತದೆ. ಶ್ರೀಮಂತ ಬಂದು  
ನೋಡುತ್ತಾನೆ. ಮಾಣಿಕ್ಯ ರಕ್ತದ ಮಡುವಿನಲ್ಲಿ ಬಿದ್ದಿದ್ದಾನೆ. ಶ್ರೀಮಂತ  
ವೈದ್ಯರನ್ನ ಕರೆಸಿ ಅವನಿಗೆ ಔಷಧೂಪಚಾರ ಮಾಡಿಸಿದ.  
“ದೇವರೇ, ಇವನಿಗೆ ಮಾತು ಬರದ ಇದ್ದಿದ್ದರೆ ಆಗುತ್ತಿತ್ತು. ನಾನು  
ಸುಮ್ಮನೆ ಇವನಿಗೆ ಹಿಂಸೆ ಆಗುವ ಹಾಗೆ ಮಾಡಿದೆನಲ್ಲ” ಎಂದು ಶ್ರೀಮಂತ    
ವ್ಯಥೆಪಟ್ಟ.  
  \*

9. ಉಂಗುರ ಹೇಳಿದ ಗುಟ್ಟು  
ಮಾಣಿಕ್ಯನ ಕೈಲಿದ್ದ ಉಂಗುರವನ್ನು ಕಿತ್ತುಕೊಂಡು  ಓಡಿಹೋದ  
ಕಳ್ಳರು ನೇರವಾಗಿ ಅಲಕಾವತಿ ಪಟ್ಟಣಕ್ಕೆ ಬಂದರು. ಒಬ್ಬ ಸೊನಗಾರನ  
ಹತ್ತಿರ ಹೋಗಿ ಅವರು ಆ ಉಂಗುರವನ್ನು ಮಾರಲಿಕ್ಕೆ ಪ್ರಯತ್ನ  
ಮಾಡಿದರು. ಅಲಕಾನಂದೆ  ಮದುವೆ ಸಂದರ್ಭದಲ್ಲಿ ಈ ಉಂಗುರವನ್ನು  
ಈ ಸೊನಗಾರ ಮಾಡಿಕೊಟ್ಟಿದ್ದ. ಹಾಗಾಗಿ ಅವನಿಗೆ ಏನೋ ಅನುಮಾನ   
ಬಂತು. ಈ ಉಂಗುರವನ್ನು ಅಲಕಾನಂದೆ ತನ್ನ ಗಂಡನ ಕೈಗೆ ಹಾಕಿದ್ದಲ್ಲವೆ  
ಅಂತ ಆತ ಯೋಚನೆ ಮಾಡಿದ.  
ಆತ ಆ ಕಳ್ಳರಿಗೆ, “ನಾನು ಸ್ನಾನ ಮಾಡದೆ ನನ್ನ ಟ್ರೆಜರಿ ಬಾಗಿಲನ್ನ  
ತೆರೆಯೋದಿಲ್ಲ. ನಿಮಗೆ ತುರ್ತಿಗೆ ಅಂತ ಹತ್ತು ರೂಪಾಯಿ ಕೊಡುತ್ತೇನೆ.  
ನೀವು ಕಾಫಿ ಕುಡಿದುಕೊಂಡು ಸ್ವಲ್ಪಕಾಲ ಬಿಟ್ಟು ಬನ್ನಿ” ಎಂದ. ಅವರು  
ಒಪ್ಪಿಕೊಂಡರು.  
ಸೊನಗಾರ, “ಅವರು ಬಂದರೆ ನಾನು ಸ್ನಾನ ಮಾಡುತ್ತಿದ್ದೇನೆ ಅಂತ  
ಹೇಳು” ಎಂದು ಹೆಂಡತಿಗೆ ತಿಳಿಸಿ ರಾಜಕುಮಾರಿ ಹತ್ತಿರ ಬಂದ. ಇಬ್ಬರು  
 ಈ ಉಂಗುರವನ್ನ ತಂದ ಸುದ್ದಿ ಹೇಳಿ,”ನೀನು ಈಗ ಅಲ್ಲಿಗೆ ಬಂದರೆ ನಿನ್ನ  
ಗಂಡ ಎಲ್ಲಿ ಇರುವನು ಅನ್ನೋದು ತಿಳಿಯುತ್ತೆ” ಎಂದು ತಿಳಿಸಿದ.  
ಉಂಗುರ ತಂದ ಕಳ್ಳರಿಬ್ಬರೂ ಸೂನಗಾರನ ಅಂಗಡಿ ಹತ್ತಿರ  
ಕಾದಿದ್ದರು. ಸೊನಗಾರ ಬಂದು ಟ್ರಜರಿ ಬಾಗಿಲು ತೆಗೆಯುತ್ತಿದ್ದ ಹಾಗೇ  
ರಾಜಕುಮಾರಿ ಅಲ್ಲಿಗೆ ಬಂದಳು. ಸೊನಗಾರ ತನ್ನ ಕೈಲಿದ್ದ ಉಂಗುರವನ್ನು

ಅವಳಿಗೆ ಕೊಟ್ಟ. ಅವಳು ಉಂಗುರ ಕೈಗೆ ತೆಗೆದುಕೊಂಡು  ನೋಡಿದಾಗ,   
ಇದು ತಾನು ಮದುವೆ ಸಂದರ್ಭದಲ್ಲಿ ಮಾಣಿಕ್ಯನಿಗೆ ಹಾಕಿದ ಮದುವೆ  
ಉಂಗುರ ಅನ್ನೋದು ಖಚಿತವಾದಾಗ ಅವಳು ಆ ಕಳ್ಳರಿಗೆ  “ನಿಜ ಹೇಳಿ,  
ಈ ಉಂಗುರ ನಿಮಗೆ ಹೇಗೆ ಸಿಕ್ಕಿತು?” ಎಂದು ಕೇಳಿದಳು. ಅವರು,  
 “ಇರುವ ವಿಷಯ ಹೆಳುತ್ತೇವೆ. ನಮಗೆ ತೊಂದರೆ ಮಾಡಬೇಡಿ” ಎಂದು  
ಎಲ್ಲ ವಿಷಯವನ್ನು ಹೇಳಿದರು.  
“ನಾವು ಬರಬೇಕಾದರೆ ಆತನಿಗೆ ಜೀವ ಇತ್ತು. ಈಗ ಅವನ ಗತಿ  
ಏನಾಗಿದೆಯೋ ನಮಗೆ ಗೊತ್ತಿಲ್ಲ” ಎಂದು ತಿಳಿಸಿದರು.  
ರಾಜಕುಮಾರಿ ಅವರಿಗೆ ಹಣ ಕೊಟ್ಟಳು. ಆ ಉಂಗುರವನ್ನ ತಾನು  
ಇಟ್ಟುಕೊಂಡಳು. ಅತ್ತೆಮಾವಂದಿರ ಬಳಿ ಬಂದು, “ಗಂಡನನ್ನ ನಾನು  
 ಹುಡುಕಿಕೊಂಡು  ಬರುತ್ತೇನೆ” ಎಂದು ಹೇಳಿ ಅಲಕಾವತಿಯಿಂದ  
ಹೊರಟಳು.

ರಾಜಕುಮಾರಿ ಇಲ್ಲಿ ಶ್ರೀಮಂತನ ಮನೆಗೆ ಬಂದು ನೋಡಿದಳು.   
ಆ ಮನೇಲಿ ಅವಳ ಗಂಡ ಮಾಣಿಕ್ಯ ಅಡುಗೆ ಕೆಲಸ ಮಾಡಿಕೊಂಡು    
ಇದ್ದಾನೆ. ಅವಳಿಗೆ ಸಂತೋಷ, ದುಃಖ ಎರಡು  ಆಯಿತು. ಮನೆ  
ಶ್ರೀಮಂತ  ಮಾತ್ರ ಇವನಿಗೆ ಮಾತನಾಡಲಿಕ್ಕೆ  ಬರೋದಿಲ್ಲ ಅಂದ. ಅವನ  
ಮಾತನ್ನು  ಕೇಳಿದ ರಾಜಕುಮಾರಿ, “ನಾನು ಇವನನ್ನು ಮಾತನಾಡಿಸುತ್ತೇನೆ ’  
ಎಂದಳು.  
“ಅಯ್ಯೋ, ಅವನು ಮಾತಾಡದಿದ್ದರೂ ಅಡ್ಡಿ ಇಲ್ಲ. ಅವನು ಹಾಗೇ  
ಇರಲಿ, ಇಬ್ಬರೂ ಅವನನ್ನು ಮಾತಾಡಿಸುತ್ತೇವೆ ಅಂತ ಬಂದು ಹೊಡೆದು  
ಬಡಿದು ಅವನನ್ನ ಗಾಸಿಗೊಳಿಸಿದರು. ಈ ಮಾತು ಕಲಿಸುವ ಪ್ರಸಂಗ  
ಬೇಡವೇ ಬೇಡ’ ಎಂದು ಹೇಳಿದ ಶ್ರೀಮಂತ.

“ಇಲ್ಲ  ನಾನು ಹೊಡೆದು ಬಡಿದು ಮಾಡೋದಿಲ್ಲ. ಬೇಕಾದರೆ  
ಪರೀಕ್ಷೆ  ಮಾಡಿ. ನನಗೊಂದು ಕೊಠಡಿ ಕೊಡಿ, ಅಲ್ಲಿಗೆ ಅವನನ್ನ ಕಳಿಸಿ  
ನನ್ನ ಮೇಲೆ ಅನುಮಾನ ಇದ್ದರೆ ‘ಆ ಕೊಠಡಿಗೆ ಬೀಗ ಹಾಕಿ. ನಾನು  
ಅವನನ್ನು ಮಾತನಾಡಿಸಿದರೆ ಮಾತ್ರ ನನ್ನನ್ನ ಹೊರಗೆ ಬಿಡಿ. ಇಲ್ಲ ಅಂದರೆ  
ನನ್ನನ್ನ ಗಲ್ಲಿಗೆ ಹಾಕಿ” ಎಂದಳು ರಾಜಕುಮಾರಿ.  
ಸಾಹುಕಾರ ಹಾಗೇ ಮಾಡಿದ. ರಾಜಕುಮಾರಿ ಶ್ರೀಮಂತ ಕೊಟ್ಟ  
ಕೊಠಡಿಯೊಳಗೆ ಹೋಗಿ ಸೇರಿಕೊಂಡಳು. ಅಲ್ಲಿಗೆ ಮಾಣಿಕ್ಯ ಕೂಡ  
 ಬಂದ. ರಾಜಕುಮಾರಿ ಅವನನ್ನ ಮಾತಾಡಿಸುವ ಪ್ರಯತ್ನ ಮಾಡಿದಳು.  
 ಆದರೆ ಆತ ಮಾತನಾಡೋದಿಲ್ಲ. ರಾಜಕುಮಾರಿ ಕುಳಿತುಕೋ ಅಂದರೆ  
ಕುಳಿತುಕೊಂಡ. ನಿಂತುಕೋ ಅಂದರೆ ನಿಂತ, ಮೊಣಕಾಲೂರು ಅಂದರೆ  
ಹಾಗೇ ಮಾಡಿದ. ಆಕೆ ಏನು ಮಾಡು ಅಂದರೂ ಅದನ್ನಲ್ಲ ಆತ  
ಮಾಡಿದ. ಆದರೆ ಮಾತು ಮಾತ್ರ ಆಡಲಿಲ್ಲ. “ರಾಜಕುಮಾರ, ನೀನು  
ಯಾಕೆ ಮಾತನಾಡೋದಿಲ್ಲ ” ಎಂದು ಕೇಳಿದರೂ ಅವನು ಉತ್ತರ  
ಕೊಡಲಿಲ್ಲ. ರಾಜಕುಮಾರಿ ಮಂಚದ ಮೇಲೆ ಕೂತು ರಾತ್ರಿಯೆಲ್ಲ ಅತ್ತಳು.  
ಬೆಳಕು ಹರಿಯಿತು.   
ಶ್ರೀಮಂತ  ಬಂದು ಕೊಠಡಿ ಬಾಗಿಲು ತೆರೆದ. “ನಾನು ಸೋತೆ.  
ಇವನನ್ನ ಮಾತನಾಡಿಸಲಿಕ್ಕೆ ನನ್ನಿಂದ ಆಗಲಿಲ್ಲ. ಅದಕ್ಕೇ ನನ್ನನ್ನು ಗಲ್ಲಿಗೆ  
ಹಾಕಿ” ಎಂದಳು ರಾಜಕುಮಾರಿ.  
“ಛೆ… ಛೆ… ನೀನು ಅವನಿಗೆ ಹೊಡೆದಿಲ್ಲ. ಅವನ ಹತ್ತಿರ  ಇದ್ದದ್ದನ್ನ  
ಕಸಿದುಕೊಂಡಿಲ್ಲ. ನಿನ್ನ ಹೇಗೆ ಗಲ್ಲಿಗೆ ಹಾಕೋದು. ನೀನು ಹೋಗು  
ಪರವಾಗಿಲ್ಲ” ಅಂದ ಶ್ರೀಮಂತ.  
ಆದರೆ ರಾಜಕುಮಾರಿ ಕೇಳಲಿಲ್ಲ. “ಇವನ ಎದುರಿಗೇನೆ ನನ್ನನ್ನು  
ಗಲ್ಲಿಗೆ ಹಾಕಿ” ಅಂತ ಹಠ ಹಿಡಿದಳು.  
ಶ್ರೀಮಂತನಿಗೆ ಬೇರೆ ದಾರಿ ಕಾಣಲಿಲ್ಲ.  
  \*

10.  ಗಲ್ಲುಗಂಬದ ಮೇಲೆ ರಾಜಕುಮಾರಿ  
ರಾಜಕುಮಾರಿಯನ್ನ ಗಲ್ಲಿಗೇರಿಸುವುದೇ ಸರಿ ಎಂದು ತೀರ್ಮಾನವಾಯಿತು.  
ಊರ ಹೊರಗೆ ಗಲ್ಲುಗಂಬವನ್ನು ಸಿದ್ಧಪಡಿಸಲಾಯಿತು.  
ಮಾಡುವುದಾಗಿ ಒಪ್ಪಿಕೊಂಡ ಕೆಲಸವನ್ನು ಮಾಡಲಾಗದೇ ಹೋದಾಗ  
 ತನ್ನನ್ನ ಗಲ್ಲಿಗೇರಿಸಿ ಎಂದು ಹೇಳಿದ ಹೆಂಗಸನ್ನು ನೋಡಲು ಊರಿನ  
ಜನರೆಲ್ಲ ಸೇರಿದರು.  
ಸರಿ, ರಾಜಕುಮಾರಿ ಸ್ನಾನ ಮಾಡಿ, ಒದ್ದ ಬಟ್ಟೆಯಲ್ಲಿಯೇ  
ಹೊರಟಾಗ ಯಾರೋ ಒಂದು ಹೊವಿನ ಹಾರ ತಂದು ಅವಳಿಗೆ  
ಹಾಕಿದರು. ಮಾಣಿಕ್ಯನ ಎದುರಿಗೇನೇ ತನ್ನನ್ನಗಲ್ಲಿಗೆ ಏರಿಸಬೇಕು ಎಂದು  
ಅವಳು ಹೆಳಿದ್ದರಿಂದ ಅವನನ್ನೂ ಕರೆದುಕೊಂಡರು.  
ಬ್ಯಾಂಡಿನವರು ಬಂದರು. ಜನ ಅವರನ್ನ ಹಿಂಬಾಲಿಸಿದರು. ಮುಂದೆ  
ರಾಜಕುಮಾರಿ, ಹಿಂದೆ ಮಾಣಿಕ್ಯನ  ಜೊತೆಗೆ ಬ್ಯಾಂಡಿನವರು ಮೆರವಣಿಗೆ  
ಮುಂದೆ ಸಾಗಿತು. ಅಷ್ಟುದೂರ ಹೋದ ರಾಜಕುಮಾರಿ ತಿರುಗಿ ಮಾಣಿಕ್ಯನನ್ನು    
ನೋಡುತ್ತಾಳೆ . ಇವಳು ನೋಡಿದಾಗೆಲ್ಲ ಅವನು ತನ್ನ ಕತ್ತನ್ನು ಬೇರೆ  
ಕಡೆ ತಿರುಗಿಸುತ್ತಿದ್ದ.  
ಮೆರವಣಿಗೆ ಉದ್ದಕ್ಕೂ ಹೀಗೆಯೇ ನಡೆಯಿತು. ಕೊನೆಗೆ ಗಲ್ಲುಗಂಬ  
ಬ0ತು. ಕಂಬಕ್ಕೆ ತೂಗುಬಿದ್ದ ಹಗ್ಗದ ಕುಣಿಕೆಯನ್ನು ರಾಜಕುಮಾರಿ ಕುತ್ತಿಗೆಗೆ  
ತೊಡಿಸಿ  ಕೊನೆಯಲ್ಲಿ –  
“ನಿನ್ನ ಆಸೆ ಏನಾದರೂ ಇದಯೇ?” ಎಂದು ಕೇಳಿದರು.

ಆಗ ರಾಜಕುಮಾರಿ – “ಈ ಮನುಷ್ಯ  ಮಾತನಾಡೋದನ್ನ ಕೇಳ  
ಬೇಕು ಅನ್ನೋದೇ ನನ್ನ ಕೊನೆಯ ಆಸೆ  ಎಂದಳು.  
ಆದರೆ ಈ ಮಾತು ತನ್ನ ಕಿವಿಗೆ ಬಿದ್ದಿಲ್ಲ ಎನ್ನುವ ಹಾಗೆ ಆ ಮನುಷ್ಯ    
ಉಳಿದುಬಿಟ್ಟ. ಆಗ ಗಲ್ಲಿಗೇರಿಸುವ ಎಲ್ಲ ಕಾರ್ಯಗಳೂ ಮುಗಿದು  
ಇನ್ನೇನು ಕುಣಿಕೆಯ ಹಗ್ಗ ಎಳೀಬೇಕು ಎನ್ನುವಾಗ ಮಾಣಿಕ್ಯ ತನ್ನ  
ಸೊಂಟದ ಪಟ್ಟಿಯನ್ನು ಬಿಚ್ಚಿ ಅದರ ಮೇಲಿನ ಬರಹವನ್ನ ಓದಿ ಹೇಳಿದ.  
“ಹನ್ನೆರಡು ರಾಜರ ರಾಜ. ಚಕ್ರವರ್ತಿ ಮಾಣಿಕ್ಯ ನ ಹೆಂಡತಿ  ಇವಳು  
ಅವಳನ್ನ ಗಲ್ಲಿಗೆ ಹಾಕಬೇಡಿ.”  
ಆಗ ಎಲ್ಲರೂ ಗಾಬರಿಯಾದರು. ಶ್ರೀಮಂತ ಓಡಿಹೋಗಿ  
ಮಾಣಿಕ್ಯನ ಕೈ ಹಿಡಿದ. “ನೀವು ಚಕ್ರವರ್ತಿ ಅನ್ನೋದು ನಮಗೆ  
ತಿಳೀಲಿಲ್ಲ!” ಅಂದ. ಜನ ಉಘೇ ಉಘೇ ಎಂದರು. ರಾಜಕುಮಾರಿ  
ಕಣ್ಣಲ್ಲಿ ನೀರು ಬಂತು. “ನಾನು ದುಡುಕಿ ಮಾತನಾಡಿಬಿಟ್ಟೆ. ನನ್ನನ್ನ  
ಕ್ಷಮಿಸಿ” ಎಂದಳು.  
ಶ್ರೀಮಂತ  ಅವರನ್ನ ತನ್ನ ಮನೆಯಲ್ಲಿ ಎಂಟು ದಿನ ಇರಿಸಿಕೊಂಡು    
ನಂತರ ಆನೆಯ ಮೇಲೆ ಅವರನ್ನ ಕೂರಿಸಿ ಅವರನ್ನ ಅಲಕಾವತಿಗೆ   
ಕಳುಹಿಸಿಕೊಟ್ಟ.  
ಅಮರಾವತಿ ಪಟ್ಟಣದ ಜನರಿಗೆ  ಅಮರಸಿಂಹ ರಾಜನಿಗೆ ಈ ಎಲ್ಲ  
ವಿಷಯ ಗೊತ್ತಾಯಿತು. ಪ್ರಜೆಗಳು, ದೊರೆ, ಮಹಾರಾಣಿ ಎಲ್ಲರೂ  
ಸಂತಸಪಟ್ಟರು.  
ಅಷ್ಟರಲ್ಲಿ ಹನ್ನೆರಡು  ರಾಜರ ರಾಜ ಚಕ್ರವರ್ತಿಯು ಸತ್ತ ಸುದ್ದಿ  
ಇವರಿಗೆ ತಲುಪಿತು. ಆತ ಹೇಳಿದ ಮಾತಿನ ಪ್ರಕಾರ ಮಾಣಿಕ್ಯ ತನ್ನ  
ಹೆಂಡತಿ ಅಲ್ಲಿಗೆ ಹೋಗಿ ರಾಜ್ಯಭಾರವನ್ನು ತನ್ನ ಕೈಗೆ ತೆಗೆದುಕೊಂಡ.  
ನಂತರ ಮಾಣಿಕ್ಯ, ಅಲಕಾನಂದೆ, ದುಗ್ಗಜ, ಅವನ ಹೆಂಡತಿ ಎಲ್ಲ  
ಸುಖವಾಗಿ ಇದ್ದರು.  
\*