**ಜೀವನದಲ್ಲಿ ಸುಖ-ಸಮೃದ್ಧಿಗಾಗಿ ರಾಮನವಮಿಯಂದು ಈ ರೀತಿ ಮಾಡಿ**ಚೈತ್ರ ಮಾಸದ ನವರಾತ್ರಿಯ ನವಮಿ ದಿನದಂದು ಶ್ರೀರಾಮನು ಜನಿಸಿದನೆಂದು ಹೇಳಲಾಗುತ್ತದೆ. ಆದ್ದರಿಂದ ಚೈತ್ರ ನವರಾತ್ರಿಯ ಕೊನೆಯ ದಿನವನ್ನು ರಾಮ ನವಮಿ ಎಂದು ಆಚರಿಸಲಾಗುತ್ತದೆ. ಈ ವರ್ಷ ರಾಮ ನವಮಿಯು ಏಪ್ರಿಲ್ 10 ರಂದು ಬರುತ್ತಿದೆ. ಧರ್ಮಗ್ರಂಥಗಳ ಪ್ರಕಾರ, ಚೈತ್ರ ಮಾಸದ ಶುಕ್ಲ ಪಕ್ಷದ ಒಂಬತ್ತನೇ ದಿನ ಮತ್ತು ಪುಷ್ಯ ನಕ್ಷತ್ರದ ಅದೇ ದಿನದಂದು ಶ್ರೀರಾಮನು ಭೂಮಿಯ ಮೇಲೆ ಅವತರಿಸಿದನಂತೆ. ಶ್ರೀರಾಮ ವಿಷ್ಣುವಿನ ಅವತಾರ ಎಂದು ಭಕ್ತರು ನಂಬುತ್ತಾರೆ. ಇದು ವಿಶೇಷ ದಿನವಾಗಿರುವುದರಿಂದ, ರಾಮ ನವಮಿಯಂದು ಆಶೀರ್ವಾದ ಮತ್ತು ಸಕಾರಾತ್ಮಕತೆಯನ್ನು ಪಡೆಯಲು ಮಾಡಬಹುದಾದ ಮಂಗಳಕರ ಸಂಗತಿಗಳನ್ನು ಹಾಗೂ ಮಾಡಬಾರದ ಕೆಲವು ಕೆಲಸಗಳನ್ನು ತಿಳಿಸಲಿದ್ದೇವೆ. ರಾಮನ ಕೃಪೆಗೆ ಪಾತ್ರರಾಗಲು ನೀವು ಮಾಡಬೇಕಾದ ಕೆಲಸಗಳು ಹೀಗಿವೆ ಬೆಳಿಗ್ಗೆ ಎದ್ದು ಸ್ನಾನ ಮಾಡಿದ ನಂತರ ಸೂರ್ಯ ದೇವರಿಗೆ ನೀರನ್ನು ಅರ್ಪಿಸಬೇಕು. ಈ ದಿನದಂದು ಅಯೋಧ್ಯೆಯ ಪವಿತ್ರ ಸರಯೂ ನದಿಯಲ್ಲಿ ಸ್ನಾನ ಮಾಡುವುದು ಧಾರ್ಮಿಕ ಮಹತ್ವವನ್ನು ಹೊಂದಿದೆ. ರಾಮಚರಿತ ಮಾನಸದ ಜೊತೆಗೆ, ಶ್ರೀ ರಾಮ ಚಾಲೀಸಾ, ಶ್ರೀ ರಾಮ ರಕ್ಷಾ ಸ್ತೋತ್ರ ಇತ್ಯಾದಿಗಳನ್ನು ಸಹ ಪಠಿಸಬೇಕು. ಈ ದಿನ ಹನುಮಾನ್ ಚಾಲೀಸಾವನ್ನು ಪಠಿಸಬೇಕು. ಈ ದಿನದಂದು ಶ್ರೀರಾಮನನ್ನು ಪೂರ್ಣ ಭಕ್ತಿಯಿಂದ ಆರಾಧಿಸಿ. ಅನೇಕ ಸ್ಥಳಗಳಲ್ಲಿ, ಭಗವಾನ್ ಶ್ರೀರಾಮನ ವಿಗ್ರಹವನ್ನು ಸಹ ಉಯ್ಯಾಲೆಯಲ್ಲಿಟ್ಟು ತೂಗಲಾಗುವುದು. ರಾಮ ನವಮಿಯಂದು ಉಪವಾಸವನ್ನು ಆಚರಿಸಲಾಗುವುದು, ಏಕೆಂದರೆ ಉಪವಾಸವು ಸಂತೋಷ, ಸಮೃದ್ಧಿಯನ್ನು ನೀಡುತ್ತದೆ ಮತ್ತು ಪಾಪಗಳನ್ನು ನಾಶಪಡಿಸುತ್ತದೆ ಎಂದು ನಂಬಲಾಗಿದೆ. ಈ ದಿನದಂದು ದಾನ ಮಾಡುವುದು ಧಾರ್ಮಿಕ ಮಹತ್ವವನ್ನು ಹೊಂದಿದೆ. ಭಗವಾನ್ ರಾಮನು ಮಧ್ಯಾಹ್ನದ ಸಮಯದಲ್ಲಿ ಜನಿಸಿದನೆಂದು ನಂಬಲಾಗಿದೆ ಮತ್ತು ಆದ್ದರಿಂದ ರಾಮನವಮಿ ಪೂಜೆಯನ್ನು ಮಾಡಲು ಇದು ಅತ್ಯಂತ ಮಂಗಳಕರ ಸಮಯವಾಗಿದೆ. ಈ ಸಮಯದಲ್ಲಿ ದೇವಾಲಯಗಳಲ್ಲಿ ವಿಶೇಷ ಪೂಜೆಗಳು ಮತ್ತು ಯಾಗಗಳನ್ನು ನಡೆಸಲಾಗುತ್ತದೆ. ಜೊತೆಗೆ ಶ್ರೀರಾಮನ ಹೆಸರು ಮತ್ತು ಮಂತ್ರಗಳು ಮತ್ತು ಸ್ತೋತ್ರಗಳ ಪಠಣವನ್ನು ಮಾಡಲಾಗುತ್ತದೆ. ಬೆಂಗಳೂರಿನಲ್ಲಿ ಐತಿಹಾಸಿಕ ಪ್ರಸಿದ್ಧ ಕರಗ ಮುಸ್ಲಿಂ ದರ್ಗಾಕ್ಕೆ ಭೇಟಿ, ಕರಗ ಬಳಿಕ ಪತ್ನಿಗೆ ಮತ್ತೆ ತಾಳಿಕಟ್ಟುವ ಪೂಜಾರಿ ಹೀಗೆ ಹಲವ ರಾಮನವಮಿಯಂದು ಮಾಡಬಾರದ ಕೆಲಸಗಳು ಹೀಗಿವೆ ಇತರರನ್ನು ನೋಯಿಸಬೇಡಿ ಶ್ರೀರಾಮ ನವಮಿಯಂದು ನಾವು ಮಾಡಬಾರದ ಕೆಲವು ಕೆಲಸಗಳಿವೆ. ಮುಖ್ಯ ವಿಷಯವೆಂದರೆ ಇತರರನ್ನು ನೋಯಿಸಬಾರದು. ಇದರ ಜೊತೆಗೆ ಶ್ರೀರಾಮನ ನಾಮವನ್ನು ಜಪಿಸುವಾಗ ತಪ್ಪಾಗದಂತೆ ಎಚ್ಚರಿಕೆ ವಹಿಸಬೇಕು. ಏಕೆಂದರೆ ಇದು ನಿಮ್ಮ ಮೇಲೆ ವ್ಯತಿರಿಕ್ತ ಪರಿಣಾಮ ಬೀರುತ್ತದೆ. ಏಪ್ರಿಲ್‌ 2022ರಲ್ಲಿ ಬರುವ ಹಬ್ಬಗಳು, ವ್ರತಗಳ ಸಂಪೂರ್ಣ ಮಾಹಿತಿ ಕೆಟ್ಟ ಅಭ್ಯಾಸಗಳಿಂದ ದೂರವಿರಿ ಶ್ರೀರಾಮನ ಜನ್ಮ ದಿನದಂದು ಕೆಟ್ಟ ಅಭ್ಯಾಸಗಳಿಂದ ದೂರವಿರಬೇಕು. ಏಕೆಂದರೆ ಅದು ನಿಮ್ಮಲ್ಲಿ ನಕಾರಾತ್ಮಕ ಶಕ್ತಿಯನ್ನು ಹೆಚ್ಚಿಸುತ್ತದೆ. ನಿಮ್ಮ ಜೀವನದಲ್ಲಿ ಉತ್ತಮ ಫಲಿತಾಂಶಗಳನ್ನು ನಿರೀಕ್ಷಿಸುತ್ತಿದ್ದರೆ, ಮದ್ಯಪಾನ ಮಾಡದಂತೆ ಮತ್ತು ಮಾಂಸಾಹಾರ ಸೇವಿಸದಂತೆ ಎಚ್ಚರಿಕೆ ವಹಿಸಿ. ಜೊತೆಗೆ, ಈರುಳ್ಳಿ ಮತ್ತು ಬೆಳ್ಳುಳ್ಳಿ ತಿನ್ನಬಾರದು. ಈ ಎರಡು ಪದಾರ್ಥಗಳಿಲ್ಲದೆ ಒಗ್ಗರಣೆ ಮಾಡಲು ಪ್ರಯತ್ನಿಸಿ. ರಂಜಾನ್ ತಿಂಗಳು ಪವಿತ್ರ ಮಾಸದಲ್ಲಿ ಮಾಡಬೇಕಾದ ಹಾಗೂ ಮಾಡಲೇಬಾರದ ಕಾರ್ಯಗಳಿವು ಇವುಗಳನ್ನು ಮಾಡಬೇಡಿ ನವಮಿ ಆಚರಣೆಯ ಸಮಯದಲ್ಲಿ ನಿಮ್ಮ ಕೂದಲನ್ನು ಕತ್ತರಿಸಬೇಡಿ ಅಥವಾ ಕ್ಷೌರ ಮಾಡಬೇಡಿ. ಜೊತೆಗೆ, ಇತರರ ಬಗ್ಗೆ ದೂಷಣೆ, ಟೀಕೆ ಅಥವಾ ಗಾಸಿಪ್ ಮಾಡದಂತೆ ಎಚ್ಚರಿಕೆ ವಹಿಸಿ. ಅಲ್ಲದೆ ಸ್ನಾನ ಮಾಡದೆ ಊಟ ಮಾಡಬೇಡಿ. ಒಂಬತ್ತನೆಯ ದಿನ ರಾಮನನ್ನು ಮಗುವಿನ ರೂಪದಲ್ಲಿ ಪೂಜಿಸಲಾಗುತ್ತದೆ. ಭಕ್ತರು ಈ ದಿನವನ್ನು ವಿಶೇಷ ಉಪವಾಸ ಮತ್ತು ನಾಮಕರಣ ಸಮಾರಂಭದೊಂದಿಗೆ ಆಚರಿಸುತ್ತಾರೆ.