**ಇಲ್ಲೇ ಇದೆ ಖುಷಿ**  
  
ನಾನೀಗ ವೇದಾಂತ ಮಾತನಾಡುತ್ತೇನೆ ಅಂದುಕೊಳ್ಳಬೇಡಿ. ಮಂಕುತಿಮ್ಮನ ಕಗ್ಗದಲ್ಲಿ ಡಿವಿಜಿ ಏನಂದಿದ್ದಾರೆ ಗೊತ್ತಾ?  
  
ಒಮ್ಮೆ ಹೂದೋಟದಲಿ, ಒಮ್ಮೆ ಕೆಳೆಕೂಟದಲಿ  
ಒಮ್ಮೆ ಸಂಗೀತದಲಿ, ಒಮ್ಮೆ ಶಾಸ್ತ್ರದಲಿ  
ಒಮ್ಮೆ ಸಂಸಾರದಲಿ, ಮತ್ತೊಮ್ಮೆ ಮೌನದಲಿ  
ಬ್ರಹ್ಮಾನುಭವಿಯಾಗೊ- ಮಂಕುತಿಮ್ಮ  
  
ಅಂದರೆ ಹೂವಿನ ತೋಟದಲ್ಲೊಮ್ಮೆ, ಸ್ನೇಹಿತರ ಸಂತೋಷ ಕೂಟದಲಿ ಮತ್ತೊಮ್ಮೆ, ಸಂಗೀತ ಕಛೇರಿಯಲಿ ಮಗದೊಮ್ಮೆ, ಶಾಸ್ತ್ರಗಳನ್ನು ಓದುವುದರಲ್ಲಿ, ಕೆಲವು ಸಲ ಸಂಸಾರದಲ್ಲಿ, ಇನ್ನೂ ಕೆಲ ಬಾರಿ ಮೌನವಾಗಿ ಚಿಂತನೆ ಮಾಡುತ್ತಾ ಅನುಭವಿಯಾಗು ಅಂತ.

ರಜೆ ಅಂದರೆ ಬೀಚ್, ರೆಸಾರ್ಟ್, ಭಂಗಿ ಜಂಪ್, ರಾಫ್ಟಿಂಗ್, ಟ್ರೆಕ್ಕಿಂಗ್, ಪ್ರಕತಿ ಮಧ್ಯೆ ಇರಲೇಬೇಕೆಂದಲ್ಲ. ಕುಟುಂಬವೊಂದು ಜೊತೆಯಾಗಿ, ಚೆಂದಗೆ ಕಳೆಯಲು ಮನೆಯೊಳಗಿದ್ದರೂ ಸಾಧ್ಯ. ನಮ್ಮ ಹವ್ಯಾಸಗಳಿಗೆ ರೂಪ ಕೊಡಬಹುದು, ಒಳ್ಳೆಯ ವ್ಯಾಯಾಮ-ನಿದ್ರೆ ಮಾಡಿ ರಿಲ್ಯಾಕ್ಸ್ ಆಗಬಹುದು. ಕಾದಂಬರಿಯೊಳಗೆ ಕಳೆದು ಹೋಗಬಹುದು. ಬದುಕೇ ಒಂದು ಪಯಣವಾಗಿರುವಾಗ ನಾವು ನಿತ್ಯ ಪಯಣಿಗರೇ, ಹೊಸ ಅನುಭವಗಳನ್ನು ಗಳಿಸುತ್ತಾ ಸಾಗುವ ಪ್ರವಾಸಿಗರೇ  
  
ಈಗ ನನ್ನ ಟಚ್ಚಿಗನ ಕುಟುಂಬವನ್ನೇ ನೋಡಿ. ಮುನ್ನೂರು ಕಿಲೋಮೀಟರ್ ದೂರದ ರೆಸಾರ್ಟ್ ರೂಂನಲ್ಲಿ ಕುಳಿತು ಮನೆಯಲ್ಲಿ ಮಾಡುವ ಕೆಲಸವನ್ನೇ ಮಾಡುತ್ತಿದ್ದಾರೆ. ಈ ವರ್ಚುವಲ್ ಪ್ರಪಂಚ ಹೇಗೆ ಸ್ನೇಹವನ್ನು ಕೊಡುತ್ತದೋ ಹಾಗೇ ನಮ್ಮನ್ನು ಬಿಟ್ಟು ಉಳಿದವರೆಲ್ಲಾ ಸಂತೋಷವಾಗಿದ್ದಾರೆ ಎಂಬ ಭ್ರಮೆಯನ್ನೂ ಸಷ್ಟಿಸುತ್ತದಂತೆ. ನಾನು ಹೇಳೋದಲ್ಲ. ಮನೋವಿಜ್ಞಾನಿಗಳು ನಡೆಸಿದ ಅಧ್ಯಯನವೊಂದನ್ನು ವೆಬ್‌ಸೈಟ್‌ನಲ್ಲಿ ಓದಿದ್ದೆ. ಉಳಿದವರ ಹ್ಯಾಪಿ ಹ್ಯಾಪಿ ಫೋಟೊಗಳ ಕಂಡಾಗ ಅವರಷ್ಟು ತಿರುಗಾಟ ನಾವು ಮಾಡುತ್ತಿಲ್ಲ, ಹಾಗಾಗಿ ಅವರಷ್ಟು ಚೆನ್ನಾಗಿ ನಾವಿಲ್ಲ ಎಂಬ ಸುಳ್ಳೇ ಕೊರಗೊಂದು ಆವರಿಸುತ್ತದೆ. ಸ್ನೇಹಿತರ ಪ್ರಪಂಚದ ಹೊರಗಿನ ಭಾವಕ್ಕೂ ನಮ್ಮ ಒಳಗಿನ ಲೋಕಕ್ಕೂ ಹೋಲಿಕೆ-ಹೊಯ್ದಾಟ ಶುರು. ಅವರಿಗೆ ಸಿಗುತ್ತಿರುವ ಫನ್ ನಮಗಿಲ್ಲ ಎಂದು ಕೊರಗಲು ಶುರುವಾದಾಗ ಅವರಂತೆಯೇ ನಾವೂ ಇರುವ ಹೋರಾಟಕ್ಕಿಳಿಯುತ್ತದೆ ಮನಸ್ಸು.

ನನಗೇನು? ಮನೆಯಲ್ಲಿದ್ದರೂ ಹೀಗೇ ಟೈಪಿಸಿಕೊಳ್ಳುತ್ತಿದ್ದೆ. ಇಲ್ಲೂ ಅದೇ ಪಾಡು. ನಿತ್ಯದ ಬದುಕಿನಿಂದ ತಪ್ಪಿಸಿಕೊಳ್ಳಬೇಕಾದ ಅವಶ್ಯಕತೆಯೇ ಇಲ್ಲದಂತಹ ಖುಷಿಯೊಂದನ್ನು ಇದ್ದಲ್ಲಿಯೇ ಕಟ್ಟಿಕೊಳ್ಳಲು ಸಾಧ್ಯ ಅಂತ ಟಚ್ಚಿಗನಿಗೂ, ಅವನ ಅರ್ಧಾಂಗಿಗೂ ಹೇಳೋದ್ಯಾರು? ನಿಜವಾಗಿಯೂ ಇವರ ಮನ ಇಲ್ಲಿ ಅರಳುತ್ತಿದೆಯಾ? ಪ್ರವಾಸಕ್ಕೆ ತೆರಳದೆಯೇ ರಜೆಯ ಮಜಾ ಅನುಭವಿಸಬಹುದು ಅಂದರೆ ಇಬ್ಬರೂ ನಗುತ್ತಾರೆ. ಲೇಖಕ ಪಾಲ್ ವಿಲ್ಸನ್ ಹ್ಯಾಪಿಕೇಶನ್ ಅಂತ ಹೊಸ ಶಬ್ದ ಹುಟ್ಟುಹಾಕಿದ್ದಾರೆ. ವೆಕೇಶನ್ ಎಂದು ಹೊರಹೋಗುವ ಬದಲು ನಿತ್ಯದ ಬದುಕನ್ನೇ ಸಹನೀಯವಾಗಿ, ಸಂತೋಷದಿಂದ ಕಳೆಯುವುದೇ ಹ್ಯಾಪಿಕೇಶನ್. ಸಿನಿಮಾ ನೋಡಿ, ಹೊರಗೊಂದು ಊಟ ಮಾಡಿಕೊಂಡು ಬಂದರೆ ಮನಸ್ಸಿಗೆ ರಿಲ್ಯಾಕ್ಸ್ ಆಗದೇ? ಆತ್ಮೀಯ ಸ್ನೇಹಿತರ ಮನೆಯಲ್ಲಿ ಸಂಜೆ ಹೊತ್ತು ಕೂತು ಟೀ ಹರಟೆ ಮಾಡಿದರೂ ಹಾಯೆನಿಸುತ್ತದೆ.  
  
**ಎಲ್ಲೋ ಹುಡುಕಿದೆ**  
ಎಷ್ಟು ಬಾರಿ ಇವರಿಬ್ಬರ ಫಜೀತಿ ನೋಡಿಲ್ಲ ನಾನು. ಪ್ರವಾಸಕ್ಕೆ ಯೋಜನೆ ಸಿದ್ಧಪಡಿಸುವಾಗ ಇದ್ದ ಖುಷಿ ಆ ಸ್ಥಳಕ್ಕೆ ಹೋದ ನಂತರ ಇರುವುದೇ ಇಲ್ಲ. ಒಬ್ಬರಿಗೆ ಆರೋಗ್ಯ ಸರಿ ಇಲ್ಲ, ಮತ್ತೊಬ್ಬರಿಗೆ ವಾತಾವರಣ ಹಿಡಿಸುತ್ತಿಲ್ಲ. ಜೊತೆಗೆ ಪ್ರಯಾಣದ ಸುಸ್ತು, ಆಹಾರದಲ್ಲಿ ವ್ಯತ್ಯಾಸ, ಅನಗತ್ಯ ವೆಚ್ಚ.. ಅಯ್ಯಪ್ಪಾ ಅಮೆರಿಕದಲ್ಲಿ ವಿಜ್ಞಾನಿಗಳು ಒಂಭತ್ತು ಸಾವಿರ ವ್ಯಕ್ತಿಗಳ ಮೇಲೆ ಪ್ರವಾಸದ ಕುರಿತಾಗಿ ನಡೆಸಿದ ಅಧ್ಯಯನವೊಂದರ ಫಲಿತಾಂಶವೂ ಇದೇ ಇತ್ತಂತೆ ನಮ್ಮೆಜಮಾನ್ರು ಈ ವಿಚಾರದಲ್ಲಿ ಪಕ್ಕಾ ಅಮೆರಿಕನ್ ಆದಂತಾಯ್ತು

ಕಣ್ಣಲ್ಲಿ ಕಂಡದ್ದು, ಅನುಭವಕ್ಕೆ ದೊರಕಿದ್ದು ಹದಯದೊಳಗೆ ಭದ್ರವಾಗಿ ಉಳಿದಾಗ ಅದೊಂದು ಚಂದದ ಪ್ರವಾಸ. ಇಲ್ಲದಿದ್ದರೆ ವಥಾ ಪ್ರಯಾಸ. ರಜೆಯಲ್ಲಿ ನಮ್ಮ ಕುಟುಂಬದ ಬಂಧ ಇನ್ನಷ್ಟು ಗಟ್ಟಿಯಾಗಲಪ್ಪಾ. ಅದರ ತದ್ವಿರುದ್ಧ ಸ್ಥಿತಿ ಸಷ್ಟಿಯಾಗದಿದ್ದರೆ ಸಾಕು ಎನಿಸುತ್ತಿದೆ. ಅಲ್ಲಿಗೆ ಆನಂದವಿರುವುದು ಮನಸ್ಸಿನೊಳಗೇ ಹೊರತು ಊರು ಬಿಡುವುದರಲ್ಲ ಅನ್ನೋದು ನನಗಂತೂ ಖಾತರಿ.  
  
ಇಷ್ಟು ದೂರ ಬಂದದ್ದರ ಬಗ್ಗೆ ಆಕ್ಷೇಪವಿಲ್ಲ. ಆದರೆ ಒಮ್ಮೆಯಾದರೂ ಇವರು ಊರಿನ ತೋಟದ ಮನೆಯ ಹಿಂದಿರುವ ಎತ್ತರದ ಗುಡ್ಡ ಏರಿ ಸೂರ್ಯಾಸ್ತವನ್ನು ಕಣ್ತುಂಬಿಸಿಕೊಂಡಿದ್ದಾರಾ? ಯಾವುದೇ ವಸ್ತು ದೂರ ಇದ್ದಾಗ ಪಡೆಯಬೇಕೆಂಬ ಹಪಹಪಿಕೆ ಹೆಚ್ಚು. ಅದನ್ನು ಪಡೆದಾಗ ದೊರಕಬಹುದಾದ ಆನಂದದ ಕಲ್ಪನೆಯೇ ಮಧುರ. ವಸ್ತು ಕೈಸೇರಿದ ನಂತರ ಎಕ್ಸೈಟ್‌ಮೆಂಟ್ ಕಡಿಮೆ. ನಮ್ಮ ಪ್ರವಾಸವೂ ಈಗ ತೆಕ್ಕೆಗೆ ಸಿಕ್ಕ ವಸ್ತು. ವಾಪಾಸು ಮನೆಯತ್ತ ಹೊರಟಿದ್ದೇವೆ. ಆದರೆ ಇಲ್ಲಿ ಬಂದು ಸಾಧಿಸಿದ್ದೇನು ಅಂತ ನಂಗಿನ್ನೂ ಗೊತ್ತಾಗಿಲ್ಲ. ಪಾಪ, ಆ ಪುಟ್ಟಿಗೆ ಥಂಡಿ ಏರಿ ಮೂಗು ಸೊರ್ ಎನ್ನುತ್ತಿದೆ. ಟಚ್ಚಿಗ ಕಾರ್ ಡ್ರೈವ್ ಮಾಡುತ್ತಾ ಅರ್ಧಾಂಗಿ ಬಳಿ, ಟೂರ್ ಚೆನ್ನಾಗಿತ್ತಾ ಎಂದು ಕೇಳುತ್ತಿದ್ದಾನೆ. ಅವಳೋ ಫೇಸ್‌ಬುಕ್‌ನಲ್ಲಿ ಫೋಟೊ ಅಪ್‌ಲೋಡ್ ಮಾಡುತ್ತಾ, ಯೆಸ್ ಡಿಯರ್ ಎನ್ನುತ್ತಿದ್ದಾಳೆ

**ನಮ್ಮೊಳಗಿನ ಪ್ರವಾಸ**  
ರಜೆ ಎಂದಾಕ್ಷಣ ಬ್ಯಾಗ್ ಏರಿಸಿ, ಸೂಟ್‌ಕೇಸ್ ಪ್ಯಾಕ್ ಮಾಡಿ ಮೈಲುಗಟ್ಟಲೆ ದೂರ ಹೋಗಲೇಬೇಕೆಂಬ ನಿಯಮವಿಲ್ಲ. ರಜೆಯಲ್ಲಿ ದೇಹ-ಮನಸ್ಸು ಶಾಂತವಾಗಲಿ. ಆನಂದಕ್ಕೆ ಊರು ಬಿಡಬೇಕಾಗಿಲ್ಲ. ಅದಿರುವುದು ಲವಲವಿಕೆಯುಳ್ಳ ಮನಸ್ಸಿನಲ್ಲಿ. ಪಟ್ಟಿ ಮಾಡುತ್ತಾ ಹೋದರೆ ಇರುವಲ್ಲೇ ಉಲ್ಲಸಿತವಾಗುವಂತಹ ಕ್ರಿಯಾಶೀಲ ಕೆಲಸಗಳು ಎಷ್ಟಿಲ್ಲ?  
  
ನಾಟಕ, ಸಿನಿಮಾ, ಸಂಗೀತ-ನತ್ಯಾಸಕ್ತರಿಗಂತೂ ವೀಕೆಂಡ್‌ನಲ್ಲಿ ಭರಪೂರ ಪ್ರದರ್ಶನಗಳು ನಡೆಯುತ್ತಲೇ ಇರುತ್ತವೆ. ಸ್ನೇಹಿತರ ಮನೆಗೊಂದು ವಿಸಿಟ್ ಕೊಟ್ಟರೆ ಬಾಂಧವ್ಯವೂ ವದ್ಧಿ. ಹವ್ಯಾಸಗಳಿಗೆ ನೀರೆರೆಯಲು ರಜೆ ಸಕಾಲ. ಕ್ವಿಲ್ಲಿಂಗ್, ಪೇಂಟಿಂಗ್, ಕರಕುಶಲ ಕಲೆ, ಬರವಣಿಗೆ, ಓದು.ಹೀಗೆ ವೈಯಕ್ತಿಕ ಆಸಕ್ತಿಗಳ ಪಟ್ಟಿ ದೊಡ್ಡದೇ ಬಿಡಿ. ಪರಿಸರ ಸ್ನೇಹಿಯಾದ ಸೈಕಲ್ ರೈಡಿಂಗ್ ಹೊಸ ಹವ್ಯಾಸವಾಗುತ್ತಿದೆ. ವೀಕೆಂಡ್ ಆಗುತ್ತಿದ್ದಂತೆ ಕಷಿ ಭೂಮಿಗೆ ತೆರಳಿ ಸಾವಯವ ಕಷಿಯಲ್ಲಿ ತೊಡಗುವವರು ಬಹಳ. ಮಕ್ಕಳೊಂದಿಗೆ ಪಾರ್ಕ್ ಓಡಾಟ, ಜೊತೆಗೆ ಕೂತು ಕಥೆ ಹೇಳುವುದು. ರುಚಿಯಾದ ಅಡುಗೆ ತಯಾರಿಸುವುದು. ಹಿರಿ ಜೀವಗಳು ಮನೆಯಲ್ಲಿದ್ದರೆ ಅವರ ಆರೈಕೆ ಹೀಗೆ ನಮ್ಮೊಳಗೊಂದು ಪ್ರವಾಸ ಹೋಗೋಣ.