ಒಂದು ನಗರವಾಗಿ ಬೆಂಗಳೂರು,

ನೀರು, ಚರಂಡಿ, ವಸತಿ, ಸಾಗಣೆ, ನೈರ್ಮಲ್ಯ ಈ ಕ್ಷೇತ್ರಗಳಲ್ಲಿ ಎದುರಿಸುತ್ತಿರುವ ಸಮಸ್ಯೆ ಈ ನಗರಕ್ಕೂ ವಿಶಿಷ್ಟವಾದುದಲ್ಲ ಎನ್ನುವ ಮಾಲಿಕೆಯಲ್ಲಿ ಭಾರತದ ಪ್ರಮುಖ ನಗರಗಳು ಎದುರಿಸುತ್ತಿರುವ ಸಮಸ್ಯೆಗಳನ್ನು ಅಧ್ಯಯನ ಮಾಡಲಾಗಿದೆ. ಈ ಅಧ್ಯಯನದಲ್ಲಿ ಬೆಂಗಳೂರು ಕೂಡ ಸೇರಿಕೊಂಡಿದೆ. ದಿಲ್ಲಿಘಿ, ಕೋಲ್ಕೊತಾಘಿ, ಹೈದರಾಬಾದ್, ಮದ್ರಾಸ್, ಮುಂಬಯಿ, ಈ ಎಲ್ಲ ನಗರಗಳ ಬೆಳವಣಿಗೆಯ ಸ್ವರೂಪದಲ್ಲೂ ಕೆಲವು ಆತಂಕಕಾರಿ ಸಾಮಾನ್ಯ ಲಕ್ಷಣಗಳಿವೆ. ಈ ನಗರಗಳಲ್ಲಿ ಬಡವರು, ಕೆಳವರ್ಗದವರು ಜೀವನ ನಡೆಸುವುದೇ ದುಸ್ತರವಾಗಿದೆ. ಮಧ್ಯಮವರ್ಗದವರು, ಮೇಲು ವರ್ಗದವರು ತಮ್ಮ ವರ್ಗಕ್ಕಾಗಿ ನಿರ್ಮಿಸಿಕೊಳ್ಳುತ್ತಿರುವ ಪ್ರತ್ಯೇಕ ವಸತಿ ಸಮುಚ್ಛಯಗಳು, ವಿಲ್ಲಾಗಳು, ಸುರಕ್ಷಿತ, ವಿಶಿಷ್ಟಘಿ, ಕಾಲೊನಿಗಳು ಸಮಾಜದಲ್ಲಿ ಇರುವ ಆರ್ಥಿಕ-ಸಾಮಾಜಿಕ ಅಸಮಾನತೆಯನ್ನು ಸೂಚಿಸುವುದು ಮಾತ್ರವಲ್ಲಘಿ. ಈ ಅಸಮಾನತೆಯ ಭಾವನೆಯನ್ನು ಇನ್ನು ತೀವ್ರಗೊಳಿಸುತ್ತವೆ. ಅಸಮಾನತೆ ತೀವ್ರವಾಗಿ, ಆಳವಾಗಿರುವ ಒಂದು ಸಮಾಜದಲ್ಲಿ ಕೆಳವರ್ಗದವರ ಅಭಿವ್ಯಕ್ತಿಘಿ, ಪ್ರತಿಭಟನೆಯಲ್ಲಿ ಸಹಜವಾಗಿಯೇ ಹಿಂಸೆ ಮತ್ತು ರೊಚ್ಚು ತುಂಬಿರುತ್ತದೆ. ಈ ಹಿಂಸೆಯನ್ನು ಒಂದು ಸಾಮಾಜಿಕ- ಆರ್ಥಿಕ ಸಾಮಾಜಿಕ ಸಮಸ್ಯೆಯಾಗಿ ನೋಡದೆ, ಕೇವಲ ಶಾಂತಿಪಾಲನೆಯ ಸಮಸ್ಯೆಯನ್ನಾಗಿ ಮಾತ್ರ ನಾವು ನೋಡುತ್ತೇವೆ. ಮೇಲೆ ಹೆಸರಿಸಿದ ಎಲ್ಲ ನಗರಗಳಲ್ಲೂ ಕಳೆದೆರಡು ದಶಕಗಳಲ್ಲಿ ನಗರೀಕರಣ ಗತಿ ತೀವ್ರಗೊಂಡಿರುವ ಹಾಗೆ, ಅಸಮಾನತೆಯ ಭಾವನೆ ಮತ್ತು ಕೆಳವರ್ಗದವರು ಈ ಸಮಾಜಕ್ಕೆ ಸೇರಿಲ್ಲ ಮತ್ತು ಅನ್ಯರು ಎಂಬ ಭಾವನೆಯು ಕೂಡ ತೀವ್ರವಾಗುತ್ತಿದೆ. ಇಂತಹ ಬೃಹತ್ ನಗರಗಳಲ್ಲಿನ ಆಯ್ದ ಬಡಾವಣೆಗಳಿಗೆ ಸರಕಾರ, ಕಾರ್ಪೊರೇಶನ್‌ಗಳು ಕೊಡುವ ‘ವಿಶೇಷ ಗಮನ’ದಲ್ಲಿ ಈ ತಾರತಮ್ಯ ಪ್ರಜ್ಞೆ ಚೆನ್ನಾಗಿ ವ್ಯಕ್ತವಾಗುತ್ತದೆ. ಮಹಾನಗರಗಳ ಸಮಸ್ಯೆಯನ್ನು ಎದುರಿಸಲು ಬೇರೆ ದೇಶಗಳಲ್ಲಿ ಚಾಲ್ತಿಗೆ ತಂದ ‘ಉಪನಗರ’ಗಳ ಪರಿಕಲ್ಪನೆ ಕೂಡ ನಮ್ಮ ದೇಶದಲ್ಲಿ ಪ್ರಯೋಜನಕಾರಿಯಾಗಿಲ್ಲಘಿ. ಏಕೆಂದರೆ ಬಹುಪಾಲು ಉಪನಗರಗಳು ದಿಢೀರನೆ ಸೃಷ್ಟಿಯಾಗಿವೆ. ವೈಜ್ಞಾನಿಕ ನಗರಾಭಿವೃದ್ಧಿ ಯೋಜನೆಗಳಿಗನುಗುಣವಾಗಿ ಅಲ್ಲಘಿ. ಬೇರೆ ದೇಶಗಳಲ್ಲಿ ಉಪನಗರಗಳು ಸ್ವಯಂಪೂರ್ಣವಾಗಿದ್ದು ಅಲ್ಲಿ ವಾಸಿಸುವ ನಾಗರಿಕರು ಕೆಲಸ ಮಾಡಲು ನಗರದ ಕೇಂದರ ಭಾಗಕ್ಕೆ ಬರುತ್ತಾರೆ. ನಮ್ಮ ಬೆಂಗಳೂರಿನಲ್ಲಿ ಪ್ರತಿ ದಿನ ಎಲೆಕ್ಟ್ರಾನಿಕ್ ಸಿಟಿಗೆ ಹೋಗಿ ಬರುವವರ ಸಂಖ್ಯೆ ಎರಡು ಲಕ್ಷಕ್ಕೂ ಹೆಚ್ಚಿದೆ. ನಗರದ ಈ ಭಾಗ ಕಳೆದೆರಡು ದಶಕಗಳಲ್ಲಿ ಬೆಳೆದದ್ದು ಮತ್ತು ಇಲ್ಲಿಗೆ ಬರುವವರೆಲ್ಲ ನಗರದ ಕೇಂದ್ರ ಮತ್ತು ಮುಖ್ಯ ಭಾಗಗಳಿಂದ ಬರುತ್ತಾರೆ. ಹೇಗಾದರೂ ಸರಿ ಉಪನಗರಗಳು ಬೆಳೆದುಬಿಡಲಿ, ನಗರದ ಮುಖ್ಯ ಭಾಗಗಳ ಮೇಲೆ ಒತ್ತಡ ಕಡಿಮೆಯಾಗಲಿ ಎಂಬ ಗಡಿಬಿಡಿಯಲ್ಲಿ ಈ ಉಪನಗರಗಳಲ್ಲಿ ಕನಿಷ್ಠ ಜೀವನ ಸೌಕರ್ಯಗಳ ಬಗ್ಗೆ ಗಮನವೇ ಇರುವುದಿಲ್ಲ.  
  
ಭಾರತದಲ್ಲಿ ನಗರಗಳು ಬೆಳೆಯುತ್ತಿರುವುದೇ ಕೃಷಿ ಭೂಮಿಯ ಮೇಲೆ, ಕೆರೆ ಕೊಳಗಳ ಅಂಗಳದ ಮೇಲೆ. ಇಂತಹ ಕಡೆ ಭೂಮಿಯನ್ನು ಕೈಗಾರಿಕಾ ಕ್ಷೇತ್ರಕ್ಕೆ ಮಾರಾಟ ಮಾಡುವುದರಿಂದ ರೈತರಿಗೆ ಹೆಚ್ಚು ಹಣ ಬರುತ್ತದಲ್ಲವೆ ಎಂಬ ಪ್ರಶ್ನೆಘಿ, ಇಲ್ಲಿ ವಾಸಿಸುತ್ತಾ ಬಂದಿರುವ ಕೃಷಿ ಕಾರ್ಮಿಕರ ಭವಿಷ್ಯವನ್ನೂಘಿ, ಹಾಗೆಯೇ ಹೊಸದಾಗಿ ನಿರ್ಮಾಣವಾಗುವ ಕೈಗಾರಿಕೆಗಳಲ್ಲಿಘಿ, ಕೆಲಸ ಮಾಡುವ ಕುಶಲತೆ-ವಿದ್ಯಾರ್ಹತೆಯನ್ನು ಹೊಂದಿಲ್ಲದ ನಾಗರಿಕರ ಸಮಸ್ಯೆಯನ್ನು ಗಮನಿಸುವುದೇ ಇಲ್ಲಘಿ. ಮದ್ರಾಸಿನ ಸಮೀಪದಲ್ಲಿದ್ದ ಪಲ್ಲಿಕಾನೆನ್ಸ್ ಜೌಗು ಪ್ರದೇಶದಲ್ಲಿ ಸುಮಾರು ಇನ್ನೂರು ಮೂವತ್ತು ಚದುರ ಕಿಲೋಮೀಟರ್ ವ್ಯಾಪ್ತಿಯ ಭೂಮಿಯನ್ನು ಸರಕಾರವೇ ಕೈಗಾರಿಕೀಕರಣಕ್ಕೆ ಒಪ್ಪಿಸಿದೆ. ಪರಿಣಾಮವಾಗಿ ನೂರಾರು ಕೆರೆ ಕಾಲುವೆ-ಕೊಳಗಳು ಮಾಯವಾಗಿ ಕಳೆದ ವರ್ಷದ ಪ್ರವಾಹದ ಭೀಕರ ಪರಿಣಾಮದಲ್ಲಿ ಗೊತ್ತಾಯಿತು. ಬೆಂಗಳೂರು ಕಳೆದುಕೊಂಡ ಕೆರೆ, ಕಾಲುವೆ, ಕೊಳಗಳ ಬಗ್ಗೆ ಈಗಲಾದರೂ ಯೋಚಿಸಬೇಕು. ಹೊಸ ಬಡಾವಣೆಗಳನ್ನು ನಿರ್ಮಿಸುವಾಗ, ಮಾಲ್‌ಗಳು ಬರುವಾಗ, ಈಗಾಗಲೇ ಇರುವ ಒಳಚರಂಡಿ ವ್ಯವಸ್ಥೆಯನ್ನು ಉಳಿಸಿಕೊಳ್ಳುವ ಕಡೆ ಗಮನವೇ ಇರುವುದಿಲ್ಲಘಿ. ಶಿಕ್ಷಣ ಆರೋಗ್ಯಘಿ, ಸಾಗಣೆ ಕ್ಷೇತ್ರಗಳಿಂದ ಸರಕಾರ ಹೊರಗಿರಲು ನಿರ್ಧರಿಸುವುದರಿಂದ ಖಾಸಗಿ ವಲಯದವರಿಗೆ ಈ ವಲಯಗಳನ್ನು ತೀವ್ರ ವ್ಯಾಪಾರೀಕರಣಕ್ಕೆ ಗುರಿಪಡಿಸಲು ಸಾಧ್ಯವಾಗಿದೆ. urban legend ಅಧ್ಯಯನ ಮಾಲಿಕ -ಸೂಚಿಸುವ ಭಾರತದಲ್ಲಿ ನವ ಮುಂಬಯಿ ಮಾತ್ರ ಕ್ರಮೇಣ ಕ್ರಮೇಣವಾಗಿ, ವೈಜ್ಞಾನಿಕವಾಗಿ ಬೆಳೆದಿದ್ದುಘಿ, ಎಲ್ಲ ವರ್ಗಗಳವರು ಜೀವನ ನಡೆಸಲು ಸಾಧ್ಯವಾಗಿದೆ. ವಿಪರೀತ ಜನದಟ್ಟಣೆಯಿಂದ ಮುಂಬಯಿ-ಪೂನಾ ನಗರಗಳ ನಡುವೆ ಇರುವ ನವ ಮುಂಬಯಿ ಉಪನಗರವಾಗಿರದೆ, ಸ್ವತಂತ್ರ ನಗರವೇ ಆಗಿದ್ದು ನಮ್ಮ ದೇಶದ ಮತ್ತು ಹೊರ ದೇಶದ ಕೈಗಾರಿಕೋದ್ಯಮಿಗಳನ್ನು ಕೂಡ ನಿರಂತರವಾಗಿ ಆಕರ್ಷಿಸುತ್ತಿದೆ. ಹಿರಿಯ ನಾಗರಿಕರು ಸಹ ತಮ್ಮ ನಿವೃತ್ತಿ ಜೀವನವನ್ನು ಇಲ್ಲಿಯೇ ಕಳೆಯಲು ಬಯಸುತ್ತಾರೆ.  
ಬೆಳ್ಳಂದೂರು ಕೆರೆಯಲ್ಲಿ ನೊರೆ, ಬೆಂಕಿ ಕಂಡು ಬಂದದ್ದುಘಿ, ಕೆರೆಯೇ ಹತ್ತಿಕೊಂಡು ಉರಿದದ್ದು ಒಂದು ಸಾಮಾನ್ಯ ಘಟನೆಯಲ್ಲಘಿ. ಓದುಗರು ಪತ್ರಿಕೆಗಳಲ್ಲಿ ಗಮನಿಸಿರಬಹುದಾದ ಹಾಗೆ ಹಸಿರು ನ್ಯಾಯ ಮಂಡಳಿ ಈ ಪ್ರಕರಣದ ಬಗ್ಗೆ ವಿಚಾರಣೆ ಪ್ರಾರಂಭಿಸುತ್ತಾ ಸರಕಾರದ ಹಲವು ಇಲಾಖೆಗಳಿಗೆ ನೋಟೀಸ್ ನೀಡಿದೆ. ತಾಕೀತು ಮಾಡಿದೆ. ವಿವಿಧ ಇಲಾಖೆಗಳ ನಡುವೆ ಸಂಯೋಜನ ಮತ್ತು ಕ್ರೋಢೀಕರಣವಿಲ್ಲವೆನ್ನುವುದನ್ನು ಕೂಡ ಎತ್ತಿ ತೋರಿಸಿದೆ. ದಿನನಿತ್ಯದ ಬದುಕಿನ ಒತ್ತಡದಲ್ಲಿ ನಾವು ಇಂತಹ ಘಟನೆಗಳನ್ನು ಕ್ರಮೇಣ ಮರೆತುಬಿಡುತ್ತೇವೆ. ಮತ್ತೆ ಕೆರೆ ಹತ್ತಿ ಉರಿಯದಿರಬೇಕಾದರೆ ನಗರೀಕರಣ ಬಯಸುವ ಹೊಸ ರೀತಿಯ ಆಡಳಿತ ಮತ್ತು ಕನಸುಗಳಿಗೆ ಸ್ಪಂದಿಸಬಲ್ಲ ನಾಯಕವರ್ಗ, ನಾಗರಿಕರು, ಆಡಳಿತಗಾರರು ರೂಪುಗೊಳ್ಳಬೇಕಾಗುತ್ತದೆ. ಬೆಳ್ಳಂದೂರು ಕೆರೆ ಹತ್ತಿಕೊಂಡು ಉರಿದದ್ದು ಇಂತಹ ಒಂದು ಅವಶ್ಯಕತೆಯ ಬಗ್ಗೆ ನಮ್ಮೆಲ್ಲರನ್ನು ಒಪ್ಪಿಸಲು ಸಾಧ್ಯವಾಗುವುದಾದರೆ, ಡಿಸೆಂಬರ್ 2017ರಲ್ಲಿ ಸುರೇಶ್ ಅವರು, ಅವರ ‘ಆರಂಭ’ ಸಂಸ್ಥೆ ಮತ್ತು ಸರಕಾರವು ಆಚರಿಸಬೇಕೆಂದಿರುವ ಬೆಂಗಳೂರಿನ 480ನೇ ಹುಟ್ಟುಹಬ್ಬಕ್ಕೆ ಹೊಸ ಅರ್ಥ ಬರುತ್ತದೆ.