**ಗಾಢವಾದ ಹುಬ್ಬುಗಳನ್ನು ಪಡೆಯಲು ಈ 4 ಹ್ಯಾಕ್ಸ್‌ ಫಾಲೋ ಮಾಡಿ ಸಾಕು.**

## ಗಾಢವಾದ ಹುಬ್ಬುಗಳನ್ನು ಪಡೆಯಲು ಇಲ್ಲಿವೆ ಸಿಂಪಲ್‌ ಹ್ಯಾಕ್ಸ್‌. ಇವುಗಳನ್ನು ಅನುಸರಿಸಿ ಸುಂದರವಾದ ಹುಬ್ಬುಗಳನ್ನು ಪಡೆಯಿರಿ.

ತ್ವಚೆಯಲ್ಲಿ ಎದ್ದುಕಾಣುವ ಹುಬ್ಬುಗಳು ಕಣ್ಣು ಮತ್ತು ಮುಖದ ಅಂದವನ್ನು ಹೆಚ್ಚಿಸುತ್ತದೆ. ಸಾಮಾನ್ಯವಾಗಿ ತಿಂಗಳಿಗೊಮ್ಮೆ ಹುಬ್ಬುಗಳ ಅಂದವನ್ನು ಹೆಚ್ಚಿಸಲು ಮಹಿಳೆಯರು ಐಬ್ರೋ ಮಾಡಿಸುತ್ತಾರೆ. ಕೆಲವರಿಗೆ ದಪ್ಪದಾದ ಹುಬ್ಬು ಹೊಂದಿದ್ದರೆ, ಮತ್ತೇ ಕೆಲವರಿಗೆ ಕಡಿಮೆ ಕೂದಲು ಹೊಂದಿರುವ ಹುಬ್ಬುಗಳು ಹೊಂದಿರುತ್ತಾರೆ.  
  
ಈ ಹುಬ್ಬುಗಳ ಕೂದಲನ್ನು ಹೆಚ್ಚಿಸಿಕೊಳ್ಳಲು ಮಾರುಕಟ್ಟೆಯಲ್ಲಿ ಅನೇಕ ಐಬ್ರೂ ಪೆನ್ಸಿಲ್‌ಗಳು ದೊರೆಯುತ್ತವೆಯಾದರೂ, ಮೇಕಪ್‌ ತ್ವಚೆಯಿಂದ ಸರಿದಂತೆ ಹುಬ್ಬಿನ ಬಣ್ಣ ಕೂಡ ಕಡಿಮೆಯಾಗುತ್ತದೆ.

ನೀವು ನೈಸರ್ಗಿಕವಾಗಿಯೇ ನಿಮ್ಮ ಹುಬ್ಬಿನ ಕೂದಲು ಬೆಳೆಯುವ ಕೆಲವು ಹ್ಯಾಕ್ಸ್‌ಗಳನ್ನು ಅನುಸರಿಸಬಹುದು. ಹಾಗಾದರೆ ಆ ಹ್ಯಾಕ್ಸ್‌ ಯಾವುದು ಎಂಬುದನ್ನು ಇಲ್ಲಿ ತಿಳಿಯಿರಿ.

## ಮಸಾಜ್‌ ಮಾಡಿ

ನಿಮ್ಮ ಹುಬ್ಬುಗಳು ಕಡಿಮೆ ಕೂದಲನ್ನು ಹೊಂದಿದ್ದರೆ ಹೀಗೆ ಮಾಡಿ. ನಿಮ್ಮ ಹುಬ್ಬುಗಳಿಗೆ ಕೆಲವು ಸಾರಭೂತ ತೈಲದಿಂದ ಮಸಾಜ್ ಮಾಡಿ. ಹೀಗೆ ಮಸಾಜ್‌ ಮಾಡುವುದರಿಂದ ರಕ್ತ ಪರಿಚಲನೆ ಉಂಟಾಗುವುದಲ್ಲದೆ, ಕೂದಲು ದಪ್ಪವಾಗಿ, ಗಾಢ ಕಪ್ಪು ಬಣ್ಣವಾಗಿ ಬೆಳೆಯುತ್ತದೆ.

ನೀವು ಕ್ಯಾಸ್ಟರ್ ಆಯಿಲ್, ಆಲಿವ್‌ ಎಣ್ಣೆ, ತೆಂಗಿನ ಎಣ್ಣೆ, ಅಥವಾ ಬಾದಾಮಿ ಎಣ್ಣೆಯನ್ನು ನಿಮ್ಮ ಹುಬ್ಬಿನ ಕೂದಲು ಬೆಳವಣಿಗೆಗೆ ಬಳಸಬಹುದು. ಈ ನಾಲ್ಕು ಎಣ್ಣೆಗಳು ಸಾಮಾನ್ಯವಾಗಿ ಕೂದಲ ಬೆಳವಣಿಗೆಗೆ ಸಹಾಯ ಮಾಡುತ್ತದೆ.

## 12 ವಾರಗಳವರೆಗೆ ಕಾಯಿರಿ

ನೈಸರ್ಗಿಕವಾಗಿ ಹುಬ್ಬುಗಳು ಬೆಳೆಯಲು ಈಗಾಗಲೇ ಹೇಳಿದಂತೆ ತೈಲಗಳನ್ನು ಬಳಸಿ. ಪೂರ್ಣವಾಗಿ ಹುಬ್ಬುಗಳ ಕೂದಲು ಬೆಳೆಯಲು ಸುಮಾರು 12 ವಾರಗಳವರೆಗೆ ಯಾವುದೇ ರೀತಿಯ ಟ್ವೀಜರ್‌ಗಳು ಮತ್ತು ರೇಜರ್‌ಗಳಿಂದ ದೂರವಿರಿ. ಒಮ್ಮೆ ನಿಮ್ಮ ಹುಬ್ಬುಗಳು ಸಂಪೂರ್ಣವಾಗಿ ಬೆಳದಿವೆ ಎಂದು ಭಾವಿಸಿದಾಗ ಪ್ಲಕ್ಕರ್‌ ಅಥವಾ ಥ್ರೆಡ್‌ ಬಳಸಿ ಆಕಾರ ಮಾಡಿಕೊಳ್ಳಿ.

ಅಲ್ಲಿಯವರೆಗೆ ನಿಮ್ಮ ಹುಬ್ಬುಗಳಿಗೆ ಯಾವುದೇ ರೀತಿಯ ಪ್ಲಕ್ಕರ್‌ ಅಥವಾ ಥ್ರೆಡ್‌ ಬಳಸಬೇಡಿ.

## ಮಾಯಿಶ್ಚರೈಸ್‌ ಮಾಡಿ

ದೇಹದ ಚರ್ಮ ಮತ್ತು ತ್ವಚೆಯಂತೆ ಹುಬ್ಬುಗಳಿಗೂ ಕೂಡ ಮಾಯಿಶ್ಚರೈಸ್ ಮಾಡುವುದು ಒಳ್ಳೆಯದು. ಹುಬ್ಬುಗಳಿಗೆ ಮಾಯಿಶ್ಚರೈಸ್‌ ಅನ್ವಯಿಸುವುದರಿಂದ ಬೇಕಾದ ಪೋಷಣೆ ಪಡೆಯುತ್ತದೆ. ಕೂದಲಿನ ಬೆಳವಣಿಗೆ ಮತ್ತು ತೇವಾಂಶಕ್ಕಾಗಿ ಪೆಟ್ರೋಲಿಯಂ ಜೆಲ್ಲಿಯನ್ನು ಬಳಸಿ. ಇದನ್ನು ದಿನಕ್ಕೆ ಸುಮಾರು 2 ರಿಂದ 3 ಬಾರಿ ಬಳಸಬಹುದು.

## ಮೊಟ್ಟೆಯ ಬಿಳಿಭಾಗ

ಮೊಟ್ಟೆಯು ನಿಸ್ಸಂದೇಹವಾಗಿ ನಿಮ್ಮ ಹುಬ್ಬುಗಳ ಕೂದಲಿನ ಬೆಳವಣಿಗೆಗೆ ಬಳಸಬಹುದು. ಮೊಟ್ಟೆಯ ಬಿಳಿಭಾಗವು ಕೂದಲನ್ನು ಗಾಢವಾದ ಕಪ್ಪು ಬಣ್ಣವಾಗಿಸುವ ಶಕ್ತಿಯನ್ನು ಹೊಂದಿದೆ. ಅಲ್ಲದೆ, ಇದು ಕೂದಲಿನ ಬೆಳವಣಿಗೆಯನ್ನು ಉತ್ತೇಜಿಸಲು ಸಹಾಯ ಮಾಡುತ್ತದೆ. ಹಾಗೆಯೇ ಕೂದಲಿನ ಕಿರುಚೀಲಗಳನ್ನು ಪೋಷಿಸುತ್ತದೆ.

**ಹೀಗೆ ಮಾಡಿ**

ಒಂದು ಬೌಲ್‌ನಲ್ಲಿ ಮೊಟ್ಟೆಯ ಹಳದಿ ಭಾಗವನ್ನು ಬೇರ್ಪಡಿಸಿ, ಬಿಳಿ ಭಾಗವನ್ನು ನಿಮ್ಮ ಹುಬ್ಬುಗಳಿಗೆ ಲೇಪನ ಮಾಡಿ. ಸುಮಾರು 20 ನಿಮಿಷಗಳ ಕಾಲ ಬಿಟ್ಟು ಉಗುರು ಬೆಚ್ಚಗಿನ ನೀರಿನಲ್ಲಿ ತೊಳೆಯಿರಿ. ಹೀಗೆ ವಾರಕ್ಕೆ 2 ರಿಂದ 3 ಬಾರಿ ಪುನರಾವರ್ತಿಸಿ.