ಪ್ಲಾಟ್ ಫಾರOಲ್ಲಿ ಗುಂಪು ಹೆಚ್ಜುತ್ತಿದೆ. ಕೋಲಾಹಲ ಹೆಚ್ಜುತ್ತಿದೆ. ಈ ಜನಸಂದಣಿಯಿಂದ ದೂರವಾಗಿ ಒಂದು ಹನಿಮೂನ್-ಕಪಲ್ ಬೆಂಚಿನ ಮೇಲೆ ಕೂತು ಐಸ್ರ್ಕೀಮ್ ಹೀರುತ್ತಿದೆ. ಯುವತಿ ಹಾವಿನಂತೆ ನಾಲಿಗೆ ಹೊರತೆಗೆದು ಕರಗುವ ಐಸ್ರ್ಕೀಮನ್ನು ನೆಕ್ಕುತ್ತಿದ್ದಾಳೆ. ಸ್ವಲ್ಪ ಹೊತ್ತಿನ ಅನಂತರ ಅವಳ ದೃಷ್ಟಿ ನನ್ನ, ಮೇಲೆ ಬಿದ್ದಾಗ ಅವಳು ಯೋಚಿಸುತ್ತಾಳೆ. “ಇವನ್ಯಾರೋ ಭಯಂಕರ ಪಾಪಿಯಿರಬೇಕು! ಇಲ್ಲದಿದ್ದರೆ ಈ ರೀತಿ ವಾರಸುದಾರರಿಲ್ಲದೆ ಸಾಯುವುದಿಲ್ಲ! ಅಯ್ಯೋ ಪಾಪಿ! ಬಡ ಪ್ರಾಣಿ, ಪಾಪಿ! ಇವನ ಬಳಿ ನಾಯಿಯನ್ನು ಹೊರತುಪಡಿಸಿ ಬೇರ್ಯಾರೂ ಇಲ್ಲ. ಮತ್ತೆ ಇವನು ಹೇಗೆ ಕೆಮ್ಮುತ್ತಿದ್ದಾನೆಂದರೆ ಇವನ ಹೃದಯ ಬಾಯಿಯಿಂದ ಹೊರಬಂದು ಅಂಗೈ ಮೇಲೆ ಬೀಳುವಂತೆ ತೋರುತ್ತದೆ.!

ಯುವಕನ ಧೂರ್ತ ಕಣ್ಣುಗಳು ಯುವತಿಯನ್ನೇ ಗಮನಿಸುತ್ತಿವೆ. ಅವನ ಯೋಜನೆಗಳೇ ಬೇರೆ-ದಿಲ್ಲಿ, ಆಗ್ರಾಕ್ಕೆ ಹೋಗಿ ಒಂದು ತಿಂಗಳು ಮಜಾ ಮಾಡ್ತೀನಿ. ಒಂದು ತಿಂಗಳ ಅನಂತರ ಸೀಮಿ ಮಾರಾಟಗೊಳ್ತಾಳೆ ಅನ್ನೋ ವಿಷಯವೂ ಅವಳಿಗೆ ಗೊತ್ತಿಲ್ಲ! ಇವಳ ಒಡವೆಗಳೆಲ್ಲಾ ನನ್ನ ಸೂಟ್ಕೇಸಿನಲ್ಲಿವೆ. ವ್ಯಾಪಾರ ಕುದುರಿದರೆ ಸಾವಿರವೋ-ಎರಡು ಸಾವಿರವೋ ಮತ್ತೂ ಸಿಗಬಹುದು. ಮತ್ತೆ ಹೊಸ ಮದುವೆ ಹೊಸ ಹುಡುಗಿ, ಹೊಸ ವ್ಯಾಪಾರ. ಜಗತ್ತು ಗೋಳ, ಬದುಕು ಗೋಳ. ಸೀಮಿಯ ಎರಡೂ ಸ್ತನಗಳನ್ನು ಕತ್ತರಿಸಿ ಜೋಡಿಸಿದರೆ ಪೃಥ್ವಿಯ ಗೋಳವೊಂದು ಖಂಡಿತವಾಗಿಯೂ ಆಗುತ್ತದೆ! ಹಿ… ಹಿ… ಹಿ.

ಆ ಯುವತಿಗೆ ಎಚ್ಚರಿಕೆಯ ಮಾತುಗಳನ್ನು ಹೇಳಲು ಮನಸ್ಸಾಗುತ್ತದೆ! ಏಯ್ ಮೂರ್ಖ ಹೆಣ್ಣೆ! ಯಾವ ಪುರುಷನಿಗಾಗಿ ನೀನು ಹುಚ್ಚಿಯಾಗಿರುವೆಯೋ ಅವನು ತುಂಬಾ ನೀಚ. ನಿನ್ನಂತಹ ಅದೆಷ್ಟು ಹುಡುಗಿಯರನ್ನು ಮಾರಿ ಮಜಾ ಮಾಡಿದ್ದಾನೋ! ಈಗಲೂ ಸಮಯವಿದೆ. ಎಚ್ಚೆತ್ತುಕೋ! ಎಂದು ಎಚ್ಜರಿಸಲು ಮನಸ್ಸು ಬಯಸುತ್ತದೆ.

ಆದರೆ ಅವಳು ಎಚ್ಚೆತ್ತುಗೊಳ್ಳುವುದಿಲ್ಲ. ಪ್ರತಿಯಾಗಿ, ನನ್ನನೇ ಹುಚ್ಚನೆಂದು ತಿಳಿದು, ನನ್ನ ಮಾತಿಗೆ ನಗುತ್ತಾಳೆ. ಹೆಣ್ಣು ಒಮ್ಮೆ ಜಾರಿದರೆ, ಅವಳನ್ನು ಎತ್ತುವುದು ಕಷ್ಟ, ಮತ್ತೆ ಆ ಕೆಸರೂ ಎಂಥದ್ದು ಚಂದ್ರನಂತೆ ಸುಂದರ, ಆಕರ್ಷಕ, ಬಳಿಗೆ ಹೋದರೆ ಮಾತ್ರ ಹೊಂಡ-ದಿಣ್ಣೆ ಮತ್ತು ಕಲ್ಲುಗಳು ಮಾತ್ರ ಕಾಣಿಸುತ್ತವೆ.

ನಿಜ ಹೇಳಬೇಕೆಂದರೆ ಯುವತಿಯನ್ನು ಎಚ್ಚರಿಸುವಷ್ಟೂ ಶಕ್ತಿ ನನ್ನಲ್ಲಿ ಉಳಿದಿಲ್ಲ. ಎದ್ದು ನಿಲ್ಲುವ ಶಕ್ತಿ ಇಲ್ಲ, ಸಮುದ್ರದ ಅಲೆಗಳಂತೆ ಕೆಮ್ಮು ಒಂದೇ ಸಮನೆ ಆಕ್ರಮಣವೆಸಗುತ್ತಿದೆ. ನಾನು ಕಾಲುಚಾಚಿ ಒಂದು ಬೆಂಚಿನ ಆಸರೆಯಿಂದ ಪ್ಲಾಟ್ ಫಾರಮ್ ಮೇಲೆ ಬಿದ್ದಿದ್ದೇನೆ. ಒಂದು ಗಂಟೆಯೊಳಗೇ ನಿದ್ರಿಸುತ್ತೇನೆ, ಶಾಶ್ವತವಾಗಿ!

ಕುಟ್ಟಿ ಕಾಲುಚಾಚಿ ನೆಲದ ಮೇಲೆ ಮಲಗಿದ್ದ. ತಲೆಕೆಳಗೆ ದಿಂಬಿರಲಿಲ್ಲ. ಅವನ ಶರೀರದ ಮೇಲೆ ನಿಕ್ಕರ್ ಮಾತ್ರವಿತ್ತು. ತಲೆಯಲ್ಲಿಯೂ ಲಬಂಗಿಯನ್ನು ಹೊರತುಪಡಿಸಿ ಬೇರ್ಯಾವ ವಿಚಾರವೂ ಇರಲಿಲ್ಲ. ಗೆಸ್ಟ್ ಹೌಸ್ ನಲ್ಲಿದ್ದ ಹುಡುಗಿಯ ಹೆಸರೇ ಲಬಂಗಿ ಯಾಗಿತ್ತು – ಇದುವರೆಗೆ ಅವಳ ಹೆಸರನ್ನಷ್ಟೇ ಪತ್ತೆ ಮಾಡಿದ್ದೆವು. ಅವಳ್ಯಾರು ಎಲ್ಲಿಂದ ಬಂದಿದ್ದಾಳೆ ಎಷ್ಟು ದಿನ ಗೆಸ್ಟ್ ಹೌಸ್ ನಲ್ಲಿರುತ್ತಾಳೆ- ಈ ಪ್ರಶ್ನೆಗಳಿಗೆ ಉತ್ತರ ಹುಡುಕಲು ಗೆಸ್ಟ್ ಹೌಸ್ ನ ಬಾಣಸಿಗನೊಂದಿಗೆ ಸಂಪರ್ಕಿಸುವುದು ಅಗತ್ಯವಾಗಿತ್ತು.

ಝಾಬಾ ಮಧ್ಯಾಹ್ನವಾದ ಮೇಲೆ ಹೊರಟು ಹೋಗಿದ್ದ. ಲಬಂಗಿಯ ಫೋಟೋಗಳ ರೀಲನ್ನು ಡೆವಲಪ್ ಮಾಡಿಸಿ, ಡಿನ್ನರ್ ಗೆ ಮೊದಲು ಅವನು ಹಳ್ಳಿಗೆ ಹಿಂತಿರುಗುತ್ತಾನೆಂಬ ನಂಬಿಕೆ ನಮಗಿತ್ತು. ನನ್ನ ನಂಬಿಕೆ ನನಗೆ ಮೋಸಮಾಡುವುದಿಲ್ಲ. ಅವನು ಅದಕ್ಕೂ ಮೊದಲೇ ಬಂದು ನಮ್ಮೆದುರು ಫೋಟೋಗಳನ್ನು ಹರಡಿದ, ಲಬಂಗಿಯ ಮುಖ ಫೋಟೋಜಿನಿಕ್ ಆಗಿತ್ತು. ಕ್ಯಾಮೆರಾ ಕಣ್ಣಿನಿಂದ ಅವಳು ಇನ್ನೂ ಹೆಚ್ಚು ಆಕರ್ಷಕವಾಗಿ ಕಾಣುತ್ತಿದ್ದಳು. ವಿಶೇಷವಾಗಿ ಅವಳ ಕ್ಲೋಸ್-ಅಪ್ ನಮ್ಮ ಮೇಲೆ ಪರಿಣಾಮ ಬೀರಿತ್ತು.

ಲಬಂಗಿಯ ಬಗ್ಗೆ ಝಾಬಾ ಹಳ್ಳಿಯಿಂದ ಇನ್ನೂ ಸ್ವಲ್ಪ ವಿಷಯಗಳನ್ನು ಸಂಗ್ರಹಿಸಿಕೊಂಡು ಬಂದಿದ್ದ. ಅದೇನಂದರೆ… ನಿತ್ಯಸಂಜೆ ಅವಳು ಕುದುರೆಯೇರಿ ಒಂಟಿಯಾಗಿ ಸುತ್ತಾಡಲು ಹೊರಡುತ್ತಾಳೆ. ಹಳ್ಳಿಯನ್ನು ಒಂದು ಬಾರಿ ಸುತ್ತುಹಾಕಿ, ಹಳ್ಳಿಯ ಮುಖ್ಯರಸ್ತೆಯಿಂದ ಗೆಸ್ಟ್ ಹೌಸಿಗೆ ಬರುತ್ತಾಳೆ.

ಇನ್ನೂ ನೆಲದ ಮೇಲೆ ಮಲಗಿದ್ದ ಕುಟ್ಟಿ ಎದ್ದುಕೂತ. ಲಬಂಗಿಯನ್ನು ಬಲೆಗೆ ಹಾಕಿಕೊಳ್ಳುವ ಹೊಸ ಉಪಾಯ ಅವನಿಗೆ ಹೊಳೆದಿದ್ದರೆ ಆಶ್ಚರ್ಯವಿಲ್ಲ! ಎದ್ದು, ಅವನು ಪ್ರಪ್ರಥಮವಾಗಿ ಬಾನನ್ನು ನೋಡಿದ. ಕಡೆಗೆ ನನ್ನ ನೋಡಿ “ಕೋಬರ್! ನಾಳೆ ಸಂಜೆ ನಾವು ಅವಳನ್ನು ಹಳ್ಳಿಯ ಹೊರಗೇ ಅಟ್ಯಾಕ್ ಮಾಡೋಣ” ಎಂದ.

“ಹೇಗೆ” ನಾನು ಪ್ರಶ್ನಿಸಿದೆ.

ಉತ್ತರದಲ್ಲಿ ಅವನು ತನ್ನ ತತ್ತ್ವಜ್ಞಾನಿಯ ವಿಚಾರವನ್ನು ಹೇಳಿದ ಮುಖಕ್ಕೆ ಎರಡು ರಂಧ್ರದ ಕಪ್ಪು ಬುರುಕ ಹಾಕಿಕೊಂಡು ನಾನು ಲಬಂಗಿಯ ಮಾರ್ಗದಲ್ಲಿ ಅಕಸ್ಮಾತ್ ಬರ್ತೀನಿ. ಸಹಜವಾಗಿಯೇ ಅವಳು ಗಾಬರಿಯಾಗ್ತಾಳೆ. ಅವಳು ಕಿರುಚುವುದಕ್ಕೂ ಮೊದಲೇ ಝಾಬಾ ಬಿಳಿ ಬುರಕಿಯಲ್ಲಿ ಅವಳನ್ನು ಕುದುರೆಯಿಂದ ಎಳೆದುಕೊಳ್ತಾನೆ. ಅವಳ ಬಾಯಿಗೆ ರುಮಾಲನ್ನು ತುರುಕಿದ ಮೇಲೆ ನಾವು ಅವಳನ್ನೆತ್ತಿಕೊಂಡು ಪಾಳು ಪ್ರದೇಶದ ಕೊನೆಗೆ ಹೋಗ್ತೀವಿ. ಅಲ್ಲಿ ಕುಟ್ಟಿ ಕೆಂಪು ಬುರುಕಿಯಲ್ಲಿ ಕಾಯುತ್ತಿರುತ್ತಾನೆ. ಅವನು ಲಬಂಗಿಯನ್ನು ಕಟ್ಟಿಹಾಕಿ, ತತ್ಕ್ಷಣ ಲಬಂಗಿಯ ಕುದುರೆಗೆ ಸಂದೇಶ ಅಂಟಿಸಿ ಕುದುರೆಯನ್ನು ಗೆಸ್ಟ್ ಹೌಸ್ ತನಕ ಓಡಿಸಿ ಬರ್ತಾನೆ.

ಸಂದೇಶ ಹೀಗಿರುತ್ತೆ “ಮಹಾಶಯರೇ! ನಮ್ಮ ಲಬಂಗಿ ಕೆಂಪು ಬುರುಕಿಯವನ ವಶದಲ್ಲಿದ್ದಾಳೆ. ಅವಳನ್ನು ನೀವು ಸುರಕ್ಷಿತವಾಗಿ ಮರಳಿ ಪಡೆಯಬೇಕೆಂದಿದ್ದರೆ, ರಾತ್ರಿಯ ಹನ್ನೆರಡು ಗಂಟೆಗೂ ಮೊದಲು ಪಾಳುಪ್ರದೇಶದ ಆರಂಭದಲ್ಲೇ ಹದಿನೈದು ಸಾವಿರ ರೂಪಾಯಿಗಳನ್ನಿಟ್ಟು ಹೋಗಿ. ಇಲ್ಲದಿದ್ದರೆ ನಿಮ್ಮ ರೂಪಸಿ ಲಬಂಗಿಯನ್ನು ತುಂಡು-ತುಂಡು ಮಾಡಿ ಮೀನುಗಳಿಗೆ ಹಾಕುತ್ತೇವೆ.”

ಬರೆದವ,

ಕೆಂಪು ಬುರುಕಿಯವ

ಕುಟ್ಟಿಯ ಈ ಟೆಕ್ನಿಕಲ್ ವಿಚಾರ ನನಗೆ ಹಿಡಿಸಿತು. ನಾನು ಕಪ್ಪು ಬುರುಕಿಯವ, ಕುಟ್ಟಿ ಕೆಂಪು ಬುರುಕಿಯವ, ಝಾಬಾ ಬಿಳಿ ಬುರುಕಿಯವ! ಆದರೆ ನಾನು ಝಾಬಾನೊಂದಿಗೆ ಅಪಹರಣದ ಕಾಂಡದಲ್ಲಿ ಮಹತ್ವಪೂರ್ಣ ಭೂಮಿಕೆಯನ್ನು ನಿರ್ವಹಿಸಬೇಕಿತ್ತು. ಇದು ಸ್ವಲ್ಪ ಕಷ್ಬವೇ ಆಗಿತ್ತು.

ನಾನೇನೋ ತರ್ಕಿಸಬೇಕೆಂದಿದ್ದೆ. ಆಗಲೇ ಕುಟ್ಟಿ ಬಿಕ್ಕಳಿಸಿದ. ಅವನ ಮೇಲೆ ‘ಐಡಿಯಾ’ ಆಕ್ರಮಣ ವೆಸಗಿತ್ತು. ಏಕಾಂತದ ಅವಶ್ಯಕತೆ ಅವನಿಗಿತ್ತು. ‘ಆಕ್ರಮಣ- ಆಕ್ರಮಣ’ ಎಂದರಚುತ್ತಾ ಅವನು ಕಾಟೇಜ್ನಿಂದ ಹೊರಗೋಡಿದ ಝಾಬಾ ಅವನನ್ನು ಹಿಂಬಾಲಿಸಿದ, ನನಗಾಶ್ಚರ್ಯವಾಯಿತು. ಝಾಬಾ ಅವನನ್ನು ಹಿಂಬಾಲಿಸಿ ಓಡಿದ್ದಕ್ಕೆ ಇಂದು ಯಾವ ಕಾರಣವೂ ಇರಲಿಲ್ಲ. ಆದರೆ ಬಹುಶಃ ಇತ್ತು ಎಂಬುದು ಒಂದು ಕ್ಷಣದ ಅನಂತರವೇ ನನಗೆ ಅರ್ಥವಾಯಿತು.

ದುಲಈ ಮೆಟ್ಟಿಲುಗಳನ್ನಿಳಿದು ಕೆಳಗೆ ಬಂದಳು. ಗಾಬರಿಯಿಂದ ನಾನು ಗೋಡೆಯ ಮೇಲಿದ್ದ ಹನುಮಂತನ ಚಿತ್ರವಿದ್ದ ಕ್ಯಾಲೆಂಡರನ್ನು ನೋಡಿದೆ. ಇಂದು ಒಂದನೆಯ ತಾರೀಕಾಗಿತ್ತು. ಪ್ರತಿ ತಿಂಗಳ ಒಂದನೆಯ ತಾರೀಕಿನಂದು ಈ ಕಾಳಿಮಾತೆ ಕುರಿಯೊಂದನ್ನು ಬಲಿ ತೆಗೆದುಕೊಳ್ಳುತ್ತಿದ್ದಳು. ಕುಟ್ಟಿ ಅವಳಿಗೆ ಬಲಿಯಾಗಿದ್ದ. ಹೋದ ತಿಂಗಳು ಝಾಬಾ ಹೋಗಿದ್ದ. ಈ ತಿಂಗಳು ನನ್ನ ಸರದಿಯಿತ್ತು. ಬಲಿಯಾಗದೆ ಬೇರೆ ಮಾರ್ಗವಿರಲಿಲ್ಲ. ಹೇಡಿಗಳು ಬಲಿಯಾಗಲಾರರು ನಾನು ಗಂಡಸಿನಂತೆ ಬಲಿಯಾಗಲು ನಿರ್ಧರಿಸಿ ದುಲಈ ಯೊಂದಿಗೆ ಮೇಲಕ್ಕೆ ಹೋದೆ.

ಮೇಲೆ ಬಂದ ದುಲಈ ಪ್ರಪ್ರಥಮವಾಗಿ ಮದ್ಯದ ಬಾಟ್ಲಿಯ ಮುಚ್ಚಳವನ್ನು ತೆರೆದಳು. ನನಗೆ ಮದ್ಯದ ಅಗತ್ಯವಿರಲಿಲ್ಲ. ಬರುವಾಗಲೇ ಮೂರು ಪೆಗ್ ಹಾಕಿಕೊಂಡು ಬಂದಿದ್ದೆ.

ಸುಮಾರು ಒಂದು ಗಂಟೆಯ ಅನಂತರ ಕೆಳಗಿಳಿಯುವುದಕ್ಕೂ ಮೊದಲು ಅವಳು ನನಗೊಂದು ಮದ್ಯದ ಬಾಟಲಿಯನ್ನು ಉಡುಗೊರೆಯಾಗಿ ಕೊಟ್ಟಳು. ಆ ಬಾಟಲಿಯನ್ನು ಅಲ್ಲೇ ಒಡೆದು ಅವಳ ತಲೆಯ ಮೇಲೆ ಮದ್ಯ ಸುರಿದು ನಾನು ಕೆಳಗೆ ಬಂದೆ. ಅಥವಾ ನನಗೆ ‘ಡಬ್ಬಲ್-ಕಿಕ್’ ಹೊಡೆದಿತ್ತೊ”

ಲಬಂಗಿ ನನ್ನೆದುರಿಗಿದ್ದಳು. ನಾನು ರೆಪ್ಪೆಗಳನ್ನು, ಬಡಿದೆ. ಇಲ್ಲ, ಅವಳು ನಿಂತಿರದೆ, ಗೋಡೆಗೊರಗಿ ಮಂಚದ ಮೇಲೆ ಕೂತಿದ್ದಳು. ತಲೆಕೂದಲುಗಳು ಅವಳ ಭುಜಗಳ ಮೇಲೆ ಹರಡಿದ್ದವು. ಬೆಳಗಿನ ಉಡುವನ್ನು ಧರಿಸಿದ್ದಳು. ಬಿಳಿ ಶರ್ಟ್ ಮತ್ತು ಮೊಣಕಾಲುಗಳನ್ನು ಮುಚ್ಚಲು ಪ್ರಯತ್ನಿಸುತ್ತಿದ್ದ ಬಿಳಿ ನಿಕ್ಕರ್ ನಲ್ಲಿ ಲಬಂಗಿಯೂ ಶ್ವೇತವರ್ಣಿಯಾಗಿದ್ದಳು. ಬಲ್ಪ್ ಹಳದಿ ಬೆಳಕನ್ನು ಚೆಲ್ಲುತ್ತಿತ್ತು. ನನ್ನೆದುರು ವಾಸ್ತವವಾಗಿಯೂ ಲಬಂಗಿ ಇದ್ದಾಳೆಂಬ ನಂಬಿಕೆ ನನಗಾಗುತ್ತಿರಲಿಲ್ಲ. ಮದ್ಯದಿಂದಾಗಿ ನನಗೆ ಭ್ರಮೆಯುಂಟಾಗುತ್ತಿತ್ತು. ನಾನು ಕೆಲವು ಹೆಜ್ಜೆ ಮುಂದೆ ಬಂದು ಅವಳ ಮೊಣಕಾಲುಗಳ ಮೇಲೆ ಬೆರಳನ್ನಿಟ್ಟೆ ಅನಂತರ ಇಳಿಬಿಟ್ಟುಕೊಂಡಿದ್ದ ಅವಳ ಕಾಲುಗಳ ಬೆರಳಿನಲ್ಲಿದ್ದ ಕಾಲುಂಗುರವನ್ನೂ ಕಳಚಿದೆ.

“ನಂಬಿಕೆಯಾಯ್ತಾ” ಅವಳ ಈ ಪ್ರಶ್ನೆಯಿಂದ ಗಾಬರಿಗೊಂಡು ಎರಡನೆಯ ಬಾರಿ ಅವಳ ಮುಖವನ್ನೇ ನೋಡಿದೆ. ಅವಳು ಈಗಲೂ ಹಿಂದಿನಂತೆಯೇ ಗೋಡೆಗೊರಗಿ ಕೂತಿದ್ದಳು. ನಾನಿನ್ನೂ ಮೂರ್ಖನಂತೆ ಅವಳ ಕಣ್ಣುಗಳನ್ನೇ ನೋಡುತ್ತಿದ್ದೆ. ತಲೆಕೆರೆದುಕೊಳ್ಳುತ್ತಿದ್ದೆ. ಅನಂತರ ತಲೆಯನ್ನು ಮೂರ್ನಾಲ್ಕು ಬಾರಿ ಕೊಡವಿಕೊಂಡೆ. ಅಮಲು ಇಳಿಯಿತು. ವಾಸ್ತವಿಕತೆ ಎದುರಾಯಿತು.

“ನಂಬಿಕೆಯಾಯ್ತು.” ಅವಳ ಪ್ರಶ್ನೆಗೆ ಉತ್ತರಿಸಿದೆ.

“ಏನು” ಅವಳ ಮುಗುಳ್ನಗೆಯಲ್ಲಿ ಸೂಕ್ಷತ್ಮೆಯಿತ್ತು.

“ಈಗ”

“ಈಗೇನು”

“ನನಗೆ ಹಸಿವೆಯಾಗ್ತಿದೆ.”

“ಹಾಗಾದ್ರೆ ನಿನ್ನ ಮನೆಗೆ ಹೋಗು!” ನಾನು ಸಲಹೆ ಕೊಟ್ಟೆ.

“ಇದು ಮನೆಯಲ್ವಾ”

“ಹೌದು, ಆದ್ರೆ ಒಲೆಯಿಲ್ಲದ ಮನೆ.”

ಅವಳು ನಿಕ್ಕರ್ ನ ಹಿಂಭಾಗದ ಜೇಬಿಗೆ ಕೈಹಾಕಿ ನೂರರ ಒಂದು ನೋಟನ್ನು ತೆಗೆದು ನನ್ನದುರಿಗಿಡುತ್ತಾ ಹೇಳಿದಳು, “ಪೇಟೆಗೆ ಹೋಗಿ ಒಂದು ಒಲೆ ಮತ್ತು ಬೇಕಾದ ಪಾತ್ರೆಗಳನ್ನು ತಗೊಂಡು ಬಾ!”

“ಆದ್ರೆ ಅಡುಗೆ ಮಾಡೋರು ಯಾರು” ನನಗಾಶ್ಚರ್ಯವಾಯಿತು.