ಚಂದ್ರನ ಚೂರು ಅಡಿ ಎತ್ತರ ಜಿಗಿಯುವ ಹೈಜಂಪ್‌ ಪಟುವಾಗಿದ್ದರೆ, ಅಷ್ಟೇ ಶಕ್ತಿ ಉಪಯೋಗಿಸಿ ಚಂದ್ರಮಂಡಲದಲ್ಲಿ ಅವನು ಇಪ್ಪತ್ತೊಂದು ಅಡಿ ಎತ್ತರಕ್ಕೆ ಹಾರಬಹುದು. ಚಂದ್ರನ ನೆಲದ ಮೇಲೆ ನುಣ್ಣಗಿನ ಧೂಳು ಒಂದು ಇಂಚು ದಪ್ಪದಿಂದ ಹತ್ತಾರು ಅಡಿ ಎತ್ತರದವರೆಗೆ ಎಲ್ಲಕಡೆಯೂ ಹರಡಿದೆ. ಕೆಲವು ಗುಳಿಗಳ ರಚನೆಯನ್ನು ನೋಡಿದರೆ ಚಂದ್ರನ ಮೆಲ್ಕೈೆ ಧೂಳು ಕೆಲವೆಡೆ ಅನೇಕ ಮೀಟರುಗಳಷ್ಟು ಎತ್ತರಕ್ಕೂ ಇರಬಹುದೆಂದು ವಿಜ್ಞಾನಿಗಳು ಅಂದಾಜು ಮಾಡಿದ್ದಾರೆ.

ಅಷ್ಟು ನುಣುಪಾದ ಧೂಳು ಚಂದ್ರನ ಮೇಲೆ ಹರಡಿದ್ದರೂ ಅಲ್ಲಿ ಧೂಳೇಳುವುದಿಲ್ಲ.ನೀವು ಕಾಲಿನಿಂದ ಒದ್ದು ಧೂಳೇಳಿಸಿದರೂ ಅಲ್ಲಿ ಬೀಸುವ ಗಾಳಿಯೇ ಇಲ್ಲದಿರುವುದರಿಂದ ಧೂಳು ನುಣ್ಣಗಿದ್ದರೂ ಅದು ಎದ್ದಷ್ಟೇ ಶೀಘ್ರವಾಗಿ ಮತ್ತೆ ನೆಲಕ್ಕೆ ಬೀಳುತ್ತದೆಯೇಹೊರತು ಇಲ್ಲಿನಂತೆ ತೇಲಾಡುವ ಧೂಳಿನ ಮೋಡ ನಿರ್ಮಾಣವಾಗುವುದಿಲ್ಲ. ಚಂದ್ರನ ಮೈಮೇಲೆ ಲಕ್ಷಾಂತರ ಗುಳಿಗಳು ನಿರ್ಮಾಣವಾಗಿರುವುದಕ್ಕೆ ಕಾರಣ ಈ ಧೂಳೆಂದು ಊಹಿಸಲಾಗಿದೆ. ಭೂಮಿಯ ಮೇಲೆ ಕೆಸರಿಗೆ ಕಲ್ಲೆಸೆದಾಗ ಗುಳಿಗಳುಂಟಾಗುವಂತೆ ಉಲೈಗಳು ಚಂದ್ರನ ಮೇಲೆ ಬಿದ್ದಹಾಗೂ ನಿರಂತರವಾಗಿ ಗುಳಿಗಳು ನಿರ್ಮಾಣವಾಗುತ್ತಲೇ ಇವೆ. ಬೀಸುವ ಗಾಳಿ, ಬೀಳುವ ಮಳೆ, ಹರಿಯುವ ನೀರು ಇಲ್ಲದ ಚಂದ್ರನ ಮೇಲೆ ಈ ಗುಳಿಗಳು ಎಂದೂ ಮುಚ್ಚಿಹೋಗದೆ ಶಾಶ್ವತವಾಗಿ ಇರುತ್ತವೆ.

ಚಂದ್ರನ ಪರಿಭ್ರಮಣಕ್ಕೆ ಅನುಸಾರವಾಗಿ ಅಲ್ಲಿಯ ಯಾವೊಂದು ಪ್ರದೇಶದಲ್ಲಿಯೂ ಎರಡು ವಾರ ಹಗಲೂ, ಎರಡು ವಾರ ರಾತ್ರಿಯೂ ಇರುತ್ತದೆ. ಬೆಳಗಿನ ಹೊತ್ತು ಇಲ್ಲಿಯ ಧೂಳು ಇನ್ನೂರು ಡಿಗ್ರಿ ಫ್ಯಾರನ್‌ಹೀಟ್‌ನಷ್ಟು ಎಂದರೆ ನೀರು ಕುದಿಯುವಷ್ಟು ಬಿಸಿಯೇರುತ್ತದೆ. ರಾತ್ರಿ ಮೈನಸ್‌ ಇನ್ನೂರ ನಲವತ್ಮೂರು ಡಿಗ್ರಿ ಫ್ಯಾರನ್‌ಹೀಟ್‌ನಷ್ಟು ಚಳಿ ಆವರಿಸುತ್ತದೆ. ಇಷ್ಟು ಶಾಖವೇ ಆಗಲಿ, ಚಳಿಯೇ ಆಗಲಿ ಅದು ಚಂದ್ರನ ಒಳಮೈಮೇಲೆ ಯಾವ ಪರಿಣಾಮವನ್ನೂ ಬೀರುವುದಿಲ್ಲ. ಕೆಲವೇ ಇಂಚುಗಳಷ್ಟು ಧೂಳು ಮಾತ್ರ ಈ ವಾತಾವರಣದ ವೈಪರೀತ್ಯಕ್ಕೆ ಒಳಗಾಗುವುದು. ಅಲ್ಲಿ ನಿರ್ವಾತ ಪ್ರದೇಶವಾದ್ದರಿಂದ ಶಾಖ ಹಬ್ಬಲು ಯಾವ ಮಾಧ್ಯಮವೂ ಇಲ್ಲ.

ಭೂಮಿಗೆ ವಾತಾವರಣದ ಕವಚ ಇದೆ. ಭೂಮಿಯ ಗುರುತ್ವಾಕರ್ಷಣ ಶಕ್ತಿ ಎಷ್ಟು ಬಲಿಷ್ಠವಾದುದೆಂದರೆ ವಾತಾವರಣದ ಅಣು ಪರಮಾಣುಗಳನ್ನು ಸಹ ಬಾಹ್ಯಾಕಾಶದಲ್ಲಿ ಲೀನವಾಗದಂತೆ ತನ್ನಲ್ಲೇ ಹಿಡಿದಿಟ್ಟುಕೊಳ್ಳುವ ಶಕ್ತಿ ಇದೆ. ಚಂದ್ರನ ಗುರುತ್ವಾಕರ್ಷಣ ಶಕ್ತಿ ಭೂಮಿಗೆ ಹೋಲಿಸಿದರೆ ತುಂಬ ಕಡಿಮೆ. ಹಾಗಾಗಿ ಚಂದ್ರ ಕಾಲಾಂತರದಲ್ಲಿ ನಿಧಾನವಾಗಿ ತನ್ನ ವಾತಾವರಣವನ್ನು, ಪ್ರಧಾನವಾಗಿ ಗಾಳಿ ಮತ್ತು ನೀರು ಇವೆರಡನ್ನೂ ಕಳೆದುಕೊಳ್ಳುತ್ತಾ ಬಂದ. ಅನಿಲಾವಸ್ಥೆಯಲ್ಲಿದ್ದ ಎಲ್ಲ ವಸ್ತುಗಳೂ ಬಾಹ್ಯಾಕಾಶದಲ್ಲಿ ಲೀನವಾಗಿ ಖಾಲಿ ಯಾದುವು. ಅದು ರೂಪುಗೊಂಡ ಒಂದು ಸಾವಿರ ವರ್ಷಗಳ ಕಾಲಾವಧಿಯಲ್ಲಿ ಚಂದ್ರನ ವಾತಾವರಣ ನಿರ್ವಾತಪ್ರದೇಶವಾಯ್ತು.

ಚಂದ್ರಮುಖ ಇಂಬ್ರಿಯಮ್‌ ಸಮುದ್ರ ಎಂದು ಕರೆಯುವ ಜಾಗದಲ್ಲಿ ಉಂಟಾಗಿರುವ ಚಂದ್ರನ ಗುಳಿಗಳು. ಇವುಗಳ ಸುತ್ತಳತೆ ನೂರೈವತ್ತು ಮೈಲುಗಳು. ಆಳ ನಾಲ್ಕು ಮೈಲು, ಇಷ್ಟು ದೊಡ್ಡದೊಡ್ಡ ಆಕಾಶಕಾಯಗಳು ಚಂದ್ರನನ್ನು ಅಪ್ಪಳಿಸಿರುವುದು ನೋಡಿದರೆ ಇವು ಸೌರಮಂಡಳ ರೂಪುಗೊಂಡ ಹೊಸದರಲ್ಲಿ ಆಗಿರ ಬಹುದೆಂದು ಊಹಿಸಬಹುದು. ಇನ್ನೂ ಶೈಶವಾವಸ್ಥೆಯಲ್ಲಿದ್ದ ಸೂರ್ಯ ಮಂಡಲದಲ್ಲಿ ಸೂರ್ಯನ ಸುತ್ತ ತಮ್ಮದೇ ಅಕ್ಷದಲ್ಲಿ ಎರ್ರಾಬಿರ್ರಿಯಾಗಿ ಅಲೆಯುವ ಭೀಕರ ಗಾತ್ರದ ಆಕಾಶಕಾಯಗಳು ಬೇಕಾದಷ್ಟು ಇದ್ದುವು. ಈ ಮೂರು ಚಂದ್ರನ ಗುಳಿಗಳಿಗೂ ಆರ್ಕಿಮಿಡಿಸ್‌, ಅರಿಸ್ಟಲಿಸ್‌, ಪ್ಲೇಟೋ ಎಂದು ಪ್ರಾಚೀನ ಖಗೋಳಶಾಸ್ತ್ರಜ್ಞರ ಹೆಸರನ್ನಿಡಲಾಗಿದೆ. ಈ ಗುಳಿಗಳ ಪಕ್ಕದಲ್ಲಿ ಕಾಣುತ್ತಿರುವುದು ಲೂನಾರ್‌ ಆಲ್ಫ್ಸ್‌ ಪರ್ವತಗಳ ಸಮುಚ್ಚಯ, ಮಹಾ ಗಾತ್ರದ ಉಲ್ಕೆಗಳು ಪ್ರಚಂಡ ವೇಗದಲ್ಲಿ ಬಂದು ಢಿಕ್ಕಿ ಹೊಡೆದಾಗ ಭೀಕರ ವಾದ ಆಸ್ಥೋಟನೆಯೇ ಸಂಭವಿಸಿದೆ. , ಅಲ್ಲದೆ ಈ ಆಸ್ಫೋಟನೆಯ ಸಂದರ್ಭದಲ್ಲಿ ಚಂದ್ರನಿಂದ ಲಾವಾ ಹೊರಗೆ ಉಕ್ಕಿರುವುದೂ ಸ್ಪಷ್ಟವಾಗಿ ಗೊತ್ತಾಗುತ್ತದೆ. ಹೊರಗೆ ಉಕ್ಕಿದ ಲಾವಾ ಅಕ್ಕಪಕ್ಕದ ಹಳೆಯ ಗುಳಿಗಳಲ್ಲಿ ತುಂಬಿ ಆ ಗುಳಿಗಳ ವೃತ್ತಾಕಾರವಾದ ಅಂಚು ಮಾತ್ರ ಉಳಿದಿರುವುದನ್ನು ನೋಡಬಹುದು. ಇಂಬ್ರಿಯಮ್‌ ಸಮುದ್ರದ ಬಯಲು ಈ ರೀತಿಯೇ ನಿರ್ಮಾಣವಾಗಿರಬಹುದು.