ಚಂದ್ರನ ಚೂರು ಚಂದ್ರನಲ್ಲಿ ಯಾವಬಗೆಯ ವಾಯುಮಂಡಲವೂ ಇಲ್ಲವೆನ್ನಲು ಎರಡು ಖಚಿತ ಸಾಕ್ಷಿಗಳಿವೆ. ಚಂದ್ರನಲ್ಲಿ ಯಾವಬಗೆಯ ಅನಿಲಾವಸ್ಥೆಯ ಮೋಡಗಳೂ ಕಾಣುವುದಿಲ್ಲ. ಎರಡನೆಯದಾಗಿ ನಕ್ಷತ್ರ ಗೃಹ ಮೊದಲಾದ ಆಕಾಶಕಾಯಗಳ ಅಕ್ಷದಲ್ಲಿ ನಮಗೆ ಚಂದ್ರ ಅಡ್ಡ ಬಂದಾಗ ಅವು ಹಠಾತ್ತಾಗಿ ಕಣ್ಮರೆಯಾಗುತ್ತವೆ. ಚಂದ್ರನಲ್ಲಿ ವಾತಾವರಣದ ಹೊರಪದರ ಇದ್ದಿದ್ದರೆ ಅವು ಬೆಳಕಿನ ಕಿರಣಗಳನ್ನು ಬಗ್ಗಿಸುವುದರಿಂದ ನಿಧಾನವಾಗಿ ಕ್ರಮೇಣ ಕಣ್ಮರೆಯಾಗುತ್ತಿದ್ದುವು. ಚಂದ್ರನಲ್ಲಿ ಅನಿಲಾವಸ್ಥೆಯಲ್ಲಿ ಅಕಸ್ಮಾತ್‌ ಇರಬಹುದಾದ ಅನಿಲಗಳೆಂದರೆ ಅದರ ಗುರುತ್ವಾಕರ್ಷಣೆ ಅತಿಕ್ರಮಿಸಿ ಹೋಗಲಾರದಂಥ ಕ್ಲಿನಾನ್‌, ಕ್ರಿಪ್ಟಾನ್‌ ಮೊದಲಾದ ಅನಿಲಗಳು. ಇವೂ ಸಹ ಶೇಷಾಂಶವಾಗಿ ಇರಬಹುದೇ ಹೊರತು ಗಣನೀಯ ಪ್ರಮಾಣದಲ್ಲಂತೂ ಇರುವುದಿಲ್ಲ.

ಇದರಿಂದ ಒಂದು ಇತ್ಯರ್ಥಕ್ಕಂತೂ ನಾವು ಬರಬಹುದು. ಅಲ್ಲಿ ನಾವು ತಿಳಿದಿರುವಂಥ ಸಸ್ಯ, ಪ್ರಾಣಿ, ಕೀಟ, ಕೊನೆಗೆ ಬ್ಯಾಕ್ಟೀರಿಯಾ ಸಹ ಸಜೀವಾವಸ್ಥೆಯಲ್ಲಿ ಇರಲು ಸಾಧ್ಯವಿಲ್ಲ. ಚಂದ್ರನಲ್ಲಿ ವಾತಾವರಣವಿದ್ದ ಕಾಲದಲ್ಲಿ ಪ್ರಾಕೃತ ಸ್ವರೂಪದ ಜೀವಇದ್ದಿದ್ದರೂ ಸೂರ್ಯನ ಗ್ಯಾಮಾ ಕಿರಣ, ಕ್ಷಕಿರಣಗಳ ಧಾಳಿ, ನಿರಂತರ ಉಲ್ಯಾಪಾತಗಳ ಸುರಿಮಳೆ ಎದುರಿಸಿ ಬದುಕಿರಲು ಅಸಾಧ್ಯವೇ ಸರಿ,

ಎಲ್ಲಕ್ಕಿಂತ ಅಚ್ಚರಿಯ ಅಂಶಗಳೆಂದರೆ ಚಂದ್ರನಲ್ಲಿ ರೂಪುಗೊಂಡಿರುವ ಮಹಾ ಪರ್ವತ ಶ್ರೇಣಿಗಳು! ಚಂದ್ರನ ದಕ್ಷಿಣದ ಅಂಚಿನಲ್ಲಿ ಕಾಣುವ ಡೋರ್‌ಫೆಲ್‌ ಪರ್ವತ ಶ್ರಣಿಗಳಲ್ಲಿ ಇಪ್ಪತ್ತು ಸಾವಿರ ಅಡಿಗಳಿಗಿಂತಲೂ ಎತ್ತರವಾದ ಶಿಖರಗಳಿವೆ. ಆಲ್ಫ್ಸ್‌, ಕ್ಯಾಸಿಯಸ್‌, ಅವಿನಿನಸ್‌ ಪರ್ವತ ಶ್ರೆಣಿಗಳಲ್ಲಿ ಹನ್ನೆರಡರಿಂದ ಹದಿನೆಂಟು ಸಾವಿರ ಅಡಿಗಳಷ್ಟು ಎತ್ತರದ ಶಿಖರಗಳು ಬೇಕಷ್ಟು ಇವೆ. ಅವುಗಳ ಪಕ್ಕದ ಕಣಿವೆಯ ತಳದಿಂದ ಲೆಕ್ಕ ಹಾಕಿದರೆ ಶಿಖರಗಳು ಆರು ಮೈಲುಗಳಷ್ಟು ಎತ್ತರವಾಗಿವೆ. ಚಂದ್ರನ ಧ್ರುವವಲಯದ ಈ ಪರ್ವತ ಶ್ರೆಣಿಗಳಲ್ಲಿರುವ ಅತ್ಯಂತ ಆಳವಾದ ಕೊರಕಲುಗಳನ್ನು ಸೂರ್ಯನ ಬೆಳಕು ಯಾವ ರೀತಿಯಿಂದಲೂ ಮುಟ್ಟಲಾರದು. ಅಕಸ್ಮಾತ್‌ ನೀರು ಚಂದ್ರನಲ್ಲಿ ಇರಬಹುದಾದ ಸಾಧ್ಯತೆ ಇದ್ದರೆ ಅದು ಇಲ್ಲಿ. ನೀರು ದ್ರವ ರೂಪದಲ್ಲಂತೂ ಇರುವುದಿಲ್ಲ. ಆದರೆ ಇಲ್ಲಿನ ಅತಿ ಶೀತದ ಕೊರಕಲುಗಳಲ್ಲಿ, ಬಿಸಿಲು ಎಂದೂ ತಾಗದ ಎಡೆಗಳಲ್ಲಿ ಮಂಜುಗಡ್ಡೆಗಳ ರೂಪದಲ್ಲಿ ನೀರು ಉಳಿದಿರಬಹುದಾದ ಸಾಧ್ಯತೆ ಇದೆ.

ಚಂದ್ರನ ಪರ್ವತಗಳಂತೆಯೇ ಅಲ್ಲಿರುವ ಸಾಲುಗುಳಿಗಳೂ ಅಚ್ಚರಿಯ ಲಕ್ಷಣಗಳಾಗಿವೆ. ಇವು ಎಷ್ಟು ನಿಶ್ಚಿತ ದಿಕ್ಕಿನಲ್ಲಿ ನಿಶ್ಚಿದ ದೂರದಲ್ಲಿ ಸಾಲಾಗಿವೆಯೆಂದರೆ ಉಲ್ಕಾಪಾತಗಳಿಂದಾದ ಗುಳಿಗಳಂತೆ ಕಾಣಿಸುವುದಿಲ್ಲ. ಬಹುಶಃ ಚಂದ್ರನ ಮೇಲಿನ ಶಿಲಾ

ಫಲಕಗಳು ಬಿರುಕು ಬಿಟ್ಟು ಬಿರುಕಿನುದ್ದಕ್ಕೂ ಜ್ವಾಲಾಮುಖಿಯ ಚಟುವಟಿಕೆಗಳಿಂದ ಉಕ್ಕಿದ ಲಾವಾ ಈ ಗುಳಿಗಳಿಗೆ ಕಾರಣವಿರಬಹುದು.

ಚಂದ್ರನಲ್ಲಿಗೆ ಹೋಗಿ ಚಂದ್ರನ ಪರ್ವತಗಳನ್ನು ಹತ್ತಿ ಚಂದ್ರನ ಮೇಲ್ಮೈಯ್ಕಿಂದ ಚಂದ್ರಮುಖ ಅವುಗಳ ಶಿಖರಗಳು ಎಷ್ಟು ಎತ್ತರದಲ್ಲಿವೆ ಎಂದು ಅಳೆಯದೆ ಹೇಗೆ ಅವುಗಳ ಎತ್ತರ ಇಂತಿಷ್ಟೇ ಇದೆಯೆಂದು ಇಲ್ಲಿಂದಲೇ ಖಗೋಶಶಾಸ್ತ್ರಜ್ಞರು ಲೆಕ್ಕ ಹಾಕುತ್ತಾರೆಂದು ಅಚ್ಚರಿಯಾಗಬಹುದು. ಅದಕ್ಕೆ ಅವರು ಬಹಳ ಸರಳ ವಿಧಾನವನ್ನು ಕಂಡುಕೊಂಡಿದ್ದಾರೆ. ಭೂಮಿಯ ಮೇಲಿನಂತೆಯೇ ಚಂದ್ರನ ಮೇಲೂ ಸೂರ್ಯನ ಚಲನೆಗೆ ಅನುಸಾರವಾಗಿ ಪರ್ವತ ಶಿಖರಗಳ ನೆರಳು ಸೂರ್ಯನ ವಿರುದ್ದ ದಿಕ್ಕಿನಲ್ಲಿ ಬೀಳುತ್ತದೆ. ಸೂರ್ಯ ಚಲಿಸುತ್ತಾ ಮುಂದುವರಿದಂತೆ ಈ ನೆರಳು ಕುಗ್ಗುತ್ತಾ ಸೂರ್ಯ ನಡುನೆತ್ರಿಗೆ ಬಂದಾಗ ನೆರಳೇಇರುವುದಿಲ್ಲ. ಮತ್ತೆ ಸೂರ್ಯ ಮುಳುಗುತ್ತಾ ಬಂದಂತೆ ಅದರ ವಿರುದ್ಧ ದಿಕ್ಕಿನಲ್ಲಿ ವೃದ್ಧಿಯಾಗುತ್ತಾ ಹೋಗುತ್ತದೆ. ಸೂರ್ಯ ಉದಯವಾಗುವ ಸಮಯದಲ್ಲಿ ಮತ್ತು ಅಸ್ತವಾಗುವ ಸಮಯದಲ್ಲಿ ನೆರಳಿನ ಉದ್ದ ಅತ್ಯಂತ ಹೆಚ್ಚಿರುತ್ತದೆ. ಈ ಸಮಯದಲ್ಲಿನೋಡಿದರೆ ನೆರಳಿನ ಉದ್ದಕ್ಕೆ ತಕ್ಕಂತೆ ಪರ್ವತ ಶ್ರೆಣಿಗಳ ಎತ್ತರ ಮತ್ತು ಆಕಾರಗಳು ಸ್ಪಷ್ಟವಾಗಿ ಕಾಣುತ್ತವೆ. ಸೂರ್ಯ ಮುಳುಗುತ್ತಿರುವ ಕೋನವನ್ನೂ, ನೆರಳಿನ ಉದ್ದವನ್ನೂ ಪರಿಗಣಿಸಿ ಲೆಕ್ಕ ಹಾಕಿ ಆಯಾ ಪರ್ವತ ಶಿಖರಗಳ ಎತ್ತರವನ್ನು ಪತ್ತೆ ಹಚ್ಚುತ್ತಾರೆ.