ಚಂದ್ರನ ಚೂರು ಚಂದ್ರನಲ್ಲಿ ವಾತಾವರಣ ಇಲ್ಲದಿರುವುದರಿಂದ ಅದು ನಿರಂತರ ಉಲ್ಕಾಪಾತಗಳ ಧಾಳಿಗೆ ತುತ್ತಾಗಿ ಅದರ ನೆಲವೆಲ್ಲಾ ಅಗಾಧವಾದ ಗುಳಿಗಳಿಂದ ತುಂಬಿದೆ ಎಂಬುದನ್ನು ನೋಡಿದೆವು. ಭೂಮಿಗೆ ವಾತಾವರಣದ ರಕ್ಷಣೆ ಇರುವುದರಿಂದ ಉಲೈಗಳು ವಾತಾವರಣವನ್ನು ತಾಗಿದ ಕೂಡಲೆ ಉಂಟಾಗುವ ಘರ್ಷಣೆಯ ಶಾಖಕ್ಕೆ ಸುಟ್ಟು ಉರಿದುಹೋಗುತ್ತವೆ ಎಂದೂ ತಿಳಿದೆವು. ಹಾಗಿದ್ದರೆ ಭೂಮಿಯ ಮೇಲೆ ಉಲ್ಕಾಪಾತದ ಗುಳಿಗಳೇ ಇಲ್ಲವೆ? ಭೂಮಿಯ ಮೇಲೆ ಗಾಳಿ ಬೀಸುವುದರಿಂದ ಮತ್ತು ಮಳೆ ಸುರಿದು ನೀರು ಹರಿಯುವುದರಿಂದ ಆಕಸ್ಮಾತ್‌ ಉಲ್ಕಾಪಾತದ ಗುಳಿಗಳು ಉಂಟಾಗಿದ್ದರೂ ಅವು ಬ್ಯಾರಿಂಜರ್‌ ಗುಂಡಿ ಕಾಲಾಂತರದಲ್ಲಿ ಮುಚ್ಚಿಹೋಗುವುದೇ-ಹೆಚ್ಚು. ಆದರೆ ಅನುಮಾನಕ್ಕೆಡೆಯಿಲ್ಲದಂಥ ಒಂದು ಉಲ್ಕಾಪಾತದ ಗುಳಿ ಇರುವುದು ನಿಜ.

ಅದೇ ಬ್ಯಾರಿಂಜರ್‌ ಗುಂಡಿ. ಆರಿಜೋನಾದ ಗ್ರ್ಯಾಂಡ್‌ ಕ್ಯಾನಿಯನ್‌ ಹತ್ತಿರವಿರುವ ಬ್ಯಾರಿಂಜರ್‌ ಕ್ರೊಟರ್‌ಚಂದ್ರನಲ್ಲಿರುವ ಗುಳಿಗಳ ಪ್ರತಿರೂಪದಂತಿರುವುದನ್ನು ನೋಡಬಹುದು. ಒಣ ಹವೆಯವಿಸ್ತಾರವಾದ ಅರೆ ಮರಳುಗಾಡು ಪ್ರದೇಶದಲ್ಲಿರುವ ಈ ಗುಂಡಿ ಸುಮಾರು ಎರಡು ಮೈಲು ವಿಸ್ತಾರಕ್ಕೂ, ಐನೂರ ಎಪ್ಪತ್ತು ಅಡಿ ಆಳಕ್ಕೂ ಇದೆ.

ಬಾಹ್ಯಾಕಾಶದಿಂದ ಏನೋ ಒಂದು ಬಂದು ಹೊಡೆದಿದೆ! ಅದರ ಭಯಂಕರ ಘರ್ಷಣೆಗೆ ಕ್ಷಣಾರ್ಧದಲ್ಲಿ ಈ ವಿಸ್ತಾರವಾದ ಗುಂಡಿ ನಿರ್ಮಾಣವಾಗಿದೆ. ಬಂದು ಢಿಕ್ಕಿ ಹೊಡೆದ ವಸ್ತು ನಿಕ್ಕಲ್‌ ಕಬ್ಬಿಣದ ಮಿಶ್ರ ಲೋಹದ್ದು. ಆ ವಸ್ತು ಬಹಳ ತೂಕವಾದದ್ದು.

ಅದರ ಗಾತ್ರ ನಮ್ಮ ದೊಡ್ಡ ಹಡಗುಗಳಷ್ಟಿರಬಹುದು. ಇದೇನೂ ಆಕಾಶದಿಂದ ದೊಪ್ಪನೆ ಬಿದ್ದಿಲ್ಲ. ಪೂರ್ವದ ಆಕಾಶದಿಂದ ಭೂಮಿಗೆ ನಲವತ್ತೈದು ಡಿಗ್ರಿ ಕೋನದಲ್ಲಿ ಮಹಾ ವೇಗದಲ್ಲಿ ಬಂದು ಅಪ್ಪಳಿಸಿದೆ. ಉಲೈಯಂತೆಯೇ ಪ್ರಜ್ವಲಿಸಿ ಉರಿಯುತ್ತಾ ಬಂದು ಭೂಮಿಗೆ ಹೊಡೆದಿದೆ. ಅದು ಹೊಡೆದಾಗ ಆದ ಗುಂಡಿಯ ಆಳ ಸಾವಿರ ಅಡಿಗಿಂತಲೂ ಹೆಚ್ಚಿತ್ತು. ಇದು ಢಿಕ್ಕಿ ಹೊಡೆದಿದ್ದು ಇಂದಿಗೆ ಇಪ್ಪತ್ತು ಸಾವಿರ ವರ್ಷಗಳ ಹಿಂದೆ. ಕಾಲಾಂತರದಲ್ಲಿ ಅಕ್ಕಪಕ್ಕದ ಇಳಿಜಾರಿನಿಂದ ಜರುಗಿದ ಮಣ್ಣು ಈ ಗುಂಡಿಯ ಆರ್ಧದಷ್ಟನ್ನು ಈಗ ಮುಚ್ಚಿದೆ.

ಆದರೆ ಈ ಎರಡು ಮೈಲು ಸುತ್ತಳತೆಯ ಗುಂಡಿಯಲ್ಲಿದ್ದ ಮಣ್ಣು ಎತ್ತ ಹೋಯ್ತು? ಇಲ್ಲಿಗೆ ಬಂದು ಢಿಕ್ಕಿ ಹೊಡೆದ ಆ ಕಬ್ಬಿಣದ ಉಂಡೆ ಎತ್ತ ಹೋಯ್ತು? ವಾತಾವರಣದ ಘರ್ಷಣೆಗೆ ಕಾದು ಬಿಳಿಯ ಜ್ವಾಲೆ ಹೊಮ್ಮಿಸುತ್ತಾ ಅನೇಕ ಸಾವಿರ ಮೈಲು ವೇಗದಲ್ಲಿ ನುಗ್ಗಿದ ಆಕಾಶ ಕಾಯ ಬಂದು ಭೂಮಿಗೆ ಢಿಕ್ಕಿ ಹೊಡೆದಕೂಡಲೇ ಅಲ್ಲಿ ಉಂಟಾದ ಅತ್ಯುಷ್ನದಲ್ಲಿ ಅದಷ್ಟು ಭಾಗ ಭೂಮಿಯೂ ಸೇರಿದಂತೆ ಎಲ್ಲವೂ ಅನಿಲೀಕರಣಗೊಂಡಿವೆ! ಎಂದರೆ ನೀರು ಕುದ್ದಂತೆ ಕುದಿಯುತ್ತಾ ಆವಿಯಾಯ್ತೆಂದು ಭಾವಿಸಬೇಡಿ. ಕ್ಷಣಾರ್ಧದಲ್ಲಿ ನಡೆದ ಈ ಕ್ರಿಯೆ ಒಂದು ಭೀಕರ ಆಸ್ಕೋಟನೆಯಾಗಿ ಮಾತ್ರ ನೋಡುವವರಿಗೆ ಗೋಚರಿಸುತ್ತದೆ. ಉಲ್ಕೆಯ ಕಬ್ಬಿಣ ಸಹ ಭೂಮಿಯೊಳಗೆ ನುಗ್ಗಿದ್ದು ಅಲ್ಲಿ ಆ ಅತ್ಯುಷ್ಟಕ್ಕೆ ಕಬ್ಬಿಣದ ಆವಿಯಾಗಿ ದಶ ದಿಕ್ಕುಗಳಿಗೂ ಸಿಡಿದಿದೆ. ಸಿಡಿಯುತ್ತಾ ಸುತ್ತಮುತ್ತಲಿನ ಮಣ್ಣು ಕಲ್ಲನ್ನೂ ಸಿಡಿದು ಹಾರಿಸಿ ಭೀಕರ ಗುಂಡಿಯನ್ನು ನಿರ್ಮಿಸಿತು.

ನಾವು ಈವರೆಗೆ ಸಿಡಿಸಿರುವ ಅಣುಬಾಂಬುಗಳ ಮೂಲಮಾನದಲ್ಲಿ ಲೆಕ್ಕಹಾಕಿ ಹೇಳುವುದಾದರೆ ಐದೂವರೆ ಮೆಗಾಟನ್‌ ಜಲಜನಕದ ಬಾಂಬನ್ನು ಸಿಡಿಸಿದಷ್ಟು ಬಲವಾದ ಆಸ್ಫೋಟನೆ ಅಲ್ಲಿ ಸಂಭವಿಸಿದೆ. ಅಣುಬಾಂಬ್‌ ಸಿಡಿಸಿದಾಗ ಉತ್ಪತ್ತಿಯಾಗುವಅಣಬೆಯಾಕಾರದ ಮೋಡ ಆಗಲೂ ಉತ್ಪತ್ತಿಯಾಗಿರಬೇಕು. ನಿಕ್ಕಲ್‌ ಕಬ್ಬಿಣ ಮತ್ತು ಸುತ್ತಮುತ್ತಲಿನ ಮಣ್ಣು ಕಲ್ಲುಗಳ ಸಿಲಿಕಾ ಆವಿಯಾಗಿ ಎದ್ದೆ ಮೋಡ ಇದು. ಆಕಾಶದಲ್ಲಿ ತಣ್ಣಗಾಗಿ ಇವು ಸುತ್ತ ನಾಲ್ಕು ದಿಕ್ಕಿಗೂ ಉದುರಿದ್ದರ ಅವಶೇಷ ಈಗಲೂ ಸಿಕ್ಕುತ್ತದೆ.

ಚಂದ್ರನ ಚೂರು ಬ್ಯಾರಿಂಜರ್‌ ಗುಂಡಿಗೆ ಉಲ್ಕೆ ಬಂದು ಅಪ್ಪಳಿಸಿದಾಗ ಅದರ ಬತ ದಿಕ್ಕಿನಲ್ಲಿ ಬೆಟ್ಟದಂತೆ ಅಂಚು ಮೇಲೆದ್ದಿದೆ. ದೊಡ್ಡ ಆಯಸ್ಕಾ/ ರತವನ್ನು ಈ ಗುಂಡಿಯ ಸುತ್ತ ಹಲವು ಮೈಬುಗಳವರೆಗೂ ಎಳೆದಾಡಿದಾಗ ಇವುಗಳು ಪತ್ತೆಯಾದುವು. ಕೆಲವಂತೂ ಅರ್ಧ ಟನ್ನಿಗೂ ಹೆಚ್ಚು ತೂಕವಿರುವ ನಿಕ್ಕಲ್‌ ಕಬ್ಬಿಣದ ಚೂರುಗಳು.