ಕೆನಡಾ ದೇಶದಲ್ಲಿ ಉಲ್ಕಾಪಾತದ ಅನೇಕ ಜಾಗಗಳನ್ನು ಪತ್ತೆ ಹಚ್ಚಿದ್ದಾರೆ. ಇಡೀ ಕೆನಡಾ ದೇಶದ ಅಡಿ ಗ್ರನೈಟ್‌ ಕಲ್ಲು ಚಪ್ಪಡಿಯ ವಿಸ್ತಾರ ಶಿಲೆ ಇರುವುದರಿಂದ ಹಳೆಯ ಉಲ್ಕ್ಯಾಪಾತದ ಗುಂಡಿಗಳೂ ಸಹ ಪೂರ್ಣವಾಗಿ ಮುಚ್ಚಿಹೋಗಿಲ್ಲ. ಕೆನೆಡಿಯನ್‌ ಯುದಳ ಇಡೀ ಕೆನಡಾ ದೇಶವನ್ನು ಮೇಲಿನಿಂದ ಛಾಯಾ ಚಿತ್ರ ತೆಗೆದು ಸರ್ವೇ ಮಾಡಿರುವುದರಿಂದ ನೆಲದಮೇಲಿಂದ ಪತ್ತೆ ಹಚ್ಚಲಾಗದ ಉಲ್ಮಾಪಾತದ ಭೂಲಕ್ಷಣಗಳು ಅದರಲ್ಲಿ ಅಂದಾಜು ಮಾಡಲು ಸಿಗುತ್ತವೆ.

ಈ ಉಲ್ಕೆಯ ಚೂರುಗಳಿಂದ ಬಾಹ್ಯಾಕಾಶದ ಬಗ್ಗೆ ತಿಳಿದುಕೊಳ್ಳುವ ಪ್ರಯತ್ನಗಳೂ ಸಹ ನಡೆದಿವೆ. ಆ ಚೂರುಗಳಿಂದ ಅವುಗಳ ವಯಸ್ಸನ್ನೂ, ಅವು ಇನ್ಯಾವುದೋ ಚೂರುಚೂರಾದ ಗ್ರಹ ಒಂದರ ಛಿದ್ರವೇ ಎಂಬುದನ್ನೂ ಅಧ್ಯಯನ ಮಾಡಲು ಪ್ರಯತ್ನಗಳಾಗುತ್ತಿವೆ. ರೇಡಿಯೋ ಐಸೋಟೋಪ್‌ ಪರೀಕ್ಷೆಯಿಂದ ಅವುಗಳು ಯಾವಾಗ ರೂಪುಗೊಂಡವು ಎಂದು ತಿಳಿಯುವ ಪ್ರಯತ್ನವೂ ನಡೆದಿದೆ.

ಚಂದ್ರನ ಬಗ್ಗೆ ಇಲ್ಲಿಯವರೆಗೆ ನಾವು ತಿಳಿದಿದ್ದೆಲ್ಲಾ ಬಾಹ್ಯಾಕಾಶ ಸ ಸಂಶೋಧನೆಯನ್ನುಉಪಗ್ರ] ಹಗಳು ಗಗನ ಯಾತ್ರಿಗಳ ಮುಖಾಂತರ ಆರಂಭಿಸುವುದಕ್ಕೆ ಮೊದಲಿನದು. ಆದರೆ ಆ ತಿಳುವಳಿಕೆ ಏನೂ ಮುಂದಿನ ಸಂಶೋಧನೆಗಳಿಂದ ಬುಡಮೇಲಾಗಲಿಲ್ಲ. ಆ ತಿಳುವಳಿಕೆಗಳಿಗೆ ಇನ್ನಷ್ಟು ಮಾಹಿತಿಗಳ ಸೇರ್ಪಡೆಯಾಯಿತಷ್ಟೆ. ಈ ಶತಮಾನದ ಅಂತ್ಯದಲ್ಲಿ ನಿಂತು ನೋಡಿದಾಗ ಚಂದ್ರನ ಬಗ್ಗೆಯ ತಿಳುವಳಿಕೆ ಕ್ರಾಂತಿಕಾರಕವಾಗಿ ವಿಕಾಸಗೊಂಡಿರುವಂತೆ ಕಂಡರೂ ವಾಸ್ತವವಾಗಿ ಮನುಷ್ಯ ಹೆಜ್ಜೆಯ ಮೇಲೆ ಹೆಜ್ಜೆ ಇಟ್ಟು ನಿಧಾನವಾಗೇ ಮುಂದುವರಿದಿರುವುದು ಕಾಣುತ್ತದೆ. ಮನುಷ್ಯನನ್ನು ಚಂದ್ರಮಂಡಲಕ್ಕೆ ಕಳಿಸುವ ಸಾಹಸಕ್ಕೆ ಪೂರ್ವಭಾವಿಯಾಗೇ ಮನುಷ್ಯ ಎಷ್ಟೊಂದು ಪ್ರಯತ್ನ ಮಾಡಿ ಸೋಲನುಭವಿಸಿದ್ದಾನೆ.

ಚಂದ್ರನ ಚೂರು ನೋಡೋಣ.ಮನುಷ್ಯ ವಿಮಾನಗಳನ್ನು ನಿರ್ಮಿಸಿ ಆಕಾಶದಲ್ಲಿ ಹಾರಾಡುವುದನ್ನು ಕಲಿತಿದ್ದರೂ ಪೆಟ್ರೋಲ್‌, ಸೀಮೆಎಣ್ಣೆ ಮೊದಲಾದುವನ್ನು ಉಪಯೋಗಿಸುವ ಯಂತ್ರಗಳನ್ನು ವಿಮಾನಗಳಲ್ಲಿ ಉಪಯೋಗಿಸುತ್ತಿದ್ದುದರಿಂದ ಇವರ ಯಾವ ವಿಮಾನವೂ ಆಮ್ಲಜನಕವಿಲ್ಲದ ವಿರಳ ಗಾಳಿಯಲ್ಲಿ ಕೆಲಸ ಮಾಡಲು ಅಸಮರ್ಥವಾಗಿದ್ದುವು. ಆ ಯಂತ್ರಗಳ ದಹನ ಕ್ರಿಯೆಗೆ ಗಾಳಿ ಮತ್ತು ಆಮ್ಲಜನಕ ಅಗತ್ಯವಿರುವವರೆಗೆ ಬಾಹ್ಯಾಕಾಶ ಮನುಷ್ಯನಿಗೆ ಹಗಲುಗನಸಾಗಿತ್ತು. ಅಣುಸಿಡಿತಲೆಯನ್ನೊಯ್ಯಲು ಘನ ಇಂಧನ ಮತ್ತು ದ್ರವ ಇಂಧನ ಉಪಯೋಗಿಸುವ ರಾಕೆಟ್‌ ತಂತ್ರಜ್ಞಾನ ಅಭಿವೃದ್ಧಿಪಡಿಸಿ ಖಂಡಾಂತರ ಕ್ಷಿಪಣಿಗಳನ್ನು ತಯಾರಿಸಲು ಶುರುಮಾಡಿದ ಮೇಲೆ ಮನುಷ್ಯನಿಗೆ ಬಾಹ್ಯಾಕಾಶದಲ್ಲಿ ಮೊದಲ ಹೆಜ್ಜೆಗಳನ್ನಿಡಬಹುದೆಂಬ ಆತ್ಮವಿಶ್ವಾಸ ಮೂಡಿತು. ಆದರೆ ಚಂದ್ರಮಂಡಲಕ್ಕೆ ಹೋಗಬೇಕೆಂದೇನೂ ಅವನು ಯೋಚಿಸಲಿಲ್ಲ. ಬಾಹ್ಯಾಕಾಶ ವಿಜ್ಞಾನಿಗಳ ಮೊದಲ ಹಂಬಲ ಕೇವಲ ಭೂಮಿಗೆ ಚಂದ್ರನಂತೆಯೇ ಸುತ್ತುವ ಕೃತಕ ಉಪಗೃಹ ಒಂದನ್ನು ನಿರ್ಮಿಸಿ

ಹಾರಿಸಬೇಕೆನ್ನುವುದು. ಈ ದಿಶೆಯಲ್ಲಿ ೧೯೫೯ರಲ್ಲಿ ಸೋವಿಯತ್‌ ದೇಶ ಹಾರಿಬಿಟ್ಟ ಮೊಟ್ಟಮೊದಲನೆಯ ಉಪಗ್ರಹ ಸ್ಪುಟ್ಟಿಕ್‌ ಹೊಸ ಬಾಹ್ಯಾಕಾಶ ಯುಗದ ನಾಂದಿ ಹಾಡಿತು. ಈಗಿನ ತಂತ್ರಜ್ಞಾನ ಮತ್ತು ಸಾಧನೆಗಳಿಗೆ ಹೋಲಿಸಿದರೆ ಅದು ತೀರಾ ಒರಟಾದ ಉಪಗ್ರಹವಾದರೂ, ಆ ಕಾಲಕ್ಕೆ ಅದೊಂದು ಅಸದೃಶ ಸಾಧನೆ. ಸೋವಿಯತ್‌ ಸಾಧನೆಯನಂತರ ಅಮೆರಿಕಾದ ನ್ಯಾಸಾ ಸಂಸ್ಥೆ ಅಸ್ತಿತ್ವಕ್ಕೆ ಬಂತು. ಬಾಹ್ಯಾಕಾಶ ಸಂಶೋಧನೆಗೇ ಸಂಪೂರ್ಣ ಮೀಸಲಾದ ಸಂಸ್ಥೆ ಇದು.

ಉಪಗೃಹಗಳ ಉಡಾವಣೆಯನಂತರ ಚಂದ್ರಮಂಡಲಕ್ಕೆ ಉಪಗ್ರಹ ಹಾರಿಬಿಡುವ ನ್ಯಾಸಾದ ಮೊಟ್ಟಮೊದಲನೆ ಪ್ರಯತ್ನ "ಪಯೊನೀರ್‌' ಉಪಗ್ರಹಗಳ ಉಡಾವಣೆ. ಈ ಮೂರು ಉಪಗೃಹಗಳೂ ಒಂದಲ್ಲ ಒಂದು ಕಾರಣಕ್ಕೆ ವಿಫಲವಾದುವು. ಅದೇನೇ ಇರಲಿ ಚಂದ್ರಗ್ರಹದತ್ತ ಜಿಗಿಯಲು ಮಾನವ ಮಾಡಿದ ಮೊದಲ ಪ್ರಯತ್ನದ ಪ್ರತ್ಯಕ್ಷ ವರದಿ, ಅವತ್ತಿನ ರೋಮಾಂಚನ ಹೇಗಿತ್ತೆಂಬುದಕ್ಕೆ ಆ ಸಾಹಸದಲ್ಲಿ ಭಾಗಿಯಾಗಿದ್ದ ಪತ್ರಕರ್ತನೊಬ್ಬನ ಪ್ರತ್ಯಕ್ಷವರದಿಯ ಕೆಲವು ತುಣುಕುಗಳನ್ನು ಅವಲೋಕಿಸುವ.

“ಅನೇಕ ಶತಮಾನಗಳು ಕಾಣುತ್ತಿದ್ದ ಕನಸು ನನಸಾಗುವ ಕಾಲ ಹತ್ತಿರಾಗುತ್ತಿತ್ತು. ಮನುಷ್ಯನ ಇತಿಹಾಸ ಕಾಲದ ಕವಲುದಾರಿಯನ್ನು ಸಮೀಪಿಸುತ್ತಿತ್ತು. ಮನುಷ್ಯ ಭೂಮಿಯ ಗುರುತ್ವಾಕರ್ಷಣೆಯ ಬಂಧನಗಳನ್ನು ಕಿತ್ತೊಗೆದು ಅನಂತ ವಿಶ್ವದತ್ತ ಹೆಜ್ಜೆ ಇಡುವ ಐತಿಹಾಸಿಕ ಗಳಿಗೆ ಗಡಿಯಾರದ ಮುಳ್ಳು ತಿರುಗಿದಂತೆ ಸಮೀಪಿಸುತ್ತಿತ್ತು. "ಪಯೊನೀರ್‌ ೧' ರಾಕೆಟ್‌ ಘರ್ಜಿಸುತ್ತ ಪ್ರಜ್ವಲಿಸಿ ಬೆಳಕಿನ ರೇಖೆಯಾಗಿ ಆಕಾಶಕ್ಕೆ ಚಿಮ್ಮಿತು. ಎಂಬತ್ತೈದು ಪೌಂಡ್‌ ತೂಕದ ಉಪಗ್ರಹ ಹೊತ್ತ ಅದರ ಪಥ ಬೆಳಕಿನ ರೇಖೆಯಂತೆ ನನ್ನ ಕಣ್ಣೆದುರು ಮಿಂಚಿ ಕೆಲವೇ ಕ್ಷಣದೊಳಗೆ ಆಕಾಶದಲ್ಲಿ ಮಿನುಗುತ್ತಿದ್ದ ನಕ್ಷತ್ರ ಸಮುಚ್ಚಯದಲ್ಲಿ ಕರಗಿಹೋಯ್ತು.