**ಭಾರತದಲ್ಲಿ ಹೀಗಿದ್ದರೆ**

ವಿದೇಶದಲ್ಲಿ ಇದಕ್ಕೆ ವ್ಯತಿರಿಕ್ತ ಕ್ರಮವಿದೆ. ಒಮ್ಮೆ ಖರೀದಿಸಿದ ವಸ್ತು ಗ್ರಾಹಕನಿಗೆ ಸಮಾಧಾನಕರವಾಗಿಲ್ಲದಿದ್ದಲ್ಲಿ ಅಥವಾ ತೊಂದರೆ ಇದ್ದಲ್ಲಿ ಹಿಂದಕ್ಕೆ ಪಡೆಯುತ್ತೇವೆ ಎಂದು ವಸ್ತುವಿನ ಮೇಲೆ ನಮೂದಿಸಲಾಗುತ್ತದೆ. ಅದಕ್ಕೆ ಇಂತಿಷ್ಟು ಎಂದು ಕಾಲ ಮಿತಿ ವಿಧಿಸಲಾಗುತ್ತದೆ. ಇತ್ತೀಚಿನ ದಿನಗಳಲ್ಲಿ ಮತ್ತೊಂದು ಗ್ರಾಹಕ ಸ್ನೇಹಿ ಅಂಶ ಚಾಲ್ತಿಯಲ್ಲಿದೆ. ಖರೀದಿಸಿದವರು ಅಂಗಡಿಗೇ ಹೋಗಿ ಹಿಂದಿರುಗಿಸುವ ಅಗತ್ಯವಿಲ್ಲ. ಮಾರಾಟಗಾರರೇ ನಿಮ್ಮಲ್ಲಿಗೆ ಬಂದು ಸರಕನ್ನು ಪಡೆದು ಅದಕ್ಕೆ ನೀವು ನೀಡಿದ್ದ ಹಣವನ್ನು ಹಿಂತಿರುಗಿಸುತ್ತಾರೆ. ಇದಕ್ಕೂ ಕಾಲಮಿತಿ ಇದೆ.  
  
**ಮಹತ್ವದ ತೀರ್ಪು**  
ಗ್ರಾಹಕರೊಬ್ಬರು ಕೊಚ್ಚಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಆಹಾರ ಪದಾರ್ಥ ಖರೀದಿಸಿದ್ದರು. ಅದರಲ್ಲಿ ‘ಖರೀದಿಸಿದ ವಸ್ತುವನ್ನು ಹಿಂಪಡೆಯಲು, ಬದಲಿಸಲು ಸಾಧ್ಯವಿಲ್ಲ ಎಂದು ಮುದ್ರಿಸಲಾಗಿತ್ತು. ಇದರ ವಿರುದ್ಧ ಗ್ರಾಹಕ ಸಂಸ್ಥೆಯೊಂದು ಜಿಲ್ಲಾ ವೇದಿಕೆಯಲ್ಲಿ ದೂರು ಸಲ್ಲಿಸಿತು. ಕೇಂದ್ರ ಸರ್ಕಾರ ಹೊರಡಿಸಿರುವ ಆದೇಶದ ಪ್ರತಿಯನ್ನೂ ಲಗತ್ತಿಸಿ ಅದರಂತೆ ಕ್ರಮ ಕೈಗೊಳ್ಳುವಂತೆ ರಾಜ್ಯ ಸರ್ಕಾರಕ್ಕೆ ಸೂಚನೆ ನೀಡಬೇಕೆಂದು ಕೇಳಿತು. ಮಾರಾಟಗಾರರು ತಮ್ಮ ವಾದ ಮಂಡಿಸಿ, ‘‘ಅವರು ಖರೀದಿಸಿದ ಸರಕಿನಲ್ಲಿ ಯಾವುದೇ ದೋಷವಿಲ್ಲದ . ಹೀಗಾಗಿ ಅವರು ಗ್ರಾಹಕ ಸಂರಕ್ಷಣಾ ಕಾಯ್ದೆ ಪ್ರಕಾರ ಗ್ರಾಹಕರಾಗುವುದಿಲ್ಲ. ಅಲ್ಲದೆ, ಕೇಂದ್ರ ಸರ್ಕಾರ ಈ ರೀತಿ ಸುತ್ತೋಲೆ ಹೊರಡಿಸುವ ಅಧಿಕಾರ ಹೊಂದಿಲ್ಲ ,’’ ಎಂದೂ ಹೇಳಿದ್ದರು. ವಾದ ವಿವಾದ ಆಲಿಸಿದ ಜಿಲ್ಲಾ ವೇದಿಕೆ, ಮಾರಾಟಗಾರರು ತಮ್ಮ ಬಿಲ್‌ನಲ್ಲಿ ಈ ರೀತಿ ವಾಕ್ಯ ಮುದ್ರಿಸುವುದು ನ್ಯಾಯಬಾಹಿರ ಎಂದಿತು. ಜತೆಗೆ ಬಳಕೆದಾರರಿಗೆ 5000ರೂ. ಪರಿಹಾರ ನೀಡುವಂತೆ ಸೂಚಿಸಿತು.ಕೊಚ್ಚಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವು ತೀರ್ಪನ್ನು ಕೇರಳ ರಾಜ್ಯ ಆಯೋಗದಲ್ಲಿ ಪ್ರಶ್ನಿಸಿತು. ಗ್ರಾಹಕ ಸಂರಕ್ಷಣಾ ಕಾಯಿದೆಯ ಪ್ರಕಾರ ಕೇಂದ್ರ ಸರ್ಕಾರವು ಆದೇಶ ಹೊರಡಿಸಲು ಅಧಿಕಾರ ಹೊಂದಿದೆ ಎಂದು ರಾಜ್ಯ ಆಯೋಗ ಹೇಳಿತು. ಅಲ್ಲದೆ, ಜಿಲ್ಲಾ ವೇದಿಕೆಯ ತೀರ್ಪನ್ನು ಎತ್ತಿ ಹಿಡಿಯಿತು.

ಆದರೆ, ಕೇಂದ್ರ ಸರಕಾರದ ಆದೇಶದ ಪ್ರಕಾರ ರಾಜ್ಯ ಸರ್ಕಾರಗಳು ಕ್ರಮ ಕೈಗೊಂಡಿವೆಯೇ? ಈ ಸಂಬಂಧ ಗ್ರಾಹಕರು ಜಾಗೃತರಾಗಬೇಕಿದೆ.  
  
**ಮಾಪನ ಶಾಸ್ತ್ರ ಇಲಾಖೆಯಿಂದ ಸೂಚನೆ**  
ಸರಕು ಮತ್ತು ಬಿಲ್‌ಗಳಲ್ಲಿ ‘ಖರೀದಿಸಿದ ವಸ್ತುವನ್ನು ಹಿಂಪಡೆಯಲು ಮತ್ತು ಬದಲಿಸಲು ಸಾಧ್ಯವಿಲ್ಲ,’ಎಂದು ನಮೂದಿಸುವುದು ತಪ್ಪು. ಹೀಗೇನಾದರೂ ಕಂಡು ಬಂದರೆ, ಸಂಬಂಧಿಸಿದವರಿಗೆ ತಿಳಿಹೇಳುವಂತೆ ಕಾನೂನು ಮಾಪನಶಾಸ್ತ್ರ ಇಲಾಖೆ ನಿಯಂತ್ರಕರು ಎಲ್ಲ ಕ್ಷೇತ್ರಾಧಿಕಾರಿಗಳಿಗೆ ಡಿ.12, 2014ರಂದು ಪತ್ರ ಬರೆದು ಸೂಚನೆ ನೀಡಿದ್ದಾರೆ.