**ಶಾಸ್ತ್ರ ಪುರಾಣಗಳಲ್ಲಿ ಗೋವಿನ ಮಹತ್ವ**

ನಮ್ಮ ದೇಶದಲ್ಲಿ ಯಾವುದೇ ವಿಜಚಾರವಿರಲಿ ಅದನ್ನು ವ್ಯಾಪಾರಕ್ಕೆಂದು ನಮ್ಮ ಪೂರ್ವಿಕರು ಎಂದಿಗೂ ರೂಪಿಸಿಕೊಳ್ಳಲಿಲ್ಲ. ಹೀಗಾಗಿಯೇ ಪ್ರಕೃತಿಯೊಂದಿಗೆ ಸಹಬಾಳ್ವೆ ಮತ್ತು ಸಕಲ ಜೀವಿಗಳಲ್ಲಿಯೂ ಸಮಾನತೆಯ ದೃಷ್ಠಿ ಅವರಲ್ಲಿ ಮನೆಮಾಡಿತ್ತು ಇದೇ ಕಾರಣಕ್ಕೆ ಗೋವುಗಳನ್ನು ಸಹ ಒಂದು ಒಳ್ಳೆಯ ಧ್ಯ್ಕೇಯೋದ್ದೇಶಕ್ಕಾಗಿಯೇ ಬಳಸಿಕೊಳ್ಳಲಾಗುತ್ತಿತ್ತು. ಆದ್ದರಿಂದಲೇ ರಾಮಾಯಣ ಮತ್ತುಮಹಾಭಾರತ ಕಾಲದಿಂದ ಹಿಡಿದು ಇಂದಿನ ಜಾಗತೀಕರಣದ ಯುಗದವರೆಗೂ ಗೋವುಗಳ ಮಹತ್ವ ಕಡಿಮೆಯಾಗಿಲ್ಲ. ಒಂದರ್ಥದಲ್ಲಿ ಯಾವುದೇ ಪುರಾಣದ ಆಕಾರ ಗ್ರಂಥಗಳನ್ನು ತೆಗೆದು ನೋಡಿದರೂ ಅದರಲ್ಲಿ ಗೋವಿನ ಕುರಿತಂತೆ ಒ೦ದಷ್ಟು ವಿವರ, ವರ್ಣನೆ ಇಲ್ಲದ ಗ್ರಂಥವೇ ಇಲ್ಲ ಎಂದರೂ ಅತಿಶಯೋಕ್ತಿಯಲ್ಲ. ಹೀಗಾಗಿಯೇ ವೇದ, ಪುರಾಣ, ಭಗವದ್ಗೀತೆ, ರಾಮಾಯಣ, ಮಹಾಭಾರತ ಹಾಗೂ ಅನನ್ಯ ಗ್ರಂಥಗಳಲ್ಲಿ ಗೋಮಹಿಮೆಯ ಸಾಹಿತ್ಯವನ್ನು ನಾವು ಇಂದಿಗೂ ಕಾಣುವಂತಾಗಿ, ಗೋವು ಹಿಂದೂಗಳಿಗೆ ಆರಾಧ್ಯ ದೇವತೆಯಾಗಿರುವುದು.

ಪುರಾಣಗಳಲ್ಲಿ "ಗೋವು' ದೇವತೆಗಳು ಮಾನವನಿಗೆ ನೀಡಿದ ವರಗಳಲ್ಲಿ ಒಂದು ಎ೦ದು ಹೇಳಲಾಗಿದೆ. ಸುರಾಸುರರು ಕ್ಷೀರ ಸಮುದ್ರವನ್ನು ಕಡೆದಾಗ ಉದ್ಭವಿಸಿದ ಮಹತ್ತರವಾದುವುಗಳಲ್ಲಿ ಮೊದಲು ಉದ್ಭವಿಸಿದ "ಕಾಮೇಧೇನು'ವೇ ಗೋ ಸಂತತಿಯ ಆದಿರೂಪ ಎಂಬುದನ್ನು ಶಾಸ್ತ್ರ ಪುರಾಣಗಳು ಒಂದೆಡೆ ಹೇಳಿದರೆ, ಮತ್ತೊಂದೆಡೆ ಸಮುದ್ರ ಮಥನದ ಸಂದರ್ಭದಲ್ಲಿ ಅಮೂಲ್ಯ ಹದಿನಾಲ್ಕು ರತ್ನಗಳು ದೊರೆತವು, ಹೀಗೆ ದೊರೆತ ಅಮೂಲ್ಯ ರತ್ನಗಳು ಮಾನವ ಜಾತಿಗೆ ಅತ್ಯಂತ ಉಪಯುಕ್ತವಾದದ್ದಾಗಿದ್ದವು. ಅ೦ತಹ ರತ್ನಗಳಲ್ಲಿ ಒಂದು ಸುರಭಿ ಹೆಸರಿನ ಸ್ಪರ್ಣ ಬಣ್ಣದ “ಕಪಿಲಾ' ಗೋವಾಗಿತ್ತು ಎಂಬುದನ್ನು ಪುರಾಣ ಹೇಳುತ್ತದೆ. ಒಟ್ಟಾರೆ ಕಾಮಧೇನುವಿನ ಸಂತಾನವೇ ಈ ಭಾರತೀಯ ಗೋವುಗಳು ಎಂಬುದ೦ತು ಸತ್ಯ ಹೀಗಾಗಿಯೇ ಸಕಲ ಚರಾಚರಗಳ ಅಸ್ತಿತ್ವಕ್ಕೆ ಗೋವುಗಳೇ ಕಾರಣ ಎನ್ನಲಾಗಿರುವುದು. ಇದರಿಂದಾಗಿಯೇ ಗೋವುಗಳಿಗೆ ಪೂಜ್ಯತೆಯ ಮಹತ್ವ ದೊರಕುವಂತಾಗಿರುವುದು.

ಪ್ರಪಂಚದ ಸರ್ವ ಶಕ್ತಿಗಳ ಮೂಲ ಗೋವು ಎಂಬುದನ್ನು ಅಲ್ಲಗಳೆಯುವಂತಿಲ್ಲ. ಹೀಗಾಗಿಯೇ ಇಲ್ಲಿಯ ಸಂಸ್ಕೃತಿಯಲ್ಲಿ ಗೋವಿಗೆ ಪೂಜ್ಯಸ್ಥಾನ. ಇಂದಿಗೂ ಗೋವಿನ ಸ್ಮರಣೆಯಲ್ಲಿ ಹಲವು ಹಬ್ಬ ಹಾಗೂ ಜಾತ್ರೆಗಳು ನಡೆಯುತ್ತವೆ. ನಮ್ಮಲ್ಲಿಯ ಸಂಸ್ಕೃತಿಯಲ್ಲಿ "ಗೋಧೂಳಿ" ಸಮಯಕ್ಕೆ ವಿಶಿಷ್ಟವಾದ ಅರ್ಥವಿದೆ. ಹಾಗೆಯೇ ಗೋವಿನ ಶರೀರದಲ್ಲಿ ಎಲ್ಲಾ ದೇವತೆಗಳೂ ನೆಲೆಸಿರುವುದರಿಂದ ಅದನ್ನು "ಸರ್ವ ದೇವಮಯೀ ದೇವಿ” ಎನ್ನಲಾಗಿದೆ. ಗೋಮಯ(ಸಗಣಿ)ವನ್ನು ಲಕ್ಷ್ಮೀ ಎಂದೂ, ಗೋಮೂತ್ರವನ್ನು ಧನ್ವಂತ್ರಿಯೆಂದೂ ಕರೆಯಲಾಗಿದೆ. ಸಪಿ೦ಡೀಕರಣದಲ್ಲಿ ಪ್ರತಕ್ಷ ಗೋದಾನ ಮಾಡುವ ಮೂಲಕ “ವೈತರಣಿ ನದಿ'ಯನ್ನು ದಾಟಲು, ಸ್ವರ್ಗ ಲೋಕಕ್ಕೆ ಸೇರಲು ಅವಕಾಶವನ್ನು ಕಲ್ಪಿಸಲಾಗಿದೆ. ಪವಿತ್ರವಾದ “ಗಾಯತ್ರಿ ಮಂತ್ರ' ಫಲಿಸ ಬೇಕಾದರೆ ಗೋ ಪೂಜೆ, ಗೋ ರಕ್ಷಣೆ ಅತ್ಯಗತ್ಯ ಎನ್ನಲಾಗಿದೆ. ಯಜ್ಞ ಯಾಗಾದಿಗಳ ಸಂಭಾವನೆಯಲ್ಲಾಗಲೀ, ದಾನ ರೂಪದಲ್ಲೇ ಆಗಲಿ ಅಥವಾ ವಸ್ತು ವಿನಿಮಯದಲ್ಲೇ ಆಗಲಿ ಗೋವು ಪ್ರಧಾನ ಮಾಧ್ಯಮವಾಗಿ ಪರಿಗಣಿಸಲ್ಪಡುತ್ತಿತ್ತು ಎನ್ನುವುದಕ್ಕೆ ಅನೇಕ ಗ್ರಂಥಗಳ ಆಧಾರವಿದೆ.

ಗೋವಿನಲ್ಲಿ ಮೂವತ್ಮೂರು ಕೋಟಿ ದೇವತೆಗಳು ಆವಾಸವಾಗಿದ್ದಾರೆ ಎಂಬುದನ್ನು ಪುರಾಣಗಳಲ್ಲಿ ಸಾರಿ ಸಾರಿ ಹೇಳಲಾಗಿದೆ. ಗೋವಿನ ಕೋಡಿನಲ್ಲಿ ಬ್ರಹ್ಮ ಮತ್ತು ವಿಷ್ಣು, ಕೋಡಿನ ತುದಿಯಲ್ಲಿ ಎಲ್ಲಾ ನದಿ ತೀರ್ಥಗಳು, ಹಣೆಯಲ್ಲಿ ಶಿವ, ಹಣೆಯ ತುದಿಯಲ್ಲಿ ಪಾರ್ವತಿ ದೇವಿ, ಮೂಗಿನಲ್ಲಿ ಷಣ್ಮುಖ, ಕಿವಿಯಲ್ಲಿ ಅಶ್ವಿನಿ ದೇವತೆಗಳು, ಕಣ್ಣುಗಳಲ್ಲಿ ಸೂರ್ಯ ಮತ್ತು ಚಂದ್ರರು, ಹಲ್ಲಿನಲ್ಲಿ ವಾಯು, ನಾಲಿಗೆಯಲ್ಲಿ ವರುಣ, ಗೋವಿನ ಹೊಂಕಾರದಲ್ಲಿ ಸರಸ್ವತಿ ದೇವಿ, ಕಪೋಲದಲ್ಲಿ ಯಮ ಧರ್ಮ, ತುಟಿಯಲ್ಲಿ ಸಂಧ್ಯಾ ಕಾಲಗಳು, ಕುತ್ತಿಗೆಯಲ್ಲಿ ಇಂದ್ರ, ಹೊಟ್ಟೆಯಲ್ಲಿ ರಕ್ಷಸ್ಸು, ಎದೆಯಲ್ಲಿ ಸಾಧ್ಯ ದೇವತೆಗಳು, ನಾಲ್ಕು ಕಾಲುಗಳಲ್ಲಿ ಧರ್ಮ ದೇವತೆಗಳು, ಗೊರಸಿನ ಮಧ್ಯೆ ಗಂಧರ್ವ ದೇವತೆಗಳು, ಗೊರಸಿನ ತುದಿಯಲ್ಲಿ ಸರ್ಪ ದೇವತೆ, ಗೊರಸಿನ ಅಕ್ಕ ಪಕ್ಕ ಅಪ್ಸರೆ ದೇವತೆಗಳು, ಬೆನ್ನಿನಲ್ಲಿ ಏಕಾದಶ ರುದ್ರರು, ಎಲ್ಲಾ ಸಂದಿಗಳಲ್ಲೂ ವಸು ದೇವತೆಗಳು, ಮಂಡಿ ಗಂಟಿನಲ್ಲಿ ಪಿತೃ ದೇವತೆಗಳು, ಬಾಲದಲ್ಲಿ ಸೋಮ, ವಾಲದಲ್ಲಿ ಸೂರ್ಯ ರಶ್ವಿ ರೋಮಗಳಲ್ಲಿ ಮೂವತ್ತಮೂರು ಕೋಟಿ ದೇವತೆಗಳು, ಉದರದಲ್ಲಿ ಪೃಥ್ವಿ ಮೊಲೆಗಳಲ್ಲಿ ನಾಲ್ಕು ಸಾಗರಗಳು, ಗೋಮೂತ್ರದಲ್ಲಿ ಗಂಗಾದೇವಿ, ಕ್ಷೀರದಲ್ಲಿ ಸರಸ್ವತಿ, ಮೊಸರಿನಲ್ಲಿ ನರ್ಮದೆ, ತುಪ್ಪದಲ್ಲಿ ಅಗ್ನಿ, ಕೊನೆಯಲ್ಲಿ ಬಂದ ಲಕ್ಷ್ಮಿಗೆ ಎಲ್ಲಿಯೂ ಸ್ಥಳವಿಲ್ಲದೆ ಗೋಮಯದಲ್ಲಿ ಸ್ಥಾನವನ್ನು ಪಡೆಯುತ್ತಾಳೆ. ಆದ್ದರಿಂದ ಧನುರ್ಮಾಸದಲ್ಲಿ ಸಗಣಿಯನ್ನು ಗೋಪುರ ರೂಪದಲ್ಲಿಟ್ಟು ಅದರಲ್ಲಿ ಲಕ್ಷ್ಮೀಯನ್ನು ಆವಾಹನೆ ಮಾಡಿ ಆರಾಧಿಸಿ ಸಕಲ ಸಂಪತ್ತುಗಳನ್ನು ಪಡೆಯುವುದು ಆಚಾರವಾಗಿದೆ. ಹೀಗೆ ಸರ್ವ ದೇವತಾ ಸ್ಥಾನವಾದ ಗೋವು ನಮಗೆ ಪರಮ ಪೂಜನೀಯವಾದುದಾಗಿದೆ.

ಮುಂದುವರೆದು ಪುರಾಣಗಳಲ್ಲಿ ಗೋಮೂತ್ರ ಹಾಗೂ ಗೋಮಯ ಯಾವಾಗಲೂ ಉದ್ದೇಗವನ್ನುಂಟು ಮಾಡುವುದಿಲ್ಲ, ಗೋ ಮಾಂಸವನ್ನು ತಿನ್ನಬಾರದು, ಗೋವಿನ ಫಲಗಳನ್ನು ಅಂದರೆ ಹಾಲು, ಮೊಸರು, ತುಪ್ಪವನ್ನು ಸೇವಿಸಬೇಕು ಎಂಬುದಾಗಿ ಹೇಳಲಾಗಿದೆ. ಹಾಗೆಯೇ ಪುರಾಣಗಳಲ್ಲಿ ಗೋವಂದನೆ, ಗೋಸೇವೆ ಮತ್ತು ಗೋದಾನಗಳ ಬಗ್ಗೆ ಸಾಕಷ್ಟು ಉಲ್ಲೇಖಗಳು ಕಂಡುಬರುತ್ತವೆ. ದಶದಾನಗಳಲ್ಲಿ ಪ್ರಥಮ ಮತ್ತು ಶ್ರೇಷ್ಠ ದಾನ ಗೋದಾನವೇ ಆಗಿದ್ದು, ಗೋದಾನಕ್ಕೆ ಸಮನಾದದ್ದು ಯಾವುದು ಇಲ್ಲವೇ ಇಲ್ಲ ಎ೦ಬುದನ್ನು ವಿವರಿಸುತ್ತಾ, ಗೋದಾನ ನೀಡಲು ಸಾಧ್ಯವಿಲ್ಲದವರು ಗೋಗ್ರಾಸವನ್ನಾದರೂ ನೀಡಬೇಕು ಎಂಬುದಾಗಿ ತಿಳಿಸಲಾಗಿದೆ. ಅಷ್ಟೇ ಅಲ್ಲದೆ ಗೋದಾನ ಮಾಡುವ ಮನುಷ್ಯನು ಕಿರಣಗಳನ್ನು ಪ್ರದಾನ ಮಾಡುವ ಸೂರ್ಯನಂತೆ ತೇಜಸ್ವಿಯಾಗಿರುತ್ತಾನೆ ಎಂದು ಸಹ ಹೇಳಲಾಗಿದೆ. ಇದರೊಂದಿಗೆ ಯಾರು ಹಗಲಿನಲ್ಲಿಯೂ, ರಾತ್ರಿಯಲ್ಲಿಯೂ, ಸುಖ ಹಾಗೂ ದುಃಖಗಳು ಸಮ ಮತ್ತು ಬಹಳವಿದ್ದಾಗಲೂ, ಮಹಾಭಯ ಉಂಟಾದ ಕಾಲದಲ್ಲೂ ಗೋಮಾತೆಯ ಸಂಕೀರ್ತನೆಯನ್ನು ಮಾಡುವರೋ ಅಂತಹವರು ನಾನಾ ವಿಧವಾದ ಕಷ್ಟಗಳಿಂದಲೂ ಮತ್ತು ಭಯಗಳಿಂದಲೂ ವಿಮುಕ್ತರಾಗುತ್ತಾರೆ ಎಂಬುದಾಗಿಯೂ ಸಹ ಹೇಳಲಾಗಿದೆ.

ಗೋ ಸಂರಕ್ಷಣೆ ಮತ್ತು ಗೋಪಾಲನೆಯಿಂದ ಲೌಕಿಕ ಮತ್ತು ಆರ್ಥಿಕ ಉನ್ನತಿಯನ್ನು ಮಾಡಿಕೊ೦ಂಡಂ೦ಂತಹ ನೂರಾರು ಉದಾಹರಣೆಗಳು ನಮ್ಮ ಪುರಾಣಗಳಲ್ಲಿ ಕಾಣ ಸಿಗುತ್ತವೆ. ಗೋವಿನ ಬಗ್ಗೆ ವಿಶೇಷವಾಗಿ ಬೃಹತ್‌ ಪರಾಶರ ಸ್ಮೃತಿ, ಪದ್ಮ ಪುರಾಣ, ಬ್ರಹ್ಮಾಂಡ ಪುರಾಣ, ನಾರದ ಪುರಾಣ, ವಿಷ್ಣು ಧರ್ಮೋತ್ತರ ಪುರಾಣ, ಭವಿಷ್ಯ ಪುರಾಣ, ಮತ್ಸ್ಯ ಪುರಾಣ, ಮಾರ್ಕಂಡೇಯ ಪುರಾಣ, ಸ್ಮಂದ ಪುರಾಣ, ಭಾಗವತ ಪುರಾಣ, ಬ್ರಹ್ಮ ಪುರಾಣ, ಬ್ರಹ್ಮವೈವರ್ತ ಪುರಾಣ, ವಿಷ್ಣು ಪುರಾಣ ಮತ್ತು ಅಗ್ನಿ ಪುರಾಣದಲ್ಲಿ ಸೂಕ್ಷ ವಿವರಣೆಯೊಂದಿಗೆ ಇದರ ವರ್ಣನೆಯನ್ನು ನಾವು ಕಾಣಬಹುದಾಗಿದೆ. ಇದರೊಂದಿಗೆ ಗೋವಿನ ದಿವ್ಯತೆ, ಪವಿತ್ರತೆ ಮತ್ತು ಮಹಿಮೆಗಳ ಬಗ್ಗೆ ಪರಾಣಗಳಲ್ಲಪ್ಟೇ ಅಲ್ಲದೆ ವೇದ ಮತ್ತು ಇತಿಹಾಸಗಳಲ್ಲಿ ವಿಫುಲವಾದ ವರ್ಣನೆ, ದೃಷ್ಟಾಂತ ಕಥೆಗಳು ಸಿಗುತ್ತವೆ. ಇದೇ ಕಾರಣಕ್ಕೆ ಇರಬೇಕು ವೈದಿಕ ಮಹರ್ಷಿಗಳು ಮತ್ತು ಸಂತ ಮಹಾತ್ಮರು ಗೋವಿನ ಕುರಿತು ಆಳವಾದ ಪರಿಶೀಲನೆ, ಅಧ್ಯಯನ ಹಾಗೂ ಅಂತರಂಗದ ಧ್ಯಾನದಿಂದ ಗೋವಿನ ವಿರಾಟ ದರ್ಶನವನ್ನು ಪಡೆದದ್ದಪ್ಟೇ ಅಲ್ಲದೆ, ಸಕಲ ಚರಾಚರ ಜೀವಿಗಳ ಅಸ್ತಿತ್ವಕ್ಕೆ ಗೋವುಗಳೇ ಕಾರಣ ಎಂಬುದನ್ನು ಅರಿತು ಧನ್ಮರಾಗಿದ್ದರು ಎನಿಸುತ್ತದೆ. ಹೀಗೆ ಓಂದೊಮ್ಮೆ ಅನ೦ತ ವಿಶ್ವ ಜೀವನವೂ ಗೋವುಗಳನ್ನೇ ಆಧರಿಸಿತ್ತು ಎಂಬುದು ಶಾಸ್ತ್ರ ಗ್ರಂಥಗಳಿಂದ ತಿಳಿದುಬರುತ್ತದೆ. ಹಾಗೆಯೇ ಮನುಷ್ಯನ ಸಕಲ ಇಜ್ಜೆಗಳನ್ನು ಪೂರ್ಣಗೊಳಿಸುವ ಗೋವು, ಪೃಥ್ವಿ ಮತ್ತು ಸರಸ್ಪತಿ ಮೂರು ಸಮನಾರ್ಥಕ ಪದಗಳು. ಅಂತೆಯೇ ವಿದ್ಯೆ ಗೋವು ಮತ್ತು ಭೂಮಿ ಈ ಮೂರನ್ನು ಸಹ ದಾನ ಮಾಡಬೇಕು. ಈ ಮೂರರ ಫಲವೂ ಏಕ ಪ್ರಕಾರವಾಗಿಯೇ ಇರುತ್ತದೆ ಎಂದಿದೆ ಸಕಲ ಪುರಾಣಗಳು. ಮತ್ತೊಂದೆಡೆ ಭಗ್ಗವಾಗಿರುವ ವಿಗ್ರಹಗಳನ್ನು ತೆಗೆದು, ನಂತರ ನೂತನ ವಿಗ್ರಹ ಪ್ರತಿಷ್ಠಾಪನೆಯ ಸಮಯದಲ್ಲಿ ಆ ಭಗ್ನ ವಿಗ್ರಹಗಳನ್ನು ಗೋವಿನ ಬಾಲಕ್ಕೆ ಕಟ್ಟಿ ತೆಗೆದು ಕೊ೦ಡು ಹೋಗಿ ನದಿಗಳಲ್ಲಿ ಬಿಟ್ಟು ಬರುವುದು ಪುರಾಣಗಳಲ್ಲಿ ಹೇಳಿರುವಂತೆ ಸಂಪ್ರದಾಯವಾಗಿದೆ.

ಗೋ ಮಹಾತ್ಮೆಯ ಕೀರ್ತನೆಯಿಂದ ಪುತ್ರಾಪೇಕ್ಷೆ ಉಳ್ಳವನು ಪುತ್ರನನ್ನು, ಕನ್ಕೆಯು ಪತಿಯನ್ನು, ಧನಾಪೇಕ್ಷೆ ಉಳ್ಳವನು ಹಣವನ್ನು, ಧರ್ಮಾಪೇಕ್ಷೆ ಉಳ್ಳವನು ಧರ್ಮವನ್ನು ಮತ್ತು ಒಳ್ಳೆಯ ಗುಣಗಳನ್ನು, ವಿದ್ಯಾರ್ಥಿಯು ವಿದ್ಯೆಯನ್ನು, ಸುಖಾಪೇಕ್ಷೆಯುಳ್ಳವನು ಸುಖವನ್ನು ಪಡೆಯುತ್ತಾನೆ ಎನ್ನುತ್ತವೆ ಪುರಾಣಗಳು. ಹಾಗೆಯೇ ಗೋ ಸೇವೆಯಿ೦ದ ಸ್ಪರ್ಗ ಪ್ರಾಪ್ತಿಯಾಗುವುದರಿ೦ಂದ ಗೋವುಗಳು ಸ್ವರ್ಗಲೋಕಕ್ಕೆ ಮೆಟ್ಟಿಲುಗಳಾಗಿದ್ದು, ಸ್ಪರ್ಗದಲ್ಲೂ ಗೋವುಗಳು ಪೂಜಿಸಲ್ಪಡುತ್ತ ಕೇಳಿದ್ದನ್ನೆಲ್ಲಾ ಕೊಡುವ ದೇವತೆಗಳಾಗಿವೆ ಎನ್ನಲಾಗಿದೆ. ಅಷ್ಟೇ ಅಲ್ಲದೆ ಅಗ್ನಿಯ ತೇಜಸ್ಸನ್ನು ಹೊ೦ದಿರುವ ಗೋಮಾತೆಯು ಎಲ್ಲ ಪ್ರಾಣಿಗಳಿಗೂ ಸುಖದಾಯಿನಿಯಾಗಿದ್ದಾಳೆ ಎಂಬುದಾಗಿ ಪುರಾಣಗಳಲ್ಲಿ ಬಹುವಾಗಿ ಉಲ್ಲೇಖಿಸಲಾಗಿದೆ. ಹೀಗೆ ಜೀವನದ ಸಕಲ ಸಂಸ್ಕಾರಗಳು ಮತ್ತು ಆಚರಣೆಗಳು ಗೋವು ಮತ್ತು ಗೋಪಾಲನೆಯೊಂದಿಗೆ ಸಂಬ೦ಧ ಪಡೆದು, ಗೋವು ನಮ್ಮ ಪರಿವಾರದ ಒ೦ದು ಅ೦ಂಗವಾಗಿರುವುದು ಪುರಾಣಗಳಿಂದ ತಿಳಿದುಬರುತ್ತದೆ.