**ಸಕಲ ಪುರಾಣಗಳ ಜೀವಾಳವೇ ಗೋವು!**

ಗೋವನ್ನು ಈ ಪವಿತ್ರ ಭೂಮಿಯಲ್ಲಿ ವೇದಗಳ ಕಾಲದಿಂದಲೇ ಪರಮ ಪವಿತ್ರವೆಂದು ಗೌರವಿಸಿ ಪೂಜಿಸಿ ಸ್ತುತಿಸುತ್ತಿದ್ದುದು ನಮಗೆ ಕ೦ಡುಬರುತ್ತದೆ. ಇದರೊಂದಿಗೆ ಗೋವಿನ ಮಹತ್ವವನ್ನು ಸಾರದ ಪುರಾಣಗಳೇ ಇಲ್ಲ ಎಂದರೆ ತಪ್ಪಾಗಲಾರದು. ಹೀಗಾಗಿಯೇ ಪ್ರತಿಯೊಂದು ಪುರಾಣದಲ್ಲೂ ಒಂದಲ್ಲ ಒಂದು ಸಂದರ್ಭದಲ್ಲಿ ಗೋವಿನ ಮಹಿಮೆ ಮತ್ತು ಅವಶ್ಯಕತೆಯ ಕುರಿತ ಸಾಲುಗಳು ಎದ್ದು ಕಾಣುತ್ತವೆ. ಹೀಗೆ ಕೆಲವೊಂದು ಪುರಾಣಗಳಲ್ಲಿ ಗೋವಿನ ಗರಿಮೆಯನ್ನು ಎತ್ತಿ ಹಿಡಿದಿರುವ ಒ೦ದಷ್ಟು ಅಂಶವನ್ನು ಹುಡುಕಿ ನಿಮ್ಮ ಮುಂದಿಡುವ ಪ್ರಯತ್ನವಿದು.

ವಿಷ್ಣು ಪುರಾಣ :

ವಿಷ್ಣು ಧರ್ಮೋತ್ತರ ಪುರಾಣದಲ್ಲಿ ಕಟುಕನಿಂದ ಗೋವನ್ನು ಕೊ೦ಡು ಕೊಳ್ಳುವುದು, ಕ್ರೂರ ಮೃಗಗಳಿ೦ದ ಅವುಗಳನ್ನು ರಕ್ಷಿಸುವುದು "ಗೋ ಮೇಧಾಯಜ್ಞ ಫಲವನ್ನು ನೀಡುತ್ತದೆ ಎಂಬುದಾಗಿ ತಿಳಿಸಲಾಗಿದೆ. ಹಾಗೆಯೇ ಗೋವುಗಳ ಆಹಾರಕ್ಕಾಗಿ ಬಿದ್ದಿರುವ ಗೋಮಾಳಗಳನ್ನು ಯಾರು ನೇಗಿಲು ಕಟ್ಟಿ ಉತ್ತು ಬಿತ್ತಿ ಬೆಳೆದು ತಮ್ಮ ಆಹಾರವನ್ನು ಉತ್ಪಾದಿಸಿಕೊಂಡು ತಿನ್ನುವರೋ ಅಂತಹವರು ಮುಂದಿನ ನಲವತ್ತು ಹೀಳಿಗೆವರೆಗೆ ನರಕವನ್ನನುಭವಿಸುತ್ತಾರೆ ಎ೦ಬ ಕಠೋರ ಸತ್ಯವನ್ನು ಸಹ ಆಜ್ಞಾ ರೂಪದಲ್ಲಿ ನೀಡಲಾಗಿದೆ. ಅಪ್ಟೇ ಅಲ್ಲದೆ ಒಮ್ಮೆ ಭೂಮಿಯು ಗೋವಿನ ರೂಪ ತಾಳಿ ಭೂಮಿಯನ್ನು ತೇವವಾಗಿಸಿದ ಕಾರಣ ಗೋವು ಜಗತ್ತಿನ ಅನ್ನದ ಮೂಲವಾಯಿತು ಎ೦ಬ ಒಂದು ಕಥಾ ಪ್ರಸಂಗವು ಇದರಲ್ಲಿದೆ. ಒಮ್ಮೆ ರಾಜಾ ಪೃಥುವಿನ ಕಾಲದಲ್ಲಿ ಬರಗಾಲ ಬಂದಿತ್ತು ಎಲ್ಲಾ ಕಾಳುಗಳನ್ನು ಒಡಲಿನಲ್ಲಿ ಅಡಗಿಸಿಟ್ಟಿರುವ ಭೂಮಿಯನ್ನು ಶಿಕ್ಷಿಸಲೆಂದು ಪೃಥುವು ಬಾಣವನ್ನು ಕೈಗೆತ್ತಿಕೊ೦ಡ. ಆಗ ಭೂಮಿಯು ಗೋವಿನ ರೂಪವನ್ನು ತಾಳಿ ಪೃಥುವಿನ ಎದುರು ಬ೦ದು ಭೂಮಿಯನ್ನು ತೇವವಾಗಿಸುವ ಮಾತು ಕೊಡುತ್ತಾಳೆ. ಬಳಿಕ ಪೃಥುವು ಗುಡ್ಡ ಮತ್ತು ಬೆಟ್ಟಗಳನ್ನು ಬಾಣದ ಪ್ರಯೋಗದಿಂದ ಸಮತಟ್ಟುಗೊಳಿಸುತ್ತಾನೆ. ಸ್ವಾಯಂಭುವ ಮನುವು ಕರುವಾಗುತ್ತಾನೆ. ಪೃಥುವು ಗೋರೂಪಿ ಭೂಮಿಯ ಹಾಲನ್ನು ಕರೆಯುತ್ತಾನೆ. ಆ ಹಾಲು ಭೂಮಿಯಲ್ಲಿ ಹೊಳೆಯಾಗಿ ಹರಿದು, ನಂತರ ಭೂಮಿ ತೇವಗೊಂಡು ಬೀಜಗಳು ಹೊರ ಬಂದು ಮೊಳಕೆಯೊಡೆದು ಎಲ್ಲೆಲ್ಲೂ ಹಸಿರು ಕಂಗೊಳಿಸಿತು ಎಂಬ ಸ್ವಾರಸ್ಯಕರ ಕಥೆ ಇದರಲ್ಲಿದೆ. ಹಾಗೆಯೇ ಗೋವರ್ಧನ ಗಿರಿ ವಿಚಾರಕ್ಕೆ ಸಂಬಂಧಿಸಿದಂತೆ ಭಗವಾನ್‌ ಶ್ರೀಕೃಷ್ಣನು ನ೦ದಗೋಪನಿಗೆ, “ನಾವು ಕೃಷಿಕರೂ ಅಲ್ಲ, ವ್ಯಾಪಾರಿಗಳು ಅಲ್ಲ. ನಾವು ವನಚರರು ಆಗಿದ್ದೇವೆ. ಆದ್ದರಿಂದ ಗೋವುಗಳೇ ನಮ್ಮ ದೇವತೆ' ಎಂಬುದಾಗಿ ಹೇಳಿರುವುದು ಮತ್ತು “ಒ೦ದು ದೇಶದ ರಾಜನು ಯೋಗ್ಯ ರೀತಿಯಲ್ಲಿ ಪ್ರಜಾಪಾಲನ ನಿರತನಾಗಿದ್ದರೆ ಗೋವುಗಳು ಕಾಮಧೇನುಗಳಾಗಿರುತ್ತವೆ' ಎಂಬುದಾಗಿ ಸಂದೇಶವನ್ನು ಕೊಟ್ಟಿರುವುದನ್ನು ಸಹ ನಾವು ಕಾಣಬಹುದಾಗಿದೆ.

ಸ್ಕಂದ ಪುರಾಣ :

ಈ ಪುರಾಣದಲ್ಲಿ ಗೋವಿನ ವಿಶ್ವಕೋಶವೇ ಅಡಗಿದೆ ಎಂದರೆ ತಪ್ಪಾಗಲಾರದು. ಏಕೆಂದರೆ ಇದರಲ್ಲಿಯ ಪ್ರತಿಯೊಂದು ಖಂಡದಲ್ಲೂ ಗೋವಿನ ಮಹಿಮೆಯನ್ನು ಹೇರಳವಾಗಿ ಕಾಣಬಹುದಾಗಿದೆ. ಇದರಲ್ಲಿ ಗೋವುಗಳು ಅಂಬಾ ಎಂದು ಕರೆದಾಗ ಸಾವಿತ್ರಿದೇವಿಯೂ, ಅವುಗಳ ಹುಂಕಾರ ಶಬ್ದದಲ್ಲಿ ಪ್ರಜಾಪತಿಯೂ ಕಾಣ ಬರುವರು. ಈ ರೀತಿ ಗೋವುಗಳೆಲ್ಲವೂ ವಿಷ್ಣು ಸ್ವರೂಪವೇ ಆಗಿರುತ್ತವೆ. ಹಾಗೂ ಅವುಗಳ ಸಮಸ್ತ ಅಂಗಾಂಗಗಳಲ್ಲಿ ಶ್ರೀ ಕೇಶವನೇ ವಿರಾಜಮಾನನಾಗಿರುತ್ತಾನೆ. ಹಾಗೆಯೇ ಬ್ರಹ್ವ ವಿಷ್ಣು ಮಹೇಶ್ವರರೂ ಸಹಾ ಗೋವುಗಳನ್ನು ಸ್ತುತಿಸುತ್ತಿದ್ದರು. ಸಗಣಿ ಗೊಬ್ಬರದಲ್ಲಿ ಪರಮ ಪವಿತ್ರಳಾದ ಶ್ರೀಲಕ್ಷ್ಮಿಯು ನಿತ್ಯ ನಿವಾಸ ಮಾಡುತ್ತಾಳೆ. ಆದ್ದರಿಂದ. ಗೋಮಯದಿಂದ ಲೇಪನ ಮಾಡಬೇಕು. ಮುಖ್ಯವಾಗಿ ಗೋವನ್ನು ಸ್ಪರ್ಶಿಸುವುದರಿಂದಲೇ ಪಾಪಕ್ಷಯವಾಗುತ್ತದೆ. ಅತಿ ಪಾವಿತ್ರ್ಯದಿ೦ದ ಕೂಡಿರುವ ಗೋವುಗಳ ಗೊರಸುಗಳಿ೦ದ ಎದ್ದ ಧೂಳು ಗ೦ಗಾಜಲಕ್ಕೆ ಸಮಾನವಾಗಿ ಅತಿ ಪಾವನವಾಗಿದೆ. ಅವುಗಳ ಶೃ೦ಗಗಳಲ್ಲಿ ಸಮಸ್ತ ತೀರ್ಥಗಳು, ಗೊರಸಿನ ತುದಿಯಲ್ಲಿ ಸಮಸ್ತ ಪರ್ವತಗಳು ಮತ್ತು ಶೃಂಗಗಳ ಮಧ್ಯದಲ್ಲಿ ಮಹೇಶ್ವರಿಯು ನೆಲೆಸಿರುತ್ತಾಳೆ. ಯಾರಲ್ಲಿ ಶುಭ ಲಕ್ಷಣಗಳನ್ನು ಹೊಂದಿರುವ ಗೋವುಗಳು ಸಂಚರಿಸುವ ಅಂಗಳವಿದೆಯೋ ಅವನನ್ನು ಕಲಿಯು ಭಾದಿಸುವುದಿಲ್ಲ ಎಂಬುದಾಗಿ ಸ್ಕಂದ ಪುರಾಣದಲ್ಲಿ ಹೇಳಲಾಗಿದೆ.

ಪುರಾಣ :

ಗೋವುಗಳು ಪರಮ ಪವಿತ್ರ ಮತ್ತು ಮಂಗಲದಾಯಿಯಾಗಿವೆ. ಗೋವುಗಳು ಸ್ವರ್ಗಕ್ಕೆ ಮೆಟ್ಟಿಲುಗಳಾಗಿವೆ ಮತ್ತು ಪರಮಧನ್ಯ ಹಾಗೂ ಸತ್ಯ ಸನಾತನವಾಗಿವೆ. ವಿಪತ್ತಿಗೆ ಸಿಲುಕಿ, ಹೂಳಿನಲ್ಲಿ ಸಿಕ್ಕಿ ಒದ್ದಾಡುವ ಅಥವಾ ಕಳ್ಳರು, ಹುಲಿಗಳ ಪೀಡೆಗೊಳಗಾದ ಗೋವನ್ನು ಬಿಡಿಸಿದ್ದಲ್ಲಿ ಅಶ್ವಮೇಧ ಯಜ್ಞದ ಫಲ ಸಿಗುತ್ತದೆ. ಗೋವಿನಲ್ಲಿ ಎಲ್ಲಾ ಲೋಕಗಳು ಪ್ರತಿಷ್ಠಿತವಾಗಿವೆ(262-1). ಗೋವುಗಳು ಪ್ರಾಣಿಗಳ ಜೀವನ ಪ್ರತಿಷ್ಠೆಯಾಗಿರುವ ಮತ್ತು ಕಲ್ಯಾಣದ ಮಹತ್ತರವಾದ ಮಾರ್ಗವಾಗಿವೆ. ಅನ್ನದ ಪರಮ ಸಾಧನ ಗೋವೇ ಆಗಿದೆ. ಗೋವುಗಳೇ ದೇವತೆಗಳ ಉತ್ತಮವಾದ ಹವಿಸ್ಸಾಗಿದೆ(262-15). ಹಾಗೆಯೇ ಗೋವಿನಲ್ಲಿ ಸಮಸ್ತ ದೇವತೆಗಳ ಸಾನಿಧ್ಯವಿರುವುದರಿಂದ ಗೋದಾನವು. ಪರಮಪುಣ್ಯ ಪ್ರದಾನವಾದುದು. ದೇವತೆಗಳು, ಬ್ರಾಹ್ಮಣರು, ಗೋವುಗಳು, ಸಾಧುಗಳು ಮತ್ತು ಪತಿವ್ರತ ಸ್ತ್ರೀಯರುಗಳಂದ ಧರಿತ್ರಿಯ ಧಾರಣೆಯಾಗುತ್ತಿದೆ. ಆದ್ದರಿ೦ದ ಅವೆಲ್ಲಾ ಅತಿ ಪೂಜ್ಯವಾದವುಗಳು. ಯಾರ ಮನೆಯಲ್ಲಿ ಗೋವುಗಳು

ಅಗ್ನಿ

ದುಃಖಿತರಾಗಿರುತ್ತಫೋ ಅವರು ನರಕಕ್ಕೆ ಹೋಗುತ್ತಾರೆ. ಗೋವುಗಳು ನಿರಾಂತಕವಾಗಿ ಉಸಿರಾಡುವುದರಿಂದಲೇ ಭೂಮಿಯು ಪವಿತ್ರವಾಗಿರುತ್ತದೆ ಎಂಬೆಲ್ಲಾ ರೀತಿಯಲ್ಲಿ ಗೋವಿನ ಮಹತ್ವವನ್ನು ಅಗ್ನಿ ಪುರಾಣದಲ್ಲಿ ವರ್ಣಿಸಲಾಗಿದೆ. ಪದ್ಮ ಪುರಾಣದ ನಲವತ್ತೆಂಟನೇ ಅಧ್ಯಾಯದಲ್ಲಿ ಹದಿನಾರು ರೀತಿಯಲ್ಲಿ ಆಚರಿಸುವ ಗೋಪೂಜೆಯನ್ನು ಮತ್ತು ಅದರ ಮಹತ್ವವನ್ನು ವರ್ಣಿಸಲಾಗಿದೆ. ಗೋವುಗಳು ಮನುಷ್ಯರ ಬ೦ಧುಗಳು, ಗೋವಿಲ್ಲದ ಮನೆಯು ಬಂಧುವಿಲ್ಲದ ಮನೆಯಂತೆ ಶೂನ್ಯ ಎಂಬುದಾಗಿ ತಿಳಿಸಲಾಗಿದೆ. ಹಾಗೆಯೇ ಗೋವುಗಳು ಸದಾ ಲಕ್ಷ್ಮೀದೇವಿಯ ಮೂಲಸ್ಥಾನಗಳಾಗಿವೆ. ಗೋವುಗಳಲ್ಲಿ ಪಾಪದ ಲೇಶವೂ ಇರುವುದಿಲ್ಲ(ಸೃಷ್ಟಿ 50-155). ಯಜ್ಞಚಕ್ರ ಚಲನೆಯ ಪ್ರಯೋಜನಕ್ಕಾಗಿ ಮೊದಲು ವೇದ, ಆನ೦ತರ ಕ್ರಮವಾಗಿ ಅಗ್ನಿ, ಗೋವು ಮತ್ತು ಬ್ರಾಹ್ಮಣರ ಉದಯವಾಯಿತು(ಸೃಷ್ಟಿ 50-155). ಪ್ರತಿ ದಿನ ಯಾವ ಮನುಷ್ಯನು ಗೋವನ್ನು ಸ್ಪರ್ಶ ಮಾಡುತ್ತಾನೋ ಅವನಿಗೆ ತೀರ್ಥ ಜಲದಲ್ಲಿ ಸ್ನಾನ ಮಾಡಿದ ಪುಣ್ಯ ದೊರಕುತ್ತದೆ. ಗೋವಿನ ಮೂಲಕ ಮನುಷ್ಯನು ಸರ್ವ ವಿಧವಾದ ಘೋರ ಪಾಪಗಳಿಂದಲೂ ಮುಕ್ತನಾಗುತ್ತಾನೆ. ಗೋವಿನ ಗೊರಸಿನಿಂದ ಎದ್ದ ಧೂಳನ್ನು ಯಾರು ಶಿರಸ್ಸಿನಲ್ಲಿ ಧಾರಣೆ ಮಾಡುತ್ತಾರೋ ಅವರಿಗೆ ಸಮಸ್ತ ತೀರ್ಥಗಳಲ್ಲಿ ಸ್ನಾನ ಮಾಡಿದ ಫಲ ದೊರಕುತ್ತದೆಯಲ್ಲದೆ ಸಮಸ್ತ ಪಾಪಗಳು ನಾಶವಾಗುತ್ತವೇ(ಸೃಷ್ಟಿ 50-165,166) ಎಂಬುದಾಗಿ ಪದ್ಮ ಪುರಾಣದಲ್ಲಿ ವಿವರಿಸಲಾಗಿದೆ.

ಗರುಡ ಪುರಾಣ :

ಗೋವನ್ನು ದಾನ ಮಾಡುವುದರಿಂದ ಇಹಪರ ಲೋಕಗಳೆರಡರಲ್ಲೂ ಸುಖ ಸಿಗುತ್ತದೆ. ಮರಣದ ನಂತರದಲ್ಲಿ ಸ್ಪರ್ಗದ ದಾರಿಯನ್ನು ಧೇನುವು ತೋರಿಸಿಕೊಡುತ್ತದೆ. ಹಾಗೆಯೇ ಒಬ್ಬ ವ್ಯಕ್ತಿ ಬದುಕಿದ್ದಾಗ ಒ೦ದು ಆಕಳಿಗೆ ಒ೦ದು ದಿವಸಕ್ಕೆ ಸಾಕಾಗುವಷ್ಟು ಹುಲ್ಲನ್ನು ದಾನ ಕೊಡಲಿಲ್ಲದಿದ್ದಕ್ಕೆ ಶಿಕ್ಷೆಯನ್ನು ಸಹ ಗರುಡ ಪುರಾಣದಲ್ಲಿ ತಿಳಿಸಲಾಗಿದೆ(2-37). ಪ್ರಮುಖವಾಗಿ ಬದುಕಿದ್ದಾಗ ಗೋದಾನ ಮಾಡಿದವರಿಗೆ ಸತ್ತ ನಂತರ ವೈತರಣಿ ನದಿ ದಾಟುವುದಕ್ಕೆ ದೋಣಿಯು ಸಿಗುವ ಪ್ರಮೇಯ ಗರುಡ ಪುರಾಣದಲ್ಲಿ ಸವಿಸ್ತಾರವಾಗಿ ವಿವರಿಸಲಾಗಿದೇ(2-45).

ಮಾರ್ಕಂಡೇಯ ಪುರಾಣ :

ಇದರಲ್ಲಿ ಮದಾಲಸೆ ಎಂಬಾಕೆಯು ತನ್ನ ಮಗನಾದ ಅಲರ್ಕನೆಂಬುವವನಿಗೆ ಗೋಶ್ರೇಷ್ಠತೆಯನ್ನು ಕುರಿತಂತೆ, “ಭೂಮಿಯು ಕೆಲಕಾಲ ಉಪಯೋಗಿಸದೇ ಇರುವುದರಿಂದ, ಸುಡುವುದರಿಂದ, ಸಾರಿಸುವುದರಿ೦ಂದ ಮತ್ತು ಗೋವುಗಳನ್ನು ನಡೆಸುವುದರಿಂದ ಶುದ್ಧಿಯಾಗುತ್ತದೆ. ಹಾಗೆಯೇ ಗೋವು ತೃಷ್ಠಿಯಾಗುವಷ್ಟು ಕುಡಿದು ಉಳಿದ ನೀರು ಮತ್ತು ಭೂಮಿಯಲ್ಲಿ ಪ್ರಕೃತಿ ಸಹಜವಾಗಿರುವ ನೀರು ಎಂದಿಗೂ ಶುದ್ಧವಾಗಿರುತ್ತದೆ. ಅಲ್ಲದೇ ಆನೆ, ಅಗ್ನಿ, ಕುದುರೆ, ಗೋವು, ನೆರಳು, ಸೂರ್ಯಾದಿ ಕಿರಣಗಳು, ಗಾಳಿ, ಭೂಮಿ, ನೀರಿನ ಹನಿ ಮತ್ತು ನೊಣ ಮೊದಲಾದವುಗಳು ಆಶುದ್ಧ ವಸ್ತುಗಳ ಸಂಸರ್ಗಕ್ಕೆ ಬಂದರೂ ಕೂಡ ಸದಾ ಶುಚಿಗಳಾಗಿರುತ್ತವೆ' ಎಂಬುದಾಗಿ ಉಪದೇಶಿಸಿರುವುದನ್ನು ಕಾಣಬಹುದಾಗಿದೆ.

ಬ್ರಹ್ಮ ಪುರಾಣ :

ಈ ಪುರಾಣದಲ್ಲಿ ಗೋವು ಮತ್ತು ಗೋಮಯದ ವೈಶಿಷ್ಟ್ಯವನ್ನು ಹೆಚ್ಚಾಗಿ ಹೇಳಲಾಗಿದೆ. ಹಾಗೆಯೇ ಮನೆಗೆ ಬಂದ ಅತಿಥಿಗೆ ಗೋಘೃತವನ್ನು ಉಣಬಡಿಸಿದರೆ ಷೋಡತೀಯಾಗದ ಫಲ ಪ್ರಾಪ್ತಿಯಾಗುತ್ತದೆ. ಭೂಮಿಗೆ ಪ್ರೋಕ್ಷಣೆ, ಗೋಮಯದ ಲೇಪನ, ಗೀರುವುದು, ಪೂರಣ, ಗೋಸಂಚಾರ, ದಹನ ಮತ್ತು ಜನನ ಎಂಬ ಸಂಸ್ಕಾರಗಳು ಭೂಮಿಯ ಪವಿತ್ರತೆಯನ್ನು ಕಾಪಾಡುತ್ತವೆ ಎಂಬುದಾಗಿ ಹೇಳಲಾಗಿದೆ.

ನಾರದ ಪುರಾಣ :

ಈ ಪುರಾಣದ ಐದನೆ ಅಧ್ಯಾಯದಲ್ಲಿ ಯಾರು ಗೋವುಗಳನ್ನು ಮತ್ತು ಬ್ರಾಹ್ಮಣರನ್ನು ಸದಾ ಆರಾಧಿಸುತ್ತಾರೋ ಹಾಗೂ ತೀರ್ಥಯಾತ್ರೆ ಮಾಡುತ್ತಾ ಕ್ಷೇತ್ರ ಪರ್ಯಟನೆ ಮಾಡುತ್ತಿರುತ್ತಾರೋ ಅವರು ಭಾಗವತೋತ್ತಮರು. ಹಾಗೆಯೇ ಹುಲ್ಲು ತಿನ್ನುತ್ತಿರುವ ಮತ್ತು ನೀರು ಕುಡಿಯಲು ಹೋಗುತ್ತಿರುವ ಗೋವುಗಳನ್ನು ತಡೆಯುವವನನ್ನು ಬ್ರಹ್ಮ ಘಾತಕನೆಂದು ಹೇಳಲಾಗಿದೆ. ಹೀಗೆ ಬಗೆದಷ್ಟು ಪುರಾಣಗಳಲ್ಲಿ ಗೋಏನ ಮಹತ್ವದ ವರ್ಣನೆ ಕಂಡುಬರುತ್ತದೆ. ಮುಂದಿನ ಸಂಚಿಕೆಯಲ್ಲಿ ಇನ್ನುಳಿದ ಪುರಾಣಗಳಲ್ಲಿರುವ ಮತ್ತಷ್ಟು ಗೋವಿನ ಮಹತ್ವವನ್ನು ಅರಿಯುವ ಪ್ರಯತ್ನವನ್ನು ಮಾಡೋಣ.