**ಗೋಸಂಬಂಧಿ ವಿವರಣೆಯಿಲ್ಲದ ಗ್ರಂಥವೇ ಇಲ್ಲ!**

ಸನಾತನ ಭಾರತದ ಸಂಸ್ಕೃತಿಯ ಬುನಾದಿಯೇ ಗೋವುಗಳು. ಹೀಗಾಗಿ ಇಲ್ಲಿಯ ಶ್ರೇಷ್ಠ ಪರಂಪರೆ, ಆಚರಣೆ, ಸಂಸ್ಕಾರ, ಜೀವನ ಶೈಲಿ, ಭಾಷೆ, ಆಜಾರ, ವಿಚಾರ ಎಲ್ಲವೂ ಸಹ ಗೋವಿನೊಂದಿಗೆ ಬೆಸೆದುಕೊಂಡಿದೆ. ಹೀಗಾಗಿಯೇ ಇರಬೇಕು ಕೌಟಿಲ್ಯನು ತನ್ನ ಅರ್ಥಶಾಸ್ತ್ರದಲ್ಲಿ ಯಾವುದೇ ಒಂದು ದೇಶದ ಮತ್ತು ಅಲ್ಲಿಯ ಪ್ರಶಿಯೊಬ್ಬ ವ್ಯಕ್ತಿಯ ಸಂಪತ್ತನ್ನು ಅಳೆಯಬೇಕಾದರೆ ಅವರಲ್ಲಿರುವ ಗೋ ಸಂಪತ್ತನ್ನು ಮಾಪನವನ್ನಾಗಿ ಇಟ್ಟು ಕೊಳ್ಳಬೇಕು ಎಂಬುದಾಗಿ ಹೇಳಿರುವುದು. ಗೋವಿನ ಶ್ರೇಷ್ಠತೆಯನ್ನು ಮತ್ತಷ್ಟು ಆಳಕ್ಕೆ ಇಳಿದು ಅವಲೋಕಿಸಿದಾಗ ಸಮಸ್ತ ಸೃಷ್ಠಿಯ ಮೂಲರೂಪಿಯಾಗಿ ಗೋವು ಕಂಡುಬರುತ್ತದೆ. ಈ ಕುರಿತಂತೆ ವೈದಿಕ ಸಾಹಿತ್ಯದಲ್ಲಿ ಜಗತ್ತಿನ ಮೂಲವಾಗಿ ಒಂದೇ ತ್ರಿಗುಣಮಯಿ ಪರಮಾತ್ರ ಶಕ್ತಿ ಇತ್ತು. ಆ ಪರಮಾತ್ರ ಶಕ್ತಿಯಿಂದ "ಎರಾಜಃ ಕಾಮದುಘ?' ಎಂಬ ಏರಾಜ ರೂಪಿ ಕಾಮಧೇನುವಿನ ಉತ್ಪತ್ತಿಯಾಯಿತು, ಆ ಏರಾಟ್‌ ಪರಮಾತ್ರ ಶಕ್ತಿಯಿಂದ ಜಗತ್ತು. ಜೀವ ಜ೦ತುಗಳು ಇತ್ಯಾದಿಯಾಗಿ ಹುಟ್ಟಿಕೊ೦ಡವು. ವಿರಾಜರೂಪಿ ಆ ಕಾಮಧೇನು ವಿಶ್ವಮಾತೆಯಾಗಿ ಮೊದಲು ತನ್ನ ಅಮೃತ ರೂಪವಾದ ಹಾಲನ್ನು ದೇವಲೋಕದ ಒಡೆಯ ಇಂದ್ರನಿಗೆ ಯಜ್ಞಕರ್ಮಕ್ಕಾಗಿ ನೀಡಿದಳು. ಆನಂತರ ತುಂಬಿ ಬರುವ ಹಾಲನ್ನು ದೇವ, ಖುಷಿ, ಮನುಷ್ಯ ಹಾಗೂ ಅಸುರರ ತೃಪ್ತಿಗಾಗಿ ನೀಡಿದಳು ಎಂಬುದಾಗಿ ಅರ್ಥ ವೇದದಲ್ಲಿ ಹೇಳಲಾಗಿದೆ. ಇದರರ್ಥ ಸಕಲ ಜೀವ ಜಂತುಗಳ ಸೃಷ್ಟಿ ಗೋವಿನಿಂದಾಯಿತು ಎಂಬುದೇ ಆಗಿದೆ. ಹಾಗೆಯೇ ಗೋಮೂತ್ರವು ಕ್ಯಾನ್ಸರ್‌ ಎರುದ್ಧ ಪರಿಣಾಮಕಾರಿ ಎ೦ಬ ಸತ್ಯವು ನಮಗೆಲ್ಲಾ ಇತ್ತೀಚೆಗೆ ಪ್ರಚಾರಕ್ಕೆ ಬಂದಿದೆ. ಆದರೆ ಇದರ ಕುರಿತ ಉಲ್ಲೇಖವು ವೇದಗಳಲ್ಲಿ ಅಂದೇ ಮೂಡಿಬಂದಿದೆ. ಶರೀರದ ಮೇಲೆ ಗಂಟುಗಳು ಆದಲ್ಲಿ ಗೋಮೂತ್ರದ ನೊರೆಯಿಂದ ತೇವ ಭರಿತವಾಗಿಸುವುದು ಮತ್ತು ಗೋಮೂತ್ರವನ್ನು ಅದರ ಮೇಲೆ ಧಾರೆಯಂತೆ ಸುರಿಯುವುದು ಸೇರಿದಂತೆ ಗೋಮೂತ್ರದಿಂದ ತೊಳೆಯುವುದು ಮೊದಲಾದ ಚಿಕಿತ್ಸಾ ವಿಧಾನವನ್ನು ಸವಿವರವಾಗಿ ಹೇಳಲಾಗಿದೆ. ಮುಖ್ಯವಾಗಿ ರಸೌಷಧಿಗಳ ಶೋಧನೆಗೂ ಗೋಮೂತ್ರವನ್ನು ಬಳಸುತ್ತಿದ್ದುರ ಕುರಿತಂತೆ ಉಲ್ಲೇಖಗಳು ಕಂಡುಬರುತ್ತದೆ. ಇದರೊಂದಿಗೆ ಇನ್ನುಳಿದ ಸಾಕಷ್ಟು ಧರ್ಮಶಾಸ್ತ್ರಗಳಲ್ಲಿ ಗೋವಿನ ಕುರಿತಂತೆ ಎಂತಹ ವರ್ಣನೆಗಳಿವೆ ಎಂಬುದನ್ನು ಅರಿಯೋಣ.

ಶ್ರೀಮದ್ಭಾಗವತ :

ಕೃತ ಯುಗದಲ್ಲಿ ಭೂದೇವಿಯೆ೦ಬ ಗೋಮಾತೆಯು ನಾಲ್ಕು ಕಾಲುಗಳಿಂದ ಆರೋಗ್ಯವಾಗಿದ್ದಳು. ತೇತ್ರಾಯುಗದಲ್ಲಿ ಧರ್ಮದ ಒಂದಂಶ ನಾಶ ಹೊಂದಿದಾಗ ಒಂದು ಕಾಲನ್ನು ಕಳೆದು ಕೊಂಡಳು. ದ್ವಾಪರಯುಗದಲ್ಲಿ ಧರ್ಮ ಎರಡಂಶ ನಾಶ ಹೊಂದಿದಾಗ ಎರಡು ಕಾಲುಗಳನ್ನು ಕಳೆದುಕೊಂಡಳು. ಕಲಿಯುಗದ ಸಂದರ್ಭದಲ್ಲಿ ಮೂರು ಕಾಲುಗಳನ್ನು ಕಳೆದು ಕೊಂಡು ಒಂದು ಕಾಲಿನ ಮೇಲೆ ನಿಂತ ಗೋಮಾತೆಯನ್ನು ಕಲಿ ಹೊಡೆಯುತ್ತಿದ್ದ. ಆಗ ಪರೀಕ್ಷಿತ ಮಹಾರಾಜ ಅವನನ್ನು ನಿಗ್ರಹಿಸಿ ಭೂಮಿಯೆಂಬ ಗೋಮಾತೆಯನ್ನು ಹಾಗೂ ಧರ್ಮ ಎಂಬ ವೃಷಭವನ್ನು ರಕ್ಷಣೆ ಮಾಡಿದ ಎಂಬ ಕಥೆ ಶ್ರೀಮದ್ಭಾಗವತದಲ್ಲಿದೆ. ಹಾಗಾಗಿ ಭೂದೇವಿಯೇ ಗೋಮಾತೆಯ ರೂಪದಲ್ಲಿದ್ದಾಳೆ ಎಂಬುದು ಸ್ಪಷ್ಟವಾಗುತ್ತದೆ. ಇದರೊಂದಿಗೆ ಗೋವು ಮತ್ತು ವೃಷಭಕ್ಕೆ ಯಾರು ಹೊಡೆಯುತ್ತಾರೋ ಅವರಿಗೆ ಕೋಲು ಮತ್ತು ಇನ್ನಿತರ ವಸ್ತುಗಳಿಂದ ತೊಂದರೆಯಾಗುತ್ತದೆ ಮತ್ತು ಸಹಸ್ರಾರು ವರ್ಷಗಳವರೆಗೆ ಅವರು ನರಕಯಾತನೆಯನ್ನು ಅನುಭವಿಸಬೇಕಾಗುತ್ತದೆ ಎಂಬುದಾಗಿ ತಿಳಿಸಲಾಗಿದೆ. ಹಾಗೆಯೇ ಎಲ್ಲಿ ಹರಿ, ಹರ, ಗುರು ಮತ್ತು ಗೋವಿನ ನಿಂದನೆಯಾಗುತ್ತಿರುತ್ತದೋ ಅಂತಹ ಸ್ಥಳಕ್ಕೆ ಹೋಗಬಾರದು. ಅಕಸ್ಮಾತ್‌ ಹೋಗಿದ್ದಲ್ಲಿ ನಿಂದನೆಯನ್ನು ಕೇಳಿಸಿ ಕೊಳ್ಳಬಾರದು. ಎರಡು ಕಿವಿಯನ್ನು ಕೈಗಳಂದ ಮುಚ್ಚಿಕೊಳ್ಳಬೇಕು. ನಿಮಗೆ ಸಾಧ್ಯವಾದಲ್ಲಿ ನಿಂದನೆ ಮಾಡಿದವರನ್ನು ಶಿಕ್ಷಿಸಬೇಕು ಅಥವಾ ನಿಮ್ಮ ಪ್ರಾಣವನ್ನು ಬಿಡಬೇಕು ಎಂಬುದಾಗಿಯೂ ತಿಳಿಸಲಾಗಿದೆ. ಅಷ್ಟೇ ಅಲ್ಲದೆ ದ್ವಾದಶೀ ವ್ರತದಂದು ಅಂಬರೀಶನು ಏಶೇಷವಾಗಿ ಗೋದಾನಗಳನ್ನು ಮಾಡುತ್ತಿದ್ದನೆಂಬುದು ಭಾಗವತದಿಂದ ತಿಳಿದುಬರುತ್ತದೆ.

ಹದಿನೆಂಟು ಪುರಾಣಗಳನ್ನು ಬರೆದ ವೇದ ವ್ಯಾಸರು ಭಾಗವತದಲ್ಲಿ "ಬ್ರಹ್ಮನ ಸೃಷ್ಟಿಯೂ ಒಂಬತ್ತು ವಿಧವೆಂದೂ, ಅದರಲ್ಲಿ ಪ್ರಾಣಿಗಳ ಸೃಷ್ಟಿ ಎಂಟನೆಯದೆ೦ದೂ, ಅವುಗಳಲ್ಲಿ ಗೋವು, ಆಡು, ಎಮ್ಮೆ ಮುಂತಾದವು ಕ್ರಮವಾಗಿ ಸೃಷ್ಟಿಯಾದುದಾಗಿ ತಿಳಿಸಿದ್ದಾರೆ. ಅಷ್ಟೇ ಅಲ್ಲದೆ ಗೋ ಬ್ರಾಹ್ಮಣರ ಹಿತ ರಕ್ಷಣೆಗಾಗಿ ಮತ್ತು ಯಾರನ್ನಾದರೂ ಮೃತ್ಯುವಿನಿಂದ ತಪ್ಪಿಸಲು ಇಲ್ಲವೇ ಅವರನ್ನು ಪಾರು ಮಾಡಲು ಅಸತ್ಯ ನುಡಿದರೂ ಅದು ನಿಂದನೀಯವಲ್ಲ ಎಂಬುದಾಗಿ ಅಪ್ಪಣೆ ಮಾಡಿದ್ದಾರೆ.

ಸೃತಿ:

ಸೃ “ಗವಾ೦ ಅಂಗೇಷು ತಿಷ್ಠಂತಿ ಭುವನಾಗಿ ಚತುರ್ದಶ' ಎಂಬ ಸ್ಮೃತಿ ವಾಕ್ಯವು ಗೋವಿನಲ್ಲಿ ಹದಿನಾಲ್ಕು ಲೋಕಗಳು ಇವೆ ಎಂಬುದನ್ನು ತಿಳಿಸುತ್ತದೆ. ಹಾಗೆಯೇ ಗೋವನ್ನು ಸಂಹರಿಸಿದವನು ಅಂ೦ಧನಾಗುತ್ತಾನೆ. ಗೋವನ್ನು ಹೊಡೆಯುವುದರಿಂದ, ಒದೆಯುವುದರಿಂದ ಮಹಾಪಾಪಗಳು ಪ್ರಾಪ್ತಿಯಾಗುತ್ತವೆಂದು ಹೇಳಿವೆ. ಹಾಗೆಯೇ ಹಾಲು ಎಲ್ಲಿರುತ್ತದೆಯೂ ಅಲ್ಲಿ ಬುದ್ಧಿ, ಬುದ್ಧಿ ಎಲ್ಲಿದೆಯೋ ಅಲ್ಲಿ ಜಯವಿದೆ. ಗೋವು ಮೂಸಿ ನೋಡಿದ ಪದಾರ್ಥಗಳನ್ನು ಅದರಿಂದ ಕಿತ್ತುಕೊಳ್ಳದೆ ಅದಕ್ಕೆ ನೀಡಬೇಕು ಎಂದು ಹೇಳಿ, ಗೋವನ್ನು ಅಪಹರಿಸಿದವನು ಉಡವಾಗಿ ಜನಿಸುತ್ತಾನೆ ಎಂದು ಮನುಸ್ಮೃತಿ ಹೇಳಿದೆ. ಇದರೊಂದಿಗೆ “ಗೋಫೃತವನ್ನು ಬಳಸಿ ನೀಡಿದ ಆಹುತಿ ಆದಿತ್ಯನವರೆಗೆ ತಲುಪಿ ಮಳೆಯಾಗುತ್ತದೆ. ಆ ಮಳೆಯಿಂದ ಅನ್ನ ಉತ್ಪತ್ತಿಯಾಗುತ್ತದೆ ಹಾಗೂ ಅನ್ನದಿಂದ ಪ್ರಜೆಗಳು ಪುಷ್ಟಿಯಾಗುತ್ತಾರೆ'(3-76) ಎಂಬುದಾಗಿಯೂ ತಿಳಿಸಲಾಗಿದೆ. ಇನ್ನು ಬೃಹತ್‌ ಪರಾಶರ ಸ್ಮೃತಿಯಲ್ಲಿ ಗೋವಿನ ಮಹತ್ವವನ್ನು ತಿಳಿಸುತ್ತಾ ಯಾರು ಗೋವಿಗೆ ಸ್ವಲ್ಪ ನೀರು ಮತ್ತು ತಿನ್ನಲು ಹುಲ್ಲನ್ನು ಕೊಡುತ್ತಾರೋ ಅಂತಹವರು ನಿಶ್ಚಯವಾಗಿಯೂ “ಅಶ್ವಮೇಧ ಯಾಗ'ದ ಫಲವನ್ನು ಪಡೆಯುತ್ತಾರೆಂದು ತಿಳಿಸಲಾಗಿದೆ. ಅಷ್ಟೇ ಅಲ್ಲದೆ ಒಂದು ಕಡೆ ಎಲ್ಲಾ ಪರ್ವತ, ನದಿ, ಕಾಡುಗಳಿಂದ ಕೂಡಿದ ಈ ಪೃಥ್ವಿಯನ್ನು ಇನ್ನೊಂದು ಕಡೆ ಗೋವನ್ನು ಇರಿಸಿದರೆ ಗೋವು ಶ್ರೇಷ್ಠವಾಗುವುದು ಎಂಬುದಾಗಿಯೂ ಹೇಳಲಾಗಿದೆ. ಹಾಗೆಯೇ ಪ್ರಾಣದ ಆಧಾರ ಕೂಡ ಗೋವೇ ಆಗಿದೆ, "ಅತ್ಯಂತ ಪಾಪಿಯಾದ ವ್ಯಕ್ತಿಯೂ ಸಹ ಪಂಚಗವ್ಯ ಪ್ರಯೋಗದಿಂದ ಶುದ್ಧನಾಗುತ್ತಾನೆ'(370) ಎಂಬುದಾಗಿ ವಸಿಷ್ಠ ಸ್ಮೃತಿಯಲ್ಲಿ ತಿಳಿಸಲಾಗಿದೆ. ಇದರಂತೆ ವಿಷ್ಟು ಸ್ಮೃತಿಯಲ್ಲೂ ಸಹ ಗೋಮೂತ್ರ, ಗೋಮಯ, ಹಾಲು, ತುಪ್ಪ, ಮೊಸರು ಮತ್ತು ಗೋರೋಚನ ಇವು ಆರು ಪದಾರ್ಥಗಳು ಅತ್ಯಂತ ಮಂ೦ಗಲಕಾರಿಯಾಗಿವೆ” ಎಂಬುದಾಗಿ ತಿಳಿಸಲಾಗಿದೆ.

ಉಪನಿಷತ್ತು :

ಕಠೋಪನಿಷತ್‌ನಲ್ಲಿ “ಮುದಿ, ಬರಡು ಗೋವುಗಳನ್ನು ದಾನ ಮಾಡಿದವನು ಆನ೦ದರಹಿತವಾದ ಅಂಧಕಾರದ ಲೋಕಕ್ಕೆ ಹೋಗುತ್ತಾನೆ” ಎಂಬುದಾಗಿ ತಿಳಿಸಲಾಗಿದೆ. ಹಾಗೆಯೇ "ವಿಶ್ವಾತ್ಮಕನಾದ ಪರಮಾತ್ಮನ ಶರೀರವೇ ಗೋವು ಎಂದಿರುವಾಗ ಸರ್ವವೂ ಗೋರೂಪವೇ ಆಗಿದೆ' ಎಂಬುದಾಗಿ ಮು೦ಡಕೋಪನಿಷತ್‌ನಲ್ಲಿ ತಿಳಿಸಲಾಗಿದೆ. ಇದರೊಂದಿಗೆ ಬ್ರಹದಾರಣ್ಯಕೋಪನಿಷತ್‌ನಲ್ಲಿ ತ್ರಿಗುಣಗಳನ್ನು ಧೇನುವೆಂದೂ, ವಿದ್ಯೆಯನ್ನು ಗೋಮಯವೆಂದೂ, ಗೋಮೂತ್ರವನ್ನು ಉಪನಿಷತ್‌ ಎಂದೂ ಮತ್ತು ಸ್ಮತಿಗಳನ್ನು ವತ್ಯ ಎಂದು ಹೇಳಲಾಗಿದೆ.

ಸಂಹಿತಾ :

ನರಮಾಂಸ ಭಕ್ಷಕರನ್ನು, ಗೋವುಗಳನ್ನು ಅಪಹರಿಸುವವರನ್ನು ಮತ್ತು ಗೋಕ್ಟೀರವನ್ನು ಅಪಹರಿಸುವವರ ತಲೆಗಳನ್ನು ಸುಟ್ಟು ನಾಶಮಾಡುವಂತೆ ಅಗ್ನಿಯನ್ನು ಕೇಳಿಕೊಳ್ಳುವ ಮಂತ್ರವು ಖುಕ್‌ ಸಂಹಿತಾದಲ್ಲಿದೆ(87-16). ಹಾಗೆಯೇ “ಯಾವ ಮನೆಯಲ್ಲಿ ವೇದಗಳ ದ್ವನಿ ಕೇಳಿ ಬರುವುದಿಲ್ಲವೋ, ಯಾವ ಮನೆಯಲ್ಲಿ ಗೋವು ಶೋಜಭಿಸುವುದಿಲ್ಲವೋ ಯಾವ ಮನೆಯಲ್ಲಿ ಮಕ್ಕಳು ಇರುವುದಿಲ್ಲವೋ ಆ ಮನೆ ಸ್ಮಶಾನಕ್ಕೆ ಸಮಾನವಾದುದಾಗಿದೆ'(310) ಎಂಬುದಾಗಿ ಅತ್ರಿಸಂಹಿತಾದಲ್ಲಿದೆ. ಇನ್ನು ಸುಶ್ರುತ ಸಂಹಿತೆಯ ಚಿಕಿತ್ಸಾ ಕ್ರಮದಲ್ಲಿ ಸಾಕಷ್ಟು ಸರಳ ಚಿಕಿತ್ಸಾ ಕ್ರಮಗಳ ವಿವರಗಳನ್ನು ನೀಡಲಾಗಿದೆ. ಅದರಲ್ಲಿ ಯಾರು ಷಂಡತ್ವದಿಂದ ಬಳಲುತ್ತಿರುತ್ತಾರೋ ಅವರು ನೂರು ಯೋಜನ ನಡೆಯುವ ಹಸುವಿನ ಹಿ೦ದೆ ಓಡಾಡುತ್ತಾ ಅದರ ಸಗಣಿಯನ್ನು ಮೆಟ್ಟಬೇಕು ಮತ್ತು ಅದರ ಗೋಮೂತ್ರವನ್ನು ಆಫ್ರಾಣಿಸಬೇಕು ಎ೦ಬ ಎವರಣೆಯಿದೆ. ಮಹಾರಾಜ ದಿಲೀಪನ ಉದಾಹರಣೆಯನ್ನು ವಿವರಿಸುತ್ತಾ ಈ ರೀತಿ ಒ೦ದಷ್ಟು ದಿನ ಮಾಡಿದ್ದೇ ಆದಲ್ಲಿ ಷಂಡತ್ವದಿ೦ದ ಹೊರಬರಬಹುದು ಎಂಬುದಾಗಿ ತಿಳಿಸಿದೆ.

ಗೋಪಥ :

“ಗೋವು, ಗೋಮಯ ಮತ್ತು ಗೋಮೂತ್ರದಿಂದ ಯಾವಾಗಲೂ ಕಷ್ಟದ ಅನುಭವ ಆಗುವುದೇ ಇಲ್ಲ. ಗೋವಿನ ಮಾಂಸವನ್ನು ಯಾವತ್ತೂ ತಿನ್ನಬಾರದು. ಗೋವನ್ನು ಪುಷ್ಟಿಗೊಳಿಸಿ ಸಾಕುವಲ್ಲಿ ಎಲ್ಲಿಯವರೆಗೆ ಸಾಧ್ಯವಿದೆಯೋ ಅಲ್ಲಿಯವರೆಗೆ ಮಾಡಬೇಕು. ಗೋವಿನ ದರ್ಶನದಿಂದ ಸಂಪೂರ್ಣ ದೇವತೆಗಳ ಆವಾಸಸ್ಥಾನ ಮತ್ತು ಸ್ವರ್ಗ ದರ್ಶನದ ಲಾಭ ಸಿಗುತ್ತದೆ(3-3-19) ಎ೦ಬುದಾಗಿ ಹೇಳಲಾಗಿದೆ.

“ಸಕಲ ದೇವತೆಗಳಿಗೆ ಗೋವು ಜನನಿಯಾಗಿದೆ. ಗೋವು ಸರ್ವ ದೇವತಾತ್ಮಕವಾದುದು. ಗೋವು ಯಜ್ಞ ಸಾಧನ, ಗೋಎನ ಮಹಿಮೆ ಅಪಾರವಾದುದು(3-3-3-1) ಎಂಬುದಾಗಿ “ಶತಪಥ ಬ್ರಾಹ್ಮಣ'ದಲ್ಲಿ ಹೇಳಲಾಗಿದ್ದರೆ, “ಪ್ರಕೃತಿಯ ಮೂರು ಗುಣಗಳು ಗೋರೂಪವಾಗಿವೆ. ಗೋವಿನ ಗೋಮಯ ವಿದ್ಯಾ ರೂಪವಾಗಿದ್ದರೆ, ಗೋಮೂತ್ರ ಉಪನಿಷತ್‌ ಸ್ವರೂಪವಾಗಿದೆ'(3-2) ಎಂಬುದಾಗಿ ಬ್ರಹ್ಮಜ್ಞಾತಕದಲ್ಲಿ ಹೇಳಲಾಗಿದೆ. ಹೀಗೆ ಗೋವಿನ ಏವರಣೆ ಇಲ್ಲದ ಯಾವೊಂದು ಧರ್ಮಶಾಸ್ತ್ರ ಗ್ರಂಥವೇ ಇಲ್ಲವೇನೊ ಎನ್ನುವಷ್ಟರ ಮಟ್ಟಿಗೆ ಗೋಸಂಬಂಧಿ ವಿವರಣೆಗಳು ಸನಾತನ ಧರ್ಮದ ಸಕಲ ಗ್ರಂಥಗಳಲ್ಲೂ ಕಂಡುಬರುತ್ತದೆ.