ಕರ್ನಾಟಕ ಸರ್ಕಾರವು ತನ್ನ ಯೋಜನೆಗಳು / ಕಾರ್ಯಕ್ರಮಗಳ ಮೂಲಕ ರಾಜ್ಯದಲ್ಲಿ ನೆಲೆಸುವ ನಾಗರಿಕರು ಅಥವಾ ಕುಟುಂಬಗಳಿಗೆ ಹಲವಾರು ಕಲ್ಯಾಣ ಸೌಲಭ್ಯಗಳನ್ನು ಒದಗಿಸುತ್ತಿದೆ. ಅಲ್ಲದೇ ಸರ್ಕಾರವು ನಾಗರಿಕರಿಗೆ ಹಲವು ಸೇವೆಗಳನ್ನೂ ನೀಡುತ್ತಿದೆ. ನಾಗರಿಕರು ಅರ್ಜಿ ಸಲ್ಲಿಸಿದಾಗ ಸೌಲಭ್ಯಗಳು ಅಥವಾ ಸೇವೆಗಳನ್ನು ನೀಡಲಾಗುತ್ತದೆ. ಇದಕ್ಕಾಗಿ ನಾಗರಿಕನು ಅವಲ / ಅವನ ಹಕ್ಕು / ವಿನಂತಿಯನ್ನ ಬೆಂಬಲಿಸುವ ದಾಖಳೆಗಳನ್ನು ಸಲ್ಲಿಸಬೇಕಾಗುತ್ತದೆ. ಆದರೆ ಸೌಲಭ್ಯಪಡೆದುಕೊಳ್ಳಬೇಕೆಂದರೆ ಗುರುತಿನ ಪುರಾವೆ, ವಿಳಾಸ, ಜಾತಿ ಮತ್ತು ಆದಾಯ ಪ್ರಮಾಣಪತ್ರ, ಶಿಕ್ಷಣ ಮಟ್ಟ, ಉದ್ಯೋಗ ಇತ್ಯಾದಿಗಳನ್ನು ಬೆಂಬಲಿಸುವ ದಾಖಲೆಗಳನ್ನು ನಾಗರಿಕರು ಪ್ರತಿ ಇಲಾಖೆಗೆ ಪದೇ ಪದೇ ಸಲ್ಲಿಸಬೇಕಾ ಸನ್ನಿವೇಶ ನಿರ್ಮಾಣಗೊಂಡಿದೆ. ಇದರಿಂದಾಗಿ ನಾಗರಿಕರ ಹಣ ಖರ್ಚಾಗುವುದರ ಜೊತೆಗೆ ಅವರ ಸಮಯ ಮತ್ತು ಶ್ರಮವೂ ವ್ಯರ್ಥವಾಗುತ್ತಿದೆ. ನಾಗರಿಕರು ಸಲ್ಲಿಸಿದ ದತ್ತಾಂಶದ ಸ್ಥಾಯಿತ್ವ ಇಲಾಖೆಯಾದ್ಯಂತ ಬದಲಾಗುತ್ತದೆ ಮತ್ತು ಪ್ರತ ಇಲಾಖೆಯು ಅದನ್ನು ಸಂಗ್ರಹಿಸುವ ಸ್ವರೂಪವೂ ಭಿನ್ನವಾಗಿರುತ್ತದೆ. ದತ್ತಾಂಶದಲ್ಲಿನ ಅಸಂಗತತೆಗಳು ಇಲಾಖೆಗ ನಡುವೆ ದತ್ತಾಂಶ ಹಂಚಿಕೆ ಮತ್ತು ಪರಿಷ್ಕರಣೆ ಮೇಲೆ ಪರಿಣಾಮ ಬೀರುತ್ತವೆ.