ಅವರ ವಿಮರ್ಶೆಯ ಮಹದೌದಾರ್ಯವನ್ನು ನೆನೆದರೆ ನನಗೀಗ ಆಶ್ಚರ್ಯವಾಗುತ್ತದೆ! ಅದರಲ್ಲಿಯೂ ಅವರು, ವೇಷಭೂಷಣಗಳಲ್ಲಿ ಕೋಟು, ಪ್ಯಾ೦ಟು, ಪೇಟ ಧರಿಸಿ ಇ೦ಗ್ಲಿಷ್‌ ಪ್ರೊಫೆಸರುಗಳ೦ತೆಯೇ ಇದ್ದರೂ, ಹಳೆಯ ಪಂಡಿತ ಸಂಪ್ರದಾಯದ ಕಡೆಯಿಂದ ಬಂದವರು ಎ೦ಬುದನ್ನು ಮರೆಯುವಂತಿಲ್ಲವಾದ್ಮರಿಂದ ಅವರ ಈ ತೆರನಾದ ವಿಮರ್ಶೆಗೆ ಕರುಣೆ ಪ್ರೀತಿಗಳೇ ಹೃದಯ ಶ್ವಾಸಕೋಶಗಳಾಗಿದ್ದುವಂದು ಭಾವಿಸುತ್ತೇನೆ! ತರುಣನಿಗೆ ಉತ್ಸಾಹ ಭ೦ಗವಾದೀತೆಂದು ಹೆದರಿಯೇ ಬನ್ನು ತಟ್ಟಿ ಪ್ರೋತ್ಸಾಹಿಸಿದ೦ತಿದೆ.` ಮತ್ತೊಂದೆಡೆ 1925ರಲ್ಲಿ ಕುವೆಂಪು ಅವರು ಕರ್ನಾಟಕ ಸಂಘದಲ್ಲಿ 'ಪ್ರಕೃತಿ ಸೌಂದರ್ಯ' ಎನ್ನುವ ವಿಷಯದ ಬಗ್ಗೆ ಮಾತನಾಡಿದ ಸ೦ದರ್ಭದಲ್ಲಿ ಕೃಷ್ಣಪ್ಮನವರು ಕುವೆಂಪು ಅವರನ್ನು `ದಿ ಬಡ್ಮಿ೦ಗ್‌ ಪೋಯೆಟ್‌ -ರವೀಂದ್ರನಾಥ್‌ ಟ್ಯಾಗೋರ್‌' ಎ೦ದು ಕರೆದಿದ್ದನ್ನು ಅವರು ಸ್ಮರಿಸಿದ್ದಾರೆ. ಇವನ್ನೆಲ್ಲ ಓದಿದಾಗಿನ ನನ್ನ ಪರಿಸ್ಥಿತಿ ಊಹಿಸಿ! ಆಗ ಹುಟ್ಟಿದ ಧನ್ಯತಾಭಾವಕ್ಕೆ ಮತ್ಯಾವುದು ಸಮನಾದೀತು?! “ಕೃಷ್ಣಪ್ಪನವರೆಂದರೆ, ಎಂಥ ಹಾಸ್ಯಕ್ಕೂ ಬಾಯಿ ಹಾಕದೇ ತಮ್ಮ ಎದುರಿನಲ್ಲಿರುವ ಪುಸ್ತಕವನ್ನೇ ನೋಡುತ್ತಾ ಕುಳಿತ ಒ೦ದು ನಿಶ್ಚಲ ಮೂರ್ತಿಯೂ, ಮನೆಯಲ್ಲಿ ಊಟ-ತಿಂಡಿಗಳೆಡೆಗೆ ಕೂಡ ಗಮನ ಕೊಡದೆ ಕೆಲಸದಲ್ಲಿ ಮುಳುಗಿರುವ ನೀರವ ವ್ಯಕ್ತಿಯೂ, ತಾಲೇಜು-ಮನೆ ಬಿಟ್ಟರೆ ಉಳಿದ೦ತೆ ಬೈಸಿಕಲ್‌ ಮೇಲೆ ಓಡಾಡುವ ಚಲನಚಿತ್ರದ೦ತೆಯೂ ಇದ್ದರು. ಯಾವುದೇ ರೀತಿಯ ವಿನೋದವಿಲ್ಲ, ವಿಶ್ರಾ೦ತಿಯ ಅಪೇಶ್ದೆಯಿಲ್ಲ' ಎಂದು ಬರೆಯುತ್ತಾರೆ ಕೃಷ್ಣ ಶಾಸ್ತ್ರಿಗಳು. ಕೃಷ್ಣಪ್ಪನವರು ಅಲ್ಲಿ ತಮ್ಮ ವೃತ್ತಿಯಲ್ಲದೇ ಮತ್ತೂ ಹಲವಾರು ಕೆಲಸಗಳನ್ನು ಮೈ ಮೇಲೆ ಎಳೆದುಕೊಳ್ಳುತ್ತಾರೆ. ಬಾಪು ಸುಬ್ಬರಾಯರ “ವಿದ್ಯಾದಾಯಿನಿ” ಮಾಸಪತ್ರಿಕೆ ನಡೆಸುವಲ್ಲಿ ಅವರ ಜೊತೆಗೆ ಕೈಗೂಡಿಸುತ್ತಾರೆ. ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಕನ್ನಡ ಎ೦ಎ ಪ್ರಾರಂಭವಾಗಲು ಹೋರಾಡುತ್ತಾರೆ. ಆರ್ಥಿಕವಾಗಿ ಯಾವುದೇ ಲಾಭವಿಲ್ಲದ “ಕರ್ನಾಟಕ ಗ್ರಂಥಮಾಲೆ'ಯನ್ನು ಒಂದೆರಡು ವರ್ಷ ಕಷ್ಟಪಟ್ಟು ನಡೆಸುತ್ತಾರೆ. ಆ ಸಮಯದಲ್ಲೇ ಅವರಿಗೆ ಕಣ್ಣಿನ ಸಮಸ್ಯೆ ಪ್ರಾರಂಭವಾಗುತ್ತದೆ. ಪ್ರೂಫ್‌ ನೋಡುವುದರಿಂದ ಹಿಡಿದು, ಅದರ ಎಲ್ಲ ಕೆಲಸಗಳನ್ನೂ ತಾವೇ ಮಾಡುವ ಕೃಷ್ಣಪ್ಪನವರನ್ನು ಅವರ ಮಿತ್ರರೊಬ್ಬರು ನಿಲ್ಲಿಸಿಬಿಡಬಾರದೇಕೆ ಎ೦ದು ಕೇಳಿದಾಗ “ಗ್ರ೦ಥಮಾಲೆಯು ನನ್ನ ಕೈಗೆ ಬ೦ದಮೇಲೆ ಸತ್ತುಹೋಯಿತೆ೦ದಾಗಬಾರದು ಎಂದು ಹೇಳುತ್ತಾ ಕೆಲಸ ಮು೦ದುವರಿಸುತ್ತಾರೆ!

ತನ್ನಡ-ಕನ್ನಡ ನಿಘಂಟು ಮತ್ತು ಕನ್ನಡ-ಇಂಗ್ಲಿಷ್‌ ನಿಘ೦ಟುಗಳ ತಯಾರಿಕೆಯಲ್ಲಿ ಭಾಗಿಯಾಗುತ್ತಾರೆ. ಕನ್ನಡದ ಇಷ್ಟೆಲ್ಲ ಬಿಡುವಿಲ್ಲದ ಕೆಲಸಗಳ ನಡುವೆಯೂ ಅವರ ಜೀವಿತಾವಧಿಯಲ್ಲಿ ಅನೇಕ ಕೃತಿಗಳನ್ನು ರಚಿಸುತ್ತಾರೆ ಕೂಡಾ. ರಾಯಚೂರು ವಿಜಯ. ಕನಕೋರ್ಣಾರ್ಜನ, ಯವನಮಹಾವೀರ ಚರಿತೆ, ಯವನವೀರ ಕಥಾವಳಿ, ಅಭಿಜ್ಞಾನ ಶಾಕು೦ತಲ ನಾಟಕದ ಕರ್ನಾಟಕ ಭಾವಾನುವಾದ ಮತ್ತು ವಿಮರ್ಶೆ, ಕೆಲವು ಪ್ರಾಚೀನ ಪುಸ್ತಕ ಭಂಡಾರಗಳು, ಕಾವ್ಯಕಲ್ಪಲತಾ ಗ್ರ೦ಥಮಾಲಾ, ಕರ್ನಾಟತದ ಕೈಪಿಡಿ, ಹಳಗನ್ನಡ ವ್ಯಾಕರಣ ಮುಂತಾದ ಕೃತಿಗಳನ್ನೂ ಪಾರಸೀ ರಾಮಾಯಣ ಮತ್ತು ತಲಕಾಡಿನ ಪಶ್ಚಿಮ ಗ೦ಗರು ಅನ್ನುವ ಅನುವಾದಿತ ಕೃತಿಗಳನ್ನೂ ಪ್ರಕಟಿಸಿದ್ದಾರೆ. ಇದಲ್ಲದೇ ಹಲವಾರು ಬಿಡಿ ಲೇಖನಗಳು ಹಾಗೂ ವಿಮರ್ಶೆಗಳನ್ನೂ ಬರೆದಿದ್ದಾರೆ. ನಿಘ೦ಟಿನ ಜವಾಬ್ದಾರಿಯೊ೦ದಿಲ್ಲದಿದ್ದರೆ ಬಹುಶಃ ಇನ್ನಷ್ಟು ಬರೆಯುತ್ತಿದ್ದರು ಎ೦ದು ಹೇಳುತ್ತಾರೆ ಎಆರ್‌ ಕೃಷ್ಣಶಾಸ್ತಿಗಳು.

ಅವರ ಕೊನೆಯ ದಿನಗಳಲ್ಲಿ, ಇದ್ದಕ್ಕಿದ್ದಂತೆ ಕಣ್ಣು ಕಾಣಿಸದಂತಾಗುತ್ತದೆ. ವಿದ್ಯಾರ್ಥಿಗಳು ಕಂಗಾಲಾಗುತ್ತಾರೆ. ಪಾಠ ಮುಗಿದಿಲ್ಲ, ಅದೂ ರನ್ನನ `ಗದಾಯುದ್ಧ', ಹಳಗನ್ನಡದ್ದು. ಕಣ್ಣು ತಾಣಿಸದಂತಾಗುವುದು ಅತೀ ದೊಡ್ಡ ಸಮಸ್ಯೆ. ತಮ್ಮದೇ ಸಮಸ್ಯೆಯಲ್ಲಿ ಮುಳುಗಿಹೋಗಲು ಇದು ಅತ್ಯ೦ತ ದೊಡ್ಡದೇ ಆದ ತಾರಣ. ಹಾಗಿದ್ದಾಗಲೂ ಇವರು ತರಗತಿಗೆ ಬಂದು ವಿದ್ಯಾರ್ಥಿಯೊಬ್ಬ ಏರುದನಿಯಲ್ಲಿ ಪದ್ಯಗಳನ್ನು ಓದುತ್ತಾ ಹೋದಂತೆ ಇವರು ಅದಕ್ಕೆಲ್ಲ ಅರ್ಥ, ವಿವರಣೆ ಕೊಡುತ್ತಾ ಪಾಠ ಮುಗಿಸಿಕೊಡುತ್ತಾರೆ. ಆ ನ೦ತರ ಮುತ್ತಜ್ಮ ಮತ್ತೆಂದೂ ದೃಷ್ಟಿ ಮರಳಿ ಪಡೆಯುವುದಿಲ್ಲ. ಒ೦ದರಡು ವರ್ಷ ಆಗೀಗ ರಜಿ ಹಾಕುತ್ತ, ದೃಷ್ಟಿನಷ್ಟದೊಡನೆ ಹೋರಾಡುತ್ತಾ ಬದುಕಿ ಕೊನೆಗೆ 1928ರ ಫೆಬ್ರವರಿ 2ರ೦ದು ತಾಲವಾಗುತ್ತಾರೆ, ಆಗ ಅವರಿಗೆ ಕೇವಲ 43 ವರ್ಷ ವಯಸ್ಸು.

ನಮ್ಮ ಸ೦ಸಾರವಂಬ ಚಿಕ್ಕ ಕರೆಯಲ್ಲಿ ಬಿದ್ದು ಕನ್ನಡ ಸಾಹಿತ್ಯಲೋಕವ೦ಬ ದೊಡ್ಡಕರೆಯಲ್ಲಿ ಎದ್ದು ಕುಳಿತ ಮುತ್ತಜ್ಜನ ಸ್ಮರಣೆ ಇಷ್ಟು ತಡವಾಗಿ ಮಾಡುತ್ತಿದ್ದೇನಲ್ಲ ಎ೦ಬ ವಿಷಾದ ಕೂಡತಾಡುತ್ತಿದೆ ಈ ಹೊತ್ತು. ಆದರೆ ಅರಿವಿಗೆ ಯಾವ ಕಾಲವೂ ಸತಾಲವೇ ಅಲ್ಲವೇ ಅನ್ನುವ ಆಶಾವಾದದೊಡನೆ ಬರಹ ಮುಗಿಸುತ್ತಿದ್ದೇನೆ.